
Forord. 


JCor  en  Deel  Aar  tilbage  forefandt  jeg  i  Rendsborg  nogle  den- 
gang derværende  Aktstykker  betræffende  Tildragelserne  i  Aarene 
1813  og  14,  som  i  høi  Grad  fængslede  min  Opmærksomhed.  Det 
danske  Auxiliairkorps  af  1813  havde  nemlig  i  denne  Fæstning 
endt  sin  bevægede  Tilværelse,  og  dets  Chef,  Prinds  Frederik 
af  Hessen,  der  efter  Fredsslutningen  var  forbleven  i  Rendsborg 
som  Gouverneur,  havde  beholdt  Korpsets  Arkiv  hos  sig.  Ved 
Gouvernementets  Ophævelse  var  det  —  som  en  Deel  af  Gouverne- 
mentsarkivet  —  gledet  over  i  Garnisonsarkivet ,  hvor  det  henlaa 
upaaagtet,  meest  kun  en  Gjenstand  for  Nysgjerrighed.  Dette 
Arkiv,  som  jeg  under  et  længere  Garnisonsliv  i  Rendsborg  har 
gjennemgaaet  Blad  for  Blad,  er  ikke  blot  den  vigtigste  Kilde  til 
Oplysning  om  Tildragelserne  paa  Krigsskuepladsen  i  Mecklenburg 
og  Holsteen,  men  det  indeholdt  ogsaa  værdifulde  Aktstykker  om 
Begivenhederne  andre  Steder,  om  indre  Forhold  og  om  de  hem- 
melige politiske  Bevæggrunde  til  mangen  en  Handling.  Der 
fandtes  ikke  blot  hele  Korrespondancen  med  Davout  og  de  franske 
Generaler,  men  ogsaa  de  Breve,  som  i  Medfør  af  Krigstildra- 
gelserne  vexledes  med  Carl  Johan  og  de  fjendtlige  Generaler. 
Der  fandtes  talrige  Meddelelser  fra  andre  Steder  i  Indlandet,  saa- 
ledes  fra  Landgreve  Carl  paa  Gottorp,  der  var  øverstbefalende 
over  Norge  og  Hertugdømmerne,  og  navnlig  fra  Kongen,  der, 
som  bekjendt,  underholdt  en  fortrolig  Brevvexling  med  alle  sine 
kommanderende  Generaler  og  sjeldent  meddeelte  en  Ordre  uden 
deels  at  motivere  den,  deels  samtidig  at  fortælle,  hvad  der  ellers 
i  politisk  eller  krigersk  Retning  tildrog  sig. 

Efter,  saavidt  min  Leilighed  tillod  det,  at  have  besøgt  nogle 
andre,    mindre  vigtige   Arkiver   erholdt  jeg  i  1863  Tilladelse  til 


VI 


at  gjennemgaae  de  i  Krigsministeriet  beroende.  Af  disse  er 
navnlig  eet  af  største  Betydning,  nemlig  Generaladjudantstabens 
eller  det  saakaldte  Biilowske  Arkiv.  Det  er  for  Perioden  fra 
1807 — 13  tillige  Kongens  Hovedkvarteers  og  indeholder  Oplys- 
ning om  Alt,  hvad  der  daglig  har  været  behandlet  af  samme. 
Det  indeholder  Korrespondancen  mellem  Kongen,  Statholderne 
og  Generalerne,  Udenrigsministerens  næsten  daglige  Indberetnin- 
ger, mange  diplomatiske  og  politiske  Aktstykker  o.  s.  v.  Der- 
næst yder  selvfølgelig  ogsaa  Landgreve  Carls  Kommandoarkiv 
nyttige  Bidrag  til  Tidens  Historie. 

Naar  til  Ovenstaaende  føies,  at  jeg  ogsaa  har  aflagt  et  kort 
Besøg  ved  Rigsarkivet  i  Christiania,  har  jeg  gjort  Rede  for  de 
væsenligste  af  de  Kilder,  som  jeg  har  benyttet  ved  Udarbeidel- 
sen  af  det  Skrift,  som  herved  forelægges  Offenligheden.  Jeg  skal 
derefter  kun  tilføie,  at  det  omfangsrige  Materiale,  som  har  staaet 
til  min  Raadighed,  har  været  vanskeligt  at  behandle  og  næsten 
meest  med  Hensyn  til  Hærens  Bevægelser  og  Forhold,  da  jeg 
ikke  nogensteds  har  kunnet  opspore  Tabeller,  som  klart  viste  Hærens 
Inddeling,  Kommando  og  Styrke  paa  en  vis  given  Tid.  Den 
som  Bilag  til  1ste  Deel  trykte  Fortegnelse  over  Hærens  Inddeling 
i  Mai  1812,  hvilken  jeg  beder  hver  den,  som  nøiagtigt  vil  følge 
Troppernes  Bevægelser,  om  at  tage  til  Udgangspunkt,  hviler 
saaledes  ikke  paa  noget  af  Samtiden  bearbeidet  Grundlag,  men 
er  konstrueret  ad  betydelige  Omveie. 

Hvor  jeg  har  anseet  det  for  nødvendigt  at  henvise  til  Ar- 
kiver, har  jeg  betegnet  Generaladjudantstabens  Arkiv  ved  G.  A., 
Auxiliairkorpsets  ved  A.  A.  og  Landgreve  Carls  ved  L.  A. 
Mange  af  Aktstykkerne  findes  i  alle  disse  tre,  i  det  ene  som  Origi- 
nal, i  det  andet  som  Kopi,  i  det  tredie  som  Duplikat;  men  jeg 
har  for  det  Meste  indskrænket  mig  til  at  henvise  til  det  første 
alene,  saafremt  vedkommende  Aktstykke  findes  i  samme,  om  end 
kun  som  Kopi. 

Fredericia,  Februar  1871. 

Carl  Th.  Sørensen. 


Indhold. 


Indledning. 

\Jarl  Johan  og  hans  Politik.  —  Kong  Frederik  faaer  Kundskab 
om  Carl  Johans  Planer.  —  Danmark-Norges  daværende  Krigs- 
tilstand. —  Rigernes  Stridskræfter.  —  Kommandoen.  —  Prinds 
Frederik  af  Hessen.  —  Landgreve  Carl.  —  Prinds  Christian 
Frederik.  —  Kabinetsregeringen.  —  Den  franske  Alliance.  — 
Frankrigs  Forhold  til  Sverrig.  —  Napoleon  forbereder  Krigen 
mod  Rusland.  —  Forhandlinger  om  Forbund  med  Danmark.  — 
Traktat  af  7.  Marts.  —  Den  bevægelige  Armeedivision  oprettes. 
—  Dens  Inddeling  og  Opstilling.  —  Ewalds  Instrux.  —  Den 
øvrige  Hær.  —  Penge  og  Finansforhold.  —  Regeringens  uhold- 
bare Standpunkt  i  Henseende  til  Pengevæsenet.  —  En  Foran- 
dring besluttes.  —  Sverrigs  Forbund  med  Rusland.  —  Trak- 
taten i  Ørebro.  —  Svenske  Rustninger.  —  Danmarks  Modfor- 
anstaltninger. —  Parolbefaling  af  24de  Juli.  —  Forsvarsplan.  — 
Den  russiske  Krig.  —  Sammenkomsten  i  Åbo.  —  Traktaten  til  Åbo.  — 
Angreb  paa  Sjælland  forberedes.  —  Det  nærmer  sig  sin  Udfø- 
relse. —  Angrebet  opgives.  —  Napoleons  Tilbagelog  begynder.  — 
Forandret  politisk  Stilling.  —  Rusland  og  England  ønske  Forbund 
med  Danmark.  —  Den  Oxenstjernske  Note.  —  Rosenkrantz.  — 
Ordre  til  Ewald  af  15de  Decbr.   —  Tilstandens  Alvor. 

Første  Bog. 

1813. 

januar.  Forordning    af    5te    Januar.    —    Forholdet    til    Napoleon 

nu.  —  Ruslands  Holdning  ligeoverfor  Danmark.  —  Carl  Johan 
søger  paany  at  forhandle  Sagen  om  Norge  med  Danmark.  — 
Vanskelighederne  stige  i  Kjøbenhavn.   —  Indflydelsesrige   Mænds 

Februar  Raad.  —  Kongen  bestemmer  sig  til  Neutralitet.  —  Hvorledes 
Beslutningen  modtages  i  London  og  Paris  og  i  Stockholm.  — 
Carl  Johans  Underhandlinger  med  Hope.  —  Østerrig  antager  sig 
Danmarks  Sag.  —  Uroligheder  i  Hamburg.  —  De    danske    Be- 

Marts.  falingsmænds  Optræden.  —  Sammenstød  af  Uheld.  —  Forbit- 
trelsesraab  mod  Danmark.  —  Ewalds  og  Hafmers  fortsatte 
Handlemaade.  —  Rosenkrantzes  Forslag  til  at  jevne  det  Skeete. 
—  Kongen  gaaer  ikke  ind  derpaa.  —  Hans  Ordrer  til  Ewald  og 
Haffner.  —  Udlandet.  —  Traktaten  mellem  Sverrig  og  Eng- 
land. —  Østerrigs  Virksomhed  for  Danmark.  —  Carl  Johans  Ind- 
flydelse i  London.  —  Ruslands  Holdning  bliver  gunstigere  for 
Danmark.  —  Dolgorouki  sendes  til  Danmark.  —  Hamburg.  — 
Russerne  nærme  sig.  —  St.  Cyr  forlader  Hamburg.  —  Rus- 
serne paa  Vei  til  Hamburg.  —  Morands  Relraite  fra  svensk  Pom- 
mern. —  Prinds  Frederik  Vilhelm.  —  De  Danske  i  Liibek.  — 
Det  gamle  Raad  gjenoprettes  i  Hamburg.  —  Tettenborns  Indtog 
i  Hamburg.  —  Kosakkerne  der.  —  Reisningen  af  Landene  paa 
begge  Sider  af  Nedreelben.  —  Organisation  af  Stridskræfter.  — 
Den  franske  Hær  kommer  atter  til  Kræfter.  —  Napoleons  stor- 
slaaede  Organisationer.  —  Vaabenslilstand  paa  Elben.  —  Ro- 
senkrantz  faaer  Svar  fra  Castlereagh.  —  Mislykket  Forsøg  paa 
at  erholde  en  udvidet  Vaabenstilstand.  —  Dolgorouki  kommer 
til  Kjøbenhavn.  —  Kongen  lader  sig  overtale  til  at  tiltræde 
Koalitionen.  —  Bernstorff  og  Carl  Moltke  afsendes.   —   I  Stock- 

Apn1,  holm.  —  Svensk  Ultimatum.  —  Fransk  Fremrykning  i  Hanno- 
ver. —  Allarm  i  Hamburg.  —  Haffner  hjælper  Tettenborn  indi- 
rekte. —  Kongen  beslutter  at  besætte  Hamburg  og  Liibek.  — 
Det  svenske    Ultimatum   afslaaes.  —  Nye  Besværinger  fra  Sver- 

rigs  Side.  —  Den  diplomatiske  Forbindelse  med  Sverrig  hæves.  —       isi3. 
Den  bevægelige  Armeedivision  i  Holsteen  samles.  —  Tettenborn 
modsætter    sig    de    Danskes    Indrykning    i    Hamburg.    —  Indre 
Tilstande.    —    Kampen    mellem    Hovedhærene    nærmer    sig.    — 
Davout.  —  Wallmoden.  —  Svenskerne    og  Carl   Johan.    —    De 
Franskes  nye  Fremrykning   mod   Hamburg.    —   Tettenborns  Op-         Mai. 
stilling.   —  Kongen  befaler,    at  Tettenborn  skal  understøttes.  — 
Wegener  faaer  den  midlertidige  Kommando  over  den  bevægelige 
Armeedivision.  —  Ny  Organisation  af  samme.   —  Fægtning  paa 
Wilhelmsburg.   —  Den    bevægelige    Armeedivision    tager    Stilling 
til    Hamburgs     Beskyttelse.     —    Haffners    Parlamentairtour.    — 
Danske    Tropper    rykke    ind    i    Hamburg.  —  Fægtningerne  den 
Ilte.  —  Affairen  paa  Feddel,  hvori  danske  Tropper  deeltage.  — 
Vandammes  Opførsel  efter  Affairen.  —  Prinds  Christian  Frederik 
bliver  Statholder  i  Norge  —  Carl   Moltke  i  det  russiske  Hoved- 
kvarteer.   —  Dolgorouki   desavoueres.  —  Prinds    Christian   Fre- 
deriks Instrux.  —  Hans  Afreise  fra  Kjøbenhavn.  —  Efterretninger 
fra  London.  —  Kongens  Forbittrelse.  —  Ordren  af  13de  Mai.  — 
Prinds  Christian  Frederik   i  Nyborg.  —  Davouts    Henvendelse  til 
Wegener.  —  Befalingsmændenes    Ubestemthed.  —  Kongens  Or- 
dre  kommer.    —    Raadslagninger    med    Rist.    —    Udførelsen  af 
den  kongelige  Ordre    opsættes.  —  Følger.   ~   Svenskernes  hid- 
kaldes. —  Wegener  og  Døbeln.  —  Kgl.  Ordre  af  16de  Mai.  — 
De  Danske    rømme   Hamburg.   —  De   Franske  aabne  Bombarde- 
mentet.  —  Svenske  Tropper  i  Hamburg.  —  Kaas    i   Altona.   — 
Ordre    af    20de    Mai.    —    Kaas    i    Harburg.  —  De    danske    og 
franske    Troppers    fælles    Optræden    aftales.    —    Davouts    første 
Ordre   til   Wegener.    —    Carl   Johan   kommer    til    Stralsund.    — 
Hans  tilbagetrukne    Holdning.   —  Døbelns   Afsættelse.    —    Sven- 
skernes Bortgang  fra  Hamburg.  —  Det  russiske  Hovedkvarteer.  — 
Det    svenske    Hovedkvarteer.    —    Slaget    ved    Bauzen.    —  Carl 
Johans  Stilling.  —  Nye  Skridt.  —  Personalforandringer  i  Grændse- 
kommandoen.    —    Boye    i   Altona.   —  De    danske    Tropper    om 
Hamburg.  —  Tettenborn  forlader  Byen.  —  Hamburgernes  Nød.  — 


1613.  Danske  Tropper  rykke  ind  i  Byen.  —  Vandammes  Indtog  i 
Hamburg.  —  Davoul  i  Hamburg.  —  Keiserlige  Dekreter  om 
Hamburg.  —  Carl  Moltke  i  Breslau.  —  Prinds  Christian  i  Norge. 
—    Det    store    Gesandtskab    fra    det    svenske    Hovedkvarteer.    — 

Juni.  Kornforsendelse  til  Norge.  —  Den  bevægelige  Armeedivision  bry 
der  op  fra  Hamburg.  —  Liibeks  Besættelse.  —  Stillingen  den 
4de.  —  Optøier  i  Liibek.  —  Ny  Opstilling  af  de  danske  Trop- 
per. —  Tettenborn  og  Schulenburg.  —  Krigen  er  ved  at  be- 
gynde. —  Tilsianden  i  den  bevægelige  Armeedivision.  —  Da- 
vouts  Styrke.  —  Hamburgs  Strafskat.  —  Fremrykningen  be- 
gynder. —  Vaabenstilstand  til  Pleischwitz.  —  Konventionen  til 
Giilzow.   — 

Anden  Bog. 

Krig  med  England  under  Vaabenstilslanden.  —  Carl  Johan 
faaer  Kundskab  om  Vaabenstilstanden.  —  Fremgangsmaaden  mod 
Danmark  nu.  —  Toll  og  Biilow.  —  Napoleons  Benyttelse  af 
Vaabenstilslanden.  —  Hamburgs  Befæstelse.  —  Troppeorganisa- 
tioner.  —  Danske  Befæstningsarbeider.  —  Kaas  i  det  franske 
Hovedkvarteer.  —  Napoleons  Brev  til  Frederik  den  6te.  —  In- 
struktioner for  Alquier.  —  Carl  Johan  søger  Forstaaelse  med 
Koalitionen.  —  Brev  til  Czaren  af  10de  Juni.  —  Carl  Moltkes 
Afreise  fra  det  russiske  Hovedkvarteer.  —  Carl  Johan  ligeover- 
for Preussen.  —  Konferencen  i  Trachenberg.  —  De  Forbund- 
nes Operalionsplan.  —  Traktaten  mellem  Sverrig  og  Preussen.  — 
Forhandlingerne  mellem  Frankrig  og  Danmark.  —  Traktaten  af 
10de  Juli.  —  Foranstaltninger  i  Anledning  af  Traktaten.  — 
Tumult  i  Liibek.  —  Leiren  ved  Glinde.  —  Ny  Opstilling  af  de 
danske  Tropper.  —  Vigtige  finansielle  Beslutninger.  —  Gliick- 
stadts  Proviantering.  —  Hesteleverancen.  —  Vaabenstilstanden 
forlænges.  —  Norge.  —  Overblik  over  den  krigerske  Situation 
i  det  Hele.  —  Davouts  fransk-danske  Korpses  endelige  Indde- 
ling og  Styrke.  —  Wallmodens  tydsk-svenske  Korpses  Inddeling 
og    Styrke.    —   Wallmodens    Instrux.    —  Napoleons    Ordrer    til 

Davout.  —  Davout  begynder  sine  Bevægelser.  —  Lallemands  1813, 
kombinerede  Brigade.  —  Rekognosceringerne  den  17de  August. 
—  Lauenburg  tages.  —  Indmarehen  i  Mecklenburg.  —  Tildra- 
gelser Syd  for  Hamburg.  —  Generaladjudant  Lindholm.  —  Da- 
vout overskrider  Schall.  -  -  Marsow.  —  Videre  Fremmarche.  —  Det 
danske  Korps.  —  Fjendens  Bevægelser.  —  Stillingen  ved  Schwe- 
rin  og  Wismar.  —  Carl  Johans  Indblanding  i  Wallmodens  Hær- 
ledelse. —  Lutzowerne.  —  Lallemands  Rekognoscering  forbi 
Kropelin.  —  Affaire  paa  Elben.  —  Krigens  Gjenudbrud  bliver 
bekjendl  i  Kjøbenhavn.  —  Kgl.  Befalinger  om  Søkrigens  Be- 
gyndelse. —  Fægtning  ved  Helsingør.  —  Krigen  med  Sverrig  September. 
forkyndes.  —  Ordre  til  Angreb  fra  Norge  af.  —  Napoleons 
første  Uheld.  —  Dets  Virkning  paa  Davout.  —  Ny  Plan  af 
Wallmoden.  —  Davout  trækker  sig  tilbage  fra  Schwerin.  — 
Bivouak  ved  Ratzeburg.  —  Arrieregardernes  Tilbagetog.  — 
Wackenitz-Delvenau  eller  Ratzeburger  Stillingen.  —  Dens  Be- 
sættelse. —  Leiren  ved  Ratzeburg.  —  Pengenøden  i  det  danske 
Korps.  —  Angaaende  Indfaldet  i  Sverrig.  —  Nye  Foretagender 
af  Wallmoden.  —  Fægtningen  ved  Gohrde.  —  Rekognoscering 
ved  Zarrenlin  den  18de  Seplbr.  —  Mærkelig  Resignation  af 
Davout.  —  Det  danske  Korpses    Tilstand   i    Leiren.   —   Carl  Jo- 


hans   Ønske    om    at   vende    tilbage    til    sin    første    Plan. 


Et 


østerrigsk  Mæglingsforsøg  stilles  i  Udsigt.  —  En  bestemt  Befa- 
ling til  Wallmoden.  —  Fægtningerne  den  6te  og  7de  Oktbr.  — 
Tettenborns  Tog  til  Bremen.  —  Stemningen  i  Danmark  og 
Norge.  —  Christian  Frederik  skynder  paa  Norges  Forsyning.  — 
Rekognosceringen  fra  Ratzeburg  den  18de  Oktober.  —  Davout 
i  sit  Hovedkvarteer.  —  Napoleon  taber  Slaget  ved  Leipzig.  — 
Budskabet  kommer  til  Wallmodens  Tropper.  —  Davouts  Hold- 
ning ligeoverfor  Efterretningen.  —  Paaskyndelse  af  Hamburgs 
Befæstning.  —  Carl  Johans  Forhold  efter  Slaget  ved  Leipzig.  — 
Budskabet, om  dette  Slag  kommer  til  Kjøbenhavn.  —  Indflydel- 
sesrige Mænds  Raad.  —  Kongens  forøgede  Rustninger.  —  Re- 
serven   ved    Kolding.    —    Forstærkning    til    Auxiliairkorpset.   — 


Oktober. 


November. 

1813-  Ratzeburgstillingen  rømmes.  —  Steckenitzstillingen.  —  Davouts 
Forhold  til  de  Danske.  —  Nøden  i  det  danske  Korps.  — 
Marechallens  Dispositioner.  —  Prinds  Frederik  i  Liibek.  — 
Holsteens  militaire  Tilstand.  —  Kongens  Ordrer  i  Anledning  af 
Forholdene.  —  Carl  Johan  i  Hannover.  —  Fremrykningen  mod 
Holsteen  begynder.  —  Ritmester  v.  Qvalen  i  Wallmodens  Hoved- 
kvarteer. —  Davouts    Ordrer    af   30te   Novbr.  —  Stillingen  bag 

cember.  Bille.  —  Det  danske  Korpses  Stillinger  den  1ste  Decbr.  —  2den 
Brigades  Tilbagetog  til  Boden.  —  Davout  trækker  sig  ind  i 
Hamburg.  —  Den  østerrigske  Mægling  i  Kjøbenhavn.  —  De 
troe  Mænds  Raad.  —  Budskab  fra  Norge.  —  General  Kardorffs 
fortrolige  Raad.  —  Meldinger  fra  Frederik  af  Hessen.  —  Kon- 
gens Beslutning  den  4de  December.  —  Nye  Meldinger  fra  Syd- 
grændsen.  —  Kongen  antager  de  østerrigske  Mæglingsforslag.  — 

Bilag. 

Den  dansk-norske  Hær  i  Mai  1812. 


Indledning. 


JJa  Bernadotte  efter  Christian  Augusts  Død  valgtes  til Carl  JohaH 
Thronfølger  i  Sverrig,  var  det  svenske  Folks  Tanke  hen- 
vendt paa  Finland.  Dette  Kige,  som  gjennem  Hundreder  af  Aar 
havde  været  Sverrig  underlagt,  som  havde  modtaget  svensk 
Kultur  og  været  en  af  Grundpillerne  for  Sverrigs  materielle 
og  politiske  Magtstilling  i  Europa,  var  nys  blevet  ero- 
bret af  Rusland,  uden  at  der  fra  den  svenske  Eegerings 
Side  var  ydet  det  tappre  Forsvar  den  Understøttelse,  som  Na- 
tionen havde  forlangt.  Følgen  deraf  var  bleven  Revo- 
lutionen i  Stockholm,  Kongens  Afsættelse  og  et  almin- 
deligt Ønske  om  Opreisning.  De  Udvidelsesplaner,  navnlig 
mod  Norge,  man  tidligere  havde  havt,  vare  nu  traadte  i 
Baggrunden  for,  hvad  der  blev  det  Nødvendigste:  først  og 
fremmest  at  vinde  sit  Eget  tilbage. 

Derfor  satte  den  Deel  af  Nationen,  som  ikke  havde  ladet 
sit  Mod  kue  af  Ulykken,  sin  Lid  til  den  franske  Kriger. 
Man  antog,  at  han  bragte  Napoleons  Hjælp  og  Beskyttelse 
med  sig,  og  at  han  var  den,  i  hvis  Hænder  man  med  Ro- 
lighed kunde  lægge  Landets  helligste  Sag.  Da  han  steg 
i  Land  i  sit  nye  Fædreland,  indtog  han  Alle  ved  sin  Person- 
lighed og  Evne  til  at  behage.  Kort  Tid  efter  var  han  Lan- 
dets eneste,  virkelige  Styrer;  thi  den  aldrende,  svage  og 
barnløse  Mand,  som  under  Navnet  Carl  XIII  var  bleven 
Konge  efter  Revolutionen,  havde  ingen  Indflydelse;  han 
var  kun  sat  paa  Thronen  for  at  redde  et  Skin  af  Legitimitet. 

Men  Sverrig  havde  valgt  Bernadotte  uden  at  kjende 
ham.     Først  var  han  ikke  nogen  stor  Feltherre;   thi  han 

i* 

var  langsom,  overdreven  forsigtig  og  bange  for  at  vove 
noget  Afgjørende.  Dernæst  var  han  ligesom  saa  mange 
Andre  af  Napoleons  Marechaller  mæt  af  Krig  og  utilbøielig 
til  at  begynde  sin  Styrelse  i  det  nye  Kige  med  en  Politik, 
som  kun  vilde  kunne  bæres  af  store  krigerske  Anstræn- 
gelser.  Endelig  var  han  —  hvad  man  mindst  havde  ventet 
—  en  afgjort  Modstander  af  Napoleon. 

Han  havde  været  dette  ligefra  den  Tid,  han  som  repu- 
blikansk General  blev  sendt  til  Italien  for  at  tjene  under 
den  unge  Mand,  der  tiltrak  sig  Frankrigs  og  hele  Europas 
Beundring.  Han  havde  allerede  dengang  sogt  at  gjore 
gjældende,  at  Napoleons  Seire  mere  vare  fremgaaede  af 
Lykke  end  af  Beregning,  og  at  den  formløse  Taktik,  han 
anvendte,  nødvendigen  maatte  føre  ham  til  Nederlag,  naar 
den  fra  Fjendens  Side  mødte  methodisk  Modstand.  Senere 
havde  han  maattet  bøie  sig  for  den  almindelige  Fortryllelse 
uden  at  dele  den.  Paa  Grund  af  sit  Giftermaal  med  en 
Søster  til  Kong  Josephs  Gemalinde  og  ved  sin  Evne  til  at 
snoe  sig  i  alle  Forhold  havde  han  taget  sin  rigelige  Part 
af  de  Gunstbevisninger,  hvormed  Napoleon  overvældede  sine 
Marechaller;  men  han  spillede  aldrig  nogen  fremtrædende 
Bolle  i  Krig.  Flere  Gange  var  han  bleven  haardt  irettesat, 
een  Gang  endog  paa  en  krænkende  Maade  bortsendt  fra  Hæren. 

Napoleon  vurderede  fra  sin  Side  ikke  tilstrækkelig  de 
bedste  af  de  Evner,  som  Bernadotte  besad,  Maadehold, 
Forsigtighed  og  politisk  Klogskab.  Det  var  netop  dem, 
han  selv  besad  i  saa  ringe  en  Grad,  og  som  han  un- 
der sin  Lykkes  Medbør  ikke  havde  Anvendelse  for.  Da 
han  gav  Bernadotte  Lov  til  at  modtage  det  Valg  til  svensk 
Kronprinds,  som  denne  selv  havde  vidst  at  forskaffe  sig, 
gjorde  han  det,  fordi  han  dengang  ikke  havde  Planer  med 
Sverrig  og  ikke  ansaae  Bernadotte  for  paa  nogen  Maade  at 
være  farlig.  Han  oversaae  den  Skade,  som  dennes  Stemning 
og  særegne  Begavelse  kunde  gjøre  ham  netop  paa  dette  Sted. 

Den  nye  Kronprinds,  som  fra  den  Tid,  han  havde 
ligget  i  Danmark  som  Chef  for  et  fransk  Hjælpekorps,  godt 
vidste,  at  Napoleons  Arm  ikke  naaede  ud  over  Storebelt, 
følte  sig,  da  han  havde  faaet  Sverrigs  Styrelse  i  sin  Haand, 
mere  selvstændig  end  nogen  anden  af  Europas  mindre  Fyr- 
ster. At  gjore  sig  til  Napoleons  Haandlanger  i  Nord,  priis- 
given  for  Englands  og  Ruslands  Overmagt,  kunde  ikke  falde 
ham  ind;  hans  Tanke  omfattede  noget  heelt  Andet. 

Han  saae  i  Finland  kun  en  Provinds,  hvis  Besiddelse 
vilde  paafore  Sverrig  idelige  og  i  Længden  uudholdelige 
Krige,  eftersom  Rusland  nu  eengang  havde  faaet  Lov  til  at 
bygge  sin  Hovedstad  ved  Newa  og  maatte  onske  at  have 
den  dækket  ved  russiske  Besiddelser  til  alle  Sider.  I  en 
langt  hoiere  Grad  onskede  han  at  faae  Norge,  som,  forenet 
med  Danmark,  altid  var  færdig  til  at  skade  Sverrig  og  baade 
i  1788  og  1809  havde  understøttet  Rusland  ved  at  klamre 
sig  fast  til  den  svenske  Grændse  og  suge  Kraften  af  Sver-  Hans  Politik- 
rigs  Modstandsevne.  Ved  nu  ikke  blot  at  afstaae  fra 
Erobringen  af  Finland,  men  endog  hoitidelig  garantere  Rus- 
land dettes  Besiddelse,  haabede  han  at  kunne  faae  den 
russiske  Keisers  Hjælp  til  Erhvervelsen  af  Norge,  og  Dan- 
mark kunde  da  faae  Erstatning  i  svensk  Pommern,  som 
Carl  Johan  heller  ikke  brod  sig  om ,  og  muligen  endnu  i 
andre  tydske  Provindser,  som  i  hiin  Tid,  da  Landene  jevn- 
ligen  kastedes  om  mellem  Fyrsterne,  kunde  komme  til.  Han 
vilde  derved  faae  sig  et  Rige,  som  ikke  længere  havde  An- 
ledning til  Strid  med  Nogensomhelst  og  kunde  hengive  sig 
til  den  Tilværelse,  han  efter  sin  hele  Aandsretning  ansaae 
for  den  lykkeligste,  den  at  kunne  leve  sit  eget  Liv,  ubekym- 
ret om,  hvad  der  foregik  paa  den  anden  Side  af  de  Vande, 
som  omgave  den  skandinaviske  Halvø1). 


*)  Jvf.  f.  Ex.  Castlereagh's  Korrespondence,  despatches  and  other  papers, 
8  de  Bind,  Side  315,  4de  til  9de  Linie  f.  o. 

Aldrig  har  en  Politik  mødt  større  Modstand  baade  for, 
under  og  efter  Udførelsen  end  denne.  At  Finland  derved 
tabtes  for  Sverrig  og  Norden,  at  Norge  ikke  vilde  under- 
ordne sig  Sverrig,  at  sidstnævnte  Rige,  selv  om  det  havde 
faaet  Norge,  og  faaet  det  under  sin  Kultur,  som  tidligere 
Skaane,  Halland  og  Blekingen,  vilde  være  blevet  et  væsen- 
ligt andet  end  før,  at  det  svenske  Folk  ikke  ønskede 
at  trække  sig  ud  af  Kampen  for  sin  Magt  og  Indflydelse,  at 
Danmark  med  tydske  Provindser  paaklæbede  istedetfor  Norge 
maatte  miste  sin  nationale  Ligevægt,  —  dette  var  Alt  Noget, 
som  Nordens  daværende  Statsmænd  tilfulde  indsaae,  men  som 
den  fremmede  Mand,  der  vilde  sikkre  sit  Dynasti  og  sit  Rige 
en  rolig  Tilværelse  midt  i  hiin  Omvæltningernes  Periode, 
ikke  brød  sig  om. 
Kong  Frederik  Carl  j0hans  .ønsker   bleve  tidlig  bekjendte  i  Kjøben- 

faaer   Kundskab  o  j  j 

om  cari  Johans  havn.  Kong  Frederik  den  6te,  som  selv  havde  beilet  til 
Planer  den  svenske  Throne,  men  uden  Held,  havde  fundet  en 
Trøst  i,  at  der  til  denne  dog  var  valgt  en  Mand,  som  han 
troede  at  staae  i  venskabeligt  Forhold  til  fra  den  Tid,  Ber- 
nadotte  havde  været  i  Landet  med  en  fransk  Hær,  og  som 
han  antog  vilde  binde  Sverrigs  Politik  til  samme  Side,  til 
hvilken  Danmarks  var  lænket.  Han  blev  derfor  ikke  lidet 
bestyrtet,  da  Carl  Johans  Hensigter  meddeeltes  ham  af  vel- 
underrettede Mænd  i  Sverrig .  og  tilhviskedes  ham  af  den 
franske  Gesandt.  Hans ;, første  Tanke  var,  at  »den  svenske 
Nations  Haab  med  den  nye  Thronfølger  nu  var  skuffet«1), 
hvorfor  han  antog,  at  Carl  Johan  snart  vilde  have  udspillet 
sin  Rolle.  Hans  Tro  herpaa  voxede,  da  senere  de  maaskee 
overdrevne  Beretninger  kom  til  ham  om  den  Modstand,  Kron- 
prindsens  Planer  fandt  hos  de  svenske  Stormænd.  Imid- 
lertid nødtes  han   til  at  være  opmærksom  og  paalagde  sin 


')  Brev  fra  Fred.  d.  6te  til   Pr.  Frederik  af  Hessen  d.  20.  Nov.  1810. 

(G.  A.) 

Svoger,  Prinds  Frederik  af  Hessen,  som  var  Statholder  i 
Norge,  at  sætte  Grændsefæstningerne  Kongsvinger,  Frederik- 
steen og  Frederikstad  i  bedre  Stand,  give  dem  Komman- 
danter uden  Hensyn  til  Anciennetet  og  i  det  Hele  være  paa 
sin  Post  dog  uden  at  vise  Mistænksomhed. 

Den  dansk-norske  Stat  havde  dengang  ikke  godt  ved 
at  modtage  nogen  ny  Fjende ;  thi  Krigen  med  England,  som  tiistand 
var  begyndt  1807,  førtes  endnu,  og  den  sorgelige,  næsten 
selvmorderiske  Krig  tog  alle  Kræfter  i  Beslag.  Det  var  en 
Sokrig  uden  Flaade,  som  var  sunken  ned  til  en  gj  ensidig 
Forhindring  af  Skibsfart  og  Handel.  Da  alle  de  Krigsskibe, 
som  befandt  sig  i  Kjøbenhavn  1807,  vare  bortslæbte,  vare  kun 
de  Brigger,  mindre  Fartøier  og  Baade  reddede,  som  dengang 
befandt  sig  i  Norge  eller  udenfor  Flaadens  Leie.  Disse 
vare  derefter  forøgede  deels  med  nye  Baade  og  deels  med 
Koffardiskibe,  som  man  havde  bevæbnet,  og  understøttet  af 
Hæren,  som  stod  opstillet  langs  Kysten,  kunde  denne  Flotille 
nær  Land  og  mellem  Smaaøerne  gjøre  Jagt  paa  de  engelske 
Handelsskibe,  som  viste  sig  uden  at  være  konvoierede  af 
Orlogsmænd.  Men  udenfor  dette  snevre  Omraade  var  Eng- 
land Herre  over  Søen.  En  engelsk  Flaade,  som  havde  Til- 
hold i  Goteborg  ,  beherskede  Kattegat  og  Skagerak  og  for- 
hindrede Forbindelsen  mellem  Jylland  og  Norge.  Ogsaa 
Storebelt  og  -Øresund  vare  opfyldte  af  fjendtlige  Krydsere, 
saa  Sjælland  ofte  var  at  betragte  som  blokeret. 

Det  er  en  Selvfølge,  at  denne  Tilstand  især  var  tryk- 
kende for  Norge,  hvis  hele  politiske  og  administrative  Ord- 
ning dengang  ikke  var  indrettet  ^paa  at  føre  nogen  selv- 
stændig Existens,  og  som  behøvede  Tilførsel  af  Korn  og 
mange  andre  Fornødenheder.  Naar  Forholdet  til  Sverrig 
var  godt,  kunde  Norge  fra  dette  Land  erholde  nogen  Til- 
førsel, og  Posten  befordredes  da  gjennem  Sverrig,  hvor  der 
i  Helsingborg  var  et  dansk  Postkontoir,  men  saa  ofte 
Ufred  indtraadte,    eller  blot  Forholdet  blev  mindre  venska- 

beligt,  besværliggjordes  eller  forbødes  Postgangen,  og  luk- 
kedes Grændsen  mod  Norge.  Forbindelsen  med  dette  Rige 
vedligeholdtes  da  udelukkende  af  smaa  Fartoier,  som,  forte 
af  dristige  Skippere  eller  Søofficerer,  fra  Jyllands  Nordkyst 
snege  sig  gjennem  de  fjendtlige  Skibe  navnlig  paa  de  Tider 
af  Aaret,  da  Nætterne  vare  lange  og  mørke. 

Vanskeligheden  ved  denne  Transport  steg  i  en  overor- 
denlig Grad,  naar  der  indtraadte  Misvæxt  i  Norge.  Lidt 
Korn  fik  det  da  vel  ved  privat  Tilførsel,  idet  Kongen 
havde  udsat  Præmier,  der  betaltes  af  Statskassen,  for  de 
Skippere,  der  førte  Levnetsmidler  derop;  noget  kom  der  og- 
saa  ved  Hjælp  af  engelske  Licenser,  der  kunde  kjøbes  i 
begrændset  Antal  i  Goteborg  (for  c.  30  £  Stykket),  men  som 
forpligtede  Skibene  til  at  anløbe  Leith  i  Skotland;  men  det 
meste  førtes  derop  fra  Danmark.  Der  var  dengang  een 
Provideringskommission  for  Norge  og  een  for  Sjælland  (navn- 
lig for  Hæren  der).  Hvert  Efteraar  udskreves  der  en  Korn- 
leverance  in  natura  mod  Betaling,  der  lignedes  paa  alt  Hart- 
korn, og  af  denne  sendtes  navnlig  det,  der  erholdtes  i 
Nørrejylland,  til  Norge.  Det  oplagdes  i  Magasiner  i  den 
nordligste  Deel  af  Jylland,  og  Kontreadmiral  F.  C.  Risbrick, 
der  ledede  Administrationen  for  den  norske  Providerings- 
kommission og  havde  Bopæl  i  Aalborg,  sørgede  for  Over- 
førselen paa  de  bekvemmeste  Tider.  Mange  af  Ladningerne 
toges  vel  af  Englænderne,  men  de  fleste  landede  dog  i 
Norge,  hvor  de  fordeeltes  til  Hospitaler,  Fattige,  Statsfabrik- 
kerne,  Militairmagasinerne  o.  s.  v. 

Denne  Tingenes  Tilstand  stillede  store  Fordringer  til 
Nordmændenes  fædrelandske  Standhaftighed.  Medens  Sverrig 
aldrig  opgav  Handel  med  Englænderne,  men  tillod  dem  at 
holde  Oplag  i  Goteborg  og  Stralsund,  saa  det  i  fuldt  Maal 
nød  alle  Fordelene  deraf,  fandt  i  Norge  kun  Smughandel 
Sted,  og  Kontinentalsystemet,  der  overholdtes  i  sin  hele 
Strænghed,  konkurrerede  med  Blokaden  om  at   undergrave 

den  borgerlige  Velstand.  Ingen  Varer  af  engelsk  Oprin- 
delse maatte  komme  til  Norge  ad  Handelens  Vei,  ingen 
født  Englænder,  selv  om  han  havde  Bolig  i  en  venskabelig 
Stat,  maatte  sætte  sin  Fod  der.  Al  Handel  med  Udlandet 
ophorte  derfor,  Søfarten  standsede,  og  under  alt  dette  maatte 
Norge  være  Meddeeltager  i  de  Danskes  i  Bund  og  Grund 
ødelagte  Finans-  og  Pengevæsen.  Carl  Johan  byggede  her- 
paa  den  Tro,  at  Norge  hellere  end  gjerne  vilde  give  sig 
Sverrig  i  Vold ;  men  han  bedrog  sig.  Norge  vilde  ikke  svigte 
sit  Tvillingrige  i  Nøden,  og  dets  Troskabsfølelse  voxede, 
som  Danmarks  Ulykker  tiltoge.  Danmark  fortjente  dengang 
knap  det  lysende  Exempel  paa  broderlig  Deeltagelse,  som 
Fjeldfolket  gav  det,  men  det  hører  til  de  bedste  og  trø- 
sterigeste Minder  fra  hiin  ulykkelige  Tid. 

Danmarks  og  Norges  Stridskræfter  vare  dengang  bety-  Rigernes 
delige;  næsten  Alle,  som  kunde  bære  Vaaben  og  ikke  vare 
fødte  i  en  Kjøbstad  (thi  Værnepligten  hvilede  da  udeluk- 
kende paa  Landbefolkningen),  vare  paa  en  eller  anden  Maade 
indordnede  under  Krigsmagten,  der  omfattede  5°0  af  Be- 
folkningen. Foruden  den  egenlige  Hær,  der  bestod  —  i 
Danmark  af  73  Batailloner  og  Korpser,  beregnede  gjennem- 
snitlig  paa  1000  Mand  hver,  samt  et  talrigt  Kytteri  og  Ar- 
tilleri, —  i  Norge  af  henved  40  Batailloner  hvervede  og 
nationale  Tropper  med  tilhørende  Artilleri,  men  kun  lidet 
Rytteri,  havde  det  et  Kystforsvar,  som  i  Krigen  med  Eng- 
land havde  faaet  en  stor  Betydning  og  bestod  af  Kystmi- 
licen,  Besætningerne  paa  Kystbatterierne  og  Sødefensionen 
samt  Kaperiet,  hvilket  sidste  imidlertid  siden  1809  var 
blevet  indskrænket  til  Farvandet  Vest  for  Holsteen. 

Kystmilicen  omfattede  enhver  vaabenfør  Mand,  som 
boede  mindre  end  2  Mile  fra  en  Kyst.  Den  var  organise- 
ret i  begge  Rigerne  endog  heelt  op  til  Finmarken,  hvor  der 
kun  sjældent  fandtes  et  Gevær,  men  de  Allerfleste  vare  be- 
væbnede   med    Spyd.      Den    holdt   krigerske    øvelser    hver 

Søndag   og   havde    om    Hverdagene    Stationer    og    Aliarm- 
stænger  at  bevogte. 

Kystbatterier  vare  anlagte  paa  alle  virksomme  Punkter 
i  begge  Riger  og  betjentes  af  Mandskabet  fra  Artilleri- 
bataillonerne. 

Sødefensionen  have  vi  alt  omtalt.  Den  norske  Søde- 
fension  var  underlagt  Kontreadmiral  Liitken,  den  danske 
havde  ingen  samlet  Overledelse,  men  bestyredes  af  4  Ad- 
miraler. Paa  ethvert  vigtigt  Sted  fandtes  der  Rofartoier; 
4  Baade  dannede  en  Division,  deelt  i  2  Pelotonner,  2  Divi- 
sioner udgjorde  en  Bataillon,  2  eller  flere  Batailloner  en 
Eskadre. 
Kommandoen.  For  at  lede  dette  store  Maskineri  var  Kysten  deelt  i 

Distrikter,  der  befaledes  af  ældre  Officerer  paa  Vartpenge, 
og  disse  sorterede  under  vedkommende  kommanderende  Ge- 
neral. Naar  et  fjendtligt  Skib  viste  sig,  blev  der  gjort 
Allarm  af  Kyst  bevogtningen.  Kirkeklokkerne,  som  inden- 
for et  2  Mils  bredt  Belte  fra  Havet  ikke  maatte  lyde  i 
andet  øiemed,  saalænge  Soen  var  aaben,  kaldte  Milicen 
under  Vaaben,  1ste  og  2det  Geled  sædvanlig  med  Pigge  eller 
Hotyve,  3die  med  Gevær,  Kystbatterierne  i  Nærheden  gjorde 
sig  færdige  til  Skud,  Sødivisionerne  til  at  lobe  ud,  og  Krigs- 
folket satte  sig  i  Marche  hen  mod  det  truede  Sted.  De 
enkelte  Affairer,  som  forefaldt  med  forbiseilende  Skibe,  indbe- 
rettedes, som  om  det  var  Krig,  og  det  var  ogsaa  Krig,  Krig- 
mod  Bonner  og  Sukker,  det  var  Kontinentalsystemet,  som 
her  faldt  sammen  med  Krigen  mod  England. 

Blandt  Generalerne  var  der  to,  som  saavel  i  Henseende 
til  Stilling  og  Myndighed  som  til  Landsomraade  havde  en 
større  Post  end  de  øvrige.  Det  var  Prinds  Frederik  af  Hessen, 
Dronningens  Broder,  og  Landgreve  Carl  af  Hessen,  Dronnin- 
gens Fader. 
prinds  Frederik  £en  børste  af  disse ,   dengang  40  Aar  gammel,   havde 

under    Titel    af  Vicestatholder   i    Norge    en    Slags   politisk 

Repræsentationsstilling  i  dette  Rige  tilligemed  den  høieste 
Kommando  over  sammes  Stridsmidler.  Det  var  en  jevn,  god- 
modig Mand,  som  imidlertid  indenfor  de  militaire  Enemær- 
ker med  principfast  Strænghed  overholdt  Disciplin  og  Orden. 
Han  besad  i  større  Maal  end  nogen  Anden  Kongens  Tiltro 
og  Venskab  og  var  af  det  almindelige  Omdomme,  som  han 
senere  heller  ikke  gjorde  tilskamme,  betegnet  som  den,  der 
af  alle  Generalerne  havde  de  bedste  Feltherreanlæg.  Hans 
Tanker  vare  dog  i  den  Grad  fortrinsvis  koncentrerede  paa 
Krigsvæsenet,  at  Mange  meente,  han  ikke  tilfulde  kunde 
røgte  sin  Stilling  i  Norge,  der  fordrede  større  Indsigt  i 
andre  Retninger,  end  han  raadede  over. 

Landgreve  og  Feltmarechal  Carl ,  gift  med  en  Søster Land=re 
til  Christian  VII,  altsaa  Kongens  Onkel  og  tillige  Dronnin- 
gens og  Prinds  Frederiks  Fader,  boede  paa  Gottorp  og 
havde  en  betydelig  Embedsstilling.  Han  var  ikke  blot  Stat- 
holder i  Hertugdømmerne  og  Chef  for  Generalkommandoen 
sammesteds,  men  tillige  Overbefalende  over  den  norske  Hær 
og  Præses  i  Generalkommissariatskollegiet  i  Kjøbenhavn.  De  to 
sidste  Bestillinger  vare  meest  at  betragte  som  Hædersposter ;  dog 
maatte  Tjenstsager  fra  Norge  (forsaavidt  de  ikke  hørte  til  de 
konfidentielle)  gjøre  Omveien  over  Gottorp,  inden  de  naaede 
Kongen.  Landgreven  havde  i  1788  ledet  Indfaldet  i  Sverrig, 
ved  hvilken  Leilighed  Frederik  den  6te,  dengang  20  Aar  gam- 
mel, havde  stillet  sig  under  hans  Kommando  for  at  lære  Krigen 
praktisk.  Senere  havde  han  med  Troskab  røgtet  de  Pligter, 
hans  fremragende  Stilling  paalagde  ham,  men  han  var  nu 
67  Aar  gammel,  noget  sløvet  for  den  praktiske  Statstjeneste 
og  ønskede,  navnlig  da  han  havde  private  Sysler,  som  stærkt 
fængslede  hans  eiendommelige  Begavelse,  Intet  hellere,  end 
at  kunne  leve  sit  Livs  Aften  i  Ro  i  og  for  sin  Familie. 

Udenfor  disse  Mænds  Myndighedsomraade  var  Landet 
deelt  i  4  Distrikter,  der  benævnedes  »Generalkommandoen  i 
Nørrejylland«,    »Generalkommandoen  over  Fyen«,    »Lange- 

lands  Generalkommando«  og  »Generalkommandoen  over  Sjæl- 
land og  tilliggende  -Øer«,  hvilken  sidste  bestyredes  af  Kongen 
selv  jevnsides  med,  hvad  der  iøvrigt  paalaae  ham. 

Paa  Sjælland  havde  den  Prinds,  som  vilde  blive  Thron- 
Prinds  Christian  følger,  hvis  Kongen  ingen  Sønner  fik,  den  25aarige  Prinds 
Frederik.  Christian  Frederik  den  største  Kommando  under  Kongen. 
Han  fandt  sig  ikke  tilfredsstillet  herved,  deels  fordi  han 
ansaae  Krigen  med  England  for  en  Ulykke  for  Landet,  deels 
fordi  han  overhovedet  havde  en  Afsmag  for  krigerske  Sysler, 
som  fulgte  ham  gjennem  Livet  og  ikke  var  ualmindelig  hos 
dem,  hvis  Ungdom  faldt  paa  samme  Tid,  som  hans.  Hans 
Dannelse  og  Forstand  ønskede  en  anden  Virkekreds,  og 
hans  Tanker  streifede  allerede  tidligt  op  mod  Norge.  I 
Kjøbenhavn  helligede  han  en  stor  Deel  af  den  Tid,  hans 
Tjenstpligter  levnede  ham,  til  at  følge  Kulturens  Udvikling 
og  Fremskridt;  hans  Aandsevner  anviste  ham  en  høi  Plads 
blandt  Samtidens  begavede  Mænd.  Samtidig  fulgte  han  med 
den  Opmærksomhed,  som  hans  ophøiede  Stilling  gjorde  ham 
til  Pligt,  Fædrerigernes  Anliggender,  men  fandt  ofte  Anled- 
ning til ,  Bekymring ;  thi  trods  sin  store  personlige  Hen- 
givenhed for  Kongen  kunde  han  ikke  af  Hjerte  samstemme 
i  Alt,  hvad  der  skeete. 
Kabinetsrege-  Det  var  dengang  Kabinetsregeringens  Tid.    Under  Ind- 

flydelse af  den  krigerske  Tilstand,  vi  have  skildret,  havde 
Administrationen  i  mange  Tilfælde  antaget  krigerske  For- 
mer, Eesidensen  var  bleven  til  »Hovedkvarteer«,  og  i 
samme  ledede  Kongen  —  personlig  og  alene  —  Rigernes 
Krig  og  Politik. 

Kongens  Statsministre  vare  5,  nemlig  Hertug  Frederik 
Christian  af  Augustenborg,  Ernst  Henrik  Greve  af  Sehim- 
melmann,  Christian  Ditlev  Frederik  Greve  af  Reventlow, 
Frederik  Moltke  og  Niels  Rosenkrantz.  Af  disse  havde 
imidlertid  den  første  faktisk  trukket  sig  ud  af  det  offenlige 
Liv  og  levede  paa  Augustenborg,    fortrydelig  over  ikke  at 


ringen. 

være  bleven  valgt  til  svensk  Kronprinds  istedenfor  Carl 
Johan.  Der  var  da  kun  4  tilbage  i  Statsraadet,  men  dette 
havde  siden  Christian  d.  7des  Død  i  1808,  da  Kabinets- 
regeringen  begyndte,  ikke  været  samlet.  Schimmelmann , 
Reventlow  og  Moltke  udgjorde  Finansdeputationen  og  maatte 
hellige  alle  deres  Kræfter  til  Penge-  og  Finansvæsenet  for 
at  skaffe  de  Midler  tilveie,  som  Kongen  behovede.  Kun 
Niels  Rosenkrantz,  der  tillige  var  Chef  for  Departementet 
for  de  udenlandske  Sager,  deeltog  i  Ledelsen  af  Landets 
Politik,  dog  mere  som  Tjener  end  som  Raadgiver;  han 
samstemmede  nemlig  ligesaa  lidt,  som  de  andre  Ministre,  i 
Kongens  lidenskabelige  Politik,  men  kunde  ikke  gjore  sin 
Mening  om  Moderation  gj ældende.  Han  sendte  for  det 
meste  sine  Indberetninger  skriftlig  til  Kongen  og  modtog 
ofte  paa  samme  Maade  sine  Ordrer. 

I  Hovedkvarteret  arbeidede  under  Kongen  Generalad- 
judantstaben, for  hvilken  Generalmajor  Frantz  Christopher 
Biilow  var  Chef,  Generalkvarteermesterstaben  under  Gene- 
ralmajor Johan  Wolffgang  Haffner  samt  Kabinetssekretariatet 
under  Etatsraad  Peter  Carl  Jessen  og  Generaladjudant  for 
Søetaten  Hans  Lindholm.  Disse  Mænd  refererede  gjerne  de 
daglig  indlobne  Sager  for  Kongen,  som  da  sædvanlig  selv 
med  Blyant  paategnede  sin  Resolution,  inden  de  fordeeltes 
til  de  forskjellige  Protokoller.  Vigtige  Ordrer  og  Instruxer 
samt  hele  den  konfidentielle  Korrespondance  med  Stathol- 
derne, Generalerne,  Rosenkrantz  og  de  mange  andre,  selv 
underordnede,  Personer  og  Myndigheder,  der  skulde  udføre 
Kongens  Villie,  konciperedes  gjerne  af  denne  selv,  hvorefter 
vedkommende  Breve  reenskreves  eller  chiffreredes  af  de  dertil 
afdeelte  Adjudanter,  især  M.  R.  Jessen  og  I.  B.  Abraham- 
sen, og  dernæst  afsendtes,  forsynede  med  Kongens  Under- 
skrift. Naturligviis  angik  de  Sager,  som  paa  denne  Maade 
afgjordes  i  Kongens  Arbeidsværelse,  for  det  meste  kun  For- 
svarsvæsenets  Bestyrelse  og  Anvendelse  samt  Politiken  i  sine 

Hovedtræk ;  men  da  Kongens  Villie  i  hiin  Absolutismens  Tid 
var  Statens  eneste  Lov,  behovede  han  ikke  at  begrændse 
sig,  og  Hovedkvarterets  Virksomhed  streifede  derfor  ofte  ind 
paa  andre  af  Statslivets  Omraader. 

Kongen  var  overmaade  arbeidsom;  men  den  Andeel  af 
Forretningerne,  han  havde  forbeholdt  sig  selv,  var  saa  stor, 
at  den  i  vanskelige  Tider  næsten  overvældede  ham  (saa 
hans  Expeditioner  kom  til  at  bære  Mærke  deraf),  og  den 
trak  da  hans  Opmærksomhed  bort  fra  de  høiere  Interesser, 
som  navnlig  i  saadanne  Tider  gjorde  Fordring  paa  hans  hele 
usvækkede  Opmærksomhed.  Dette  var  saa  meget  mere  til 
Skade,  som  han  for  Krigstiden  havde  indtaget  en  saa  eien- 
dommelig  egenmægtig  Stilling.  I  en  ubestemt  Følelse  af, 
at  den  alvorlige  Krig  behovede  overordenlige  Forholdsregler, 
havde  han  nemlig,  saaledes  som  vi  have  sogt  at  forklare, 
givet  sig  den  samme  Stilling  ligeoverfor  Staten  i  det  Hele, 
som  en  General  har  ligeoverfor  sin  Hær,  idet  han  uden 
andre  Raadgivere  end  dem ,  han  —  ligesom  en  Feltherre  i 
Krigen  —  kunde  samle  efter  sin  personlige  Tilskyndelse  for 
at  hore  deres  Udtalelser  om  et  bestemt  foreliggende  Spørgs- 
maal,  ellers  søgte  at  styre  Alt  og  Alle  efter  sin  personlige 
Villie  alene. 

Det  Uheldige  i  disse  Forhold  indsaae  de  Fleste  af  dem, 
der  stode  under  Kongen.  Saalænge  der  dog  blot  havde 
været  Tale  om  en  større  eller  mindre  Lydighed  mod  Napo- 
leon eller  en  mere  eller  mindre  lidenskabelig  Krigsmaade 
mod  England,  saalænge  havde  Systemet  kunnet  gaae  uden 
større  Ulemper.  Men  nu  —  da  Carl  Johans  Planer  be- 
gyndte at  lade  sig  skimte,  da  Rusland  samtidig  indtog  en 
Holdning,  som  kunde  bære  alvorlige  Forviklinger  i  sit  Skjød, 
og  den  tydske  Reisning  allerede  sporedes,  endog  indenfor 
Landets  Grændser  i  Holsteen,  frygtede  man  for,  at  en  Krise 
kunde  nærme  sig,  som  vilde  stille  Fordringer  ikke  blot  til 
Rigernes  Styrke,  men  ogsaa  til  Regeringens  Statsmandskunst. 

Forst  og  fremmest  —  som  nærmest  staaende  i  Forbin- 
delse med  de  nye  Farer  —  kom  Norges  Stilling  i  Betragt- 
ning. Man  ansaae  det  for  nodvendigt,  at  dette  Rige  fik  en 
storre  Selvstændighed,  saa  det  —  under  en  Adskillelse,  som 
den  nærværende  —  hos  sig  selv  kunde  finde  Betingelser  for 
en  egen  Statstilværelse  og  Midlerne  til  at  forsvare  den.  Det 
synes,  som  om  Prinds  Christian  Frederik  har  gjort  sig  til 
Talsmand  for  denne  iovrigt  ioinefaldende  Nødvendighed; 
men  Kongen  erkjendte  den  i  hvert  Fald  ikke.  Endnu  vare 
Beretningerne  om  Carl  Johans  Politik  ogsaa  meget  usikkre. 
Der  kom  af  og  til  Efterretninger,  som  beroligede  Kongen, 
og  man  troede,  at  den  franske  Gesandt  i  Stockholm,  Alquier, 
endnu  havde  den  nye  svenske  Kronprinds  i  sin  Magt.  Man 
noiedes  derfor  med  at  overveie  Midlerne  til  at  mode  Faren, 
naar  den  kom. 

Imidlertid  blev  Alt  ved  det  Gamle;  kun  at  Kongen 
om  muligt  end  noiere  sluttede  sig  til  Keiser  Napoleon,  med 
hvem  han  siden  Traktaten  til  Fontainebleau1)  var  i  Forbund. 

Den  mægtige  Keisers  Rige  strakte  sig  da  til  Dan- 
marks Grændser,  idet  Hansestæderne  i  1810  og  11  vare  ind- 
lemmede i  Frankrig.  Marechal  Davout,  Hertug  af  Auer- 
stådt,  Prinds  af  Eckmiihl,  residerede  i  Hamburg  som  øverst- 
befalende over  den  32te  Militairdivision  i  Departementerne 
ved  Elbens  og  Weserens  Mundinger  (o:  Lauenburg,  Hanno- 
ver, Liibek,  Hamburg,  Bremen  o.  s.  v.)  Det  var  en  bydende 
og  myndig  Nabostat.  Det  er  udenfor  al  Tvivl,  at  det 
mindste  Tegn  til  Frafald  eller  maaskee  blot  Lunkenhed  i 
det  danske  Krigssystem  vilde  have  havt  til  Folge,  at  strax 
Holsteen  og  senere  rimeligviis  hele  den  danske  Halve  vilde 
være  bleven  okkuperet;  men  den  Aarvaagenhed,  med  hvilken 
Kongen  overholdt  Kontinentalsystemet,  og  den  Agtpaagiven- 
hed,  han  viste  mod  Frankrigs  ønsker,  havde  hidtil  befriet 


Den  franske 
Alliance. 


■)  Traktat  31.  Octbr.  1807.  (I  Originalsproget  i  Clerqs  Recueil  des 
traités  de  la  France  II.  (1864)  237—239,  i  Oversættelse  i  Ræders 
Danmarks  Krigs-  og  politiske  Historie  II.  88. 

hans  Lande  mod  Beskæring,  og  fra  det  øieblik,  Sverrig 
strakte  sin  Haand  ud  efter  Norge,  var  der  heller  Ingen,  der 
varmere  end  Keiseren  antog  sig  Danmarks  Sag. 

En  Følge  af  den  noie  Forening  med  Frankrig  var  det, 
at  Forholdet  til  Sverrig  blev  desto  fjendtligere,  jo  mere 
dette  frigjorde  sig  for  Napoleons  Herredomme.     Og  i  Aaret 

1811,  da  den  gamle  Konge  var  syg,  og  Carl  Johan  ogsaa  af 
Navn  forte  Regeringen,  blev  Bruddet  mere  og  mere  aaben- 
bart.     Anledningen  var,  som  bekjendt,  den  Maade,  hvorpaa 

ffKankngs^For^o  grø^Qntøjgygtømgf;  eluderedes  i  Sverrig.  Napoleon  havde 
bydende  fordret,  at  Sverrig  skulde  erklære  England  Krig 
og  lukke  sine  Havne  for  denne  Magt,  og  Krigen  var  da 
ogsaa  indtraadt,  men  kun  af  Navn,  idet  begge  Nationer 
enedes  om  at  betragte  den  som  en  af  Forholdene  paatvun- 
gen  unaturlig  Tilstand,  under  hvilken  Handelen  ikke  desto- 
mindre,  om  end  hemmelig,  kunde  vedligeholdes.  Men  dette 
Spil  dreves  for  aabenlyst  og  gav  det  franske  Sendebud  i 
Stockholm,  Alquier,  Anledning  til  idelige  Reklamationer. 
Der  forefaldt  mange  voldsomme  Scener  mellem  denne  og 
den  svenske  Kronprinds.  Napoleon,  som  ikke  vilde  fæste 
Lid  til  Gesandtens  Indberetninger,  kaldte  denne  bort  og 
ansatte  ham  i  Kjobenhavn,  hvor  vi  senere  ville  træffe  ham. 
Men  hurtigt  efter  viste  det  sig,  at  Indberetningerne  havde 
været  fuldstændigt  sande,  at  det  var  Bernadotte,  som  vilde 
vise,  at  han  ikke  længere  var  Marechal  under  Napoleon,  og 
som  i  den  Holdning,  Rusland  nu  begyndte  at  indtage 
til  Kontinentalsystemet  og  mod  Napoleon,  fandt  Mod  til  lidt 
at  lofte  den  Maske,  han  hidtil  havde  baaret. 

Keiser  Napoleon  befalede  da  Marechal  Davout  uden 
Videre  at  tage  svensk  Pommern,  hvor  Englænderne,  som  vi 
vide,  havde  Oplag  af  deres  Varer.    Det  var  den  10de  Januar 

1812.  Befalingen  udførtes  ufortovet,  og  en  Deel  af  de 
svenske  Embedsmænd  fortes  som  Fanger  til  Hamburg.  Da 
Efterretningen  herom  kom  til   Stockholm,  blev  Carl   Johan 

vred,  meente,  det  nu  var  Napoleon,  som  havde  kastet  Hand- 
sken til  ham,  og  afsendte  oieblikkelig  Grev  Carl  Lowen- 
hjelm  til  Keiser  Alexander  for  at  tilbyde  et  hemmeligt  For- 
bund med  Sverrig  paa  Vilkaar:  at  Sverrig  garanterede 
Rusland  Besiddelsen  af  Finland  mod  at  faae  Norge.  Det 
var  aabenbart,  at  Czaren  ikke  blot  strax  vilde  gaae  ind 
herpaa,  men  at  han  fra  samme  øieblik  maatte  betragte  det 
som  en  væsenlig  Opgave  for  sig,  at  gjore  alt  Sit  for  at 
bevare  en  Regent  med  saadanne  Stemninger  for  Sverrigs 
Throne. 

Det  var  paa  den  Tid,  at  Krigen  mellem  Frankrig  og  JJ^wwTi, 
Rusland  var  ifærd  med  at  bryde  ud,  og  at  begge  Rigernes  mod  Rusland. 
Herskere  saae  sig  om  efter  Forbund.  At  Napoleon  ikke 
gjorde  Noget  for  at  erhverve  Sverrigs,  havde  sin  Grund  i, 
at  han  ikke  tænkte  paa  at  give  Krigen  saa  stor  en  Ud- 
strækning, som  den  fik.  Han  vilde  kun  tugte  Czaren  i  et 
Par  afgjorende  Slag  tæt  indenfor  Grændsen  og  bringe  ham 
til  Lydighed,  og  dertil  troede  han  at  have  Midler  nok  i  den 
halve  Million  Soldater,  som  stod  til  hans  Raadighed.  At 
han  ikke  traf  nogen  russisk  Hær,  som  vilde  lade  sig  slaae, 
men  blev  lokket  ind  i  det  Indre  og  —  til  sin  Undergang, 
var  tildeels  en  Folge  af  Carl  Johans  Raad  til  Czaren  om 
at  gjore  »methodisk«  Modstand. 

Blandt  de  mange  Stater,  med  hvilke  Frankrig  forhånd-  Forhandlinger 
lede,  var  ogsaa  vort  Fædreland.  Begyndelsen  var  gjort  den  1 7de  med  Danmark. 
Decbr.  1811,  da  den  danske  Gesandt  i  Paris,  Generallieutn. 
Waltersdorff,  efter  en  skriftlig  Indbydelse  havde  indfundet 
sig  hos  Hertugen  af  Bassano.  Denne  udtalte  da  for  vor 
Repræsentant1),  at  han  ansaae  det  for  overeensstemmende 
baade  med  Frankrigs  og  Danmarks  Interesser,  at  de  gjen- 
sidige  Handelsforbindelser  bleve  satte  paa  fast  Fod,  og  at 
det  var  Keiserens  ønske,   at  de  Vanskeligheder  og  Stands- 


l)  Waltersdorffs  Beretning  af  18.  Decbr.  1811  (Afskrift  i  G.  A.) 

ninger,  som  af  og  til  skeete  i  Danmarks  og  Norges  Handel, 
ble  ve  ryddede  afveien.  Han  ønskede  derfor  en  Han  dels  - 
konvention  og  foreslog,  at  en  Koureer  blev  sendt  til  Kjø- 
benhavn  med  et  Forslag  derom. 

Dette  havde  længe  været  Danmarks  og  Norges  ønske, 
og  Waltersdorff  gik  derfor  strax  ind  derpaa;  men  dernæst 
henledede  Bassano  Opmærksomheden  paa  en  endnu  vigtigere 
Gjenstand,  som  burde  forhandles  paa  samme  Tid,  nemlig, 
hvorledes  Danmark  i  Tilfælde  af  Krig  mellem  Rusland 
og  Frankrig  kunde  sørge  for  sin  egen  Sikkerhed  og  tillige 
virke  i  Forening  med  de  franske  Tropper,  ifald  England 
skulde  ville  gjøre  en  Diversion  ved  Landgang  i  de  nye  franske 
Departementer  ved  Elben. 

Hertugen  af  Bassano  vidste  ikke,  hvilken  Rolle  Sverrig 
vilde  spille,  men  syntes  dog  ikke  at  troe1),  at  Carl  Johan 
turde  tage  Parti  mod  Keiseren.  Waltersdorff  meente,  at  man 
i  Danmark  i  hvert  Fald  maatte  have  den  største  Styrke 
paa  Sjælland  for  at  hindre  de  Engelske  i  at  gjøre  Besøg 
der,  hvorimod  Tropperne  i  Holsteen  vilde  tjene  til  at  dække 
den  franske  Hærs  Ryg. 

Rosenkran tz  saae  i  denne  Bassanos  Meddelelse2)  et 
Beviis  saavel  paa  Keiserens  Tillid  som  paa  hans  Trang  til 
Danmarks  Medvirkning,  men  han  saae  tillige,  at  Keiseren 
stolede  saa  sikkert  paa  denne,  at  han  ikke  troede  det  nød- 
vendigt at  gjøre  noget  byrdefuldt  Tilbud  for  at  faae  den. 
Dog  raadede  han  til  »ikke  at  gjøre  sig  kostbar  i  dette  øie- 
blik«,  og  »kunde  der  ved  Handelstraktaten  vindes  saadanne 
Fordele,  at  der  deraf  kunde  udspringe  Midler  til  at  bære 
Byrden  af  den  anden  Deel,  saa  forværredes  Statens  Stilling 
ikke,  men  Kongens  Thrones  Sikkerhed  grundfæstedes  derved 
idetmindste  paa  Grændsen  mod  Frankrig,  saalænge  Krigen 
med  Rusland  varede.« 


x)  Sidstnævnte  Aktstykke. 

*)  Brev  fra  Rosenkrantz  til  Kongen  af  29.  Decbr.  (G.  A.) 

Underhandlingerne  om  denne  Sag  begyndte  da  i  Paris 
og  holdtes  meget  hemmelige.  Hertugen  af  Bassano  for- 
langte, at  Forhan dlingerne  fra  dansk  Side  ene  skulde  be- 
troes Waltersdorff;  selv  holdt  han  dem  endogsaa  skjulte  for  sit 
Departement1).  I  Kjøbenhavn  indviedes  kun  Minister  Schim- 
melmann  i  Forhandlingerne.  For  at  forklare  Kourerens  (Guil- 
laumes)  Afreise  fra  Paris  til  Kjøbenhavn  paaskjød  man  her- 
hjemme Underhandlinger  om  Transithandelen. 

Frankrig  havde  imidlertid  fortrinsviis  -Øie  for  den  mili- 
taire  Side  af  Forhandlingerne.  Da  de  vare  endte  med,  at 
der  forelaae  deels  en  Handelstraktat  og  deels  en  militair  Kon- 
vention, nødte  Bassano  den  3die  Marts  1812  Waltersdorff  til 
kun  at  underskrive  den  sidste,  idet  han  sagde,  at  der  var 
Øieblikke,  i  hvilke  en  Minister  maatte  vide  at  gaae  udenfor 
sine  Instruktioner  og  tage  et  Ansvar  paa  sig2).  løvrigt 
lovede  han,  at  Handelstraktaten  skulde  blive  underskreven 
inden  14  Dage  (hvad  den  dog  ikke  blev),  og  tillod,  at  et 
Punkt  herom  optoges  i  den  militaire  Konvention,  der  nu 
altsaa  blev  hele  Traktaten. 

Denne    dateredes    den    7de    Marts    1812    og  indeholdt  Traktat  af 
sammentrængt  Følgende3): 

1)  Traktaten  til  Fontainebleau  fornyes. 

2)  Kongen  af  Danmark  forpligter  sig  til  at  holde  i 
Holsteen,  Slesvig  og  Jylland  en  Styrke  af  9000  Mand  Fod- 
folk, 1000  Mand  Byttere  og  50  Kanoner.  Disse  Tropper 
skulle  danne  en  Division  paa  2  Brigader,  hver  sammensat 
af  5000  Mand  og  25  Kanoner. 

En  af  disse  Brigader  vil  blive  samlet  mellem  Altona 
og  Havet,   nær  ved  Elben  og  saaledes,   at  den  i  24  Timer 


*)  Waltersdorffs  Beretning  af  18.  Decbr. 

s)  Waltersdorffs  Brev  til  Rosenkrantz.     Paris   18.   Juni  (Kopi   i  G.  A) 

3)  Trykt  hos  Clerq:  II.  363—365. 

2* 

kan  begive  sig  til  Elbens  venstre  Bred;  den  anden  Brigade 
vil  blive  anbragt  saaledes,  at  den  i  den  korteste  Frist  kan 
forene  sig  med  den  første. 

3)  Keiseren  af  Frankrig  vil  holde  en  Division  af  lig- 
nende Styrke  i  Departementet  ved  Elbens  Mundinger,  Meck- 
lenburg  eller  svensk  Pommern. 

4)  Den  danske  Division  vil  kunne  rekvireres  til  at  be- 
give sig  til  Weser,  Jahde  og  Ems,  indtil  Delfitz,  Grønnin- 
gen og  Harlingen  for  at  imodegaae  en  Landgang,  en  Insur- 
rektion  eller  ethvert  andet  Foretagende  af  Fjenden.  Den 
vil  ligeledes  og  i  samme  Hensigt  kunne  rekvireres  til  at 
begive  sig  til  Mecklenburgs  Kyster  eller  til  svensk  Pom- 
mern indtil  Oderen,  indbefattet  øerne  i  sammes  Munding. 
Den  vil  ligeledes  i  Tilfælde  af  Angreb  eller  Insurrektion 
i  Holland  kunne  rekvireres  til  at  begive  sig  til  Zuyder- 
soens  hoire  Bred. 

De  danske  Tropper  ville  ikke  i  noget  Tilfælde  kunne 
bruges  udenfor  de  nævnte  Lande  uden  efter  en  yderligere 
Ordre  fra  deres  Souverain. 

5)  Divisionens  Statuslister  ville  hver  Maaned  være  at 
sende  Chefen?|for  32te  Armeedivision.  I  samme  skulle  Nav- 
nene paa  Generalerne  og  de  høiere  Officerer  samt  Korp- 
serne  og  Batterierne  med  Angivelse  af  deres  Styrke  under 
Vaaben  være  nævnte. 

6)  Fæstningen  Gliickstadt  vil  være  at  befæste  og  pro- 
viantere. Franske  Krigsskibe  og  Chalupper  ville  blive  mod- 
tagne der,  naar  de  behøve  Beskyttelse  mod  Fjenden.  De 
maae  i  denne  Fæstning  ikke  udøve  Politi  eller  Militairju- 
risdiktion,  men  skulle  iagttage  Havnens  Love  og  indre  Reg- 
lementer. 

7)  Den  franske  Division  eller  en  saa  stor  Deel  deraf, 
som  den  General,  der  kommanderer  for  Kongen  i  Holsteen, 
anseer  tilstrækkelig,  vil  begive  sig  ind  i  Holsteen,  Slesvig 
eller  Jvlland,   saasnart  den  rekvireres  for  at  modsætte  sig 

en  Landgang,   en  Insurrektion   eller    hvilketsomhelst    andet 
fjendtligt  Foretagende. 

8)  Dersom  Norge  eller  Sjælland  med  øerne  skulde 
blive  angreben,  og  Kongen  anseer  det  fornødent  at  trække 
Tropperne  i  Holsteen  tilbage,  skal  han  derom  strax  under- 
rette Keiseren  af  Frankrig  og  den  øverstbefalende  for  Ar- 
meen. I  dette  Tilfælde  vil  han  kunne  forlange,  at  den 
franske  Division  eller  en  saa  stor  Del  deraf,  som  er  nød- 
vendig, kommer  ind  i  Landet  for  at  forsvare  det. 

9)  Tropperne  ville  gj ensidig  kunne  rekvireres  i  de  Til- 
fælde og  til  de  Steder,  som  ere  nævnte  i  det  Foregaaende, 
af  Generalen,  som  kommanderer  Hs.  keiserlige  Majestæts 
Tropper,  og  af  Kommandeuren  for  den  danske  Styrke  i  Hol- 
steen. De  gaae  tilbage  til  deres  Kantonnementer,  naar 
den  Anledning,  i  hvilken  de  ere  kaldte,  ophører,  eller 
naar  den  rekvirerende  Part  troer  ikke  længere  at  have  Brug 
for  dem. 

10)  Paa  den  rekvirerende  Magts  Territorium  skulle  de 
fødes  af  denne,  men  forblive  i  deres  Souverainers  Sold. 

11)  For  yderligere  at  knytte  de  Baand,  som  forene  de 
to  Stater,  vil  der  blive  sluttet  en  Handelstraktat  paa  det  for 
de  to  Nationers  gj  ensidige  Fordeel  heldigste  Grundlag. 

12)  Den  nærværende  Konvention  vil  blive  holdt  hem- 
melig. 

Napoleon  havde  den  Gang  omtrent  fuldført  alle  sine 
Forbund.  Traktaten  med  Preussen  var  dateret  den  24de 
Febr.,  den  med  østerrig  kom  istand  den  14de  Marts. 

Den    1ste   April    1812    oprettedes    nu   paa    Grund    af Den  be^eli^e 

A  x  r  Armee  division 

Konventionen  den  bevægelige  Armeedivision  i  Hol-     oprettes. 
steen  og    Sydslesvig.      De    offenlige  Motiver  til    dens 
Dannelse  gaves  i  Parolbefalinger  af  samme  Dag  saaledes: 

»Da  vore  Allieredes  Styrke  udi  de  til  Hertugdømmet 
Holsteen  grændsende  Lande  for  en  Deel  svækkes  derved,  at 
forskjellige  Tropper  bruges  andensteds,  ansee  vi  det  nødven- 
digt til  Vore  Hertugdømmers  Beskyttelse,  ligesom  det  skeete 

i  1809  mod  fjendtligt  Angreb,  at  samle  en  militair  Magt 
sammesteds,  som  i  paakommende  Tilfælde  kan  med  Kraft 
tilbagedrive  ethvert  fjendtligt  Angreb,  og  desaarsag  have  vi 
allernaadigst  besluttet,  at  en  Deel  af  de  udi  Hertugdom- 
merne og  i  Nørrejylland  kantonnerende  Tropper  skulle  for- 
samle sig  udi  en  marchefærdig  Armeedivision,  som  paa 
første  Ordre  kan  bevæge  sig,  hvorhen  det  befales.« 

Og  i  et  tjenstligt  Brev  til  Landgreve  Carl  paa  Gottorp, 
som  Chef  for  Hertugdømmernes  Generalkommando,  af  samme 
Dag  hed  det1):  »Af  vor  Parolbefaling  af  D.  D.  vil  Deres 
Durchlauchtighed  erfare,  at  vi  have  besluttet,  at  en  mar- 
ehefærdig  Armeedivision  skal  samles  i  Hertugdommerne; 
thi,  omendskjøndt  det  ei  er  rimeligt,  at  Fjenden  skulde 
ville,  foretage  sig  Noget  mod  Egnen  ved  Husum  og  Tøn- 
ning eller  angribe  Gliickstadt  eller  Hamburg,  saa  er  Saa- 
dant  dog  tænkeligt,  og  desaarsag  have  vi  anseet  det  for 
nødvendigt  at  have  en  Styrke  samlet  for  at  kunne  vende 
sig  mod  hvilketsomhelst  Punkt.« 

Den  bevægelige  Division  sattes  under  Befaling  af  Gene- 
sens inddeling  ral  I.  Ewald ,  som  hidtil  havde  forestaaet  Holsteens   Gene- 
■  opstads.  rarjj0mmando  som  en  Underafdeling  af  Landgreve  Carls  og 
boede  i  Kiel.     Den  inddeeltes  i  2  Brigader. 

lste  Brigade  fik^til  Kommandeur  Chefen  for  Gene- 
ralkommandoen i  Norrejylland,  F.  J.  Wegener,  som  nu  mid- 
lertidigt beordredes  herned,  og  koncentreredes  i  Sydholsteen 
om  Elmshorn  og  Altona  med  Brigadekvarteer  i  Pinne- 
berg.  Den  sammensattes  af  følgende  Tropper,  af  hvilke  en 
Deel  dog  endnu  anvendtes  til  at  holde  de  2  Toldlinier 
besatte,  den  yderste  fra  Altona  langs  Grændsen  mellem 
Holsteen  og  Lauenburg  til  Østersøen,  den  bageste  fra 
Gliickstadt  over  Bramsted  til  Neustadt: 

Oldenborgske  Regiments  lste,  2den,   3die  og  4de 
Btln.  Holsteenske  Skarpsky tterkorpses  lste,  2den  Btln. 


)  L.  A.  og  G.  A. 

2den  og  4de  Eskadron  jydske  lette  Dragoner, 
2den  og  6te  Eskadron  Husarer  (de  2  holsteenske  Eska- 
droner). 
G^Ts  Fodbatteri,  Kapitain  Meyer,  hvilket  kom  fra  Laa- 
land,  men  fik  Bespænding  og  Mandskab  i  Holsteen. 
3iTs  kjorende  Batteri,  Kapitain  Gerstenberg,  formeret 
af  Haubitser  og  Kanoner  i  Neustadt  og  Kiel. 
Afdelingerne  af  denne  Brigade  indkaldte  strax  alt  hjem- 
forlovet  Mandskab  undtagen  de  annekterede   Batailloner  (o: 
3die  og  4de  Batln.   Oldenborg  og  2den   Batln.    holsteenske 
Skarpskytter),   hvilke  indtil  videre    noledes   med  100  Mand 
pr.   Komp.,  hvilket  gav  500   Mand  pr.  Bataillon  eller   halv 
Krigsstyrke. 

2den  Brigade  under  Generalmajor  J.  Dorrien,  hvis 
Brigadekvarteer  var  Ekernførde,  sammensattes  af  Afdelinger 
i  Gluckstadt,  Rendsborg,  Kiel  og  Sydslesvig,  som  indtil 
videre  skulde  beholde  deres  nuhavende  Kantonnementer, 
men  være  beredte  til,  saasnart  1ste  Brigade  kaldtes  bort  til 
noget  Hverv,  da  uopholdeligen  at  afmarchere  til  dennes  for- 
ladte Kantonnementer.     Den  dannedes  af: 

Dronningens  Livregiments  1ste  Bataillon  samt  Grena- 
deerkompagniet  af  2den  Bataillon  i  Gluckstadt, 
Fyenske  Inf.  Regiments  1ste  Bataillon  i  Rendsborg, 
Holsteenske  Inf.  Regiments  3die  Bataillon  i  Kiel, 
Slesvigske  Inf.  Regiments  3die  Batln.,  som  henlagdes 

til  Ekernførde, 
Slesvigske  Jægerkorpses  2den  Batln.  i  Ekernførde, 
3i#'s  kjorende  Batteri,  Kapitain  Gonner,  hvilket  forme- 
redes af  2  Haubitser  og  4  Kanoner  fra  Kolding 
og  4  fra  Rendsborg. 
3 iT  s  Fodbatteri,  Kapitain  Kjerulff,  hvilket  formeredes 
af  2  Haubitser  fra   Rendsborg,  4  Kanoner  fra 
Randers  og  4  fra  Husum. 
Afdelingerne  fik  samme  Styrke  som  de  i   1ste    Brigade. 
Hovedkvarteret    forblev    forelobigen    i    Kiel.      Som 

Stabschef  ansattes  Prinds  Frederik  Vilhelm  af  Holsteen-Beck, 
en  Svigersøn  af  Landgreve  Carl;  men  i  den  første  Tid 
dispenseredes  han  dog  fra  Tjenesten  og  levede  paa  Gottorp. 
Umiddelbart  under  Divisionen  stilledes  Kommandanten  i  Al- 
tona  A.  M.  Wenzel  Haffner,  som  havde  en  temmelig  selv- 
stændig Post  paa  Grændsen  som  Kommandcur  for  en  Deel 
af  Tropperne  der.  Han  fik  Ordre  til  at  skulle,  saasnart  den 
bevægelige  Armeedivision  sattes  i  Marche,  tage  Befaling 
over  begge  Toldkordonnerne  indtil  de  Steder,  hvor  de  be- 
rørte mod  Vest :  Generallieutenant  Bechtolsheims  Kystdistrikt 
ved  Gliickstadt,  og  mod  øst:  Oberstlieutenant  Friises  ved 
Neustadt. 

I  Løbet  af  Maaneden  forsynedes  Divisionen  med  Train, 
hvortil  Stykkudske  og  Heste  udskreves  i  de  danske  Pro- 
vindser,  med  Ammunition,  som  tildeels  erholdtes  fra  Frankrig, 
og  en  flyvende  (mobil)  Park.  Enhver  Soldat  bar  30  Patro- 
ner, dernæst  var  der  for  hver  30  Skud  i  Krudtkarrerne  og 
endelig  30  i  den  flyvende  Park. 
Ewalds  i^strux  ijen  4^  ]y[aj  erholdt  Ewald  gjennem   Landgreve  Carl 

sin  »Geheimeinstrux« *),  af  hvilken  vi,  da  den  væsenligst 
gjengav  Konventionens  Bestemmelser,  kun  skulle  meddele 
følgende  §§: 

»1.  Naar  Tropperne  ere  indrykkede  i  de  forskjellige 
Kantonnementer,  har  Du  at  sende  en  Kapport  til  Rigs- 
marechal  Victor,  Høistkommanderende  for  10de  franske  Ar- 
meekorps  i  32te  Militairdistrikt,  der  ,har  etableret  sit  Hoved- 
kvarteer i  Magdeburg.  —  En  saadan  Rapport  har  Du  hver 
Maaned  at  indsende  til  nævnte  Rigsmarechal. 

2.  1ste  Brigade  afmarcherer  strax,  naar  Rigsmarechallen 
rekvirerer  den,  uden  at  oppebie  nærmere  Befaling,  24  Timer 
efterat  den  er  forlangt.     Strax  derpaa  rykker  2den   Brigade 


')  Originalen  paa  Tydsk  i   A.   A.     Koncepten,   forfattet  paa  Dansk   af 
Kongen,  i  G.  A. 

frem  i  1stes  Kantonnement  for  at  være  parat   til  at   følge 
efter. 

4.  Det  er  os  tilladt  ligeledes  at  rekvirere  Hjælpetrop- 
per fra  den  franske  Armee,  men,  da  Vi  ansee  os  stærke 
nok  til  at  afslaae  et  fjendligt  Angreb,  befale  Vi  herved, 
at  ingen  saadan  Rekvisition  maa  finde  Sted. 

8.  Alle  Rapporter  har  Du  at  indsende  direkte  til  Os, 
ligesom  Du  ogsaa  vil  erholde  Vore  Befalinger  direkte  fra  Os. 

9.  Denne  Instrux  bor  ikke  blive  bekjendt  for  Nogen, 
den  ikke  angaaer«. 

General  St.  Cyr,  som  efter  Davouts  Afreise  var  bleven 
Kommandeur  for  den  32te  Militairdivision,  bemyndigedes  al 
det  franske  Krigsministerium1)  til  at  modtage  de  danske 
Rapporter.  Da  Marechal  Victors 4i Korps  (det  9de)  kort  efter 
opstilledes  ved  Oderen  og  derfra  fulgte  Keiseren  ind  i  Rus- 
land, blev  baade  St.  Cyr  og  det  danske  Korps  underlagte 
Marechal  Augereau,  altsaa  indlemmede  i  den  i  Tydskland 
efterladte  Reservehær. 

Ved  Konventionen  med  Frankrig  var  saaledes  ikke  blot  Den  øvrige  Hær' 
Sydgrændsen,  men  hele  Halvøen  og  tildeels  Fyen  tilstræk- 
kelig beskyttet,  og  Kongen  kunde  anvende  sine  ovrige 
Tropper  til  Modstand  mod  Sverrigs  stedse  mere  truende 
Rustninger.  I  Begyndelsen  af  1812  var  Frygten  for  en 
Overrumpling  af  de  norske  Fæstninger  almindelig,  og  fra 
alle  Steder  i  Sverrig  indlob  alvorlige  Efterretninger.  Kapi- 
tainlieutenant  Holsteen  i  Soetaten,  der  var  ansat  som  Gene- 
ralkonsul i  Goteborg,  skrev  saaledes  til  Rosenkrantz:  »Ved 
Alt,  hvad  helligt  er,  der  er  ingen  Tid  at  spilde.  Lad  der 
blive  sendt  Officerer  op,  lad  der  blive  taget  kraftige  Mesures. 
Bed  Kongen  have  den  Naade  for  mig  at  troe,  hvad  jeg  nu 
og  for  har  sagt.  Forelæg  Hs.  Majestæt  alle  mine  Rappor- 
ter: der  er  ikke  et  Ord  deri,  som  jeg  ønsker  udslettet.« 


l)  Skr.  fra  Carra  St.  Cyr  (til  Ewald)  af  12.  Mai  1811. 

Kongen,  som  forudsaae,  at  Sverrigs  første  Angreb  vilde 
gjælde  Danmark,  antog  Norge  tilstrækkelig  dækket  ved  den 
Ordning,  som  Krigen  med  England  havde  fremkaldt.  Den 
egenlige  norske  Hær,  deelt  i  Armeedivisionen  søndenfjelds, 
der  kommanderedes  af  Prinds  Frederik  af  Hessen  selv,  og  den 
nordenfjelds,  der  under  Prindsen  af  Hessens  Overhøihed 
lededes  af  General  G.  F.  Krogh,  var  vel  hjemsendt,  saa  der 
ikke  fandtes  andre  Tropper  under  Vaaben  end  de  hvervede, 
der  dannede  de  saakaldte  Depotbatailloner ;  men  Alt  var 
beredt  til  en  saa  hurtig  Indkaldelse  som  mulig.  Kapitai- 
nerne  levede  paa  deres  Chefsgaarde  midt  i  de  Distrikter,  i 
hvilke  Landet  var  deelt,  Vaabenkamrene  sammesteds  vare 
ogsaa  i  Orden,  og  Magasiner  søgtes  tilveiebragte,  saavidt 
Evnen  slog  til.  For  at  ordne  alle  Forhold  ved  en  hurtig 
Mobilisering  var  en  Kommission,  bestaaende  af  Prinds  Fre- 
derik, Oberstlieutenant  Stabeli,  Generalkvarteermester  Haffner, 
Generalmajor  Staffeldt  og  nogle  kongelige  Embedsmænd, 
under  29de  Febr.  1812  bleven  nedsat.  Medens  den  arbeidede 
paa  —  som  Ordene  i  dens  Instrux  bød  —  at  udfinde  og 
ordne  de  Ressourcer,  som  Landet  og  de  i  samme  værende 
Indretninger  tilbøde,  for  i  indtræffende  Tilfælde  at  kunne 
med  Fordeel  operere  med  en  Armee  (Rapporten  indsendtes 
d.  21.  Juni),  blev  der  alt  truffet  en  heel  Deel  Foranstalt- 
ninger til  at  dække  Grændsen  mod  Sverrig,  saa  det  svenske 
Sendebud  i  Kjøbenhavn,  der  syntes  at  ville  yppe  Kiv,  fik 
Leilighed  til  at  beklage  sig  over  Troppesamlinger  i  Norge 
o.  s.  v. *) 

I  Danmark  var  der  kun  faa  og  spredte  Tropper  Vest 
for  Stroebelt,  hvor  de  uden  nogen  samlet  Overkommando 
henhørte  enten  under  Landgreve  Carls  »Generalkommando 
i  Hertugdømmerne«,  til  hvilken  nu  kun  de  Tropper  i  Sles- 


l)  Skrivelse  fra  Rosenkrantz  til  Kongen,  i  Afskrift  sendt  Prinds  Frede- 
rik i  Norge  til  Erklæring  d.  2.  Mai  1812. 

vig  og  Holsteen  harte,  som  ikke  vare  indtraadte  i  den  be- 
vægelige Armeedivision,  eller  under  de  andre  tidligere  nævnte 
Generalkommandoer. 

Den  største  Deel  af  den  danske  Hær  var  stationeret 
paa  den  sjællandske  øgruppe,  hvor  der  var  35  Batailloner 
foruden  Rytteri  og  Artilleri.  Den  var  deelt  i  4  Armee- 
divisioner og  3  særskilte  Brigader,  hvilke  stode  opstillede 
langs  Kysterne  saaledes,  at  1ste  Armeedivision  under 
Prinds  Christian  Frederik  til  Danmark  holdt  Kjobenhavn 
besat,  2den  Armeedivision  (med  Lyngby  til  Divisions  - 
kvarteer)  den  nordøstlige  Deel  af  Sjælland  undtagen  Hel- 
singør, Scheels  Kommandodistrikt  Helsingør  og  Kron- 
borg, Kar  do  rffs  Brigade  (med  Holbæk  til  Brigadekvarteer) 
den  nordvestlige  Deel  af  Sjælland,  Bassewitz's  Brigade 
(med  Slagelse  til  Brigadekvarteer)  den  sydvestlige  Deel  af 
Sjælland,  3die  Armee  di  vision  (med  Kjøge  til  Divisions- 
kvarteer)  den  sydøstlige  Deel  af  Sjælland  og  4de  Armee- 
division Laaland,  Falster  og  Møen. 

Afdelingerne  her  havde  en  Deel  Folk  permitterede,  og 
de  annekterede  Batailloner,  det  er:  Regimenternes  3die  og 
4de  Batailloner  og  Korpsenes  2den  Bataillon,  havde  endog 
kun  10  Mand  pr.  Kompagni  til  Tjeneste;  men  Kadrene  vare 
tilstede,  intet  Mandskab  havde  faaet  Tilladelse  til  at  reise 
bort  fra  øgruppen,  og  det  Hele  kunde  derfor  med  kort 
Varsel  samles.  Dertil  havdes  der  her  en  betydelig  Søde- 
fension,  der  imellem  øerne  og  i  Øresund,  hvor  den  støt- 
tede sig  til  Kronborg  og  Trekroner,  formaaede  jevnlig  at 
faae  Farvandene  om  Kysten  i  sin  Magt. 

Den  dansk-norske  Hær,  om  hvis  mere  detaillerede 
Sammensætning,  Befaling  og  Opstilling  paa  denne  Tid 
vi  henvise  til  Bilaget,  var  saaledes  færdig  til  Krig  og 
Sverrigs  Krigsmidler  betydelig  overlegen.  Men  dens 
indre  Forfatning  lod  meget  tilbage  at  ønske,  og  Grunden 
dertil    laa    meest    i    de    ulykkelige    Penge-    og    Finans- 

forhold,  som  vi  nu  maae  omtale,  da  de  ikke  blot  lammede 
Regeringens  Handlekraft,  men  havde  Indflydelse  paa  Folkets 
og  Hærens  Stemning,  eftersom  de  vare  af  en  saadan  Natur, 
at  de  med  Nødvendighed  trykkede  Borgernes  Tanker  ned 
til  deres  egne  Velfærdsanliggender. 
Fi^ffJrhoid  Siden  Krigens  Begyndelse  i  1807  havde  Kongen  befalet 

alle  Udgifter  til  Hær  og  Forsvar  uden  at  tage  Hensyn  til 
noget  Budget,  som  der  under  de  daværende  uberegnelige 
Forhold  ikke  kunde  være  Tale  om  at  opstille.  Forskjellige 
Omstændigheder,  fortrinsviis  Bernadottes  Ophold  i  Landet 
med  et  fransk  Hjælpekorps,  som  heelt  maatte  forpleies  uden 
at  nogen  Erstatning  indkom,  havde  forøget  Udgifterne  ud 
over  enhver  Beregning,  medens  Standsning  af  Handel  og 
Skibsfart,  Toldindtægternes  Formindskelse  og  -Oresundstoldens 
næsten  fuldstændige  Ophor  havde  indskrænket  Indtægterne 
til  en  aldeles  utilstrækkelig  Hjælp. 

Da  intet  udenlandsk  Laan  kunde  faaes,  havde  Rege- 
ringen maattet  udstede  Sedler  paa  usikkre  Fremtidsindtægter, 
hvorved  Pengevæsenet,  der  dengang  var  forenet  med  Finan- 
serne, og  hvis  Grund  alt  iforveien  var  tilstrækkelig  under- 
gravet, yderligere  rokkedes.  Sedlernes  Værdi  sank  efter- 
haanden  saa  stærkt,  at  ikke  alene  alt  Sølv,  men  ogsaa  alt 
Kobber  forsvandt  af  Myntcirkulationen ,  og  det  eneste  Om- 
sætningsmiddel  blev  Papir  spenge  til  en  stedse  forandret 
Kours,  udstedte  endog  i  saa  smaa  Dele  som  10  og  12  Skil- 
ling Kourant.  Ulykken  forøgedes  kun  ved,  at  Holsteen  og 
Slesvig  vidste  at  holde  sig  udenfor  al  Berøring  med  det 
danske  og  norske  Papirsvæsen,  og  at  Kongen  ikke  formaaede 
at  dele  Byrderne  lige  mellem  sine  Lande.  I  Hertugdømmerne 
blev  Pengevæsenets  Grund  ikke  før  seent,  og  da  i  ubetydelig 
Grad,  angreben.  Solvmynt  vedblev  der  at  være  Hovedom - 
sætningsmidlet  mellem  Mand  og  Mand,  og  de  Sedler,  som 
der  udstedtes,  —  de  slesvigholsteenske  Kourantsedler  — 
holdt  næsten  til  Slutningen  deres  fulde  Kours. 

For  at  bringe  Indtægterne  i  Veiret  var  der  efterhaanden 
truffet  en  Deel  Foranstaltninger.  Nye  Skatter  vare  forsøgte 
og  forsøgtes  stedse.  Landskatterne  vare  for  en  Deel  om- 
satte til  Kornleverancer,  der  betaltes  af  Yderne  efter 
Varernes  Markedspriis.  De  gamle  Skatter  vare  forhøiede 
(Jordafgiften  efter  Fr.  tste  Oktbr.  1802  endog  for  1812 
til  22  Gange  og  Tienden  til  14  Gange).  Tolden  (dog  ikke 
øresundstolden ,  der  kunde  betales  i  Sedler,  og  ved  hvilken 
Regeringen  ikke  vilde  røre)  skulde  efter  Forordningen  af  23de 
Juni  1811.  beregnes  i  Specier,  der  da  kunde  betales  i  Kou- 
rantsedler  efter  en  af  Regeringen  for  denne  nye  Værdi, 
»Toldspecier,«  sat  Kours. 

Men  disse  Foranstaltninger  bragte  ingen  grundig  Hjælp. 
Toldspeciernes  Kours  blev  af  Regeringen,  der  ikke  vilde  ved- 
staae,  at  Sedlernes  Værdi  var  saa  lille,  den  i  Virkeligheden 
var,  sat  for  lav,  og  Skatteforhøielserne  fik  ingen  Betydning, 
da  Pengenes  Værd  sank  stedse  mere  og  mere,  saa  Skatterne 
paa  Betalingsdagen  indbragte  en  mindre  Sum,  end  der  ved 
deres  Paaligning  var  tilsigtet,  og  Misforholdet  blev  saa  meget 
større,  som  Regeringen  paa  Grund  af  Sedlernes  mindre 
Værdi  behøvede  endnu  flere  af  dem  end  paaregnet. 

Den  dansk-norske  Stat  var  nu  med  Hensyn  til  Finans - 
og  Pengevæsen  ikke  meget  værre  stillet  end  de  fleste  andre 
Lande,  som  nedtrykkedes  af  Napoleons  System.  Østerrig 
havde  ved  et  keiserligt  Patent  af  20de  Febr.  1811  reduceret 
sine  Bankbilletters  Kours  til  l/5  af  deres  Værdi,  Preussen, 
Rusland,  ja  selv  England  oversvømmedes  af  Papirspenge, 
hvis  Kours  var  langt  under  Pari.  Der  var  ingen  af  de 
europæiske  Fastlandsmagter,  der  i  1812  havde  Midler  til  at 
føre  en  energisk  Krig;  de  havde  opbrugt  deres  Penge  til 
at  bekrige  Napoleon  og  laae  nu  matte  for  hans  Fødder. 
Men  dette  Fællesskab  i  Ulykke  kom  ikke  vort  Fædreland 
tilgode  i  den  Kamp,  som  nu  forberedtes ;  thi  Sverrigs  Rust- 

ninger  og  senere  Ruslands,   Preussens  og  -Østerrigs  skeete 
for  engelske  Penge. 

Indtil  1811—12  havde  Regeringen  havt  Haab  om,  hvis 
Freden  vendte  tilbage,  at  kunne  opfylde  sine  Forpligtelser 
og  hæve  sine  Sedler  igjen;  den  havde  derfor  ikke  officielt 
villet  erkjende  Sedlernes  ringere  Værdi,  men  altid  i  offen- 
lige  Kundgjorelser  om  Sager  vedkommende  Skatte-  og  Penge- 
væsenet istedenfor  at  omtale  Betalingsmidlets  Forringelse 
betonet  Varernes  høie  Priis  og  Dyrtiden.  Derfor  tog  Rege- 
ringen heller  ikke  ved  sine  Lønninger  Hensyn  til  de  for- 
andrede Forhold,  men  betalte  Statens  Arbeidere,  som  om 
Pengene  stode  al  pari.  Embedsmændene  fik  vel  i  Begyn- 
delsen af  1812  en  Lønningsforbedring  derved,  at  XU  eller  */s 
af  deres  Gage  ansattes  til  Specier  al  pari  og  derefter  ud- 
betaltes i  dansk  Kourant  efter  Toldspeciernes  Kours1),  men 
Gagerne  hævedes  derved  kun  til  henimod  det  Dobbelte;  en 
Stabskapitain  for  Exempel,  hvis  aarlige  Gage  var  228  Rdlr. 
Kourant,  fik  nu  450  Rdlr.,  men  denne  Sum  svarede  efter 
Borskoursen  den  14de  April  s.  A.  kun  til  56  Specier.  De 
underordnede  Betjentes  og  navnlig  Soldaternes  Løn  hævedes 
kun  undtagelsesviis. 

Udbåre08  ^    Gl'UIld    af'     at     Stat(m     ^     ViWe     anerkJende      den 

standpunkt  i  ringe  Værdi,  Sedlerne  havde  faaet  i  Handel  og  Vandel,  havde 
pengevæsenet.  &G*  dannet  sjg  en  eiendommelig  Tilstand,  idet  den  officielle 
Kreds,  hvortil  Embedsmændene,  Statsfabrikkerne,  Land-  og 
Søm  agten  henhørte,  dannede  ligesom  en  egen  Stat  i  Staten 
med  egne  Priser  og  Taxter,  hvilke  Regeringen  søgte  at  op- 
retholde ved  Tvang  og  konstige  Midler,  men  som  Borgerne  ikke 
vilde  anerkjende.  Embedsmændenes  Vilkaar  vare  i  denne 
Tid  overmaade  trykkende  (undtagen  i  Slesvig  og  Holsteen, 
hvor  de  lønnedes  med  Sølv);  for  Krigsmagten  tilveiebragtes 
Forpleining  enten    ved   at    der    udskreves    eller   indkjøbtes 

Varer,  som  atter  solgtes  til  Soldaterne  for  den  officielle 
Priis,  eller  ved  at  Soldaterne  indkvarteredes  hos  Borgerne, 
som  da  for  Bespisningen  kun  fik  den  taxtmæssige  Betaling 
efter  nominel  Værdi.  Naturalforpleiningen  anvendtes  meest 
i  Norge,  hvortil  en  Deel  af  det  opsendte  Korn  anvendtes; 
sammesteds  var  der  Spiseindretninger  (Messer)  for  Office- 
rerne, hvortil  Deeltagerne  kun  betalte  en  rimelig  Sum  i 
Forhold  til  deres  Gage,  Staten  Hesten.  Forpleining  hos 
Værterne  anvendtes  i  Danmark  udenfor  Kjøbenhavn  og  Sles- 
vig. Sidstnævnte  Sted  lønnedes  Krigsfolket,  som  sagt,  med 
Solv.  I  Kjabenhavn  vare  Vilkaarene  haardest,  thi  her 
skulde  Krigsfolket  selv  søge  sin  væsentligste  Kost  for  den 
ringe  Løn  i  Nominelværdi;  men  man  fandt  da  paa  den 
Udvei  at  permittere  Soldaterne  i  2  Dage  af  hver  fem 
for  at  give  dem  Adgang  til  at  søge  privat  Erhverv  ved 
Siden  af  Tjenesten,  og  Officererne  fik  Gratialer  samt  Brød, 
Klæder  og  tildeels  Skotøi  fra  de  militaire  Magasiner  til 
rimelige  Priser. 

Statens  Fabrikker  dreves  væsenligt  ved  den  tvungne  og 
billige  Arbeidskraft,  som  Soldaterne  afgave.  Der  komman- 
deredes Folk  til  det  militaire  Garveri,  Uldmanufakturer,  Skræd- 
der- og  Skomagersalene,  og  de  erholdt  derfor  kun  deres  ringe 
Lønning  og  et  lidet  Tillæg  i  nominel  Værdi.  DenUvillie,  næsten 
Modstand,  dette  tvungne  Arbeide  uden  Vederlag  fremkaldte, 
bære  Justitsprotokollerne  fra  hiin  Tid  talende  Vidnesbyrd  om. 
Naar  Skov-  og  Slotsarbeider,  Tørveskæring,  Vei  og  Havne- 
anlæg o.  s.  v.  skulde  foretages,  indkaldtes  Soldater  eller  sendtes 
herhen  fra  Garnisonerne.  De  indkvarteredes  da  hos  Bor- 
gerne i  Nærheden,  som  for  Forpleiningen  fik  9  Sk.  Nav- 
neværdi for  hver.  Methoden  var  nærved  at  blive  sat  i 
System;  thi  en  Parolbefaling  af  14de  Marts  1813  bestemte, 
at  der  af  Kjøbenhavns  Garnison  skulde  permitteres  20  å  30 
Mand  for  at  oplæres  til  Murere  og  Tømrere,  for  at  de  senere 

kunde  anvendes  til  Arbeide  paa  offenlige  Bygninger.  Dette 
skeete  paa  en  Tid,  da  der  gik  en  Mængde  arbeidsløse  Mu- 
rere og  Tømrere  om  i  Kjøbenhavn,  eftersom  alle  Byggefore- 
tagender vare  ophørte,  og  Brandtomterne  fra  Bombardemen- 
tet 1807  endnu  henlaae  i  Gruus.  Men  Staten  havde  ikke 
Raad  til  at  betale  de  borgerlige  Priser  og  vilde  ikke  aner- 
kjende  disse. 

Regeringen,  og  hvad  der  hørte  under  den,  stod  saa- 
ledes  i  finansiel  Henseende  aldeles  isoleret  i  Staten,  og  Van- 
skelighederne naaede  deres  Yderste  henimod  Midten  af  1812, 
da  det  svensk-russiske  Angreb  truede.  Paa  Grund  af  den 
franske  Alliances  Fornyelse  vare  Ud-  og  Indførselsforbudene 
indskærpede.  Den  30te  April  blev  al  Indklarering  af  frem- 
mede Varer  (undtagen  Korn-  og  Fedevarer)  aldeles  standset. 
Ved  Fr.  af  23.  Mai  om  forbuden  Handel  tillodes  vel  enkelte 
Ind-  og  Udførseler,  men  de  fleste  Vareartikler  vare  dog 
unddragne  al  Omsætning  med  Udlandet.  Tolden  blev  da 
til  aldeles  Intet,  Kornskatten  in  natura  gik  til  Norges  For- 
syning, og  de  øvrige  Indtægter,  Konsumtionen  og  de  direkte 
Skatter,  vare  ogsaa  for  Intet  at  regne  ligeoverfor  den  rivende 
Fart,  med  hvilken  Sedlerne  nu  Dag  for  Dag  sank  i  Værdi. 
Nye  Skatteforsøg  af  Betydenhed  bleve  i  dette  Aar  ikke  gjorte, 
thi  de  tidligere  vare  mislykkede. 
En  Forandring  ]yjan  0pgav  nu  Haabet  om  at  kunne  redde    Sedlernes 

besluttes.  rfc) 

Værdi,  begyndte  at  tænke  paa  en  Finansoperation  i  det 
Store,  en  stor  Kapitalskat,  lagt  paa  alle  Eiendomme  i  Lan- 
det, som  kunde  bringe  baade  Finanserne  og  Pengevæsenet 
paa  Fode  igjen.  Samtidigt  havde  man  med  den  nære  Re- 
gulering for  øie  mindre  Betænkeligheder  ved  at  anvende 
det  eneste  Middel,  som  nu  var  tilovers  for  at  sikkre  Staten 
de  øieblikkelig  nødvendige  Fonds,  nemlig  en  ubegrændset 
Udstedelse  af  nye  Sedler.  Fra  Midten  af  Aaret  1812 
grebes  denne  fortvivlede  Udvei,  og  Sedlernes  Værdi  sank  da 
saa  stærkt,  at  en  Specie,   som  i  April  kunde  kjøbes  for  c. 

8  Rdl.  Kourant,  ved  Aarets  Slutning  kostede  2p.  l$n  Tande 
Hvede«  som  paa  Torvet  i  Kjobenhavn  i  Mai  Maaned  kostede 
48  Rdl.  Kourant,  ansattes  i  Juni  til  62,  Rdl.,  medens  den 
samtidig  i  Flensborg,  Kiel  og  Itzehoe,  hvor  slesvig-holsteensk 
Kourant  var  Omsætningsmidlet,  noteredes  til  7  Rdl.,  og  den 
steg  i  December  Maaned  til  96  å  104  Rdl.  Kourant1),  et 
større  Beløb  end  nogen  Underofficeers  Aarslønning. 

Kongen  opfattede  Stillingen  i  hele  dens  Alvor.,  ,N,ogle 
Befalinger  fra  hiin  Tid  bære  Vidne  derom.  Vi  skulle  saa- 
ledes  nævne  det  bekj  endte  Reskript  af  15de  Juni  1812  »om 
Tarvelighedens  og  Nøisomhedens  Dyder,  som  Tidsomstæn- 
dighederne saa  bydende  fordrede,«  og  »uden  hvilke  Kjærlig- 
hed til  Fædrelandet  og  Hengivenhed  for  Kongen,  kun  er  et 
tomt  Mundsveir«,  samt  Reskriptet  af  19de  Juli,  hvorved  alt 
Guld  og  Solv  paa  Uniformer  afskaffedes,  saa  der  istedenfor 
Epauletter  indførtes  simple  Distinktioner  paa  Ærmerne.  Den 
hidtidige  Stadsdragt  kunde  opslides  i  daglig  Tjeneste,  men 
fra  1ste  Jan.  1813  maatte  Ingen  vise  sig  ved  Hoffet  eller 
ved  festlige  Leiligheder  en  galla. 

Det  vil  efter  denne  Fremstilling  være  indlysende,  hvor 
nødvendigt  det  var  for  Kongen  at  opsætte  Troppeindkaldel- 
serne  paa  Sjælland  og  i  Norge  til  det  allersidste  -Oieblik, 
hvorfor  han  foreløbig  kun  holdt  Qie  med  de  svenske  Fore- 
tagender, hvilke  vi  nu  skulle  berøre.  , 

Grev  Løwenhjelms  Sendelse  til  St.  Petersborg  var  hlevenSv^g^s01rabJd 
kronet  med  fuldstændigt  Held,   og  den  5te  April  var   der  i 
den    russiske   Hovedstad   afsluttet    et    hemmeligt    Forbund 
mellem  Sverrig  og  Rusland,   hvis  væsenligste  Bestemmelser 
vare2): 

»Art.  IV.  Da  Keiser  Napoleon  ved  Indfaldet  i  Pom- 
mern har  indtaget  en  fjendtlig  Stilling  til  Sverrig  paa  samme 


*)  Tallene  tagne  fra  Statstidenden  1812. 

*)  Schinckels  Minnen  ur  Sveriges  nyare  historia  VI,  137  —  139 

Tid,  han  truer  med  at  forstyrre  Ruslands  Fred,  forbinde 
begge  sidstnævnte  Magter  sig  til  med  en  forenet  Hær  af 
25—30,000  Svenske  og  15—20,000  Russere  at  gjøre  en 
Diversion*  paa  Tydsklands  Kyster  for  at  forurolige  den 
franske  Hærs  Operationer. 

Art.  V.  Af  Hensyn  til,  at  Kongen  af  Sverrig  ei  kan 
deeltage  i  denne  Diversion,  saa  længe  Landet  langs  hans 
vidtstrakte  svenske  Grændse  skal  betragtes  som  fjendtligt, 
og  da  forøvrigt  Norges  geographiske  Beliggenhed  synes  at 
vise,  at  Naturen  selv  har  bestemt  det  til  at  udgjøre  en 
Deel  af  Kongeriget  Sverrig,  saa  forbinder  Hs.  Majestæt 
Keiseren  af  Rusland  sig  til  enten  ved  Underhandlinger  eller 
krigersk  Medvirkning  at  forskaffe  Sverrig  Norge,  ligesom  han 
sikkrer  Sverrig  en  fredelig  Besiddelse  af  dette  Land  og  lover 
ikke  at  nedlægge  Vaabnene,  før  denne  Forbindelse  er  bleven 
iværksat.  é 

Art.  VI.  Da  Sverrig  saaledes  bør  erholde  Norge,  før 
det  tager  nogen  Deel  i  den  føromtalte  Diversion ,  saa  for- 
binder Keiseren  sig  til  at  overlade  til  Sverrigs  Raadighed 
det  russiske  Armeekorps,  som  behøves  for  i  Forening  med 
den  svenske  Hær  at  udføre  den  for  dette  Maal  fornødne 
Operation. 

Art.  VII.  Begge  Hofferne  skulle  foreslaae  Kabinettet 
i  Kjøbenhavn  at  forene  sig  med  Koalitionen  og  godvillig 
aftræde  Norge  til  Sverrig  mod  visse  Skadeserstatninger,  som 
begge  Magterne  i  saa  Fald  ville  forbinde  sig  til  at  forskaffe 
Danmark.  Men  saasom  disse  Forslag  nødvendigviis  bør 
understøttes  af  Vaabenmagt,  skulle  de  ikke  stilles  før  i 
samme  øieblik,  man  er  færdig  til  at  handle. 

Art.  IX.  De  russiske  Tropper,  som  saaledes  skulle 
forenes  med  de  svenske,  skulle  den  13de  Mai  være  færdige 
til  at  afgaae  til  det  Punkt,  som  den  svenske  Kronprinds  i 
Egenskab  af  øverstbefalende  over  den  forenede  svenske  og 
russiske  Hær  bestemmer;« 

I  Kjøbenhavn  fik  man  at  vide,  at  der  var  sluttet  et 
Forbund  i  St:  Petersborg,  og  at  et  russisk  Korps  var  stillet 
til  Sverrigs  Raadighed,  men  man  vidste  ikke  bestemt,  at 
det  var  Danmark,  det  gjaldt.  Heller  ikke  Frankrig  vidste, 
at  Sverrigs  Parti  alt  dengang  var  taget.  Der  førtes  senere 
endog  Forhandlinger  mellem  Napoleon  og  Sverrig,  under 
hvilke  sidstnævnte  Magt  endog  tilbød  Alliance  paa  det  Vil- 
kaar,  at  den  fik  Norge  og  Subsidier,  medens  Napoleon,  der 
ikke  vikle  offre  en  tro  og  prøvet  Bundsforvandt  for  en  tvivl- 
som, lovede  Finland  og  Pommern.  Men  disse  Forhandlinger 
førtes  fra  svensk  Side,  hvis  de  ikke  vare  beregnede  paa  i 
hvert  Fald  at  have  Seirherren  paa  sin  Side,  vel  egenlig  kun 
paa  Skrømt  enten  for  at  udforske  Napoleons  Stemning  eller 
skjule  Forholdet  til  Rusland  eller  gjøre  Czaren  og  navnlig 
England  villigere  til  Indrømmelser;  thi  væsenligst  henvendte 
Carl  Johan  sine  Kræfter  paa  at  faae  sidstnævnte  Magt  op- 
tagen i  Forbundet,  hvortil  han  i  nogle  Separatartikler  til 
den  russiske  Traktat  havde  forbeholdt  sig  Ret.  Det  lykkedes 
ham  den    18de  Juli  at  faae  en  Traktat  afsluttet  i  ørebro    Traktaten 

Ore  bro. 

mellem  England  paa  den  ene  Side  og  Sverrig  og  Rusland 
paa  den  anden,  som  vel  var  langt  fra  at  være  en  Alliance- 
traktat, da  den  kun  bestemte,  at  der  skulde  være  Fred  samt 
Venskabs-  og  Handelsforbindelser  mellem  de  nævnte  Stater,  f 

men  dog  kan  betragtes  som  Grundlag  for  de  senere  For- 
bund. England  bevilgede  ved  denne  Leilighed  Sverrig 
1  Million  Pd.  Sterling  i  Subsidier,  hvoraf  det  Halve  udbe- 
taltes strax.  Det  tiltraadte  ogsaa  paa  en  Maade  Peters- 
borger-Traktaten i  Principet,  men  fordrede,  at  Sverrig  skulde 
forpligte  sig  til  strax  at  lade  sin  Hær  optræde  i  Nordtydsk- 
land  og  først  senere  tage  Norge. 

De  svenske  Rustninger  bleve  nu  stedse  mere   omfat-  svenske  iu 
tende  og  truende.    Paa  Bonarp  Hede  i  Skaane  som  paa  alle 
de    betydeligste    Udskibningssteder    i    Sverrig,    i  Gøteborg, 
Carlshamn,  Oarlskrona,  Calmar  og  Stockholm   samledes  der 

3* 


tip- 
ninger. 


Danmarks  Mod- 
foranstaltninger. 

Tropper,  og  det  russiske  Hjælpekorps  stod  i  Finland.  I 
Norge  og  Danmark  truedes  alle  Punkter.  Prinds  Frederik 
ventede  Angreb  søndenfjelds,  General  Krogh  nordenfjelds, 
i  Danmark  angav  man  snart  Holsteen,  snart  Jylland,  snart 
Fyen  og  snart  Sjælland  for  det  sandsynlige  Angrebsobjekt, 
medens  Rosenkrantz  paastod,  at  Rustningerne  i  Sverrig  kun 
gjaldt  Pommern.  I  Virkeligheden  havde  Garl  Johan  været 
tvivlraadig  om ,  hvor  han  skulde  angribe,  og  efterhaande  n 
tænkt  paa  alle  de  nævnte  Steder,  men  var  bleven  staaende 
ved  Sjælland.  Rusland  ønskede  ikke  sine  Hjælpetropper 
saa  høit  op  som  til  Norge;,  der  var  derfor  i  Petersborger- 
Traktaten  en  Paragraph,  som  forudsatte,  at  Angrebet  skulde 
skee  paa  Sjælland.  Kong  Frederik  havde  i  den  Retning  en 
rigtig  Opfattelse;  han  paaviste  i  sin  Brevvexling  med  Gene- 
ralerne Umuligheden  i  at  antage  et  Angreb  andensteds  end 
enten  paa  Norge  eller  Sjælland  og  troede  for  sikkert,  at 
det  væsenligs t  vilde  blive  rettet  mod  sidstnævnte  Q. 

Imidlertid  foretoges  der  ingen  Modforanstaltninger  fra 
dansk  Side,  førend  det  meldtes,  at  der  i  Sverrig  var  lagt 
Embargo  paa  alle  Skibe,  tjenlige  til  Transportbrug.  Kongen 
meente  da  at  burde  gjøre  et  lille  Skridt  frem  mod  Mobili- 
sering. Han  kaldte  da  de  fyenske  Dragoner  og  Kongens 
Regiments  3die  og  4de  Bataillon  fra  Fyen  til  Sjælland, 
beordrede  istedenfor  1ste  jydske  3die  og  4de  Bataillon  fra 
Jylland  til  Fyen  og  bekjendtgjorde  den  24de  Juli  Følgende 
i  Parolbefalingen : 
paroibefaiing  „Tja  vi    efter    de    modtagne  Efterretninger    ansee    det 

af  24de  Juli 

nødvendigt  under  de  nuværende  Konjunkturer  at  have  et 
betydeligt  corps  d'armée  samlet  udi  en  koncentreret  Stilling 
til  at  kunne  bruges  mod  fjendtligt  Overfald,  hvor  det  maatte 
behøves,  have  Vi  allernaadigst  befalet: 

1)  At  det  her  paa  Sjælland  forsamlede  Armeekorps  skal 
sammentrækkes  udi  et  koncentreret  Kantonnement  og  deels 
udi  Leir  paa  de  Punkter,  Vi  nærmere  ville  bekjendtgjøre. 

2)  Dette  Armeekorps  skal  bestaae  af  28  Eskadroner, 
26  Batailloner  Infanteri,  Jægere  og  Skarpskytter  med  96 
Kanoner.  De  Tropper,  som  ikke  ere  bestemte  til  dette  Korps, 
skulle  bruges  til  Garnison  i  Kjobenhavn,  Frederikshavn  og 
Kronborg. 

Dagen,  naar  det  permitterede  Mandskab  skal  mode,  og 
Armeekorpset  sammentrækkes,  skaf  tilkjendegi ves  Divisions- 
og  Brigadegeneralerne  ved  specielle  Ordrer.« 

Det  var  endnu  kun  en  Forberedelse  til  Mobilisering 
for  at  have  Alt  i  Orden  i  det  afgjorende  Øieblik ;  i  den 
nærmeste  Tid  efter  gaves  der  ogsaa  en  Mængde  detaillerede 
Bestemmelser  for  Sammendragelsen,  saa  den  kunde  skee  ved 
et  enkelt  Ord  fra  Hovedkvarteret.  Der  antoges  ogsaa  en 
Forsvarsplan  for  Sjælland,  og  Ewald  fik  Ordre  (den  24de  Juli)  Forsvarspiaa 
til,  hvis  Landstigningen  skeete  paa  Sjælland,  over  Langeland 
og  Laaland  at  soge  at  komme  -Oen  til  Hjælp  med  den  be- 
vægelige Armeedivisio«  ,efter  at  have  meddeelt  de  Franske 
Underretning  derom.  Hvis  den  skeete  i  Holsteen,  Jylland 
eller  Fyen,  skulde  Ewald  rykke  mod  det  angrebne  Punkt, 
og  det  tillodes  ham  i  dette  Tilfælde  i  Nødsfald  at  rekvirere 
fransk  Hjælp.  Den  25de  Juli  skrev  Kongen1),  at  han  nu 
roligt  turde  oppebie  Angrebet,  og  at  han,  da  Alle  vilde 
komme  til  at  slaaes  for  Kone,  Born,  Ære  og  Tilværelse, 
haabede  paa  Seiren. 

Den  bedste  Hjælp  for  Danmark  i  denne  Tid  var  dog  ^n  russiske 
Keiser  Napoleons  Fremrykken  i  Rusland.  Han  havde  for- 
ladt Dresden,  hvor  en  talrig  Forsamling  af  Fyrster  og  kronede 
Hoveder  var  kommen  sammen  for  at  hædre  ham,  og  hele 
Europa  gjenlod  af  den  Hyldest,  der  var  bragt  hans  Navns 
og  Magts  Uimodstaaelighed.  Den  24de  Juni  havde  han 
passeret  Niemen  i  Spidsen  for  1  2  Million  Soldater,  bestaaende 
af  Franskmænd,   Italienere,  Wurtembergere ,   Bayere,   Hol- 


l)  Brev  fra  Kongen  til  Prinds  Frederik  af  25de  Juli  1812.     (G.  A.) 

lændere,  Westphalere,  Mecklen burgere,  Preussere  og  øster- 
rigere. Russerne  vege  tilbage  for  hans  overvældende  Frem- 
marche',  og  hele  Europas  Opmærksomhed  fulgte  ham  paa 
det  eventyrlige  Tog. 

Da  var  det,  at  Czaren,  som  havde  Ondt  ved  at  holde 
sit  Mod  oppe,  klamrede  sig  til  Carl  Johan,  der  fandt  et 
velvilligt  -Ore  for  sit  Yndlingsthema ,  at  Napoleons  Taktik 
nødvendig  maatte  føre  ham  i  Ulykke,  naar  hans  Modstander 
udviklede  Methode,  Klogskab  og  Udholdenhed.  Da  var  det, 
at  den  Sammenkomst  mellem  Czaren  og  den  svenske  Kron- 
sammenumstea  prinds  blev  aftalt,  som  fandt  Sted  i  Åbo  den  25de  August, 
det  mindeværdige  Møde,  hvor  den  tidligere  franske  Marechal 
overvældedes  af  den  russiske  Selvherskers  udsøgte  Smigrerier, 
men  til  Gjengjæld  anviste,  hvorledes  hans  fordums  Herre 
kunde  beseires  ,ved  Udholdenhed  i  den  antagne  Forsvars- 
methode. 

Vi  skulle  ikke  her  opholde  os  ved  at  berøre,  hvad  der 
i  dette  Møde  aftaltes  mellem  den  ældre,  beregnende  Carl 
Johan  og  den  unge,  bevægelige  Czar.  For  Førstnævnte,  som 
neppe  ganske  stolede  paa  sin  Værts  Ordholdenhed  og  des- 
uden behøvede  forøget  Pengehjælp  fra  England,  var  det  en 
Hovedsag  at  faae  denne  Magt  medoptagen  i  Forbundet.  Han 
havde  i  den  Anledning  formaaet  Lord  Cathcart,  som  var  kom- 
men til  Stockholm,  til  at  tage  med  sig  til  Sammenkomsten. 
Men  ligesaa  let  Spil,  han  havde  med  den  russiske  Hersker,  som 
gik  ind  paa  Alt,  ikke  blot  forøgede  det  lovede  Kontingent  til 
en  større  Styrke,  men  endog  tillod  Sverrig  under  visse  Om- 
stændigheder at  tage  Sjælland  med,  idet  Danmark,  ind- 
skrænket til  Halvøen  og  Fyen,  da  kunde  faae  Erstatning  i 
Hansestæderne  og  en  Deel  af  Mecklenburg  (med  Hamburg 
til  Hovedstad!?),  ligesaa  lidt  formaaede  han  at  bøie  England, 
ikke  fordi  denne  Magt  havde  Skrupler  ved  at  sønderrive 
Danmark,  i  hvilket  den  med  Rette  saae  en  forbittret  Fjende,. 

men  fordi  den  var  overbevist  om ,  at  Carl  Johan ,  efterat 
have  udfort  den  første  Deel  af  sit  Forehavende,  at  erobre 
Norge,  ikke  vilde  være  ligesaa  villig  til  at  tage  fat  paa  den 
anden,  Landstigningen  i  Tydskland.  Det  tilbod  det  Samme 
som  Rusland:  Norge,  Sjælland  (undtagen  Kronborg,  der 
skulde  være  engelsk),  endvidere  rigelige  Subsidier,  men  kun 
paa  den  Betingelse,  at  Kronprindsen  forst  angreb  den  franske 
Hær  paa  Fastlandet.  Da  Carl  Johan  ikke  vilde  indlade  sig 
herpaa,  men  paa  den  anden  Side  ikke  opgav  Haabet  om 
endnu  at  kunne  boie  England,  og  han  vel  ogsaa  fandt  det 
raadeligt  endnu  i  nogen  Tid  at  see  Forholdene  an,  indvil- 
ligede han  i  Czarens  ønske  om  at  maatte  anvende  den  til 
Carl  Johans  Raadighed  i  Finland  forsamlede  Hær  til  at  for- 
stærke den  ved  Diina  staaende  Styrke.  Den  blev  da  sendt 
mod  Syd  for  at  deeltage  i  at  holde  Fjenden  borte  fra  St. 
Petersborg,  og  det  nordiske  Krigsforetagende  blev  opsat  til 
Efteraaret. 

Resultatet  af  Åbo  Sammenkomsten  blev  da  kun  en  ny 
Traktat  mellem  Sverrig  og  Rusland,  der  er  dateret  d.  30te 
August  1812,  og  hvis  vigtigste  Bestemmelser  ere1): 

Art.  I.    Det  Hjælpekorps,  Rusland  lover  Sverrig  ifølge    Traktaten  «i 
Traktaten  til  St.  Petersborg,   skal  forøges  til  35,000  Mand,         ib0" 
hvoraf  25,000  skulle    mode   i    Slutningen    af  September  i 
Skaane  og  de  ovrige  10,000  i  November. 

Art.  III.  Saasnart  de  25,000  Mand  Russere,  hvorom 
der  i  Art.  I  er  Tale,  ere  komne  til  Skaanes  Kyster,  forbin- 
der Kongen  af  Sverrig  sig  til  strax  at  begynde  Operatio- 
nerne mod  de  danske  øer. 

Art.  IV.  Ifald  Kongen  af  Danmark  ikke  beslutter  sig 
til  frivilligt  at  aftræde  Norge  og  forene  sine  Tropper  med 
den  svensk-russiske* Hær  for  tillige  med  den  at  operere  mod 
den    fælles   Fjende,    og   man    følgelig  blev   tvungen   til    at 


*)  Schinkels  Minnen  II,  254  og  flg 

angribe  Sjælland;  aftræder  Keiseren  (som  har  faaet  at  vide, 
at  det  er  den  engelske  Regerings  ønske,  at  man  ikke 
uden  ifølge  en  fælles  Overeenskomt  mellem  de  3  Magter 
raadede  over  øen  Sjælland)  sine  af  Erobringsretten  flydende 
Rettigheder  over  denne  Q  til  Kongen  af  Sverrig  paa  det 
Vilkaar,  at  Kongen  iøvrigt  afgjør  Sagen  med  England. 
Keiseren  forbeholder  sig  alene  at  garantere  de  Overens- 
komster, som  i  denne  Henseende  afsluttes  mellem  Sverrig 
og  England. 

Art.  IX.  Begge  de  kontraherende  Parter  skulle  gjøre 
sig  Umage  for  at  formaae  den  engelske  Regering  til  for- 
meligen  at  tiltræde  den  nævnte  Traktat  og  Norges  Forening 
med  Sverrig.« 

Carl  Johan  vedblev  efter  Tilbagekomsten  fra  Åbo  at 
rette  de  største  Bestræbelser  paa  at  faae  England  med  sig. 
Han  havde  ved  Sammenkomsten  opnaaet  at  faae  den  anden 
Halvdeel  af  den  tilstaaede  Subsidie  500,000  £  af  Lord 
Cathcart  tilligemed  et  russisk  Pengelaan,  havde  altsaa  Mid- 
ler til  i  stort  Maal  at  fortsætte  de  svenske  Rustninger. 

Heller  ikke  bandt  han  sig  udelukkende  til  den  russiske 

Krigsplah  (at  angribe  de  danske  -Øer),  men  'forberedede  sig 

ogsaa  paa,    hvis    det  russiske  Korps  skulde  udeblive,  med 

engelsk  Hjælp  at  kunne  gjøre  Indfald  i  Norge. 

Angreb  paa  jjen    svenske    Hær    organiseredes   saaledes,    at    15,000 

Sjælland  for-  b 

beredes.  Mand  under  Feltmarechal  Essen  dannede  en  Armee  mod 
Norge,  og  Resten,  28,000  Mand,  deelt  i  4  Divisioner,  holdtes 
parat  til'  hurtig  Indskibning.  1ste  Division  var  i  Stockholm 
og  Omegn,  2den  Division  kantonnerede  midt  i  Landet,  saa 
den  kunde  marchere  til  Indskibning  enten  i  Carlskrona  eller 
Goteborg,  3die  Division  var  om  Goteborg,  4de  tilligemed 
Rytteriet  i  Skaane.  Naar  Russerne,  der  stode  ved  Dtina, 
kom  (deres  Mødested  var  Hanobugten  ved  Carlshamn),  skulde 
de  svenske  Divisioner  ogsaa  møde  der,  og  der  havdes  da 
28,000  Svenskere {og  25,000  Russere,  det  er  53,000  Mand  til 

at  kaste  sig  iland  paa  Sjælland.  Hvis  de  ikke  kom,  kunde 
4de  Division  med  Rytteriet  observere  Sjælland,  de  3  andre 
Divisioner,  c.  20,000  Mand  stærke,  kunde  bevæges  mod  Norges 
Grændser,  og  der  havdes  med  Essens  15,000  ialt  35,000 
Mand  til  Indfaldet  i  Norge. 

Kronprindsen  sendte  da  i  September  Oberst  Bjørn- 
stjerna  til  London  mecf  et  Brev  til  Prindsregenten ,  hvori 
han  udbad  sig  Englands  Understøttelse  til  sidstnævnte  An- 
greb for  det  Tilfælde,  at  de  russiske  Hjælpetropper  ikke 
skulde  komme  til  rette  Tid,  da  Norges  Erobring  saa  kunde 
skee  i  Vinterens  Løb ,  og  Sverrig'  til  Foraaret  være  færdigt 
til  at  bidrage  til  den  fælles  Sag. 

Imidlertid  haabede  man  dog  endnu  i  Sverrig,  at  An-  Det  l*™]  sig 

P  ~ '  sin  Udførelse. 

grebet  paa  Sjælland  kunde  foregaae,  og  Indskibningen  af 
Tropperne  begyndte  virkeligen.  Divisionen  i  Goteborg  skulde 
den  24de  gaae  ombord  og  seile  gjennem  Sundet  til  Hanø. 
I  et  Brev  fra  Czaren  til  Carl  Johan  i  Anledning  af  en 
(falsk)  Efterretning  om,  at  Kusserne  havde  seiret  ved  Boro- 
dino,  udtaltes  der  det  Haab,  at  Russerne  endnu  skulde 
kunne  komme  til  rette  Tid. 

Den  19de  Septbr.  havde  Rosenkrantz  faaet  sikker  Efter- 
retning om,  at  Angrebet  gjaldt  Sjælland.  Han  bønfaldt  da 
Kongen  i  en  omfangsrig  Memoire1)  om  —  i  det  Tilfælde, 
at  England,  Rusland  og  Sverrig  ikke  vilde  fordre,  at  Kon- 
gen skulde  gjøre  fælles  Sag  med  dem,  eller  forlange  et  alt- 
for kostbart  Underpant  paa  Opfyldelsen  af  de  Forbindtlig- 
heder, de  vilde  søge  at  formaae  Kongen  til  at  indgaae,  — 
at  indlade  sig  i  Underhandling  med  de  forenede  Magter, 
naar  de  fremkom  med  deres  Forslag.  Men  Kongen  svarede 
Dagen  efter2),  at  han  ikke  vilde  forlade  sit  antagne  System. 
Han  tilføiede:  »Æren  byder  det,  og  naar  Souverainens  Ære 


*)  G.  A.  indreg.  324/i8is  H.  P. 

*)  Brev  fra  Kongen  til  Rosenkrantz  af  20.  Septbr.  (G.  A.) 

skal  prøves,  da  bør  han  aldrig  vige  —  særdeles  i  et  Til- 
fælde som  dette,  hvor  hverken  Ærgj enighed  eller  Vindelyst 
forer  hans  Sværd,  men  blot  Forsvar  for  Arne  og  Land«. 

Frederik  d.  6te,  som  var  godt  underrettet  om  de  mindste 
Enkeltheder  i  de  svenske  Rustninger,  kom  forresten  nu  til 
den  Tro,  at  Angrebet  ikke  denne  Gang  gjaldt  Sjælland. 
Han  sluttede  dette  af,  at  Tropperne  fra  Goteborg  skulde 
seile  gjennem  Sundet  til  Hano,  hvor  de  øvrige  Svenske  og 
Russere  skulde  samles.  Derimod  antog  han,  at  det  gjaldt 
Holsteen  eller  Mecklenburg  og  beordrede  derfor  Ewald1)  til 
at  lade  den  bevægelige  Armeedivision  indtage  et  Kanton- 
nement mod  Søen'  saaledes,  at  1ste  Brigade  opstilledes  mel- 
lem Pløn  og  Segeberg,  2den  Brigade  ved  Ekernførde  — 
dog  med  Efterladelse  af  Tropperne  paa  Toldkordonnerne, 
som  skulde  blive  der,  til  Angrebet  var  virkeligt.  Endvidere 
tillod  han  (d.  29de  Septbr.),  om  fornødent,  at  rekvirere  fransk 
Hjælp.  For  ikke  at  give  Anledning  til  Krigens  Udbrud 
paabød  han  Kronborg  stor  Forsigtighed  og  befalede,  at  der 
ved  den  svenske  Troppekonvois  Forbifart  skulde  paasees,  at 
man  ikke  ved  at  skyde  paa  de  engelske  Krigsskibe  skulde 
komme  til  at  ramme  svenske2). 

Fyen  troede  Kongen  ikke,  at  Carl  Johan  vilde  angribe, 
uagtet  Mange  og  deriblandt  Prinds  Frederik  i  Norge  hen- 
ledede Kongens  Tanker  derpaa,  »thi,«  skrev  han,  »dertil 
vilde  den  svenske  Kronprinds  behøve  en  forholdsviis  stor 
Magt,  og  hvad  vilde  han  vinde  derved?  Ogsaa  kan  den 
franske  Hjælp  naae  derhen«.  Det  maa  bemærkes,  at  ogsaa 
Keiser  Alexander  i  Brev  af  10de  Okt.  opfordrede  Carl  Johan  til 
at  gaae  til  Fyen,  men  at  denne  aldrig  vilde  vælge  dette 
Angrebsobjekt  rimeligviis  af  samme  Grund,  som  Frederik  d. 
6te  havde  Syn  for  og  udviklede  i  Brevene  til  sine  Generaler. 


>)  Brev  fra  Kongen  til  Ewald  af  26.  Septbr.  (A.  A.  -  G.  A). 

2)  Kongens  Brev  til  Generall.  Scheel  af  22.  Septbr.   1812.     (G.  A.) 


1812.  43 

Indskibningen   i  Goteborg  udsattes  imidlertid  fra  Dag  An?rebet  °v- 

gires. 

til  Dag  og  tilsidst  paa  ubestemt  Tid.  Der  var  kommen  en 
Begivenhed  af  stor  Vægt  iveien.  Napoleon  var  den  14de 
September  rykket  ind  i  Moskau  som  Seirherre.  Hele  Europa 
studsede  over  den  Mands  vidunderlige  Lykke,  som  nu  fra 
Czarernes  gamle  Keiserslot  Kreml  søgte  at  holde  Fastlandet 
bundet  under  sin  Villie,  men  Situationen  var  saa  storartet,  at 
de  Mænd,  der  kunde  see  videre,  frygtede  for,  at  den  vilde 
overvælde  selv  Napoleons  Evner. 

Carl  Johan  turde  nu  ikke  længere  gjore  Regning  paa 
den  russiske  Hjælp,  og,  hvorvel  den  engelske  Prindsregents 
Svar  paa  det  Brev,  Bjornstjerna  havde  bragt,  var  i  hver  Hen- 
seende bifaldende  og  imødekommende,  ansaae  han  det  for 
raadeligst  at  opsætte  Angrebet  paa  Norge.  I  Begyndelsen 
af  Oktober  afvæbnede  Sverrig,  hjemforlovede  Hæren  og  sendte 
Skibene  i  Vinterhavn. 

Nu  skulde  imidlertid  Carl  Johans  Forudsigelse  om,  at 
Napoleons  Yderlighed  i  Alt  tilsidst  vilde  styrte  ham  i  For- 
dærvelse, gaae  i  Opfyldelse.  Moskaus  Brand  nødte  Keiseren 
til  at  begynde  det  skjæbnes vangre  Tilbagetog,  som  gav  An-  Napoleons  Til- 
ledning til  de  store  Ulykker,  der  først  i  Rygter,  senere  i  agetd°eg.  eg7n" 
mere  eller  mindre  bestemte  Efterretninger,  som  dog  aldrig 
naaede  den  fulde  Sandhed,  spredte  sig  ud  over  Europas 
Lande. 

For  Sverrig  indtraadte  der  nu  en  væsenlig  forandret  Forand'e*  pol*- 
Stilling.  Abotraktatens  Bestemmelser  vare  ikke  længere 
ligefrem  anvendelige;  thi  der  kunde  ikke  blive  Tale  om,  at 
Rusland  skulde  kunne  afgive  25,000  Mand  til  et  saa  fjernt 
Sted  som  Sjælland,  da  det  maatte  anspænde  alle  sine  Kræf- 
ter for  at  plukke  Seirens  Frugter  paa  Hoved-Krigsskue- 
pladsen. Derimod  maatte  Begivenhederne  nu  føre  til  en 
Koalition  af  flere  Magter. 

Det  blev  Carl  Johans  Opgave  at  sikkre  sig  en  Plads  i 
denne  og  fra  første  Begyndelse  at  føre  Spergsmaalet    om 


land  enske  For 
bund  med  Dan 

Norge  ind  med  i  samme;  men  der  var  mange  Vanskelig- 
heder for  ham  at  overvinde;  thi  det  engelske  Kabinet  viste 
ham  ikke  megen  Tillid,  og  Rusland,  hvis  Stilling  var  bleven 
en  anden  end  tidligere,  havde  ikke  Grund  til  at  opfatte 
den  afsluttede  Traktat  anderledes,  end  at  den  kunde  foran- 
dres eller  modificeres,  hvis  den  almindelige  Sags  Fremgang 
fordrede  andre  Kombinationer. 

Carl  Johan  viste  sig  fra  nu  af  som  en  Mester  i  poli- 
tisk Konst,  og  Stockholm  blev  ligesaameget  som  Peters- 
borg et  Centrum  for  de  Forhandlinger,  der  angik  Koalitio- 
nens Dannelse. 
Rusland  og  Eng-  Af  mange  Grunde ,  og  ikke  mindst  paa  Grund  af  den 
Indflydelse,  Danmark  ved  sin  Beliggenhed  kunde  faae  paa  det 
mark  følgende  Aars  Felttog,  søgte  Rusland  og  England  at  faae 
Danmark  optaget  sammen  med  Sverrig  i  Koalitionen:  I 
November  gav  det  russiske  Kabinet  den  danske  Gesandt  i 
Petersborg,  Blome,  nogle  Forslag  derom;  de  gik  vel  ud  fra, 
at  Sverrig  skulde  have  Norge  eller'  et  Løfte  om'  at  faae  det 
ved  den  almindelige  Fred;  men  Blome  fik  den  Overbevis- 
ning, at  det  blot  kom  an  paa  at  give  Sverrig  et  Haab,  som 
Keiseren  ikke  ønskede  opfyldt1).  De  Forslag,  Rusland  gjorde, 
gik  ud  paa-),  at  Danmark  strax  skulde  tage  Hamburg, 
Liibek  og  Bremen,  dernæst  forene  sig  med  den  svenske  Hær 
og  rykke  gjennem  det  Hannoveranske  til  Magdeburg,  hvor- 
næst  Landstrækningerne  her  samt  svensk  Pommern  og 
maaskee  Holland  skulde  blive  Danmarks  Lod,  naar  Norge 
afstodes  til  Sverrig.  England  tilbød  Flaadens  Restitution, 
Koloniernes  Tilbagegiveise  og  en  Garanti  for  Holsteens  Til- 
bagegivelse  ved  den  almindelige  Fred,  dersom  det  erobredes 
før  denne ;   dog  kom   disse  Tilbud  ikke   ved  nogen  direkte 


*)  See  Rosenkrantzes  Brev  til  Kongen  af  17.   Decbr.  og  f.  Ex.  Blomes 

.     ,  * '       „  .      ,         20.  Decbr.  1812 

Depeche  fra  St.  Petersborg  . <0<„        (Kopi  i  G.  A/> 

1.  Januar  1813.       v     * 

9)    Efter  Brev  fra  Kongen  ti!  Prinds  Frederik  af  26.  Decbr.  (G.  A.) 

Indled  nning  af  Forhandlinger  fra  det  engelske  Kabinets 
Side,  men  gjennern  Rusland,  og  Lord  Cathcart  i  Petersborg 
blev  nævnt  som  den,    med  hvem  man   kunde  underhandle. 

Disse  Forslag  naaede  først  midt  i  December,  Kjøben-  ^k*8,^6™" 
havn.  Opmærksomheden  var  da  her  henvendt  paa  den 
Oxenstjernske  Note  af  10de  Decbr.,  med  hvilken  CarlJphan 
havde  vidst  at  komme  sine  Medforbundne  i  Forkjøbet ,  og 
ved  hvilken  han  for  første  Gang  paa  officiel  Vris  bragte 
Spørgsmaalet  om  Norge  paa  Bane  i  Kjøbenhavn. 

Noten,  der ;  var  indleveret  af  j den  svenske!  Gesandt  Oxen- 
stjerna  i  Kjøbenhavn,  støttede  sig  til  nogle  formeentlige 
Yttringer  af  den  danske  Gesandt  Blome  i  Petersborg  til  den 
svenske  Lo wenhj elm,  hvilke  i  Henhold  til  et  Udtog  af  en  af  Sidst- 
nævntes Depecher,  som  medfulgte *),  skulde  være  gaaede  ud  paa, 
at  Danmarks  eneste  Frelse  var  en  Forening  med  Sverrig,  at  det 
for  øieblikket  saae  sin  Ruin  imøde,  at  det  kun  ønskede  at  for- 
lade Napoleons  Aag«.  o.  s.  v.  Blome  benægtede  senere  disse 
Yttringer-)  og  antog  Beskyldningen  fremkommen  for  at 
sætte  Ondt  for  ham.  Den  omtalte  ,  Samtale  var  forefal- 
den i  under  et  kort  Besøg,  som  Blome  havde  gjort  hos 
Lowenhjelm,  for  at  gjengjælde  et  lignende,  denne  havde 
gjort ,  ham.  Lowenhjelm  ,  havde  ladet  en  Yttring  falde 
om,  at  Danmark  ; burde  gjøre  fælles  Sag  med  de  For- 
bundne, da  det  var  den  eneste  Maade,  hvorpaa  den  Stil- 
stand i  Handelen,  som  var  Danmarks  Ruin,  kunde  hæves, 
og  Blome  havde  dertil,  undvigende,  ladet  nogle  Ord  falde, 
som  ikke  havde  havt  nogen  Lighed  med,  hvad  der  var  meldt 
i  Kjøbenhavn. 

Forslaget,  som  Noten  indeholdt,  var  følgende:  »Kongen 
af  Danmark  skulde  forene  sine  Interesser  med  Sverrig,  Rus- 


(*)  Noten  Dg  Bilag  i  Kopi  findes  som  Bilag  til  Rosenkrantzes  Skrivelse 
til  Kongen  af  17.  Decbr. 

*)  Depeche  fra  Blome  til  Rosenkrantz  20.  Decbr.  182j_      (Q    A  , 

1.  Januar  ibl3. 

land  og  England.  Han  vilde  da  have  Ret  til  en  traktatmæs- 
sig Beskyttelse  fra  sine  nye  Forbundsfællers  Side  for  at 
forsvare  sine  Fastlandsbesiddelser  mod  en  fransk  Invasion. 
Den  svenske  Konge  bod  i  dette  øiemed  en  Hær  paa 
30 — 35000  Mand  under  Kommando  af  Kronprindsen,  hvilken, 
forenet  med  et  betydeligt  Korps  Russere,  strax  vilde  be- 
give sig  til  den  danske  Halvo,  saa  nær  de  hanseatiske  Byer, 
som  muligt.  Kongen  af  Danmark  skulde  hertil  forene 
30,000  Mand,  og  den  forenede  Hær,  som  sikkert  vilde  øve 
et  uimodstaaeligt  Tryk  paa  Tydskland,  ikke  nedlægge  sine 
Vaaben  eller  standse  sine  Operationer,  for  den  havde  skaffet 
Danmark  en  fuldstændig  Erstatning  for  Norge,  som  maatte 
afstaaes  til  Sverrig,  og  hvis  Afstaaelse  var  Basis  for  Hs. 
svenske  Majestæts  Kooperation«.  Dertil  lovedes  det,  at 
Sverrig,  hvis  Danmark  fandt  sig  villig  til  denne  Forening, 
vilde  renoncere  paa  en  Skadeserstatning,  som  det  havde 
tilgode  for  Kaperier,  samt  at  det  vilde  komme  Danmark 
tilhjælp  med  et  Laan  paa  2  Millioner  svenske  Dalere;  end- 
videre tilbødes  der  en  Familie-Forening. 

Den    russiske    Gesandt   Suchtelen  i  Stockholm  under- 
støttede paa  Grund  af  en  almindelig  Befaling  til  at  sekon- 
dere  Sverrigs  Fordringer  ovennævnte  Note  ved  en  Skrivelse 
til  den  danske  Gesandt  Baudissin  sammesteds. 
Rosenkrantz.        Noten  blev  afviist,  dog  gjorde  Rosenkrantz *)  det  paa 


')  Niels  Bosenkraxitz,  født  1757  i  Øiestadt  i  Norge.  Landkadet  1770, 
1773  Page  hos  Kong  Frederik,  1776  Rytterofficeer,  1783  Legations- 
sekretair,  først  i  Haag,  dernæst  i  Petersborg,  saa  i  Stockholm,  1787 
Ministersekretair  i  Warschau,  1790  overordenlig  Gesandt  ved  det  rus- 
siske Hof  (ægtede  keis.  Generalprokureur  Wiasemskys  Datter),  1794 
—95  paa  Helbredsreise  til  Neapel,  1796  Gesandt  i  Preussen,  1  798 
ved  Fredskongressen  i  Rastadt,  1800  atter  i  Petersborg,  underhand- 
lende om  en  ny  Neutralitetsakt  mellem  de  nordiske  Riger;  1S01 
i  Kjøbenhavn,  1802  atter  i  Petersborg  indtil  1803.  1808  Gesandt 
i  Preussen,  1809  i  Jønkøping,  1S10  i  Paris  i  diplomatisk  Ærinde, 
hvorpaa  han  ansattes  i  Kjøbenhavn  som  Geheimestatsminister. 

en  saa  forsigtig,  lempelig  Maade  som  mulig.  Han  var 
enig  med  Kongen  i  Realiteten;  thi  deels  skulde  de  saa- 
kaldte  Erstatninger  forst  erhverves  ved  Vaabenmagt  og  ved 
at  give  fremmede  Tropper  Adgang  til  den  danske  Stat, 
og  deels  vilde  efter  hans  uforgribelige  Mening  enhver  Ind- 
lemmelse af  fremmede  Provindser  under  Kongens  Herre- 
domme med  Undtagelse  af  Hamburg,  Liibek  og  det  Lauen- 
burgske  mere  svække  end  forøge  den  danske  Stats  Styrke')«. 
Ogsaa  fraraadede  han,  at  nogetsomhelst  Lofte  om  Norges 
Afstaaelse  gaves,  selv  om  man  havde  den  største  Vished  for 
senere  at  kunne  forhindre  dets  Iværksættelse,  da  Carl  Johan 
vilde  offenliggjøre  det  i  Sverrig  og  Norge  og  forsøge  derved 
at  indvirke  paa  Nordmændenes  Troskab. 

Imidlertid  havde  Rygterne  om  Tilbagetoget  i  Rus- 
land taget  en  stor  Deel  af  Kongens  Opmærksomhed  i 
Beslag,  ikke  blot  fordi  alle  Frankrigs  Fjender  nu  be- 
gyndte at  reise  sig  for  at  lytte  til  de  gruelige  Fortællinger, 
der  fore  om  paa  kryds  og  tvers,  men  fordi  hans  bevægelige 
Armeedivision  var  indlemmet  i  den  Reservehær,  for  hvilken 
der  nu  kunde  komme  en  uventet  Anvendelse.  Han  fryg- 
tede for,  at  Forbundet  med  Frankrig,  der  hidtil  var  holdt 
hemmeligt,  skulde  blive  aabenbart  netop  nu  og  besluttede 
at  henvende  sig  til  Napoleon  for  at  faae  Tilladelse  til 
at  beholde  sine  Tropper  hjemme.  Han  maatte  derfor, 
indtil  Svar  indkom,  være  forsigtig  og  skrev  den  15de  Decbr. 
til  Ewald2): 

»Min  kjære  Ewald!  ordre  tu  Ewaid 

Den  bevægelige  Armeedivision  under  Deres  Befaling  er 
nu  i  Vinterkvarteer  og  følgelig  ikke  egnet  til  at  blive  brugt 
til  en  Expedition. 

Vor  nuværende  politiske   Stilling  og  Sverrigs   og  Rus- 

*)  Rosenkrantzes  Brev  til  Kongen  af  17.  Decbr.  1812  i  Anledning    af 

de  russiske  Forslag. 
*)  Original  paa  Tydsk  i  A    A.  Kopi  i  G.  A. 

lands  Fordringsfuldhed  kræver  en  stor  Opmærksomhed,  da 
enhver  Bevægelse  ud  over  vore  Grændser  strax  vilde  ind- 
vikle os  i  Krig.  —  Omendskjøndj;  jeg  ikke  troer,  at  Frankrig 
enten  har  Brug  for  eller  ønsker  at  have  vor  Division,  hører 
det  dog  til  Mulighederne,  at  den  bliver  rekvireret.  I  dette 
Tilfælde  maa  De  afslaae  det,  til  De  erholder  en  Befaling 
fra  mig,  og  kan  paaskyde: 

1)  at  De  har  indtaget  Deres  Vinterkvarteer  og  ikke  kan 
forlade  samme  uden  min  Tilladelse. 

2)  at  den  forrige  Stilling  til  Sverrig  bestaaer  endnu,  og 
De  derfor  maa  være  å  porte  for  at  beskytte  Vore  egne  Stater, 
og  at  Vi  i  Vor  Stilling  derved  tjene  vor  høie  Allierede  bedst. 

At  denne  Ordre  skal  forblive  hemmelig,  er  en  Selvfølge. 
Deres  hengivne  Frederik  R.« 

Under  alt  dette  dvælede  Kongens  Tanker  med  Taknem- 
melighed paa  Norges  Holdning.  »En  Lykke,«  skrev  han  til 
Prinds  Frederik  »at  det  norske  Folks  Troskab  er  urokkelig«. 
Maatte  jeg  blot  altid  kunne  vise  dette  Folk  i  Gjerningen, 
hvor  høit  jeg  ærer  og  elsker  det1). 
Tilstanden*  Men  Norges  Stilling  var  for  øieblikket  betænkelig. 
Aaret  1812  havde  været  et  totalt  Misvæxtaar,  og  Hungers- 
nøden stod  for  Døren,  hvis  der  ikke  kom  hurtig  Hjælp. 
Kongen  traf  alvorlige  Forholdsregler  for  at  hjælpe  dette 
Rige,  som  ved  hans  Politik  var  forhindret  i  at  hjælpe  sig  selv. 

Kongen  følte,  som  han  ved  Nytaarstid  skrev  til  sin 
Svoger2),  Tilstanden  i  hele  sin  Fylde.  Han  angav  Vanske- 
lighederne, som  vare  at  overvinde,  saaledes: 

1)  Norges  Providering, 

2)  Vor  slibrige  politiske  Forfatning, 

3)  Vort  nedsunkne  Pengevæsen, 

»Men  Alt,«  sluttede  han,  »skal  og  maa  overvindes.« 


*)  Kongens  Skrivelse  til  Prinds  Frederik  af  26.  Decbr. 

2)  Brev  fra  Kongen  til  Prinds.  Frederik  af  H.  af  2.  Jan.  1813.      (G.  A.) 

af 
5te  Januar. 


JJet  nye  Aar  begyndte  med  den  store  Omvæltning  i  Hen-  F°™rd»in£ 
seende  til  Penge-  og  Finansvæsenet ,  som  Regeringen,  efter 
hvad  vi  alt  vide,  havde  forberedt.  Ved  Forordningen  af 
5te  Januar  indførtes  der  en  ny  Myntfod,  hvis  Eenhed, 
Rigsbankdaleren,  forholdt  sig  til  den  tidligere  danske  Kou- 
rantdaler  som  60  Skilling  dansk  Kourant  til  96  Skilling. 
Den  nye  Pengesort  skulde  erstatte  alle  tidligere  Sedler, 
være  den  eneste  gængse  i  Monarkiet  og  —  ifølge  Motiverne 
til  Forordningen  —  hæve  »Forskjellen  paa  Betalingsmidlet 
mellem  Kongerigerne  og  Hertugdommerne,  en  Forskjel,  som 
paa  en  for  begge  skadelig  Maade  adskilte  dem  og  berovede 
dem  den  Bistand,  de  ellers  vilde  og  kunde  yde  hinanden«. 
Ved  et  tvungent  Kapitalindskud,  lignet  paa  alle  Kjøbstad- 
eiendomme,  Jorder  og  Tiender,  hvis  Eiere  atter  havde  at 
fordele  Belobene  paa  de  i  Eiendommene  staaende  Prioriteter, 
udskreves  46  Millioner  Rigsbankdaler  i  Solv,  og  paa  dette 
Grundlag,  som  Regeringen  ved  at  paalægge  en  hoi  Tvangs- 
rente  sogte  at  faae  indbetalt  snarest  muligt,  fik  en  ny 
Bank,  som  skulde  træde  istedenfor  de  tidligere,  Ret  til  strax 
at  udstede  det  samme  Belob  i  Sedler.  Af  de  46  Millioner 
bestemtes  de  27  til  Indlosning  af  de  cirkulerende  Sedler, 
forsaavidt  de  ikke  —  som  Hertugdommernes  Speciessedler  — 
vare  i  pari  Kours,  idet  de  i  saa  Fald  skulde  indløses  ved  rede 
Solv  og  kongelige  Obligationer.  De  Sedler,  der  indløstes, 
reduceredes  nær  henimod  den  Værdi,  de  havde  faaet  i  Han- 
del og  Vandel.  6  Daler  dansk  Kourant  bleve  til  1  Rigs- 
bankdaler, saa  at  Pengebeløb,  beregnede  i  førstnævnte  Mynt- 

4* 

sort,  efter  Reduktionen  vare  forringede  efter  Forholdet: 
6  X  96  :  60  eller  9,6  :  1.  Af  Rigs  bankens  øvrige  Sedler 
skulde  4  Millioner  danne  et  Laanefond  og  15  et  Reserve- 
fond for  Finansernes  Fornødenheder,  ligesom  der  til  dette 
ogsaa  skulde  henlægges  10  Millioner  Rbd.  i  Obligationer, 
som  Banken  skulde  udstede  og  forrente,  men  Regeringen 
anvende.  De  nye  Sedler,  hvis  Kours  naturligviis  ikke  strax 
kunde  ventes  al  pari,  fik  en  Sølvværdi,  der  (kun)  2  Gange 
om  Aaret  —  1ste  Februar  og  1ste  August  —  skulde  bestem- 
mes efter  Gjennemsnittet  af  det  forløbne  Halvaars  paa  Bør- 
sen noterede  Kourser  af  Rigsbanksedler  mod  Banko,  og 
en  Navneværdi,  svarende  til  Sedlernes  nominelle  Beløb. 

Med  disse  Bestemmelser  var  Foranstaltningen  endnu 
ei  fuldført.  Den  Masse  Sedler,  som  var  udsendt  i  de  senere 
Aar  og  navnlig  i  1812,  havde  forhøiet  Koursen  saa  stærkt, 
at  Kapitalister,  som  ikke  havde  deeltaget  i  Pengeomsætnin- 
ger, og  navnlig  Legater  og  offentlige  Stiftelser  havde  faaet 
en  meget  forringet  Eiendom.  Regeringen  følte  et  Ansvar  i 
denne  Retning  og  vilde  gjøre  Sit  til,  at  de  sidste  Tiders 
store  Forvirring  i  alle  Eiendomsforhold  ikke  skulde  faae  en 
altfor  afgjørende  Indflydelse  paa  den  fremtidige  Formues- 
fordeling.  Den  bestræbte  sig  derfor  i  saa  høi  en  Grad, 
som  de  engang  indtraadte  Forhold  tillode  det,  at  bevirke  en 
Tilbagegang  af  Formuen  fra  de  Hænder,  som  under  de  sidste 
Konjunkturer  havde  erhvervet  sig  den,  til  dem,  som  havde 
en  formeentlig  oprindelig  Ret  til  samme1),  og  gav  i  den 
Retning  Regler,  som  sigtede  til  at  føre  alle  i  Kontrakter 
indgaaede,  men  endnu  ikke  afgjorte  Forpligtelser  og  Rettig- 
heder tilbage  til  at  være  de  samme,  som  de  havde  været  i 
Erhvervelsens  -Øieblikke. 

Det  er  naturligt,  at  denne  Omordning  maatte  ryste 
Samfundet  i  dets  Grund.  Ikke  blot  de  uhyre  Offre,  der 
paalagdes    de  Enkelte    ved  Indbetalingerne    til    Banken    og 


*)  Ørsted:  Eunomia  I.  371  nederst,  384,  387  øverst  o.  fl.  St. 

Reduktionen,  men  Indførelsen  af  en  heel  ny  Mynt  og  den 
nysnævnte  Indblanding  fra  Regeringens  Side  i  erhvervede 
Rettigheder  maatte  nødvendigviis  fode  stor  Utilfredshed; 
men  dertil  kom,  at  Pengevæsenet  ikke  var  blevet  saaledes 
skilt  fra  Finanserne,  som  man  havde  .ønsket,  og  at  de  kon- 
gelige Obligationer  vare  uddragne  fra  Reduktionen.  Ved 
denne  sidste  Bestemmelse  forøgedes  ikke  blot  Statens  Gjæld 
mere  end  rimeligt  var ,  men  Mange  berigedes  uden  Grund 
og  deriblandt  Nogle,  om  hvem  Rygtet  sagde,  at  de  forud 
havde  havt  Kundskab  om,  hvad  Loven  i  denne  Henseende 
vilde  bestemme. 

Følgen  af  alt  dette  blev  en  almindelig  Misfornøielse , 
saa  stor  og  vedholdende,  at  i  lang  Tid  intet  Middel  for- 
maaede  at  udslette  Frygten  for  nye  Magtbud  eller  frem- 
bringe Tillid  til  den  nye  Bank,  som  paa  denne  Maade  var 
traadt  ud  i  Livet.  De  nye  Sedlers  Kours  steg  strax  langt 
over  de  gamles.  Derved  blev  den  Hjælp,  som  Regeringen 
skulde  have  fra  Banken,  saa  forringet,  at  de  15  Millioner 
Rigsbankdalere  knap  bleve  1  Million  Sølv  værd,  og  under 
disse  Forhold  var  Projektet  om  at  udstrække  Mynten  til 
Holsteen  og  Slesvig  strandet  i  Fødslen. 

Vel  forsøgte  man  paa  at  indføre  den  der,  men  Føl- 
gen blev  en  stærk  Modstand,  idet  Hertugdømmerne  ikke 
vilde  opgive  deres  Sølvcirkulation  for  det  nye,  tvivlsomme 
Omsætningsmiddel,  hvormeget  det  end  under  andre  Forhold 
vilde  have  passet  til  den  der  brugelige  Speciesberegning.  De 
sendte  alle  de  Papirspenge,  de  modtoge,  ind  i  de  kongelige 
Kasser,  hvor  der  tidligere  var  indkommet  Sølv,  men  be- 
tragtede i  den  daglige  Handel  og  Vandel  Forordningen  af 
5te  Januar  som  ikke  given  for  dem. 

Det  Sidste  berørte  stærkt  Krigsmagten,  og  det  vil  være 
fornødent  alt  her  at  meddele  Noget  om  Hærens  Lønnings- 
forhold  efter  Pengereduktionen.  Officererne  fik  den  største 
Deel  af  deres   Lønning  udbetalt   i   Sølvværdi,  1  Rigsbank- 

daler  for  1  Daler  Kourant.  Denne  Nedsættelse  mærkedes 
ikke  af  dem,  som  hidtil  havde  været  lønnede  med  de  slette 
danske  Kourantsedler,  derimod  blev  det  for  Officererne  i 
Holsteen  og  Slesvig,  som  hidtil  havde  været  lønnede  i 
Sølv,  en  virkelig  Nedsættelse^,  hvorfor  disse,  indtil  de  kom 
paa  høiere  Gage,  erholdt  et  personligt  Tillæg  af  *  s  af  deres 
Løn1).  Derved  fik  Officererne,  som  oprindelig  hørte  hjemme 
i  Holsteen  eller  Slesvig,  en  større  Gage  end  de  andre  danske 
Officerer,  som  kom  derned.  En  holsteensk  Premierlieute- 
nant  fik  i  Gage  250  Kdl. ,  medens  en  Stabskapitain  fra 
Sjælland  kun  fik  228.  De  kommanderende  Generaler  gjorde 
ofte  opmærksomme  paa  det  Skadelige  for  Tjenesten,  som 
laa  i  dette  Misforhold,  især  da  Tropper  allestedsfra  sam- 
ledes i  Holsteen;  og  baade  Kongen  og  Generalkommissa- 
riatskollegiet  grebe  da  ind  i  disse  Forhold,  men  vilkaarligt 
og  uden  Overeensstemmelse.  Der  opstod  da  en  saadan 
Lønningsfor virring,  at  ofte  Ingen  vidste,  hvad  der  t'ilkom 
den  Ene  og  den  Anden;  men  det  fik  dog  ingen  stor  prak- 
tisk Betydning;  thi  Hæren  lønnedes  med  de  Sedler,  hvoraf 
de  holsteenske  Kasser  fløde  over,  og  hvad  enten  det,  den 
fik,   var  lidt  mere  eller  mindre,    var  det  dog  næsten  Intet. 

Mandskabet  fik  sin  Lønning  altid  i  Navneværdi,  2 
Kigsbankskilling  for  1  Skilling  Kourant  eller  1/a  Skilling  Lybsk, 
men  de  Soldater,  som  inden  1ste  Januar  1813  havde  været 
i  Holsteen  og  Slesvig,  fik  ligesom  Officererne  3/s  mere. 

Dog  —  vi  skulle  ikke  længere  her  opholde  os  ved 
Virkningerne  af  denne  Lov,  der  ville  følge  os  og  slynge  sig 
om  næsten  alle  Begivenheder,  men  kun  endnu  bemærke,  at 
medens  Lovens  Bestemmelser  for  en  stor  Deel  bortfaldt 
eller  forandredes,  holdt  Kongen  ubrødelig  fast  ved  det  Løfte, 
han  havde  givet  om  ikke  at  forøge  Seddelmassen  ud  over 
den  bestemte  Størrelse,  og  det  uagtet  han   ofte  stod  tom- 


')  Cirk.  Skrivelse  af  26.  Jan.  1813.     (Militair  Reskriptsamling). 

hændet  og  i  Maaneder  hverken  kunde  Lønne  sine  Embeds- 
mænd, sin  Hær  eller  sine  Gesandter  i  Udlandet. 

Strax  efter  Forordningens  Udstedelse  haabede  Kongen 
endnu  paa  gavnlige  Følger  af  den.  Han  forærede  den  1ste 
Febr.  Banken  et  Guld  The-  og  Kaffeservice  samt  et  Guld- 
toilette —  ligesom  han  tidligere  havde  givet  et  Guldtaffelser- 
vice  —  og  lod  en  Indbydelse  udgaae  til  Landets  velsindede 
Embedsmænd  og  »Formuende«  om  at  give  Sølv  enten 
som  Afdrag  paa  Afgiften  eller  som  Laan.  Derhos  gjorde 
han  Skridt  for  at  indføre  strængere  Orden  i  Finansadmini- 
strationen  og  navnlig  for  at  tilveiebringe  et  Statsbudget1). 

Pengefbrandringen  frembragte  ikke  i  Norge  saa  stor  en 
Forstyrrelse  som  her;  det  Hele  forløb  roligere.  Derimod 
vare  Følgerne  af  det  forrige  Aars  totale  Misvæxt  saameget 
værre,  og  Nødraabene  fra  Norge  tiltoge  Dag  for  Dag  i 
Styrke.  Prinds  Frederik  formaaede  ikke  at  holde  de  mili- 
taire  Magasiner  lukkede  for  Folket,  og  Kongen  maatte  der- 
for fordoble  sine  Anstrængelser  for  at  sende  Korn  derop 
—  navnlig  medens  Aarstiden  formedelst  de  mørke  Nætter  var 
gunstig,  og  det  gjaldt  om  at  faae  Broderriget  provianteret 
inden  1ste  Marts,  til  hvilken  Tid  man  vidste,  at  den  svenske 
Hær  skulde  være  marchefærdig.  Inden  31te  Januar  blev  der 
(fra  September  Maaned  at  regne)  ved  Provideringskommis- 
sionens  Foranstaltning  ført  300,000  Tdr.  Korn  derop2),  og 
desuden    forhøiedes  Præmierne  for   privat   Tilførsel. 

Kongen  havde  saaledes  lagt  Haand  paa  at  overvinde 
to  af  de  Vanskeligheder,  han  havde  omtalt  i  Brevet  til 
Prinds  Frederik  af  Hessen  af  2den  Januar3).  Vi  kunne  nu 
vende  os  til  den  tredie:  »den  slibrige  politiske  Forfatning«. 

Saasnart  Napoleon  var  vendt  tilbage  til  Paris,  sendte 


')  Kancelli  Promemoria  af  10de  Febr.     (Fogtmanns   Reskriptsamling). 
-)  Ifølge  Indberetning    fra  Provideringskommissionen.     See    Kongens 

Brev  til  Prinds  Frederik  af  20.  Febr.     (G.  A.  Kopibog). 
3)  Indledningens  Slutning. 


Forholdet  til 
Napoleon  du. 

han  fra  sit  eget  Kabinet  —  thi  Bassano  var  endnu  ikke 
kommen  —  en  Koureer  til  Kjøbenhavn  for  at  erfare,  om 
han  endnu  turde  regne  paa  Danmarks  fortsatte  Forening 
med  Frankrig.  Alquier  henvendte  sig  i  den  Anledning  den 
5te  Januar  til  Kosenkrantz  og  forsikkrede1),  at  Keiseren 
vilde  fæste  Lid  til  det  Svar,  han  erholdt.  Medens  han  nem- 
lig fra  ethvert  andet  Hofs  Side  ikke  vilde  kunne  lade  sig 
nøie  med  et  Tilsagn  alene,  var  Kongens  trofaste  Karakteer 
ham  en  Borgen  for,  at  et  Løfte  af  ham  om  at  ville  ved- 
blive Foreningen  vilde  give  ham  fuldkommen  Sikkerhed. 

Kosenkrantz  lovede  i  Anledning  af,  hvad  der  var  ham 
berettet,  at  indhente  allerhøieste  Befaling;  imidlertid  be- 
nyttede han  Leiligheden  til  at  klage  over  de  Hindringer  for 
Handel  og  Vandel,  som  fra  fransk  Side  vare  lagte  Kongens 
Undersaatter  iveien  efter  de  nye  Departementers  Indlem- 
melse i  det  franske  Rige,  over  de  Bekostninger,  Kongen 
havde  havt  ved  siden  Mai  Maaned  at  holde  10,000  Mand 
paa  Krigsfod,  over  at  Handelstraktaten  —  trods  Bassanos 
Løfte  til  Waltersdorff  —  ikke  endnu  var  kommen  istand  og 
meget  mere. 

Efter  indhentet  fornøden  Befaling  kunde  Kosenkrantz 
den  8de  give  Alquier  en  mundtlig  Erklæring  i  Kongens 
Navn2)  om,  at  hans  Hengivenhed  for  Keiseren  bestandig 
var  den  samme,  og  at  han  vilde  vedblive  sit  System,  ikke 
at  handle  mod  dennes  Interesser.  Der  var  dog  nogle  Modi- 
fikationer, hvorom  man  enedes. 

Først  meente  Rosenkrantz,  at  det  var  nødvendigt  for  at 
skaane  Norge  for  den  Hungersnød,  som  truede  dette  Rige, 
at  tage  nogle  Forholdsregler,  der  kunde  lette  Provianterin- 
gen.    Blandt    andre    Foranstaltninger    (Indskrænkning     af 


')  Brev  fra  Rosenkrantz  til  Kongen  af  6.  Jan.     (G.  A. 
*j  Opsat  skriftlig   og  findes  som  Bilag  til  Rosenkrantzes  Skrivelse  til 
Kongen  af  8.  Jan. 

Fjendtlighederne  mod  engelske  Koffardiskibe)  ansaae  han 
det  for  nødvendigt,  at  franske  Kapere  ikke  længere  fik  Lov 
til  at  opholde  sig  i  norske  Havne.  Alquier  gik  villig  ind 
herpaa,  raadede  endog  til,  at  de  norske  Brigger  skulde  hol- 
des i  Havnene  og  Kanonbaadene  afvæbnes  for  ikke  at  lokke 
engelske  Krigsskibe  til  Kysten.  Men  dernæst  spurgte  han 
»med  grandskende  -Øine«,  om  Kaperne  ogsaa  skulde  udeluk- 
kes fra  de  danske  Havne.  Herom  havde  der  i  Virkelig- 
heden været  talt,  men  Kosenkrantz  havde  endnu  ikke  tur- 
det foreslaae  det;  han  svarede  derfor,  at  dette  endnu  ikke 
var  forlangt,  men  at  det  vist  vilde  blive  nødvendigt,  naar 
der  udbrod  Krig  mellem  Frankrig  og  Sverrig. 

Dernæst  stillede  Eosenkrantz  den  Fordring,  vi  alt 
kjende  fra  Indledningen,  at  Kongen  maatte  fritages  for  at  afgive 
Tropper,  hvis  de  forlangtes  efter  Traktaten.  Han  støttede 
sig  til,  at  Danmark  paa  Grund  af  det  Ønske,  de  Forbundne 
havde  om  at  bemægtige  sig  Halvøen  for  derfra  at  trænge  ind 
i  Tydskland,  behøvede  alle  sine  Tropper  hjemme.  Alquier 
fandt  dette  rimeligt  og  fandt  sig  tilfredstillet  ved  Samta- 
len; men  Kosenkrantz  bad  ham  dog  om  at  betragte  Kortet 
og  see  den  Vigtighed,  Danmark  ved  sin  Beliggenhed  havde, 
for  at  skjønne,  hvor  vanskelig  Danmarks  Situation  var,  og 
hvor  magtpaaliggende  det  maatte  være  de  Allierede  at  be- 
mægtige sig  Halvøen. 

I  Løbet  af  Maaneden  tiltoge  Stillingens  Vanskeligheder ; 
thi  Danmark  var,  trods  dets  Forbund  med  Frankrig,  ikke  i 
Krig  med  Rusland,  og  det  kunde  nu,  da  sidstnævnte  Riges 
Magt  daglig  tiltog,  ikke  tænke  paa  at  forandre  dette  For- 
hold. Rusland  anstrængte  sig  meget  for  at  vinde  Danmark 
for  Koalitionen. 

I  Petersborg,  hvor  Blome  havde  nok  at  gjøre  baade  ilands  Hoid- 
med  at  forsvare  sig  mod  de  i   Anledning  af  Oxenstjernas  ^Lnmår"  " 
Note  fremkomne  Beskyldninger  mod  ham  selv  og  at  beklage 
sig  over    den   Understøttelse,    der   fra    Ruslands    Side    var 

bleven  de  svenske  Fordringer  til  Deel,  forefaldt  i  Begyndel- 
sen af  Januar  flere  Samtaler  mellem  ham  og  den  russiske 
Kantsier  RomanzoiT.  I  en  af  disse  yttrede  Sidstnævnte  sig 
saaledes1): 

—  »De  taler  altid  om  ødelæggelse,  om  skrigende  Uret- 
færdighed, om  at  man  vil  berove  Deres  Hersker  et  heelt 
Kongerige.  Hvis  man  alvorligen  havde  villet  det,  havde 
man  da  6  Maaneder  iforveien  underrettet  ham  derom? 
Havde  Keiseren  da  talt  til  Eder,  som  nu?  Nei!  —  Lader  os 
tage  Sagen,  som  den  er.  -Oieblikket  er  kommet,  da  det  ikke 
længere  er  muligt  for  Danmark  at  bevare  sin  Neutralitet. 
Det  er  en  Feiltagelse  og  en  Illusion  at  troe  Saadant  muligt 
nu.  Det  er  ikke  Rusland,  som  stiller  Fordringer,  men  det 
er  Omstændighedernes  bydende  og  uimodstaaelige  Gang. 

—  Lader  os  tale  ligeud.  Det  afgjorende  øieblik  er 
kommet,  da  Deres  Hof  enten  maa  kaste  sig  i  Armene  paa 
Frankrig  eller  forsone  sig  med  England. 

—  De  opholder  Dem  over,  at  vi  forlange  Norge,  men 
hvem  siger  Dem ,  at  vi  nægte  Dem  Tilladelsen  til  at  mod- 
sætte Dem  dette.  Horer  os  blot,  og  lader  os  forklare  os 
for  hverandre. 

—  Hovedsagen  er,  at  komme  tilForsoning  med 
England.  Resten  er  en  Biting,  som  fra  det  -Øieblik  af  vil  ud- 
vikle sig  til  Eders  Fordeel;  men  Eders  Politik  maa  være 
hurtig  for  ikke  at  tabe  den  sidste  Leilighed. 

—  Man  veed  godt  i  Kjobenhavn,  at  man  maa  forandre 
System.  De  indre  Forholds  ødelagte  Tilstand,  Folkets  almin- 
delige Misfornoielse  og  Norges  prekaire  Stilling  ere:  Fakta, 
som  tale«. 

Blome,  som  mere  end  nogen  Anden  var  stemt  for,  at 
Danmark  strax  og  uden  Betingelser  tiltraadte  Koalitionen, 
havde  neppe  meget  at  sige  hertil.     Han  talte   om  Kongens 

l)  Brev  fra  Blome  til   Rosenkrantz   d.  24,    Decbr-  (I  Afskrift  i  G.  A.) 

5.  Jan. 

Ret  til  Norge,  men  Romanzoff  svarede:  »Det  er  altid  om 
Fortiden,  I  tale,  medens  det  er  Fremtiden,  det  gjælder  om 
at  frelse.  I  gjore  Eders  Stilling  til  et  juridisk  Sporgsmaal; 
men  man  frelser  sig  i  store  Kriser  ikke  ved  sin  gode  Ret, 
selv  om  man  har  de  bedste  Advokater  til  Talsmænd«. 

Paa  lignende  Maade  talte  Rusland  ogsaa  i  Kjøben- 
havn.  Dets  Gesandt  Lisakewitz  fik  en  Ordre  til  at  understotte 
Oxenstjernes  Note,  men  den  ankom  først  midt  i  Januar. 
I  den  Meddelelse,  Gesandten  i  den  Anledning  gjorde,  be- 
rørtes kun  som  i  Forbigaaende  Spørgsmaalet  om  Norge, 
medens  Hovedakcenten  var  lagt  paa  Kongens  Indtrædelse  i 
Koalitionen1).  Keiseren  var  villig  til2)  at  paatage  sig  det 
meest  forpligtende  Løfte  om  at  forskaffe  Danmark  en  Ud- 
videlse af  Magt,  værdig  de  Anstrængelser,  med  hvilke  det 
vilde  bidrage  til  at  frelse  Europa,  og  som  vilde  være  større 
end  en  simpel  Erstatning  for  Norge,  hvilket  skulde  være  Be- 
lønning for  Sverrigs  Handlinger. 

I    Stockholm   var  Spørgsmaalet  om  Norge    stadig  paa  Ca^oh**  J°rger 
Dagsordenen,    og  Baudissin  maatte  ofte    høre  tale  derom,  handle  sagen 
hvorvel  det  siden  Oxenstjernes  Note  ikke  med  rene  Ord  var  omp1^r£ed 
blevet  berørt  i    den    officielle    Forhandling    med    Danmark. 
Henimod  Maanedens  Slutning   blev  det  atter  paa  en  mere 
officiel  Maade  bragt  paa  Tale  af  Carl  Johan. 

Denne  beærede  nemlig  den  24de  Januar  et  stort  Selskab 
hos  Baron  Wetterstedt  med  sin  Nærværelse.  Da  han  be- 
mærkede den  danske  Chargé  d'affaires,  spurgte  han  ham, 
hvortil  man  besluttede  sig  i  Kjøbenhavn.  Da  Baudissin 
svarede,  at  Kongen  endnu  ikke  havde  gjort  noget  afgj ørende 
Skridt,    men    at  han  kunde    forudsee,    hvilket    Parti    hans 


)  Skrivelse  fra  Rosenkrantz  til  KoDgen  af  17.  Jan.     (G.  A.) 
:)  Verbal  og    konfidentiel   Meddelelse    af    Lisakewitz.     I   Kopi   bilagt 
ovennævnte  Skrivelse. 

Herre  vilde  tage,  eftersom  han  syntes  mere  bestemt  end 
nogensinde  for  paa  ikke  at  ville  afstaae  Norge,  sagde  Kron- 
prindsen1):  »Den  Ubestemthed,  i  hvilken  I,  som  jeg  troer, 
endnu  befinder  Eder  i  Kjobenhavn,  kan  ikke  vare  længe. 
Inden  fjorten  Dage  maae  I  have  valgt  enten  Frankrigs  eller  de 
Allieredes  Sag.  Vogter  Eder  for  at  nærme  Eder  med  altfor 
store  Skridt  til  Eders  Ruin.  Minister  Engestrøm  vil  sige 
Dem  mere,  Hr.  Greve,  men  jeg  beder  Dem  om  at  under- 
rette Deres  Hof  om  mine  Ord.  Deres  Regering  befinder 
sig  endnu  istand  til  at  spille  en  stor  Rolle  og  gjenoprette 
Undersaatternes  Lykke,  men  der  er  ikke  længere  noget 
Oieblik  at  spilde«. 

Strax  efter  bad  Engestrom  Baudissin  om  at  komme  til 
sig  næste  Dag,  og  den  25de  meddelte  den  svenske  Minister 
da,  at  han  var  bemyndiget  til  at  forkynde  officielt,  hvad 
Oxenstjerna  havde  havt  Ordre  til  at  fremføre,  og  bad  om 
hurtigt  Svar.  Foruden  at  udvikle  de  tidligere  bekj endte 
Forslag  meddeelte  han,  at  man  vilde  blive  nødt  til  at  be- 
gynde en  Kamp,  hvis  Kong  Frederik  ikke  vilde  høre  paa 
Forslagene,  at  Sjælland,  hvis  det  blev  erobret,  ikke  vilde  blive 
tilbage  givet  samt  meget  mere,  som  Baudissin  lovede  at 
indberette  til  sin  Regering. 

V&n  sk  eli£?  li  ederne 

sti?e  i  Kjeben-  I  Kjobenhavn  steg  i  Maanedens  Løb  Vanskeligheden 
havn.  me(j  a£  opretholde  den  hidtidige  Politik  næsten  til  en  Umu- 
lighed. Daglig  indløb  der  nye  og  værre  Efterretninger  om 
det  franske  Nederlag  i  Rusland,  eftersom  de  faa  tilovers- 
blevne Rester  af  den  store  Hær  kom  tilbage  over  Niemen. 
Kun  de  smaa  Levninger  af  de  egenlige  franske  Korpser, 
forstærkede  ved  Hidsendelsen  af  alle  franske  Reservetropper 
i  Nordtydskland,  forsøgte  en  nogenlunde  ordenlig,  planmæs- 
sig Retraite,   men  Russerne  forfulgte  deres  Fjender 


*)  Depeche  fra  Baudissin  til  Rosenkrantz.    Stockholm  26.  Jan.    (Kopi 
i  G.  A.) 

ind  i  Tyd  sk  land,  og  ingen  af  de  store  Floder,  som, 
dækkede  ved  Fæstninger,  ellers  vilde  afgive  Forsvarsstillin- 
ger,  formaaede  nu  at  yde  den  ubetydelige  franske  Hærrest 
et  Værn  mod  Forfølgelsen.  Efter  at  Danzig,  Thorn,  Modlin 
og  Zamosz  vare  forsynede  med  Garnisoner,  forlodes  Weich- 
selen,  og  efterat  Stettin,  Kiistrin,  Spandau  og  Glogau  vare 
fyldte,  Oderen.  Kong  Murat,  som  af  Napoleon  havde  faaet 
Ledelsen  af  Tilbagetoget,  forlod,  fortvivlet  over  den  ind- 
traadte  Ulykke  og  uvant  til  at  kommandere  under  Modgang, 
sin  Post,  hvilken  han  ved  Bortreisen  overdrog  til  Napoleons 
Stedson,  Vicekongen  af  Italien,  Prinds  Eugen. 

De  fra  Rusland  tilbagevendende  Tropper,  som  ikke  vare 
Franskmænd,  navnlig  de,  der  henhørte  til  Kontingenter, 
som  vare  stillede  af  tydske  Lande,  spredte  sig  uden  at  lyde 
nogen  Ordre  eller  underkaste  sig  nogen  Befaling  ud  over 
Europas  Lande  for  at  opsøge  deres  Hjem.  Den  elendige 
Tilstand,  i  hvilken  de  gjennemvandrede  Europas  store  Stæder, 
og  de  gruelige  Fortællinger,  de  opvartede  med,  bragte  For- 
bittrelsen  mod  de  Franske  til  det  Høieste.  Den  gav  sig 
Luft  og  brød  ud  i  aaben  Opstand,  efterhaanden  som  Rus- 
sernes Strøm  nærmede  sig. 

Der  var  nu  Udsigt  til,  at  denne  snart  kom  til  Hol- 
steens Grændse. 

Alle  de  Mænd,  som  besade  nogen  Indflydelse,  søgte  nu  indflydelses^ 
at  gjøre  den  gjældende  hos  Kong  Frederik,   for  at  formaae 
ham  til  at  gjøre  det  første  Skridt  til  en  forandret  Politik: 
at  søge  Udsoning  med  England. 

Paa  Kongens  Fødselsdag,  den  28de  Januar,  overleverede 
Prinds  Christian  Frederik  ham  en  egenhændig  skreven,  om- 
fangsrig Memoire1),  hvori  han  (ikke  for  første  Gang)  i 
levende  og  indtrængende  Ord  skildrede  den  sørgelige  Tilstand 
og  indstændig  raadede  til  at  søge  Fred  med  England. 


*)  Indregistreret  i  G.  A. 

»Ikke«,  skrev  han,  »formaaer  jeg  at  udkaste  nogen 
Skildring  af  de  europæiske  Staters  nuværende  Forhold  til 
hinanden,  —  kun  mit  Fædrelands  Stilling  er  det,  som  jeg  i 
denne  Stund  henvender  min  Opmærksomhed  paa,  og  jeg 
kan  det  saameget  lettere,  og  uden  hine  Forudsætninger, 
som  vi  staae,  saa  at  sige,  alene.  Jeg  siger  alene;  thi  det 
mægtige  Frankrig  selv  er  ikke  istand  til  at  beskytte  os 
mod  Indfald  i  vore  landfaste  Provindser,  end  mindre  mod 
Angreb  paa  øerne  eller  Norge. 

—  Sverrigs  Magt  grunder  sig  paa  Danmarks  og  Norges 
Vanmagt.  Sverrigs  Tilvæxt  af  Magt  kan  ene  skee  paa 
Danmarks  og  Norges  Bekostning.  —  Norge  sulter.  Ingen 
Hær  kan  i  lang  Tid  sammentrækkes  der.  I  Sverrig  er  der 
vel  ogsaa  Mangel,  men  gjælder  det  et  saa  vigtigt  Fore- 
havende som  Norges  Erobring,  da  kunne  engelske  Penge 
og  engelske  Skibe  bringe  Korn  til  det  vestlige  Sverrig, 
medens  ikke  en  eneste  Ladning  tilstedes  Adgang  til  Norge. 
Er  Udfaldet  af  denne  Kamp  tvivlsom?  Norge  er  (i  Tilfælde 
af  Kamp)  tabt  tidlig  eller  silde. 

—  England  vil  ikke  vor  Undergang.  Nei,  tilvisse!  Rus- 
land ligesaa  lidt;  men  naar  Danmark  fremturer  i  Frankrigs 
Alliance,  saa  bliver  der  intet  andet  Middel  for  de  Allierede 
end  ved  Vaabenmagt  at  skaffe  sig  Sikkerhed  for,  at  Dan- 
mark ikke  er  imod,  men  med  dem. 

—  Hvad  er  da  vor  uundgaaelige  Skjæbne.  Om  Kam- 
pen for  Tilværelsen  ikke  bliver  at  stride  paa  Sjælland,  ere 
Fyen  og  Jylland  udsatte  for  at  ødelægges,  maaskee  for  i 
lang  Tid  at  forblive  i  fjendtlig  Vold,  —  og  Norge  er  tabt 
uden  Redning  og  for  evig.  Skrækkelige  Tanke!  Denne  Deres 
Majestæts  skjønneste  Fædrenearv,  dette  herlige  Land,  hvor 
endnu  saa  megen  Nationalaand,  saa  uskrømtet  Hengivenhed 
for  Kongen  og  Kongehuset  luer,  skulde  ved  Sult,  ved  Man- 
gel paa  Mulighed  til  Forsvar  nødes  til  at  lyde  svenske  Kon- 
gen og  svenske  Love. 

—  Naar  Deres  Majestæt  for  at  redde  Norges  Indvaa- 
nere  byder  Haanden  til  Fred  med  England,  sikkrer  De  Deres 
Throne,  —  og  Deres  norske  Børn  skulde  velsigne  Dem  som 
Fader  for  et  tro  Folk«. 

Nogle  Dage  senere  lagde  ogsaa  Eosenkrantz  en  »Be- 
skuelse af  Tilstanden  i  -Øieblikket« l)  for  Kongens  ørne. 
Han  udtalte  i  samme,  at  Forbundet  med  Frankrig  kun 
havde  sin  Grund  i  Englands  Overfald  1807,  da  man 
ellers  upaatvivlelig  vilde  være  bleven  indviklet  i  Krig  mod 
Napoleon.  Han  gjennemgik  udførlig  de  Klager,  Danmark 
havde  mod  Frankrig,  og  tilsidst  den  Fare,  den  nye,  over- 
hængende Fare,  som  Kussernes  Nærmelse  indeholdt.  »Efter 
alle  Indberetninger«,  skrev  han,  »vilde  Russerne  være  i  Be- 
siddelse af  Berlin  midt  i  Februar.  Til  samme  Tid  maae  de 
have  naaet  Mecklenburg  og  Liibek.  Danzigs  og  de  andre 
Fæstningers  Fald,  som  ansees  nærforestaaende,  ville  bestemme 
Hastigheden  af  Russernes  Fremgang,  men  om  disse  Fæst- 
ningers Skjæbne  have  vi  intet  Middel  til  at  blive 
underrettede,  før  Overvinderens  Nærværelse  paa  Statens 
Grændse  bebuder  det.  Da  vil  det  være  for  sildigt  at  tage  en  Be- 
slutning. Russernes  Indmarche  i  Holsteen  vilde  blive  Signal  for 
Svensken  til  at  angribe  Norge,  hvor  Brodmangel  og  Efter- 
retningen om  Indfaldet  i  Holsteen  vilde  sætte  Nordmæn- 
denes Standhaftighed  paa  en  haardere  Prove  end  nogensinde 
før,  medens  Englands  Overmagt  paa  Havet  vilde  forhindre 
Samkvem  mellem  Statens  Dele.  At  Kongen  under  disse 
fortvivlede  Omstændigheder  greb  efter  ethvert  Middel  til 
Redning,  kunde  Ingen,  selv  ikke  Napoleon,  fortænke 
ham  i«. 

Rosenkrantz  fremsatte  derfor  følgende  Forslag: 


')  Dateret  Søndag  Aften  d.  31.  Jan.     (G.  A.) 

at  det  skulde  erklæres  England,  at  Kongen  var  villig 
til  en  billig  og  ærefuld  Fred,  og 

at  —  da  Tiden  var  kostbar  —  Kongens  Gesandt  i 
Paris  skulde  bemyndiges  til  at  erklære,  at  Kongen  ikke 
kunde  forsvare  at  udsætte  sit  Land  for  at  blive  Krigens 
Skueplads  og  et  Offer  for  en  Krig,  han  ikke  havde  taget 
nogen  Deel  i,  at  Kongen  derfor,  for  at  forebygge  saadanne 
Ulykker,  vilde  foreslaae  Keiseren,  at  de  franske  Embeds- 
mænd og  Tropper,  naar  de  russiske  Tropper  rykkede  ind  i 
det  Mecklenburgske  eller  nærmede  sig  Nedreelben,  maatte 
forlade  Lubek,  Hamburg  og  det  Lauenburgske  indtil  Elben, 
i  hvilke  Stæder  og  Distrikter  Kongens  Tropper  istedenfor 
vilde  rykke  ind  for  at  holde  dem  besatte,  indtil  ved  Fred- 
slutningen deres  Skjæbne  bestemmes  eller  for  at  bevare 
dem  som  et  Depot  for  Frankrig. 
Kongen  bestem-  paa  denne  Tid  var  østerrig  med  Napoleons  egen  Til- 
traiitet.  ladelse  fra  krigsførende  Magt  gaaet  over  til  at  blive  Mægler. 
Dette  bestemte  Kongens  Politik.  Den2den  Februar  antog 
han  Neutraliteten  for  sine  Stater,  erklærede  sig  vil- 
lig til  at  slutte  Fred  med  England,  naar  hans  Neutralitet 
kunde  blive  anerkjendt,  samt  bestemte,  at  der  skulde  siges 
i  Paris,  at  han  var  villig  til  at  mægle  tilligemed  østerrig. 

Denne  Vending  i  Politiken  meddeelte  Kongen  Rosenkrantz 
i  et  egenhændigt  Brev  af  2den  Februar1),  der  nærmest  var  at 
betragte  som  et  Svar  paa  dennes  Memoire.  Forslaget  om  at 
besætte  Hamburg  og  Lubek  kunde  han  ikke  billige  af  flere 
fremsatte  Grunde,  navnlig  fordi  Frankrig  neppe  vilde  an- 
tage det  for  en  venskabelig  Besættelse,  og  Russerne  vilde 
antage  det  for  en  Fjendtlighed  mod  dem.  Ogsaa  tilføiede 
han,  at  han  paa  ingen  Maade  vilde  slutte  sig  til  det  russiske 
Parti,  da  efter  hans  Mening  Russerne,  hvis  de  gik  til  Elben, 


*)  G.  A.  Kopibog. 

vilde  gjøre  sig  skyldige  i  samme  Feil,  som  Napoleon,  da  han 
gik  til  Moskau. 

Det  blev  nu  Opgaven  at  faae  England,  den  eneste 
Magt,  man  var  i  Krig  med,  til  at  slutte  Fred  paa  Grund- 
lag af  Neutralitet,  istedenfor  Alliance,  samt  at  afbryde  de 
Forhold,  i  hvilke  man  som  Bundsforvandt  var  kommen  til 
at  staae  til  Frankrig.  Blandt  disse  var  der  eet,  som  ikke 
kunde  løses  uden  Frankrigs  frivillige  Samtykke.  Nogle  af 
Skibene  i  den  franske  Flaade  ved  Scheldeflodens  Udløb  vare 
nemlig  bemandede  med  danske  Søofficerer  og  Matroser. 

Til  Befalingsmændene  ved  Sydgrændsen  udgik  der  ikke 
nogen  bestemt  og  klar  Meddelelse  om  den  antagne  Neutra- 
litet, hvad  der  snart  blev  til  Skade.  Men  da  Ewald  havde  en 
Ordre1)  til  ikke  at  give  Tropper  til  de  Franske,  og  Kus- 
serne vare  langt  borte  endnu,  har  Kongen  neppe  troet  det 
nødvendigt  at  haste  dermed.  Imidlertid  kom  der  flere 
Meddelelser,  hvoraf  Ewald  kunde  see,  at  Forholdene  vare 
forandrede.  Den  10de  Februar  befalede  Kongen  ham  i 
Stilhed  at  lade  de  Tropper,  som  vare  i  Eutin  (Jægerkom- 
pagniet af  3die  Btln.  »Holsteen«),  gaae  bort  fra  dette  Landskab, 
som  tilhørte  en  Frænde  af  Keiser  Alexander.  Den  16de 
befaledes  det  Ewald2),  at  han,  naar  Kusserne  nærmede  sig, 
skulde  forlægge  sit  Kvarteer  nærmere  til  Grændsen,  til  01- 
deslo  eller  Segeberg,  og  at  han  da  skulde  søge  at  have  de 
tidligere  Neutralitetspæle,  hvis  franske  Indskrift  »paysneutre« 
skulde  forøges  med  en  tydsk  »neutrales  Land«,  færdige  til 
Brug.  Saadanne  Pæle  havde  nemlig  fordum  været  nedram- 
mede langs  hele  Grændsen  overalt,  hvor  en  Sti  eller  Vei 
førte  over  samme;  de  bleve  senere  atter  anbragte  og  efter 
en  kgl.  Befaling  af  10de  Marts  yderligere  forsynede  med  en 
russisk  Indskrift.     Disse  Meddelelser  vare  imidlertid  ikke  af 


*)  See  Indledningens  Slutning. 

-)  Brev  fra  Kongen  til  Ewald  af  15.  Febr.  (G.  A.  og  A.  A.) 

den  Natur,  at  de  f.  Ex.  kunde  bringe  Ewald  til  at  ophøre 
med  Indsendelsen   af  Femtendags-Listerne  til  de  Franske. 

Imidlertid   begyndte  Forhandlingerne    med    Hofferne    i 
London  og  Paris.    Til   England   udfærdigedes    et  Brev  fra 
den  danske  Udenrigsminister  til  Lord  Castlereagh,  til  Frankrig 
et  Brev  fra  Kongen  til  Napoleon. 
Hvoriedes  Be-  Brevet  til  England  skulde  overleveres  Auditeur   Steen 

LgeTT London  Bille,  som  dengang  opholdt  sig  i  England  for  at  opnaae 
og  paris.  Licenser  for  Kornskibe  til  Norge,  men  hvorvel  det,  ledsaget 
af  Instrux  for  Auditeuren,  afgik  i  Duplikater  baade  over 
Helgoland  og  Goteborg,  opholdtes  det  en  Maanedstid  af 
Storm  og  vestlige  Vinde  i  at  naae  England,  og  inden  det 
naaede  sit  Bestemmelsessted,  havde  den  engelske  Regering 
alt  fra  Paris  erholdt  Underretning  om  den  Gang,  Sagen 
havde  taget  der,  hvilken  gjorde  den  i  høieste  Grad  mis- 
tænkelig. 

General  Waltersdorff,  som  den  16de  Februar  modtog  Kon- 
gens Brev  og  de  øvrige  Sagen  vedkommende  Oplysninger, 
havde  endnu  samme  Dag  2  Konferencer  med  Bassano,  for 
hvem  han  søgte  at  forsvare  det  Parti,  Kongen  havde  taget, 
og  som  var  nødvendigt  navnlig  for  Norges  Skyld.  Bassano 
optog  Meddelelserne  med  temmelig  Ko,  hørte  konfidentielt 
Brevet  til  England  blive  oplæst  og  lovede  at  foredrage  Sagen 
for  Keiseren.  Man  besluttede  sig  til  at  laane  gode  Miner 
til,  hvad  der  var  skeet,  og  3  Dage  senere1)  fik  Waltersdorff 
Besked.  Keiseren  vilde,  da  det  vigtigste  for  ham  var,  at 
Norge  ikke  tabtes  og  faldt  i  Svenskens  Hænder,  ikke  dadle 
det  Skridt,  Kongen  havde  foretaget  sig  og  ønskede  sig 
meddeelt  de  Fremskridt,  Underhandlingerne  toge.  Men  da 
Alt  afhang  af  den  Maade,  hvorpaa  Sagen  lededes,  udbad  han 
sig  en  Kopi  af  Brevet  til  Castlereagh.  En  saadan  turde 
Waltersdorff  ikke  give;  derimod   forelæste    han    det    endnu 


')  See  Waltersdorffs  Indberetning  19.  Febr.     (Kopi  i  G.  A.) 

engang  for  Bassano;  men  da  han  bad  erindret,  at  Medde- 
lelsen var  fuldkommen  konfidentiel,  beklagede  den  franske 
Minister,  at  han  alt  havde  underrettet  Keiseren  om  Indhol- 
det, uden  at  betegne  dette  som  konfidentielt. 

Man  vidste  nu  strax  i  London  Besked  om  Alt  og  om- 
talte den  danske  Neutralitet  som  en  ydre  Form,  der  var 
aftalt  med  Napoleon  og  i  Virkeligheden  skjulte  et  hem- 
meligt Forbund  med  Frankrig.  Den  franske  Eegering,  som 
ikke  onskede,  at  Danmark  skulde  forsones  med  England, 
havde  naturligviis  Intet  imod  at  give  Danmarks  Optræden 
et  saadant  Skin. 

I  Stockholm  fik  Carl  Johan  ved  sine  hemmelige  For-  i  stockhoim. 
bindeiser  i  Kjøbenhavn  først  af  Alle  Kundskab  om  Dan- 
marks nyeste  Skridt  og  foruroligedes  derved.  Et  Forslag 
fra  Suchtelen  til  Baudissin  om  at  tilfredsstille  Carl  Johan 
ved  idetmindste  at  give  Throndhjems  Stift1),  havde  viist 
ham ,  at  den  russiske  Kegering  ikke  betragtede  Nødvendig- 
heden af  Norges  Afstaaelse  med  samme  -Øine,  som  han. 
Den  russiske  Oberst  Pozzo  di  Borgo,  som  besøgte  Stock- 
holm paa  Veien  fra  London  til  Petersborg,  udtalte  sig  og- 
saa  for  Nødvendigheden  af  en  anden  Operationsplan  nu2). 
England  viste  endnu  —  trods  Thorntons  Bestræbelser  for  at 
tale  Carl  Johans  Sag  —  megen  Kulde  ligeoverfor  dennes 
Holdning3)  og  havde  nu  sendt  General  Hope  for  bestemt 
og  endelig  at  fordre,  at  Carl  Johan  skulde  begynde  Krigen 
paa  Fastlandet  istedenfor  mod  Sjælland4). 


')  See  Schinkel  VII.  44   og    Dep.  fra  Baudissin  ,til  Rosenkrantz  af  23. 

Jan.  (Kopi  i   G.  A). 
*)  Schinkel  VII.  46.  47. 

3)  See  Dep.  fra  Edv.  Thornton  til  E.  Cooke  af  18.  Febr.  (Castlereagh's 
despatc'hes  8de  Bind  325  og  flg.) 

4)  Under  Indflydelse  af  disse  Forhold  havde  Carl  Johan  faaet  den 
Tanke  at  forsøge  en  Udjevning  med  Danmark  paa  Grundlag  af  et 
Giftermaal  i  de  nordiske  Fyrstehuse,  hvorefter  Kong  Frederik  i  sin 

cari  Johans  un-        (jari   Johan    blev   nu  nødt  til  at  bøie    sig    noget   for 

derhandlinger 

med  Hope.  Englands  -Ønsker.  Det  lykkedes  ham  at  komme  til  et 
Kompromis,  saaledes,  at  han  angreb  Holsteen  istedenfor 
Sjælland.  For  den  engelske  Regering  var  det  nemlig  lige- 
gyldigt, hvorledes  han  anvendte  sine  Tropper,  naar  han 
blot  optraadte  paa  Fastlandet.  Gjorde  han  blot  dette,  som 
var  den  eneste  Betingelse,  uden  hvilken  den  engelske  Re- 
gering ikke  turde  forelægge  Traktaten  for  Parlamentet, 
maatte  han  gjerne  føre  sine  første  Stød  mod  Danmark. 
Carl  Johan  havde  Grunde  nok  til  nu  at  gjøre  den  Æn- 
dring i  sin  Plan.  Forholdene  i  Tydskland  vare  nemlig  nu 
saadanne,  at  han  uden  Fare  kunde  landstige  der.  Dernæst 
kom  han  ved  en  saadan  Forandring  Ruslands  nyeste  ønsker 
imøde  og  havde  lettere  ved  at  faae  den  russiske  Hjælpehær, 
eftersom  den  var  i  Tydskland  og  kunde  stævnes  til  Møde  i 
Mecklenburg  istedenfor  efter  den  oprindelige  Plan  at  føres 
over  Vandet  til  Carlshamn.  Endelig  fik  han  et  lettere  Spil; 
thi  Holsteen  var  Danmarks  Achilleshæl,  dets  ømmeste  og 
saarligste  Punkt,  og  den  franske  Hær,  som  havde  dækket 
det,  og  hvis  Tilstedeværelse  havde  bevirket,  at  han  ikke 
tidligere  havde  tænkt  paa  noget  Angreb  paa  det  danske 
Fastland,  var  nu  borte  uden  Udsigt  til  at  komme  igjen. 
Underhandlingerne  med  Hope  gik  nu  deres  raske  Gang 


Levetid  skulde  beholde  begge  Riger,  og  Norge  først  efter  hans 
Død  med  selvstændige  konstitutionelle  Rettigheder  overgaae  til 
Sverrig.  Dette  Forslag  (see  Raudissins  Dep.  til  Rosenkrantz  af 
9.  Febr.)  bragtes  konfidentielt  den  danske  Chargé  d'affaires  af 
en  af  Carl  Johans  Adjudanter,  Gyllenskold.  Ved  samme  Leilighed 
lod  Carl  Johan  for  første  Gang  meddele,  at  der  var  et  Parti  i 
Frankrig,  som  ønskede  ham  paa  Thronen  der.  Videre  end  til 
konfidentielle  mundtlige  Meddelelsor  kom  det  ikke,  hvorvel  Projek- 
tet om  et  Giftermaal  mellem  Prinds  Oscar  og  Frederik  den  6tes 
yngste  Datter  var  Gjenstand  for  Manges  Ønsker  og  spillede  en  vis 
Rolle  udenfor  det  kjøbenhavnske  Hof,  hvor  Frederik  den  6te  ikke 
vilde  høre  Tale  derom. 

fremad,  og  Carl  Johan  vandt  den  Indflydelse  paa  den  en- 
gelske Regering,  som  han  behovede  for  at  modarbeide  Dan- 
marks ønsker. 

Men  Danmark  fandt  nu  en  mægtig  Stotte  i  -Østerrig,  østerrig  antager 
som  paa  den  Tid  søgte  at  slutte  alle  mindre  Stater  om  sig  Sag. 
og  sin  Politik.  Den  osterrigske  Minister,  Fyrst  Metternich, 
var  enig  med  den  danske  Gesandt  i  Wien,  Grev  Christian 
Bernstorff,  i,  at  Carl  Johans  Planer,  som  alene  havde 
Sverrigs  egne  Interesser  for  øie,  vare  til  Skade  for  den 
almindelige  Sag.  Han  lod  sige  i  Petersborg,  at  det  paa 
ingen  Maade  gik  an,  at  Sverrig  angreb  Danmark  paa  en  Tid, 
da  alle  Magter  underhandlede  om  Fred,  og  han  forlangte  derfor, 
at  Rusland  skulde  forhindre  det.  For  at  nedlægge  lignende 
Forestillinger  i  London  sendtes  Grev  Wessemberg  derhen; 
denne  Afsending  fik  Ordre  at  lægge  Veien  over  Kjobenhavn. 

Danmarks  første  Skridt  paa  den  nye  Bane  vare  saaledes 
ikke  berøvede  alt  Haab  om  Held,  da  der  indtraadte  en  Be- 
givenhed, som  paa  en  beklagelig  Maade  syntes  at  bekræfte 
den  Opfattelse,  den  engelske  Regering  først  havde  søgt  at 
gjore  gjældende  om  Danmarks  fortsatte  hemmelige  Forbin- 
delse med  Frankrig. 

Den    24de    Februar  udbrod  der  nemlig   Uroligheder   i  uroligheder 

i  Hamburg. 

Hamburg.  Kommandanten  Carra  St.  Cyr  havde  i  Forvent- 
ning om  en  mulig  forestaaende  Bortmarche  ladet  sine  De- 
poter og  Beholdninger  indpakke  og  oplægge  i  et  Huus  ved 
Havnen  for  den  24de  at  bortsendes;  men  Befolkningen 
vilde  modsætte  sig  dette,  især  da  Rygtet  sagde,  der  var 
Sølv  imellem  de  nedpakkede  Sager.  Da  en  Folkehob  en- 
gang var  samlet  og  kommen  i  Bevægelse,  spredte  den  sig 
ud  over  Byen,  rev  alle  keiserlige  Flag  og  ørne  ned  og 
j evnede  de  forhadte  franske  Toldvagthuse  med  Jorden. 

Carra  St.  Cyr,  som  ikke  var  istand  til  med  egne  Kræf- 
ter at  dæmpe  Tumulten,  eftersom  han  havde  en  ubetyde- 
lig, halv  opløst  Garnison,  bestaaende  af  Folk  af  alle  Natio- 

naliteter,   der   tilmed  laae  i  indbyrdes  Kiv,  sendte  Bud  til 
Kommandanten  i  Altona,  Oberstlieutenant  Wenzel  Haffner1), 
og  bad  om   Hjælp  i  Henhold  til  Traktaten  af  7de    Marts 
1812. 
De  danske  Muligviis  har   Haffner  ikke  kjendt  Kongens  Breve  til 

optræde™*11  Ewald;  i  hvert  Fald  efterkom  han  øieblikkelig  den  til  ham 
rettede  Oplordring.  2den  Husareskadron  under  Major  Berger, 
som  laa  i  Landsbyerne  om  Altona,  blev  i  Hast  sendt  til  den 
franske  General  tilligemed  Husardetachementet  i  Wandsbek 
under  Lieutenant  Ewald.  6te  Eskadron  i  Wedel  under 
Major  Spath  sattes  i  Marche  for  hurtigt  at  følge  efter. 
Endvidere  samlede  Oberstlieutenanten  sin  Garnison  i  Altona 
(Grenadeerkompagnierne  af  »Dronningen«  og  »Oldenburg« 
og  Jægerkompagnierne  af  2den  og  3die  Btln.  »Oldenburg« 
samt  4  Kanoner)  og  lod  den  forblive  under  Vaaben  indtil 
videre. 

Ewald,  til  hvem  Carra  St.  Cyr  ogsaa  havde  henvendt 
sig,  nægtede  vel  at  afgive  Divisionen,  idet  han  —  overensstem- 
mende med  Kongens  Ordre  —  angav  ikke  uden  høiere  Ordre 
at  turde  besætte  Hamburg  og  Liibek,  men  han  lovede  uop- 
holdelig at  expedere  en  Koureer  til  Kjøbenhavn  i  denne 
Anledning,  og  imidlertid  skulde  Haffner  —  hvis  Handlemaade 
han  fandt  det  rigtigst  at  billige  —  faae  Ordre  til  med  alle 
de  under  dennes  Befaling  staaende  Tropper  at  hjælpe  Gene- 
ralen til  Rolighedens  Gjenoprettelse.  Haffner  kaldte  nu  2 
Kompagnier  af  4de  Batln.  »Oldenburg«  fra  Toldgrændsen 
til  Altona,  saa  der  ialt  der  blev  6  Kompagnier  Fodfolk,   4 


*)  Adam  Mogens  Wenzel  Haffner,  født  1774  i  Kjøbenhavn,  Se- 
kondlieutenant  i  Artill.  1791  i  Norge,  1794  Lærer  i  Artillerividen- 
skab i  Kjøbenhavn,  tiltraadte  1802  en  to  Aars  Reise  til  Udlandet. 
1804  Kapitain  i  Ingenieurkorpset  og  ansat  hos  Kronprindsen  i  Kiel, 
hvorfra  han  i  krigerske  Øiemed  besøgte  fremmede  Hære,  1807  Stabs- 
chef hos  Gastenschjold  paa  Sjælland,  senere  ansat;  hos  Berna- 
dotte,  1810  Kommandant  i  Altona. 

Kanoner  samt  en  lille  Afdeling  af  de  2  i  Elinshorn  værende 
Dragoneskadroner,  hvilke  af  General  Ewald  sendtes  der- 
ned til  Understøttelse  for  Husarerne  eller  vel  snarere  for  at 
overtage  Husareskadronernes  Tjeneste,  medens  disse  vare 
borte.  De  øvrige  Kompagnier  af  3die  og  4de  Batln.  »Olden- 
burg« og  2den  Bataillon  holsteenske  Skarpskytter  vare  spredte 
over  den  yderste  Toldlinie  heelt  op  til  Lubek,  saa  der  af 
1ste  Brigade  foruden  de  2  jydske  Eskadroner  i  Elmshorn  kun 
havdes  tilbage:  1ste  og  2den  Batln.  »Oldenburg«  og  1ste 
Batln.  holsteenske  Skarpskytter  samt  2  Batterier.  Af  disse 
forrettede  en  Deel  Kompagnier  Tjeneste  i  2den  Toldlinie, 
Resten  laa  i  spredt  Kantonnement  mellem  Segeberg  og 
Plon  (vide  Ordren  af  26de  September  f.  A.)  og  i  Egnen  Vest 
for.  2den  Brigade  var  endnu  ikke  samlet,  men  disloceret, 
som  i  April  f.  A.,  kun  med  den  Forskjel,  at  3die  Batln.  »Sles- 
vig«, 2det  slesvigske  Jægerkorps,  holsteenske  Ryttere  og  de  2 
Batterier  laae,  om  end  i  spredt  Kantonnement,  dog  noget 
mere  samlet  om  Ekernførde,  hvor  Brigadekvarteret  var. 

Ved  den  afgivne  Hjælp  blev  de  Franskes  vaklende  Magt 
i  Hamburg  opretholdt.  De  danske  Husarer,  som  forst  rede 
ind  i  Hamburg,  modtoges  med  Velvillie  og  Hurraraab  for 
dem,  deres  Land  og  Konge.  Enten  vare  Hamburgerne  saa 
forbittrede  paa  de  Franske,  at  enhver  anden  Krigsmagt  var 
velseet,  blot  fordi  den  ikke  var  fransk,  eller  de  tænkte, 
at  de  Danske  (Holstenere)  i  Grunden  ikke  vilde  gjore  Ham- 
burg noget  Ondt,  —  nok  sagt,  de  vilde  ikke  have  de  hol- 
steenske Husarer  til  Fjender,  og  Roligheden  var  for  den 
Dag  saa  vidt  gjenoprettet,  at  Spåths  Eskadron  ikke  behøvede 
at  rykke  ind,  men  forblev  i  Ottensen,  hvor  den  paa  Veien 
havde  gjort  Holdt.  De  indrykkede  danske  Husarer  holdt 
paa  "Grosser  Neumarkt«  i  Linie  med  den  franske  mobile 
Styrke  urider  Prinds  Reus's  Befaling.  Denne  bestod  af  et  i 
Hast  lavet  Rytteri  paa  150  Heste,  hvis  Ryttere,  tidligere 
Artillerister,  Dragoner  og  Chasseurs  iflæng,  endnu  ikke  vare 

fuldt  udrustede  og  navnlig  ikke  havde  Sadler,  et  Fodfolk  af 
vel  800  Mand,  der  var  kaldt  sammen  fra  Lubek  og  andre 
omliggende  Punkter  og  henherte  til  de  Kohorter,  der  vare 
udskrevne  i  Tydskland,  endelig  2  Feltkanoner.  De  danske 
Husarer  vare  det  eneste  Støttepunkt  i  denne  kummerlige 
Hærdeel.  Derfor  afgaves  der  ogsaa  Husarer  til  hver  en 
Patrouille,  som  sendtes  om  i  Gaderne. 

De  folgende  Dage  toge  Urolighederne  noget  af,  men 
dog  ikke  videre,  end  at  St.  Cyr  den  26de  —  i  Henhold  til 
Ewalds  Svarskrivelse  —  yderligere  forlangte  2  Kompagnier 
Fodfolk.  Der  var  ikke  noget  til  Hinder  for  ogsaa  at  faae  denne 
Hjælp ;  men  da  Ewald  samtidig  med  sine  Ordrer  til  Haffner 
om  at  assistere  med  alle  Tropper,  havde  paalagt  denne  som 
en  Forsigtighed  ikke  at  lade  disse  indkvartere  i  Hamburg, 
blev  der  samme  Dag  truffet  folgende  Arrangement  mellem 
St.  Cyr  og  Altonas  Kommandant,  at  den  danske  Hjælp  — 
paa  Grund  af,  at  Urolighederne  nu  næsten  vare  forbi  — 
indskrænkedes  til  1  Infanteripiket  paa  1  Kompagni  ved  Mil- 
lernthor  og  1  Kytterpiket  paa  1  Officeer  og  25  Mand  paa 
»Grosser  Neumarkt«,  hvilke  Afdelinger  daglig  skulde  afløses 
og  være  ved  Haanden  strax,  medens  hele  Altonas  Garnison 
skulde  være  konsigneret  og  parat  til,  saasnart  nødvendigt, 
at  komme  efter.  Paa  denne  Maade  holdt  de  Danske  Vagt 
i  Hamburg  til  den  2den  Marts. 
sammenstød  af  En  Omstændighed  bidrog  til  at  give  den  Hjælp,   der 

ydedes  de  Franske,  Skin  af  at  være  endnu  større,  end  den 
var.  I  Slutningen  af  Februar  koncentreredes  1ste  Brigades 
Gros,  1ste  og  2den  Batln.  »Oldenburg«,  (de  8  Musketeerkom- 
pagnier),  1ste  Batln.  holsteenske  Skarpskytter,  2den  og  4de 
Eskadron  jydske  Dragoner  samt  de  2  Batterier  Gersten- 
berg og  Meyer  i  et  tæt  Kantonnement  mellem  Oldeslo  og 
Segeberg  under  Brigadekommandeuren ,  General  Wegener. 
Dette  skeete  efter  en  kgl.  Ordre,  men  den  var  udstedt  den 
23de  Februar,  Dagen  før  Urolighederne  i  Hamburg  udbrøde, 


Dheld. 

og  havde  Hensyn  til  Kusserne.  Den  bed  nemlig,  at  yderste 
Toldkordon  skulde  overgaae  til  at  blive  Neutralitetslinie , 
bageste  inddrages,  at  1ste  Brigade  skulde  koncentreres,  og 
Hovedkvarteret  forlægges  til  et  Sted  nærmere  ved  Grændsen 
f.  Ex.  Oldeslo,  samt  at  Generalen  nu  skulde  lade  Prinds  Frederik 
Vilhelm  af  Holsteen-Beck  overtage  sin  Stabschefspost  og 
lade  ham  reise  de  russiske  Generaler  imode.  Dette  udførtes 
Alt  med  Undtagelse  al  Hovedkvarterets  Forlæggelse ;  thi  Ewald 
var  syg  og  kunde  ikke  taale  at  reise  (han  bad  sig  kort  efter  frita- 
gen for  Tjeneste  og  dode  snart  derpaa).  Derimod  beordrede 
han  Prinds  Frederik  Vilhelm  til  General  Wegener  for  derfra 
at  kunne  begive  sig  ud  til  de  forventede  russiske  Generalers 
Modtagelse.  Men  at  Alt  dette  var  gjort  for  Russernes 
Skyld,  kunde  Ingen  vide;  det  skeete  paa  en  Tid,  da  de 
danske  Tropper,  uden  at  Kongen  anede  det,  holdt  Hamburg 
besat  og  derved  opretholdt  det  franske  Herredomme.  Ingen 
kunde  da  troe  Andet,  end  at  ogsaa  den  fremgaaende  Be- 
vægelse i  Holsteen  var  foretaget  for  dettes  Skyld. 

Der  reiste  sig  da  ogsaa  i  hele  Tydskland  et  Forbittrel-Forbittrelsesraak 

mod  Danmark 

sesraab  mod  de  Danske,  og  dette  blev  ikke  mindre  ved  de 
Grusomheder,  Carra  St.  Cyr  udovede,  da  han  havde  gjen- 
vundet  Magten.  Han  havde  anordnet  en  Krigsret,  og  6  Per- 
soner af  den  lavere  Folkeklasse,  som  af  Rygtet  ikke  ansaaes 
for  meget  skyldige,  men  vare  valgte  temmelig  overfladisk, 
for  at  et  blodigt  Exempel  kunde  statueres,  dømtes  til  at 
skydes;  Fuldbyrdelsen  af  Dommen,  som  den  3die  Marts  — 
Dagen  efter  at  de  Danske  havde  forladt  Hamburg  —  fandt 
Sted  paa  Heiligengeistfeld  mellem  Altona  og  Hamburg, 
havde  noget  særdeles  Oprørende  ved  sig,  da  3  Geleder 
efter  hinanden  maatte  frem  og  skyde,  inden  de  Dømte 
kunde  komme  af  med  Livet. 

Grunden  til,  at  Ewald  hjalp  St.  Cyr,  angav  han  for 
Kongen  at  være  den,  at  Begivenhederne  i  Hamburg  kun 
vare  et  Pøbeloprør,  et  Brud  paa  den   offenlige  Orden,   som 

det  stod  i  Alles,  Ven  og  Fjendes,  saavel  de  Franskes  som 
de  Danskes  og  Hamburgernes  egen  Interesse  at  dæmpe; 
men  denne  Opfattelse  stod  i  skj ærende  Modsætning  til 
den  Begeistring,  hvormed  man  i  Tydskland  og  Rus- 
land hilste  enhver  Yttring  af  den  tydske  Frihedsfølelse. 
Urolighederne  i  Hamburg  vare  ogsaa  mere  end  et  Pøbel  - 
opløb,  thi  de  bleve  Begyndelsen  til  en  temmelig  udbredt 
Opstand.  Allerede  den  25de  reiste  Befolkningen  i  Liibek 
og  Bremen  sig  for  at  efterligne  Hamburgernes  Exempel,  og 
kort  efter  vare  alle  Landdistrikter  i  Lauenburg  og  hele 
Hannover  i  fuldt  Oprør.  Der  blev  begaaet  store  Voldsom- 
heder mod  de  franske  Embedsmænd,  som  ingen  Støtte 
havde,  da  alle  Smaagarnisoner  vare  trukne  til  Hamburg  for 
at  dæmpe  Opstanden  der.  Den  begyndte  Bevægelse  lagde 
sig  aldrig  senere  fuldstændig.  Ilden  ulmede  bestandig  og 
brød  ud  i  lys  Lue  hvert  Sted,  hvor  ikke  en  tilstrækkelig 
stor  fransk  Styrke  befandt  sig. 
swaids  eg  Haff-  Men  den  engang  begyndte  Handlemaade  tro,  sendte 
TandieLIade  Ewald  en  Afdeling  jydske  Dragoner  hen  ad  Liibek  til  for  at 
være  ved  Haanden,  og  Haffner  søgte  ved  Demonstrationer 
paa  Elben  at  lægge  Baand  paa  Opstanden  i  Hannover1). 


*)    Følgende  Brudstykke  af  en   Rapport  af   1.   Marts  fra  Ob:rstlieute- 
nant  Hail'ner,  som  vi  gjengive  ordret,  vil  bevise  dette: 

»Da  Urolighederne  i  mangfoldige  mindre  Byer  og  Fiskerleier 
i  det  Hannoveranske  fremdeles  finde  Sted,  og  efter  at  de  Franske 
ere  fordrevne,  de  haardt  angribes,  plyndres  o.  s.  v.,  som  have 
havt  Embeder  og  Anstillelser,  har  jeg  været  af  mange  saadanne 
ængstede  Embedsmænd  indstændigen  bedet  at  sende  Tropper  over 
Elben,  hvilket  jeg  dog  ikke  kan  indlade  mig  paa;  men  for  at  haandhæve 
Orden  paa  Elben  —  og  tillige  for  at  imponere  disse  Byer  og  Fiskerleier  — 
har  jeg  ladet  med  Jægere  af  annekterede  Kompagnier  med  Bajonet  — 
under  Infanteri-Officerers  Kommando  og  St.  v.  Varendorff  af  Sø- 
etatens  Ledelse  —  bemandede  og  armerede;  Evere  patrouillere 
Elben  og  anlægge  hiinsides  ved  flire  af  disse  Steder,  hvor  de  ret- 
sindige Indvaanere  ere  opmuntrede  at  træde  sammen  og  overholde 
Orden    med    Fasthed.     Denne    Mesure    har    havt    god  Virkning   og 

Da  Efterretningen  om   det  Forefaldne  naaede  Kiøben-    Rosenkran«* 

°  J  Forslag   til   at 

havn,  blev  Rosenkrantz  meget  nedslaaet;  thi  han  havde,  jevne  det 
sikker  paa,  at  de  fornødne  Befalinger  vare  givne  Befalings-  Skeete" 
mændene  ved  Grændsen,  ladet  forsikkre  saavel  i  St.  Peters- 
borg som  i  Wien,  at  danske  Tropper  under  ingen  Forhold 
vilde  blive  anvendte  udenfor  Landet.  Men  strax  efter  fik 
han  den  Tanke,  at  benytte  det  Skeete  til  Fordeel  for  sin 
Yndlingsidee ,  Hamburgs  og  Liibeks  Besættelse.  Han  fore- 
stillede Kongen'),  at  her  var  en  Leilighed,  hvor  vi  ikke 
blot  med  de  Franskes  Tilladelse,  men  efter  deres  udtrykke- 
lige Opfordring  kunde  tage  Byerne  i  Besiddelse.  Naar  dette 
var  gjort,  kunde  man  foreslaae  de  franske  øvrigheder,  saa- 
vel militaire  som  civile,  at  tiltræde  Afreisen,  eftersom  de 
dog  traf  Forberedelser  til  denne  og  maatte  ønske  at  kunne 
foretage  sig  den  i  Ro  og  Sikkerhed. 

Kong  Frederik  blev  dog  døv  for  disse  Raad.     Derimod  *ongf/aaer 

°  °  ikke  md  derpaa. 

indsaae  han  vel,  hvor  skadeligt  det  Skeete  var  for  vor  Sag. 
Han  instruerede  derfor  nu  vidtløftigt  og  fuldstændigt  baade 
Ewald  og  Haffner  i  hemmelige  Skrivelser2),  som  ingen  Andre  ^d^^aff- 
end  de  og  Prinds  Frederik  Vilhelm  af  Holsteen-Beck  maatte  ner 
kjende.  Det,  han  hovedsagelig  paalagde  dem,  var  en  streng 
Neutralitet,  saa  at  man  ikke  viste  den  ene  Magt  mere  Villig- 
hed end  den  anden,  og  at  man  tillod  Russerne,  hvad  man 
havde  tilladt  Franskmændene.  Han  bød  Ewald  at  ophøre 
med  Indsendelsen  af  Femtendags-Listerne  og  gav  i  Særde- 
leshed Regler  for  Modtagelsen  af  Russerne.  Haffner  paa- 
lagde han  særligt  at  sørge  for,  at  Franskmændene  ikke 
trak  sig  ind  i  Landet,  navnlig  naar  de  vare  forfulgte  af 
Russerne,  men  opfordrede  ham  meget  mere  til  ved  Efterret- 


opvakt megen  Taknemmelighed.  I  Hamburg  var  Svaret  givet,  at 
man  ei  kunde  hjælpe;  derimod  har  Generalen  St.  Gyr,  som 
jeg  har  ladet  det  Forefaldne    vide,  været  meget  taknemmelig.« 

')  see  f.  Ex.  Rosenkrantzes  Skrivelse  til  Kongen  af  28.  Febr. 

*)  Af  27.  Febr.  (G.  A.) 

ninger,  som  han  kunde  bibringe  de  smaa  franske  Troups 
ved  Grændsen,  at  nære  deres  Kosakfrygt  og  faae  dem  til 
at  drage  bort  itide.  Betræffende  det  Skeete  skrev  han  til 
Sidstnævnte  saaledes:  »Jeg  indseer,  hvor  ubehageligt  det 
Optrin  har  været  i  Hamburg.  Jeg  foler  ogsaa,  at  De  har 
maattet  hjælpe  de  Franske  for  at  hindre  Voldsomheder  mod 
dem,  men  iovrigt  er  vor  Stilling  saa  vanskelig,  at  selv  dette 
ei  uden  Nød  kan  eller  bor  skee ;  thi  —  det  vil  kunne  skade 
os  i  Fremtiden  og  hindre  os  i  den  antagne  Neutralitet. 
Der  maa  paa  ingen  Maade  være  danske  Tropper  i  Hamburg 
eller  paa  sammes  Gebet,  naar  Eusserne  komme.  Blot 
Magt  maa  med  Magt  fordrives,  men  dog  aldrig  uden  at 
have  provet  først  de  mildere  Midler«. 

Rosenkrantz    fik   Dagen   efter   Kopier   af  de   udstedte 
Ordrer    og  maatte   nu   bestræbe   sig  for  paa  bedste   Maade 
at    udslette    de    uheldige    Indtryk,    som   Haffners  Handling 
maatte  gjore  paa  de  fleste  europæiske  Hoffer. 
udiandet.  Kun  eet  Sted  blev  den  afgivne  Hjælp  godt  optagen; 

det  var  i  Frankrig.  Waltersdorff  bestræbte  sig  nu  for  at 
faae  de  danske  Søfolk  hjem,  idet  han  lagde  Vægt  paa,  at 
Kongen  behovede  alle  sine  Krigsmidler  for  at  kunne  mod- 
staae  Sverrig.  Bassano  ønskede  Sagen  opsat,  til  Svaret  fra 
England  var  kommet1),  men  da  den  danske  Gesandt  ved- 
blev at  trænge  paa,  gaves  Tilladelsen  tilsidst2). 
Traktaten  meiiem  j  stochholm  var  Traktaten  med  England  bleven  sluttet 
land.       den  3die,  og  dens  væsenligste  Bestemmelser  vare  følgende3): 

(Art.  I.)  Sverrig  forbinder  sig  til  at  anvende  et  Korps 
paa  30,000  Mand  til  en  direkte  Operation  paa  Fastlandet 
mod  de  fælles  Fjender.  Dette  Korps  skal  handle  i  Fore- 
ning med  de  under  H.  K.  H.  Kronprindsens  Befaling   stil- 


*)  Dep.  fra  Waltersdorff  til  Rosenkrantz  af  25.  Marts.    (Kopi  i  G.  A.) 
*)  den  9.  April  (Dep.  fra  W.  til  R.  12.  April) 
3)  Schinkels  minnen  VII.  50—52. 

lede  russiske  Tropper  overeensstemmende  med,  hvad  der  i 
saa  Henseende  allerede  er  aftalt  mellem  Hofferne  i  Stock- 
holm og  Petersborg. 

(Art.  II.)  Da  Kongen  af  Sverrig  ved  de  i  foregaaende 
Artikel  indeholdte  Bestemmelser  har  givet  et  Beviis  paa  det 
ønske,  som  besjæler  ham,  at  bidrage  ogsaa  Sit  til  den  fælles 
Sags  Fremgang,  forbinder  Hs.  Britanniske  Majestæt  sig  til, 
at  tiltræde  de  mellem  Sverrig  og  Rusland  trufne  Overeens- 
komster  saaledes,  at  Hs.  Majestæt  ikke  alene  ikke  vil  lægge 
nogen  Hindring  iveien  for  Kongeriget  Norges  bestandige 
Forening  med  Kongeriget  Sverrig,  men  ogsaa  vil  understotte 
Hs.  svenske  Majestæts  Fordringer  i  saa  Henseende,  det  være 
sig  ved  gode  Tjenester  eller  ved,  ifald  det  blev  nodven- 
digt,  at  anvende  sin  Flaade  i  Forening  med  de  svenske  og 
russiske  Tropper.  Men  skal  dog  ikke  gribe  til  at  iværk- 
sætte Norges  Forening  med  Sverrig  ved  Magt,  forend  Kon- 
gen af  Danmark  iforveien  har  vægret  sig  ved  at  forene  sig 
med  den  nordiske  Alliance  paa  de  Vilkaar,  som  indeholdes 
i  de  for  Hofferne  i  Stockholm  og  Petersborg  gj ældende 
Traktater,  ligesom  Sverrig  forpligter  sig  til  ved  den  nævnte 
Forenings  Oprettelse  at  paasee,  saa  vidt  muligt  er,  det 
norske  Folks  Lykke  og  Frihed. 

(Art.  III.)  For  at  give  de  Forbindelser,  Sverrig  har 
paataget  sig,  mere  Kraft  og  for  at  sætte  Hs.  svenske  Maje- 
stæt istand  til  uden  Tidsspilde  at  begynde  sine  Operationer 
saa  snart,  Aarstiden  tillader  det,  forbinder  England  sig  til 
at  give  Sverrig  en  Sum  af  1  Million  £  til  Omkostningerne 
ved  indeværende  Aars  Felttog,  saavel  som  til  Udrustning, 
Transport  og  Underholdning  af  Tropperne. 

I  nogle  af  de  følgende  Artikler  overgav  England  den 
franske  ø  Guadeloupe  til  det  svenske  Dynasti  mod  nogle 
Handelsfordele ,  hvorhos  begge  Parter  forbandt  sig  til  ikke 
at  underhandle  særskilt  med  deres  Fjender  til  Skade 
for  de  fælles  Interesser.  Endelig  var  der  en  hemme- 
lig Artikel.     Carl  Johan  havde  fra  Aarets  Begyndelse  ogsaa 

knyttet  Forhandlinger  med  Preussen  (saaledes  sørgede  han 
bestandig  for,  naar  Underhandlingerne  med  den  ene  Magt 
vare  deres  Afslutning  nær,  at  der  da  havdes  en  ny,  som 
han  kunde  begynde  med).  I  den  hemmelige  Artikel  be- 
stemtes det,  at  man  ved  Underhandlinger  skulde  søge  at 
faae  30,000  Preussere  og  15,000  Hannoveranere  i  engelsk 
Sold  til  at  forene  sig  med  Svenskerne  og  Russerne  i  Nord- 
tydskland  under  Carl  Johans  Overherredømme. 

Øssxerrigs    Virk-  J)et    yar    paa    tøg    ^      ^    d(mne    Tniktat    bley    afgiftet, 

somhed  for  Dan- 
mark,      hvis  den  østerrigske  Mission  til  London  skulde  forekommes; 

thi  Grev  Wessemberg  var  kommen  til  Danmark  og  havde 
nu  begivet  sig  paa  Veien  til  Goteborg  for  derfra  at  afgaae 
til  England.  Carl  Johan  frygtede  hans  Indflydelse,  og  for 
at  opholde  Gesandten,  til  Traktaten  var  ratificeret,  standse- 
des Greven  i  Helsingborg  under  Paaskud  af,  at  hans  Pas 
først  skulde  sendes  til  Stockholm  for  at  viseres.  Kong 
Frederik  sendte  en  dansk  Brig  derop  og  tilbød  Greven 
denne  Befordring,  men  Tilbudet  blev  ikke  modtaget,  da  de 
svenske  Autoriteter  lovede,  at  Passene  snart  skulde  komme. 
Imidlertid  holdtes  han  dog  vedblivende  hen  med  Høflig- 
hed og  fik  først  Passet,  ledsaget  af  mange  Undskyldninger 
for  Opholdet,  da  Sagen  var  bragt  saavidt,  at  han  ikke  læn- 
gere kunde  gjøre  nogen  Skade  i  London, 
cari  Johans  ind-        Under    Forhandlingerne    med    Hope    var    Forholdet  til 

flvdelse  i  London. 

England  blevet  saa  godt,  at  det  russiske  Kabinet  endog 
følte  Skinsyge  over  den  Indflydelse,  Carl  Johan  vandt  i 
London.  Under  disse  Omstændigheder  blev  der  mindre 
Udsigt  til  en  god  Optagelse  af  de  danske  Fr^dsforlig  i 
London,  og  Lord  Castlereagh  besluttede  da  ogsaa  at  hen- 
vise Danmark  til  Stockholm,  hvor  den  engelske  Ge- 
sandt Thornton  skulde  være  den  eneste  Bemyndigede  til  at 
slutte  Fred  med  Danmark  efter  Samraad  med  de  Allierede. 
Dette  forekom  Mange  vel  haardt,  men  Carl  Johan  kunde 
naturligvis  ikke  Andet  end  være  tilfreds  dermed.  Hans 
Glæde  gav  sig  paa  denne  Tid  Luft  i  nogle  Ord,   som   for- 

tjene  at  optegnes.  Han  sammenlignede  i  Spøg  den  ny  stiftede 
Trippelalliance  med  Treenigheden,  gav  den  gamle  Konge  i 
England  Faderens  Rolle,  den  russiske  Keiser  Sønnens  og  nøie- 
des  selv,    beskedent,  med  at  være  »den  hellige  Aand«  *). 

Imidlertid  begyndte  nu  en  Deel  fremmede  Statsmænd  at 
faae  et  andet  Blik  paa  Sporgsmaalet  om  Norge,  end  de  hidtil 
havde  havt.  Man  havde  hidtil  virkeligen  troet,  at  Danmark  hel- 
lere end  gjerne  vilde  bytte  et  saa  fjerntliggende  Rige  som 
Norge  for  tilgrændsende  Besiddelser,  der  vilde  arrondere  Landet. 
Der  var  ogsaa  Mange  hjemme,  f.  Ex.  blandt  Holstenerne,  som 
ikke  havde  noget  mod  et  saadant  Bytte.  Selv  den  osterrigske 
Gesandt  Neiperg  i  Stockholm,  som  dog  understøttede  vor 
Sag,  stod  i  den  Formening,  at  Danmarks  Vægring  blot 
havde  sin  Grund  i,  at  de  tydske  Provindser,  det  skulde 
have  til  Vederlag,  endnu  ikke  vare  erobrede2).  Thorn  ton 
og  Suchtelen  kom  ogsaa  nu  paa  den  Idee,  at  under  disse 
Forhold  kunde  jo  Danmark  beholde  Norge,  og  Sverrig,  faae  RUSiandS  hom- 
de  tydske  Provindser,  der  vare  tiltænkte  Danmark3).    Denne ning  bliver  gan* 

stigere  for  Dan~ 

forandrede  Opfattelse  gjorde  sig  ogsaa  gjældende  i  Rusland,  mark. 
hvor  Czaren  selv  havde  deelt  den  Anskuelse,  som  de  fleste 
fremmede  Statsmænd  havde  havt,  og  bevirkede  en  gunsti- 
gere Holdning  ligeoverfor  Danmark,  eftersom  dettes  Mod- 
stand mod  Koalitionen  nu  kunde  forklares  af  andre  Grunde 
end  fransk  Indflydelse. 

Carl  Johan  maatte  anvende  alle  sine  Evner  paa  at  mod- 
arbeide  denne  Tingenes  Vending,  og  Tildragelserne  i  Hamburg 
gave  ham  et  velkomment  Middel  dertil.  Han  hentede  fra  dem  et 
Beviis  paa,  at  Frankrig  endnu  dikterede  ethvert  Skridt,  som 
Hoffet  i  Kjøbenhaxn  foretog  sig.  Derhos  paastod  han,  at  dersom 
Kommandanten  i  Altona  havde  havt  Ret  til  at  handle,  som 


*)  Efter  en  autentisk  Beretning. 

*)  See  Baudissins  Dep.  af  9.  Marts.     (Kopi  i  G.  A.) 

2)  See  Baudissins  Dep.  af  16.  Marts.     (Køpl  i  G.  A.) 

han  gjorde,  maatte  Rusland  og  Sverrig  betragte  det  som 
et  Brud  paa  Neutraliteten  og  en  Krigserklæring,  og  at  i 
modsat  Fald  Kommandanten  burde  straffes,  hvilket  den 
svenske  Legation  i  Kjøbenhavn  vilde  forlange1). 

Til  Keiseren  af  Rusland  sendte  han  en  Fremstilling  af 
Forholdene  i  Danmark  (seete  i  det  Lys,  i  hvilket  han  som 
fransk  General  havde  seet  dem,  da  han  var  i  Danmark). 
Den  skildrede-)  den  danske  Konges  Stemning  og  blinde  Ly- 
dighed mod  Napoleon,  der  angaves  at  være  saa  stor,  at  han  ikke 
saae  den  Uret,  Keiseren  havde  gjort  ham,  uagtet  hans  Stater 
vare  ruinerede,  ligesaavel  som  Napoleons  andre  Allieredes; 
den  omtalte  dernæst  Kongens  militaire  Omgivelser,  som  om 
de  paa  faa Undtagelser  nær  vare  franskgale8),  og  gav  ende- 
lig en  Skildring  af  de  indre  Tilstande,  der  var  lidet  smig- 
rende for  os.  Det  hed  sig,  at  Baandene  mellem  de  Regerende 
og  Regerede  vare  slappe,  at  Uordenen  i  Finanserne  og  de 
forkeerte  Midler,  man  havde  anvendt  mod  samme,  havde  frem- 
bragt en  almindelig  Utilfredshed,  at  Nationalaanden  var  slap- 
pet og  hos  Hovedstadens  Beboere  fuldstændig  fordærvet,  at 
man  der  levede  for  den  Dag  idag  med  den  yderste  Apathi 
og  Ligegyldighed  for  Fremtiden,  saa  at  en  Forandring  af 
Dynastiet  ikke  vilde  frembringe  anden  Sensation  end  Haabet 
om  at  komme  til  at  befinde  sig  bedre4). 


*)  see  Brev  fra  Baudissin  til  Rosenkrantz  9.  Marts  (Kopi  i  G.  A). 

2)  efter  en  Gjengivelse  paa  2den  Haand,  see  Blomes  Dep.  af  18/3« 
Marts  (Kopi  i  G    A). 

3)  »Francais  å  bruler. « 

4)  En  saadan  Opfattelse  fik  mange  Fremmede  af  de  daværende  danske 
Tilstande.  Til  Bevis  kan  anføres  et  Stykke  af  en  Note  fra  Alquier 
til  Keiser  Napoleon,  som  tilligemed  andre  Dokumenter  faldt  i  Rus- 
sernes Hænder  under  Napoleons  Tilbagetog  fra  Moskau,  og  som  i 
Midten  af  Jan.  sendtes  til  Kjøbenhavn.  Noten,  som  maa  være  sendt 
fra  Kjøbenhavn,  dengang  det  svenske  Angreb  truede  i  1812,  inde- 
holder f.  Ex.: 

Keiseren  af  Rusland  var  dengang  reist  til  Armeen, 
men  i  Petersborg  styrede  RomanzoffAffaireme.  Da  Tildra- 
gelserne i  Hamburg  ble  ve  bekj  endte  der,  kogte  Blomes  Vrede 
over.  Denne  Mand,  der  ofte  lod  sig  forlede  til  heftige  Ud- 
tryk, fordi  Regeringen  ikke  gik  den  Vei,  han  foreskrev, 
tillod  sig  nu  at  yttre  hjem1),  at  dersom  Kongen  var  saa 
slet  understøttet  af  sine  Embedsmænd  i  saadanne  kostbare 
øieblikke,  var  den  gode  og  udmærkede  Herre  udsat  for  at 
see  sit  Scepter  brudt  mellem  sine  Hænder  og  sig  selv  ned- 
stødt  fra  sine  Fædres  Throne.  Ogsaa  Romanzoff  blev  be- 
kymret; han  meente,  at  det  Skeete  vilde  give  Carl  Johan 
frit  Spil  hos  Czaren,  hvis  Hjerte  vilde  oprøres  ved,  at  Folk 
vare  henrettede,  fordi  de  havde  været  hans  Sag  hengivne, 
og  det  ved  en  Understøttelse,  som  Danmark  havde  givet  de 
franske  øvrigheder.  Han  havde  endogsaa  hørt,  at  de  6 
Individer,  som  vare  blevne  skudte,  vare  flygtede  til  Altona, 
men  udleverede  af  vore  Embedsmænd.  Han  frygtede  for,  at 
Carl  Johans  Fremstilling  af  Forholdene  i  Danmark  derved 
vilde  blive  retfærdiggjort. 

løvrigt  var  han  velvillig  stemt,   forstod  godt,   at  Dan- 


»Det  er  ulykkeligviis  kun  altfor  sandt,  at  Sjællands  Erobring  kun 
byder  faa  Vanskeligheder.  Man  har  paa  dette  vigtige  Sted  samlet 
flere  Midler,  end  man  behøver  for  at  forsvare  sig  mod  Sverrigs 
Anstrengelser.  Man  har  Alt,  Soldater,  Vaaben,  Artilleri,  et  meget 
smukt  Kavaleri,  men  man  mangler  en  Mand,  som  er  istand  til  at 
lede  disse  Midler,  og  man  vil  forgjæves  søge  efter  en  saadan ;  der  findes 
Ingen  i  Landet  —  —  den  almindelige  Mening  er  den,  at  det  at  blive 
angrebet,  er  det  Samme  som  at  blive  slaaet  og  erobret.  Nogle 
hæderlige  Mænd  ere  foruroligede  og  bedrøvede  for  Kongens  Skjæbne« 
Saaledes  ender,  hvad  der  er  skrevet  ec  clair,  men  i  Talskrift, 
dechiffreret  i  Rusland,  fortsættes  Sætningen  saaledes: 
•  men  deres  Antal  er  umaadeligt  lille,  og  jeg  troer  at  have  bemær- 
ket, at  man  med  en  slet  dulgt  Utaalmodighed  venter  paa  en 
Forandring,  som  kunde  begunstige  Handelen  og  Industrien«  o.  s.  v. 
o.  s.  v. 

Brev  fra  Blome  til  Rosenkrantz  af  18/3o  Marts  (Kopi  i  G-  A.). 

mark  ikke  vilde  underhandle  i  Stockholm  og  tænkte  paa  at 
foreslaae  det  at  forlange  Forhandlinger  henlagte  til  Peters- 
borg, mod  at  Diskussionen  om  Norge  opsattes  til  den  almin- 
delige Fred1). 

Men  dengang  var  der  i  det  russiske  Hovedkvarteer  alt 
besluttet  et  vigtigere  Skridt  for  at  trække  Danmark  ud  af 
dets  Vanskeligheder.  Czaren  trængte  paa  denne  Tid  til 
østerrigs  Understøttelse  og  kunde  derfor  ikke  forblive  døv 
for  dettes  vedholdende  Indsigelser  mod  det  uvedkommende 
Spørgsmaal,  som  af  Carl  Johan  uden  Berettigelse,  men  til 
Skade  for  den  almindelige  Sag  var  kastet  midt  ind  i  For- 
handlingerne. Der  var  af  -Østerrig  sendt  en  speciel  Afsen- 
ding, Baron  Lebzelters,  til  det  russiske  Hovedkvarteer,  som 
de°sTDanmSark. talte  Danmarks  Sag.  Da  man  blev  bekjendt  med  Gangen  i 
Forhandlingerne  mellem  England  og  Sverrig ,  og  Suchtelen 
ikke  havde  indmeldt,  at  Carl  Johan  ved  Fastland  forstod 
»det  danske  Fastland«,  antog  man,  at  Sidstnævnte  af  Eng- 
land havde  ladet  sig  bøie  til  foreløbig  at  afstaae  fra  Angre- 
bet paa  Danmark,  hvorefter  man  kom  til  den  Tro,  at  Sagen 
om  Norge  med  Sverrigs  Samtykke  var  opsat.  Det  synes, 
som  om  Grev  Lowenhjelm,  der  var  sendt  til  det  russiske 
Hovedkvarteer,  saasnart  Carl  Johan  havde  erfaret  Danmarks 
Hensigt  at  søge  Fred  med  England,  ikke  har  modsagt 
dette2),  og  at  den  engelske  Gesandt  i  Hovedkvarteret,  Lord 
Cathcart,  ogsaa  har  troet,  det  forholdt  sig  saaledes.  Keise- 
ren  lod  sig  da  bevæge  til  at  sende  en  overordenlig  Afsen- 
ding, Fyrst  Dolgorouki,  til  Kjøbenhavn  for  at  overlevere  et 
Brev  fra  Keiseren  til  Kongen  og  meddele,  at  Diskussionen 
om  Norge  var  opsat,  og  foreslaae  Danmark  Forening  med 
Koalitionen. 


25  Marts 
M   SeeDep    fra  Blome  af         A    u    1813   (Kopi  i  G.  A.). 

2)  See  f.  Ex.  Rosenkrantzes  Brev  til  Kongen  af  7  April. 

Inden  denne  Afsending  naaede  Kjøbenhavn,  var  Dan- 
mark allerede  paa  Grændsen  kommet  i  venskabelig  Berøring 
med  den  russiske  Hær.  Det  er  derfor  nødvendigt  at  vende 
Opmærksomheden  mod  Hamburg,  som  fra  nu  og  til  Krigens 
Ende  vedblev  at  være  et  Brændpunkt  for  vigtige  Begiven- 
heder. 

Elter  de  Danskes  Bortgang  fra  Hamburg  havde  Carra  Hamburg 
St.  Cyr  af  sin  Chef,  General  Lauriston  i  Magdeburg,  erholdt 
en  Forstærkning  af  500  Mand.  Han  blev  derved  sat  i  Stand 
til  at  holde  de  nødvendigste  Sikkerhedsposter  besatte  og 
kunde  altsaa  forblive  i  Byen,  men  om  noget  Herredømme 
var  der  ikke  længere  Tale.  De  franske  Toldsoldater  vare 
forsvundne,  Hamburgerne  levede  og  handlede  uden  Hensyn 
til  de  franske  Love,  og  hele  Omegnen,  Ltibek,  Lauenburg 
og  Hannover,  hvis  Besætninger  vare  trukne  til  Hamburg, 
var  i  fuld  Opstand.  De  franske  Embedsmænd,  som  fra 
disse  Steder  vare  flygtede  til  Hamburg,  sendtes  vel  atter  ud 
til  deres  Poster,  men  da  der  ikke  kunde  medgives  dem 
Tropper,  modtoges  de  ikke  af  Indbyggerne.  St.  Cyr  tænkte 
da  for  Alvor  paa  at  forlade  sin  besværlige  og  udsatte  Post, 
men  opholdtes  ved,  at  der  i  svensk  Pommern  endnu  var  en 
fransk  Styrke  under  General  Morand,  som  havde  sin  Retraite 
over  Liibek  og  Hamburg,  og  som  han  derfor  nødvendigviis 
forst  maatte  optage.  Morand  havde  hos  sin  Chef  i  Berlin 
udbedet  sig  Ordre  til  at  gaae,  men  erholdt  det  Svar,  at 
han  nok  skulde  faae  en  saadan  i  rette  Tid;  derfor  blev  han. 

Den  3die  Marts  rømmede  Prinds  Eugen  Berlin  uden  Kamp. 
Den  franske  Hær  trak  sig  mod  Syd  til  en  Stilling  bag  Elben 
fra  Wittenburg  til  Dresden.  Morand  i  svensk  Pommern  blev 
forglemt,  og  Stillingen  for  de  franske  Tropper  i  Nordtydsk- 
land  mere  usikker. 

Den  4de  Marts  rykkede  den  russiske  Hærs  Fortrav  ind  i 
Berlin.  Det  bestod  af  Kosakker,  der  kommanderedes  af  3 
allerede  dengang  bekj endte,  unge  Mænd,    nemlig  Tettenborn 

6* 


Russerne  nærme 
sig. 

og  Dornberg,  hvem  Begivenhederne  i  1811  og  12  havde  ført 
til  Rusland  'og  stillet  i  Spidsen  for  Kosaksværme,  og  Czer- 
nicheff.  De  beordredes  kort  efter  frem  for  at  iagttage 
den  lange  Strækning  af  Elben  fra  Magdeburg  nordefter, 
som  ved  den  franske  Hærs  Marche  fra  Berlin  til  Witten- 
berg var  bleven  udækket.  Tettenborn  sendtes  ad  Hamburg, 
Czernicheff  ad  Magdeburg  til,  Dørnberg  til  et  Punkt  midt 
imellem  disse  Stæder. 

Imedens  Jorden  brændte  Carra  St.  Cyr  under  Fødderne, 
holdt  han  stadigen  Konferencer  med  Haffner.  General 
Lauriston  ønskede,  at  han  ved  sin  Bortgang  skulde  over- 
levere Hamburg  og  Lubek  til  de  Danske  og  stille  alle  tydsk- 
fødte  Embedsmænd  under  disses  Beskyttelse.  Spørgsmaalet 
blev  atter  bragt  til  Kjøbenhavn;  Haffner  og  dansk  Lega- 
tionsraad  Rist  i  Hamburg  raadede  til  at  modtage  Tilbudet, 
ligesaa  Rosenkrantz,  som  meente  det  nu  kunde  gjøres  uden 
nogen  Fare,  eftersom  de  Franske  vilde  tage  de  franskfødte 
Embedsmænd  med  sig,  og  at  det  var  af  Vigtighed,  det 
skeete,  eftersom  Byerne,  hvis  Russerne  nu  toge  dem  i  Be- 
siddelse, sandsynligviis  tilsidst  vilde  komme  i  Preussens  Hæn- 
der, et  Naboskab,  der  var  Danmark  endnu  farligere  end 
Frankrigs1).  Kongen  var  imidlertid  vedblivende  utilboielig 
til  at  forandre  sin  eengang  tagne  Beslutning,  han  tillod  vel, 
at  Hamburg  og  Liibek,  hvis  det  efter  de  Franskes  Afmarche 
var  absolut  nødvendigt,  besattes  af  danske  Tropper,  men 
kun  som  en  Avantpost,  der  skulde  forlades  ved  de  første 
russiske  Troppers  Ankomst. 

St.  Cyr  oppebiede  dog  ikke  dette  Svar.  Han  var  ikke 
den  Stilling  voxen,  hvori  han  befandt  sig,  og  da  Haffner  — 
ifølge  Kongens  Instrux  af  27de  Februar  —  søgte  at  over- 
tale ham  til  at  gaae,  imedens  det  var  Tid,  og  han  kunde 


*)  Den  10de   og   Ilte  Marts  forelagde  Rosenkrantz  sin  egen  og   Rist's 
Indberetning  om  Sagen. 

gjøre  det  med  Ære,  fandt  dette  Kaad  et  villigt  øre.  Han 
ventede,  som  sagt,  kun  paa  Morand  og  havde  troet,  at 
denne,  som  ogsaa  Haffner  havde  lovet,  skulde  faae  Lov  til 
at  gaae  gjennem  det  danske  Territorium,  da  hans  Retraite- 
vei  var  Liibek-Hamburg ,  men  nu  erklærede  Wegener,  at 
han  langtfra  at  tillade  dette,  endog  med  Magt  vilde  spærre 
Morand  Veien,  hvis  han  forsøgte  at  gaae  den  Vei.  St.  Cyr 
anbefalede  da  skriftligt  Morand  at  søge  udenom  det  danske 
Gebet,  hvor  vanskeligt  det  end  var,  og  fandt  da  selv  en 
Anledning  til  ikke  at  blive  længere  i  Hamburg,  eftersom 
han  nu  ligesaa  godt  eller  lettere  kunde  optage  det  ventede 
Korps  ved  Zollenspiker  eller  Bergedorf. 

Han  forlod  da  den  12te  Marts  uden  tvingende   Grund  st-  c?r  forfader 
sin  vigtige  Post  i  Hamburg,    hvad  der  selvfølgelig  skaffede 
ham  Keiserens  høieste  Ugunst  og  Straf. 

Ved  Afmarchen  om  Middagen  holdt  han  en  Tale  til 
Tropperne  og  Borgerne,  i  hvilken  han  meddeelte,  at  han 
gik  for  at  deeltage  i  den  store  Armees  Hæder,  men  snart 
vilde  vende  tilbage.  En  Civilarrestant,  som  maatte  følge 
Tropperne,  blev  skudt  udenfor  Byen  og  efterladt  paa  Veien. 
Strax  efter  de  Franskes  Bortgang  blev  det  gamle  Hambur- 
gerflag reist  paa  næsten  alle  Bygninger,  de  53  Borgerkom- 
pagnier traadte  under  Vaaben  og  besatte  Vagterne,  Altonas 
Garnison  samledes  under  Vaaben  for  at  være  beredt  til 
Hjælp,  hvis  saadan  forlangtes.  Nogle  franskfødte  Embeds- 
mænd, som  ikke  vare  fulgte  med  de  Franske,  deriblandt 
Grev  Chaband  og  Generalkonsul  le  Roi,  flygtede  til  Altona, 
hvor  der  —  efter  Rosenkrantzes  Indstilling  saalænge  til  Sø- 
folkene vare  komne  fra  Frankrig  —  lovedes  dem  Beskyttelse, 
mod  at  de  toge  Ophold  i  Rendsborg  eller  Kjøbenhavn. 

Forholdene  vare  saaledes  overordenlig  gunstige  for  Tet-  Russerne  Paa 

°    °  &  Vei  til  Hamburg. 

tenborn1),  som  fra  Berlin  med  kun   4  Kosakregimenter  og 


V)  Tettenborn,  Frederik  Carl,    Friherre,  var  af  en  rig,  tydsk  Slægt, 
h\is    Godser    imidlertid  vare   konfiskerede  af  Napoleon.     Han   var 


86  Marts.  1813. 

2  Kanoner  ilede  til  Nedreelben.  Den  14de  Marts  kom  han 
til  Ludwigslust.  Hans  lille  Korps  havde  den  samme  op- 
vækkende Livsaande  ved  sig  som  den  store  russiske  Hær. 
I  samme  Nu  var  Mecklenburg  Deeltager  i  Frihedskrigen. 
En  almindelig  Begeistring  greb  alle  Landets  Indvaanere, 
Hertugen  erklærede  sig  samme  Dag  udtraadt  af  Rhinfor- 
bundet og  lovede  at  sende  sin  Gardebataillon,  saasnart  den 
var  udrustet,  til  Hamburg  for  at  tjene  under  Tettenborn. 
Morands  Retraite        Morand  var  endnu  i  det    nordlige    Mecklenburg,    -Øst 

fra  svensk    Pom-  °  ° 

mem.  for  Gadebusch.  Hans  Styrke  var  henved  2,500  Mand, 
meest  Sachsere,  med  1 6  Kanoner.  Han  havde  saaledes  ikke 
Noget  at  frygte  af  Tettenborns  halvandet  tusinde  Kosak- 
ker, der  ikke  kunde  kæmpe  mod  regulaire  Tropper, 
men  deres  Nærværelse  i  Forening  med  den  ildesindede,  op- 
rørske Befolkning  samt  Mecklenburgs  Optræden  gjorde  hans 
Marche  besværlig,  da  han  havde  et  umaadeligt  Train,  be- 
staaende  af  franske  Civilembedsmænd,  Officeersfamilier,  Bo- 
have o.  s.  v.,  med  sig.  Fra  den  danske  bevægelige  Ar- 
meedivision sendtes  Kapitain  Gerstenberg  til  ham  for  at 
betyde  ham ,  at  han  i  intet  Tilfælde  maatte  søge  over  den 
danske  Grændse,  og  Divisionen  tog  en  koncentreret,  krigersk 
Opstilling.  1ste  Brigade  marcherede  fra  Altona  og  Oldeslo 
til  Sik,  hvorfra  Grændsen  fra  Wandsbek  over  Steinbek  til 
Sande  og  fra  sidste  Sted  over  Keinbek  til  Grande  stærkt 
besattes  med  Brigadens  Gros  som  Reserve.  Af  2den  Bri- 
gade sendtes  3die  Bataillon  »Holsteen«  og  2  Eskadroner  hol- 
steenske  Ryttere  i  Ilmarche  frem  til  Oldeslo  for  at  være 
ved  Haanden.  Baade  Wegener,  Haffner  og  Prindsen  af 
Holsteen-Beck  vare  tilstede  ved  Sik. 


født  1778,  havde  studeret  i  Gottingen  og  Jena,  var  dernæst  traadt 
i  østerrigsk  Krigstjeneste,  hvor  han  havde  udmærket  sig  og  var  stegen 
til  Major.  Efter  1809  havde  han  fulgt  Schwarzenberg  til  Paris 
og  taget  sin  Afsked  fra  Krigstjenesten.  Men  1812  ansattes  han 
som  Oberstlieutenant  i  den  russiske  Hær,  havde  ved  Forfølg- 
ningen af  de  Franske  i  Rusland  udmærket  sig,  saa  han  var  bleven 
Oberst,  som  han  endnu  var. 

Den  15de  kom  Tettenborn  til  Lauenburg,  og  Morand 
til  Molln.  Kosakkerne  begyndte  alt  at  vise  sig  for  sidst- 
nævnte By,  saa  Morand  nu  maatte  marchere  langsomt  og 
kampordnet.  Forst  den  17de  passerede  han  Elben  ved 
Zollenspiker,  hvor  Carra  St.  Cyr  modtog  ham,  efter  i  2 
Dage  at  have  maattet  værge  sig  mod  de  forvovne  Fjender, 
der  havde  frataget  ham  adskillige  Vogne  og  tilsidst  ved 
Overskibningen  en  Færge  med  6  af  hans  Kanoner. 

Da  Kosakkerne  nu  vare  Herrer  paa  høire  Elb  bred,  red  "^^ 
Prindsen  af  Holsteen-Beck  *)  til  Bergedorf,  hvor  Komman- 
deuren  for  Tettenborns  Fortrop,  Oberstlieutenant  Benken - 
dorf,  en  Broder  til  den*  bekjendte  Generallieutenant  af 
samme  Navn ,  opholdt  sig.  Han  modtoges  med  Opmærk- 
somhed og  fik  et  Følge  af  Kosakker,  der  skulde  ledsage 
ham  til  Tettenborn,  der  var  forberedt  paa  at  modtage  en 
dansk  Afsending.  Henad  Geesthacht  til  kom  Kosakobersten 
ham  imøde  tilhest,  udtrykte  sin  Glæde  over  at  modtage 
det  Brev  fra  Ewald,  som  Prindsen  overleverede  ham,  og 
lovede  at  gjøre  Alt  for  at  forebygge  enhver  Tvist  mellem 
de  Russiske  og  Danske.  Da  Prindsen  bad  ham  om  navn- 
ligen  første  Gang,  han  drog  ind  i  Hamburg,  ikke  at  benytte 
Veien  over  det  danske  Terrain,  men  anviste  ham  en  Dige- 
vei  Syd  for  Bille,  gik  Tettenborn  villig  ind  derpaa;  men  da 
han  omtalte  Vanskeligheder  ved  ogsaa  at  føre  de  2  Kano- 
ner denne  Vei,  tillodes  der  Passage  for  disse  over  Sande 
gjennem    de    danske   Troppers   Opstilling  der.     Tettenborn 


x)  Frederik  Vilhelm  Poul  Leopold,  Prinds  til  Slesvig- Holsteen- 
Søndei  borg-Beck,  født  5.  Jan.  1785,  først  Rytterofficeer  å  la  suite, 
1804  Sekondritmester  ved  Livgarden  tilhest,  1806  Ritmester,  1809 
Major  og  Overkvarteermester  ved  Generalkvarteermesterstaben.  Den 
26.  Jan.  1810  formælet  med  Landgreve  Carls  Datter  Louise  Ca- 
roline, ansat  ved  Landgrevens  Stab  og  i  1811  udnævnt  til  Stor- 
kors af  Dnbrge.  (I5/i),  Dnbmd.  (,9/4)  og  R.  af  Elephanten  (l9/i3). 
1812  designeret  til  Stabschef  ved  Auxiliairkorpset,  1S13  (**/*) 
Oberstlieutenant  af  Kavaleriet  og   Generalkvarteermesterlieutenant. 


88  Marts.  1813. 

meddeelte ,  at  han  strax  vilde  indføre  den  gamle  ham- 
burgske Forfatning  igjen,  og  Prinds  Vilhelm  forsikkrede,  at 
Danmark  Intet  ønskede  hellere.  Der  indtraadte  saaledes 
strax  det  bedste  Forhold  mellem  de  Danske  og  den  russiske 
Befalingsmand,  som  Prindsen  fandt,  var  en  Mand  af  ud- 
mærket Dannelse  og  Væsen. 
De  Danske  i  Dagen   før  (den    16de)   var  Oberst  Waldeck  paa  Op- 

fordring af  Magistraten  i  Liibek  rykket  ind  i  denne  By,  men 
forlod  den  atter  om  Aftenen,  og  de  danske  Tropper  gik  nu 
tilbage  til  deres  tidligere,  mere  tilbagetrukne  Opstilling  for 
at  overlade  Tettenborn  fri  Haand  over  Hamburg  og  Liibek. 
lste  Brigades  Gros  gik  atter  til*  Oldelslo,  Haffners  Styrke 
til  Altona,  3die  Bataillon  »Holsteen«  til  Kiel. 
Det  gamie  Raad  I  Bergedorf  ventede  tvende  Udvalgte  fra  Municipali- 
BHBbu*  *  tetet  i  Hamburg  paa  den  russiske  øverstbefalende.  Men 
Tettenborn  nægtede  ved  sin  Ankomst  at  modtage  dem,  saa- 
som  de  vare  Udsendinge  fra  en  fransk  øvrighed.  Han 
vilde  kun  modtage  Afsendinge  fra  den  frie  Hansestad  Ham- 
burg, forlangte  derfor,  at  den  franske  Forfatning,  i  Kraft 
af  hvilken  de  nuværende  Myndigheder  vare  indsatte ,  skulde 
give  Plads  for  den  tidligere,  og  tilføiede,  at  det  var  afhæn- 
gigt af,  hvorvidt  Hamburgerne  selv  foretoge  den  Forandring, 
om  han  Dagen  efter  skulde  holde  sit  Indtog  i  en  fjendtlig, 
erobret  eller  i  en  allieret  By. 

Hamburgerne,  som  paa  den  Maade  fik  Kniven  paa 
Struben,  efterkom  strax  den  stillede  Fordring.  Municipalitetet 
sammenkaldtes  og  nedlagde  sin  Magt  i  Hænderne  paa  Bor- 
germester Greffen,  den  samme,  som  i  1810,  da  Hamburg 
indlemmedes  i  Keiserstaten,  havde  maattet  give  Plads  for 
den  nye  Øvrighed,  og  i  Løbet  af  Natten  gj  en  oprettedes  det 
gamle  Raad,  som  dengang  havde  siddet  for  Roret  af  den 
lille  Republik.  Det  var  dog  ikke  med  Glæde,  at  de  Rige  og  de, 
som  havde  Sæde  i  Raadet,  foretoge  denne  Forandring;  thi 
de  stolede  ikke  ret  paa  den  Støtte,  en  Haandfuld  Kosakker 

kunde  yde  dem,  og  Napoleon  havde  forstaaet  at  imponere 
dem  saaledes,  at  de  ikke  gjerne  udsatte  deres  Liv  og  Gods 
for  hans  Hævn.  Kaadet  fik  derfor  det  kræmmeragtige  Ind- 
fald at  forlange  en  Attest  af  Tettenborn  for,  at  det  var 
efter  hans  Befaling,  og  kun  fordi  han  i  modsat  Fald  vilde 
betragte  Byen  som  erobret,  at  Hamburg  havde  gjengivet 
sig  sin  Frihed  og  Selvstændighed.  Dog  —  det  var  kun 
dem,  som  havde|  Noget  at  tabe,  og  som  maatte  være  i 
Spidsen,  der  nærede  disse  Betænkeligheder.  Mængden  hen- 
gav sig  til  vild  Glæde  og  ilede  den  russiske  øverstbefalende 
imode,  som  havde  tvunget  Raadet  til  mod  dets  Villie  at 
erklære  Republiken  for  gjenoprettet. 

Den  18de  Marts  om  Eftermiddagen  Kl.  3  fandt  det  JJ^aZSj! 
festlige  Indtog  Sted.  Ved  Kroen  »letzten  Heller«  kom 
Tettenborn  fra  den  Sidevei,  Prinds  Vilhelm  af  Holsteen- 
Beck  havde  anvist  ham,  ind  paa  Hovedveien  til  Hamburg. 
Hele  Byens  Befolkning  var  paa  Benene  og  i  en  Henrykkel- 
sesruus.  I  Toget  saae  man  ridende  Borgere,  hvidklædte 
Blomsterpiger,  Faner  og  symbolske  Tegn,  og  Tettenborn, 
foran  hvem  der  blev  baaret  en  Frihedshat  paa  en  smykket 
Stang,  viste  Opinionen  den  Foielighed  at  ride  med  en  stor 
Laurbærkrands,  der  var  bleven  ham  overrakt,  en  bandolier 
over  Skulderen.  Borgerkompagnierne  paraderede  en  haye  i 
Gaderne,  og  den  nye  øvrighed  overrakte  ham  Stadens  Nøg- 
ler ved  Steinthor.  Kosakkerne,  som  syntes  særdeles  godt 
om  hele  denne  Modtagelse,  beværtedes  ved  Borde,  dækkede 
under  Jungfernstiegs  Træer,  saavel  strax  efter  Indtoget  som 
atter  om  Aftenen ;  Tettenborn  modtoges  om  Aftenen  i  The- 
atret  med  keiserlige  Hædersbevisninger  og  maatte  finde  sig 
i,  at  de  nye  Republikanere  derefter  spændte  Hestene  fra  hans 
Vogn  og, trak  ham  hjem.  Hele  Natten  var  Hamburg  illu- 
mineret, og  overalt  læste  man  i  Transparenter:  »Leve  Rus- 
land og  Friheden«,  »leve  Kosakkerne  og  den  frie  Hanse- 
stad  Hamburg«,  en   Sammenstilling,    som    ret    betegnende 

viste,  hvilke  besynderlige  Resultater  den  franske  Revolution 
paa  Grund  af  Napoleons  Mangel  paa  Maadehold  havde 
frembragt. 

Tettenborn  blev  paa  Grund  af  sin  Bedrift  af  Czar 
Alexander  udnævnt  til  Generalmajor,  og  af  Hamburgerne 
fik  han  Æresborgerret  med  Borgerbrev  indlagt  i  et  Guld- 
skrin og  ledsaget  af  en  Sum  Penge,  hvad  der  efter  den 
Tids  Skik,  indført  af  de  franske  Generaler  og  selv  hævdet 
af  Bernadotte,  da  han  nogle  Aar  før  havde  været  i  Ham- 
burg ansaaes  nødvendigt  for  at  forsikkre  sig  Generalens 
Velvillie. 
Kosakkerne  der.  pe  hamburgske  Hædersgjæster  vare  som  irregulairt 
Rytteri  ingenlunde  eens  uniformerede.  De  klædte  sig  efter 
egen  Smag,  men  en  eiendommelig  Typus  var  kjendelig  gjen- 
nem  alle  Afvigelser.  De  lignede  i  Udseende  nærmest  — 
for  at  benytte  Udtrykket  i  en  fransk  Proklamation  om  dem 
—  polske  Joder.  Om  Livet  havde  de  et  Belte,  der  var 
Gjemmestedet  for  de  Kostbarheder,  de  samlede,  og  man 
meente,  at  selv  de  fattigste  af  dem  i  det  Mindste  havde 
nogle  hundrede  Louisdorer  gjemte  der.  De  fik  ingen  Løn- 
ning, derimod  Forpleining,  som  Byen  maatte  levere,  for 
dem  selv  og  deres  Heste,  og  de  satte  stor  Priis  paa,  at 
den  var  rigelig  og  god.  Kun  Officererne  indkvarteredes. 
De  andre  bivouakerede  troupviis,  sædvanlig  en  Snees  Mand 
sammen,  uden  for  deres  Officerers  Boliger.  Folk  og  Heste 
levede  her  sammen  om  Dagen  og  sov  mellem  hverandre 
om  Natten. 

Tettenborn  holdt  paa  Byens  Bekostning  hver  Dag  aaben 
Taffel,  hvortil  alle  hans  Officerer  og  de,  der  ellers  havde 
Noget  at  gjøre  i  Hovedkvarteret,  havde  fri  Adgang.  Blandt 
dem,  der  i  de  første  Dage  gjorde  ham  deres  Opvartning, 
var  Oberstlieutenant  Haftner,  og  Tettenborn  gjengjældte  strax 
Besøget  i  Altona  med  en  statelig  Suite  af  13  Officerer  og 
dobbelt  saamange  Kosakker.     Det  var  nødvendigt  for  ham 

at  vedligeholde  et  venskabeligt  Forhold  til  det  Land,  der 
omgav  ham  til  alle  Sider,  da  han  ellers  ikke  kunde  udvikle 
den  Organisationsvirksomhed ,  vi  nu  skulle  berøre;  men  det 
lykkedes  ham  fuldstændigt,  og  Danmark  saae  den  Hær  op- 
staae  af  Intet,  som  9  Maaneder  senere  tilføiede  det  et 
føleligt  Saar. 

Dagen  efter  Indtoget  udstedte  Tettenborn   en   Prokla-  Rreiwf  *»  af 

°  °  Landene    paa 

mation  til  Hamburgs  Indvaanere,  hvori  han  lagde  særegen  begge  sider  af 
Vægt  paa,  at  Borgerne  havde  opløst  den  franske  Regering  Nedreelben- 
før  hans  Ankomst  og  ikke  ført  ham  ind  i  en  nyfransk, 
men  gammeltydsk  By,  samt  opfordrede  til  at  træde  under 
Vaaben,  da  det  var  den  russiske  Keisers  Villie  at  oprette  en 
hanseatisk  Legion  paa  6000  Mand  Fodfolk  og  Ryttere  for- 
uden en  ligesaa  stærk  Borgervæbning  for  Tjenesten  paa 
Byens  Grund.  Den  første  Deel  af  Proklamationen  var  meget 
mod  de  Riges  ønske  og  stod  i  Modsætning  til  en  offenlig 
Erklæring,  Raadet  ved  sin  Tiltrædelse  havde  afgivet,  hvori 
det  undskyldte  sin  Handling  ved  at  henpege  paa  Tettenborns 
Villie.  Den  anden  Deel  mødte  derimod  stor  Beredvillighed. 
Den  blev  behandlet  i  Raadet  den  20de  og  vedtagen  som 
foreslaaet.  Der  lagdes  Haand  paa  for  Hamburgs  Vedkom- 
mende at  oprette  2  Batailloner,  6  Eskadroner  og  nogle  Bat- 
terier paa  tilsammen  16  Kanoner.  Til  Officerer  udnævnte 
Tettenborn,  der  i  Et  og  Alt  opførte  sig  som  Krigsherre, 
tidligere  preussiske  og  hollandske  Officerer,  til  at  fylde  Kadrene 
antoges  kun  Frivillige,  der  meldte  sig  i  Mængde;  Omkost- 
ningerne aflioldtes  deels  af  Raadet,  der  bevilgede  en  stor 
Sum  til  dette  øiemed,  deels  ved  frivillige  Bidrag.  Til  Chef 
for  Borgervæbningen  indsatte  Tettenborn  Dr.  Hess.  Den 
skulde  bestaae  af  6  Batailloner,  der  hver  skulde  kunne  op- 
tage 1,200  Borgere.  Organisationsarbeiderne  underlagdes 
specielt  Tettenborns  Stabschef,  Major  Pfuel. 

Organisationen  udstraktes  naturligviis   til  begge  Sider,  °2T^ 
saa  langt  Tettenborns  Magt  kunde  naae.    En  Proklamation 

fra  ham  til  Lauenburgerne  af  19de  styrtede  den  franske 
øvrighed  der  omkuld.  Landdrost  Doring,  der  tidligere  havde 
bestyret  Landet,  overtog  atter  Regeringen,  og  en  lauen- 
burgsk  Bataillon,  til  hvis  Chef  Major  Berger  udnævntes, 
oprettedes  paa  samme  Maade  som  de  hamburgske  Tropper. 

I  Liibek  havde  man  strax  paa  Efterretningen  om,  hvad  der 
var  skeet  i  Hamburg,  fulgt  Exemplet;  men  Befolkningen  blev 
forst  rigtig  tilfredsstillet,  da  Tettenborn  den  2 1  de  Marts  lod 
OberstlieutenantBenkendorf  med  nogle  hundrede  Kosakker  tage 
Byen  i  Besiddelse.  Alt,  hvad  der  var  skeet  i  Hamburg,  gjentog 
sig  noiagtigt  her  i  det  Mindre,  og  den  samme  Proklama- 
tion, Kosakhovdingen  havde  udstedt  i  Hamburg,  udsendte 
hans  Lieutenant  i  Liibek.  Der  besluttedes  Oprettelsen  af 
en  lubsk  Bataillon  og  2  Eskadroner,  hvilke  skulde  slutte 
sig  til  Hamburgernes  som  3die  hanseatiske  Bataillon  og 
7de  og  8de  hanseatiske  Eskadron.  Til  Stamme  for  Batail- 
loner  anvendtes  en  lille  Kadre  af  Befalingsmænd  og  uddan- 
nede Folk,  som  Kongen  af  Preussen  havde  sendt  til  Ham- 
burg, men  som  Tettenborn  overlod  Liibek. 

I  Hannover  vare  de  nærmeste  Landdistrikter  beher- 
skede af  Kosakkerne,  der  i  smaa  Afdelinger  vare  satte  over 
Elben.  Den  21de  kom  en  saadan  Troup  til  Liineburg,  der 
var  forladt  af  de  Franske,  idet  Carra  St.  Cyr  og  Morand 
vare  gaaede  til  Bremen.  En  Proklamation  fra  Tettenborn 
til  Beboerne  paa  venstre  Elbbred  havde  da  samme  Virkning 
der  som  paa  de  andre  nævnte  Steder.  De  hannoveranske 
øvrigheder  traadte  flere  Steder  til  Live  igjen,  og  Frivillige 
ilede  til  Harburg,  hvor  Grev  Estorff  dannede  et  hannove- 
ransk  Husarregiment,  og  Grev  Kielmannsegge  et  Regiment 
Jægere  til  Fods. 

Foruden  den  mecklenburgske  Gardebataillon ,  der  dog 
først  ankom  i  Slutningen  af  Maaneden  (den  28de)  og  da 
var  saa  fransk  klædt,  at  man  for  Opinionens  Skyld  ikke 
turde  anvende  den,  før  den  var  omuniformeret,   vare  altsaa 

følgende  nye  Afdelinger  tilførte  hans  oprindelige  Styrke: 
3  hanseatiske,  1  lauenburgsk  og  1  hannoveransk  Bataillon, 
8  hanseatiske  Eskadroner  og  1  hannoveransk  Husarregiment, 
16  hanseatiske  Kanoner.  Naturligviis  vare  disse  Afdelinger 
endnu  kun  daarligt  udrustede,  lidet  fuldtallige  og  endmindre 
fastnede,  men  de  anvendtes  allerede  i  denne  Maaned,  og 
deres  Brugbarhed  forøgedes  fra  Dag  til  Dag. 

Den  nærmeste  russiske  Styrke  var  Dørnbergs  Korps, 
der  stod  20  Mile  borte  ved  Quitzobel  ligeoverfor  Werben 
ved  Elben1).  Det  bestod  ligesom  Tettenborns  hovedsagelig 
af  Kosakker,  men  forenet  med  det  var  en  pommersk  Ba- 
taillon under  Borcke,  der  var  ifærd  med  at  organisere  sig, 
©g  en  russisk  Jæger  bataillon. 

Længere  sydlig,  ved  Genthin,  stod  Czernicheff2)  med 
3,000  Mand,  hvoraf  400  russiske  Jægere  tilfods,  Resten 
Kosakker  og  andre  Hestfolk,  hvoriblandt  nogle  finske  Dra- 
goner. Han  observerede  Magdeburg,  men  formaaede  ikke 
at  gjøre  sig  til  Herre  over  nogen  Deel  af  den  vestlige 
Elbbred. 

De  3  Korpser,  Tettenborns,  Dørnbergs  og  Czernicheffs, 
vare  de  eneste,  Russerne  kunde  afgive  til  Elben.  Deres 
store  Hær  var  fra  Berlin  gaaet  mod  Syd  ad  Sachsen  til 
efter  Franskmændene. 

Men  bag  den  Linie,  de  3  Korpser  dannede,  reiste  nu 
hele  Landet  sig  med  en  Kraft  og  Energi,  som  Tydskland 


*)  D  ørn  b  er  g  var  født  i  Kassel,  havde  tjent  som  Oberst  under  Kong 
Jerome,  men  havde  gjort  et  mislykket  Forsøg  paa  en  Opstand,  der 
skulde  begynde  med  at  fange  Kong  Jerome.  Efterat  han  var  flyg- 
tet bort,  dømtes  han  i  Kassel  til  Døden  som  Høiforræder.  1812 
traadte  han  i  russisk  Tjeneste. 

*)  Czernicheff  (af  Tydskerne  sædvanlig  kaldet  TschernitschefF)  var 
af  gammel,  russisk  Slægt,  havde  i  1811  været  attacheret  det  rus- 
siske Gesandtskab  i  Paris  og  spillet  en  noget  tvivlsom  Rolle  (Bignon 
X  441—42).  I  1812  ansattes  han  atter,  som  tidligere,  ved  Kosak- 
kerne og  gjorde  senere  en  glimrende,  politisk  Karriere. 

hverken  før  eller  senere  har  været  Vidne  til.  I  Preussen, 
som  den  17de  Marts  havde  forladt  sin  tvetydige  Politik  for 
at  slutte  sig  til  Kusland,  traadte  de  berømte  Landeværns- 
batailloner  med  Korset  paa  Hovedbedækningen  og  Devisen: 
»Med  Gud,  for  Konge  og  Fædreland«  under  Vaaben.  Lige- 
ledes opstod  der  de  3  Frikorpser,  det  Liitzowske,  Reichske  og 
Schillske,  hvilke  vi  senere  ville  lære  at  kjende,'da  de  næsten 
udelukkende  anvendtes  mod  Danmark.  I  Mecklenburg  indsattes 
de  af  Landets  Soldater,  der  vare  reddede  fra  Krigen  i  Rusland  og 
efterhaanden  fandt  Vei  hjem,  i  Feltregimentet,  som  deeltes 
i  2  Batailloner  og  kompleteredes.  Men  Folkebegeistringen 
omfattede  især  de  frivillige  Korps  er,  i  hvilke  Regenterne  af 
Mecklenburg- Schwerin  og  Strelitz,  henhold  s  viis  den  24de  og 
30te  Marts,  opfordrede  Befolkningen  til  at  indtræde.  Der 
dannedes  i  Giistrow  af  Grev  Osten  Sacken  et  frivilligt  Re- 
giment Jægere  tilfods  og  af  en  Ritmester  Muller  et  frivil- 
ligt ridende  Jægerkorps,  hvilke  Korpser  senere  begge  toge  en 
fremragende  Deel  i  Krigen  mod  Danmark.  I  Mecklenburg- 
Strelitz  udrustedes   en  frivillig  Husareskadron. 

Der  indtraadte  imidlertid  nu  paa  den  store  europæiske 
Krigsskueplads  en  Stilstand,  foraarsaget  ved,  at  de  2  stri- 
dende Kræfter,  som  havde  virket  mod  hinanden,  efterhaan- 
den vare  komne  i  Ligevægt.  Bølgen  fra  Rusland,  som  havde 
kastet  sig  ud  over  Europa,  var  rullet  saa  langt,  at  den  var 
standset  i  Kraftloshed;  det  var  derfor  en  Selvfølge,  at  den 
snart  maatte  vige  tilbage  for  en  Modbølge  fra  Frank- 
rigs Side. 
Den  franske  Hær        Keiser  Napoleons    administrative  Geni  og  den  franske 

kommer  atter   til 

Kræfter.  Folkerepræsentations  Imødekommen  havde  alt  skaffet  talrige 
Tropper  tilveie,  som  efter  en  flygtig  Organisation  havde  sat 
sig  i  Marche  for  at  sætte  en  Dæmning  for  Russernes  videre 
Fremrykning.  Det  var  deels  de  saakaldte  Kohorter,  unge 
og  ugifte  Mænd  af  Nationalgarden,  der  sendtes  afsted  for  at 
indlemmes  i  Lauristons   Armeekorps  ved  Magdeburg,  deels 

nyudskrevne  Værnepligtige,  der  indsattes  i  de  fra  Rusland 
hjemvendte  Kadrer  for  under  Marchen  at  uddannes  og  blive 
Soldater.  Lauristons  Korps  af  Kohorter,  der  udgjorde  den 
nordligste  Deel  af  Vicekonge  Eugens  Hær,  havde  nu  naaet 
en  Styrke  af  40,000  Mand,  deelt  i  4  Divisioner;  det  havde 
viist  CzernichefF  tilbage  under  hans  Forsøg  paa  at  gaae 
over  Elben  og  indtog  nu  en  Stilling  fra  Magdeburg  langs 
Flodens  venstre  Bred  til  Stendal  og  derfra  mod  Vest,  hvor 
een  af  Divisionerne,  Puthods,  gjorde  Front  imod  Nord  hen- 
imod  Hamburg.  General  Sebastiani,  som  var  sendt  til 
Hannover  for  at  opkjøbe  Heste  og  danne  Rytteri,  men  ind- 
skrænkedes i  denne  Virksomhed  af  Tettenborns  Kosakker 
og  den  oprørske  Befolkning,  opholdt  sig  i  den  sydlige  Deel 
af  Landet  og  havde  sit  Kvarteer  ved  Gifhorn  ved  Aller. 
Mellem  denne  Stad  og  Bremen,  hvor  Carra  St.  Cyr  og 
Morand  vare,  langs  Aller  Flodens  Lob  ordnedes  nu  de 
Tropper,  som  sendtes  mod  Nedreelben.    Som  Chef  for  disse  NaP°leons  stor- 

x  slaaede  Organi- 

ankom  General  Vandamme,  hidsendt  for  at  gjenoprette  Kei-  sationer, 
serens  Myndighed  i  Departementet  ved  Elbens  og  Wese- 
rens  Mundinger.  Han  meldte  sin  Ankomst  i  en  Proklama- 
tion fra  Wesel  af  26de  Marts,  som  forkyndte  den  Streng- 
hed, han  vilde  bringe  til  Anvendelse  mod  alle  Oprorere  og 
Urostiftere. 

De  Afdelinger,  som  efterhaanden  kom,  hørte  til  1ste 
og  2det  Korps.  I  Rusland  havde  disse  Korpser,  som  da  be- 
stode  henholdsviis  af  16  og  12  Regimenter  å  5  Batailloner, 
lidt  saameget,  at  det  Mandskab,  som  blev  tilovers  og  nu 
var  indesluttet  i  Fæstningerne  ved  Oder,  indlemmedes  i  hvert 
Regiments  »5te  Bataillon«,  medens  »2den  Bataillon«  af  hvert 
af  disse  Korpsers  Regimenter  i  en  sparsom  Kadre  sendtes 
til  Erfurt  for  at  fyldes  med  Rekruter  af  Udskrivningen  af 
1813,  som  sendtes  dem  imøde  til  denne  Stad,  og  »1ste, 
3dieog4de  Bataillons-Kadrene«  sendtes  til  Rhinen  for  at  fyl- 
des med   andre  Værnepligtige,   som  ikke  strax  havdes  ved 

Haanden.  Bataillonerne  fra  Erfurt  skulde  først  afgaae  til 
KrigsskuepladseD ,  men  de  anvendtes  foreløbig  i  Egnen  af 
Wittenberg,  og  ved  Nedreelben  maatte  man  derfor  vente,  til 
de  fra  Rhinen  kom.  De  første,  der  mødte,  vare  de  28  »4de 
Batailloner«,  hvoraf  de  16  under  Dumanceau  hørte  til 
1ste  Korps  og  de  12  under  Dufour  til  2det,  men  fore- 
løbig sattes  under  Vandammes  Ordre  for  at  bidrage  til 
Hamburgs  Gjenerh verveise.  Ifølge  et  keiserligt  Dekret 
af  12te  Marts1)  gjenoprettedes  1ste  og  2det  Korps,  hvert 
med  3  Divisioner,  saaledes  at  1ste  Korps  fik  1ste,  2den, 
og  3die,  2det  Korps  4de,  5te  og  6te.  Divisionerne  fra  Erfurt 
benævnedes  1ste  og  4de,  Dumanceau's  blev  2den,  Dufours 
5te;  3die  og  6te  skulde  oprettes  af  »1ste  Bataillonerne«. 
Naar  Korpserne  samledes,  skulde  da  Regimenterne  formes, 
og  en  fuldstændig  Omsætning  af  Afdelingerne  finde  Sted, 
samt  de  »3die  Batailloner«,  som  sidst  ventedes,  indsættes 
paa  deres  Plads  i  Regimenterne. 

Disse  storslaaede  Foranstaltninger,  hvis  Detailler  Kei- 
seren  selv  ledede,  efterat  han  havde  suspenderet  Regiments  - 
kommandoerne,  havde  bevirket,  at  Kadrene  hurtigt  og  paa 
en  for  alle  ligelig  Maade  bleve  fyldte,  men  den  sidste  Deel 
af  Organisationen,  Sammensætningen  af  Korpserne  og  For- 
eningen af  de  Batailloner,  som  skulde  danne  Regimenterne, 
kunde  ikke  udføres.  Divisionerne  kom  i  Kampen  i  deres 
provisoriske  Formationer  langt  fra  hinanden.  Af  1ste  Korps 
vare,  som  sagt,  de  »1ste«  og  »3die«  Batailloner  ved  Rhinen, 
»2den  Batailloner«  i  Sachsen  og  kun  de  »4de«  Batailloner  i 
Hannover.     Korpsets    Chef,    Davout2),    hvem    Hamburgerne 


x)  Dekret  af  Trianon  12.  Marts  samt  Napoleons  Ordrer  betræffende 
Organisationen,  navnlig  en  af  2.  April  til  Prinds  Eugen ,  findes  i 
•  Correspondance  de  Napoleon  I.« 

-)  Louis  Nicolas  Davout,  født  1770  i  Burgund,  opdragen  paa 
Militairskolen  i  Brienne  sammen  med  Napoleon,  var  i  1785  ind- 
traadt  i  Kavaleriet,  1790  Bataillonschef  og  i  sit  23de  Aar  Brigade- 
general. Senere  havde  han  deeltaget  i  alle  Napoleons  Krige  og 
var  bleven  overøst  med  Hædersbevisninger. 

frygtede  ineest  af  Alle,  var  i  Sachsen,  hvor  han  paa  denne 
Tid  gjorde  sig  berygtet  ved  uden  tvingende  Nødvendighed 
at  sprænge  en  af  Buerne  paa  den  smukke  Elbbro  ved 
Dresden. 

Den  første  Villighed,  Tettenborn  forlangte  af  Danmark,  Vaa^eaa^3etaand 
var  Aabningen  af  Elben  for  Handel  og  Samkvem  med  Eng- 
land. Det  var  ham  meget  vigtigt;  thi  der  var  sendt  en- 
gelske Krigsskibe  og  Krigsmaterial  til  Kuxhaven,  men  de 
hindredes  af  danske  Kanonbaade  i  at  lade  deres  Last  føre 
til  Hamburg,  eftersom  de  ikke  vare  at  bevæge  til  at  bruge 
hamburgsk  eller  russisk  Flag,  og  Tettenborn  ikke  formaaede 
ved  neutrale  Skibe  at  udføre  Transporten.  Det  lykkedes 
virkeligt  den  russiske  Chef  at  bringe  en  foreløbig  Vaaben- 
stilstand  paa  Elben  tilveie.  Haffner,  til  hvem  han  henvendte 
sig  derom,  henstillede  nemlig  Sagen  til  Chefen  for  Sødefen- 
sionen  paa  Elben,  Marine kapitain  Kruse,  og  denne  ansaae 
sig  berettiget  til  at  gaae  ind  paa  Forslaget,  ligesom  ogsaa 
den  engelske  øverstbefalende  gjorde.  Et  Uheld  vilde,  at 
2  bevæbnede,  danske  Fartøier  under  Lieutenanterne  Lutken 
og  Wriedt  bleve  tagne  af  Englænderne  ved  Brunsbiittel 
umiddelbart  før  Ordrerne  om  Fjendtlighedernes  Standsning 
vare  naaede  derhen,  men  en  Parlamentairtour  af  Sølieute- 
nant  Hedemann  til  den  engelske  øverstkommanderende  be- 
virkede, at  det  fangne  Mandskab  blev  landsat  paa  dansk 
Grund  dog  mod  den  Forpligtelse:  ikke  før  Udvexling  paany 
at  tage  Tjeneste  mod  England. 

Da  Sagen  om  Vaabenstilstanden  indmeldtes  til  Kon-   RosenkraDtz 

faaer   Svar  fra 

gens  endelige  Afgjørelse,   havde  man  i  Kjøbenhavn  Castle-   castiereagh. 
reagh's    officielle  Svar   paa  Rosenkrantzes  Brev  til  ham1), 
ifølge  hvilket  Danmark,   naar  det  ønskede  Forstaaelse  med 


*)  Steen  Billes  Brev  til   Castiereagh  af  9.   Marts  og  dennes  Svar  af 
10de  findes  i  Kopi  som  Bilag  til  Baudissins  Depeche  af  25.  Marts 

(G.  A.) 

7 

England,  maatte  henvende  sig  til  dettes  Gesandt  i  Stock- 
holm, Thornton,  der  ene  var  bemyndiget  til  i  Forening  med 
de  Allierede  at  underhandle  om  Fred.  Rosenkrantz  folte1), 
at  man  ikke  burde  gjøre  Forhandlingerne  afhængige  af  Sver- 
rigs  og  Ruslands  Deeltagelse,  da  den  Fare,  som  skulde  af- 
værges, Norges  Tab,  derved  blev  forøget  og  fremskyndet. 
Men  da  han  troede,  at  Englands  Vægring  ved  at  under- 
handle i  London  meest  var  begrundet  i  Frygt  for  at  støde 
Rusland  for  Hovedet,  og  det  syntes  ham,  at  der  var  givet 
en  svag  Antydning  af,  at  Billes  Underhandlinger  maaskee 
ikke  vare  blevne  afviste,  dersom  denne  havde  været  forsynet 
med  ordenlig  Fuldmagt,  foreslog  han  en  Sendelse  til  Kei- 
seren  af  Rusland  for  at  erhverve  dennes  Samtykke  til  at 
Forhandlingerne  førtes  i  London,  samt  at  dernæst  en  anseet 
Diplomat  med  et  Brev  fra  Kongen  til  Prindsregenten  og 
behørige  Fuldmagter  sendtes  til  London.  Han  henstillede 
tillige  til  Kongen,  om  man  dog  ikke,  idetmindste  ved  en 
Note  gjennem  Baudissin  til  Thornton,  skulde  forsøge,  hvor- 
ledes denne  stillede  sig  til  Sagen,  da  man  altid  kunde  af- 
bryde Forhandlingerne  igjen.  Endelig  gjorde  han  opmærk- 
som paa,  at  det  af  Castlereaghs  Svar  var  tydeligt,  at  hvad 
enten  Underhandlingerne  sattes  i  Gang  i  Stockholm  eller 
London,  vilde  England  som  et  ufravigeligt  Fredsvilkaar 
fordre,  at  Danmark  forenede  sig  med  de  3  forbundne  Mag- 
ter mod  Frankrig. 

Kongen  vilde  paa  ingen  Maade  gjøre  noget  Skridt  i 
Stockholm,    heller   ikke    tiltræde    Koalitionen2).      Derimod 


')  Brev  fra  Rosenkrantz  til  Kongen  af  22de  (G.  A.),  hvilken  Datum 
dog  nok  skel  være  enten  20de  eller  21de. 

s)  I  Svaret  til  Rosenkrantz  af  21de  (G.  A.  Kopibog)  findes  Følgende: 
„At  deklarere  sig  mod  Frankrig  er  let  gjort,  og  Jeg  troer  ogsaa 
at  Freden  derved  strax  kunde  erholdes;  men  derved  vilde  man 
tiltrække  sig  Frankrigs  billige  Hævn,  som  endnu  maaskee  kan 
undgaaes,  (og)  det  vilde  gjøre  et  ubehageligt  Indtryk,  naar  man 

bifaldt  han  Forslaget  om  at  sende  et  Gesandtskab  til  Eng- 
land og  et  lignende  til  det  russiske  Hovedkvarteer. 

Da  han  saaledes  endnu  nærede  Haab  om  at  komme 
til  Enighed  med  England,  optog  han  godt  den  paa  Elben 
tilbudte  Vaabenstilstand.  Han  lovede,  at  det  engelske  Flag 
skulde  blive  betragtet  som  venskabeligt,  dog  kun  for  en  Tid  af  6 
Uger,  eller  indtil  det  kunde  bringes  i  Erfaring,  om  den  engelske 
Regering  i  de  Farvande,  hvor  dens  Skibe  havde  den  samme 
Overvægt  over  de  Danske,  som  disse  paa  Elben  havde  over 
hiins,  vilde  vise  Gjensidighed. 

For    strax    at    komme    til   Kundskab    herom   lod    han  BIislykket  For- 

søg  paa  at  er- 

Kontreadmiral  I.  C.  Krieger  meddele  den  tagne  Beslutning  til  hoide  en  udlaet 
Kommandeuren  for  den  engelske  Flaade  i  østersoen,  Ad- Vaabenstilstand 
miral  Morris,  og  foreslaae,  at  Vaabenhvilen  udstraktes  til 
alle  Farvande,  Belterne,  Kattegattet  og  den  norske  Kyst. 
Man  fik  et  Svar,  udstedt  paa  Malmø  Rhed  den  25de  Marts, 
hvori  Admiralen  udtrykte  sin  Glæde  over  Fredens  Gjenop- 
rettelse,  lovede  at  sende  en  Officeer  afsted  til  London  med 
en  Gjenpart  af  det  modtagne  Brev  samt,  indtil  denne  kom 
tilbage  eller  andre  Ordrer  indløb,  at  forhindre  fjendtlige 
Foretagender  af  de  ham  underlagte  Skibe.  Dette  Svar 
vakte  Glæde  i  Kjobenhavn,  men  Bedrøvelse  i  Stockholm, 
hvor  Carl  Johan,  som  netop  tænkte  paa  at  sende  Wetterstedt 
til  det  danske  Hof  med  et  Ultimatum,  modtog  det  samti- 
digt med  Efterretningen  om  den  ved  Tettenborns  Hjælp 
bevirkede  Vaabenstilstand  paa  Elben1).  Imidlertid  beroede 
det  paa  en  Feiltagelse.  Da  Krieger  den  27de  takkede  for 
Svaret  og  meddeelte,  at  ogsaa  alle  danske  Skibe  og  Statio- 
ner nu  vare  beordrede   til  ikke    at   molestere    eller   stoppe 


læste,  i  Historien:  Danmark  var  Frankrigs   ivrigste  Allierede,  ikke 
af  Trang ,   men    fordi  Englands   lumske  Angreb   tvang   det   dertil, 
og  nu,  ligesom  dets  Grændser  forlades  af  samme,  griber  det  Lei- 
lighed  til  at  støde  efter  o.  s.  v." 
*)  Baudissins  Depecher  til  Rosenkrantz  af  30.  Marts  og  2.  April. 

1* 

Skibe  under  engelsk  Flag,  maatte  han  tilføie,  at  der  ved 
Uagtsomhed  var  kommet  til  at  staae  »de  af  Hs.  brittiske 
Majestæt  gjorte  Fredsforslag«  istedenfor  »de  Hs.  brittiske 
Majestæt  gjorte  Fredsforslag« ,  og  Admiral  Morris  svarede 
strax,  at,  saa  smerteligt  det  end  var  ham,  kunde  de  ham 
underlagte  Skibe  ikke  sætte  sig  ud  over  den  dem  givne 
almindelige  Ordre,  og  forsaavidt  hans  tidligere  Skrivelse 
syntes  at  stride  derimod,  var  det  begrundet  i  de  feilagtige 
Udtryk  i  Kriegers  Brev  i  Forbindelse  med,  at  han  længe 
ikke  havde  hart  fra  England1). 

Dolgorouki  kom- 

mer  tii  Kjeben-  Denne  nye  Skuffelse  vilde  have  smertet,  dersom  der 
havn.  jtøtø  net0p  var  indtruffet  noget  uventet  Glædeligt,  som  satte 
alt  Andet  i  Skygge.  Den  25de  Marts  ankom  den  fornævnte 
russiske  Afsending,  Generallieutenant,  Fyrst  Dolgorouki  med 
en  Skonnert  fra  Collberg,  og  hans  Optræden  var  godt  egnet 
til  at  vække  fornyet  Haab  og  Tillid,  eftersom  han  syntes 
udrustet  med  baade  Midler  og  Villie  til  at  sønderskjære 
de  Baand,  som  sammensnorede  Danmarks  Politik.  Han 
overleverede  Brevet,  som  den  russiske  Keiser  havde  skrevet 
til  Kong  Frederik,  og  meddeelte  Kosenkrantz  Indholdet  af 
en  Note,  i  hvilken  hans  Hverv  forklares. 

Der  udtaltes  i  denne2),  at  Keiseren  havde  havt  Grund 
til  at  bifalde  Sverrigs  -Ønsker  om  engang  at  faae  Norge, 
men  at  han  ikke  dengang  kj endte  Danmarks  bestemte  Hen- 
sigter, hvorimod  dette  Rige  forsamlede  sine  Tropper  saa- 
ledes,  at  man  kunde  befrygte  deres  Forening  med  Frankrigs. 
Desuden  lod  den  Vanskelighed,  som  Danmark  havde  med 
at  underholde  hiin  lidet  frugtbare  Provinds,  Keiseren  haabe 
at    det    gjerne    vilde     bytte    den    mod    Besiddelser,     der 


*)  Kriegers  Breve  til  Morris  i  oversatte  Kopier  og  Morris's  Svarskri- 
velser i  Original  findes  i  G.  A. 

*)  Trykt  i  „Geschichte  der  Nordarmee"  af  den  preussiske  General- 
stab, 1ste  Hefte  (1859),  Side  7,  hvorefter  den  her  meddeles. 

stedte  til  dets  Grændser  og  med  en  større  Befolkning  af 
Søfolk  forenede  Fordelene  af  Agerdyrkning,  Handel  og  Vel- 
havenhed. 

»Hensigtsmæssigheden  af  et  saadant  Arrangement, «  fort- 
sættes der,  »vil  maaskee  engang  blive  erkjendt  af  Hs. 
danske  Majestæt ;  men  eftersom  han  for  -Øjeblikket  er  ugun- 
stig stemt  derfor,  har  Keiseren  af  Rusland  aftalt  med  de  Re- 
præsentanter for  Hofferne  i  St.  James  og  Stockholm1),  som 
ere  akkrediterede  om  hans  Person,  at  udsætte  enhver  videre 
Diskussion  om  denne  Gjenstand  til  en  beleiligere  Tid  i  det 
Haab,  at  Hs.  danske  Majestæt  vil  bestemme  sig  til  at 
virke  for  den  almindelige  Sag,  Europas  Befrielse,  med  de 
Midler,  som  staae  til  hans  Raadighed,  og  som  hans  Staters 
Beliggenhed  forøger.« 

Det,  Dolgorouki  skulde  foreslaae,  var,  —  stedse  efter 
samme  Aktstykke  —  at  Kongen  lod  sin  Hær  deeltage  i 
Operationerne  indtil  Rhinen  og  tog  Hansestæderne  samt  det 
forrige  Kongerige  Holland,  dog  med  Undtagelse  af,  hvad  der 
hørte  til  Hannover,  i  Besiddelse,  enten  for  at  beholde  disse 
Landstrækninger  eller  for  at  have  en  Garanti  i  sin  Haand 
for  de  Fordele,  som  han  ved  Fredsslutningen  vilde  ansee  pas- 
sende for  de  ydede  Udgifter,  Offre  og  Anstrængelser. 

Ifølge  den  omtalte  Note  var  Spørgsmaalet  om  Norge 
vel  kun  udsat,  men  i  sine  mundtlige  Udtalelser  gik  Fyr- 
sten meget  videre  og  sagde,  at  det,  eengang  udsat,  vilde 
forsvinde,  I  det  Mindste  opfattedes  hans  Ord  saaledes. 
Kong  Frederik  skrev  saaledes  til  Hafmer2),  »at  de  Løfter,  som 
Keiser  Alexander  forhen  havde  gjort  Sverrig  paa  Danmarks 
Bekostning,  nu  vare  at  ansee  som  ikke  skeete,  saa  han 
(Obersten)  gjerne  kunde  lade  Tettenborn  forstaae,  at  et 
noiere    Forbund   mellem    Kongen    og   Keiseren    snart  vilde 


l)  Der  sigtes  til  Cathcart  og  Lowenhjelm. 
*)  den  26.  Marts.     (G.  A.  Kopibog). 

blive  sluttet«,  og  til  Prinds  Frederik1),  at  »Fyrst  Dolgo- 
roukis  Komme  i  dette  øieblik  var  det  Lykkeligste,  efter- 
som Keiser  Alexander  vilde  garantere  os  Norge  og  hjælpe 
til  Freden  med  England,  som  for  Norge  var  det  Vig- 
tigste » . 
Kongen  lader  Kongen  lod  sig   da  nu  ogsaa  overtale   til  at  tiltræde 

sig  overtale  til  °  to  ° 

at  tatræde  Ko-  Koalitionen ,  forudsat  at  Norges  vedvarende  Forening  med 
enen.  ijanmark  Diev  ham  garanteret.  Til  de  2  Afsendinge,  som 
ifølge  en  tidligere  Beslutning  skulde  afgaae  til  London  og 
det  russiske  Hovedkvarteer,  valgtes  nu  Greverne  Joachim 
Bernstorff  og  Bernstorff  og  Carl  Moltke.  Begge  skulde  overbringe  Breve 
"  seLies6  a  fra  Frederik  den  6te,  henholdsviis  til  Prindsregenten  i  Eng- 
land og  Keiser  Alexander;  det  sidste  blev  nu  et  Svar  paa 
det,  Dolgorouki  havde  bragt.  Begge  udrustedes  med  Fuld- 
magt til  at  afslutte  Freden  med  England  enten  i  London 
eller  med  den  i  det  russiske  Hovedkvarteer  værende  engelske 
Gesandt  paa  Vilkaar  af  Tilbagegivelsen  af  Flaaden  enten  in 
natura  eller  i  Penge  og  de  erobrede  Kolonier  i  begge  Indi- 
erne  samt  paa  Kysten  i  Guinea  samt  endelig  Helgoland  og 
Anholt.  Til  Gjengjæld  vilde  Danmark  lade  en  Deel  af  sine 
Tropper  optræde  i  Krigen  mod  Napoleon  udenfor  Landets 
Grændser.  I  Instruktionen  til  Carl  Moltke  blev  den  Styrke, 
som  tilbødes,  fastslaaet  til  20,000  Mand  (10,000  Mand  strax 
og  10,000  Mand  som  Reserve),  for  hvilke  Danmark  vilde 
forlange  en  Subsidie  af  100  til  200,000  Guineer. 

Hvad  forskjellig  Værd,  man  end  har  tillagt  de  russiske 
Løfter,  er  det  sikkert,  at  de  fordrede,  at  Kongen  skulde 
gribe  Momentet  med  Energi,  strax  optræde  handlende 
og  med  Hensyn  til  Norge  stole  paa  de  Tjenester,  han 
ydede  den  almindelige  Sag,  hvorhos  det  var  nødvendigt,  at 
de  hemmelige  Meddelelser  forbleve  hemmelige.  Men  Kong 
Frederik  vilde   ikke   bryde   Neutraliteten  og  Venskabet  med 


)  den  30.  Marts.     (G.  A.  Kopibog). 

Frankrig,  før  Garantien  for  Norge  var  ham  givet  skriftlig 
(hvad  man  ikke  ubetinget  tor  dadle  ham  for),  og  gjorde 
ingen  Hemmelighed  af,  hvad  Dolgorouki  havde  bragt,  hvor- 
ved han  gav  Carl  Johan  Tid  og  Midler  til  at  modvirke 
dette  nyeste  Skridt  af  den  russiske  Regering.  Imidlertid  be- 
tragtede Frederik  den  6te  sig  fra  nu  af  i  Virkeligheden 
som  Medlem  af  Koalitionen  og  lod  sig  af  Tildragelserne 
lede  til  Skridt,  der  tilsidst  stillede  hans  Tropper  fuldstæn- 
digt i  Række  med  de  Forbundne  mod  Frankrig. 

Under  Forhandlingerne  med  Dolgorouki  syntes  man  1  Stockholm 
at  have  onsket,  at  Wetterstedt  var  ankommen,  og  Rosen- 
krantz  skrev  til  Thornton  for  at  bede  denne  om  at  komme 
enten  til  Kjobenhavn  eller  ombord  paa  et  engelsk  Skib 
udfor  Helsingborg.  Betræffende  Wetterstedts  Reise,  som 
Carl  Johan  havde  besluttet,  men  opgivet,  da  han  fik  Un- 
derretning om,  hvad  der  var  foregaaet  med  Hensyn  til 
Vaabenstilstanden ,  meddeelte  han  den  31te  Marts,  da  han 
havde  indbudt  Baudissin  til  at  spise  ene  med  sig  for  vidt- 
løftigt at  forhandle  med  ham,  at1)  han,  hvis  Sagen  lod  sig 
arrangere  fredeligt,  vilde  sende  hvem  man  ønskede,  til  Kjo- 
benhavn, ja  endog  reise  selv  derhen,  men  at  han  ikke  turde 
løbe  an  paa  at  lade  en  saadan  Mand  som  Wetterstedt  faae 
et  Afslag.  Thornton  svarede2),  at  Stedet  for  Forhandlin- 
ger ikke  gjorde  Noget,  saa  han  godt  kunde  komme  til  Kjo- 
benhavn eller  Helsingborg,  men  —  i  Anledning  af  en 
Yttring  i  Rosenkrantzes  Brev  —  bemærkede  han,  at  han 
ikke  turde  hore  eller  foreslaae  Noget  uden  at  meddele  det 
til  den  svenske  Regering,  saa  Danmark  godt  kunde  for- 
handle i  Stockholm,  som  Rusland  havde  gjort. 

Istedenfor  nogen  Mand  af  Betydning  sendtes  nu  en  Koureer 
(Legationssekretair  Hochschildt)  til  Kammerjunker  Lorichs, 


*)  See  Brev  fra  Baudissin  til  Rosenkrantz  af  2.   April      (G.  A.  Kopi) 
*)  Samme  Aktstykke. 

tidligere  Legationssekretair,   nu  Chargé  cTaffaires  i  Kjøben- 

havn,   med  et  Brev  fra  Engestrøm  til   Rosenkrantz  og  det 

svensk  uitima-  SVenske  Ultimatum.    Der  sagde1),  at,  hvis  Kongen  ikke  er- 

tum. 

kiærede  sig  for  Koalitionen  og  gav  Tropper  til  samme 
samt  afstod  i  det  Mindste  Trondhjemsstift,  Sverrig  da  mel- 
lem den  15de  og  20de  vilde  angribe  Danmark  og  Norge 
paa  3  Steder. 

Den  6te  April  kom  Ratifikationen  af  den  engelske 
Traktat  til  Stockholm;  samtidig  kom  Admiral  Hope  (Bro- 
der til  den  tidligere  nævnte  General),  der  var  udnævnt  til 
Chef  for  den  Sos  tyrke,  England  skulde  hjælpe  Sverrig  med. 
Overskibningen  af  Tropperne  til  Fastlandet  begyndte  nu 
rask,  Garderegimenterne  i  Stockholm  marcherede  til  Dalar- 
oen  for  at  indskibes.  Kronprindsens  Afreise  fastsattes  til 
den  Ilte  eller  12te.  Han  ventede  derfor  med  Utaalmodig- 
hed  paa  Hochschildts  Tilbagekomst  og  lod  Baudissin  sige, 
at  den  diplomatiske  Forbindelse  vilde  blive  afbrudt,  hvis 
der  ikke  kom  et  tilfredsstillende  Svar. 

Saaledes  stode  Sagerne  i  Stockholm,  da  man  der  er- 
farede de  konfidentielle  Meddelelser,  Dolgorouki  havde  gjort 
i  Kjøbenhavn.  Thornton  og  Suchtelen  forbausedes.  Carl 
Johan  opsatte  sin  Reise  til  den  20de. 

Kronprindsen  fattede  den  heftigste  Mistro  til  Czaren. 
En  Prinds  af  Oranien,  som  paa  denne  Tid  besøgte  det 
svenske  Hof,  antoges  at  have  havt  det  Hverv2),  at  formaae 
Carl  Johan  til  at  udsætte  Diskussionen  om  Norge.  Blandt 
flere  Iobspostern)  fik  han  at  vide,  at  de  russiske  Hjælpe- 
tropper istedenfor  at  oppebie  hans  Ankomst  til   Fastlandet 


J)  Brev  fra  Kongen  til  Prinds  Frederik  af  10.  April.    (G  A.  Kopibog). 

Jvfr.  Schinkels  minnen  VII.  Side  31. 
s)  See  Baudissins  Depecher  af  9    og  13.  April.    (G.  A.) 
3)  See    Rosenkrantzes   Brev   til   Kongen   af  7.  April   om  Lebzelters's 

Virksomhed  i  det  russike  Hovedkvarte  er. 


1813.  April.  105 

havde  faaet  en  anden  Marcheretning1).  Han  skrev  nu  til 
Keiser  Alexander,  truede,  forlangte  de  35,000  Mand  og 
fordrede  ikke  blot,  at  Dolgorouki  hjemkaldtes  og  desavou- 
eredes, men  at  al  diplomatisk  Forbindelse  mellem  Eusland 
og  Danmark  skulde  ophore.  Forst  og  fremmest  besluttede 
han  sig  til  nu  at  hæve  Sverrigs  diplomatiske  Forbindelse 
med  Danmark. 

I  Kjobenhavn  var  man  saa  bestemt  paa  ikke  at  afstaae 
nogensomhelst  Deel  af  Norge,  at  man  endog  havde  fattet 
en  Tanke  om  i  yderste  Tilfælde  at  appellere  til  Nordmæn- 
dene selv.  Og  denne  Bestemthed  forøgedes  naturligviis  nu, 
da  Dolgoroukis  Nærværelse  samt  gode  Efterretninger  fra 
det  russiske  Hovedkvarteer2)  lode  formode,  at  Sverrigs  nyeste 
Skridt  var  egenmægtigt.  Derfor  forhindrede  det  svenske 
Ultimatum  heller  ikke  Danmark  fra  netop  nu  at  gjore  et 
nyt  Skridt  henimod  Koalitionen,  hvilket  var  en  Følge  af 
de  Tildragelser  paa  Grændsen,  vi  nu  skulle  fortælle. 

I  Hamburg  havde  Haffner  efter  Kongens  Paalæg  sat 
sig  i  fortroligt  Forhold  til  Tettenborn  og  givet  denne  at 
forstaae,  at  man  kun  ventede  paa  Resultaterne  af  Bern- 
storffs og  Moltkes  Sendelser  for  at  tage  aabent  Parti  med 
ham.  Hermed  var  den  russiske  Befalingsmand  tilfreds,  saa- 
længe  Fjenden  var  langt  borte,  men  nu  skeete  der  pludse- 
lig fra  fransk  Side  en  Bevægelse  frem  fra  Allerstillingen, 
som  var  faretruende  for  ham. 

Det  var  Morand ,   som  fra  Bremen  rykkede  frem  over  Fransk  Frem- 
Rothenburg  for  at  rense  Egnen  der.     Tettenborns  Tropper  rykniB^ £  HaD~ 
i  Hannover  og  nogle  Kosakker  i  Forening  med  de  nydannede 
Estorffske   Ryttere    og   Kielmannseggeske  Jægere    førte  her 
den  lille  Krig,   som  altid  finder  Sted  mellem   de  stridende 
Hæres  Hovedstillinger,   men  kunde  ikke  udrette  Noget  mod 


*)  See  Schinkels  minnen  III.  Bilag  22  (og  21). 

2)  See  f.  Ex.  Rosenkrantzes  Brev  til  Kongen  af  8de  April. 

regelmæssige  Tropper,   og  Morand,   som  ikke    oftere   vilde 
høre  ilde  for  nogen   overilet  Retraite,    aabnede  med  Magt 
Veien  til  Harburg  og  Luneburg  og  besatte  sidstnævnte  Sted, 
hvor  hans  hele  Korps,   2,500   Mand   stærkt,   samledes. 
Aiiarm  i  Ham-  Denne  Bevægelse  vakte   stor   Aliarm.    De   af  Indbyg- 

gerne i  Hannover,  som  havde  deeltaget  i  Opstanden,  flyg- 
tede med  Gods  til  Elben  og  lod  sig  sætte  over  til  ham- 
burgsk  eller  holsteensk  Grund.  Men  de  bragte  Skrækken 
med  sig,  og  som  det  ofte  gaaer,  naar  der  er  Spænding, 
tilstede,  og  der  ikke  haves  en  god,  disciplineret  Hær  til 
Beroligelse,  forplantede  Forvirringen  sig  i  en  vid  Kreds. 
Langt  inde  i  Mecklenburg  gik  Landsbyernes  Befolkninger 
med  deres  Præster  i  Spidsen  ud  for  at  besværge  den  ind- 
bildte Fare.  At  Stemningen  ogsaa  smittede  de  høiere 
Stillede,  fremgaaer  deraf,  at  Tettenborn  befalede,  at  de  Skibe 
og  Baade,  som  havde  bragt  flygtede  Hannoveranere,  skulde 
fastholdes  paa  høire  Bred,  saa  de  ikke  maatte  afhente  de 
nye  Flygtninge,  som  anraabte  om  Hjælp. 

Det  gik  denne  Gang  imidlertid  Morand  ilde.  Den 
unge,  iltre  Czernicheff,  som  var  fortrydelig  over  ikke  at 
kunne  komme  til  at  virke  i  Nærheden  af  Magdeburg,  havde 
ved  Quitzobel  forenet  sig  med  Dornberg,  og  Begge  ilede  nu 
mod  Nord  for  at  optræde  paa  den  fortrinlige  Tumleplads 
for  lette  Tropper,  som  Hannover  afgav.  Efterat  have  pas- 
seret Lenzen  naaede  de  Natten  mellem  den  1ste  og  2den 
April  Omegnen  af  Luneburg,  uden  at  Morand  fik  det  at 
vide.  Henad  Morgenstunden  til  overfaldt  de  Staden,  fan- 
gede efter  en  fortvivlet  Modstand  fra  de  Franskes  Side 
2,200  Mand  og  erobrede  8  Kanoner,  3  Faner  og  hele  Ba- 
gagen. Morand  selv  førtes  saaret  til  Boitzenburg,  hvor  han 
nogle  Dage  efter  døde. 

Denne  Begivenhed  vakte  kun  Glæde  i  Luneburg  og 
hos  Krigsfolket.  I  Hamburg  havde  man  Følelse  af,  at  den 
kun  var  et  enkeltstaaende  vellykket  Kosakforetagende,  som  ikke 

var  begrundet  i  nogen  saadan  Overvægt  fra  Russernes  Side,  at 
den  kunde  varsle  om  Betryggelse  for  Fremtiden.  Ogsaa  gik 
Czernicheff  og  Dornberg  efter  een  Dags  Ophold  i  Liineburg 
atter  tilbage  over  Elben,  og  den  4de  rykkede  den  franske 
General  Montbrun  med  en  betydelig  Styrke  ind  i  Lune- 
burg. 

Denne  General  sendte  Streifpartier  ud  til  alle  Sider; 
nogle  af  dem  naaede  ned  til  Elbens  venstre  Bred.  Havde 
der  været  Allarm  i  Hamburg  tidligere,  blev  den  værre  nu. 
Indbyggerne  begyndte  at  pakke  deres  Sager  sammen  og 
sende  dem  bort,  mange  af  de  Rigere  flygtede  til  Altona  og 
Holsteen.  Tettenborn  lod  den  lauenburgske  Bataillon  mar- 
chere til  Bergedorf  og  den  lubske  til  Zollenspiker.  Dorn- 
berg  og  Czernicheff  forbleve  i  hans  Nærhed  og  bevogtede 
Elbens  Lob  sydefter. 

Haffner  turde  trods  Tettenborns  Opfordringer  ikke  vde  "affneur  hjælp,er 

r  °  J         Tettenborn  mdi- 

direkte  Hjælp.     Derimod  sendtes  1ste  danske  Brigade  atter       rekte. 
ned  til  Sik,  ligesom  en  lille  Deel  af  2den   Brigade  paany 
rykkede   til  Oldeslo,    og  ved  et  venskabeligt,  Arrangement 
ydede  Haffner  da  en  virksom,  indirekte  Understøttelse. 

lste  Brigades  Koncentration  havde  nemlig  Hensyn  til 
Grændsens  Forsvar  i  Henhold  til  Neutralitetserklæringen. 
Da  nu  Hamburg  paa  3  Sider  er  omgiven  af  holsteensk 
Land,  og  Brigaden  forsvarede  dette,  behovede  Tettenborn 
kun  at  forsvare  sig  paa  den  Side,  som  vender  mod  Elben; 
men  her  var  Angrebet  fra  de  Franskes  Side  vanskeligt,  og 
de  faa,  daarlige  Veie,  som  over  øerne  Syd  for  Hamburg 
forte  til  Staden,  gjordes  ufarbare.  Endvidere  lovedes  der 
Tettenborn  i  Tilfælde  af  Uheld  fri  Retraite  over  det  danske 
Gebet,  altsaa  dækket  af  danske  Tropper. 

Tettenborn  var  tilfreds  med  dette  Arrangement;  men 
Hamburgernes  Stemning  hævedes  ikke.  Angsten  forøgedes 
hver  Dag,  Franskmændene  udebleve,   og  den  danske  Gene- 

ralkonsul  Rist  skildrer  navnlig   den  7de  April  som  en  sand 
Skrækkensdag1). 

De  Franske  vare  imidlertid  endnu  ikke  saavidt  fær- 
dige med  deres  Forberedelser,  at  de  turde  angribe  Hamburg. 
Montbrun  var  kun  rykket  frem  for  at  beholde  det  sidste 
Ord  i  de  forefaldne  Smaakampe.  Efter  5  Dages  Ophold  i 
Ltineburg  gik  han  tilbage  til  Allerstillingen,  og  Kosakkerne 
fik  atter  fri  Raadighed  over  det  ostlige  Hannover.  Dorn- 
berg tog  igjen  Ltineburg  i  Besiddelse  og  sendte  Kosakkerne 
mod  Celle  og  Bremen,  hvor  de  skærmydslede  med  Vandam- 
mes Fortropper.  I  Hamburg  kom  der  stor  Glæde.  Borgerne, 
som  ved  et  smukt  varmt  Foraarsveir  vare  lokkede  ud  i  det 
Frie,  omfavnede  hverandre  paa  Gaden,  som  om  al  Nød  nu 
var  overstaaet,  og  lovprisede  de  Danske,  da  Nogle  fortalte, 
at  det  var  disses  Fremrykning  og  Opstilling,  som  havde 
holdt  de  Franske  borte. 

Uagtet  der  var  oprettet  Estafetlinier,    som    befordrede 
alle  Indberetninger  og  Ordrer  mellem  Kongen  og  hans  Un- 
dergivne paa  de  Dage,  den  regelmæssige  Post  ikke  gik,  be-, 
høvedede  et  Brev  fra  Hamburg  til  Kjøbenhavn  paa  hiin  Tid 
oftest  3  å  4  Dage  for  at  komme  til  sit  Bestemmelsessted. , 
De  Begivenheder,   vi  have  skildret,  og  Aliarmen  i  Holsteen . 
og  Hamburg  bleve  derfor  først  ret  bekjendte  i  Kjøbenhavn, 
da  Faren   var  forbi  dernede;    men  de  bevirkede  en  vigtig 
Beslutning  af  Kongen. 

Af  Indberetningerne  vare  navnlig  Generalkonsul  Rists 
urovækkende.  De  meldte  om  Holsteens  slette  Aand  og  om, 
at  et  svensk  Korps  var  landet  i  Pommern  og  rykkede 
frem  i  Mecklenburg  til  Tettenborns  Understøt- 
telse.   Rosenkrantz  indstillede  nu  til  Kongen2),  at  det  var 


*)  Blandt  de  mange  Indberetninger,  som  findes  i  Militairarkiverne,  om 
Forholdene  i  Hamburg  henvise  vi  for  denne  Periode  navnlig  til  Rists. 

*)  Rosenkrantzes  Brev  til  Kongen  af  9de  April,  jvf.  Brev  af  8de  og  Ind- 
stilling af  10de. 


Kongen  beslutter 
Ham- 

nødvendigt  at  antage  sig  Naboernes  Frelse  samt  ikke  at 
holde  denne  Hensigt  skjult,  da  man  ene  derved  kunde  fore- 
komme -Ødelæggelsen  af  Kongens  egne  Lande  og  Opror  i  Hol- 
steen.  Der  var  ingen  Tid  at  spilde.  Man  maatte  ophæve 
Alt,  hvad  der  fra  de  Franskes  Tid  var  indfort  til  Hinder 
for  Handel  og  Vandel.  Hvis  man  nu  ikke  hjalp  Tettenborn 
mod  de  Franske,  saa  vilde  Svensken  komme  til  hans 
Hjælp. 

Det  Sidste  virkede  paa  Kongen.  Han  gav  nu  Ordre  *°J* 
til1),  at  hele  den  bevægelige  Armeedivision  skulde  rykke  w  og  Lubek. 
frem,  samt  at  Haffner  skulde  meddele  Tettenborn,  at,  hvis 
denne  vilde  give  den  Forsikkring,  at  de  Svenske  ikke  skulde 
komme  til  Hamburg  og  Liibek,  saa  skulde  Danmark  sørge 
for,  at  de  Franske  ikke  kom  der.  Saasnart  denne  Forsik- 
kring var  givet,  skulde  de  danske  Tropper  rykke  ind  i 
Hansestæderne,  Haffner  være  Kommandant  i  Hamburg, 
Oberst  Friis  i  Liibek,  og  det  Lofte  gives  Tettenborn,  at 
man  ikke  vilde  forlade  Byerne  igjen,  for  Keiser  Alexander 
sendte  Afløsning.  Særlige  Ordrer  sendtes  for  Hurtigheds 
Skyld,  foruden  til  Landgreve  Carl,  til  den  høistkomman- 
derende  Officeer  i  Stockelsdorf  om  strax  at  lade  Tropper 
1  rykke  ind  i  Liibek,  til  Sokapitain  Kruse  om  strax  at  samle 
Elbflottillen  ved  Altona  o.  s.  v. 

Samme   Dag,    denne    Befaling  udstedtes,    erholdt    den  Det  svens*eU1- 

°  °  timatum  afslaaes. 

svenske  Chargé   d'affaires  Kammerjunker  Lorichs  Svar  paa 
'det  svenske  Ultimatum.    Kongen  lod  blandt  Andet  sige,  at 
han  efter  Kongerigernes    Konstitution    ikke    kunde    af&taae 
Norge  uden  de  danske  og  norske  Stænders2)  Samtykke. 

Der  forløb  ingen  Uge  efter  dette  Svar,  for  den  svenske  Nye  *******»#* 

,n,  «.   .  ~  fra  Sverrigs  Side. 

Charge  d  affaires  forlangte  Opreisning  i  Anledning  af,  at 
danske  Kanonbaade  den   1ste  April  havde   overskaaret  An- 


')  Brev  fra  Kongen  til  Ewald  af  10de  April. 

a)  »etats o .     Sætningen  oversat  efter  et  diplomatisk  Aktstykke. 

kertougene  paa  2  svenske  Kanonbaade  under  svensk  Kyst. 
Det  forholdt  sig  med  denne  Sag  saaledes,  at  2  Baade  uden 
Mandskab  vare  henlagte  midt  i  Sundet  udfor  Helsingør  for 
under  taaget  Veir  at  tjene  til  Sømærke  for  en  forventet 
engelsk  Konvoi.  Premierlieutenant  Lorck  af  Søetaten  havde 
da,  ganske  fornuftigt,  kappet  Ankertougene  og  ladet  dem 
flyde.  Den  danske  Eegering  var  imidlertid  tilsinds  at  gjore 
en  Undskyldning ,  men  inden  de  fornødne  Oplysninger  be- 
træffende  Begivenheden  vare  indhentede,  overleverede  Kam- 
merjunker Lorichs  den  21de  en  ny  Besværing,  idet  han 
førte  Klage  over,  at  der  den  6te  April  var  skudt  fra  Kron- 
borg paa  en  svensk  Kanonbaad,  som  havde  lagt  sig  mellem 
Fæstningen  og  en  forbiseilende  engelsk  Konvoi.  Der  for- 
langtes i  den  Note,  som  man  i  den  Anledning  indleverede1), 
at  den  danske  Officeer,  som  havde  givet  Ordre  til  Skyd- 
ningen, skulde  stilles  for  en  Krigsret,  og  det  tilføiedes,  at, 
hvis  dette  ikke  var  skeet  inden  6  Dage,  vilde  den  svenske 
Chargé  d'affaires  forlange  sit  Eeisepas.  Ogsaa  nu  vilde  Kon- 
gen for  at  forhale  Fredsbruddet  efterkomme  Forlangendet; 
han  lod  strax  en  Overkommission  nedsætte-) ;  men  det  hjalp 
ikke.  Endnu  samme  Dag  (den  21de)  fik  Kammerjunker  Lo- 
richs fra  sit  Hof  Ordre  til  at  forlange  Pas  —  ikke  i  Anledning 
af  Tildragelserne  i  Sundet ,  men  paa  Grund  af  det  Svar, 
der  var  givet  den  10de,  eftersom  dette  »ikke  lod  Sverrig  i 
Tvivl  om,  at  Danmark  undslog  sig  for  at  antage  den  eneste 
Basis,  hvorfra  Kongen  af  Sverrig  ifølge  sine  Traktater  med 
Storbrittannien  og  Kusland  havde  besluttet  ikke  at  vige,« 
»saa  at  alt  Haab  om  at  gjøre  Ende  paa  de  nærværende 
Stridigheder  mellem  begge  Hoffer  syntes  at  være  for- 
svundet.« 


*)  findes   som   Bilag    til  Baudissins  Skrivelse  til  Rosenkrantz  af  17de 

April  (Kopi  i  G.  A) 
2)  See  Brev  til  Frederik  af  Hessen  af  22de  April. 

Idet  den  svenske  Chargé  d'affaires  forlangte  sit  Pas, 
forelagde  han  (den  21de)  de  Vilkaar,  paa  hvilke  der  efter 
den  svenske  Kronprindses  Bestemmelse  endnu  kunde  aabnes 
Underhandlinger  imellem  de  nordiske  Hoffer.  De  Lede  saa- 
saaledes1): 

»Endskjondt  Rusland  og  England  ikke  have  gjort  no- 
get Skridt  hos  Kongen  af  Sverrig  til  Bedste  for  Danmark, 
vil  Hs.  Majestæt  dog  —  i  Betragtning  af  -Oieblikkets  Vig- 
tighed og  den  uundgaaelige  Nødvendighed  saameget  som 
muligt  at  forkorte  de  modende  Vanskeligheder  —  kunne 
samtykke  i  paa  efterfølgende  Vilkaar  at  begynde  Under- 
handlinger med  Hoffet  i  Kjobenbavn  for  at  opfylde  de  Be- 
tingelser, som  ere  fastsatte  i  Traktaterne  mellem  Sverrig, 
Rusland  og  Storbrittannien. 

Basis.  Norges  Afstaaelse  til  Sverrig,  som  strax  sætter 
sig  i  Besiddelse  deraf  paa  følgende  Vilkaar: 

Sverrig  frasiger  sig  alle  sine  Fordringer  til  Danmark, 
som  kunne  beløbe  sig  til  een  Million  Hamb.  Rigsd. 

Forpligtelse  inden  eet  Aars  Forløb  at  udbetale  til  Dan- 
mark den  Sum  af  2  Millioner  svenske  Rigsdaler,  hvoraf  den 
ene  Million  ved  Ratifikationernes  Udvexling. 

Forpligtelse  fra  Sverrigs  Side,  saalænge  indtil  Danmark 
har  faaet  Skadesløsholdelse  af  lige  Værd  for  Afstaaelsen  af 
Norge,  at  holde  fuldtalligt  paa  Fastlandet  et  Korps  af  35,000 
Mand  i  det  Mindste. 

•Sverrig  vil,  blot  af  Agt  for  England  og  Rusland,  ikke 
gjøre  nogen  Vanskelighed  i  at  lade  Pommern  indbefattes  i 
denne  Skadesløsholdelse. 

En  anden  Maade  at  kunne  gjøre  Ende  paa  de  nuvæ- 
rende Stridigheder: 

Basis.  Norges  Afstaaelse  til  Sverrig.  Naar  Traktaten 
derom  sluttes,  tages  Throndhjems  Stift  i  Besiddelse. 

Fæstningerne    Kongsvinger    og    Frederikshald  overgives 


')  Trykt  i  Wergelands  Norges  Konstitutions  Historie,  1ste  Hefte,  Bilag  V. 

til  Hs.  Majestæt  Kongen  af  Sverrig,  eller  disse  Fæstninger 
sløifes. 

Den  danske  Armee  forener  sig  med  den  svenske  for  at 
kaste  de  Franske  tilbage  paa  Rhinens  venstre  Bred  og  for 
at  skaffe  Danmark  en  Skadesløsholdelse ,  der  har  lige  Værd 
med  Norge. 

Fra  det  øieblik,  denne  Skadesløsholdelse  antages  af 
Danmark ,  skulde  Sverrig  tage  Resten  af  Norge  i  Besid- 
delse, n 
sten  diplomatiske  Grev  Baudissin  i  Stockholm  havde  den  14de  April, 
svemg  hæves,  samme  Dag  Tilbagekaldelsesordren*  til  Lorichs  var  afgaaet 
derfra ,  erholdt  sit  Pias  tilstillet1) ,  og  den  23de  April 
kundgjorde  Kong  Frederik  da  i  en  Rundskrivelse  til  samt- 
lige Befalingsmænd  i  Danmark  og  Norge-),  at  den  diploma- 
tiske Forbindelse  med  Sverrig  var  hævet,  uden  at  nogen 
egenlig  Krigttilstand  dog  endnu  var  indtraadt.  Samtidig 
gjentoges  de  tidligere  Dispositioner,  hvorefter  alle  Tropper  i 
de  forskjellige  Provindser  skulde  ile  de  angrebne  Punkter 
til  Hjælp.  Tillige  indkaldtes  alle  Frifolk  paa  Fyen3),  efter- 
som et  almindeligt  Rygte  endnu  meldte,  at  det  første  Angreb 
vilde  gjælde  denne  -0;  men  Kongen  ansaae  ikke  dette  for 
saa  sandsynligt,  at  han  vilde  forlægge  Tropper  andenstedsfra 
derhen, 
»en  bevægelige         j  Holsteen  havde  den  kongelige  Ordre,  vi  have  omtalt, 

Armedivision    i 

aoisteen  samles. frembragt  Røre.  Medens  18de  Brigade  koncentreredes  om 
Wandsbek  og  Altona,  samledes  for  første  Gang  2den.  .1ste 
Bataillon  af  »Dronningen«  fra  Gliickstadt,  3die  Bataillon 
»Holsteen«  fra  Kiel  samt  2den  Bataillon  slesvigske  Jægere 


1)  See  Brev  fra  Baudissin  til  Rosenkrantz  af  17de  April.  (G.  A.) 
s)  (G.  A.)  Skrivelsen  afgik  chiffreret  til  Prinds  Frederik,  General  Krogh 
og   Kommandanten   paa   Bornholm,   en   claire  til   de  øvrige  Befa- 
lingsmænd. 
3)  Skrivelse  fra  Kongen  til  Fyens  Generalkornmando  af  25de  April. 

fra  Ekernførde  begave  sig  tilligemed  Batterierne  Gonner  og 
Kjerulff  samt  1ste  og  4de  Eskadron  holsteenske  Byttere  til 
et  spredt  Kantonnement  om  Oldeslo.  Kun  2  Afdelinger 
af  sidstnævnte  Brigade,  nemlig  1ste  Bataillon  »Fyen«  i  Kends- 
borg  og  3die  Bataillon  »Slesvig«  i  Frederiksort,  bleve  til- 
bage for  ikke  at  blotte  Fæstningerne,  men  ventede  Afløs- 
ning nordfra.  Istedenfor  General  Dorrien,  som  havde  Orlov, 
overtog  Oberst  Cronhelm  af  Dronningens  Livregiment  Bri- 
gadebefalingen. Ewald  forblev  i  Kiel,  da  han  var  syg  og,  som 
han  selv  meldte,  intransportabel.  Han  beholdt  Kommando- 
personalet hos  sig,  saa  Tropperne  ved  Grændsen  ikke  havde 
nogen  Overbefaling  paa  Stedet. 

Alt  dette  skeete  dog  ,  som  allerede  bemærket ,  længe 
efter  at  Faren  for  Hamburg  var  forbi.  Tettenborn  følte  sig  i 
Haab  om  Hjælp  andenstedsfra  nu  atter  tryg;  men  selv 
om  dette  ikke  havde  været  Tilfældet,  vilde  han  ikke  uden 
Ordre  fra  sin  Herre  kunne  være  gaaet  ind  paa  de  danske 
Forslag  og  Betingelser.  Han  kunde  ikke  overlade  en  By, 
som  han  havde  taget  i  Besiddelse  for  Czaren,  til  en  anden 
Stat,  især  ikke  til  Danmark,  som  endnu  hverken  i  Ord  eller 
Handling  havde  erklæret  sig  mod  Napoleon,  men  tvertimod 
havde  antaget  en  afgjort  fjendtlig  Holdning  mod  Kuslands 
Allierede  ved  Nedreelben,  Svenskerne.  Han  kunde  heller 
ikke  forhindre  de  Sidstnævnte  fra  at  komme  til  Hamburg, 
naar  de  vilde  underordne  sig  den  russiske  Overhoihed. 

°  sætter  sig  de  Dan- 

Da  Haffner  meldte  Tettenborn  de  kgl.  Ordrer ,  blevskes  indrykning  i 
denne  derfor  synlig  overrasket.  Med  den  fuldendte  Hoflig-  Hamburg- 
hed,  som  udmærkede  ham,  udtalte  han  sin  levende  Glæde 
over ,  at  de  Danske  nu  vilde  understotte  ham ,  og  lovede 
strax  at  gjore  Indberetning  om  dette  Skridt,  som  tilfulde 
vilde  vinde  Czarens  Anerkj endelse.  Derimod  slog  han  Alt, 
hvad  Haffner  kun  med  Vanskelighed  fik  fremført  om  Over- 
tagelsen af  Byen  og  Garantien  for,  at  Svenskerne  ikke  skulde 
komme  der,  hen  med  den  Bemærkning,  som  han  i  Fortrolig- 


Tettenborn   mod- 

hed  fremførte,  »at  han  ikke  var  berettiget  til  at  overlade 
Byens  Overkommando  til  Nogensomhelst ,  hvad  der  efter 
hans  Mening  dog  indeholdt  den  Trøst,  at  fik  de  Danske  ikke 
denne,  saa  fik  de  Svenske  den  heller  ikke«. 

Det  vil  erindres,  at  Dolgorouki  var  bemyndiget  til  at 
foreslaae  de  Danske  at  tage  Hansestæderne  i  Besiddelse. 
Derfor  skrev  Fyrsten  nu  i  et  Brev,  som  af  Generalkonsul 
Rist  den  17de  overleveredes  til  Tettenborn1),  at  denne  Be- 
siddelsestagen var  overeensstemmende  med  Keiserens  Villie. 
Men  Dolgorouki  overskred  her  sin  Berettigelse.  Dengang 
han  var  afreist  fra  det  russiske  Hovedkvarteer,  var  Efterret- 
ningen om  Hamburgs  Indtagelse  af  russiske  Tropper  ikke 
endnu  kommen  derhen ;  man  kunde  dengang  opfordre 
Danmark  til  at  tage  Hansestæderne ,  eftersom  det  vilde 
være  at  bekrige  Frankrig.  Nu  vare  Forholdene  anderledes. 
Det  viste  sig  ogsaa,  at  Tettenborns  Opfattelse  var  den  retter 
thi  ikke  alene  forbød  Czaren  denne  at  bortgive  Overkom; 
mandoen,  men  han  paalagde  ham  endog  kun  i  yderste  Nød 
at  indlade  danske  Tropper  i  Stæderne,  hvorimod  han,  naa- 
de  vilde  deeltage  i  Krigen,  kunde  anvise  dem  Nordkysten  af 
Tydskland  og  Holland  som  en  passende  Virkeplads. 

De  danske  Tropper  kom  derfor  ikke  længere  end  til 
Wandsbek  og  Altona.  Der  reiste  sig  nu  ogsaa  paa  den  Tid 
i  Hamburg  selv  en  Stemning  mod  deres  Indrykning,  hvil- 
ken var  foranlediget  ved ,  at  Rist  efter  Rosenkrantzes  Op- 
fordring havde  søgt  at  bevæge  Raadet  til  at  anmode  Dan- 
mark om  at  besætte  Byen.  Man  frygtede  for ,  at  det 
kunde  blive  Begyndelsen  til  et  dansk  Herredømme ,  at  det 
danske  Regerings-  og  Handelssystem  kunde  blive  Byen  paa- 
tvunget, at  den  engelske  Konsul  vilde  blive  nødt  til  strax 
at  reise,  og  den  engelske  Handel,  man  havde  gjort  Regning 
paa,  ikke  komme  istand. 


l)  See  Rists  Indberetning  til  Rosenkrantz  af  20de  April.  (Extrakt.  i  G.  A. 

Fyrst  Dolgorouki  bedrøvedes  saavel  over  det  Forhold, 
som  var  indtraadt  mellem  Sverrig  og  Danmark,  som  over, 
at  Tettenborn  afslog  hans  Anmodning,  og  udtalte  endog,  at 
man  under  disse  Forhold  ikke  kunde  forlange,  at  de  Danske 
skulde  hjælpe  denne  General.  Imidlertid  opgav  han  ikke 
Haabet  om,  at  hans  Sendelse  kunde  lykkes,  og  i  Kjøben- 
havn  oplivedes  man  af  hans  fortsatte  Ophold  der.  Man  var 
kommen  til  en  saadan  indre  Tilstand ,  at  man  ikke  turde 
tænke  paa  et  Brud  med  Koalitionen. 

I  Norge  voxede  Faren  for  Hungersnød  Dag  for  Dag. Indre 
Nordenfjelds  vare  Magazinerne  tømte,  saa  man  søndenfra 
maatte  sende  Korn  derop,  og  det,  som  modtoges,  maatte  strax 
uddeles  til  Befolkningen.  Den  engelske  Flaade,  som  efter 
Traktaten  mellem  Sverrig  og  England  var  kommen  til  Kat- 
tegat, besværliggjorde  Transporterne  fra  Danmark,  og  Prinds 
Frederik,  som  dog  ikke  var  ganske  fri  for  at  male  med  vel 
stærke  Farver,  meldte,  at  Norge  gik  en  skrækkelig  Krise 
imøde,  at  Alle  snart  vilde  tage  Føden,  hvor  den  kunde  fin- 
des, o.  s.  v. 

I  Danmark  sukkede  man  under  Pengeforordningens  Føl- 
ger. Mod  Forventning  var  Koursen  ikke  falden  fra  den 
Høide,  hvortil  den  i  Januar  var  stegen,  nemlig  2000  pCt. 
Staten  stod  uden  Midler,  nødsaget  til  at  tære  paa  de  15 
Millioner,  som  vare  stillede  til  dens  Raadighed  efter 
Forordningen  af  5te  Januar,  men  kun  repræsenterede  en 
ringe  Værdi. 

Værst  vare  dog  Forholdene  i  Holsteen.  En  Befaling  an- 
gaaende  Rigsbankpengenes  uvægerlige  Modtagelse  i  Holsteen 
og  Slesvig  havde  kun  havt  til  Følge,  at  Indvaanerne  der  med 
større  Sammenhold  satte  sig  imod  de  danske  Papirspenge. 
Den  Gjæring,  som  derved  var  opstaaet  i  Gemytterne,  fik  ny 
Næring  af  den  almindelige  tydske  Frihedsbegeistring ,  som 
daglig  voxede  i  Styrke  og  greb  Holsteen  fuldstændigt.  Den 
offenlige    Stemme   i    Hertugdømmet    fordrede    den    danske 

8* 

Handelspolitik  og  de  trykkende  Indførselsforbud  hævede, 
især  da  de  vare  ophørte  i  Hamburg  og  overalt,  hvor  Rus- 
serne vare  komne  frem.  Der  var  ikke  længere  noget  Tryk 
fra  Frankrigs  Side,  som  nødvendiggjorde  dem ,  og  mange 
oplyste  Mænd  raadede  til  at  ophæve  dem  ogsaa  for  Dan- 
marks Vedkommende;  men  man  nærede  i  Kjøbenhavn  Be- 
tænkeligheder ved  pludseligt  at  gjøre  det  og  tillod  derfor 
i  April  kun,  at  enkelte  tidligere  forbudte  Ting,  saasom  Bom- 
uld, Mahogni,  Riis  og  Rom,  indførtes. 

Det  er  derfor  ikke  til  at  undres  over,  at  alle  Indbe- 
retninger omtalte  Tonen  i  Holsteen  som  slet  og  endogsaa 
stillede  i  Udsigt,  at  et  Oprør  kunde  udbryde  der,  hvis  Dan- 
mark ikke  sluttede  sig  til  den  tydske  Sag. 

Den  daarlige  Stemning  greb  ogsaa  Hæren  ved  Grændsen, 
og  Soldaterne  deserterede  hobeviis  til  de  nye  tydske  Korp- 
ser, som  dannede  sig.  Dog  maa  det  bemærkes,  at  Aarsa- 
gen  ikke  saa  meget  var  Medfølelse  for  den  tydske  Sag, 
som  den  var  de  udmærkede  Betalingsvilkaar  —  40  Daler 
i  Haandpenge  og  1  Shilling  engelsk  i  daglig  Løn  —  der 
bødes  de  Frivillige  og  stode  i  en  skrigende  Modsætning  til 
den  Nød,  som  herskede  hos  de  danske  Tropper.  Ogsaa  en- 
kelte Jyder  og  Fyenboer  lode  sig  af  Trang  og  Mangel  paa 
Underhold  forlede  til  at  følge  Holstenernes  Exempel ;  de 
toge  dog  ikke  Tjeneste  i  de  tydske  Korpser,  men  flygtede  til 
Mecklenburg  eller  Preussen  for  at  søge  Arbeide  i  de  af 
saamange  kraftige  Hænder  forladte  Egne.  For  at  standse 
Desertionerne  havde  Haffher  af  Tettenborn  forlangt  et  Kar- 
tel, hvorefter  alle  bortløbne  Soldater  skulde  tilbageleveres. 
Han  havde  faaet  det  Indtryk ,  at  et  saadant  virkeligen  var 
ham  lovet,  men  det  viste  sig  urigtigt.  Den  russiske  Gene- 
ral kom  med  Udflugter,  slog  nye  Forlangender  hen  med  den 
Bemærkning,  at  det  umuligt  kunde  være  den  danske  Konge 
magtpaaliggende  at  faae  nogle  hundrede  slette  Soldater  til- 
bage, at  han  iøvrigt  gjerne  vilde  efterkomme  Ønsket,   naar 

han  var  sikker  paa,  at  Kongen  vilde  fritage  de  Undvegne 
for  al  Straf,  men  at  Bemyndigelsen  dertil  i  hvert  Fald 
maatte  komme  fra  Keiseren,  til  hvem  Sagen  var  indberet- 
tet. I  April  Maaned  fandt  man  iovrigt,  at  Desertionerne 
toge  af,  hvilket  man  forklarede  deraf,  at  alle  de  egenlige  Va- 
gabonder nu  vare  Løbne  deres  Vei. 

Medens  Regeringen  paa  Grund  af  disse  indre  Forhold 
med  Utaalmodighed  ventede  paa  Fred  med  England,  udløb 
Vaabenstilstanden  paa  Elben.  Der  gjordes  da  fra  Kjøben- 
havn  et  nyt  Forsøg  paa  en  almindelig  Stilstand,  idet  Lieu- 
tenant  Lorek  sendtes  til  Admiral  Morris  ved  Kullen  med  et 
fornyet  Forslag  hertil.  Men  efterat  Admiralen  havde  ind- 
meldt Sagen  til  Hope ,  og  denne  atter  til  Admiralitetslor- 
derne  i  London,  henvistes  Danmark  til  det  Svar,  det  tid- 
ligere havde  erholdt  paa  et  lignende  Forslag.  Vaabenstil- 
standen paa  Elben  fornyedes  dog  ikke  destomindre  fra  dansk 
Side  paa  6  Uger. 

Endelig  nærmede  Tiden  sig ,  da  Kampen  imellem  de  Kampen  meiiem 
store  Hærmasser  i  Europas  Midte  paany  skulde  begynde.  Hn°J^*rse°* 
Napoleon  havde  den  15de  April  forladt  Paris  for  at  stille 
sig  i  Spidsen  for  de  Tropper,  hans  organiserende  Geni  havde 
tilveiebragt.  Han  lod  Prinds  Eugen  med  hele  sit  Korps 
undtagen  Puthods  Division  marchere  mod  Weissenfels, 
hvor  Keiseren  med  sine  Kolonner  forenede  sig  med  ham 
og  derved  frembragte  en  Hær  paa  200,000  Mand  ligeoverfor 
den  i  Sachsen  letsindigt  fremrykkede,  kun  halvt  saa  stærke 
Fjende. 

Samtidig  skeete  der  en  ny  Ordning  af  Kommandofor-  Da™*, 
holdene  ved  Nedreelben.  Marechal  Davout,  som  nys  havde 
gjort  sig  berygtet  ved  uden  Nødvendighed  at  sprænge  en  af 
Buerne  paa  den  smukke  Elbbro  ved  Dresden,  og  hvis  hen- 
synsløse Strenghed  efter  Keiserens  Mening  ikke  var  paa  sin 
Plads  i  Sachsen,  hvor  Folkets  Følelser  skulde  skaanes,  be- 
ordredes   den    16de  April    til   at    begive  sig  til  Nedreelben 

for  atter  at  tage  Befaling  over  den  32te  Militairdivision  og 
de  Tropper,  som  vare  bestemte  til  at  rykke  frem  mod  Ham- 
burg. Den  Deel  af  hans  Korps,  som  var  med  ham  i  Sach- 
sen ,  satte  sig  i  Marche  mod  Nord  langs  Elbens  venstre 
Bred;  selv  ilede  han  forud  til  Bremen,  medens  Rygtet  om 
hans  Ankomst  fløi  foran  ham  og  fyldte  Hamburgerne  med 
ny  Skræk  for,  hvad  der  kunde  forestaae  deres  By. 
waumoden.  Ogsaa  paa  de  Allieredes  Side  fandt  der  paa  denne  Tid 

en  vigtig  Ansættelse  Sted  ved  Nedreelben,  idet  Grev  Wall- 
moden-Gimborn1)  ankom  for  at  samle  Tettenborns,  Dorn- 
bergs og  Czernicheffs  Korpser  til  en  Heelhed,  forøge  den  saale- 
des  dannede  Hær  med  de  nye  Tropper,  Nordtydskland  kunde 
yde,  og  dernæst  anvende  sine  Stridskræfter  til  at  dække  den 
store  Hærs  høire  Fløi,  og,  efterat  Elben  var  passeret,  ved 
Streifexpeditioner  i  Ryggen  paa  den  franske  Hær  opvække 
Skræk  hos  denne  og  Mod  og  Tillid  hos  Befolkningerne-). 
Wallmoden  ankom  til  Hamburg,  holdt  Skue  over  Tropperne 
der,  men  tog  dernæst  sit  Ophold  ved  Dornbergs  og  Czerni- 
cheffs Tropper  ved  Lauenburg  og  Boitzenburg,  idet  han  fore- 
løbig vilde  lade  Tettenborn  være  øverste  Herre  i  Hamburg. 
svenskerne  og  Bag  Wallmoden  i  svensk  Pommern  vare  Svenskerne, 
cari  Johan.    henyed  ^{m  Mand  stærke  f    landede.     Kronprindsen   var 

endnu  i  Stockholm.  Den  22de  fik  han  Traktaten  med 
Preussen  afsluttet,  hvorefter  et  Korps  paa  27,000  Preussere 
skulde    støde    til    den    svenske  Hær  i  Nordtydskland,    men 


J)  Ludvig  Georg  Thedel  Grev  v.  Wallmoden  -  Gimborn, 
født  1769  i  Hannover,  havde  efterhaanden  været  i  hannoveransk 
(engelsk),  preussisk  og  østerrigsk  Tjeneste.  Han  havde  udmærket 
sig  som  Partigænger,  men  ogsaa  været  anvendt  til  diplomatiske 
Sendelser 

*)  Geschichte  des  Armeecorps  unter  den  Befehlen  des  Generallieute- 
nants  Grafen  v.  Wallmoden -Gimborn  an  der  Nieder-Elbe  und  in 
den  Niederlanden  (Oesterreichische  militairische  Zeitschrift  1S27, 
Ister    Band,  Side  124). 

denne  Omstændighed  hævede  ikke  de  Ængstelser  for  Frem- 
tiden, som  Dolgoroukis  fortsatte  Ophold  i  Kjobenhavn  gav 
Anledning  til.  Den  26de  tiltraadte  han  Reisen.  Inden  han 
forlod  Sverrig,  besøgte  han  Essens  nu  11000  Mandstærke 
Korps ,  som  var  opstillet  mod  Norge ,  og  de  3000  Mand 
under  Toll  i  Skaane.  Underveis  fik  han  nye,  foruroligende 
Meddelelser  om  Fremgangen  af  Forhandlingerne  mellem 
Danmark  og  Rusland.  Han  begyndte  da  at  troe  paa  Mu- 
ligheden af,  at  han  var  forstodt  af  Czaren,  og  gav  sig 
med  sydlandsk  Lidenskabelighed  strax  til  at  smede  Planer 
om  at  reise  Finland,  Polen  og  Tyrkiet  mod  Rusland1)  samt 
at  advare  Preussen  mod  at  troe  paa  Rusland.  Inden  han 
naaede  Carlskrona ,  hvor  han  vilde  indskibe  sig,  og  hvor 
Marechal  Stedingk  ventede  paa  ham,  havde  han  dog  alle- 
rede seet  nogle  Virkninger  af  de  mange  Jern ,  han  havde 
lagt  til  Ilden  for  ad  diplomatisk  Vei  at  forebygge  Dan- 
marks Forsoning  med  Rusland,  men  de  vare  ikkegtilstrække- 
lige  til  at  berolige  ham. 

Efter  Napoleons  Ankomst  til  Hæren  begyndte  paa  een-De  Franskes  nye 
gang  fra  alle  Punkter  Franskmændenes  Fremrykning.  OgsaaFreB^^nrg  mod 
Tropperne  i  Allerstillingen  deeltoge  i  denne.  I  to  Kolonner, 
een  fra  Bremen  over  Rothenburg  til  Harburg  og  een  fra 
Celle  over  Luneburg  til  Winsen  og  Hoopte,  rykkede  Van- 
dammes endnu  kun  høist  ufuldstændige  Hærdeel  frem  mod 
Hamburg,  hvis  Borgere  paany  begyndte  at  flygte  bort.  Sam- 
tidig rykkede  Puthods  5te  Division  sydfra  ogsaa  derhen 
imod.  Den  29de  tog  Vandamme  Harburg  i  Besiddelse;  den 
30te  kom  Davout  til  Liineburg. 

Da  der  ved  de  Franskes  Koncentration  var  kommet  et 
troppetomt  Rum  paa  det  Sted,  hvor  Czernicheff  oprindeligt 
skulde  have  været,  var  denne  atter  ilet  mod  Syd  for  at 
streife  ind  i  Westphalen.   Wallmoden  beholdt  til  sin  umid- 


1)  Schinckels  mionen  VII  Bilag  24. 

delbare  Raadighed  kun  Tettenborn  og  Dornberg,  hiin  om 
Hamburg,  denne  om  Lauenburg  og  Boitzenburg. 

Imellem  den  hannoveranske  Kyst,  som  de  Franske  nu 
havde  besat  heelt  ned  til  Stade,  og  Hamburg  laa  det  af 
mangfoldige  Flodarme  gjennemskaarne,  lavtliggende  Land, 
som  (fra  Vest  til  øst)  dannede  øerne:  Finkenwerder,  Al- 
tenwerder, Waltershof,  Neuhof,  Wilhelmsburg,  Ochsenwer- 
der,  Billwerder,  Kirchwerder,  Neuengamm,  Altengamm  o.  s.  v. 
En  stor  Deel  af  dette  flade  Terrain  var  indvundet  fra  Flo- 
den og  kunde  forvandles  til  Morads  ved  Gjennemskjæring  af 
Digerne.  Fra  Harburg  forte  Veien  til  Hamburg  over  Wilhelms- 
burg, fra  Hoopte  (beliggende  paa  Landtungen  mellem  Luhe 
og  Elben)  over  Kirchwerder  til  Bergedorf.  Dog  maa  dette 
ikke  forstaaes ,  som  om  der  var  banede  Veie ;  kun  paa 
Wilhelmsburg  havde  der  været  en  i  Zigzag  løbende,  daar- 
lig  Landevei;  men  den  var  nu  odelagt  og  tildeels  sat  un- 
der Vand. 

Det  var  at  vente,  at  de  Franske  ikke  vilde  vælge  deres 
Angrebsvei  fra  Hoopte  til  Bergedorf.  Deels  vilde  dette 
næsten  uundgaaeligt  fore  dem  i  Berøring  med  de  Danske, 
deels  vare  Vanskelighederne  her  noget  større;  thi  det  domi- 
nerende Punkt  laa  her  paa  Tettenborns  Side  af  Floden,  det 
var  Zollenspiker.  Derimod  beherskedes  Wilhelmsburg  fuld- 
stændig fra  Harburg;  en  ubetydelig  Skandse,  bygget  ligeover- 
for dette  Fort,  var  det  eneste  Forsvarsmiddel  for  Tettenborn 
i  den  sydlige  Deel  af  øen.  Men  den  nordlige  Deel  af  øen, 
Feddel,  vilde  byde  Franskmændene  et  vanskeligt  Terrain 
at  operere  paa,  og  paa  Grassbrok,  umiddelbart  foran  Ham- 
burgs sydlige  Port,  havde  Tettenborn  en  Skandse  med  Kanoner. 
Tettenborns  oP-        Hamburgs  nærmeste  Befæstning  var  efter    bedste  Evne 

stilling. 

udbedret.  Voldene  og  Bastionerne  vare  blevne  forsynede 
med  Brystværn,  og  Dæmningerne  foran  Portene  gjennem- 
gravede.  Borgervæbningen  og  2  Kompagnier  af  den  meck- 
lenburgske  Garde  overtoge  Tjenesten   i   selve  Staden.      Paa 

Wilhelmsburg  opstilledes:  IsteBataillon  Hanseater,  Kielmanns- 
egges  Jægere  og  de  2  andre  Kompagnier  af  den  mecklen- 
burgske  Garde bataillon ;  ved  Zollenspiker :  3die  Bataillon 
Hanseater  (Liibekkere)  og  det  Halve  af  den  lauenburgske  Ba- 
taillon; paa  Ochsenwerder  (midt  imellem  disse  2  vigtigste 
Punkter):  2den  Bataillon  Hanseater.  I  Bergedorf  som  Re- 
serve  opstilledes  den  anden  Halvdeel  af  den  lauenburgske 
Bataillon  samt  en  nydannet  hannoveransk  Bataillon  »Bre- 
men-Verden«, Kosakkerne  og  det  øvrige  Rytteri  samt  de 
Kanoner,  som  ikke  vare  sendte  frem  til  nogle  af  de  truede 
Punkter.  Tre  hamburgske  Skibe,  bevæbnede  med  6  å  8  Ka- 
noner hvert,  bevægede  sig  i  Stiderelben  udfor  Wilhelmsburg, 
men  det  ene  af  dem  blev  strax  efter  de  Franskes  Ankomst 
til  Harburg  taget  af  disse  og  fort  over  til  deres  Side  af 
Floden,  hvor  det  imidlertid  blev  skudt  i  Brand  fra  Skand- 
sen  paa  Wilhelmsburg. 

Disse  Foranstaltninger  kunde  naturligviis  ikke  berede 
de  Franskes  Fremmarche  nogen  alvorlig  Forhindring,  og 
Hjælp  fra  de  Allierede  var  ikke  at  vente.  Dornbergs  Korps 
bestod  meest  af  Kosakker  og  kunde  derfor  blot  hjælpe  ved 
Angreb  i  Fjendens  Flanke  i  Hannover;  de  tydske  Afdelin- 
ger, som  dannedes  i  Preussen  og  Mecklenburg,  vare  endnu 
ikke  gaaede  ud  af  deres  Depotsteder ,  Svenskerne  i  Pommern 
endnu   ikke    færdige    til   at    rykke   frem.     Alt    blev    derfor 

fhængigt  af  den  Rolle,  Danmark  vilde  spille.  Dets  Hær  i 
Holsteen  havde ,  efterat  den  var  bleven  forhindret  fra  at 
besætte  Hansestæderne,  udstrakt  sine  Kantonnementer  noget 
for  at  undgaae  Naturalforpleiningens  Omkostninger ,  men 
laa  forovrigt,  som  vi  sidst  forlode  den,  med  Brigadekvarte- 
rer i  Wandsbek  og  Oldeslo.  Begge  de  stridende  Hære  bei- 
lede til  dens  Understøttelse ,  men  den  var  lovet  Tetten- 
born,  idet  Haffner  havde  givet  ham  at  forstaae,  at  Danmark, 
naar  det  kom  til  det  Yderste,  hverken  vilde  lade    Hamburg 

eller  ham  i  Stikken. 

Det  var  paa  høie  Tid,  Hjælpen  ydedes ,    og  Tettenborn 

trængte  derfor  paa  hos  Haffner,  der  efterhaanden  var  bleven 
en  Art  øverstbefalende  paa  Grændsen  og  brevvexlede  umid- 
delbart med  Kongen,  saa  Ewald  klagede  over ,  at  han  ikke 
vidste,  hvad  der  foregik  i  hans  Kommandodistrikt.  Haffner 
nægtede  ikke  at  hjælpe,  men  sagde  heller  ikke  Ja.  Han  søgte 
at  berolige  Tettenborn  med,  at  de  Franske  neppe  vilde  vove 
at  gaae  over  Floden,  da  de  Danskes  officielle  Forening  med 
Russerne  kun  ventede  paa  Udfaldet  af  Carl  Moltkes  og  Bern- 
storffs Sende! ser.  Han  ønskede  saalænge  som  muligt  at  be- 
vare Udseendet  af  et  godt  Forhold  til  de  Franske ;  thi  Søfol- 
kene vare  nu  paa  Reisen  hjemad  (den  18de  April  vare  de  i 
Herzogenbusch,  den  19de  i  Lingen,  den  5te  Mai  ventedes  de 
til  Bremen);  skeete  Bruddet  med  Frankrig,  inden  de  vare 
komne  over  Elben,  vilde  de  blive  Krigsfanger.  Tettenborn 
kunde  imidlertid  ikke  længere  lade  sig  nøie  med  taagede, 
ubestemte  Løfter;  han  vilde  have  en  bestemt  Erklæring, 
om  han  fik  Hjælp  eller  ei ,  og  det  ikke  blot  middelbar 
Hjælp  som  tidligere  ved  de  Danskes  Opstilling,  men  aktiv 
Hjælp  med  Tropper,  han  kunde  anvende  paa  øerne  eller, 
hvor  han  vilde. 
Kongen  befaler,  Stillingen  var  nu    saadan,    at   Danmark   nødvendigviis 

*  JdeTstøttel a  naaatte  gribe  sit  Parti ,  og  der  var  intet  Valg ,  hvis  man 
vilde  haabe  noget  heldigt  Udfald  af  Sendelserne  til  Czaren 
og  London.  Den  2den  Mai  beordrede  Kongen,  at  Hamburgs 
Forsvar  skulde  understøttes.  Haffner  skulde  sende  en  Par- 
lamentair til  de  Franske  for  saavidt  muligt  at  forhindre  dem 
fra  at  forsøge  paa  at  tage  Byen;  men  gjorde  de  det  allige- 
vel, skulde  der  sættes  Magt  mod  Magt  og  gives  den  russi- 
ske General  saamange  Tropper,  han  forlangte. 

Glæden  blev  stor  hos  Tettenborn,  da  denne  kongelige 
Ordre  meddeeltes  ham ;  Haffner,  som  var  Overbringeren,  øn- 
skede vel  endnu,  at  den  maatte  holdes  hemmelig  i  nogen 
Tid ;  thi  Søfolkene  kunde  da  maaskee  komme  over,  inden  der 
blev  Brug  for  dansk  Hjælp,  eftersom  de  Franske  behøvede  Tid 
til  at  samle  de  Fartøier  og  tømre  de  Flaader,  som  de  skulde  be- 


1813.  Mai.  123 

nytte  til  en  regelret  Flodovergang.  Men  det  kunde  ikke  op- 
naaes ;  thi  Tettenborn  var  interesseret  i,  at  man  fik  at  vide,  at 
han  havde  en  saadan  Støtte,  og  desuden  havde  Dolgorouki  fra 
Kjobenhavn  meddeelt  ham  det  Samme ,  som  Haffner,  uden 
at  paalægge  ham'Taushed  derom. 

Nu  kom  der  Liv  i  den  bevægelige  Armeedivision.  DenjWegeneJ1'  fa*er 

°       °  den     midlertidige 

syge  General  Ewald  fik  efter  Ansøgning  Orlov  fra  Tjenesten.Kommando  over 
Kommandopersonalet  reiste  til  Wegener1) ,  hvem  Overkom-  ^meedivSoT 
mandoen  midlertidig  overdroges.     Oberst  Waldeck  tog  iste- 
denfor  Befaling  over  1ste  Brigade.    De  2  ved  Eideren  efter- 
ladte Batailloner   udgik    af   2den  Brigade;    istedenfor  over- 
skibedes 1ste  og  2den  Bataillon  af  slesvigske  Infanteri  Regi- 
ment fra  Laaland  og  Falster  til  samme.    Divisionen  fik  nu 
følgende  Sammensætning  og  Dislokation: 
I  Wandsbek: 
Hovedkvarteret:  General  Wegener.  XT    n 

°  Ny   Organisation 

Prinds    af    Holsteen  -  Beck,       af  samme 
Stabschef, 
lste  Brigade:  Stab:  Oberst  Waldeck. 

lste  og    2den  Bataillon    »Ol- 
denburg«. 

1  ste     Bataillon     holsteenske 
Skarpskytter. 

2den  og  4de  Eskadron  jydske 
Dragoner. 

2den    og    6te   Husareskadron. 

Batterierne  Koye,  Gerstenberg 
og  Krebs. 


^Theodor  Johan  Wegener,  født  i  Trittau  1752,  Kadet  1762, 
Sekondlieutenant  i  daværende  Prinds  Frederiks  Regiment  1771, 
tjente  sig  senere  jævnt  op  i  forskjellige  Infanteri  Regimenter,  1809 
Generalmajor,  Chef  for  fyenske  Inf.  Regiment  og  Kommandant  i  Fre- 
dericia. Blev  Chef  for  Generalkommandoen  i  Nørrejylland,  hvilken 
styredes  fra  Fredericia,  indtil  han  ansattes  i  den  bevægelige  Ar- 
meedivision. 

I  Altona  og  paa  Grændsekordonen : 

Af  1ste  Brigade:    3die  og  4de  Bataillon  »Oldenburg«. 
2den  Bataillon  holsteenske  Skarp- 
skytter. 
Af  2den  Brigade:  2den  og   3die  Eskadron    holsteen- 
ske Ryttere. 
Om  Oldeslo: 
2den  Brigade:    Stab:  Oberst  Cronhelm.    * 

lste  Bataillon  »Dronningen«  med 
Jægerkompagni  af  2den  Batail. 
lste  og  2den  Bataillon  »Slesvig«. 
3die  Bataillon  »Holsteen«. 
2den  Batail.  slesvigske  Jægerkorps, 
lste  og  4de  Eskadron    holsteen- 
ske Ryttere. 
Batterierne  Gonner  og  Kjerulff. 
Man  var  i  det  franske  Hovedkvarteer  godt  underrettet 
om  Alt,  hvad  der  hemmeligt  og  ofFenligt  skeete  i  Hamburg, 
men  nærede  ingen  Frygt   for    at  gaae  Glip    af   den  danske 
Alliance.      Den    8de    Mai    sendtes    lste    Division    af    Sø- 
folkene   over    paa    dansk  Grund;    en  fransk  Kapitain,    som 
bragte  dem ,    berørte    kun   i    Forbigaaende  de  oieblikkelige 
Forhold.    Men  om  Natten  derpaa  begyndte  de  Franske  plud- 
selig deres  Krigsforetagender. 
Fægtning  paa  En  Flaade  af  Baade  og  Pramme  gik,   begunstiget  af 

Mørket,  ud  fra  Harburg  og  landsatte  Tropper  paa  fors kj el- 
lige  Dele  af  Wilhelmsburg.  Hanseaterne  og  Hannoveranerne 
kastedes  tilbage  mod  Nord,  og  de  Franske  ødelagde  Skand- 
sen  i  Syden  og  fornaglede  Kanonerne.  Efter  saaledes  at 
have  sikkret  sig  en  uhindret  Adgang  til  -Øen  en  anden 
Dag  gik  de  tilbage  til  Harburg  om  Morgenen  og  Formid- 
dagen den  9de. 

Tettenborn  var  om  Natten  forbleven  i  Hamburg,  hvor 
han  med  de  2  derværende  mecklenburgske  Gardekompagnier 
og    nogle   Borgertropper  tog  en   Opstilling  paa   Grassbrok. 


Wilhelmsburg. 

Om  Morgenen  Kl.  51  '*  sendte  han  Bud  til  Wegener 
om    Hjælp. 

øieblikket  var  kommet,  da  det  bestemte  Skridt  maatte 
gjores. 

Wegener  lod  1ste  Brigades  Gros,  1ste  og  2den  Bataillon  i>en  bevægelige 
»Oldenburg«,  1ste  og  2den  Bataillon  holsteenske  Skarpskyt-  t ageTstimnTtii 
ter ,    de  2  iydske  Eskadroner  samt  2den   og   3die  Eskadron  Hamburgs  Be- 

JJ  °  skytteise. 

holsteenske  Ryttere,  som  gjorde  Tjeneste  ved  Grændsekordo- 
nen  under  1ste  Brigade,  samt  Batterierne  Koye  og  Gersten- 
berg indtage  en  Bivouak  i  Egnen  om  Schiffbek  og  øiendorf, 
ligesom  Tropperne  under  Haffner,  nemlig  4de  Bataillon  »Ol- 
denburg « ,  Grenadeerkompagniet » Dronningen « ,  Jægerkompag- 
nierne af  2den  og  3die  Bataillon  »Oldenburg«,  de  2  Husar- 
eskadroner og  Batteriet  Krebs,  koncentreredes  i  Altona  med 
Artilleriet  fremme  paa  Hamburgerberg.  Af  2den  Brigade 
beordredes  1  ste  Bataillon  »Dronningen«  og  2det  slesvigske  Jæ- 
gerkorps frem  til  Arnsburg  til  Understøttelse.  Resten  af  2den 
Brigade  med  Undtagelse  af  3die  Bataillon  »Holsteen«,  der  var 
anvendt  paa  Grændsen  mod  øst,  og  de  2  Batailloner  »Sles- 
vig«, som  vare  paa  Marchen  til  Divisionen,  men  denne 
Dag  kun  kom  til  Segeberg ,  dannede  Reserven  ved  Oldeslo 
(lste  og  4de  Eskadron  holsteenske  Ryttere  og  Batterierne 
Gonner  og  Kjerulff). 

Kanonbaadene  lagde  sig  foran  Hamburg  for  at  forhin- 
dre Byens  Beskydning. 

Endelig  sendtes  Haffner  med  et  af  ham  konciperet,  men 
af  Wegener  underskrevet  Brev  over  til  Harburg  for  at 
kundgjore  Vandamme  den  kongelige  Ordre  om  Hamburgs 
Beskyttelse,  i  Kraft  af  hvilken  Krigen  mellem  Frankrig  og 
Danmark  vilde  blive  uundgaaelig ,  hvis  de  Franske  gik  vi- 
dere, og  Prindsen  af  Holsteen-Beck  til  Tettenborn  for  at 
meddele  denne  de  tagne  Beslutninger  samt  tillige  fra  Schiff- 
bek at  expedere  en  Parlamentair  til  Wilhelmsburg  for  at 
aflevere  den  der  hoistkommanderende    franske  Officeer  den 


Haffners   Parla- 
mentairtour. 

samme  Erklæring,  som  Haffner  personlig  skulde  bringe  til 
Harburg. 

Wenzel  Haffner  lod  sig  i  en  Chaluppe  sætte  over  til 
Wilhelmsburg  og  kom  efter  en  møisommelig  Vandring 
gjennem  de  fægtende  Linier  omsider  til  Harburg,  hvor 
Vandamme  opholdt  sig  i  Divisionsgeneral  Dufours  Selskab 
og  med  yderlig  Forekommenhed  modtog  den  danske  Afsen- 
ding, som  han  forte  hen  til  et  lille  Huus  for  at  kunne  tale  i 
Eenrum  med  ham.  Her  overøste  han  Haffner  med  Galan- 
terier og  omtalte  Frankrigs  store  Agtelse  for  Danmark, 
hvorpaa  Keiseren  vist  ønskede  at  give  flere  Beviser  end 
det,  at  Matroserne  fra  Antwerpen  havde  faaet  Lov  at  vende 
hjem.  Efter  denne  venskabelige  Indledning  følte  Haffuer 
sig  besværet  ved  at  skulle  fremføre  sit  Ærinde,  men  han 
tog  dog  Mod  til  sig  for  at  udtale,  hvor  nødig  Danmark 
saae,  at  Hamburg  angrebes,  da  dens  særegne  Beliggenhed 
midt  i  det  danske  Territorium  gjorde,  at  et  Angreb  paa 
den  næsten  blev  det  Samme  som  et  Angreb  paa  Kongen  i 
hans  eget  Land.  Men  hvor  forundret  blev  han  ikke,  da 
Vandamme,  langtfra  at  tage  dette  ilde  op,  lod,  som  om  han 
samstemmede  deri  og  forsikkrede,  at  han  vilde  gjøre  Alt 
for  at  rette  sig  efter  Hs.  danske  Majestæts  ønske.  For  at 
bevise  det  vilde  han  strax  give  Tropperne  paa  Wilhelms- 
burg Ordre  til  Retraite  og  gaae  for  at  ordne  det  Nærmere 
i  denne  Anledning.  Han  indbød  Haffner  til  imidlertid  at 
indtage  en  Frokost  med  nogle  franske  Officerer,  og  inden 
denne  kunde  komme  til  at  sige  Noget  dertil,  tog  han  Af- 
sked, bedende  Haffner  om  at  vente,  til  han  kom  tilbage', 
da  han  havde  meget  at  tale  med  ham  om. 

Det  er  alt  bemærket,  at  Maalet  for  den  Dags  Krigs- 
foretagende  var  naaet,  og  at  Troppernes  Tilbagetog  var  be- 
gyndt, for  Haffner  kom  til  Harburg.  Det  er  ogsaa  udenfor 
al  Tvivl,   at  man  fuldkommen  vel  vidste,  hvorfor  Haffner 

var  kommen;  men  at  man  i  det  franske  Hovedkvarteer  an- 
tog, at  denne  Mand  kunde  ledes  bort  fra  sit  Hverv. 

Da  det  varede  længe,  inden  Vandamme  kom  tilbage, 
gjorde  Haffner  et  Forsøg  paa  at  gaae  ud  til  ham,  men  de 
franske  Officerer  vilde  paa  ingen  Maade  taale,  at  han  ud- 
satte sig  for  Kugleregnen  og  nødte  ham  paa  den  høfligste 
Maade  til  at  gaae  tilbage.  Omsider  kom  Vandamme,  men 
Haffner  følte  nu  Vanskelighed  ved  at  udføre  sit  Ærinde.  Han 
afleverede  ikke  Brevet  fra  Wegener,  improviserede  istedenfor 
et  Forslag  til  et  Forlig,  ifølge  hvilket  Vandamme  og  Tet- 
tenborn  skulde  love  at  forholde  sig  rolige,  hver  paa  sin 
Side  af  Elben,  og  øerne  ligge  ubesatte  imellem  dem.  De 
store  Begivenheder  i  Europas  Midte  skulde  da  uden  Sværd- 
slag afgjøre  Hamburgs  Skjæbne,  og  Forliget  skulde  kunne 
opsiges  med  24  Timers  Varsel.  Vandamme  hørte  med  den 
største  Forundring  paa  dette  og  gik  ind  paa  Alt  uden  Ind- 
sigelse; men  —  da  bragtes  der  ham  det  Brev,  som  fra 
Prindsen  af  Holsteen-Beck  var  sendt  til  den  øverstbefalende 
paa  Wilhelmsburg,  hvori  Meddelelsen,  som  Haffner  skulde 
have  gjort,  men  hvorfra  han  var  kommen  bort,  stod  skrift- 
lig og  tydelig:  »at  hvis  de  Franske  fortsatte  Angrebet  læn- 
gere, vilde  de  danske  Tropper  forene  sig  med  de  russiske 
til  Hamburgs  Forsvar«.  Vandamme  foer  nu  op,  udraabte, 
at  det  var  en  Krigserklæring,  at  han  maatte  meddele  Keiser 
Napoleon  den,  at  den  stred  mod,  hvad  Haffner  havde  sagt, 
hvorfor  han  maatte  udbede  sig  dennes  Meddelelse  skriftlig. 
Sidstnævnte,  som  af  det  Passerede  nu  var  bleven  reent  forvirret, 
taug  stille  med  det  Brev  fra  Wegener,  som  han  havde  i  Lom- 
men, og  som  var  ligelydende  med  det,  Prindsen  af  Hol- 
steen-Beck havde  besørget,  benægtede  tvertimod  den  kgl. 
Ordre,  som  han  var  sendt  for  at  overbringe,  og  lovede  at 
komme   igjen  Dagen  efter  for  at  bringe  Alt  i  Orden1). 

')  Det  er  efter  Haffners  egen  Indberetning  til  Kongen  af  9de  Mai 
(jævnført  blandt  Andet  med  Wegeners  Indberetning  af  samme  Dag), 
at  Fremstillingen  om  disse  Dages  Begivenheder  er  taget. 

Efter  Hjemkomsten  gav  han  sig  nu  først  til  at  forhare,  om 
Tettenborn  kunde  være  villig  til  at  gaae  ind  paa  et  saa- 
dant  Forlig,  men  da  han  formodenlig  ikke  ligeoverfor 
denne  turde  fastholde  Forslaget  saaledes,  som  han  havde 
gjort  det  i  Harburg,  forandrede  han  det  til,  at  Tettenborn 
som  første  Besidder  skulde  holde  Elbøerne  svagt  besatte, 
hvilken  Lempning  han  da  foresatte  sig  igjen  at  foreslaae 
Vandamme.  Tettenborn  horte  med  ligesaa  stor  Forundring 
som  den  franske  General  paa  Forslaget  og  var  ikke  uvillig 
til  at  gaae  ind  derpaa.  Dernæst  omarbeidede  Haffner 
Wegeners  Skrivelse,  saa  den  egenlig  ikke  kom  til  at  sige 
Noget,  og  satte  sit  eget  Navn  under  —  hvilket  han  for 
Kongen  forsvarede  ved,  at  Vandamme  ikke  vilde  modtage  noget 
Brev  fra  kommanderende  Generaler  eller  overhovedet  noget 
Brev  som  det,  han  havde  faaet,  og  hvis  Indhold  han  vilde  igno- 
rere; men  at  Vandamme  saae  i  Haffner  en  brav,  de  Franske  hen- 
given Mand,  som  vilde  vide  at  sige  Hs.  Majestæts  ønsker  paa  en 
Maade,  der  ei  var  fornærmelig  for  Keiseren.  Haffner  afleverede 
selv  dette  Brev  til  Vandamme,  som  læste  det  og  erklærede  sig 
tilfreds  dermed;  men  da  han  derefter  vilde  fortsætte  Sam- 
talen fra  Gaarsdagen  om  Forliget,  standsedes  han  af  Van- 
dammes overraskende  Afbrydelse,  at  der  ikke  var  at  tænke 
derpaa.  Hamburg  vilde  og  maatte  han  angribe,  han  ven- 
tede kun  nogle  faa  Afdelinger  for  at  begynde.  Han  til— 
føiede,  at  han  hoiligen  forundrede  sig  over  de  Danskes  Disposi- 
tioner og  over,  at  de  blandede  sig  i  en  dem  uvedkommende  Sag, 
hvorvel  det  glædede  ham,  at  der  i  Skrivelsen ,  som  han  nys 
havde  faaet,  ikke  stod  Noget  derom.  Haffner  mærkede  nu 
nok,  at  han  var  kommen  paa  en  gal  Vei,  og  fortsatte  i  hele  tre 
Timer  Samtalen,  men,  som  han  selv  rapporterede1),  uden  at 


l)  I  ovennævnte  Skrivelse  af  9de   Mai,  hvis  Slutning  maa  være  skre- 
ven den  10de. 

»det  ved  nogen  Slags  Indledning  blev  ham  muligt  at  op- 
tage Traaden  af  den  forrige  Dags  Forhandlinger  og  Be- 
stemmelser, som  Generalen  undveg  ved  den  platte  Und- 
skyldning at  have  modtaget  nye  Befalinger  til  at  udfore, 
hvad  der  var  ham  paadraget«.  Dog  flk  han  sagt,  at  der 
virkelig  existerede  en  kgl.  Ordre  om  at  forsvare  Hamburg, 
og  tilføiet,  at  der  behovedes  en  6  a  7  Dage  for  at  indhente 
andre. 

Neppe  var  Haffner  hjemkommen  fra  sin  sidste  Reise, 
før  der  bragtes  ham  et  Brev  fra  Vandamme1),  hvori  denne, 
gaaende  ud  fra,  at  der  endnu  bestod  det  venskabeligste 
Forhold  mellem  Danmark  og  Frankrig,  følte  sig  opfordret 
til  at  meddele,  at  det  var  ham  umuligt  paa  Grund  af  de 
Forhold,  hvorunder  hans  Tropper  for  Tiden  befandt  sig,  at 
sende  Parlam entairer  tilbage,  og  at  han  —  for  ikke  at  op- 
holde Operationerne  —  derfor  havde  forbudt  Forposterne  at 
modtage  saadanne.  De  eneste  Forretninger,  tilføiede  han, 
som  der  var  at  afgjore,  var  Oversendelsen  af  de  sidste  Hold 
Sofolk,  men  med  Hensyn  til  Alt,  hvad  der  angik  dette,  øn- 
skede han,  man  henvendte  sig  til  Kommandanten  i  Stade. 
Forresten  haabede  han,  at  den  omtalte  Ordre  fra  Kongen 
var  tilbagetaget ;  thi  hvis  hans  Tropper  modte  Danske,  kunde 
de  ikke  Andet  end  behandle  dem  som  fjendtlige,  da  der 
ikke  kunde  tænkes  nogen  mere  formel  Krigserklæring  end 
Krænkelse  af  det  franske  Territorium  med  væbnet  Haand. 
Keiseren  vilde  rimeligen  bliv  forundret  ved  at  hore,  at  en  slig 
Ordre  havde  kunnet  existere,  men  man  maatte  endnu  antage, 
at  det  var  en  Feiltagelse,  da  dog  Ingen  kunde  troe,  at  Kon- 
gen saaledes  havde  villet  fornærme  Hs.  keiserlige  Majestæt. 

Imidlertid  iværksattes  Foreningen  mellem  de  Danske  Danske  Tropper 
og  Forbundne  ved  Wegeners  Befalinger  stedse  noiere  ogrykke^lHam* 
noiere.     De  nydannede  tydske  Afdelinger,  som  havde  kæm- 


l)  Dateret  Harburg   10de  Mai. 

pet  mod  forresten  ligesaa  unge,   men   bedre   kommanderede 
franske  Tropper,   følte  sig  saa  medtagne   efter  Affairen  paa 
Wilhelmsburg,  at  de  ikke  hurtigt  kunde  komme  til  Ro  igjen. 
De   Franske   vare   gaaede    tilbage,    og  intet  Fjendtligt   fra 
nogen  af  Siderne  foretoges  den   10de,   derimod   opstod  der 
pludselig  —  uden    Foranledning  —  netop  paa   denne  Dag 
en  panisk  Skræk,  som  spredte  sig  i  vid  Kreds    og  havde  de 
bedrøveligste  Følger.    Indvaanerne  paa  Wilhelmsburg  flyg- 
tede over  til  Hamburg,  Tropperne  paa  øen  trak  sig  tilbage  til 
Feddel,  det  nordlige,  moradsige  Lavland,  der  er  adskilt  fra  den 
øvrige  Deel  af  øen  ved  et  sumpigt  Lob.     I  Hamburg  lød 
Stormklokken.    Borgerne  strømmede  med  Gods  og  Familier 
til   Altona.    Tettenborn  tog  sit  Hovedkvarteer    i    »Letzten 
Heller« ,   beordrede  de  russiske  Tropper  frem   til  Billwerder 
og  nogle  Kompagnier  af  Borgerne    til  Grassbrok  og  Feddel. 
Nu  sattes  de  danske  Tropper  for  Alvor  i  Virksomhed.     1ste 
danske  Brigade  under  Waldeck  tog   Stilling  ved  Bergedorf, 
hvor  den  besatte   Overgangsstederne   over   Bille   for  at  op- 
tage   Lauenburgerne    fra    Ochsenwerder    og    Russerne    fra 
Billwerder    og   i   Forening   med    dem    forsvare    Bergedorf. 
Nøglen  til  Hamburg  fra  denne  Side.    Paa  Altonas  Side  ryk- 
kede 4de  Bataillon  »Oldenburg«  frem  til  Batteriet  Krebs  paa 
Hamburgerberg,   og  2  Kompagnier   af  samme  gik  gjennem 
Hamburg   til    Grassbrok.     Styrken    ved  Arnsburg    —    1ste 
Bataillon    »Dronningen«   og  2den    Batln.    slesvigske  Jægere 
—  rykkede    frem    til    Fischbeck.     Denne    Dag    forløb    dog 
rolig;  men  den  Ilte  toge  de  Franske  Wilhelmsburgs  sydlige 
Deel  i  Besiddelse,  uden  at  det  dog  derved  kom    til  Kamp, 
og   sendte    en    Opfordring   til    Tettenborn    om    at    overgive 
Staden. 

Denne  Dag  kom  Efterretningen  om  Bernstorffs  Afvis- 
ning i  London  til  Hamburg  og  foruroligede  den  russiske 
Chef,  som  i  den  Anledning  forlangte  en  Sammenkomst  i 
Schiffbek  med  Wegener,   Haffner  og  Generalkonsul  Rist  for 

at  erfare,  hvorvidt  han  endnu  turde  stole  paa  de  Danske. 
Da  disse  kun  havde  Kongens  Ordre  at  følge,  kom  det  til 
en  tilfredsstillende  Forklaring,  og  Tettenborn  forsikkrede  da, 
at  han  nu  var  rolig,  og  at  de  Danske  kunde  regne  paa  ham 
i  Liv  og  Død.  Han  afslog  da  Vandammes  Opfordring,  idet 
han  samtidigt  meddeelte  denne,  at  Russerne  og  de  Danske 
i  Forening  vilde  forsvare  Hansestaden.  Nogle  yderlige  For- 
anstaltninger for  at  møde  Hovedangrebet,  der  ventedes  om 
Natten,  foretoges,  2den  Bataillon  slesvigske  Jægere  forstær- 
kede Posten  paa  Hamburgerberg,  og  alle  Tilgange  mellem 
Bergedorf  og  Stein thor  besattes  stærkt  af  Danske. 

Natten  mellem  den  Ilte  og  12te  var  atter  rolig,  men 
ikke  saa  den  12te.  Denne  Dag  kæmpedes  der  paa  3  Steder, 
ved  Kuxhaven,  hvor  Englænderne  vare  landede  een  eller  to 
Dage  iforveien,  ved  Gohrde,  hvor  Grev  Wallmoden-Gimborn 
gjorde  et  Forsøg  paa  at  forurolige  de  Franskes  høire  Flanke, 
og  paa  Wilhelmsburg,  hvor  de  Danske  kom  i  Ilden  sam- 
men med  de  tydske  Tropper. 

Kampen  ved  Kuxhaven  var  uden  al  Betydning  og  skal  fægtningen« 
derfor  ikke  her  omtales  videre. 

Wallmodens  Foretagende  var  fremgaaet  af  ønsket  om 
at  understøtte  Tettenborn.  Da  Dornbergs  Korps  kun  var 
lille,  havde  han  formaaet  det  Liitzowske  Frikorps,  som  var 
kommet  til  Perleburg  med  en  Styrke  af  1,500  Fodfolk  og 
350  Ryttere,  for  der  at  fuldende  sin  Udrustning,  til  at 
deeltage  i  denne  Expedition  ind  i  det  Hannoveranske.  De 
2  Korpser  forenede  sig  ved  Domitz  den  1 1  te,  gik  over  Elben 
ved  Dannenberg  og  trængte  den  12te  frem  mod  Gohrde. 
Liitzowerne  fik  her  deres  Ilddaab  og  havde  4  Saarede;  men 
Foretagendet  i  det  Hele  strandede  paa  dets  altfor  store 
Dimensioner  i  Forhold  til  Styrken  og  de  Franskes  Paa- 
passenhed. 

Kampen  paa  Wilhelmsburg  fremstod  af  det  dobbelte 
Onske  hos  Tettenborn,  deels  at  faae  øen  tilbage  og  deels 

9* 


132  Mai.  1813. 

at  faae  de  Danske  for  Alvor  brouillerede  med  de  Franske. 
De  2  Kompagnier  af  4de  Bataillon  »Oldenburg«,  som  hidtil 
havde  staaet  paa  Grassbrok  og  kommanderedes  af  Kapitai- 
nerne  F.  Zepelin  og  I.  F.  F,  W.  Wilster,  fortes  over  paa  Fed- 
del, medens  Bataillonens  ovrige  Kompagnier  under  Major  P.  U. 
Scharffenberg  fra  Hamburgerberg  marcherede  til  Grassbrok. 
rtddlrhvori  Paa  Feddel  endtes  der  nu :  2  danske  Kompagnier,  2  meck- 

danske  Tropper lenburgske  Gardekompagnier ,  hannoveranske  Jægere,  1ste 
iee  tage.  hangg^jske  Bataillon  og  et  Detachement  af  Borgervæbningen, 
hvilke  Afdelinger  skulde  angribe  og  erobre  Wilhelmsburg,  me- 
dens 2den  hanseatiske  Bataillon  fra  Ochsenwerder  skulde  un- 
derstotte Foretagendet  ved  en  Landgang  i  de  Franskes  Flanke. 
Anordningerne  vare  trufne  saa  slet  som  muligt,  og  Kom- 
mandoen betroet  en  uduelig  Mand,  Beaulieu,  der  var  han- 
noveransk  Forstembedsmand,  men  havde  faaet  Obersts  Vær- 
dighed, fordi  han  havde  samlet  mange  Frivillige.  Udførel- 
sen blev  derfor  fortvivlet.  Ikke  blot  opgaves  Angrebet  paa 
øen,  efterat  det  neppe  var  begyndt,  men  man  formaaede 
ikke  engang  at  opstille  nogetsomhelst  ordnet  Forsvar  af 
Feddel,  da  de  Franske  byttede  Eolle  og  bleve  Angribere.  En 
fuldstændig  Flugt  indtraadte,  og,  da  ingen  Sikringsforan- 
staltninger vare  trufne,  og  kun  faa  Fartoier  fandtes  i  Elben, 
blev  en  overordenlig  stor  Deel  af  Tropperne  tagen  til  Fange. 
Den  2den  hanseatiske  Bataillons  Flankeangreb  blev  ligeledes 
kvalt  i  Fodselen,  men  begge  de  hanseatiske  Batailloner 
mistede  saamange  Fanger,  at  de  efter  denne  Affaire  sam- 
mensmeltedes til  een,  der  i  Kesten  af  Felttoget  bar  Navnet 
»lste«,  medens  den  tidligere  3die  (Liibekkerne)  nu  blev 
»2den«.  —  De  Danskes  Tab  var:  Kapitain  Wilster,  som 
gjordes  til  Fange,  og  40  Mand,  hvoraf  13  Saarede  kom  til- 
bage med,  medens  Resten  enten  som  Dode,  Saarede  eller 
Fangne  faldt  i  Fjendens  Hænder. 

Samme  Dag,    denne   ulykkelige  Affaire   fandt  Sted  Syd 
for  Nordreelben,  maatte  ogsaa  de  danske  Kanonbaade  løsne 

Skud.  Tettenborn  forlangte  det  udtrykkeligt  »for  at  impo- 
nere og  vise  de  Franske,  over  hvilke  Midler  han  raadede«. 
Da  der  ikke  var  Andet  end  et  af  de  Franske  besat  Huus 
at  skyde  paa,  blev  en  Snees  Kugler  sendt  derover,  uden  at 
dog  nogen  Skade  anrettedes  derved. 

Aftenen  efter  Affairen  sendtes  1ste  Bataillon  »Dron- 
ningen« og  1ste  Bataillon  »Oldenburg«  samt  8  Kanoner  af 
Batteriet  Krebs  gjennem  Hamburg  for  at  forøge  Styrken 
paa  Grassbrok.  Keserven  ved  Oldeslo,  med  hvilken  1ste  og 
2den  Bataillon  »Slesvig«  og  3die  Bataillon  »Oldenburg«  havde 
forenet  sig,  og  som  i  disse  Dage  havde  gjort  nogle  ube- 
stemte Marcher  og  Kontramarcher,  kom  den  13de  til 
Arnsburg,  hvor  Oberst  Cronhelm  altsaa  havde  de  3  nævnte 
Batailloner,  1ste  og  4de  Eskadron  holsteenske  Ryttere  og 
Batterierne  Gonner  og  KjeruhT. 

Strax    efter    Affairen    den    12te    skrev   Vandamme    til  Vandam°1M  0p' 

førsel    efter  Af- 

Wegener1),  at  han  af  over  20  Rapporter  havde  erfaret,  at  fairen. 
danske  Tropper  stode  paa  fransk  Grund  sammen  med  Re- 
beller, saa  han  ikke  mere  kunde  tvivle  om  den  Ordre,  We- 
gener havde  faaet.  Men  dog,  tilføiede  han,  vilde  han  ikke 
ret  troe,  at  det  danske  Hof  havde  kunnet  lade  sig  forlede 
til  en  saa  stor  politisk  Uforstandighed  og  haabede  derfor 
ved  et  Brev  fra  Wegener  at  blive  overbeviist  om ,  at  der 
ikke  var  taget  nogen  Beslutning,  som  var  stridende  mod 
Neutraliteten. 

Til  Oberstlieutenant  Haffner  sendte  han  paa  samme 
Tid  under  venskabelig  Form  en  Underretning  om,  at  Napo- 
leon var  kommen  til  Dresden,  en  anden,  hvori  han  forsik- 
krede,  at  der,  uagtet  de  Danske  vare  fundne  i  Række  med 
Rebellerne,  dog  ikke  skulde  skee  nogen  Standsning  i  Matro- 
sernes Reise,  endelig  en  Pakke  nye  Aviser.  Haffner  følte 
sig  oiensynlig  generet  ved  denne  store  Venskabelighed. 


l)  Brev  fra  Vandamme  til   Wegener,  dateret  Wilhelmsburg  12te  Mai 

(G.A.). 

Disse  Skrivelser  forøgedes  den  13de  om  Morgenen  endnu 
med  een1),  hvorefter  Vandamme  oversendte  Kapitain  Wil- 
ster  og  de  andre  Gaarsdagen  fangne  Danske,  idet  han  be- 
mærkede, at  alene  et  eller  andet  uforudseet  Tilfælde  kunde 
have  været  Grunden  til,  at  der  mellem  de  Tropper,  han 
havde  havt  at  bekæmpe  Dagen  for,  vare  forefundne  Danske, 
samt  at  han  ikke  havde  Ordre  fra  sin  Souverain  til  at 
føre  Krig  mod  Danmark. 

Imidlertid  havde  de  dagligen  mere  og  mere  bestemte  Ef- 
terretninger om,  at  Grev  Bernstorffs  Fredsforsøg  i  London  vare 
mislykkede,  i  Forening  med  Napoleons  nye  Fremskridt  vakt 
Tvivl  hos  de  danske  Befalingsmænd  om,  at  deres  Handlinger 
vilde  vinde  Kongens  Bifald.  Der  blev  derfor  opsat  et  noget  mo- 
dereret Svar  paa  Vandammes  Brev,  og  Prindsen  af  Hol- 
steen-Beck  sendtes  afsted  med  dette,  men  han  kom  ikke 
længere  end  til  Altona;  thi  Haffner,  som  rimeligviis  frygtede 
for  at  blive  kompromitteret,  hvis  Prindsen  kom  i  Vandam- 
mes Hovedkvarteer,  men  officielt  gav  sig  Mine  af,  at  det 
var  for  at  skaane  Kongens  Svoger  for  Vandammes  Bruta- 
liteter, fik  det  afgjort  med  Rist  og  afskediget  Generallieu- 
tenant  C.  A.  Goltz,  som  boede  i  Atona,  at  Prindsen  ikke 
skulde  afgaae,  hvorimod  Major  Spåth,  ledsaget  af  Goltz, 
reiste  til  Vandamme  med  et  mundtligt  Svar.  Wegener 
klagede  til  Kongen2)  over  Haffners  Egenraadighed ,  men 
derved  blev  det. 

Generalkonsul  Rist  var  i  denne  Tid  Sjælen  i  den  danske 
Grændsebefaling.  Han  opmuntrede  Wegener  til  ikke  at 
bekymre  sig  om  Englands  Opførsel,  men  blot  vedblive  den 
indslaaede  Politik.  At  gaae  tilbage  nu,  da  de  Danske  vare 
Hamburgs  eneste  Støtte,  vilde  efter  hans  Mening  være  at 
bedrage  Byen   og   bryde  med  Russerne  for  bestandigt;  han 


1)  Dateret  Wilhelmsburg  12te  Mai  og  findes   som  de  tidligere  i  G.  A. 

2)  1  Skrivelse  fra  den  bevægelige  Armeedivision,  Wandsbek  14de  Mai 

(G.  A). 

indsaae  ikke  Andet,  end  at  Monarkiet  da  maatte  gaae  til- 
grunde og  blive  deelt  mellem  Sverrig  og  England. 

Tettenborn  lod  vel,  som  om  han  nærede  Tillid  til  Dan- 
mark, men  han  følte  sig  ikke  sikker  og  sendte  sin  Bagage 
bort  til  Schonberg. 

Da  Kongen  den  2den  Mai  gav  Wegener  Ordre  til  at 
understotte  Tettenborn  i  Hamburgs  Forsvar,  havde  han 
allerede  forberedet  Opstillingen  af  det  Korps,  som  skulde 
træde  i  Koalitionens  Tjeneste.  Til  dets  Forer  havde  han 
udseet  Prinds  Frederik  af  Hessen,  og  til  at  aflose  denne  i 
Norge  var  Prinds  Christian  Frederik  bestemt1). 

Den  sidstnævnte,  vigtige  Udnævnelse  stod  udentvivl  i  Prinds  Christian 
Forbindelse  med  den  Tanke,  man  havde  faaet,  om  i  yderste  ^f^oum™ 
Nød  at  sammenkalde  Stænderne  i  Danmark  og  Norge  og  Norge, 
gjøre  Eigernes  Forening  til  en  Folkesag.  Dette  er  saa 
meget  mere  sandsynligt,  som  det  danske  Diplomati  kort 
efter  truede  med,  at  Kongen  vilde  foretage  et  saadant 
Skridt.  Imidlertid  nærede  man  dog  endnu  Tro  paa  en  Ud- 
soning med  Koalitionen.  Vel  fik  man  Efterretninger,  som 
tydede  paa,  at  Czaren  kunde  blive  nødsaget  til  at  desavou- 
ere nogle  af  Dolgoroukis  Udtalelser,  men  man  imødesaae 
denne  Mulighed  uden  at  tillægge  den  stor  Betydning  og 
ventede  endnu  et  heldigt  Udfald  af  Carl  Moltkes  og  Bern- 
storffs Sendelser.  Prinds  Christians  Opgave  blev  derfor 
forelobigen  kun  den,  at  vinde  Indflydelse  i  Norge  og  at 
modarbeide  de  hemmelige  Forsøg,  som  Sverrig  gjorde  paa 
at  rokke  Nordmændenes  Troskab  mod  Kongehuset.  Den  unge 
Prinds,  som  betragtede  sit  Kald  med  et  vist  Sværmeri,  hen- 
gav sig  til  det  Haab  at  kunne  forkynde  Freden  i  Norge, 
skjænke  Landet  Lykke  og  derved  erhverve  sig  Folkets  Hen- 
givenhed. 


*)  Udnævnelsen  var  besluttet  før  2den  Mai,  see  Prinds  Christian  Fre- 
deriks Skrivelse  til  Kongen  af  -2den  Mai.    (G.  A.). 

Først  noget  ind  i  Mai  Maaned  begyndte  Prindsens  lyse 
Forhaabninger  at  formørkes  ved  de  Efterretninger,  som  da 
ankom.    De  første  vare  fra  Grev  Carl  E.  Moltke. 

Carl    Moltke   i  D(mne    Gesandt    hayde    den     16de    Apfil    f^ff  fc     tø     rug_ 

det    russiske  * 

Hovedkvarteer.  siske  Hovedkvarteer  i  Schlesien,  den  17de  havt  den  første 
Samtale  med  Nesselrode  og  den  18de  Audiens  hos  Czaren. 
Han  havde  forefundet  en  anden  Stemning,  end  han  havde 
ventet,  idet  man  strax  havde  erklæret  ham  ,  at  Kusland 
navnlig  for  -Øieblikket  ikke  kunde  frigjøre  sig  for  de  For- 
pligtelser, det  havde  paataget  sig  ligeoverfor  Sverrig,  at 
man  derfor  ønskede,  at  Kongen  vilde  samtykke  i  de  Freds- 
betingelser, Thornton  bød,  og  modtage  de  Skadeserstatnin- 
ger, som  i  dette  Tilfælde  lovedes  ham,  nemlig  de  hanse- 
atiske  Byer,  Oldenburg,  Ostfriesland  og  Holland.  Den  danske 
Afsending  erklærede,  at  Kongen  afslog  enhver  saadan  Ud- 
videlse, samt  at  Danmark  paa  ingen  Viis  kunde  skadesløs - 
holdes  for  Norge,  i  Anledning  af  hvilken  Yttring  Czaren 
under  Audiensen  den  18de  bemærkede,  at  han  ikke  kunde 
gaae  ind  paa  denne  Maade  at  see  Sagen  paa. 

Carl  Moltke  besluttede  paa  Grund  heraf  skriftlig  at 
udvikle,  hvorfor  Kongen  ikke  kunde  afstaae  Norge  mod 
tydske  Provindser  uden  at  sætte  Danmarks  nationale  Til- 
værelse paa  Spil.  Han  forfattede  i  den  Hensigt  en  Memoire 
til  Keiseren1),  som  fortjener  at  omtales. 

Efter  først  at  have  berørt  Danmarks  og  Norges  Kon- 
stitution (Kongeloven)  og  den  Garanti,  som  Kongen  ved 
forskjellige  tidligere  og  senere  Leiligheder  havde  overtaget 
for  Rigernes  Uadskillelighed,  fortsatte  han  saaledes1): 

—  »Den  Skadesløsholdelse,  man  tilbød  den  danske  Konge, 
vilde  maaskee  være  stor,  men  den  vilde  gjore  Kong  Frederik 


*)  Dateret  Reichenbach   20de  April,  bilagt  Dep.  for    C.  M.  til  Rosen- 
krantz  af  23de  April  (Kopi  i  G.  A.). 

den  6te  til  en  hollandsk  eller  tydsk  Fyrste.  Han  vilde  op- 
høre at  være  dansk  Monark  og  befinde  sig  i  en  heel  anden 
Stilling  end  den,  hvori  den  danske  Konge  var,  med  hvem 
Peter  den  Store  afsluttede  den  første  Traktat  mellem  de  to 
Lande.  De  Interesser,  som  Holland  og  Landet  mellem  Ems 
og  Weser  havde,  vare  fremmede  for  Danmark.  —  Befolk- 
ningerne, Rigdommene,  Sprogforskjellighederne  i  disse  Lande 
vilde  skade  Danmarks  Existens  som  Stat.  Idet  han  betjente 
sig  af  et  Udtryk,  som  han  indrommede  var  lidet  adækvat, 
meente  han,  at  den  erobrende  Nation  vilde  gaae  tilgrunde 
i  den  erobrede. 

—  De  Danske  og  Norske  dannede  derimod  een  Nation, 
som  i  Aarhundreder  havde  udgjort  eet  Folk.  De  havde  en 
Udvexling  af  Produkter,  som  var  lige  nødvendig  for  begge « . 

—  Naar  Norge  forenedes  med  Sverrig,  vilde  Nordmæn- 
dene fremstille  for  deres  Landsmænd,  de  Danske,  at  ogsaa 
de  skulde  forene  sig  med  hiint  Rige,  for  at  de  to  Landes 
Befolkning   kunde    opveie   den  svenske  Nations  Indflydelse. 

—  De  Svenske  vilde  paa  deres  Side  fremstille  den 
sande  Nytte  af  en  virkelig  Forening  af  de  tre  Riger.  De 
vilde  forestille  de  Danske  Behageligheden  ved  at  blive  et 
mægtigt  Folk  og  have  en  national  Repræsentation.  De 
vilde  sige  dem:  I  1777  havde  I  en  Marine  paa  30  Linie- 
skibe, vi  havde  ligesaa  mange;  naar  nu  de  tre  Kongeriger 
kunde  have  een  Regering,  vilde  Besparelserne  i  den  indre 
Administration    og  Formindskelsen  af   Hæren  let  sætte  os 

j  Stand  til  at  have  en  samlet  Flaade  af  80  Linieskibe. 
Med  en  saadan  Sostyrke  og  Beskaffenheden  af  Landenes 
Kyster  behovede  man  ikke  at  frygte  for,  at  de  Engelske  en 
anden  Gang  skulde  komme  for  at  borttage  Eders  Skibe  og 
stikke  Eders  Hovedstad  i  Brand. 

—  Ved  Norges  Forening  med  Sverrig  vilde  Carl  Johan 
altsaa  forberede  en  ny  Calmarunion,  blive  Herre  over  øster- 


avoueres 

søen  og  derved  finde  Midler  til  —  tidligt  eller  seent  —  at 
tage  Finland  tilbage. »» 

Nesselrode  indrømmede,  at  denne  Fremstilling  var  vanske- 
lig at  gjendrive,  men  holdt  sig  blot  til,  at  Rusland  ikke  kunde 
trække  sig  ud  af  Forpligtelserne  mod  Sverrig,  hvis  Dan- 
mark ikke  kunde  finde  en  Udvei,  som  kunde  give  det  An- 
ledning dertil.  Han  ønskede,  at  Danmark  i  det  Mindste 
vilde  afstaae  Throndhjems  Stift.  Gzaren,  som  den  22de  April 
gav  Moltke  en  ny  Audiens,  gjentog  det  Samme  og  til— 
feiede:  »Saasnart  Danmark  giver  Throndhjem,  giver  jeg 
Hamburg  og  Lubek.« 
Doigorouiudes-  j  j?ø\ge  med  Efterretningerne  om  Carl  Moltkes  Mod- 
tagelse og  første  Forhandlinger  kom  Budskabet  om  Dolgo- 
roukis  Hjemkaldelse.  Ordren  derom  var  udstedt  af  Czaren 
i  Reichenbach  den  26de  April.  Det  bebreidedes  Fyrsten1), 
at  han  var  vegen  bort  fra  Sendelsens  første  Maal,  som  var 
at  fremstille  de  Forpligtelser,  Keiseren  havde  indgaaet  mod 
Sverrig,  og  ifølge  hvilke  Danmark  aldrig  kunde  unddrage 
sig  Offret  af  Norge,  —  at  han  i  den  kort  efter  Ankom- 
sten afgivne  Verbalnote  havde  gjort  Forslag,  som  aldrig  burde 
være  komne  udenfor  konfidentielle  Antydninger,  at  han  havde 
forelæst  denne  verbale  Note,  i  hvilken  han  uden  Bemyndi- 
gelse havde  sagt,  at  Spørgsmaalet  om  Norge  var  opsat,  for 
den  svenske  Gesandt,  som  havde  rapporteret  den  Ord  for 
andet  til  sit  Hof,  —  at  han  havde  fremkaldt  det  stock- 
holmske Kabinets  Mistro  paa  samme  Tid,  han  havde  udsat 
sig  for  hos  Nordtydsklands  Indvaanere  at  bevirke  Indtryk, 
som  ikke  vare  til  Fordeel  for  den  almindelige  Sag,  —  at  han 
havde  gjort  dette  og  mere  uden  at  have  opnaaet  et  tilfreds- 
stillende Svar  betræffende  Norge  eller  et  formeligt  Løfte 
om ,   at  Danmark  vilde  forene  sine  Vaaben  med  Ruslands. 

Dolgorouki  faldt  i  Unaade  og  maatte  ikke  komme   til 


')  Kopi  af  Hjemkaldelsesurdren  i  G.  A. 


1813.  Mai.  139 

Hovedkvarteret,   men   skulde   begive   sig  til  Berlin   for  der 
at  oppebie  nærmere  Bestemmelser. 

Det  er  tvivlsomt,  hvorvidt  Fyrsten  virkelig  har  over- 
skredet sine  Instruktioner.  Vægtige,  samtidige  Vidnesbyrd 
benægte  det.  Men  han  havde  været  indiskret  og  givet  Carl 
Johan  Midler  til  at  gjennemskue  Czarens  Planer.  Ifølge 
Carl  Moltkes  Formening1)  havde  han  givet  os  for  store 
Forhaabninger  og  ikke  noksom  holdt  paa,  at  de  danske 
Tropper  strax  optraadte  mod  de  Franske  ved  Elben,  da 
Czaren  vilde,  at  Freden  med  England  skulde  have  været  en 
Følge  af  de  Tjenester,  som  saaledes  vare  gjorte  den  fælles 
Sag,  og  disse  da  endvidere  skulde  have  tjent  som  Paaskud 
til  at  tilintetgjøre  Traktaten  til  Åbo. 

Fyrst  Dolgorouki  forlod  Kjobenhavn,  bekymret  ikke  blot 
for  sin  egen,  men  for  Danmarks  Skjæbne.  Han  havde  faaet 
Landet  og  dets  Konge  kjær.  Paa  Tilbagereisen  gjennem 
Altona  besøgte  han  de  danske  Befalingsmænd  og  General- 
konsul Rist  for  at  give  dem  tilkjende,  at  Danmarks  Vel- 
færd krævede  en  Fortsættelse  af  den  Politik,  som  var  be- 
gyndt under  hans  Medvirkning.  Han  vilde  strax  have  en 
lille  Fjendtlighed  mod  de  Franske.  »Skyd  et  Kanonskud«, 
sagde  han,  »det  er  den  eneste  Frelse;  ingen  Magt  kan 
hjælpe  Danmark  uden  Rusland«.  Skjæbnen  vilde,  at  disse 
Ord  udtaltes  i  Haffners  Stue  den  12te  paa  samme  Tid, 
Kanonbaadene  efter  Tettenborns  udtrykkelige  Befaling  aab- 
nede  deres  Ild  mod  et  af  de  Franske  besat  Huus;  men, 
som  vi  have  seet,  lod  Vandamme  sig  ikke  af  et  Par  Kanon- 
skud forlede  til  at  støde  Danmark  over  til  de  Allierede. 

Prinds  Christian  Frederik  var  imidlertid  bleven   færdig  Prinds  c*****" 
til  at  reise.     Den   10de    Mai  erholdt  han  sin  Instrux-)   i      stl 


!)  Brev  fra  G.  Moltke  til  Rosenkrantz,     Dresden  den  3die  Mai     (Kopi 

i  G.  A.). 
*)  Kopi  i  G.  A. 

Form  af  en  hjertelig  Skrivelse  fra  Kongen,  der  vel  for- 
udsatte som  en  Mulighed,  at  der  kunde  udbryde  Krig  med 
Sverrig,  nemlig  hvis  Freden  med  England  ikke  kom  istand, 
i  hvilket  Tilfælde  et  Angreb  fra  Norge  af  erklæredes  for  nød- 
vendigt, men  som  iovrigt  gik  ud  fra  den  Forudsætning,  at 
Freden  vilde  blive  sluttet,  at  Danmark  vilde  komme  til 
at  stride  paa  Koalitionens  Side,  og  at  Norge  da  snart  vilde 
blive  forsynet  og  hjulpet.  Instruxen  indeholder  ellers  intet 
Mærkeligt,  hverken  i  de  Regler,  den  giver  for  Norges  Be- 
styrelse og  for  Prinds  Christians  Optræden  eller  i  de  politiske 
Betragtninger,  den  indeholder.  Den  sluttede  med  -Ønsket 
om,  at  den  Hoieste  maatte  staae  Prindsen  bi,  saa  han  kunde 
udføre  det  Hverv,  Kongen  og  hele  Nationen  havde  over- 
draget ham. 
Hans  Afreise  fra  Dagen  efter  udstedtes  de  fornødne  Ordrer.  For  at 
skjule  Prindsens  Bestemmelse  udnævntes  han  offenlig  til 
kommanderende  General  i  Holsteen  i  Ewalds  Sted,  og  hans 
Reiseroute  modsagde  ikke  denne  Befaling,  idet  den  lagdes 
over  Nyborg,  Faaborg  og  Augustenborg.  Kommandoen  over 
lste  Armeedivision  paa  Sjælland  overdroges  Prinds  Frederik 
Ferdinand,  men  Divisionens  Stabschef,  Major  L.  F.  Brock, 
Overadjudant  i  Generaladjudantstaben,  ledsagede  tilligemed 
nogle  andre  Officerer  Christian  Frederik. 

Ved  Afskeden  syntes  man  endnu  at  have  næret  de 
bedste  Forhaabninger  om  Fred,  hvortil  den  Omstændighed, 
at  Carl  Moltke  ifølge  Czarens  udtrykkelige  ønske  forblev  i 
det  russiske  Hovedkvarteer,  vel  har  bidraget;  men  snart 
efter  forandredes  hele  Stillingen  ved  de  Efterretninger,  man 
fik  om   Tildragelserne  i  London. 

De  forskjellige  Forsøg,   Auditeur  Bille  havde  gjort  paa 

Efterretninger  at  nærme  sig  den  engelske  Regering,   vare  alle  mislykkede. 

fra  London,    j^  castiereagh  viste  sig  uforsonlig,   og  hverken  Vaaben- 

stilstanden    paa    Elben    eller    de    danske    Troppers    Frem- 


1813.  Mai.  141 

rykning  til  Tettenborns  Understøttelse  havde  formaaet  at 
stemme  ham  gunstigere.  Auditeuren  ventede  derfor  kun 
paa  Bernstorffs  Ankomst,  da  han  den  19de  April  fik  et 
Brev  fra  Understatssekretairen,  W.  Cooke,  hvori  han  anmo- 
dedes om  at  forlade  England  med  Paketten  den  21de. 
Den  20de  blev  han  i  en  Billet  anmodet  om  at  mode 
hos  Hr.  Cooke  mellem  Kl.  12—1,  hvilket  han  punktlig 
efterkom.  Der  meddeeltes  ham  her1),  at  England  ikke 
vilde  indlade  sig  paa  Underhandlinger  i  London,  men  at 
han  fra  Lord  Castlereagh  skulde  faae  en  Skrivelse,  der 
indeholdt  Prindsregentens  Erklæring  i  saa  Henseende,  — 
at  Grev  Bernstorff  ikke  vilde  blive  modtagen,  —  at  den 
danske  Gesandt  i  Stockholm,  Grev  Baudissin,  den  2den 
April  havde  erklæret  Thornton,  at  Danmark  ikke  kunde 
slutte  Fred  uden  i  Forening  med  Frankrig,  at  denne  Er- 
klæring ikke  senere  var  tilbagekaldt,  og  at  England,  som 
derfor  maatte  ansee  enhver  Forhandling  med  Danmark  un- 
dergiven Frankrigs  Approbation,  ikke  kunde  begynde  nye 
Underhandlinger  uden  en  foregaaende  Erklæring,  hvori  Dan- 
mark fralagde  sig  denne  Forbindelse  og  ansaae  sig  kompe- 
tent til  at  slutte  en  særskilt  Fred,  —  at  Danmark  hidtil 
havde  handlet  efter  fransk  Indflydelse,  og  at  hvert  Skridt, 
det  havde  gjort,  var  dikteret  af  Alquier,  —  at  saalænge 
denne  Mand  var  i  Kjobenhavn,  kunde  man  ikke  vente  nogen 
Selvstændighed  hos  den  danske  Regering.  Dernæst  oplæste 
Hr.  Cooke  Koncepten  til  Castlereaghs  Meddelelse,  der  inde- 
holdt, at  man,  dersom  Danmark  ikke  vilde  underhandle  i 
Stockholm,  ikke  havde  noget  imod  et  neutralt  Sted,  f.  Ex. 
Hamburg,  men  at  Underhandlingerne  maatte  føres  i  For- 
ening med  Sverrig  og  Rusland.  Endelig  bemærkede  han  i 
Anledning  af  Reiseordren,  at  man  allerede  for  længe  havde 
taalt  Billes  Ophold;  da  der  var  gjort  Forestillinger  derimod, 


l)  See  Brev  fra  St.  Bille  af  20de  April.     (Kopi  i  G.  A.) 

og  der  nu  atter  blev  sendt  en  ny  Underhandler  til  Lon- 
don, maatte  man  gjøre  en  Ende  derpaa. 

Den  21de  reiste  Steen  Bille  med  denne  Besked,  sam- 
me Dag  var  Grev  I.  Bernstorff  kommen  til  Harwich.  Imel- 
lem denne  By  og  London  krydsede  de  to  Afsendinge  hin- 
anden uden  at  faae  talt  sammen,  men  en  skriftlig  Under- 
retning, efterladt  af  Bille,  meddeelte  Bernstorff,  hvad  der 
ventede  ham. 

Anden  Dag  efter  stod  I.  Bernstorff'  for  Lord  Castlereagh 
og  havde  en  to  Timers  Samtale  med  ham1).  Den  ord- 
knappe Lord  med  den  torre,  livlose  Stemme  udtalte  sin 
Forundring  over,  at  det  danske  Hof,  der  fuldstændigen  kj endte 
de  indgaaede  Forpligtelser,  om  hvilke  man  ikke  havde  ladet 
det  i  Uvidenhed,  kunde  love  sig  noget  Held  af  en  Sendelse, 
som  ikke  gik  ud  paa  at  erklære  dets  Tilslutning  til  disse. 
Traktaten  existerer,  sagde  han,  det  følger  af  sig  selv,  at  Kon- 
gen af  Danmark  kj  ender  den  eneste  Betingelse  for  Fred.  Hvad 
Dolgorouki  havde  erklæret,  havde  han  neppe  været  bemyn- 
diget til,  men  selv  om  saa  var,  om  ogsaa  Rusland  meente,  at 
Spørgsmaalet  om  Norge  kunde  sættes  til  Side,  vilde  Eng- 
land dog  opfylde  sine  Forpligtelser.  Det  var  mod  Sver- 
rig,  det  havde  paadraget  sig  disse;  det  var  derfor  kun 
denne  Magt,  som  kunde  løse  det  fra  dem.  Det  var  ikke 
Herre  over  at  kunne  underhandle  særskilt  med  Dan- 
mark, medmindre  dette  var  villigt  til  at  underkaste  sig, 
hvad  der  var  forlangt.  Bernstorff'  gjorde  opmærksom  paa 
Følgerne  af  en  fortsat  Paastand  om  Norges  Afstaaelse, 
idet  en  Deel  af  de  Tropper,  som  ellers  vilde  blive  anvendte 
mod  Frankrig,  vilde  blive  stillede  mod  de  Allierede,  men 
Castlereagh  bemærkede,  at  om  saa  hele  Fastlandskrigens 
Held    afhang   deraf,     var    England    dog    forpligtet    til   en 


)  Depecher    fra  Bernstorff    til  Rosenkrantz   af   24de   og   26de  April. 
(Kopi  i  G.  A.). 

streng  Opfyldelse  af  det  Løfte,  det  havde  givet  Carl  Johan. 
Da  den  danske  Greve  nu  forsøgte  at  vise,  hvorlidet  Norges 
Forening  med  Sverrig  svarede  til  Englands  sande  Interesser, 
afbrødes  han  af  Lorden ,  der  ikke  fandt  det  smigrende  for 
det  engelske  Ministerium,  at  Danmark  kunde  troe  det  istand 
til  at  bryde  sine  Forpligtelser.  »Det  forekom  ham  dog 
mindre  smigrende«,  indvendte  Bernstorff,  »at  troe  England 
istand  til  at  stifte  Forpligtelser,  som  vare  moralsk  ulovlige 
og  derfor  ikke  virkelig  bindende,«  men  dette  afviste  Lor- 
den med  den  Bemærkning,  »at  England  var  i  Krig  med 
Danmark,  saa  det  ikke  behøvede  at  respektere  dets  Rettig- 
heder, og  at  Sverrig  havde  fuldgyldige  Grunde  til  ikke  med 
Ligegyldighed  at  see  Norge  i  Hænderne  paa  en  af  Napo- 
leons Allierede.«  Bernstorff  beklagede,  »at  der  i  saa  Fald 
ikke  blev  Andet  for  Kongen  at  gjøre  end  at  forsvare  den 
Krone ,  man  vilde  fravriste  ham « ,  og  Lorden  endte  den 
egenlige  Forhandling  med  at  sige,  at  han  skulde  forelægge 
Prindsregenten  og  Kabinettet  de  gjorte  Meddelelser,  hvor- 
efter Greven  skulde  faae  endeligt  Svar. 

Hermed  var  Samtalen  dog  ikke  tilende.  Da  Bernstorff 
spurgte,  hvorledes  han  skulde  forholde  sig  med  det  Brev 
fra  Kongen,  som  han  skulde  overlevere  Prindsregenten, 
betvivlede  Lorden,  at  der  under  de  Forhold,  som  existerede 
mellem  de  to  Stater,  kunde  gives  en  dansk  Afsending  Au- 
diens, hvorfor  Greven  erklærede,  at  han  i  Tilfælde  af  at 
det  Svar,  som  han  vilde  erholde,  var  affattet  i  samme 
Aand,  hvori  Lorden  talte,  vilde  foretrække  ikke  at  gjøre 
Brug  af  Brevet.  Den  danske  Afsending  bad  endelig  om  at 
turde  benytte  Posten  til  sine  Meddelelser  til  Danmark,  men 
fik  det  korte  Svar,  at  man  ikke  forudsatte,  at  hans  Op- 
hold i  London  vilde  blive  af  lang  Varighed.  Bernstorff 
ønskede  dog  i  hvert  Fald  at  oppebie  sin  Konges  Ordre,  da  en 
Afreise  Dagen  efter  Ankomsten  vilde  være  et  for  aabenbart 
Vidnesbyrd  om,  at  hans  Sendelse  var  mislykket,  og  vilde  tilføie 

den  danske  Konge  en  dyb  Krænkelse;  men  Lorden  vilde 
kun  love  at  indhente  Prindsregentens  Ordre  derom,  hvorvel 
han  troede,  at  et  forlænget  Ophold  af  en  dansk  Gesandt  i 
London  kunde  foraarsage  urigtige  Opfattelser,  som  det  ikke 
var  uvigtigt  for  Regeringen  at  forebygge. 

Dette  er  en  nøiagtig  Skildring  af  den  Begivenhed,  som 
i  saa  høi  en  Grad  vakte  Opsigt  ved  alle  Hoffer  i  Europa, 
undtagen  Carl  Johans,  hvis  Gesandt  i  London  ansaaes  for 
at  have  havt  den  største  Indflydelse  paa  den  engelske  Rege- 
rings Beslutning  og  forud  var  underrettet  om  denne. 

Den  26de  April  om  Aftenen  modtog  Grev  Bernstorff 
det  officielle  Svar.  England  kunde  —  saaledes  sagde  Cast- 
lereagh1)  —  ikke  gaae  ind  paa  de  foreslaaede  Underhand- 
linger, hvor  levende  dets  ønske  om  Fred  med  Danmark 
end  var,  eftersom  det  deels  ikke  turde  forhandle  særskilt 
med  Danmark,  deels  ikke  billigede  det  foreslaaede  Sted. 
Med  Hensyn  til  det  Brev  fra  Kongen,  Greven  medbragte, 
da  kunde  Prindsregenten  ikke  modtage  ham  i  Audiens,  men 
det  overlodes  til  hans  Valg,  om  han  enten  vilde  levere  det 
til  Besørgelse  eller  ikke  gjore  Brug  deraf.  I  første  Tilfælde 
vilde  der  blive  givet  ham  et  høfligt  Svar  paa  samme,  i 
hvilket  man  dog  ikke  vilde  undlade  at  udtrykke  sin  Forun- 
dring over,  at  den  danske  Konge  under  en  saadan  Tin- 
genes Tilstand  som  den  nærværende  kom  med  saadanne 
Forslag.  Med  Hensyn  til  Grevens  Ophold  i  London  havde 
man  Grund  til  at  ønske,  det  ikke  blev  forlænget;  men 
man  indskrænkede  sig  til  at  sige  det,  overladende  det  til 
hans  egen  Fiinfølelse  at  bestemme  Afreiseus  -Oieblik. 

Bernstorff  fastsatte  da  Reisen  til  2  Dage  efter,  og  Post- 
skibet fik  Ordre  til  at  være  færdigt  til  at  modtage  ham  til 
denne  Tid. 


*)  Depeche    fra    Grev    J.    Bernstorff  til    Rosenkrantz    af   27de    April. 
(Kopi  i  G.  A.). 

Efterretningen  om,  hvad  der  var  foregaaet  i  London, 
naaede  Kjobenhavn  den  13de  Mai,  kort  Tid  før  Bernstorff 
selv  ankom  over  Holsteen.  Den  vakte  den  største  Bevægelse. 
Frederik  den  Sjette,  som  ifølge  sin  hele  Personlighed  nød- 
vendigt maatte  tabe  i  et  politisk  Spil  med  den  svenske  Kron- 
prinds,  følte  sig  krænket  i  sit  Inderste,  og  der  var  Intet 
naturligere,  end  at  han,  træt  af  de  Intriguer,  hvis  Bytte  han 
var,  søgte  hen  til  den  eneste  Forbundne,  som  vilde  tage  sig 
af  ham  og  gjøre  det  ærligt  og  vedholdende ,  nemlig  Keiser 
Napoleon.  Endnu  var  denne  dog  Europas  mægtigste  Monark, 
og  at  han  for  at  vinde  Alt  skulde  spille  en  saa  fortvivlet 
Hazard  med  sin  Lykke,  at  han  tabte  Alt,  var  Noget,  som 
idet  Mindste  hertillands  neppe  Nogen  tænkte  paa.  Han 
havde  nys  seiret  ved  Lutzen,  drev  nu  Fjendens  uordenlige, 
adspredte  og  slet  kommanderede  Hære  ind  i  Schlesien  og 
syntes  overhovedet  ifærd  med  at  gjenoprette  sin  sunkne 
Magt. 

Rosenkrantz  søgte  at  forhindre,  at  Kongens  Vrede  over  Kongens  Forbu- 
det Passerede  skulde  overvinde  Klogskabens'1  Stemme.  Han  trelse 
raadede  til ,  at  Underhandlingerne  med  de  3  Magter  dog 
skulde  forsøges  i  Hamburg,  at  Forsvaret  af  denne  By  skulde 
fortsættes,  dog  med  den  Tilkjendegivelse  til  de  Franske,  at 
det  alene  skeete ,  fordi  man  betragtede  Hamburg  som  en 
Deel  af  det  danske  Territorium,  og  man  iøvrigt  ikke  vilde 
føre  Krig  mod  Frankrig,  tvertimod  hjælpe  det  til  at  holde 
Englænderne  borte  fra  Elben.  Men  Kongen  forkastede  dette 
Forslag  og  afsendte  endnu  samme  Dag,  den  13de,  følgende 
Befaling  til  Wegener,  hvori  dog  nogle,  men  mindre  vigtige 
Punkter  vare  tagne  af  Rosenkrantzes  Indstilling: 

Det  var   overeensstemmende  med  min  Hensigt,   at  de  0rdren  af  13de 
Franskes  Angreb  paa  Hamburg  blev  forhindret,   men  nu  er 
der  indtruffet  Omstændigheder,   som  fordre  forandrede  For- 
holdsregler.   England  har  nemlig  aldeles  afslaaet  Fred  uden 
mod  Norges  Afstaaelse,  men  derpaa  kan  der  ikke  gaaes  ind, 

da  det  strider  mod  mit  Folks  og  min  Krones  Værdighed 
samt  mod  den  Kjærlighed,  jeg  nærer  til  mit  Folk.  »Til  den 
Ende  befale  Vi  Følgende: 

En  Parlamentair,  som  skal  være  Oberstlieutenant  Haff- 
ner,  afsendes  strax  med  et  Brev  fra  Dig,  Vor  Generalmajor 
Wegener,  til  den  nærmeste  franske  General,  og  tilkjende- 
gives  der  ham,  at  efter  de  Skridt,  der  vare  gjorte,  havde  Vi 
havt  Grund  til  at  haabe  Fred  med  England  og  derved  at 
have  opnaaet  en  Neutralitet,  som  Landet  saameget  trænger 
til;  men  da  dette  ei  kunde  skee  uden  mod  Kongeriget 
Norges  Afstaaelse,  saa  var  dette  umuligt,  da  Jeg  aldrig  afstod 
bemeldte  Rige,  at  Jeg  derfor  ønskede,  at  de  Franske  ei  an- 
grebe  Hamburg ;  imidlertid  forbleve  Vi  udi  Vor  neutrale 
Stilling  og  forsvarede  Vort  eget  Territorium  og  have  be- 
falet, at  alt  Samkvem  mellem  de  Engelske  og  Vore  Lande 
skal  hindres.  Samtlige  Kanonchalupper  afgaae  derfor  strax 
til  Gluckstadt  og  Altona. 

Til  General  Tettenborn  deklareres,  at,  da  England  ei 
vil  slutte  Fred,  uden  at  Vi  afstaae  Kongeriget  Norge,  saa 
kunne  Vi  ei  mere  soutenere  Hamburg  i  Tilfælde  af  Angreb 
af  de  Franske ,  men  maae  som  Neutral  blot  forsvare  Vort 
eget  Territorium,  hvilket  smerter  mig  saameget  mere,  som 
Jeg  ved  denne  Leilighed  havde  villet  give  Keiser  Alexander 
et  nyt  Bevis  paa  mit  Sindelag  imod  ham.  Ligeledes  til— 
kjendegives  det  General  Tettenborn,  at  alt  Samkvem  mellem 
Os  og  England  maa  hæves,  samt  at  De  venter  hvert  øjeblik 
Ordre  til  at  opsige  Vaabenstilstanden  med  de  Engelske  paa 
Elben.  Endelig,  at  de  Svenskes  Fremrykning  og  Sindelag 
mod  Os  endmere  maatte  være  en  Bevæggrund  for  denne 
Vor  Beslutning. 

Ligeledes  have  samtlige  Officerer  at  holde  sig  fra  Om- 
gang med  Russerne  og  de  Forenede,  ligesom  ei  heller  Gene- 
ralmajor Wegener  eller  Oberstlieutenant  HafFner  maa  om- 
gaaes  med  den  russiske  General  Tettenborn. 

Skulde  alt  Fjendtligheder  være  begyndte  mod  de  Fran- 
ske, da  bør  de  øieblikkeligen  bilægges,  og  den  befalede  De- 
klaration gives.  Styrken  mod  Hamburg  formindskes,  og  det, 
som  bliver  tilbage,  tilligemed  Altonas  Garnison  staaer  under 
Oberstlieutenant  Haffner  og  udgjor  det  hoire  Flankekorps; 
Bergedorf  observeres,  men  det  hele  Kantonnement  bliver 
mere  vendt  mod  Liibek.  Nu  er  det  blot  Vort  Territorium, 
der  skal  forsvares,  og  ei  Hamburg  eller  Liibek  med  deres 
Gebeter1).« 

Prinds    Christian  Frederik    var   ikke   kommen    længere Prinds  Christian 

Frederik  i  Ny- 

end  til  Nyborg,  da  han  med  stor  Bekymring  erfarede,  at  borg. 
Underhandlingerne  i  London  vare  strandede.  I  bevæget 
Stemning  skrev  han  strax  til  Kongen2),  henstillede,  om  ikke 
Schimmelmann  kunde  sendes  til  England,  hvorvel  han  fryg- 
tede, det  var  for  seent,  og  udbad  sig  bestemte  Befalinger, 
hvilke  kunde  indhente  ham  i  Hjørring.  Han  bad  om,  at 
der  maatte  blive  tilført  Norge  Korn  i  Masse  —  coute  que 
eoute  —  og  forespurgte,  om  han  ikke  i  Forsyningens  In- 
teresse maatte  sende  C.  Anker3)  til  London.  Hvis  Sverrig 
skulde  angribes  og  fransk  Parti  tages,  hvad  han  bad  Gud 
forbyde,  antog  han,  at  Wenzel  Haffner,  som  havde  overbragt 
de  Franske  Erklæringen  om,  at  vi  ikke  taalte,  at  Hamburg 
angrebes,  maatte  desavoueres,  men  lagde  iøvrigt  med  Hen- 
syn til  Sverrig  Kongen  paa  Sinde,  at  man  vilde  vinde  mere 


l)  Originalen  i  A.  A.  Som  mange  andre  af  de  Ordrer,  hvilke  Kongen 
navnlig  i  bevægede  Øieblikke  skrev  egenhændigt,  er  ogsaa  denne 
affattet  i  et  saadant  sprogligt  Negligé,  at  den  ikke  kan  gjengives 
ganske  ordret.  Dog  er  enhver  Forandring  undgaaet  paa  de  Steder, 
hvor  Meningen  ikke  var  utvivlsom  klar. 

*)  Brev  fra  Prinds  Christian  Frederik  til  Kongen.  Nyborg  ,  den  12te 
Mai.  (G'.  A.).  Der  findes  2  Breve  af  denne  Dato,  ankomne  i  samme 
Omslag,  men  kun  det  af  dem,  som  har  Karakteer  af  at  være  for- 
troligt, har  egenlig  historisk  Interesse. 

3)  Carsten  Ancker,  Eier  af  Eidsvold  Jernværk  i  Norge,  født  i  1747, 
havde  staaet  i  Spidsen  for  det  asiatiske  Kompagni  i  Kjøbenhavn. 

10* 

ved  at  opægge  de  Svenskes  Partiaand  end  ved  at  drage 
Nationalstemningen  mod  sig  ved  et  Angreb. 
Reisen  tii  Norge.  Reisen  fortsattes.  I  Holsteen  ventede  man  ham,  og  Ingen 
med  større  Længsel  end  Wegener.  Mange  Officerer  havde  alle- 
rede sendt  Breve  til  ham  for  at  anbefale  sig  i  hans  Gunst: 
men  fra  Augustenborg  dreiede  han  pludselig  mod  Nord  under 
Navnet  Grev  Eantzau  og  kom  efter  4  Dages  Forlob ,  uden 
at  hans  Inkognito  var  bleven  røbet,  til  Hjørring,  for  at  op- 
pebie gunstig  Vind. 

Her  modtog  han  "et  Brev  fra  Frederik  den  6te1),  hvori 
det  Nærmere  om  Tildragelsen  i  London  meddeeltes.  Kon- 
gen tilføiede,  at  han  nu  maatte  holde  sig  til  Napoleon, 
eftersom  han  ikke  kjendte  nogen  Middelvei,  at  han  tænkte 
paa  at  skrive  Keiseren  til  og  agtede  med  det  Første  at  be- 
gynde Krigen  med  Sverrig,  saa  et  Angreb  fra  Norge  af  vilde 
blive  nødvendigt.  Med  Hensyn  til  Provideringens  Fremme 
paalagde  han  Prindsen  at  sætte  sig  i  Forbindelse  med  Han- 
delshuset Hornemann  i  London. 

Efter  Ankomsten  til  Fladstrand,  hvor  der  laa  Baade 
beredte  for  ham  og  hans  Følge,  besvarede  han  dette  Brev-). 
Han  gjentog  ønsket  om  at  maatte  sende  C.  Anker  til  Lon- 
don, slog  paa  Muligheden  af  at  kunne  erholde  Neutralitet 
for  Norge,  men  udtrykte  sin  Beredvillighed  til  at  angribe, 
naar  der  samtidigt  skeete  et  Indfald  i  Skaane  fra  Sjælland 
af,  og  lovede  strax  efter  Ankomsten  til  Norge  at  udarbeide 
en  Operationsplan. 

Strax  efter  Midnat  den  20de  gik  han  ombord  i  en  al- 
mindelig Fiskerbaad  og  førtes  af  Sølieutenant  Falsen  som 
Baadstyrer  ud  mod  Norge.  Hans  Adjudanter,  forklædte  som 
Fiskere,  vare  i  en  anden,  Bagagen  i  en  tredie  Baad.     Far- 


J)  Brev  fra  Kongen  til  Prinds  Christian  Frederik  den  15de  Mai  (G.A. 

Kopibog). 
9)  Brev  fra  Prinds  Christian  Frederik.  Fladstrand  den  19de  Mai  (G.A.)- 

tøierne  løbe  langs  den  svenske  Kyst  i  Afstand  fra  hveran- 
dre, som  om  de ,  hvert  for  sig ,  vare  paa  Fiskeri.  Falsen 
havde  Parlamentairrlag  med ;  hvis  han  var  stodt  paa  Engelsk- 
mænd ,  vilde  han  have  heist  dette  og  afleveret  en  lige- 
gyldig Forespørgsel  samt  bedet  om  at  maatte  bringe  Sva- 
ret til  Norge.  Men  der  blev  ikke  Brug  for  disse  Forsigtig- 
hedsregler. Under  en  rask  Kuling,  der  endog  naaede  op  til 
Storm  ,  kom  de  3  Baade  uanfægtede  til  Hvaløerne ,  hvor 
Prinds  Christian  Frederik  første  Gang  betraadte  norsk  Grund. 
Falsen1)  blev  deroppe  for  paa  samme  Maade  at  føre  Prinds 
Frederik  af  Hessen  ned  til  Sjælland. 

Vi  maae  imidlertid  atter  vende  os  til  Hamburg.  Vi 
have  fulgt  Begivenhederne  der  indtil  den  Dag,  Kongens 
Brev  af  13de  ds.  afgik  fra  Kjøbenhavn.  Der  forløb,  inden 
det  naaede  sit  Bestemmelsessted,  nogle  Dage,  fulde  af  Tvivl 
og  Uro  for  de  danske  Befalingsmænd  paa  Grændsen. 

Den  13de,  samme  Dag,  Vandamme  havde  oversendtDavouts  Henven- 
Kapitain  Wilster,  kom  Davout  selv  til  Harburg  og  afsendte  dels^r.We 
strax  en  Adjudant  til  Wegener  med  et  Brev2),  hvori  han 
udtrykte  sin  Forbauselse  over,  hvad  han  havde  hørt  om  Af- 
fairen  paa  Feddel ,  idet  der  var  blevet  ham  berettet,  at 
danske  Tropper  havde  deeltaget  i  Kampen  mod  de  Franske. 
Han  bad  sig  meddeelt ,  om  dette  var  skeet  efter  Kongens 
udtrykkelige  Villie ,  eller  hvorledes  han  skulde  forklare  sig 
det.  Adjudanten  blev  paa  Veien  til  det  danske  Hovedkvar- 
teer overfalden  af  Kosakker  og  kastede  derfor  Brevet  i  Van- 
det. Det  blev  paa  Grund  heraf  nødvendigt  først  at  skaffe 
et  Duplikatexemplar  tilstede,  og  derved  vandt  de  danske  Be- 
falingsmænd nogle  Dage,  inden  en  bestemt  Erklæring  blev 
nødvendig.     Det  originale  Brev  blev  imidlertid    opfisket    og 


*)  Af  hvis  Rapport  Ovenstaaende  er  taget. 

*)  Brev  fra  Davout  til  Wegener,  dateret  Harburg  den  13de  (G.  A.). 

bragt  til  Haffner1),  som  strax  sendte  Bud  efter  Wegener  og 
Rist  for  at  overlægge  Sagen  med  dem. 
Befaiingsmænde-         Det    var  —  efter   hvad    der   meddeeltes  —  meest   af 

nes  Dbeste«thed.Frygt    ^     ^     åm     åm^     styrke    ^    gkulde    kunne    m()d_ 

staae  de  Franske,  da  den  tillige  havde  hele  Grændsestræk- 
ningen  at  bevogte,  men  ogsaa  af  Hensyn  til,  at  Tettenborn 
muligen  vilde  gaae  bort  og  aldeles  forandre  Forholdene,  at  de 
ovennævnte  tre  Mænd  enedes  om  et  Svar,  der  var  sat  paa  Skruer. 
Det  indeholdt,  at  det  vel  ustridigt  var  Kongens  Befaling,  at 
man  skulde  forhindre,  at  Hamburg  indtoges  med  Magt,  men 
at  man  dog  ønskede  at  vedligeholde  det  venskabeligste  For- 
hold til  Frankrig,  hvorfor  Generalen  uden  Hensyn  til  Da- 
vouts  formelige  Opfordring  til  en  bestemt  Erklæring  endnu 
engang  vilde  gjøre  Forespørgsel  hos  Hans  Majestæt  Kon- 
gen samt  haabede,  at  Stillingen  maatte  blive  uforandret,  til 
Svar  indtraf. 

Denne  Skrivelse  blev  undertegnet  den  15de2)  for  næste 
Dag  at  afsendes  med  Haffners  Adjudant,  Kapitain  Schow, 
til  Harburg,  da  —  om  Aftenen  en  Koureer  fra  Kjøben- 
havn  bringer  Kongens  ovenfor  meddeelte  Befaling  af  13de. 
Kongens  ordre  Den  fulgtes  af  en  ligelydende  Ordre  til  Haffner  og  et 
kommer.  -^^  ^a  Rosenkrantz  til  Rist.  Det  Indtryk,  som  Meddelel- 
sen gjorde  paa  Sidstnævnte ,  der  som  tydsksindet  meest 
levende  havde  følt  Glæde  over  Danmarks  Optræden  paa  de 
Allieredes  Side  og  over  den  smukke  Rolle,  som  efter  hans 
Mening  aabnede  sig  for  Kongen,  var  overvældende.  Han 
skrev  strax  tilbage,  at  hans  Hjerte  var  sønderrevet,  at  han  saae 
Statens   Ruin  imøde,   en  Ruin    uden  Ære   og  uden  Trøst. 


*)  Det  opfiskede  Exemplar  ,  eenslydende  med  Duplikatet,  findes 
endnu  i  G.  A.,  bærende  tydelige  Spor  af  at  have  ligget  en  Tid  i 
Vandet. 

3)  Kopi  af  samme  er  bilagt  Rapport  fra  den  bevægelige  Armeedivision, 
dateret  Schiffbek  den  15de  Mai. 

Han  begav  sig  til  Wegener  og  Haffner  og  fandt  dem 
begge  bestyrtede  over  Ordren,  dog  ikke  fordi  den  egenlig 
kom  dem  uventet,  men  fordi  den  stod  i  saa  stor  Modsæt- 
ning til,  hvad  der  var  skeet  i  de  sidste  Dage.  De  beslut- 
tede alle  tre  at  komme  sammen  næste  Morgen  for  at  sam- 
tale om  Udførelsen. 

I  dette  Mode   tilraadede  Eist  at  opsætte  Fuldbyrdelsen   nedslagninger 

med  Rist. 

af  den  kongelige  Ordre  en  kort  Tid.  Han  gjorde  opmærk- 
som paa,  at  man  af  Kongens  Skrivelse  tydeligt  kunde  see' 
at  Grunden  til  Befalingen  alene  var  Afsky  for  Tanken  [om 
Norges  Afstaaelse ,  og  at  man  derfor  kunde  slutte  sig  til, 
at  han,  saasnart  denne  var  opgivet  af  de  forbundne  Magter, 
vilde  foretrække  at  vedblive  den  nye,  begyndte  Politik.  Nu 
vare  Forholdene  saadanne,  at  man  hvert  øieblik  kunde 
vente  nye  Bestemmelser  fra  det  svenske  og  russiske  Kabi- 
net; hamburgske  og  hannoveranske^  Deputerede  vare  nemlig 
i  Stralsund  for  at  formaae  Carl  Johan  til  at  skyde  Sporgs- 
maalet  om  Norge  tilside  og  ved  et  offenligt  Skridt  berolige 
Danmark,  og  Begivenheden  paa  Feddel,  hvor  danske  Trop- 
per havde  udgydt  Blod  for  den  almindelige  Sag,  kunde  i 
faa  Dage  bringe  en  Forandring  i  hele  den  politiske  Situa- 
tion. Han  meente  derfor ,  at  man  burde  tage  det  Ansvar 
paa  sig  at  opsætte  Fuldbyrdelsen  af  den  kongelige  Ordre, 
forelobigt  i  24  Timer,  hvorefter  en  ny  Sammenkomst  kunde 
finde  Sted. 

Dette  Forslag  bifaldtes.  De  to  Befalingsmænd  antoge,  udføreisen  af  den 
at  en  saa  kort  Opsættelse  ikke  kunde  faae  skadelige  Fol-  ^iTt™" 
ger,  eftersom  et  vedholdende  Regnveir  for  -Oieblikket  gjorde 
alle  Krigsforetagender  umulige,  og  ventede  desuden  nye 
Meddelelser  fra  Kjobenhavn  inden  24  Timer,  eftersom  Bud- 
skabet om  Kampen  paa  Feddel  maatte  være  naaet  derhen 
den  14de,  og  det  var  antageligt,  at  det  kunde  foranledige 
en  Skrivelse1).    Hvad  der  imidlertid  meest  bevægede  Wege- 


)  Der  kom  dog  i  3  Dage  intet  Brev  fra  Hovedstaden. 

ner  til  at  gaae  ind  paa  det  Foreslaaede,  var  en  Passus  i 
Rosenkrantzes  Brev  til  Rist,  i  hvilken  den  Sidstnævnte  be- 
myndigedes -til  efter  Omstændighederne  at  lempe  Bekjendt- 
gjørelsen  til  det  hamburgske  Senat.  Dette  Brev  vedkom 
ligesaa  lidt  Wegener,  som  Kongens  Ordre  Rist.  Den  nævnte 
Passus  havde  Rosenkrantz  indskudt  i  sit  Brev1),  fordi 
han,  forudsættende  at  Kongens  Ordre  vilde  blive  fulgt,  og 
Beskyttelsen  derved  i  Gjerningen  unddraget  Hamburg, 
vilde  give  sin  Agent  der  Leilighed  til  at  skaane  Borgernes 
Følelser  ved  f.  Ex.  ikke  at  meddele  dem  den  fulde  Sandhed 
strax.  Anderledes  vilde  den  heller  ikke  være  bleven  for- 
staaet,  hvis  ikke  Rist  i  sin  Iver  for  at  overtale  Befalings- 
mændene havde  skaffet  sig  en  Støtte  i  denne  Sætning.  Ind- 
beretningen2),  hvori  Wegener  melder,  at  han  har  taget  det; 
paa  sig  at  udsætte  Ordrens  Fuldbyrdelse,  støtter  sig  til 
ovennævnte  Sætning  i  Rosenkrantzes  Skrivelse,  Hensynet 
til  Hamburgs  Vel  og  de  almindelige  politiske  Forhold. 
»Maaskee«  ,  hedder  det  saaledes,  »viser  Sverrigs  Forhold 
sig  om  nogle  Dage  i  et  gunstigere  Lys,  og  Hamburg  kan 
da  ogsaa  reddes,  naar  Anliggenderne  ved  den  store  Hær 
tage  en  lykkeligere  Vending.« 

Hvad  der  gjorde  Sagen  værre  var,  at  Wegener  beslut- 
tede —  for  at  vinde  Tid  —  ikke  destomindre  at  afsende  det 
Dagen  før  affattede  Svar  paa  Davouts  Brev.  Eet  er  at  op- 
sætte en  Ordres  Udførelse  en  kort  Tid,  naar  det  kan  skee 
uden  Skade,  et  Andet  er  at  handle  lige  derimod.  Kongen 
havde  befalet:  1)  hvad  der  skulde  siges  Davout,  2)  at  Haff- 
ner  skulde  være  Parlamentairen ,  der  afsendtes,  3)  hvad  der 
skulde  siges  Tettenborn,  4)  at  Tropperne   skulde  drage   ud 


*)  See  Rosenkrantzes  Skrivelse  til  Kongen  af  20de  Mai.    (G.  A). 
a)  Rapport  fra  den   bevægelige  Armeedivision.     Wandsbek    17de  Mai 
1813. 

af  Hamburg.  Ikke  alene  opsatte  man  at  gjøre  Noget  af 
dette,  men  man  sagde  Davout  noget  Andet,  som  stod  i 
Strid  med  Kongens  Ordrej,  og  sendte  ikke  Oberstlieutenant 
Haffner,  men  Kapitain  Schow  over  med  det. 

Ogsaa  kunde  man  ligesaa  godt  have  undladt  at  afsende 
dette  reent  ufyldestgjorende  og  intetsigende  Brev.  Da 
Kapitain  Schow  ankom  til  Harburg,  blev  han  af  Vandamme 
henviist  til  Davout,  som  spurgte  ham,  om  han  kj endte 
Brevets  Indhold,  og,  da  han  benægtede  dette,  bortsendt. 
Men  neppe  kommen  ud  i  Haven,  kaldtes  han  ind  igjen. 
Davout  tog  ham  ind  med  sig  i  sit  Kabinet,  gjentog  Spørgs- 
maalet,  om  han  ei  kj  endte  Indholdet,  og  da  det  paany  blev 
benægtet,  sagde,  at  det  Brev,  han  havde  bragt,  ikke  var 
noget  Svar  paa  Marechallens  tidligere;  det  var  vel  Bog- 
staver, der  vare  satte  sammen  og  dannede  Ord  ligesom 
Ordene  et  Brev,  men  ikke  Svar  paa,  hvad  han  havde 
spurgt  om.  Han  vilde  enten  have  en  Erklæring  om  Krig 
eller  en  om  Fred;  han  vilde  vide,  om  de  Danske  endnu 
vare  i  Hamburg ,  om  de  vilde  rømme  den ,  om  Kongen 
virkelig  vilde  Krig.  Han  havde  ikke  isinde  at  brænde 
eller  ødelægge  Byen,  men  blot  at  afvæbne  Borgerne  og  det 
hanseatiske  Korps,  hvortil  den  danske  General  burde  raade 
de  fornemste  Indvaanere.  Han  vilde  give  en  almindelig 
Amnesti,  men  hvis  man  tvang  ham  til  Voldsomheder,  kunde 
han  hverken  skaane  Hamburg  eller  Altona.  Man  maatte 
nøie  overveie,  hvad  man  agtede  at  foretage  sig,  og  han 
maatte  have  et  andet  Svar  paa  sit  Brev,  da  han  endnu 
ikke  var  i  Stand  til  at  gjøre  en  Kapport  til  Keiseren;  dette 
ventede  han  inden  24  Timer.  Davout  spurgte  endelig  Kapi- 
tainen,  om  han  havde  forstaaet  ham,  lod  ham  gjentage  Alt, 
hvad  han  havde  sagt,  hvorpaa  han  med  Yttringer  om  Velvillie 
og  navnlig  med  Forsikkringen  om,  at  han  kun  ugjerne  og 
kun  paa  Keiserens    udtrykkelige    Befaling   vilde    føre    Krig 

mod  Danmark,  sendte  ham  tilbage  med  det  Paalæg,  ikke  at 
glemme  Noget  af  det,  han  havde  sagt1). 
Følger.  Men  føi  allerførste,  Wegener,  Haffner  og  Rist  burde 
havde  overveiet,  da  de  besluttede  sig  til  at  opsætte  Fuld- 
byrdelsen af  Kongens  Befaling,  var  dog,  om  de  vare  i  Stand 
dertil.  Havde  de  troet  det,  feilede  de.  Om  Eftermiddagen 
lettede  pludselig  Kanonbaadene  i  Elben  foran  Hamburg  og 
gik  bort.  En  almindelig  Bestyrtelse  griber  Byen  og  et  hos 
Tettenborn  værende  Middagsselskab.  Man  iler  til  Haffner, 
der  hoiligen  forbauses  derover  og  maa  give  sit  Ord  paa, 
at  det  er  en  Feiltagelse,  og  at  de  strax  skulle  vende  til- 
bage. Det  forholdt  sig  med  Sagen  saaledes,  at  Kanon- 
baadene efter  hun  Tids  besynderlige  Administration  ikke 
hørte  under  Wegener  eller  Haffner,  men  under  Landgreve 
Carl  paa  Gottorp,  til  hvem  Kongens  Ordre  ogsaa  var  sendt, 
og  af  hvem  Baadene  derfor  havde  faaet  Ordre  til  at  gaae 
til  Gluckstadt  for  at  unddrage  Hamburg  deres  Beskyttelse. 
Haffner  befalede  dem  strax  at  vende  tilbage  til  deres  Poster, 
en  Myndigheds  Overskridelse,  som  han  undskyldte  med,  at 
Sølieutenant  Hedemann,  der  kommanderede  dem,  aabenbart 
ikke  burde  være  gaaet  bort,  før  han  havde  underrettet  de 
danske  Befalingsmænd  ved  Hamburg  om  den  Ordre,  han 
havde  faaet. 

Men  opskræmmet  af  denne  Tildragelse  gaaer  Wegener  nu 
hen  og  betroer  Tettenborn  den  kongelige  Ordre  som  en  Hem- 
melighed. Da  Rist  hører  dette,  bedrøves  han;  thi  skulde 
den  betroes  nogen,  maatte  det  efter  hans  Mening  være 
Senatet,  og  han  vilde  nødigt,  at  Nogen  skulde  meddele  den 
til  Samme  før  han.  Han  iler  da  derhen,  men  træffer  Tetten- 
born i  Raadet.  Var  det  endnu  en  Hemmelighed,  var  det 
i  ethvert  Fald  en  af  de  offenlige;  thi  i  et  Nu  kjendte  hele  Ham- 


*)  Skrivelse  fra  Altona  Pladskommandantskab,  17de  Mai  1813. 

burg  den,  og  samtidig  fik  Davout  og  Vandamme  fuldstæn- 
dig Underretning  om  den  fra  Alquier  i  Kjøbenhavn. 

Nu  vare  de  24  Timer  forløbne,  og  under  de  indtraadte 
Forhold  blev  det  ligeud  Brøde  at  forlænge  den  begyndte 
Fremgangsmaade.  Men  man  gjorde  det  af  Svaghed.  Man 
ignorerede  den  kongelige  Ordre  ligeoverfor  Davout  og  trak  ikke 
Tropperne  bort  fra  Hamburg.  Kun  i  eet  Punkt  havde  man 
opfyldt  Befalingen,  man  havde  kundgjort  den  for  Tetten- 
born;  men  paa  den  Maade,  det  var  skeet,  var  Ondt  ikkun 
bleven  værre;  thi  den  russiske  General  blev  derved  forme  - 
ligen  optaget  i  de  danske  Befalingsmænds  Eaadslutninger, 
hvor  han  naturligviis  raadede  til  saalænge  som  muligt  at 
opsætte  Ordrens  Efterlevelse,  uden  at  de  tre  Danske  ind- 
saae   det  Dadelværdige  i  dette  mærkværdige  Forhold. 

Det  Første,  Tettenborn  tænkte  paa,  var  at  faae  Sven-  svensken«  wi- 

x  kaldes. 

skere  til  Hamburg  til  Afløsning  af  de  Danske';  en  Afdeling 
af  hine  var  nemlig  skudt  frem  til  Wismar  for  at  tage  en 
truende  Stilling  mod  Holsteen  og  Hamburg.  Han  sendte 
Bud  derhen,  og  det  lykkedes  ham  let  at  komme  til  For- 
staaelse  med  den  Kommanderende,  den  fra  den  finske  Krig 
bekj endte,  tappre  og  meget  folkelige  General  Dobeln1). 
Denne  havde  saa  lidt  Anelse  om,  at  han  og  Svenskerne 
vare  komne  til  Fastlandet  for  at  bekrige  de  Danske,  at  han 
tvertimod  nærede  de  broderligste  Følelser  for  disse  og  an- 
saae  det  for  en  Fortjeneste  at  understøtte  den  Sag,  Tetten- 


*)  Georg  Gavl  Dobeln,  født  1757,  traadte  ind  i  den  svenske  Hær 
1778  som  Fændrik,  gik  kort  efter  i  fremmed  Tjeneste  og  deeltog 
i  Krigen  i  Indien  og  Afrika.  Senere  kæmpede  han  i  Finland 
1788  og  var  1796  naaet  til  Oberst  i  Armeen.  Da  Rusland  angreb 
Finland  180S,  søgte  han  Ansættelse  i  den  finske  Hær,  kom  til  at 
anføre  »Bjørneborgerne«,  blev  Generalmajor  og  Sverrigs  populai- 
reste  Anfører.  Senere  var  han  bleven  ophøiet  i  Friherrestand, 
havde  kommanderet  Nordarmeen  mod  Norge  samt  beklædt  andre 
militaire  Stillinger,  indtil  han  nu  i  1813  med  de  første  Tropper 
var  overskibet  til  Pommern. 

anbefalede    hain.      Kun    forlangte    han    et    Forlig   med   de 
Danske,  hvorefter  intet  Angreb  maatte  skee  uden  efter  Op- 
sigelse   24  Timer  forud,  i  hvilket  Tilfælde  han  forpligtede 
Wegener  oS  sjg  tø]  at  gaae  tøj  Ratzeburg.    Wegener  gik  villig  ind  her- 

Dobeln. 

paa,  og  Dobeln  beordrede  da  en  Underafdeling  til  Hamburg 
paa  samme  Tid,  han  udstedte  en  Deklaration  til  Wegener1), 
i  hvilken  han  erklærede,  at  han  ilede  med  at  følge  det 
hæderlige  Exempel,  de  Danske  havde  givet,  at  det  hol- 
steenske  Gebet  paa  intet  Sted  skulde  blive  berort,  at  der 
skulde  blive  givet  streng  Befaling  til  at  behandle  Hs.  danske 
Majestæts  Undersaatter  paa  den  Maade,  det  sømmede  sig 
saa  nære  Frænder,  og  at  enhver  Forseelse  herimod  skulde 
blive  straffet  efter  de  svenske  Loves.  Strenghed.  I  Berge- 
dorf  skaffede  Tettenborn  400  Vogne  tilveie,  som  holdt  fær- 
dige til  at  modtage  Svenskerne  til  hurtig  Viderebefordring. 
Man  nærede  ikke  Frygt  for,  at  de  skulde  komme  forseent; 
thi  Regnperioden  vedblev  endnu  og  havde  frembragt  en 
ufrivillig  Vaabenhvile.  Men  de  Franskes  Beleiringsbatterier 
paa  Feddel  høinede  sig  dog  daglig  mere  og  mere  —  til 
Hamburgernes  Skræk. 

Men  hvor  forskjelligt  formede  nu  ikke  Forholdene  ved 
Grændsen  sig  fra  den  Tilstand,  Kong  Frederik  vilde  have! 
I  Hamburg  vare  Svenskerne  som  Venner  befordrede  ind  i 
de  danske  Troppers  Midte,  —  men  i  Kjøbenhavn?  Frederik 
den  6te  var  i  sin  Forbittrelse  over  det  politiske  Rænkespil 
saa  opbragt  paa  Bernadotte,  i  hvem  han  saae  alle  sine 
Ulykkers  Ophav,  at  hans  Vrede  overførtes  til  alle  Svenskere, 
der  lode  sig  lede  af  denne,  og  aldrig  saasnart  hørte  han,  at 
svenske  Tropper  vare  komne  til  Mecklenburg  og  i  Fremryk- 
ning mod  Grændsen,  før  han  glemte  den  besluttede  Neu- 


*)  Indberetning  fra  den  bevægelige  Armeedivision  af  19de  samt  lig- 
nende af  20de  Mai  med  Dobelns  Deklamation  i  Original  og  Kopi 
af  Svaret  paa  samme. 

tralitet  og  sendte  sin   General  Ordre  til  at  forene   sig  med 
de  Franske  for  at  bekæmpe  dem. 

Dette  Aktstykke,  Ordren  af  16de  Mai,  der  fulgte  nær-  Kg|'d^af 
mest  efter  den  af  13de,  lyder  saaledes1): 

»Af  Vor  Ordre  af  13de  denne  Maaned  maa  Du  alt 
have  erfaret,  at  al  Forening  mellem  England  og  Os  er 
aldeles  umulig. 

De  svenske  Tropper  ere  i  Pommern,  de  have  alt  i  Re- 
aliteten  viist  fjendtligt  Sindelag  mod  Os  og  Vore  Stater, 
skjondt  ingen  egenlige  Fjendtligheder  ere  begyndte.  Det 
er  af  Vigtighed,  at  det  svenske  Korps  i  Pommern,  som  alt 
er  rykket  frem  i  det  Mecklenburgske,  forhindres  fra  at  ind- 
trænge i  Holsteen,  men  saavidt  muligt  tilintetgjores,  for  at 
det  ved  Indskibning  ikke  skal  kunne  søge  andre  Punkter 
af  vore  Stater.  Til  den  Ende  har  Du  at  foreslaae  Prind- 
sen  af  Eckmuhl  eller  General  Vandamme  at  forene  sig  med 
os  for  samlede  at  udføre  Alt  i  denne  Henseende  mod  den 
fælles  Fjende.  Ifald  dette,  som  vi  formode,  antages,  da 
underlægger  Du  Dig  med  alle  Dig  betroede  Tropper  den 
hoistkommanderende  franske  Generals  Kommando  og  gjor 
fælles  Sag  med  ham  mod  enhver  af  Frankrigs  Fjender. 

Dog  ville  Vi,  at  Du  for  Vor  nærmere  Ordre  ei  avan- 
cerer videre  med  de  Franske  end  til  Rugen  eller  haist 
Oderen. 

Skulde  de  mulige  Tilfælde,  at  enten  de  Franske  væg- 
rede sig  ved  at  gjore  fælles  Sag  med  os  mod  de  Svenske, 
eller  at  de  Svenske  ifølge  Tidsomstændighederne  havde  for- 
andret Sindelag  for  at  gjore  fælles  Sag  med  de  Franske, 
indtræffe,  da  skal  i  begge  Tilfælde  Vore  Tropper  kun  tage 
Position  til  Forsvar  af  Vort  eget  Territorium  og  Vor  Neu- 
tralitet.«   

Tilsidst  meddeeltes  der,    »at  en  Mand   af  Distinktion 

')  A    A.  og  G.  A. 

skulde  blive  sendt  til  Keiser  Napoleon  for  at  udtale  sig  om 
de  Misforstaaelser ,  som  havde  fundet  Sted,  og  overbevise 
Keiseren  om  Kongens  Venskab  og  ønske  om  at  virke  med  ham 
mod  den  fælles  Fjende«.  Hertil  var  den  fra  Norges  sidste 
Historie  velbekj endte  danske  Kancellipræsident  Kaas  bleven 
udseet. 

Man  begriber  hvilken  Virkning  denne  Ordre  maatte 
have  paa  Haffner  og  Rist,  da  de  den  18de  kaldtes  til 
Wegener  og  fik  Meddelelse  derom.  »Mine  Følelser  derved«, 
skrev  Rist1),  »kunne  ikke  beskrives.  Jeg  tier«.  Han  vilde 
ikke  mere  have  Noget  med  Sagen  at  gjore,  da  han  ansaae 
Staten  for  tabt  paa  hver  Maade. 

For  Wegener  kom  Ordren  ogsaa  noget  hovedkuls.  At 
foreslaae  Davout  et  forenet  Angreb  paa  de  Svenske  paa 
samme  Tid,  disse  med  frit  Leide  fra  ham  selv  marcherede 
til  Hamburg  for  i  Venskabelighed  at  overtage  de  Danskes  Tje- 
neste mod  Davout,  var  ikke  godt  muligt.  Han  maatte  da 
forst  opsige  det  indgaaede  Forlig,  —  men  gjorde  det  ikke. 
Derimod  bekvemmede  han  sig  nu  til  at  udføre  Ordren  af 
13de  og  romme  Hamburg;  men  lod  sig  dog  af  Tettenborn 
overtale  til  at  lade  de  danske  Tropper  forblive  derinde 
endnu  i  24  Timer  til  den  19de  Eftermiddag. 

I  sin  Rapport  til  Kongen2)  meddeelte  han,  »at  det  ikke 
syntes  ham  raadeligt  at  følge  Kongens  Befaling  efter  Ordene« 
og  angav  som  Grunde  derfor:  »at  en  Tilnærmelse  til  Fransk- 
mændene vilde  være  fjendtlig  mod  Rusland«,  samt  »at  en 
Forening  med  hine  vilde  have  deres  øjeblikkelige  Overgang 
over  Elben  til  Følge«.  Haffner  udviklede  samtidigt  for  Kon- 
gen3) sine  politiske  Anskuelser  deriblandt  den,  at  en  Neutralitet 
med  Svenskerne,  saaledes  som  Wegener  havde  afsluttet  den, 


a)  I  Brev  til  Rosenkrantz  af  18de  Mai.     (Kopi  i  G.  A.). 

9)  19de   Mai  fra  den    bevægelige  Armeedivision. 

3)  Skrivelse  fra  Altona  Pladskommandantskab  19de  Mai  1813.    (G.  A.), 

vilde  betage  Carl  Johan  enhver  Grund  til  Angreb  paa 
Holsteen. 

Neutraliteten  maatte  nu  sættes  iværk.  Til  Harburg 
afgik  dog  ikke  Haffner,  men  Kapitain  Schow,  som  overbragte 
det  endelige  Svar  paa  Davouts  Opfordring  til  en  bestemt 
Erklæring.  Det  lød  paa ,  at  den  ventede  kongelige  Ordre 
nu  var  kommen,  at  Kongen  paa  Grund  af,  at  England  havde 
afslaaet  Freden,  nu  var  vendt  tilbage  til  Krigstilstand  mod 
dette  Kige  og  Neutralitet  mod  Fastlandet,  samt  at  han  der- 
for havde  givet  sine  Tropper  Ordre  til  at  forlade  Hamburg. 
Der  var  tilføiet,  at  Kongen  ikke  destomindre  ønskede ,  at 
denne  By  ikke  toges  med  Magt,  men  skaanedes  saameget 
som  muligt,  hvorfor  den  anbefaledes  til  Marechalens  Gunst. 
Endelig  var  der  meddeelt,  at  en  overordentlig  Ambassadeur 
vilde  blive  sendt  til  Keiser  Napoleon  for  at  opklare  de  sid- 
ste Tiders  Begivenheder  og  gjenknytte  de  tidligere  Venskabs- 
forbindelser  mellem  de  to  Souverainer. 

Dette  Svar  modtoges,  hvorvel  det  atter  var  en  Postdag 
tilbage;  thi  Davout  vidste  alt  fraAlquier,  at  man  i  Kjøben- 
havn  havde  besluttet  at  stille  den  danske  Hær  under  Mare- 
chalens Befaling. 

Endelig,  den  19de  Mai  Kl.  7  Aften,  forlode  de  danskeDeI)anskerøE"nc 
Tropper  Hamburg  og  afløstes  —  da  Svenskerne  endnu  ikke 
vare  komne  —  af  Hamburgs  Borgervæbning,  som  besatte 
deres  Poster.  Wegener  forlagde  nu  sit  Hovedkvarteer  til 
Oldeslo,  hvorhen  2den  Brigade  fulgte  ham,  medens  den  Deel 
af  1ste  Brigade,  som  ikke  var  i  Altona,  gik  i  Kantonnement 
om  Arnsburg.     Samtidig  gik  Kanonbaadene  bort. 

øieblikkelig  herefter   aabnede  Vandammes   nyopkastedeDeFranskeaabne 

Bombardementet. 

Batterier  paa  Feddel  deres  Ild  og  bekastede  Byens  sydligste 
Deel  med  Kugler  og  Granater.  En  frygtelig  Forvirring  op- 
staaer  blandt  Borgerne,  der  nu  see,  at  det  bliver  til  Alvor 
med  Bombardementet.  Alt ,  hvad  der  paa  nogen  Maade 
kan,  flygter  til  Altona  med  Familie  og  Bohave.    Kanonaden 

var  dog  kun  som  til  Prøve,  fra  den  20de  Morgen  taug  den 
atter  for  en  Tid. 

Wegener  levede  nu  udenfor  de  besnærende  tydske  Ind- 
flydelser. Rist  havde  forlangt  sig  fritaget  for  Tjeneste  og 
var  bleven  afløst  i  Forretningerne  af  Sekretair  Clausewitz. 
Haffher  stod  altsaa  ene  tilbage  i  Forviklingernes  Centrum, 
omgiven  af  en  Clique  af  fordægtige  Diplomater  af  laveste 
Rang,  iblandt  hvilke  en  Grev  Groote,  en  Legationsraad  Struve 
og  en  Jøde  Dehn  spillede  Hovedrollerne,  samt  af  fortvivlede 
Hamburgere  ,  som  ikke  kunde  forstaae  Andet,  end  at  Carl 
Johan  jo  sagtens  vilde  opgive  Norge,  naar  han  kunde  gjøre 
Hamburgerne  en  Tjeneste  derved,  og  derfor  klyngede  sig  om 
den  tjenstfærdige  Haffner,  der  havde  Taalmodighed  nok  til 
at  høre  paa  Alle  og  var  det  det  eneste  Led,  som  forbandt  dem 
med  Danmark*  Det  lod  næsten,  som  om  han  meente  paa  egen 
Haand  at  kunne  afgjøre  Striden  mellem  Sverrig  og  Danmark,  i 
det  Mindste  underhandlede  og  underhandlede  han  med  Alle  og 
bragte  Folk  til  at  troe,  at  han  havde  Fuldmagt  dertil.  Han 
var  aldeles  i  disse  Omgivelsers  Magt ,  holdt  sig  borte 
fra  enhver  Nærm else  til  Davout  »for,  naar  de  politiske  For- 
hold forandrede  sig,  ikke  at  gjøre  enhver  Forandring  umu- 
lig,« og  tog  sig  af  et  Forslag  fra  Hamburgerne  om,  at  en- 
gelske Kanonbaade  maatte  komme  ind  for  at  forsvare  Byen. 
Men  Begivenhederne  gik  nu  deres  Gang.  Landgreve 
Carl  opsagde  efter  Ordre  Vaaben stilstanden  paa  Elben  og 
lod  Fjendtlighederne  mod  de  Engelske,  som  ikke  efter  Op- 
fordring fjernede  sig  ,  begynde.  Fra  det  -Øieblik  man  var 
kommen  ind  paa  det  gamle  Spor,  Alliance  med  Frankrig, 
ophorte  al  Ubestemthed  i  Kjøbenhavn. 
synske  Tropper  Den  21de  Mai,  Eftermiddag  Kl.  5,  kom  de  svenske 
i  Hamburg.  Tropper  fcjj  Hamburg.  Der  var  i  det  Hele  sendt  4  Batail- 
loner  og  1  Batteri  under  General  Boye  til  Nedreelben.  Deraf 
kom  Halvdelen  til  Bergedorf,  hvorfra  Korslak  og  Eichbaum 
besattes,    den    anden    Halvdeel    rykkede  ind  i  Hamburg  og 

tog  Stilling  deels  paa  Grassbrok,  deels  paa  Hamburger- 
berg. Disse  Tropper  kom  Dagen  efter  i  Kamp  med  de 
Franske ,  der  i  Baade  vilde  bemægtige  sig  et  nær  ved 
Hamburgsiden  liggende  Skib.  En  Skyttefægtning  fandt  Sted 
over  Elben  og  forplantede  sig  henimod  Natten  til  ud- 
for Altona.  De  danske  Tropper  i  denne  By  kaldtes  da 
under  Vaaben  og  førtes  tilbage  fra  Stadens  Udkant  for  i 
Frastand  at  tage  en  iagttagende  Stilling. 

Imedens  den  altonaiske  Garnison  saaledes  samledes,  og  Kaas  i  Altona. 
det  almindelige  Køre  bragte  Folk  paa  Gaden ,  førte  Be- 
givenhederne Haffner  om  Natten  Kl.  3  i  Palmaillen  sammen 
med  en  Mand,  der  yttrede  sin  Forundring  over  alt  det, 
som  skeete.  Det  var  den  danske  Kancellipræsident  Kaas, 
som  om  Aftenen  var  kommen  til  Altona  og  strax  havde  søgt 
Hvile ,  men  var  bleven  vækket  af  den  natlige  Tummel  og  nu 
søgte  Oplysning  om  Hensigten  med  de  Troppebevægelser,  som 
stode  i  en  saa  øiensynlig  Modstrid  med  den  besluttede  Koopera- 
tion med  de  Franske.  Da  en  Mængde  Officerer  omgave  de  Ta- 
lende ,  kunde  Haffner  kun  hviskende  underrette  ham  om, 
at  Wegener  ønskede  en  Samtale  med  ham,  og  at  saavel 
Generalen  som  han  selv  og  Legationsraad  Rist  havde  Efterret- 
ninger at  meddele,  som  man  ikke  kjendte  eller  kunde  kjende 
i  Kjøbenhavn,  men  som  ganske  forandrede  Tingenes  Til- 
stand, samt  at  Kaas  derfor  endelig  maatte  opsætte  sin 
Eeise. 

Kancellipræsidenten  blev  saa  forvirret  af  alt  dette  Hur- 
lumhei,  at  han,  da  et  tilfældigt  Tilstød  af  Feber  tvang  ham 
til  at  søge  Sengen,  besluttede  at  forblive  i  Altona,  til  han 
havde  faaet  Oplysning  om,  hvad  der  foregik  der. 

Den  paafølgende  Dag  kom  Haffner  for  at  vise  ham 
Dobelns '  Deklaration  og  meddele  ham ,  at  Kronprindsen  af 
Sverrig  havde  erklæret  at  ville  afstaae  fra  alle  Fordringer  paa 
Norge.  Dette  var  naturligviis  urigtigt,  men  der  laa  dog,  som 
senere  skal  vises,  Noget  til  Grund  derfor.   Neppe  var  denne 

n 

Samtale  begyndt,  før  den  franske  Stabschef,  Kapitain  Revest, 
anmeldtes  og  indførtes.  Han  var  sendt  over  for  at  hilse 
paa  den  overordenlige  danske  Afsending  og  faae  Oplysning 
om  Aarsagen  til  den  Modsigelse,  der  var  mellem  de  Kom- 
manderendes Forhold  og  Alquiers  Note.  Kaas,  som  nødig 
vilde  kompromittere  Kongens  Befalingsmænd  og  følte  sig 
besværet  ved  Haffners  Nærværelse,  kunde  ikke  sige  Andet, 
end  at  hans  Sendelse  vel  gik  ud  paa  en  Kooperation,  men 
»Naar«  og  »Hvorledes«  vare  andre  Spørgsmaal.  For  at 
slippe  for  den  ubehagelige  Situation  afbrød  han  derfor 
strax  Samtalen  og  indbød  Revest  til  at  spise  med  sig  hos 
Rain  ville. 

Aldrig  saasnart  vare  imidlertid  de  første  Efterretninger 
om,  hvad  der  var  skeet  paa  Grændsen,  komne  til  Kjøben- 
havn,  før  Kongen  af  Frygt  for,  at  ogsaa  Kaas  skulde  hil- 
des i  det  Spil,  som  »paa  Grund  af  Wegeners  og  hans Raad- 
giveres  Selvklogskab«  opførtes  ved  Grændsen,  sendte  en  ad- 
varende Skrivelse l)  afsted  til  denne  med  en  betroet  Officeer. 
Et  Duplikat  af  denne  befordredes  ved  Hjælp  af  en  ny  op- 
rettet Staffetlinie  over  Laaland-Falster-Femern  til  Haffners 
Adresse  i  Altona,  ledsaget  af  en  Ordre,  hvorefter^  Sidstnævnte, 
hvis  Kaas  skulde  være  reist  over  Elben,  havde  at  sende  Brevet 
tilbage  til  Kjøbenhavn. 

Dette  Duplikat  kom  til  Kaas  under  Maaltidet  med 
Revest.  Hans  Tvivl  vare  nu  hævede,  han  indlod  sig  nu 
aldeles  ikke  eller  kun  høist  overfladisk  med  de  mange 
Personer  af  Haffners  Omgivelse ,  som  gjorde  ham  deres 
Opvartning,  og  fulgte  Dagen  efter  med  Revest  over  til  Har- 
burg, efterat  denne  var  bleven  Natten  over  i  Altona  og  ved 
en  Billet  havde  underrettet  Vandamme  om  Udfaldet  af  sin 
Sendelse  samt  anmodet  om,  at  det  begyndte  Bombardement 
af  Hamburg  maatte  standse,  hvilket  strax  ske  e  te. 


J)  Koncepten  til  Skrivelsen  i  G.  A.,  dateret  20de  Mai. 

Oberstlieutenant  Haffner  og  Generalkonsul  Rist,  hvil- 
ken Sidste  vel  havde  afgivet  sine  Forretninger,  men  dog  ikke 
kunde  undlade  af  og  til  at  tale  et  Ord  med,  søgte  ligetil 
det  Sidste  at  formaae  Kaas  til  at  opgive  Reisen,  da  de 
endnu  stedse  ventede  Befaling  fra  Kjøbenhavn  om  modsatte 
Forholdsregler.  General  Wegener  havde  derimod  nu  faaet 
Syn  for,  at  Kongen  havde  valgt  sit  Parti  for  Alvor.  Sam- 
men med  det  ovenomtalte  Duplikat  havde  Kongen  nem- 
lig afsendt  en  Skrivelse  til  Wegener1),  hvori  denne  dad- 
ledes for  ikke  at  have  opfyldt  de  tidligere  Ordrer,  »hvis 
Mening  var,  at  han  skulde  trække  sig  ud  af  den  os  uved- 
kommende Strid  og  overgaae  til  det  franske  Parti«. 
Disse  Ord  tillode  ikke  længere  nogen  Tvivl.  Det  maa  nem- 
lig bemærkes,  at  saameget  end  Wegener  havde  forsyndet 
sig  ved  at  handle  modsat  de  tidligere  Befalinger,  indeholdt 
disse  ikke,  at  han  ubetinget  skulde  slutte  sig  til  de  Franske. 
Ordren  af  16de  var  baade  i  Holsteen  og  Kjøbenhavn  for- 
staaet,  som  om  Divisionen  kun  skulde  underlægge  sig  Davout, 
hvis  denne  vilde  hjælpe  til  at  tilintetgjore  de  Svenske  —  hvor- 
om Wegener  imidlertid  slet  ikke  havde  forhørt  sig.  Begge 
Steder  antog  man  ogsaa,  at  Davout  vilde  have  nægtet  en 
Anmodning  herom,  da  Frankrig  ikke  var  i  Krig  med  Sverrig 
(hvad  Danmark  da  heller  ikke  var)  og  foreløbig  havde  andre 
øiemed,  som  vare  det  vigtigere.  Alquier  i  Kjøbenhavn, 
som  fra  det  øieblik,  Danmark  var  forstødt  af  England  og 
atter  søgte  til  Frankrig,  gjorde  mange  Ophævelser  og  stil- 
lede store  Fordringer,  bemærkede  ogsaa  i  den  Anledning, 
at  Kongen  kun  forlangte  Understøttelse,  men  ikke  forsik- 
krede  om  sin  videre  Medvirken *).  Men  havde  Befalingen  af 
16de  end  kun  omtalt  de  Svenske,    fordi  det  var  Rygtet  om 


Ordre  af  20  de 
Mai. 


1)  Skrivelse  fra  Kongen   til   den  bevægelige  Armeedivision    af   20de 
Mai.     (G.  A.). 

2)  Brev  fra  Rosenkrantz  til  Kongen  af  23de  Mai  1813.    (G.  A.). 

11* 

disses  Fremrykning,  der  gav  Kongen  Anledning  til  at 
skrive  den,  saa  vide  vi  af  Brevet  af  den  15de  til  Prinds 
Christian,  at  han  alt  da  var  bestemt  paa  at  slutte  sig  til 
Napoleon,  og  andre  Skrivelser  vise  ogsaa,  at  han  fra  det 
-Øieblik ,  England  havde  nægtet  Fred,  havde  betragtet 
sig  som  vendt  tilbage  til  Traktaten  af  7de  Marts  1812, 
ifølge  hvilken  et  Korps  paa  10,000  Mand  skulde  staae  til 
Frankrigs  Raadighed. 

Wegener  skred  nu  til  for  Alvor  at  indrette  Alt  efter 
Kongens    Villie    og    beordrede    Haffner    til    at    afgaae    til 
det  franske  Hovedkvarleer ,    saaledes  som   Ordren    af   13de 
allerede    havde    paabudt,    men   gav  ham    nu  det   udvidede 
Hverv  at  aftale  det  Fornødne  betræffende  en  fælles  Optræ- 
den af  de  danske  og  franske  Tropper. 
Kaas  i  Harburg.         gaag  var  den  24de  reist  til  Harburg,  hvor  han   var 
bleven  modtaget  med  udsøgt  Opmærksomhed  af  Vandamme, 
der  havde  ført  ham  til  Davout,  ved  hvis  Bord  han  spiste. 
Den  25de  forblev  han  i  Harburg  for  at  overvære  Haff- 
ners  Samtale  med  de  franske  Generaler  og  bidrage  til  For- 
soningen.   Altonas  Pladskommandant  blev  naturligviis  mod- 
taget med  en   vis  Forbeholdenhed1);  men  i  den   Forhand- 
ling, som  førtes  mellem  Davout,  Vandamme,  Kaas  og  Haff- 
De  danske  og  neri  kom  man  til  en  Afgjørelse.    Haffner  paaviste  det  For- 
fæiies  optræ-  argelige  i,  at  de  Danske  angrebe  en  By,  som  de  nys  havde 
den  aftales.    forSvaret,  og  foreslog  derfor,  at  den  bevægelige  Armeedivi- 
sion blot  skulde  opstille  sig  i  en  Bue  rundt  om  Byen  for 
at  indeslutte  den  fra  Nordsiden  og  paa  den  Maade,  om  end 
mindre  aabenlyst    dog   ikke   mindre  virksomt,    understøtte 
det  franske  Hovedangreb    fra  Sydsiden.     Davout   gik   med 


*)  Han  skriver  i  sin  Rapport  af  25de  Mai,  »at  Davout  fandt  ham 
aldret  og  fatigueret  og  derved  faldt  ind  i  en  mere  deeltagende 
Rolle,  som  han  førte  igjennem,  medens  en  hoist  besynderlig  Sam- 
tale fandt  Sted  mellem  de  fire  Tilstedeværende«. 

Beredvillighed  ind  paa  at  tage  Hensyn  til  dette  Forslag,  og 
de  danske  Troppers  Bevægelser  underlagdes  da  fra  nu  af  den 
franske  Marechals  Befaling. 

Efter  fuldført  Ærinde  gik  Haffner  tilbage  til  Altona, 
som  det  synes  noget  forsonet  med  den  franske  Alliance. 
Kaas  fortsatte  samme  Aften  under  fransk  Æreseskorte  ad 
en  Omvei  over  Rothenburg  og  Verden  —  udenom  den  af 
Czernicheffs  Kosakker  usikkergjorte  Egn  —  sin  Reise  til 
det  store  franske  Hovedkvarteer.  Han  maatte  reise  uden 
Sekretair,  da  den  dertil  beordrede  Kammerjunker  Baudissin, 
den  samme,  som  havde  været  Chargé  d'affaires  i  Stockholm, 
maatte  melde  sig  som  Arrestant  paa  Frederiksort  paa  Grund 
af  en  Forseelse,  der  skulde  afbødes  med  kort  Tids  Fæstnings- 
arrest  ,  og  det  paa  Grund  af  den  politiske  Stemning ,  som 
herskede  i  og  om  Hamburg,  ikke  var  muligt  at  bevæge  No- 
gen der  til  at  overtage  en  saadan  Rolle. 

Endelig  var  Kongens  Befaling  trængt  igjennem  til  Be-  Davouts  første 
falingsmændene  paa  Grændsen.  En  Skrivelse  fra  Davout  til  r  fgenér. 
Wegener  bod  denne  at  samle  den  bevægelige  Armeedivision 
i  Wandsbek  og  Altona  saaledes ,  at  to  Trediedele  kom  til 
førstnævnte,  een  Trediedeel  til  sidstnævnte  Stad.  Den  2den 
Brigade  om  Oldeslo  og  1ste  Brigade  om  Arnsburg  samt  de 
forskjellige  spredte  Afdelinger  satte  sig  nu  alle  i  Marche 
mod  Syd,  skjøndt  Wegener  nærede  Tvivl  om,  hvorvidt  det 
virkeligen  kunde  gaae  an,  saaledes  at  blotte  den  øvrige  Grændse, 
og  i  den  Anledning  gjorde  Forespørgsel  hos  Kongen1). 

De  svenske  Tropper  vare  dengang  endnu  i  Byen  og  i 
en  fortsat  Kamp;  thi  alle  franske  Batterier  havde  aabnet 
deres  Ild  paa  Byen,  og  den  Skyttefægtning,  som  den  første 
Dag  var  begyndt  paa  Elben,  fortsattes  den  næste  og  de  føl- 
gende Dage.  Forholdene  vare  for  store  for  den  lille  Styrke ; 


')  Skrivelse  fra  den  bevægelige  Armeedivision  af  26de  Mai  1813  med 
Davouts  Skrivelse  af  25de  som  Bilag. 

men  den  ventede  Undsætning  og  satte  sin  Lid  til  Carl 
Johans  Ankomst  til  Stralsund. 

cari  Johan  kom-  Denne  havde  alt    fundet  Sted  den   18de;   men  Kron- 

sund        prindsen  var  kommen  forstemt,   med  Blikket   ene  henvendt 

paa  Danmark  og   mere  end  for  besluttet  paa  ikke  at  gjore 

et  Skridt ,  for   de    lovede    35,000    Russere  vare  stillede   til 

hans  Raadighed. 

Han  havde  i  Sverrig  vel  alt  erholdt  Underretning  om 
Dolgoroukis  Hjemkaldelse,  men  han  havde  ikke  formaaet 
at  faae  Carl  Moltke  og  Blome  bortsendte,  og  Traktaten  med 
Preussen  var  ikke  bleven  ratificeret,  fordi  dette  Land  ikke 
vilde  give  sit  Minde  til,  at  Norge  fravristedes  Danmark 
uden  Grund.  I  Carlskrona  havde  han  havf'en  Samtale 
med  den  russiske  Afsending,  Pozzo  di  Borgo,  der  var  kom- 
men for  at  berolige  ham  betræffende  Sagen  om  Norge,  men 
tillige  for  paa  det  Indstændigste  at  bede  ham  opsætte  dette 
Sporgsmaal,  derimod  paaskynde  Overskibningen  og'  hurtigst 
muligt  undsætte  Elben1).  Denne  Anmodning  var  ret  skikket 
til  at  fortrædige  ham,  thi  den  stillede  Sagen,  som  om  han 
var  kommen  for  at  hjælpe  Fastlandet  mod  Napoleon,  isteden- 
for  at  Traktaterne  bestemte,  at  Fastlandet  forst  og  fremmest 
skulde  hjælpe  ham  mod  Danmark. 

trukae  HoidX  En  Mængde  Sendebud  og  Deputationer  fra  kommande- 

rende Generaler  og  øvrigheder  havde  alt  længe  opholdt  sig 
i  Stralsund  for  at  være  de  Første  til  at  modtage  ham  og 
anvise  ham  en  Virkeplads.  Den  preussiske  General  Biilow 
vilde  have  ham  til  Berlin,  Wallmoden  til  Nedreelben.  Carl 
Johan  saae  med  Foragt  ned  paa  disse  ukaldede  Raadgivere, 


)  Samtalen  læses  i  Schinkels  minnen  VII,  116  og  flg.  Det  i  »Ge- 
schichte  der  Nordarmee , «  Side  25  fremstillede  Referat  af  samme 
er  neppe  rigtigt,  da  den  Samtale,  hvortil  dette  sigter,  og  som  i 
Stralsund  førtes  i  Suchtelens  Overværelse,  vistnok  er  den,  som 
findes  i  Schinkels  minnen  VII.  135  og  flg.  See  »Sveriges  Krig 
och  Politik  180S— 15  af  Swederus«  269,  Noten  og  nedenfor  S.  173. 

men  fremfor  Alt  stødtes  han  over  en  Skrivelse  fra  en 
russisk  Geheimeraad  Alopeus ,  der  kaldte  sig  Gouverneur  i 
Nordtydskland  og  i  en  temmelig  myndig  Tone  opfordrede  ham 
til  hurtigst  muligt  at  sende  en  5 — 6000  Mand  paa  Vogne 
til  Hamburg,  eftersom  denne  Byes  Fald  vilde  tilfoie  de  For- 
bundnes Interesse  en  uoprettelig  Skade.«  At  efterkomme 
denne  Opfordring  kunde  ikke  falde  ham  ind;  derimod  kla- 
gede han  over,  at  der  uden  hans  Samtykke  var  ansat  en 
Gouverneur  i  Nordtydskland.  I  faa  Dage  vare  alle  de  skjønne 
Forhaabninger ,  man  havde  bygget  paa  den  svenske  Kron- 
prindses  Ankomst,  nedslaaede.  Alopeus  skrev  til  Gouver- 
nementet  i  Berlin,  at  Kronprindsens  Optræden  var  ubegribe- 
lig; han  havde  erklæret  ikke  at  ville  foretage  sig  det  Aller- 
ringeste, før  han  havde  faaet  alle  de  ham  lovede  Tropper; 
fra  alle  Sider  var  der  gjort  ham  Forestillinger,  men  uden 
Resultat1). 

Det  var  under  disse  Forhold  forstaaeligt,  at  Intet  i  Dobeins  Afsat- 
høiere  Grad  vakte  hans  Vrede,  end  at  4  Batalloner  og  1 
Batteri  af  Dobeln  vare  kastede  midt  ind  i  Stridens  Hede. 
Han  sendte  øieblikkelig  en  Adjudant  afsted  med  Ordre  til, 
at  Tropperne  skulde  standses,  hvor  de  vare.  Befalingen  skal 
være  kommen  til  Dobeln,  medens  Boyes  4  Batailloner  vare 
paa  Marchen  til  Hamburg,  saa  de  ved  Energi  fra  Førstnævn- 
tes Side  kunde  være  blevne  standsede;  men  den  naaede  først 
til  Boye,  efterat  hans  Tropper  alt  vare  komne  ind  i  Staden. 
Paa  Grund  heraf  blev  Dobeln  strax  afsat  fra  Divisionskom- 
mandoen  og  sendt  til  Sverrig  for  at  dømmes  efter  Lovens 
Strenghed2).  Boye  fik  Dobelns  Plads  og  afløstes  i  Ham- 
burg  af  General   Lagerbring3),    som    sendtes    derhen   med 

*)  »Geschichte  der  Nordarmee«,  Side  23—24. 

2)  Dobehi  dømtes  til  at  skydes,  men  Straffen  formildedes  til  eet  Aars 
Fæstningsstraf. 

3)  Gustav  Olof  Lagerbring,  født  i  Stockholm  1769,  blev  i  sit 
9de  Aar  Kornet,  17S5  Lieutenant,  og  deeltog  fra  1788  i  den  svenske 
Krig,  under  hvilken  han  udnævntes   til  Kapitain.     1808  komman- 


168  Mai.  1813. 

Instruktioner  fra  Carl  Johan.  Ifølge  disse1)  maatte  han 
aldeles  ikke  gaae  over  Elben,  men  helst  holde  sig  en  5  å 
6  Mile  fra  dens  nordlige  Bred  mellem  Bergedorf  og  Molln 
omtrent  ved  Schwarzenbek ,  støttende  sin  venstre  Fløi  til 
Steckenitz,  men  saaledes,  at  han  altid  var  Herre  over  Veien 
til  Molln,  Gadebusch  og  Wismar,  hvilket  sidste  Sted  burde 
være  Retraitepunktet.  Det  hed  i  en  af  Carl  Johans  Skrivelser 
til  ham:  »Hamburgs  Skjæbne  er  afhængig  af  den  russiske 
Minister.  Han  har  lovet  mig  35,000  Mand  til  fælles  Ope- 
ration, men  endnu  er  ikke  en  eneste  russisk  Soldat  stillet 
til  min  Raadighed.  —  Jeg  kan  aldrig  formeget  erindre  Dem, 
min  kjære  Lagerbring,  om,  at,  saaledes  som  Sagernes 
Stilling  nu  er,  bor  De  undgaae  enhver  Kamp  med  Fransk- 
manden, indtil  vor  Politik  med  Rusland  er  kommen  paa  en 
klar  Fod.  Undvig  saaledes  at  komme  i  Haandgemæng  og 
træk  Dem  tilbage  til  de  Punkter,  jeg  nys  har  anviist  Dem, 
med  den  Forsigtighed  og  Ro ,  som  sommer  sig  for  Deres 
Bevægelser.  Lad  Deres  Tilbagetog  ligne  en  Militairmanoeuvre 
og  ikke  en  Overgivelse  af  Hamburg«, 
svenskernes  jje  svenske  Tropper  droge  nu   ud  af  Hamburg  til  den 

Hamborg™  ovenfor  betegnede  Stilling,  og  Hansestadens  Skjæbne  var 
igjen  alene  betroet  Tettenborn.  Grev  Wallmoden  sendte 
da  den  til  Dornbergs  Korps  horende  pommerske  Batail- 
lon  Borcke  tilligemed  et  af  Kompagnierne  i  det  frivil- 
lige mecklenburgske  Jægerkorps  derhen ,  ligesom  han 
trak  de  to  reorganiserede  mecklenburgske  Feltbatailloner  til 


derede  han  den  Styrke,  som  over  Mangelfjeldet  faldt  ind  i  Norge, 
men  forsattes  derefter  til  Åland  ,  hvor  han  deeltog  i  nogle  Land- 
gangsforsøg  i  Finland  og  tillige  udførte  politiske  Hverv,  1809  Oberst, 
1810  tjenstgjørende  Generaladjudant  i  Stockholm,  1812  General- 
major og  tjenstgjørende  Generaladjudant  ved  Carl  Johans  Stab. 
1813  Stabschef  hos  Adlerkreutz,  medens  denne  førte  Overkomman- 
doen over  de  svenske  Tropper  i  Pommern,  inden  Carl  Johan  selv 
ankom. 
*)  Trykte  i  Schinkels  minnen  VII,  Bilag  36—38. 

Hæren  og  henlagde  dem,  den  ene  i  Kurslak  (Syd  for  Ber- 
gedorf),  den  anden  i  Allermohe  (Vest  for  Bergedorf),  for  at 
tjene  til  Understøttelse  for  Lauenburgerne  paa  Ochsenwerder 
og  Liibekkerne  paa  Kirchwerder. 

Ved  Svenskernes  Bortgang  svandt  Hamburgernes  sidste 
Haab.  De  sendte  en  Deputation  til  Carl  Johan  i  Stralsund, 
naturligviis  uden  Nytte,  henvendte  sig  til  den  danske  Ge- 
neral, der  nu  raadede  dem  til  saasnart  som  muligt  at  over- 
give sig  til  de  Franske,  og  bad  Tettenborn  om,  hvis  Byen 
ikke  kunde  reddes,  da  at  overgive  sig  for  ved  en  Kapitula- 
tion at  forskaffe  Staden  gunstigere  Vilkaar.  Sidstnævnte 
Forlangende  slog  den  russiske  General  hen  med  den  Be- 
mærkning, at  han  endnu  ikke  mistvivlede  om  at  kunne 
holde  Byen. 

Kun  Een  tog  sig  af  Byen,  det  var  Haffner.  Han  be- 
gav sig  den  27de  til  Vandamme  vel  tildeels  i  Wegeners 
Ærinde,  men  dog  meest  for  at  gjore  sig  til  Tolk  for  Ham- 
burgerne og  paa  disses  Vegne  bede  om  en  saa  lang  Opsæt- 
telse af  de  krigerske  Skridt  mod  Byen,  at  de  kunde  faae 
Tid  til  at  slutte  en  Overeenskomst  med  de  Franske  om  en 
frivillig  Overgivelse1).  Vandamme  harte  roligt  paa  ham, 
udtalte,  »at  han  gjorde  vel  i  at  aabenbare  Stemningen,  at 
man  aldrig  maatte  afslaae  at  gjore  Godt,  at  han  vilde  med- 
give ham  noget  Skriftligt ,  at  det  var  et  Middel  til  saa 
meget  snarere  at  komme  til  Staden,  at  Haffner  burde  for- 
anledige, at  de  danske  Tropper  rykkede  ind,  saasnart  Kus- 


l)  I  sin  Indberetning  til  Kongen  af  28de  Mai  sagde  Haffner ,  at  der 
blandt  de  mange  rigere  og  mere  velhavende  Borgere,  som  havde 
henvendt  sig  til  ham  om  at  tale  deres  Sag  ,  ogsaa  var  Senatorer 
paa  Senatets  Vegne.  Herimod  er  der  nedlagt  offenlig  Indsigelse. 
See.de  mange  Smaaskrifter,  som  udkom  i  1815  og  1S16  i  Hamburg 
af  Dr.  Hess,  Dr.  Holst,  Senator  Barteis  m.  Fl.  samt  Haffners:  »Oef- 
fentliche  Erklårung  viber  seine  Theilnahme  an  der  Verhandlungen, 
-welche  der  Wiederbesetzung  Hamburgs  durch  franzosiche  Truppen 
im  Jahre  1813  vorangegangen  sind«,  1815. 

serne  gik  deres  Vei«  o.  s.  v. 1).  Men  det  viste  sig,  at  Van- 
damme ikke  var  bleven  bevæget  til  Skaansel;  thi  Dagen 
efter,  inden  Haffner  endnu  havde  fuldført  sin  Rapport  om 
Gaarsdagens  Hændelser,  kom  den  franske  Kapitain  Revest 
med  et  aabent  Brev  til  Wegener,  ifølge  hvilket  Hamburg 
skulde  angribes  den  29de,  og  40  Batailloner  sættes  over 
Elben ,  saafremt  Byen  ikke  oieblikkelig  underkastede  sig. 
Det  lykkedes  vel  Haffner  at  faae  Angrebet  standset  een 
Dag,  da  han  gjorde  opmærksom  paa,  at  de  Danskes  Opstil- 
ling endnu  ikke  var  fuldført;  men  det  var  øiensynligt,  at 
Byens  Skjæbne  ikke  længere  lod  sig  afværge.  De  Franske 
benyttede  Dagene  den  28de  og  29de  til  at  samle  deres 
Transportfartøier  i  den  Arm  af  Elben,  som  skiller  Wilhelms - 
burg  fra  Ochsenwerder.  Vandammes  Tropper  stode  beredte 
til  at  gaae  over  her  og  tage  Ochsenwerder  og  Billwerder  i 
Besiddelse;  de  vilde  da  ved  Bille  modes  med  de  Danske, 
og  —  Tettenborn  være  indesluttet. 

Inden  vi  fortsætte  Fortællingen  om  Begivenhederne  her, 
maae  vi  først  kaste  Blikket  andenstedshen. 
Det  russiske  Efter  Slaget  ved  Lutzen  havde  Czaren  og  Kongen  af 

Preussen  opholdt  sig  deels  mellem  Tropperne,  deels  i  Dres- 
den ,  medens  det  diplomatiske  Hovedkvarteer  var  forblevet 
i  sidstnævnte  Stad.  Carl  Moltke2)  levede  her  sammen  med 
Nesselrode,  den  preussiske  Baron  Hardenberg,  den  osterrigske 
Gesandt  og  den  svenske  Grev  Lowenhjelm,  der  dog  snart 
reiste  til  Stralsund  for  at  være  tilstede  ved  Carl  Johans 
Ankomst.  Nesselrode  viste  Carl  Moltke  Opmærksomhed,  men 
lagde  ikke  Skjul  paa;  at  Rusland  for  -Oieblikket  var  nød- 
saget til  at  være  imødekommende  mod  Sverrig.    Naar  enten 


Hovedkvarteer. 


l)  See  Haft'ners  Rapport  af  28de  Mai. 

-)  Carl  Emil  Moltke,  yngste  Søn  af  Adam  Gottlob  Greve  af  Moltke, 
født  1773,  først  Søofficeer,  1778  Legationsraad  i  Lissabon,  1801 
Chargé  d'affaires  i  Madrid,  1804  overordenlig  Gesandt  i  Stockholm, 
1809  i  Haag,  efter  Kongeriget  Hollands  Indlemmelse  i  Frankrig 
uden  Ansættelse. 

østerrig  tiltraadte  Koalitionen,  eller  denne  vandt  nogle  For- 
dele, sagde  han,  vilde  Venskabet  mod  hiint  Land  blive 
mindre,  forudsat  dog,  at  Danmark  gjorde  Noget  for  at  er- 
hverve sig  en  Deel  deraf.  Da  han  ikke  havde  opgivet 
Haabet  om,  at  de  to  skandinaviske  Stater  kunde  forliges,  og 
begge  optages  i  Koalitionen,  berørtes  han  ubehageligt  ved 
Budskabet,  som  meldte,  at  den  diplomatiske  Forbindelse 
mellem  de  nordiske  Kiger  var  bleven  afbrudt.  Han  ansaae 
de  svenske  Forslag  af  21de  Mai  for  uantagelige  i  øieblik- 
ket,  men  raadede  dog  Danmark  til  at  begynde  Underhand- 
linger og  give  lidt  efter,  da  Rusland  saa  vilde  træde  til  og 
lette  det  en  Overeenskomst. 

Carl  Moltke  indberettede  disse  Raad  uden  at  yttre  sig 
om  dem;  men  der  kom  aldrig  Svar,  eftersom  Kong  Fre- 
derik var  bestemt  paa  ikke  i  mindste  Maade  at  indrømme 
Nogen  Ret  til  at  attraae  de  Lande,  han  besad,  og  som  han 
vilde  beholde,  saalecles  som  de  vare. 

Den  8de  Mai  rommedes  Dresden,  og  Carl  Moltke  blev 
indbuden  til  at  følge  Hovedkvarteret;  men  Krigsbegiven- 
hederne og  den  Uro,  de  medfødte,  forhindrede  nogen  orden- 
lig Forhandling. 

Paa  den  Tid  var  det,  at  Tettenborns  Rapporter  om  den 
danske  Hærs  Fremrykning  til  Russernes  Understøttelse  og 
om  Kampen  paa  Wilhelmsburg  indløbe  og  modtoges  med 
udeelt  Glæde,  medens  Carl  Johans  Udeblivelse  fra  Fastlan- 
det, hvor  man  ventede  ham  med  Længsel,  vakte  Utilfredshed 
saa  meget  mere,  som  Napoleon  netop  nu  trængte  haardt 
paa.  Pozzo  di  Borgo,  som  havde  været  sendt  til  Carls- 
krona  for  at  skynde  paa  Svenskernes  Overskibning,  var 
kommen  tilbage  med  utilfredsstillende  Efterretninger  og  maatte 
strax  reise  igjen  for  paany  at  foreholde  Carl  Johan  Nød- 
vendigheden af  en  hurtig  Fremrykning.  Den  20de  kom 
han  til  Stralsund. 

Den  svenske  Kronprinds  frygtede   for,   at  han  var  ladt 


Det  svenske 
Hovedkvarteer, 

i  Stikken  af  de  Forbundne,  og  hans  Deeltagelse  i  Krigsbegiven- 
hederne indskrænkede  sig  derfor  til  at  kalde  Tropperne  bort  fra 
Hamburg,  befæste  Stillingerne  i  svensk  Pommern  og  anlægge 
Magaziner  paa  Rugen,  medens  et  Rygte,  som  hele  Europa 
troede,  fortalte,  at  han  var  blokeret  af  den  engelske  Flaade, 
som  havde  overført  hans  Tropper,  forsaavidt  som  den  havde 
Ordre  til  at  forhindre  ham  fra  at  gaae  bort  fra  Fastlandet 
igjen.  Han  havde  allerede  diplomatiske  Omgivelser,  for  hvilke 
han  kunde  beklage  sig;  thi  ikke  alene  vare  den  svenske 
Hofkantsler  Baron  Wetterstedt,  den  engelske  Gesandt  Thorn- 
ton og  den  russiske  General  Suchtelen  komne  fra  Stock- 
holm for  at  ledsage  ham  under  Felttoget,  men  England 
havde  endvidere  sendt  General  Hope,  da  det  foruden  en 
reen  diplomatisk  ogsaa  ønskede  en  krigskyndig  Repræsen- 
tant i  det  svenske  Hovedkvarteer1). 

Carl  Johan  modtog  den  20de  i  Suchtelens  Overværelse 
Pozzo  di  Borgo,  men  var  ikke  at  bevæge  til  nogen  Fremrykning. 
Han  vilde  —  saaledes  udtrykte  han  sig  —  ikke  gjøre  hele 
Nordtydsklands  Skjæbne  afhængig  af  et  Slag.  Napoleon 
maatte  beseires  efter  alle  Kunstens  Regler  ved  en  metho- 
disk  Krigsførelse,  og,  saalænge  han  ikke  erholdt  de  35,000 
Mand  —  vilde  han  derfor  indskrænke  sig  til  at  true.  En 
yderst  heftig  Samtale  paafulgte,  men  under  samme  gjorde 
Kronprindsen ,  paavirket  af  Omstændighederne,  en  Indrøm- 
melse, og  det  en  stor.  Ikke  alene  erklærede  han  sig  nem- 
lig i  dette  øieblik  villig  til  at  lade  sig  nøie  med  Thrond- 
hjems  Stift  og  een  Fæstning,  naar  det  øvrige  gaves  ham 


)  Hope  medbragte  ogsaa  Instruktioner,  som  vedrørte  Fredsforhand- 
lingerne med  Danmark.  Ifølge  en  Depeche  fra  Thornton  og  Hope 
af  31te  Mai  vare  de  besluttede,  dengang  Bernstorff  forlod  England, 
og  vare  derfor  maaskee  beregnede  paa  den  Mulighed,  at  Danmark 
vilde  have  modtaget  Tilbudet  om  Underhandlinger  i  Hamburg. 

ved  den  almindelige  Fred,  men  han  tilføiede1):  »Det  kunde 
jo  skee,  og  jeg  tvivler  endog  ikke  derom,  at  de  Danmark 
tiltænkte  Skadeserstatninger  havde  en  langt  større  Værdi 
end  Norge;  tlii  dette  Land  har  en  utaknemmelig,  ufrugtbar 
Jordbund.  I  dette  Tilfælde  vilde  Kongen  for  ikke  at  opholde 
den  almindelige  Fredslutning  modtage  hine  for  Danmark  be- 
stemte Skadeserstatninger,  give  Afkald  paa  at  faae  hele 
Norge  og  blot  beholde  Trondhjems  Stift,  der  for  evig  skulde 
forenes  med  Sverrig.  Vel  kunde  det  hænde,  at  Svenskerne 
vilde  foretrække  Norge  fremfor  alle  tydske  Besiddelser,  og 
dette  troer  jeg;  men  da  vi  bor  haabe,  at  Tydsklands  nye 
Forfatning  vil  sikkre  Europa  Fred  i  mindst  50  Aar,.  skulde 
det  vel  nok  lykkes  mig  ikkedestomindre  at  stille  dem  til- 
freds.« Ogsaa  med  Hensyn  til  Angrebspunktet  viste  han 
en,  dog  mere  tilsyneladende  end  virkelig  Imødekommen, 
idet  han  sagde:  »Naar  Keiseren  vil  lade  de  35,000  Mand, 
som  han  har  lovet  mig  til  en  Krig  mod  Danmark,  forene 
sig  med  den  svenske  Hær,  saa  indvilliger  jeg  nu  med  op- 
rigtig Glæde  i  at  føre  dette  Korps  mod  de  Franske.  Kun 
vil  De  indsee,  at  hvis  de  Danske  i  et  saadant  -Øieblik  vilde 
angribe  mig  i  høire  Flanke  og  Kyg,  maatte  jeg  have  Eet 
til  strax  at  vende  mig  mod  dem  for  at  tilintetgjøre  dem, 
uden  at  dette  maatte  være  en  Grund  for  de  russiske  Gene- 
raler til  at  forlade  mig«. 

Men  disse  Indrømmelser  havde  dog  Intet  at  betyde 
ligeoverfor  Pozzo  di  Borgos  Forlangende,  der  gik  ud  paa, 
at  Prindsen  strax  uden  at  oppebie  det  lovede  Kontingent 
skulde  kaste  sig  ind  i  Striden.  Den  russiske  Afsending 
reiste  derfor  fra  Stralsund  med  den  Overbevisning,  som  alle 
de  høiere   Befalingsmænd  i  Tydskland  snart  ogsaa  fik,    at 


J)  Efter  en  af  Suchtelen  og  Pozzo  di  Borgo  i  Fællesskab  affat- 
tet Fremstilling  af  Samtalen,  trykt  i  Geschichte  der  Nordarmee, 
Side  25,  jvfr.  Schinkels  minnen  VII.  Side  135  og  flg. 

Carl  Johan  egenlig  stod  udenfor  Koalitionens  Sag,  at  han 
kun  bekymrede  sig  om  sine  egne  Anliggender,  og  at  det 
vilde  være  utilgiveligt  at  overlade  ham  35,000  Mand,  selv 
om  man  havde  dem. 

Carl  Johan  vedblev  at  forlange  disse  Tropper,  som  vare 
ham  lovede  i  Traktaterne.  Dagen  efter  Samtalen  med  Pozzo 
di  Borgo  sendte  han  Grev  Lowenhjelm  til  det  russiske 
Hovedkvarteer  for  at  faae  at  vide,  naar  han  med  Sikkerhed 
kunde  vente  dem.  I  et  Brev  til  Czaren,  som  han  medgav 
denne  Afsending1),  vedkj endte  han  sig  de  Indrømmelser 
ligeoverfor  Danmark,  som  han  under  Samtalen  med  Pozzo 
di  Borgo  havde  gjort,  men  erklærede  tillige,  at  han  betrag- 
tede sig  som  fritagen  for  alle  de  Forpligtelser,  han  af  Inte- 
resse for  den  almindelige  Sag  under  disse  Omstændigheder 
kunde  paatage  sig,  dersom  de  russiske  Generaler  modtoge 
Danmarks  Medvirken,  uden  at  Hoffet  i  Kjøbenhavn  havde 
godkjendt  det  Grundlag,  han  foreslog.  Han  søgte  dernæst 
at  vise,  hvorlidet  Rusland  burde  stole  paa  Danmark,  hvis 
Skyld  det  var,  at  han  nu  ikke  stod  mellem  Elben  og  We- 
seren  med  80,000  Mand,  og  meddeelte  endelig,  at  han  i 
det  Tilfælde,  at  dette  Rige  afslog  alle  Tilbud,  (efter  at  have 
modtaget  de  35,000  Mand)  maatte  skride  til  Erobringen  af 
den  jydske  Halvø,  der  nu  ikke  alene  vilde  tilfredsstille 
Sverrigs  Interesser,  men  være  til  Nytte  for  den  alminde- 
lige Sag. 
siaget  ved  Bau-  Vigtige  Begivenheder  forefaldt  paa  denne  Tid  paa  den 
europæiske  Hovedkrigsskueplads.  Samme  Dag,  Pozzo  di  Borgo 
havde  været  i  Stralsund,  havde  Napoleon  vundet  Slaget  ved 
Bauzen.  De  Forbundne  maatte  vige,  og  Forhandlinger  om 
en  Vaabenstilstand  begyndte  under  Østerrigs  Mægling.  Den 
24de  stode  de  forenede  Hære  i  en  Stilling  mellem  Goldberg 
og  Hainau.     Czaren  var  i  Jauer,   men  besluttede  at  lægge 


zen. 


*)  Schinkels  minnen  VII,  Bilag  34. 

sit  Hovedkvarteer  tilbage  til  Breslau,  hvorhen  ogsaa  Carl 
Moltke  indbodes  til  at  begive  sig,  da  Czaren  onskede  at 
samtale  med  ham  om  de  Gjenstande,  som  henstode  til  Dis- 
kussion mellem  Busland  og  Danmark. 

Efterretningen  om  de  Forbundnes  nye  Uheld  kom  til  Casr^gan£ 
Stralsund  sammen  med  et  Brev  fra  Alexander,  skrevet  strax 
efter  Slaget.  Det  bebreidedes  Kronprindsen  heri,  at  han 
under  de  nærværende  Omstændigheder  endnu  kunde  for- 
lange 35,000  Mand  i  et  -Øiemed,  som  var  fremmed  for  den 
almindelige  Sag,  især  da  Danmark  havde  tilbudt  sin  Med- 
virkning. Czaren  lovede  endnu  at  holde  sine  Forpligtelser, 
og,  hvis  Sverrig  vilde  bidrage  til  den  almindelige  Sags  Frem- 
gang, da  ikke  at  nedlægge  Vaabnene,  for  dette  Rige  var 
kommet  i  Besiddelse  af  Norge,  men  han  tilfoiede1):  »Da 
jeg  altid  har  behandlet  Deres  kongelige  Hoihed  med  den 
meest  fuldstændige  Oprigtighed,  skal  jeg  ikke  dolge,  at  jeg 
aldrig  har  lovet  eller  kunnet  forpligte  mig  til  at  hjælpe 
Sverrig  til  denne  Erobring  af  anden  Grund  end  den,  at  jeg 
var  fast  overtydet  om,  at  Sverrig  paa  sin  Side  vilde  bidrage 
til  den  fælles  Fjendes  Bekrigelse.  Men  istedenfor  (jeg  siger 
det  med  Bedrøvelse),  medens  Hamburg  svæver  i  Fare,  og  de 
Danske  slaaes  for  denne  By  paa  -Oen  Wilhelmsburg,  nægte 
Svenskerne  at  komme  Russerne  til  Hjælp  trods  Genera- 
lerne Wallmodens  og  Tettenborns  indstændige  Anmodninger 
derom « . 

Carl  Johan  kunde  forudsee,  at  Pozzo  di  Borgos  og  Lowen- 
hjelms  Meddelelser  under  disse  Omstændigheder  ikke  vilde  faae 
nogen  gunstig  Virkning.  Et  Hjælpekorps  mod  Danmark  kunde 
der  for  -Oieblikket  ikke  godt  være  Tale  om,  da  der  i  Schle- 
sien  var  Brug  for  hver  en  russisk  Soldat,  som  fandtes,  og 
at  styrte  Svenskerne  ind  i  Striden,  var  Noget,  han  for  Af- 
reisen  fra  Sverrig  havde  lovet  sig  selv  ikke  at  gjore.    Slaget 


*)  Schinkels  minnen,  VII.  Bilag  40. 

ved  Bauzen  havde  til  Følge,  at  de  Forbundne  fjernedes 
mere  fra  ham,  og  samtidigt  stod  Hamburg  paa  Nippet  til 
at  falde  i  Davouts  Hænder,  og  Adgangen  til  Holsteen  at 
lukke  sig.  Han  frygtede  da  for,  at  hans  Rolle  paa  Fast- 
landet skulde  blive  indskrænket  til  den  samme,  Gustav  IV 
Adolph  faa  Aar  før  havde  spillet.  Til  alt  dette  kom  nu 
Udsigten  til  en  Fred  paa  en  Tid,  da  Forholdet  til  Rusland 
var  alt  andet  end  godt,  og  det  til  Preussen  uklaret,  da  den 
svenske  Hær  ved  sin  Uvirksomhed  havde  paadraget  sig  al- 
mindelig Misfornoielse,  medens  de  Danskes  Kamp  paa  Wil- 
helmsburg  overalt  udmyntedes  af  Sverrigs  Fjender,  en  Fred 
under  østerrigs  Mægling  —  -Østerrig,  som  indtil  nu  Intet 
havde  villet  høre  om  Norges  Adskillelse  fra  Danmark. 

Da  besluttede  han  sig  til  to   Ting:  at  være  paa  sin 
Post  ligeoverfor  Koalitionen  og  at  gjøre  et  Forsøg  paa  at 
komme  til  Forstaaelse  med  Danmark. 
Nye  sundt.  i  Retning  af  det  Første  lod  han,  som  om  han  laante 

øre  til  nogle  hemmelige  Forslag,  Napoleon  netop  paa  denne 
Tid  gjorde  ham,  til  Alliance  med  Frankrig  mod  Løfte  om 
Finland,  sendte  Signeul  til  Dresden  for  at  knytte  Forbin- 
delser med  Hertugen  af  Bassano,  søge  Kjendskab  til  de 
Forslag,  de  Allierede  under  mulige  Fredsforhandlinger  vilde 
stille,  og  maaskee  holde  Veien  til  en  Overeenskomst  aaben 
for  det  Tilfælde,  at  de  skulde  glemme  Norge. 

Med  Hensyn  til  Danmark  aftaltes  det,  at  General  Hope 
og  Edv.  Thornton  paa  Englands  og  Wetterstedt  paa  Sverrigs 
Vegne,  ledsagede  af  Suchtelen,  skulde  begive  sig  til  Kjø- 
benhavn  for  at  overbringe  Fredsforslag  med  de  Ændringer, 
som  Kronprindsen  nys  ligeoverfor  Keiser  Alexander  havde 
erklæret  sig  villig  til  at  gjøre.  Admiral  Hope  modtog 
Gesandterne  paa  sit  Admiralskib  for  selv  at  føre  dem  til 
Kjøbenhavn,  hvor  han  ved  sin  Tilstedeværelse  kunde  lette 
Tilveiebringelsen  af  en  Vaabenstilstand ,  saasnart  Danmark 
viste  Imødekommen. 

Men  endnu  een  Sendelse  besluttedes,  og  det  til  Altona. 
Nogle  af  de  Mennesker,  som  fortvivlede  over,  at  Hamburg 
skulde  bære  Følgerne  af  de  Danskes  og  Svenskes  Uenigheder, 
ikke  vare  skrækkede  tilbage  fra  noget  Forsøg  paa  at  hid- 
kalde en  Forsoning,  havde  vedligeholdt  en  Forbindelse  mel- 
lem Haffner  i  Altona  og  Boye  i  Schwarzenbek.  De  havde 
Ira  den  Førstnævnte  faaet  det  Tilsagn,  at  han  gjerne  vilde 
tale  med  de  Svenske,  og  søgte  nu  i  deres  lidenskabe- 
lige Iver  ligeledes  at  bevæge  Boye  til  en  Sammenkomst. 
Hverken  denne  eller  Lagerbring,  som  ogsaa  hørte  paa  deres 
Forslag,  kunde  tage  det  til  Følge;  men  da  de  selvbeskik- 
kede  Mæglere  nu  fortalte,  at  det  var  ganske  vist,  og  at 
Kaas  selv  havde  sagt,  at  Danmark  vilde  stille  25,000 
Mand  under  Carl  Johan  mod  Napoleon,  naar  blot  Spørgs- 
maalet  om  Norge  blev  udsat,  indmeldte  de  svenske  Gene- 
raler dog  Sagen  saaledes,  at  man  i  Stralsund  fik  Tro  om, 
at  der  i  Altona  var  Nogen,  som  havde  politisk  Handle - 
myndighed *),  og  med  ham  onskede  Carl  Johan  ligeledes  For- 
handlinger indledede  for  paa  den  Maade  strax  at  kunne  faae 
de  Franskes  Overgang  over  Elben  forhindret.  Sendelsen 
betroedes  General  Boye,  som  ved  en  Koureer  erholdt  de 
foreløbige  Instruktioner;  men  ogsaa  Signeul  skulde  før  sin 
Afreise  til  Dresden  deeltage  i  Ordningen  af  denne  Sag,  og 
ham  medgaves  der  nøiagtigere  Forholdsordrer. 

Det  var  Boye  paalagt  at  søge  Kaas,  Rist  eller  Haffner; 
men  da  den  første  af  disse  var  borte,  og  den  anden  ikke 
vilde  befatte  sig  med  Forretninger  mere  saa  meget  mindre, 
som  han  stod  i  Begreb  med  at  reise,  var  der  ingen  Anden, 
til   hvem    den    svenske    General  kunde  henvende  sig,    end 


l)  Jfr.  Schinkels  minnen  VII,  149.  Kaas  har  selv  erklæret,  at  han 
ikke  har  ladet  nogen  Yttring  falde,  som  kunde  give  Anledning  til 
det  svenske  Hofs  Opfattelse. 

12 

Haffner,   som  nu  syntes  i  Virkeligheden  at  blive  istand  til 
at  arrangere  Sagen  om  Norge, 
personaiforan-  i  <jen  danske  Grændsebefaling  var  imidlertid  foregaaet 

dringen  i  Grænd- 

sekommandoen.  store  Forandringer.  Wegener,  som  havde  viklet  sig  ind 
i  Forlegenheder,  der  hurtigt  fulgtes  af  Irettesættelser  fra 
Kongen,  satte  alt  sit  Haab  til,  at  Prinds  Christian  Frederik 
snart  skulde  komme  og  befrie  ham  fra  den  Kommando, 
som  han  vel  følte,  at  han  ikke  kunde  magte;  men  den 
20de  tilskrev  Kongen  ham:  »Prinds  Christian  har  faaet  en 
anden  Bestemmelse  og  kommer  ikke;  følgelig  har  De  atter 
feilet  i  deres  Udsigt  i  Fremtiden.«  Han  maatte  nu  finde 
sig  i  at  blive  paa  sin  Post,  men  fik  ikke  lang  Tid  til  at 
beklage  sig  derover.  Da  Kongen  havde  udfærdiget  Ordren 
af  20de,  havde  han  endnu  ikke  modtaget  Rapporterne  af 
19de.  Disse  kom  først  den  22de,  og  Kongen  skrev  da  strax 
til  sin  General  paa  Grændsen1):  »Med  Forundring  have  Vi 
læst  Dine  Rapporter,  og  skjondt  Vi  have  tilkjendegivet  Dig, 
at  Vi  paa  det  Punktligste  ventede  Vore  Befalinger  til  Dig 
af  13de  og  16de  opfyldte,  saa  gjentage  Vi  dette  atter  og 
for  sidste  Gang  under  det  strengeste  Ansvar  for  Dig.« 
Men  derved  kunde  det  ikke  blive.  Da  samtidig  med  Rap- 
porterne af  19de  andre  Indberetninger,  og  deriblandt  en  fra 
Davout  til  det  franske  Gesandtskab  i  Kjobenhavn,  blottede 
de  begaaede  Misligheder  i  deres  fulde  Omfang,  og  Alquier 
henkastede  en  Yttring  om,  at  de  Kommanderende  nødven- 
digviis  maatte  have  havt  hemmelige  Ordrer,  der  stode  i 
Modstrid  med  de  offenlige,  da  han  ellers  umulig  kunde  for- 
klare sig  deres  Handlemaade,  blev  Kongen  bestemt  paa  at 
vise  Strenghed.  Wegener  og  Haffner  afsattes  den  23de  fra 
deres  Poster.  Den  Førstnævnte  beordredes,  eftersom  Om- 
fanget af  hans  Ulydighed  endnu  ikke  var  heelt  kjendt,  til 


*)  Skrivelse  til  den  bevægelige  Armeedivision  af  22de  Mai  1813. 

at  overtage  Generalkommandoen  i  Jylland'),  medens  Haffner 
fik  Befaling  til  at  begive  sig  til  Kjøbenhavn  for  der  at 
oppebie  nærmere  Bestemmelser.  Den  hidtilværende  mid- 
lertidige Chef  for  Generalkommandoen  i  Nørrejylland,  Ge- 
neralmajor I.  C.  Las  son,  befaledes  til  den  bevægelige  Armee- 
division, dog  kun  som  Brigadekommandeur ;  thi  som  øverst- 
befalende sendtes  fra  Kjøbenhavn  Generalmajor  G.  L.  Grev 
S  ch  u  1  e  n  b  u  r g,  en  duelig  og  krigserfaren  Mand,  derned.  Plads- 
kommandantskabet i  Altona  paalagdes  det  Landgreve  Carl 
at  besætte  med  en  dygtig  Officeer,  og  Valget  traf  paa  den 
begavede,  men  urolige  Artilleriofficeer ,  Oberstlieutenant  J. 
Aubert,  hidtil  Befalingsmand  over  det  sydvestlige  Slesvig. 
Tillige  sendte  Kongen  sin  Generaladjudant  for  Søetaten, 
H.  Lindholm,  til  Altona  for  at  bringe  et  godt  Forhold  til 
Davout  paa  Fode  samt  aftale  Et  og  Andet  med  ham,  og 
Personalforandringerne  fuldstændiggjordes  endelig  den  24de 
ved,  at  Major  J.  Carl  Bardenfleth  af  Generalkvarteerme- 
sterstaben,  en  anseet  Generalstabsofficeer,  som  for  øieblikket 
gjorde  Tjeneste  i  Odense,  ansattes  som  Stabschef  for  den 
bevægelige  Armeedivision,  hvorved  Prinds  Frederik  Vilhelm 
løstes  fra  de  lidet  behagelige  Forretninger,  som  havde 
været  ham  overdragne,  og  indtil  videre  vendte  tilbage  til 
Gottorp. 

*)  Den  6te  Juni  tilskrev  Kongen  ham,  at  han  indtil  videre  vilde  have 
ham  dispenseret  fra  Tjenesten,  og  raadførte  sig  samme  Dag  med 
Generalauditeur  Bornemann  om  en  Overkrigskommissions  Ned- 
sættelse. Den  10de  bleve  imidlertid  baade  Wegener  og  Haffner 
forespurgte,  om  de  ønskede  Forhør  og  Krigsret  eller  foretrak,  at 
Kongen  afgjorde  Sagen.  Da  de  foretrak  det  sidste  Alternativ, 
afsonede  de  deres  Brøde  ved  Fæstningsarrest,  hvorefter  de  (see 
Skrivelse  til  Wegener  af  12te  Juli)  atter  toges  til  Naade,  og  We- 
gener atter  sattes  i  Spidsen  for  Jyllands  Generalkommando.  Haff- 
ner kom  ikke  til  at  deeltage  i  de  følgende  Begivenheder  i 
denne  Krigsperiode.  1816  blev  han  Oberst  i  Jnf.,  1822  Medlem 
af  Militairkommissionen  i  Frankfurt,  1823  Chef  for  det  kongelige 
Artilleri,  1828  Generalmajor,  afskediget  1832,  t  1844. 

12* 

Den  29de,  samme  Dag  Boye  indfandt  sig  i  Altona,  og 
Signeul  nærmede  sig  Hamburg,  kom  Schulenburg  til  Oldeslo, 
hvor  Wegener  endnu  opholdt  sig  med  Staben,  og  General- 
adjudant Lindholm  til  Altona.  De  danske  Tropper  vare 
koncentrerede  om  Hamburg  under  Oberst  Waldecks  Befa- 
ling, og  de  franske  havde  begyndt  deres  Overgang  til  Och- 
senwerder.  Fire  Kanonbaade  under  Solieutenant  Hedemann 
indfandt  sig  paa  Elben,  og  alle  holsteenske  Fartøier  sendtes 
ved  Lindholms  Foranstaltning  over  til  Harburg  for  at  stilles 
til  Davouts  Raadighed.  Tettenborn  forlagde  sit  Hovedkvar- 
teer bort  fra  Hamburg  til  Billkirchen,  kaldte  ogsaa  Batail- 
lonen  Borcke  herud,  besatte  Allermohe,  Kurslak,  Bergedorf 
og  vogtede  saaledes  den  eneste  Udgang,  der  var  levnet  hans 
Tropper. 
Boye  i  Aitona,  Haffner   havde    faaet  sin  Ordre  til  at  forlade  Altona, 

men  da  der  ikke  fandtes  Nogen,  til  hvem  han  kunde  over- 
give Forretningerne,  fandt  han  sig  nødsaget  til  at  oppebie 
sin  Efterfølger.  Nedtrykt  af  de  Begivenheder,  som  havde 
overvældet  ham,  og  forknyt  over  den  kongelige  Unaade,  hvor- 
om han  ikke  kunde  tvivle,  gik  han  kun  med  Ulyst  til  For- 
handlingerne med  Boye,  men  fandt,  det  var  hans  Pligt, 
eftersom  han  længe  før  havde  lovet  en  saadan  Samtale.  Der 
fandt  derfor  en  Sammenkomst  Sted  i  Eosenhof,  og  den 
svenske  General  lovede  her1),  at,  hvis  Haffner  blot  en  kort 
Tid  vilde  forhindre  de  Franske  fra  at  overskride  Elben,  saa 
vilde  hans  Herre  indskrænke  sin  Fordring  til  Throndhjems 
Stift  og  een  Fæstning  og  give  den  danske  Konge  Valget 
mellem  senere  enten  at  aftræde  Resten  af  Norge  eller  de  i 
Tydskland  til  Erstatning  erobrede  Provindser,  hvilke,  ifald 
Danmark  foretrak  Sydnorge,  skulde  tilfalde  Sverrig.  Boye 
var  under  den  paafølgende  Samtale  Forekommenheden  selv, 
indrømmede    Rigtigheden   af   Alt,    hvad    Haffner   fremførte 


l)  Skrivelse  fra  Altonas  Pladskommandantskab  af  29de  Mai  1813. 

mod  den  svenske  Politik ,  og  tilsyneladende  aldeles  opfyldt 
af  ønsket  om  »at  slutte  Fred,  for  Krigen  endnu  rigtig  var 
indtraadt«,  meente  han  endog  at  have  grundet  Haab  om  at 
kunne  bevirke,  hvad  Haffner  onskede,  en  formelig,  hoi- 
modig  og  fri  Tilbagetagelse  af  enhver  Fordring  paa  Norge, 
naar  Udbruddet  af  Fjendtlighederne  ved  Elben  kunde  til- 
bageholdes om  ogsaa  blot  i  4  Dage. 

Haffner,  paa  hvem  denne  Samtale  naturligviis  gjorde  et 
dybt  Indtryk,  havde  ikke  længere  nogen  Myndighed;  han 
begav  sig  til  Lindholm  for  at  bede  ham  om  en  Sammen- 
komst med  sig  og  Rist  i  Anledning  af  de  gjorte  Forslag, 
men  erholdt  det  korte  Svar:  »at  en  Krigsmand  skulde  lystre 
og  ikke  politisere.«  Han  var  da  ene  henviist  til  at  melde 
det  Forefaldne  skriftligt  til  Kongen;  medens  han  gjorde 
dette,  lod  Boye  ham  ved  en  Fortrolig  sige,  at  Kron- 
prindsen  af  Sverrig  sikkert  ikke  vilde  holde  fast  paa  at  faae 
Throndhjem,  eftersom  et  dansk  Armeekorps  i  svensk  Tjeneste 
vilde  være  ham  en  bedre  Garanti  end  det  nordlige  Norge, 
der  ikke  engang  havde  nogen  Veiforbindelse  med  Sverrig1). 

Om  Aftenen  kom  Signeul  til  Hamburg  og  begav  sig 
strax  tilligemed  Boye  til  Altona;  men  Haffner  vilde  nu  ikke 
længere  befatte  sig  med  Sagen,  og  Svenskerne  maatte  da 
tage  bort  med  uforrettet  Sag. 

Fulgt  af  en  svensk  og  en  dansk  Ledsager,  hvilken 
Sidste  Haffner  havde  medgivet  ham,  reiste  Boye  om  Natten 
i  Holsteen  for  ikke  at  komme  i  Beroring  med  de  Tropper, 
som  nu  alle  Sider  fra  omgave  Hamburg.  Underveis  an- 
raabtes  og  udspurgtes  han  af  Carl  Bardenfleth,  der  netop 
kom  til  Holsteen  for  at  tiltræde  sin  Stabschefspost.  Dette 
Mode  fik  den  Folge,  at  der  endnu  efter  Haffners  Afreise 
indsendtes  en  Klage  over  ham ,  idet  Schulenburg  ikke  vilde 
lade  det  gaae  upaatalt  hen,  at  en  af  hans  Undergivne  uden 


Tillæg    Nr.    1    til   Skrivelsen   fra  Altonas   Pladskommandantskab  af 
29de  Mai   1813. 

hans  Vidende  havde  havt  en  politisk  Samtale  med  svenske 
Udsendinge. 
De  danske  Trop-  Hamburgs  Indtagelse  stundede  nu  til ;  de  danske  Trop- 
r  b™g. an  pers  Sammentrækning  fuldførtes  den  29de  i  Overensstem- 
melse med  Marechallens  Ordre,  og  deres  Opstilling  (fra  Vest 
til  -Ost)  var  følgende: 

I  Wedel  og  Ottensen:  De  2  Husareskadroner  under 
Spåth,  bevogtende  Kysten  til  Altona. 

I  Altona:  Foruden  den  tidligere  Garnison:  Grenadeer- 
kompagnierne  af  »Dronningen«  og  »Oldenburg«,  Jægerkom- 
pagnierne af  2den  og  3die  Bataillon  »Oldenburg«  samt 
Batteriet  Kjerulff,  der  denne  Dag  gik  over  til  at  blive 
Batteriet  Kapitain  Lohse: 

Brigadekvarteret  af  2den  Brigade,  hvis  Kommando 

Dagen  før  var  overtaget  af  Oberst  Kastonier. 
lste  og  2den  Bataillon  »Slesvig«  samt 
6  Kanoner  af  Batteriet  Gønner. 
I    Niendorf  og    Loksted:     lste    Bataillon     »Dron- 
ningen« med  Jægerkompagniet  af  2den  Bataillon, 
4  Kanoner  af  Batteriet  Gønner  og  lste  Eskadron 
af  holsteenske  Eyttere. 
1   Wandsbek:  Oberst  Waldecks1)  Brigadekvarteer  for 
lste  Brigade: 
4  Batailloner  »Oldenburg«,   fradragne  de  i  Altona 

værende  Kompagnier, 
3die  Bataillon  »Holsteen«, 


Samuel  Waldeck,  født  i  Hessen,  havde  studeret  Jura,  da  han 
21  Aar  gammel  forandrede  Løbebane  og  blev  Krigsmand.  Havde 
som  Lieutenant  i  hessisk  Tjeneste  gjort  Krigstjeneste  i  Amerika  og 
udmærket  sig  ved  flere  Leiligheder,  efter  Hjemkomsten  til  Europa 
studeret  en  Tid  i  Gottingen,  da  han  i  1788,  37  Aar  gammel,  an- 
sattes som  Kapitain  og  Kompagnichef  ved  det  paa  Carl  af  Hessens 
Forslag  oprettede  slesvigske  Jægerkorps.  1801  Major,  1S08  Oberst- 
lieutenant,  1810  Kommandeur  for  holsteenske  Skarpskvtterkorps, 
i  Sil   Oberst. 

2den,  3die  og  4de    Eskadron  holsteenske  Ryttere, 
2den  og  4de  Eskadron  jydske  Dragoner, 
Batterierne  Koye,  Gerstenberg  og  Lundbye  (tid- 
ligere Krebs). 
Langs  Bille  til  Sande:  2den  Bataillon  slesvigske  Jæger- 
korps,   1ste  og  2den  Bataillon  holsteenske  Skarp-  ^X^veT 
skytter. 
Tettenborn,  som  nok  kunde  slutte  sig  til,   hvad  Sam- 
mendragelsen   betød,    forlangte   af   Waldeck    Tilladelse    til 
at  lade  sine  Tropper  enkeltviis  passere  gjennem  det  danske 
Terrain,   da  han   ellers  med  Magt   vilde    aabne  Veien   for 
dem.    Obersten  afslog  dette  Forlangende  med  den  Tilføielse, 
at  han ,    hvis  Russerne  prøvede  paa  at  anvende  Magt,  som 
Soldat  vidste,   hvad  han   skulde  gjøre.    De  danske  Tropper 
bivouakerede  derefter  med  Vaaben  i  Haand,   og  Tettenborn 
turde  nu  ikke  længere  opsætte  Hamburgs  Rømning.   Natten 
mellem  den   29de  og  30te  bleve  alle  de  Hanseater  og  Meck- 
lenburgere,   som  endnu  vare  i  Byen,   forte  gjennem  Stein- 
thor forbi  de  opstillede  Danske  til  Bergedorf  og  derfra  til- 
ligemed Tettenborn  og  de  øvrige  tydske  og  russiske  Trop- 
per til  Lauenburg.   Klokken  3  om  Natten  angrebe  de  Franske 
Bergedorf,  netop  som  Tettenborns  Bagtropper  forlode  den,  og  Hamburgernes 
besatte  Byen.  Nød 

Hamburg  laa  altsaa  den  30te  aaben  mellem  de  danske 
og  franske  Tropper.  En  Borgerofficeer,  Mettlerkamp,  gjorde 
det  modige  Forslag,  at  fortsætte  Forsvaret  for  ved  egne 
Kræfter  at  tiltvinge  sig  en  Kapitulation;  men  det  var  kun 
en  enkelt  Stemme;  alle  andre  havde  opgivet  Modet  og  Be- 
sindelsen. Borgervæbningens  Chef,  Dr.  Hess,  flygtede.  De 
bevæbnede  Borgere  skjøde  deres  Geværer  af  i  Luften  og 
afleverede  dem  eller  kastede  dem  bort  for  ikke  at  træffes  i 
Besiddelse  af  Vaaben;  Kanonerne  bleve  tagne  bort  fra  Vol- 
dene. Et  Ord  af  Vandamme  om,  at  Hamburg  vilde  blive 
straffet  ved  en  Pengeudskrivning,  havde  forøget  Fortvivlel- 

sen,  og  Raadet  vendte  paany  sine  Tanker  mod  Danmark, 
idet  det  endog  tænkte  paa  maaskee  at  kunne  faae  danske 
Tropper  til  at  rykke  ind  og  ved  en  Kapitulation  skaffe 
Byen  gunstigere  Overgivelsesvilkaar.  Et  Udvalg  af  Raadet 
begav  sig  til  Altona,  men  traf  isfcedenfor  Haffner  den  nye 
Kommandant  Aubert  og  Kongens  Generaladjudant  Lind- 
holm1). Førstnævnte  hørte  velvillig  paa  deres  Forlangende, 
hvilket  han  opfattede,  som  om  de  Danske  skulde  overtage 
en  Mæglerrolle,  men  turde  ikke  paatage  sig  nogen  saadan, 
og  med  Hensyn  til  deres  -Ønske  om  at  faae  danske  Tropper 
ind  i  Byen  henviste  han  dem  til  Grev  Schulenburg,  der 
netop  var  kommen  til  Wandsbek.  Lindholm  lovede  blot  at 
sætte  Davout  i  Kjendskab  om  deres  ønsker  og  sendte  i 
det  -Oiemed  Lieutenant  Baron  Lilli encrone  med  Vagtskibets 
Chaluppe  til  Harburg. 

Hos  General  Schulenburg  erfarede  Udsendingene,  at 
danske  Tropper  netop  stode  i  Begreb  med  at  rykke  ind  i 
Byen,  eftersom  Kapitain  Revest  var  kommen  med  Ordre 
fra  Mareehallen  dertil,  men  at  der  ikke  kunde  blive  Tale 
om  nogen  Kapitulation.  En  dansk  Officeer  havde  som  Par- 
lementair  bragt  Raadet  følgende  Skrivelse: 
Danske  Tropper  »Staden  Hamburg  vil  ufortøvet  modtage  4  danske  Batail- 
rykkeindiByen  Ioner  og  aabne  Portene.  Enhver  Beskyttelse  skal  blive  den 
tilstaaet,  men  Underkastelsen  maa  skee  strax.  Den  har  kun 
en  halv  Times  Frist. 

Wandsbek   den  30te  Mai.    Paa  Prindsen   af  Eckmiihls 

Befaling,  Revest.« 


l)  Hans  Lindholm,  født  1757  i  St.  Petersburg,  1768  Søkadet,  1775 
Sekondlieutenant  i  Søetaten,  1788  Kapitainlieutenant  og  Adjudant 
de  marine  hos  Carl  af  Hessen,  der  anførte  det  danske  Korps  i 
Sverrig,  samme  Aar  Generaladjudant,  1801  (2A»)  tilligemed  Wal- 
tersdorff  udnævnt  til  at  slutte  Vaabenstilstand  med  Admiral  Parker, 
1807  sendt  til  Napoleon,  1808  optagen  i  den  danske  Adel. 

Strax  aabnedes  Portene,  og  af  Millernthor  og  Steinthor 
indmarcherede  under  Oberst  Waldecks  Befaling:  1ste  og 
3die  Bataillon  samt  2  Kompagnier  af  4de  Bataillon  »Olden- 
burg« ,  3 die  Bataillon  »Holsteen«,  1ste  Bataillon  »Slesvig«, 
3  Eskadroner  holsteenske  Byttere,  2  Eskadroner  jydske  Dra- 
goner, 60  Husarer,  Batteriet  Koye,  6  Kanoner  af  Batteriet 
Lundbye  og  det  halve  Batteri  Lohse.  Ved  Steinthor  stode 
tre  Baadsherrer  for  at  komplimentere  den  danske  Oberst,  men 
de  traf  ved  Siden  af  ham  den  franske  Kapitain  Kevest,  af 
hvem  de  fik  Bekræftelse  paa,  hvad  der  alt  var  meddeelt 
Raadet,  at  der  ikke  var  Tale  om  Overgivelsesbetingelser, 
men  kun  om  Underkastelse  paa  Naade  eller  Unaade  som 
franske  Undersaatter.  Forresten  henviste  han  dem  i  Et  og 
Alt  til  Davout,  til  hvem  han  tilbød  at  følge  dem.  De 
indrykkede  Tropper  besatte  Vagterne  og  leirede  sig  i  Gaderne 
og  paa  Volden,  hvor  de  beværtedes  paa  Byens  Bekostning. 
De  tre  Medlemmer  af  Raadet  reiste  med  Kapitain  Revest 
over  Altona  til  Wilhelmsburg,  hvor  Marechallen  var. 

Imidlertid  havde  de  franske  Divisioner  Dumanceau  ogVandammes  lDd* 

tog  i  Hambure'. 

Dufour  forsamlet  sig  paa  Billwerder,  hvorfra  den  første  satte 
sig  i  Marche  mod  Bergedorf  for  at  forfølge  eller  iagttage 
Tettenborn,  medens  den  sidste  stod  beredt  til  at  rykke  ind 
i  Hamburg. 

Befolkningen  i  Staden  havde  kun  en  halv  Dag  havt 
Leilighed  til  at  knytte  Forhaabninger  til  de  Danskes  Nær- 
værelse, og  Raadet  neppe  faaet  Tid  til  at  opløse  sig  og 
overlade  nogle  Medlemmer  af  det  tidligere  Municipalitet  Re- 
geringen, da  om  Eftermiddagen  Klokken  5  de  Franske  droge 
ind  ad  Deichthor.  Der  var  foranstaltet  et  festligt  Indtog 
med  Vandamme  i  Spidsen,  men  Ingen  vidste,  at  de  kom, 
og  Ingen  modtog  dem.  Heraf  tog  den  franske  General 
Anledning  til  at  vise  sig  fortørnet.  Det  hjalp  ikke,  man 
fortalte  ham,  at  Udvalgte  fra  Raadet  vare  reiste  til  Davout, 
eller  at  man  havde  været  uvidende  om  hans  Komme.    Han 

holdt  sig  kun  til,  at  han  ikke  var  ønsket  velkommen  af 
-Øvrigheden  —  det  var  en  Kjendsgjerning.  Nogle  Munici- 
palitetsmedlemmer  indfandt  sig  strax  hos  ham  for  at  bøde 
paa  Forseelsen,  men  Vandamme,  som  ikke  for  saa  godt 
Kjob  vilde  lade  sig  forsone,  afslog  at  modtage  dem;  der- 
imod befalede  han  en  almindelig  Illumination,  grundet  paa, 
at  der  tidligere  havde  fundet  en  saadan  Sted  ved  Russernes 
Ankomst,  men  at  Glæden  maatte  være  større  nu,  da  Byen 
var  kommen  tilbage  under  den  lovlige  Hersker. 

Da  Lysene  om  Natten  vare  tagne  bort  'fra  Vinduerne, 
trak  de  Danske  sig  i  Stilhed  —  efterat  have  overleveret 
Vagterne  til  de  Franske  —  ud  af  Byen  tilbage  til  Wands- 
bek  og  Altona,  hvor  de  den  foregaaende  Nat  havde   været. 

DavoutiHam-  Den  31te  kom  Davout  til  Hamburg.  I  hans  Selskab 
saaes  Generaladjudant  Lindholm.  Ledsaget  af  denne  og  af 
Oberstlieutenant  Aubert,  som  strax  havde  gjort  ham  sin 
Opvartning,  afholdt  han  dernæst  Skue  over  Dufours  Tropper, 
der  stode  opstillede  langs  Jungfernstieg  og  Gånzemarkt,  vel 
en  5000  i  Tal.  De  Udvalgte,  som  vare  reiste  til  Wilhelms- 
burg,  vare  blevne  overøste  med  Bebreidelser  og  kaldte  Re- 
beller; de  opnaaede  nu  i  Hamburg  igjen  Foretræde,  men  fik 
kun  den  lidet  trøstende  Meddelelse,  at  der  neppe  var  Tale 
om  nogen  skaansom  Behandling,  da  Alt  afhang  af  Keise- 
rens Naade. 

Keiseriige  De-  Marechallen  var  da  allerede  i  Besiddelse  af  Napoleons 

kreter    om  Ham-  r 

burg-.  Befalinger  betræffende  Hamburgs  Behandling.  Keiseren  havde 
den  10de  April  bestemt1),  at  den  konstitutionelle  Regering 
i  den  32te  Militairdivisions  Departementer  skulde  hæves  og 
give  Plads  for  en  extraordinair  Bestyrelse.  Den  7de  Marts 
havde  han  befalet  Davout  at  bemægtige  sig  Hamburg  og 
sende  Vandamme  ind  i  Mecklenburg,  og  Skrivelsen,  hvori 
denne  Ordre  var  indfort,  indeholdt  følgende  Regler  for  den 


l)  Davout:  mémoire  au  roi  sur  la  défense  d'Hambourg,  181-1,  Bilag  III 

Fremgangsmaade ,  som  Marechallen  skulde  anvende  mod 
Byen1]. 

»De  lader  strax  alle  de  Personer  fængsle,  som  have 
taget  Tjeneste  i  Hamburg  under  Navn  af  Senatorer.  De 
lægger  Beslag  paa  deres  Gods  og  erklærer  det  for  konfiske- 
ret. Domainen  tager  Bygningerne,  Grundstykkerne  o.  s.  v. 
i  Besiddelse. 

De  afvæbner  Byen. 

De  paalægger  Stæderne  Hamburg  og  Liibek  en  Brand- 
skat af  50  Millioner  francs.  De  fordeler  denne  Sum  og 
sorger  for,  at  den  bliver  hurtigt  betalt. 

De  afvæbner  Landdistrikterne  og  fængsler  de  Gensdar- 
mer,  Skytsbetjeningsmænd,  Kystvagter  og  Officerer,  Sol- 
dater eller  Embedsmænd,  som  have  været  i  fransk  Tjeneste, 
men  ere  blevne  Forrædere;  deres  Eiendomme  konfiskeres. 
De  befæster  Hamburg,  indretter  Heisebroer  foran  Portene. 
De  bringer  Kanoner  op  paa  Voldene  og  gjenopferer  Bryst- 
værnet, anlægger  endelig  et  Kastel  paa  Harburgsiden,  saa 
at  4 — 5000  Mand  der  kunne  være  i  Sikkerhed  for  Fol- 
kemassen og  for  fjendtligt  Overfald.  De  lader  paa  samme 
Maade  ogsaa  Liibek  besætte,  saa  at  Staden  er  sikkret  mod 
en  Overrumpling.  De  sætter  ogsaa  Kuxhaven  i  Forsvars- 
stand«. 

Marechallen  havde  med  Begjærlighed  grebet  Tanken 
om  Brandskatten,  som  —  paa  samme  Tid',  den  bibragte 
Hamburgerne  en  folelig  Straf  —  vilde  yde  ham  de  Penge- 
midler, som  Iværksættelsen  af  Keiserens  Befæst ningsplaner 
og  Troppernes  Organisation  gjorde  Krav  paa;  men  han 
onskede,  at  denne  Straf  blev  saavidt  muligt  den  eneste,  og 
at    han    navnlig  kunde    undgaae    en    Optræden,    som  vilde 


*)  Skrivelse  fra  Napoleons  Stabschef  Alexander  (Berthier)  til  Davout, 
Waldheim  den  7de  Mai,  1813  (trykt  i  Udtog  i  Davout:  mémoire  au 
roi,  Bilag  IV). 

være  istand  til  at  jage  mange  Indvaanere  fra  Byen,  ind- 
virke paa  dennes  Skatteevne  og  paa  det  industrielle  Liv, 
hvis  Hjælp  han  trængte  til.  Derfor  forholdt  han  sig  efter 
Ankomsten  rolig  og  taus,  kun  søgende  at  samle  Herredøm- 
mets Tømmer  i  sine  Hænder  og  faae  de  forskjellige  Besty- 
relsesomraader  underlagte  de  franske  Embedsmænd,  som 
skulde  være  hans  Vilries  Udøvere.  Hamburgerne  vare  for- 
undrede over  dette  uventede  Maadehold.  »Marechallen  med 
den  skaldede  Isse  og  Briller  paa  Næsen  er  bleven  gammel 
og  tam«,  hed  det.  Ingen  Livsstraf  blev  fuldbyrdet,  ingen 
Fængslinger  foretagne,  og  de  talrige  udvandrede  Borgere,  som  i 
xytona  og  andensteds  i  Holsteen  ventede  det  Lyn,  som  skulde 
slaae  ned  i  deres  efterladte  Gods,  begyndte  saa  smaat  at 
tænke  paa  at  vende  tilbage  til  deres  Familier,  hvilket  Da- 
vout  tillod  dem,  som  bade  ham  derom. 

Den  danske  Division  beholdt  —  efter  Marechallens  Bud  — 
i  nogle  Dage  det  sammentrængte  Kantonnement,  den  indtog 
om  Hamburg.  Kun  4  Kompagnier  af  holsteenske  Skarp- 
skytterregiment  under  Major  I.  Leschly  forrettede  Forpost- 
tjeneste, idet  de  forlængede  den  franske  Stilling  ved  Berge- 
dorf  mod  Nord  fra  Sande  langs  Bille  til  Egnen  om  Trittau. 
Grev  Schulenburg  gjorde  sin  Opvartning  i  det  franske  Hoved- 
kvarteer og  fremstillede  Officererne  i  sin  Stab,  blandt  hvilke 
der  fandtes  de  to  Brødre,  Stabschefen  J.  Carl  Bardenfleth 
og  Major,  Divisionskvarteermester  F.  Løvenørn  Bardenfleth, 
samt  Kapitainerne ,  Baron  L.  C.  C.  Liliencrone  og  Grev  C. 
V.  Danneskjold-Løvendal.  Den  sidstnævnte  dygtige  Offi- 
ceer, som  var  franskfødt,  men  just  ikke  nogen  Ven  af  det 
nuværende  franske  Herredømme,  kom  fra  Begyndelsen  af  i 
nær  Berøring  med  de  franske  Generaler  og  ansattes  ikke 
længe  efter  i  Marechallens  Stab,  hvor  han  forblev  under  det 
følgende    Felttog1).     Davout   aflagde    et   Gjenbesøg    i   det 


l)  Carl   Valdemar,   Greve   af   Danneskjold-Løvendal,    født 

danske  Hovedkvarteer  i  Wandsbek  og  satte  sig  ogsaa  i 
Forbindelse  med  Landgreve  Carl  af  Hessen,  af  hvem  han 
udbad  sig  nogle  Kanoner  til  at  bestykke  Fortet  Twilenfleth 
med.  Der  blev  oieblikkeligen  anviist  Marechallen  saadanne 
i  Gliickstadt,  men  de  bleve  overflødige,  eftersom  det  viste 
sig,  at  der  i  Hamburg  forefandtes  en  stor  Deel  brugbart 
Fæstningsskyts ,  som  Tettenborn  ikke  havde  faaet  med  sig. 
Trods  disse  Forhold  var  det  ikke  offenligt  bekjendt,  at  der 
var  indtraadt  en  fuldstændig  Forening  af  de  danske  og  franske 
Tropper ;  thi  de  første  stode  endnu  paa  egen  Grund,  og  det,  som 
var  foregaaet  i  Hamburg,  kunde  forklares  uden  Forudsæt- 
telsen af  en  Alliance.  Heller  ikke  var  der  udstedt  nogen 
Kundgjorelse  til  de  Underordnede  i  den  danske  Hærdeel  om, 
at  de  havde  forandret  Fjender.  Grunden  hertil  var,  at  For- 
holdet til  Napoleon  ikke  endnu  var  bragt  til  Klarhed,  og  at 
man  fra  dansk  Side  endnu  var  tilboielig  til  —  i  Overens- 
stemmelse med  Traktaten  af  7de  Marts  1812  —  saa  længe 
som  muligt  at  bevare  Skinnet  af  Neutralitet.  Men  Davout 
vilde  ikke  finde  sig  i  en  saadan  tvetydig  Holdning,  og  Schu- 
lenburg  huede  den  heller  ikke,  thi  han  foreholdt  Kongen1), 
at  det  var  ham  umuligt  at  kæmpe  særskilt  med  Svenskerne 
og  forebygge  Fjendtligheder  med  de  russiske,  preussiske  eller 
andre  forenede  Tropper,  naar  Davout  paabod  saadanne.  For 
at  gjore  Foreningen  saa  oiensynlig  som  muligt,  sendte  Van- 
damme  en  fransk  Underlieutenant  med  8  Ryttere  til  Schu- 
lenburg  og  bad  om,  at  de  maatte  blive  blandede  mellem  de 
danske  Forposter  saaledes,  at  der  i  hver  Patrouille  sattes 


1773  i  Paris,  opdragen  i  Versailles,  blev  1787  Lieutenant  i  fransk 
Tjeneste  og  2  Aar  derefter  Kapitain ,  men  forlod  senere  Frankrig, 
blev  1793  Fændrik  i  den  danske  Livgarde  tilfods  og  1807  Kapi- 
tain i  dansk  Livregiment.  Han  havde  1801  været  sendt  i  diplo- 
matisk Ærinde  til  Rusland,  men  havde  »ved  et  Tilfælde  uden 
Lige«  ladet  sig  de  Depecher  berøve,  hvoraf  han  var  Overbringer. 
*)  See  Schulenburgs  Skrivelse  til  Kongen  af  1ste  Juni. 


Carl  Moltke 
Breslau 

en  fransk  Kriger.  I  samme  øiemed  udbad  han  sig  og  er- 
holdt 1  dansk  Underofficeer  med  10  Dragoner  og  2  Ordo- 
nanser  til  de  franske  Fortropper  ved  Bergedorf. 

Carl  Moltke  havde  efter  den  Indbydelse,  vi  kjende,  be- 
givet sig  til  Breslau,  hvor  Nesselrode  ogsaa  kom,  medens 
Czaren,  da  Hovedkvarteret  istedenfor  forlagdes  først  til 
Schweidnitz  og  senere  til  Reichenbach,  udeblev.  Ligesom 
Carl  Johan  havde  væltet  Skylden  for,  at  han  ikke  nu  stod 
mellem  Weser  og  Elben,  over  paa  Danmark,  saaledes 
stræbte  den  danske  Gesandt  at  gjøre  det  klart,  at  det  var 
Sverrigs  Optræden,  som  havde  forhindret  Danmark  fra  at 
virke  for  de  Forbundnes  Sag.  Han  gjorde  det  i  en  ny 
Mémoire,  denne  Gang  stilet  til  Nesselrode1),  i  hvilken  han 
—  efter  først  at  have  viist,  hvorledes  Carl  Johan  ved  sin 
Opførsel  mod  Danmark  og  Koalitionen  havde  været  den 
virkelige  Aarsag  til  de  Forbundnes  Retraite  fra  Leipzig  — 
indlod  sig  paa  nogle  Betragtninger  over  Spørgsmaalet  om 
Norge  i  Almindelighed,  af  hvilke  vi  skulle  gjengive  disse 
enkelte  Brudstykker: 

—  »Hvis  den  svenske  Kronprinds  troer  at  kunne  faae 
Norge  uden  en  alvorlig  Krig,  tager  han  feil.  Sverrig  søger 
vel  at  reise  Nordmændene  mod  Danmark,  men  disse  tappre 
Folk  foragte  disse  Forsøg. 

—  Han  har  i  en  Proklamation  af  8de  Mai  fra  Carls- 
krona  sagt  til  den  svenske  Hær,  at  han  vilde  bestræbe  sig 
for  at  forene  de  skandinaviske  Folk.  Svenskerne  paastaae 
rimeligviis,  at  Skandinavien  kun  bestaaer  af  Norge  og  Sver- 
rig. Det  er  urigtigt.  Hver  den,  som  kj ender  Tacitus  og  de 
græske  og  romerske  Geographer,  vil  være  enig  med  de 
moderne  Lærde  om,  at  i  det  gamle  Skandinavien  indbefat- 
tedes Norge,  Sverrig,  de  danske  -Øer  og  den  cimbriske  Halvø. 


L)  Mémoire  til  Nesselrode,  Breslau  den  27de  Mai.     (Kopi  G.  A.). 

—  Den  tidligere  General  Bernadotte  vil  lade  de  skan- 
dinaviske Folk  troe,  at  det  er  ham,  af  hvem  de  skulle 
vente  deres  Frelse,  og  ham,  som  styrer  de  store  Magters 
Politik.  Han  bedrager  sig.  Det  er  ikke  ham,  som  vil 
komme  til  at  bestemme  Nordens  Skjæbne.  Det  er  Alex- 
ander, hvem  Forsynet  har  tildeelt  denne  Eolle.  Han  har  i 
Åbo  paataget  sig  Forpligtelser,  som  Politikken  dengang  til— 
raadede  ham^  og  som  han  troede  vilde  tiltale  Kongen  af 
Danmark.  Nu  er  Alt  forandret.  Sverrig  har  ikke  opfyldt 
sine  Forpligtelser.  Danmark  har  allerede  gjort  store  Tje- 
nester; det  er  beredt  paa  flere  og  kan  paa  Grund  af  sin 
geografiske  Beliggenhed  yde  større  end  Sverrig. 

—  Danmarks  Konge  afslaaer  enhver  Erstatning.  Den 
danske  og  norske  Nation  afslaae  den  ligeledes.  Det  vilde 
være  stridende  mod  al  Folkeret,  at  forpligte  en  Souverain 
og  en  Nation,  som  bestandig  have  været  Ruslands  Allierede, 
til  at  gjore  Vold  paa  deres  politiske  Existens.  Efter  Op- 
høret af  Forbindelsen  med  Norge  vilde  Danmark  ikke  længere 
være  nogen  Sømagt;  thi  det  vilde  kun  beholde  en  eneste 
Havn  tilbage,  som  kunde  anløbes  af  store  Krigsskibe. 

—  Dersom  Sverrig  troer,  at  der  kan  gives  Erstatning 
for  Norge,  saa  kan  der  ogsaa  gives  Erstatning  for  Kron- 
prindsens  Pretensioner  paa  samme.  Lad  ham  noie  sig  med 
dem.  Den  Rolle,  han  har  spillet,  og  den  Lykke,  han  har 
gjort,  ere  glimrende  nok  foruden.  Han  bør  ikke  ved  sin 
enestaaende  Opførelsel  forhindre  Udførelsen  af  den  nær- 
værende Krigs  almindelige  øiemed«. 

Da  den  russiske  Regering  bestandigt  havde  forlangt, 
at  Danmark,  om  end  kun  tilsyneladende,  skulde  gaae  lidt 
paa  Akkord  med  sin  Ret,  vilde  disse  Betragtninger  neppe 
have  kunnet  gjøre  nogen  Virkning;  men  det  kom  ikke  til 
nogen  Forhandling;  thi  Nesselrode  maatte  pludselig  reise 
bort  i  et  ham  tildeelt  politisk  Hverv,  og  om  Aftenen  den 
27de  kom  der  Efterretninger  fra  Kjøbenhavn,   som   foran- 

drede  hele  Stillingen.  Rosenkrantz  sendte  Moltke  Ordre  til 
at  begive  sig  hjem1)  og  meddeelte2),  at  der  for  Kongen, 
som  følte  sig  forladt  og  saae  sine  Interesser  offrede  for  den 
svenske  Kronprindses  Ærgjerrighed,  nu  efter  den  Modtagelse, 
Bernstorff  havde  faaet  i  London,  ikke  var  Andet  at  gjore 
end  at  appellere  til  sine  Undersaatters  Troskab  og  det 
norske  Folks  Standhaftighed.  Tillige  kom  der  Brev  fra 
Lisakewitz  til  det  russiske  Hovedkvarteer.  En  Hr.  Anstedten, 
som  under  Nesselrodes  Fraværelse  styrede  de  politiske  For- 
retninger, vidste  Besked  om  Kaases  Sendelse  til  det  franske 
Hovedkvarteer  og  onskede  at  vide,  hvad  den  gik  ud  paa. 
Dette  havde  Moltke  ikke  Underretning  om,  men  han  troede 
dog  nok  at  kunne  slutte  sig  dertil  og  syntes  ikke,  at  Rus- 
land kunde  forlange,  at  Danmark  skulde  have  hele  Verden 
til  Fjende, 
prinds  Christian  Imidlertid  var  Spørgsmaalet  om  Norge  blevet  indanket 
for  den  Domstol,  hvor  det  forst  og  fremmest  hørte  hjemme, 
for  det  norske  Folk. 

Prinds  Christian  havde  strax  efter  sin  Ankomst  til 
Hvaløerne  den  21de  besøgt  Admiral  Liitken,  som  opholdt 
sig  paa  Kirkeøen,  havde  taget  de  20  Kanonchalupper  og  9 
Joller,  som  vare  stationerede  der,  i  -Øiesyn  og  henvendt 
nogle  opmuntrende  Ord  til  Søfolkene.  Dernæst  havde  han 
ladet  sig  sætte  over  til  Frederiksstad,  havde  holdt  Skue  over 
de  borgerlige  og  militaire  Korpser  der  og  var  kjørt  til  Moss 
for  næste  Dag  at  holde  sit  Indtog  i  Christiania.  Modtaget 
og  ledsaget  af  Prinds  Frederik  til  Hessen  samt  eskorte- 
ret af  det  gule  Korps,  red  han  den  22de  om  Eftermiddagen 
ind  i  Norges  Hovedstad,  hvor  det  opstillede  Krigsfolk  og 
de  forsamlede  Borgere  hilsede  hans  Tiltale  med  Velkomst- 


l)  Han    tilbageholdtes     dog     meget    længe    i    det    russiske    Hoved- 
kvarteer. 
-)  Brev  fra  Rosenkrantz  til  Moltke  af  17de  Mai.     (Kopi  i  G.  A.). 

raab.  Efter  i  Palaisbygningen  i  Prindsensgade  at  have  mod- 
taget Embedsmændenes  og  de  Hoierestilledes  Opvartning, 
udstedte  han  endnu  samme  Dag  en  Kundgjørelse  til  det 
norske  Folk  om  sin  Sen  delses  øiemed  og  forfattede  tillige 
Kundskrivelser  herom  til  Overøvrigheden  og  Biskopperne. 
Den  følgende  Dag  blev  Statholderværdigheden  paa  en  hoi- 
tidelig  Maade  overleveret  ham  af  Prinds  Frederik,  og  Chri- 
stian Frederik  henvendte  til  den  tilstedeværende  Forsamling 
i  den  Anledning  nogle  Ord,  iblandt  hvilke  følgende  navnlig 
erindredes:  »Kongen  har  visseligen  ikke  sendt  mig  til  Eder, 
for  at  jeg  skulde  fraskrive  ham  eller  hans  Slægt  de  gamle 
Rettigheder  til  Norges  Krone,  som  tilligemed  Folkets  Kjær- 
lighed ere  gaaede  i  Arv  til  dem.  For  skulde  denne  Haand 
visne.  Lad  mig,  idet  jeg  udretter  Kongens  Villie  og  vir- 
ker for  Fædrelandet,  finde  min  Lon  i  Nationens  Kjærlighed 
og  Hengivenhed,  og  lad  denne  engang  gaae  i  Arv  til  min 
Son.  Jeg  gjentager,  hvad  jeg  i  min  Kundgj oreise  har  sagt 
Dem,  at  maaskee  haarde  Provelser  forestaae  os,  men  at  vi 
bor  Alle  som  Een  gaae  dem  imode  med  Tro  paa  Guds 
Forsyn  og  med  Standhaftighed«. 

Prindsen  glædede  sig  over  den  fædrelandske  Stemning, 
han  forefandt;  hans  Veltalenhed  og  vindende  Personlighed 
skaffede  ham  ogsaa  megen  Tilslutning.  Men  en  Steen  tyn- 
gede fra  første  Færd  paa  hans  Hjerte:  istedenfor  at  for- 
kynde Freden  maatte  han  tænke  paa  et  Indfald  i  Sverrig. 
Offenlig  undgik  han  at  berøre  denne  Mulighed1),  men  i 
Stilhed  med  nogle  Fortrolige,  hvortil  horte  Chefen  for  hans 
Stab,  Oberstlieutenant  H.  H.  Rode  af  Generalkvarteerme- 
sterstaben,  Oberstlieutenant  og  Kvarteermesterlieutenant  I. 
F.  W.  Haffner,  Overadjudant  Major  L.  F.  Brock  samt 
Chefen    for    det  norske  Kommissariats  Kollegium,   General 


*)  ChifTreret    Depeche  fra  Prinds    Christian    til    Kongen,    Christiania 
den  24de  Mai.     (G.  A.). 

F.  G.  Haxthausen,  maatte  han  overveie  Sagen.  Under  en 
Reise,  som  han  kort  efter  Ankomsten  foretog  til  Smaaleh- 
nenes  Amt  for  at  gjøre  sig  bekjendt  med  Grændseegnen, 
sammenkaldte  han  flere  kyndige  og  erfarne  Krigsmænd,  nemlig 
Generalmajor  B.  D.  Staffeldt,  Oberst  D.  Hegermann,  Oberst- 
li  eutenanterne  A.  S.  Krebs  og  F.  W.  B.  Stabell  og  Kontread- 
miral O.  Lutken,  og  lod  dem  erklære  sig  om  Krigsmidler- 
nes  øieblikkelige  Tilstand  og,  hvad  der  behovedes  til  et  An- 
greb paa  Sverrig,  hvilket  optoges  i  en  Kommissionsbetænk- 
ning,  som  den  28de  Mai  underskreves  af:  Christian  Frederik, 
Frederik  til  Hessen,  Haxthausen,  Staffeldt,  Liitken,  Heger- 
mann, Rode,  Krebs,  Haffner,  Stabell  og  Brock. 

Idet  han  den  1ste  Juni  indsendte  denne  fra  Frederiks- 
stad, udviklede  han  i  et  langt  egenhændigt  Brev1)  de  Grunde, 
som  bevægede  ham  til  at  fraraade  et  Indfald  i  Sverrig. 
De  vare  følgende: 

»1)  Magazinerne,  i  hvilke  der  kun  var  Korn  for  23,000 
Mand  i  nogle  Maaneder,t vilde  opbruges,  inden  Samlingen 
af  Hæren  var  tilendebragt. 

2)  I  Sverrig  var  der  ingen  Magaziner  at  borttage. 

3)  Alt,  hvad  der  behøvedes  til  Troppernes  Forpleining 
for  et  Tidsrum  af  15  Dage,  maatte  medføres,  og  der  havdes 
ikke  Fourage  for  Hestene  i  et  saa  stort  Train. 

4)  Hvis  man  kom  til  Goteborg  —  i  hvilket  Tilfælde 
han  ikke  vilde  betragte  Foretagendet  som  frugtesløst  — 
vilde  man  kun  træffe  paa  tømte  eller  afbrændte  fjendtlige 
Magaziner  og  maatte  strax  tænke  paa  Retraite. 

5)  Den  Deel  af  den  norske  Hær,  som  kunde  anven- 
des til  Angreb,  var  kun  16,000  Mand  stærk. 

6)  Norge  maatte  være  sikkret  mod  Hungersnød,  inden 
han  kunde  forsvare  at  offre  dets  sidste  Hjælpemidler  og 
kalde  Familieforsørgerne  bort  fra  deres  Hjem. 


*)  I  G.  A.  med  Kommissionsbetænkningen  som  Bilag. 

7)  Intet  Krigsforetagende  vilde  love  Held,  med  mindre 
det  skeete  efter  en  sammenhængende  Operationsplan  for 
Danmark  og  Norge  i  Forening  med  det  Maal,  at  besætte 
Kyststrækningerne  og  erobre  Sverrig,  men  i  saa  Fald 
burde  Tropperne  fra  Sjælland  forst  soge  Fodfæste  i  det 
kornrige  Skaane«. 

Da  næsten  alle  disse  Grunde  støttede  sig  til  Mangelen 
paa  Korn,  tjente  han  Kongens  Hensigt  ved  af  al  Magt  at 
drive  paa  den  hurtigst  mulige  Forsyning.  Han  raadede  til 
at  sende  Korn  fra  Jylland  med  Skibe,  der  vare  besatte  med 
Soldater,  samt  at  anvende  svenske  Eokkebaade  og  neutrale 
Skibe,  bad  endvidere  om,  at  der  maatte  sendes  Korn  ogsaa 
fra  Sjælland,  idet  han  vidste1),  at  Admiral  Hope  havde  lovet 
Neutralitet  i  3  Miles  Afstand  fra  den  svenske  Kyst, 
og  gjentog  endelig  endnu  engang  sin  Begjæring  om  at 
maatte  knytte  Forhandlinger  med  England  ved  C.  Anker. 
»Statholderen  i  Norge  kan  jo  desavoueres«,  skrev  han2), 
»men  mange  Menneskers  Liv  reddes  derved,  og  en  Krig 
mod  Sverrig  gjøres  forst  derved  mulig«. 

Frederik  den  Sjette  folte  paa  den  Tid  den  Tilfredshed, 
som  en  endelig  afgjort  Beslutning  altid  skaber.  Han  havde  det  russiske 
tilmed  faaet  Underretning  om  Seiren  ved  Bauzen,  om  de 
Forbundnes  Uenighed  og  Carl  Johans  svævende  Stilling. 
Der  var  kommet  Budskab  om  Hamburgs  Indtagelse  ved  de 
danske  Troppers  Hjælp  og  om  Prinds  Christians  Ankomst 
til  Norge;  han  havde  netop  i  et  Brev  til  den  Sidstnævnte 
udtrykt  sin  Glæde  over,  at  han  allerede  havde  vundet  alle 
Hjerter  deroppe,  —  da  det  store  fra  Carl  Johans  Hovedkvar- 
teer afsendte  Gesandtskab  lod  sig  melde. 

Den  31te  Mai   var  Admiral  Hopes  Chefsskib  Defiance 


Det  store  Ge- 
sandtskab   fra 


*)  ChifFr.  Depeche  fra  Christian  Frederik  til  Kongen,  Christiania  den 

25de  Mai.     (G.  A.). 
-i  Brevet  af  1ste  Juni. 

med  Diplomaterne  ombord  gaaet  til  Ankers  i  Kjøgebugt, 
hvorfra  Admiralens  Flagkapitain  Koggett  paa  en  Kutter 
med  Parlamentairflag  seilede  til  Kjobenhavn  for  at  over- 
levere Skrivelser  deels  fra  Alexander  Hope  og  Edvard  Thorn- 
ton, deels  fra  Wetterstedt,  og  udbede  sig  Svar  og  Passe  for 
Suchtelen  med  Sekretair  Santi,  Wetterstedt  med  Sekretair 
Sehultzenheim,  Hope  og  Thornton.    Skrivelserne1)  indeholdt: 

»at  Sverrig  var  villig  til  indtil  Afslutningen  af  den 
almindelige  Fred  at  afstaae  fra  sine  Fordringer  paa  Norge 
undtagen  Trondhjems  Stift  med  Landet  nordefter  lige  til 
Grændsen  af  Kusland,  hvilket  Distrikt  strax  maatte  forenes 
med  Sverrig  til  evig  Tid, 

at  Danmark,  naar  den  almindelige  Fred  sluttedes,  skulde 
have  Valget  mellem  enten  at  modtage  den  Skadesløshol- 
delse, som  foresloges,  eller  at  beholde  Norge  med  Undtagelse 
af  den  omtalte  Deel  deraf,  og  at  i  dette  sidste  Tilfælde 
Sverrig  skulde  have  den  samme  Skadesløsholdelse,  som  Dan- 
mark ellers  skulde  have  havt,  imod  at  afgive  en  Deel  deraf 
til  Kongen  af  Danmark  som  Vederlag  for  Trondhjem  og, 
hvad  dertil  hører, 

at  Hs.  Majestæt  Kongen  af  Danmark  for  at  tilveie- 
bringe  den  saa  meget  ønskede  Medvirkning  til  at  befrie 
Tydskland  for  det  franske  Aag  skulde  stille  et  Korps  paa 
25,000  Mand  under  Hs.  Høihed  Kronprindsen  af  Sverrigs 
Befaling,  til  hvem  Prindsregenten ,  saavelsom  Hs.  Majestæt 
Keiseren  af  Kusland  og  Hs.  Majestæt  Kongen  af  Preussen2), 
havde  forpligtet  sig  til  ligeledes  at  betroe  Kommandoen 
over  deres  Tropper  i  Nordtydskland, 

at  Kongen  af  Sverrig  i  saa  Fald  vilde  kunne  forøge 
clen  svenske  Hær  i  Felten  under  Kronprindsens  Befaling  til 
40,000  Mand«. 

I  Tilfælde   af   at  Danmark  gik  ind  paa  disse  Forslag, 

*)  Kopier  findes  i  G.  Å. 

")  Traktaten  med  Preussen  var  dog  endnu  ikke  ratificeret. 

lovedes  der  Fred  med  England,  hvorved  alt  det  Land,  som 
som  var  erobret  fra  Danmark,  skulde  tilbagegives  med  Und- 
tagelse af  Helgoland,  saa  at  den  danske  Handel  strax  kunde 
komme  i  den  tidligere  blomstrende  Tilstand  i  begge  Indi- 
erne,  Amerikas  og  Europas  Farvande,  ligesom  en  Deel  af 
Omkostningerne  ved  Troppernes  Underhold  skulde  blive  er- 
stattet af  Storbrittanien.  Hvis  Forslagene  derimod  ikke 
antoges,  skulde  de  Fordele,  som  vare  tilsikkrede  Sverrig  i 
de  forskjellige  Traktater  med  sammes  Allierede,  ikke  læn- 
gere være  nogen  Lempning  underkastede,  og  Storbrittannien 
ikke  have  afstaaet  fra  Noget  af  det,  som  det  ved  Vaaben 
havde  erhvervet. 

Flagkapitainen  havde  Ordre  til  i  to  Gange  24  Timer 
at  oppebie  Svar;  men  Dagen  efter  Ankomsten  den  2den 
Juni  kunde  han  allerede  reise  bort  med  de  ham  leverede 
afvisende  Svarskrivelser,  hvorefter  Linieskibet  med  uforrettet 
Sag  og,  uden  at  Gesandterne  havde  faaet  Lov  til  at  sætte 
Foden  iland,  vendte  tilbage.  Det  var  Gjengjæld  for  Bern- 
storffs Modtagelse  i  London,  men  Czar  Alexander  blev 
meget  fortørnet  over,  at  ogsaa  hans  Gesandt  Suchtelen  var 
bleven  undergiven  denne  Behandling. 

Kongen   gav   sig   nu  med  rastlos  Iver   til  at  arbeideKornforsendnls 

til  N^orf  c 

paa  Fyldestgj oreisen  af  -Øie blikkets  Krav.  Forst  kom  Chri- 
stian Frederiks  Forslag  til  Kornforsyningens  Fremme.  Det 
om  Skibe  med  Soldater  gik  han  ikke  ind  paa,  ligesaalidt  som 
han  vildp  tillade  Prindsen  at  knytte  Forhandlinger  med 
England  paa  egen  Haand,  men  han  bifaldt  alt  det  øvrige. 
Der  stilledes  forøgede  Midler  til  Risbricks  Raadighed,  og 
de  under  denne  staaende  unge  Søofficerer  forøgedes  med 
fire,  saa  der  ialt  kom  8.  Kongen  raadede  disse  til  at  seile 
i  borgerlige  Dragter,  men  de  foragtede  at  krybe  i  Skjul 
under  Udførelsen  af  deres  raske  Krigsgjerning  og  forte  for 
det  Meste  i  Uniform  næsten  altid  lykkeligt  deres  Post-  og 
Kornskibe  ind  i  Norges  Havne.     Da  det  viste  sig,  at  Neu- 

tralitetserklæringen  for  den  svenske  Kyst  kun  havde  Hensyn 
til  Svemgs  Forsyning,  medgaves  der  de  danske  Skibe  Pas 
til  Strømstad,  hvor  de  saa  optoges  af  den  norske  Flotille. 
Der  udfoldede  sig  derfor  en  stor  Virksomhed  baade  fra  Jyl- 
land, hvor  der  laa  140,000  Tønder  Korn,  bestemte  for 
Norge,  og  —  saa  længe  det  gik  godt  —  ogsaa  fra  Sjæl- 
land. Den  ansporedes  ved  Prinds  Christians  utaalmodige 
Klager  over  Mangel  paa  Energi  og  Kaskhed  hernede1),  som 
fik  saa  gode  Følger,  at  Prindsen  omsider  blev  tilfredsstillet 
og  en  Maaned  senere  erklærede,  at  der  nu  ikke  i  Tidsrum- 
met til  den  nye  Høst  vilde  døe  Nogen  i  Norge  af  Hun- 
gersnød, om  der  end  langtfra  var  kommet  saa  meget,  at 
man  kunde  tænke  paa  Krig. 

Men  de  største  Fordringer  til  Hjælp    stillede   dog  nu 
den  bevægelige  Armeedivision  i  Holsteen. 
Den  bevægelige  Den  2cien  Juni  beordrede  Davout  Schulenburg2)  til  at 

Armeedivisiou 

bryder  oP  fra  lade  den  danske  Division  bryde  op  fra  det  sammentrængte 

Hamburg.     Kantonnement  om  Hamburg,  indtage  en  Stilling  langs  Grænd- 

sen  og  besætte  Lubek  med  1000  Mand  Fodfolk,  50  Kyttere 

og  1  Batteri,   hvorhos   han  tillige  meddeelte,   at  Divisionen 

snart  vilde  komme  til  at  rykke  ind  i  Mecklenburg. 


*)  See  f.  Ex.  allerede  Brev  fra  Christian  Frederik,  Eidsvolds  Jernværk 
den  29de  Mai. 

2)  Georg  Ludvig  v.  d.  Schulenburg,  født  1755  i  Bleckede  i 
Hannover,  kom  til  Kjøbenhavn  11  Aar  gammel,  Kadet  1771,  Se- 
kondlieutenant  i  Inf.  1772,  Premierlieutenant  1781,  Kapitain  1782, 
tjente  som  saadan  ved  1ste  oplandske  Regiment,  norske  Livregi- 
ment tilfods  og  Kronborgske  Regiment,  til  han  i  1788  fik  Afsked 
som  Major  for  at  gaae  i  russisk  Tjeneste.  I  Rusland  stod  han 
først  under  Potemkin  og  deeltog  dernæst  1789  i  Felttoget  mod 
Sverrig.  1790  vendte  han  hjem,  ansattes  som  Major  ved  norske 
Jægerkorps  i  Moss,  forsattes  saa  til  Frederikshald,  hvor  han  forblev 
til  1S02,  da  han  blev  Oberstlieutenant  ved  1ste  jydske  Regiment. 
1806  Oberst,  1807  Kommandeur  for  Marineregimentet  og  tillige 
for  Kjøbenhavns  Inf.  Regiment,  hvilken  Stilling  han  endnu  be- 
beklædte, da  han  sendtes  til  den  bevægelige  Armeedivision. 

Til  Liibeks  Besættelse  bestemtes  Oberstlieutenant  Was-  L5boks  Besæt- 

telse. 

mer  med  2den  Bataillon  slesvigsk  Jægerkorps  og  3  Kom- 
pagnier af  2den  Bataillon  holsteenske  Skarpskytter  samt  af 
lste  Brigade  3die  Bataillon  »Holsteen«,  Batteriet  Lundbye  og 
nogle  Dragoner.  Kommandoet  samledes  i  Stockelsdorf, 
Nord  for  Lubek,  hvor  ogsaa  en  fransk  Adjudant,  Laloi,  og 
den  danske  Kapitain  Baron  Lilliencron  indfandt  sig  for  at  være 
behjælpelige  med  at  tage  Byen  i  Besiddelse  i  den  franske 
Keisers  Navn.  Den  23de  rykkede  den  samlede  Styrke  uden 
at  træffe  Modstand  ind  i  Lubek.  Et  Udvalg  af  3  Borgere 
reiste  til  Schulenburg  for  at  bede  om  Naade  for  Byen,  men 
Generalen  raaclede  dem  til  at  henvende  sig  enten  til  Davout 
eller  til  Kongen  af  Danmark,  da  han  ikke  befattede  sig 
med  Politik. 

Samme  Dag  marcherede  2den  Brigade  til  Oldeslo,  og 
lste  til  Arnsburg  for  at  besætte  Grændsen  fra  Sande  op- 
efter. 

Den  4de  havde  Divisionen  i  sin  Heelhed  følgende  Op-  stillingen  dea 

4de. 

stilling: 

I  Wandsbek:  Hovedkvarteret  og  under  samme 
7de  Kompagni  af  2den  Bataillon  »Oldenburg«,  6te  Husar- 
eskadron  (i  Ealsted)  samt  et  Husardetachement  under  Lieu- 
tenant  I.  Ewald. 

I  Altona  under  Oberstlieutenant  Aubert:  Grenadeer- 
kompagnierne  af  »Dronningen«  og  »Oldenburg«  samt  Jæger- 
kompagnierne af  2den  og  3die  Bataillon  »Oldenburg«. 

Fra  Sande  langs  den  holsteenske  Grændse  til 
Traven: 

lste  Brigade  under  Oberst  S.  Waldeck  (Brigade- 
kvarteer  Arnsburg)  saaledes: 

Forposter:  lste  Bataillon  holsteenske  Skarpskytter  med 
50  Ryttere  under  Major  I.  Leschly  (fra  Sande  over  Reinbek, 
Silk,   Grande,  Trittau  til  Gronwold),    2den  Bataillon  hol- 

steenske  Skarpskytter  under  Major  C.  F.  W.  Wilckenn  (fra 
Liittjensee  mod  Nord  over  Sprenge,  Eichede  til  Kethwisch). 

Høire  FM  under  Oberst  B.  Bonnichsen  i  Boberg  bag 
Sande:  2  Kompagnier  af  4de  Bataillon  »Oldenburg«  og  4de 
Eskadron  jydske  Dragoner  samt  2  Kanoner  Gerstenberg. 

Hovedkorps  under  Oberst  C.  F.  Abercron  om  Arns- 
burg:  1ste  Bataillon  »Oldenburg«  og  Batteriet  Koye  (Arns- 
burg),  2den  Bataillon  »Oldenburg«  og  2  Kanoner  Gersten- 
berg (Arnsfelde  og  Meilsdorf),  3die  Bataillon  »Oldenburg« 
(Delingsdorf),  2  Eskadroner  holsteenske  Byttere  (Todendorf) 
og  2den  Husareskadron  (Hoisdorf). 

Venstre  FLøi  under  Oberstlieutenant  C.  A.  C.  Preen  i 
Hammoor:  2  Kompagnier  af  4de  Bataillon  »Oldenburg«, 
2den  Eskadron  jydske  Dragoner  og  2  Kanoner  Gerstenberg. 

Reserve  under  Oberstlieutenant  J.  C.  Harboe  i  Oldeslo : 
lste  Bataillon  »Dronningen«,  3die  Eskadron  holsteenske 
Ryttere  og  4  Kanoner  Gerstenberg. 

I  Oldeslo  og  sammes  Omegn,  foruden*  nysnævnte 
Reserve : 

2den  Brigade  under  Oberst  F.  I.  C.  Castonier  (Brigade- 
kvarteer  Oldeslo),  bestaaende  af  lste  og  2den  Bataillon  »Sles- 
vig« (Oldeslo),  4de  Eskadron  holsteenske  Ryttere  og  Batte- 
rierne Gønner  og  Lohse  (Poggensee  og  Rumpel),  hvorfra  2 
Kompagnier,  2  Kanoner  Gonner  og  omtrent  30  Ryttere  vare 
udsendte  som  haire  Fløi  til  Fischbek,  og  en  lignende  Styrke 
som  venstre  til  Reinfeld. 

I  Liibek  og  Omegn: 

Det  kombinerede  Kommando  under  Oberstlieute- 
nant L.  I.  Wasmer,  bestaaende  af  2den  Bataillon  slesvigsk 
Jægerkorps,  3die  Bataillon  »Holsteen«,  8  Kanoner  af  Batteriet 
Lundby  og  50  Heste  af  holsteenske  Rytterregiment  (Liibek), 
1  Kompagni  af  2den  Bataillon  holsteenske  Skarpskytter 
under  Kapitain  H.  Luders  (Hamberge). 

I  Travemunde:  2  Kompagnier  af  2den  Bataillon  hol- 
steenske  Skarpskytter  og  2  Kanoner  Lundbye. 

Den  Uvidenhed,  de  danske  Tropper  vare  holdte  i  be- 0ptoieriL{ibek" 
træffende,  hvilken  Side  de  egenligen  skulde  kæmpe  paa,  ind- 
virkede paa  deres  Holdning.  Kosakkerne  besøgte  dem 
Trittau  og  flere  Steder  og  behandledes  venskabeligt  ligesom 
tidligere.  Men  navnlig  i  Lubek  forefaldt  der  den  4de  et 
ubehageligt  Optrin.  Nogle  Kosakker  ankom  udenfor  Byen, 
hvor  de  samtalede  med  nogle  Liibekkere,  uden  at  de  danske 
Skildvagter  deri  saae  noget  Anstødeligt.  Den  franske  Ad- 
judant Laloi,  som  fik  dette  at  see,  befalede  Vagten  at 
skyde  paa  Kosakkerne  og  den  dem  omgivende  Pøbel;  men 
en  saadan  af  en  fremmed  Officeer,  hvis  Stilling  man  ikke 
kjendte,  i  Hidsighed  given  Ordre  kunde  naturligviis  ikke 
efterfølges.  Den  tilstedeværende  Folkemasse  blandede  sig  i 
Sagen  og  førte  tilsi  dst  en  Kosak  i  Triumph  ind  i  Byen 
forbi  de  danske  Poster.  Kapitain  Laloi  styrtede  da  med 
dragen  Sabel  ind  i  Klyngen,  men  led  en  Deel  Overlast, 
førend  en  dansk  Patrouille  endelig  kom  ham  til  Hjælp. 

Denne  Tildragelse  opvakte  Davouts  Vrede.  Schulen- 
burg  fjernede  øieblikkelig  Wasmer  fra  Kommandoen  paa 
Grund  af  den  slette  Aand,  hans  Tropper  havde  viist,  og 
udnævnte  Oberstlieutenant  E.  W.  L.  Schaumburg  af  sles- 
vigske Infanteri  Eegiment  til  hans  Efterfølger,  men  dennes 
Funktionstid  blev  heller  ikke  lang,  da  Marechallen  i  Anled- 
ning af  det  Forefaldne  befalede,  at  Garnisonen  i  Liibek 
skulde  forøges  til  2,500  Mand  Fodfolk,  300  Kyttere  og  2 
Batterier. 

Den  6te  Juni  lagdes   Oberst   Castonier1)  ind  i  Liibek  Ny  opstiirn^  af 

de  danske  Trop- 


x)  Frederik  Julius  Castonier,    født  1761,   Fændrik  paa  Vuggen  per. 

1762,  Sekondlieutenant  1770,  karakt.  Premierlieutenent  1772,  Kost- 
kadet 1773,  virkelig  Premierlieutenant  og  surnummerair  Kadet 
1775,  afgaaet  fra  Akademiet  1781,  karakt.  Kapitain  af  Inf.  1782,  kom 
1785  til  jydske  Regiment,  der  1790  blev  til  Fyenske  Inf.  Regiment, 
Kompagnichef  1792,  karakt.  Major  1798,  Major  1801,  Oberstlieutenant 
1805,  Oberst  1810. 

med  hele  2den  Brigade  og  1ste  Bataillon  »Dronningen«, 
som  oprindelig  havde  hørt  til  denne,  men  for  en  Tid  var 
overgaaet  til  1ste  Brigade,  samt  3die  Eskadron  holsteenske 
Ryttere.  Liibeks  Besætning  bestod  da  af:  2den  Bataillon  sles- 
vigske Jægerkorps,  3die  Bataillon  »Holsteen«,  1ste  og  2den 
Bataillon  »Slesvig«,  1ste  Bataillon  »Dronningen«,  et  Kom- 
pagni af  2den  Bataillon  holsteenske  Skarpskytter,  2  Eska- 
droner holsteenske  Ryttere  og  Batterierne  Gønner  og  Lundby 
(hvoraf  2  Kanoner  i  Travemunde).  1ste  Brigades  Stilling 
blev  som  for;  kun  at  3 die  Bataillon  »Oldenburg«  gik  til 
Oldeslo  for  at  indtage  den  Plads,  1ste  Bataillon  »Dronnin- 
gen« tidligere  havde  havt  i  Reserven. 
xettenbora  og  Tettenborn    havde   i    en    Skrivelse   til  Schulenburg   af 

Schulenburg.  ° 

3die  Juni1)  beklaget  sig  over,  at  de  kongelige  danske  Trop- 
per vare  seete  sammen  med  de  Franske  og,  at  de  i  For- 
ening med  disse  havde  patrouilleret  og  blænkret  mod  de 
keiserlige  russiske  Tropper,  hvorfor  han  udbad  sig  en  For- 
klaring om,  hvorvidt  dette  var  skeet  af  en  Feiltagelse  eller 
efter  Ordre,  samt  om  der  overhovedet  var  Krig  eller  Fred 
mellem  Danmark  og  Rusland.  Tillige  havde  han  tilfoiet, 
at  de  Danske  snigmorderisk  havde  overfaldet  enkelte  af  hans 
Folk  under  disses  Retraite  fra  Hamburg,  hvorfor  han,  hvis 
en  saadan  _  Opførsel  uden  foregaaende  Krigserklæring  skulde 
vedblive,  vilde  lade  alle  de  danske  Soldater,  som  faldt  i 
hans  Hænder,  skyde. 

Den  danske  General  havde  den  4de  svaret  hertil2),  at 
de  politiske  . Forhold  .vel  havde  ført  det  med  sig,  at  han 
var  bleven  forenet  med  og  vilde  operere  sammen  med  de 
Franske,  men  at  han  forresten  som  Soldat  ikke  vilde  ind- 
lade sig  paa  Politik,  da  han  haabede,  at  Ministrene  nok 
vilde    gjore    de  Meddelelser,    som  havde  Hensyn   til  deres 


')  Findes  som  Bilag  til  Schulenburgs  Rapport  af  5te  Juni.     (G.  A.). 
2)  Svarskrivelsen  sammesteds  i  Kopi. 

gj  ensidige  Stilling.  Han  havde  endt  sin  Svarskrivelse  med 
en  Protest  mod  at  anvende  Ordet  Snigmord  paa,  hvad  der 
var  forefaldet  i  en  Forpostfægtning,  og  med  den  Forsikkring, 
at  han,  hvis  Tettenborn  iværksatte  sin  Trudsel,  nok  skulde 
vide  at  tage  sine  Forholdsregler  derefter. 

Denne  Brevvexling  endte  nu  den  6te  med  en  sidste 
Skrivelse  fra  Tettenborn1),  hvori  denne  kundgjorde,  at  han, 
eftersom  de  Danske  havde  begyndt  Krig  uden  Krigser- 
klæring, —  uagtet  det  dog  var  militair  Brug  hos  alle  euro- 
pæiske Nationer,  selv  hos  Tyrkerne,  at  lade  en  formelig 
Krigsforkyndelse  gaae  forud  for  Fjendtlighederne  —  nu  vilde 
forudsætte  en  saadan,  hvorfor  alle  almindelige  Forhold,  som 
finde  Sted  under  Krig,  vilde  indtræde  mellem  Kusserne 
og  de  Danske. 

Kosakkerne  bleve  nu  trukne  tilbage  og  underrettede  om,  Krigen  er  ved 
at  de  Danske  vare  deres  Fjender.  De  besatte  Overgangs-  at  begynde- 
stederne  over  Delvenau,  Ratzeburg,  Molln,  Buchen  og  Lau- 
enburg,  fra  hvilket  sidste  Sted  de  havde  staaende  Patrouiller 
fremme  mod  Bergeclorf  ved  Geesthacht.  Carl  Johan,  som 
efter  Udfaldet  af  Sendelsen  til  Kjobenhavn  ikke  vidste  Andet 
at  gjore  end  at  afvente  Begivenhederne,  havde  tilbudt  Wall- 
moden  samt  Woronzoffs  Korps  ved  Magdeburg  og  Biilows 
ved  Berlin  Ly  bag  Stralsunds  Kanoner,  hvis  de  trængtes 
af  overlegne  fjendtlige  Kræfter,  og  lod  Svenskerne,  for  at 
vise  sig,  tage  en  Opstilling  med  een  Division  mellem 
Wismar  og  Schwerin,  hvorfra  Fortropper  udsendtes  til  Rhena, 
Gadebusch  og  Grevismiihlen,  een  Division  i  Rostock  og  een 
Division  bag  Reckenitzfloden ,  som  skiller  Mecklenburg  fra 
svensk  Pommern.  Den  danske  Konsul  i  Rostock,  Bockel- 
mann,  blev  ilde  behandlet  og  dernæst  bortviist.  Fra  Rhena 
streifede  svenske  Ryttere  langt  vestpaa,  og  da  der  efter 
Marechallens  Befaling  nu  ogsaa  fra  Liibek    patrouilleredes 


')  Bilagt  Schulenburgs  Skrivelse  til  Kongen  af  7de. 

til  Dassow  og  Ratzeburg,  forefaldt  der  nogle  smaa  Patrouille- 
fægtninger,  hvilke  gav  Carl  Johan  Anledning  til  i  en  Bulle- 
tin at  forkynde,  at  de  Danske  nu  havde  løsnet  de  første 
Skud  paa  Svenskerne. 

Schulenburg  befandt  sig  nu  i  virkelige  Krigsforhold,  og 
Marechallen  gjentog  den  6te,  at  den  danske  Division  snart 
vilde  komme  til  at  rykke  frem;  men  den  manglede  Skoe, 
Klæder,  Levnetsmidler,  Heste,  Feltudrustning,  Train  og  Penge, 
kort  sagt  næsten  Alt,  hvad  der  krævedes  til  et  Felttog. 
Tiistanden  i  Siden   Aarets    Begyndelse    havde   Divisionen    kun   seet 

■Jen  bevægelige  OJ 

.irmcedi vision.  Papirspenge  og  i  de  sidste  Maaneder  kun  danske  Kourantsedler, 
som  indtil  de  nye  Sedler  vare  udstedte,  betragtedes  som  Rigs- 
bankpenge.  Det  var  vanskeligt  at  faae  dem  afsatte,  men  lyk- 
kedes det,  fik  Ihændehaverne  efter  Koursen  kun  1  Lsk.  for  hver 
Daler,  saa  den  maanedlige  Løn  for  Mange  ikke  naaede  en 
Sølvdaler.  Denne  Tilstand  kunde  udholdes  i  Holsteen,  hvor 
Alle,  Officerer  og  Soldater,  forpleiedes  fuldstændigt  af  de 
Beboere,  hos  hvem  de  vare  indkvarterede;  men  i  Liibek, 
hvor  de  indrykkede  Krigsfolk  fik  Forpleining  af  de  Franske, 
men  Intet  videre,  trængte  de  til  Penge,  og  her  kunde 
Sedlerne  slet  ikke  udgives.  Overkommandoen  var  i  samme 
Stilling.  I  Holsteen  hjalp  den  sig  ved,  naar  Sedlerne  ikke 
kunde  afsættes,  at  tage,  hvad  den  behøvede,  paa  Kredit, 
men  i  Liibek  kunde  dette  System  ikke  anvendes,  og  man 
kunde  heller  ikke  trække  alle  Fornødenheder  fra  Holsteen, 
eftersom  nogle,  f.  Ex.  Hestebeslag  og  Reparationer,  maatte 
tilfredsstilles  paa  Stedet,  hvor  man  var.  Schulenburg  ind- 
meldte disse  Mangler  baade  til  Kongen  og  Landgreve  Carl 
og  rekvirerede  hos  General-Kommissariats-Kollegiet  en  Sum 
af  3000  Rdl.  i  Guld  eller  Sølv.  Han  endte  sine  beskedne, 
men  indtrængende  Forestillinger  til  Kongen  saaledes1):  »Vi 
skulle  stræbe  at  slaaes,   som  vi   bør,   uagtet  disse  Mangler 


*)  Schulenburgs  Rapport  af  7de  Juni. 

virke  paa  Folkene,  men  Armeedivisionen  vil  snart  komme 
til  at  fole  disse  Savn  og  blive  svækket  ved  dem,  hvilket 
jeg  ikke  bor  fortie  for  Deres  Majestæt«. 

Davout,  som  godt  indsaae,  hvilken  Hindring  den  danske 
Fattigdom  kunde  lægge  for  Divisionens  fulde  Brugbarhed, 
raadede  Schulenburg  til  at  faae  Kongen  til  at  bede  Napo- 
leon om  et  Pengelaan  i  Guld  eller  Salv.  Denne  Tanke  blev 
optagen  i  Kjobenhavn;  man  vilde  bede  Napoleon  om  5 
Millioner  som  Afdrag  paa  de  Penge,  Danmark  havde  tilgode 
fra  Bernadottes  Ophold;  en  Fuldmagt  til  at  bringe  denne 
Sag  paa  Bane  blev  sendt  til  Kaas,  men  den  kom  forseent 
til  ham,  hvilket  senere  vil  blive  omtalt.  Den  vilde  heller 
ikke  have  hjulpen  Armeedivisionen,  der  trængte  til  øie- 
blikkelig  Understøttelse. 

En  saadan  gav  Kongen  den  derimod.  Han  beor- 
drede Landgreve  Carl  til  at  sætte  alle  Skomagere  i  Slesvig 
og  Holsteen  i  Arbeide  for  at  sye  Skoe  til  Tropperne  i 
den  bevægelige  Armeedivision.  General-Kommissariats-Kol- 
legiet befalede  han  at  afhjælpe  andre  Savn,  »hvilket  skulde 
skee  med  Hast  uden  at  iagttage  de  sædvanlige  Formaliteter 
med  vidtløftige  Korrespondancer1)«,  og  selv  traf  han  en 
Mængde  andre  Foranstaltninger,  som  vi  senere  skulle  lære 
at  kjende,  til  Divisionens  Forsyning.  Derhos  meddeelte  han 
Schulenburg,  at  Officerer  og  Mandskab  i  Divisionen  snart 
skulde  faae  Halvdelen  af  deres  Løn  i  Sølv,  hvilket  Løfte 
han  befalede  offenliggjort,  og  anviste  endelig  denne  paa 
det  kongelige  Fiskeri-  og  Handelsinstitut  i  Altona  20,000 
Rdl.  i  Sølv.  Denne  i  hiin  trange  Tid  saa  uventet  store 
Sum  blændede  fuldstændigt  den  beskedne  Schulenburg.  »At 
jeg  skal  føre    den    strengeste  Oekonomi    og   Intet    rore    af 


*)  Skrivelse   fra    Kongen    til   General-Kommissariats-Kollegiet   af  9de 

Juni. 
-)  Fra  General  Schulenburg  til  Kongen  af  10de  Juni      (G.  A.). 

denne  hellige  Skat  uden  yderste  Nød«,  skrev  han1),  »vil 
Deres  Majestæt  allernaadigst  være  forvisset  om.  Jeg  har 
forlods  kun  taget  500  Rdl.  og  ladet  Resten  deponere  i 
Banken  i  Altona,  hvor  den  er  i  Sikkerhed.  Ved  Armeen 
tor  jeg  ikke  fore  den  af  Aarsag,  at  et  rask  coup  de  main 
kunde  berove  Divisionen  denne  Skat«. 

Davouts  styrke.  Keiser   Napoleon  havde    paany    sendt  Davout  Befaling 

til  at  lade  Vandamme  med  Dumanceaus  og  Dufours  Divi- 
sioner rykke  frem  i  Retning  af  Mecklenburg  og  Berlin, 
medens  Marechallen  i  Hamburg  skulde  lade  sig  noie  med 
den  saakaldte  »Hamburgs  Division«  og  den  3die  Division 
(dannet  af  16  »1ste  Batailloner«)  under  General  Thie- 
bault.  Den  første  af  disse  formeredes  af  Garnisonstropper, 
hvoraf  dog  kun  de  færreste  endnu  vare  komne;  den  sidste 
var  paa  Marchen  til  Hamburg,  men  havde  kun  netop  pas- 
seret Rhinen. 

Hamburgs  straf-  Davout  forkyndte  nu  Straffedommen  over  Hamburg. 
Af  den  de  hanseatiske  Byer  paalagte  Strafskat,  tilfaldt  der 
Hamburg  48  Millioner  francs,  hvoraf  10  Millioner  skulde 
betales  kontant  i  kort  paa  hinanden  følgende  Terminer,  20 
Millioner  med  Obligationer,  betalbare  senere,  og  Resten, 
18  Millioner,  leveres  i  Varer,  saasom  Tommer,  Steen,  Lev- 
netsmidler,  Klæder  o.  s.  v. 

En  Forfærdelse  greb  Hamburgerne,  og  Udvalgte  sendtes 
først  til  Marechallen  og  senere  til  Keiseren  for  at  bede 
om  Naade,  men  til  Unytte.  Davout,  som  havde  erklæ- 
ret, at  han  nok  skulde  være  Mand  for  at  faae  Pengene 
ud,  forlangte  øieblikkelig  Angivelse  af  Forraad  af  alle 
Slags,  forbød  Udførsel,  indrettede  en  Liste,  hvorpaa  Vær- 
dien af  alle  Ting,  som  toges  in  natura  eller  rekvire- 
redes, indførtes  for  at  bringes  i  Afslag  paa  de  18  Mil- 
lioner, som  skulde  leveres  i  Varer,  lod  endelig  den  Sum, 
som    skulde  betales  kontant,    paaligne   ved  øvrigheden  og 

*)  Fra  Grev  Schulenburg  til  Kongen  den  10de  Juni, 

lovede  sig  selv  at  anvende  Tvangsforholdsregler,  Arrest  eller 
Exekution  for  at  skaffe  den  tilveie.  Han  følte  sig,  kort 
sagt,  som  Herre  over  alle  Hamburgs  Kigdomme,  af  hvilke 
han  havde  faaet  Ret  til  at  tage,  hvad  han  lystede. 

Nu  lod  han  Vandammes  Fremrykning,  som  de  Danske  Fremrykningen 

begvnder. 

skulde  følge,  begynde.  Dumanceau  skulde  netop  til  at  an- 
gribe Lauenburg,  da  en  fransk  og  russisk  Oberst,  afsendte 
i  Forening  fra  Hovedhæren  i  Schlesien,  indfandt  sig  mellem 
de  stridende  Hære  for  at  kundgjore,  at  der  den  4de  var 
sluttet  en  Vaabenstilstand  i  Pleisehwitz. 

østerrigs  Mægling  havde  baaret  Frugt.  Napoleon  havde 
indvilliget  i  at  standse  Krigen  for  at  faae  Tid  til  at  fuld- 
ende den  begyndte  Organisation,  stolende  paa  at  kunne 
overfloie  sine  Modstandere  i  Tidens  Benyttelse. 

Vaabenstilstanden  i  Pleisehwitz,  afsluttet  den  4de,  skulde  vaabenstilstand 
vedvare  til  den  •  20de  Juli  med  en  6  Dages  Opsigelses- 
frist derefter,  altsaa  egenlig  til  den  26de  Juli.  Den  bestemte 
for  hver  af  de  stridende  Hære  en  Demarkationslinie , 
som  gik  fra  Hovedhærene  i  Schlesien  til  Elben  og  derfra 
mod  Nord. 

Ved  Nedreelben  skulde  den  trækkes  efter  den  Stilling, 
Tropperne  der  havde  havt  den  8de  Juni  Midnat.  Rundt 
om  alle  Fæstninger  —  Danzig,  Modlin,  Zamosk,  Stettin  og 
Kustrin1)  samt  de  i  Elbstillingen  —  skulde  der  trækkes  en 
Bue  med  1  fransk  Miil  til  Radius,  indenfor  hvilken  Terrai- 
net,  ligesom  det  mellem  Hærene,  skulde  være  neutralt,  saa 
det  hverken  maatte  betrædes  af  den  ene  eller  af  den  anden 
Parts  Tropper. 

I  Henhold  til  disse   Bestemmelser  afsluttedes  der  den  konventionen  éa 

Gulzow. 

12te  Juni  i  den  lille  By  Gulzow,  2  Miil  NV.  for  Lauen- 
burg, en  for  Tropperne  ved  Nedreelben  gjældende  Kon- 
vention. 


l)  Glogau  var  deblokeret. 

De  franske  Troppers  Linie  blev  trukken  fra  Trave- 
munde langs  den  32te  Militair-Divisions  Grændse  til  Wa- 
ckenitz  Floden,  derfra  i  en  Bue  om  Ltibek,  overalt  en  fransk 
Miil  fra  samme,  til  den  holsteenske  Grændse,  langs  denne 
til  Wentorf  foran  Bergedorf,  derfra  over  Rothenhaus  og 
Altengamm  til  Elben  og  videre  langs  denne  Flods  venstre 
Bred. 

De  Forbundnes  droges  fra  Dassow  til  Ratzeburger  So, 
dernæst  over  Kulpin  og  Hollenbek  til  Steckenitz^  langs 
denne  og  Delvenau  til  henimod  Lauenburg,  hvor  den  be- 
skrev en  Bue  i  en  Miils  Afstand  rundt  om  denne  By  til 
Elben,  hvorefter  den  fortsattes  langs  Flodens  hoire  Bred. 

De  Danske  havde  den  8de  om  Aftenen  trukket  de 
Patrouiller  hjem,  som  havde  været  ude;  derfor  blev  Demar- 
kationslinien,  der  skulde  rette  sig  efter  Stillingen  ved  Mid- 
nat, saa  tilbagetrukken,  at  Davout  mistede  den  lige  Vei  til 
Ltibek  over  Schonberg.  Han  nedlagde  Indsigelse  herimod 
hos  den  Voldgiftskomitee,  som  ifølge  de  i  Pleischwitz  tagne 
Bestemmelser  var  traadt  sammen  i  Neumarkt;  men  opnaaede 
ingen  Forandring. 

Strax  ved  Vaabenstilstandens  Indtrædelse  lod  han  Liibek 
besætte  af  franske  Tropper.  Dumanceau  sendtes  derhen  med 
den  største  Deel  af  sin  Division,  medens  Dufour  begav  sig 
med  sin  Division  til  2det  Korps  i  Wittenberg. 

Af  danske  Tropper  forblev  i  Liibek  kun  1ste  Bataillon 
»Dronningen«,  ellers  gik  den  2den  danske  Brigade  med 
Undtagelse  af  de  2  Kompagnier,  som  vare  i  Travemunde, 
tilbage  til  Oldeslo,  hvorfra  den  spredte  sig  i  udstrakt  Kan- 
tonnement lige  til  Segeberg,  hvor  Batterierne  anbragtes. 

Da  Forbindelsen  mellem  Hamburg  og  Liibek  paa  Grund 
af  Demarkationslinien  maatte  søges  gjennem  Holsteen,  bleve 
Landsbyerne  Bargteheide,  Elmhorst,  Fischbek,  Vorburg  og 
Monkenbrok  gjorte  til  en  Etappestation ,  hvor  de  Franske 
paa  Marchen  fra  og  til  Liibek   kunde  finde  Nattekvarteer. 

Der  ansattes  en  dansk  Kommandant  for  denne  Station  med 
Bargteheide  til  Opholdssted. 

Paa  fjendtlig  Side  forbleve  Svenskerne  i  det  nord- 
lige Mecklenburg  og  svensk  Pommern,  medens  Wallmoden 
spredte  sine  Tropper  over  det  sydlige  Mecklenburg.  Dorn- 
bergs Korps  kom  til  Grabow,  Czernicheffs  til  Strelitz;  Tet- 
tenborn  bevogtede  Demarkationslinien  og  holdt  navnlig  Lauen- 
burg,  Biichen  og  Molln  besatte. 

Da  Budskabet  om  den  afsluttede  Vaabentilstand  kom  til 
Kjøbenhavn,  vidste  man  endnu  ikke,  om  Carl  Johan  og  Eng- 
land vare  Meddeeltagere  deri.  Man  antog,  at  den  var  For- 
lober for  en  Fredskongres,  og  Kongen  valgte  strax  sin  Ge- 
sandt i  Wien,  Grev  Christian  Bernstorff,  til  Befuldmægtiget 
ved  samme. 

Der  var  dengang  gjennem  Alquier  kommet  gunstige 
Efterretninger  fra  det  franske  Hovedkvarteer,  idet  Hertugen 
af  Bassano  havde  udtalt  sin  Glæde  over  Kancellipræsident 
Kaases  forestaaende  Ankomst,  lovet  personlig  at  modtage 
denne  paa  bedste  Maade  og  endelig  stillet  i  Udsigt,  at  ogsaa 
Keiseren  vilde  tilgive  Danmark  de  Skud,  som  paa  Wilhelms- 
burg  vare  blevne  affyrede  paa  de  franske  Tropper,  hvorvel 
de  havde  bedrøvet  ham  meget  og  »længe  havde  lydt  for  hans 
øren«1)  Men  der  var  mange,  som  søgte  at  forhindre  en 
altfor  hurtig  Tilslutning  til  Frankrig  nu.  Den  østerrigske 
Udenrigsminister  Metternich  lod  Danmark  advare  mod  at 
tage  en  hovedkuls  Beslutning,  hvorfra  det  ikke  kunde  komme 
tilbage,  men  raadede  det  derimod  til  at  holde  Tilstanden 
svævende,  indtil  det  store  Spørgsmaal  om  Krig  og  Fred  var 
afgjort,  idet  han  lovede  at  paasee  Danmarks  Tarv  ligeoverfor 
de  Forbundne.  Kosenkrantz  heldede  ogsaa  til  den  Anskuelse, 
at  man '  ikke   burde  være  for  hurtig  til  at  binde  sig;  han 


*)  Depeche  fra  Hertugen  af  Bassano  til  Alquier,  Liegnitz  d.  31te  Mai, 
see  Rosenkrantzes  Brev  til  Kongen  af  Ilte  Juni  (G.  A.)- 

ansaae  det  navnlig  for  heldigt,  om  Danmark  paa  den  Freds- 
kongres, der  ventedes,  ikke  behovede  at  optræde  som  krigs- 
forende  Magt  paa  Napoleons  Side,  hvilket  efter  hans  Mening 
kunde  undgaaes,  eftersom  den  danske  Krigsstyrke  i  alt  Væ- 
senligt stod  indenfor  Rigets  Grændser,  og  Forholdet  til 
Frankrig  endnu  var  uafgiort,  saa  hverken  Sverrig,  Rusland 
eller  Preussen  havde  erklæret  Danmark  Krig. 

Disse  Raad  fik  imidlertid  ingen  Indflydelse  paa  Kongen, 
som  higede  efter  at  faae  det  tidligere  Forhold  til  Napoleon 
gienoprettet  saa  snart  som  muligt.  I  Wien  forsikkrede 
Grev  Bernstorff,  at  Danmark  vedblivende  vilde  betroe  sig 
med  Tillid  til  østerrig,  men  at  netop  Udsigten  til  en  Fred 
gjorde  det  vigtigt  for  Kongen  at  faae  ogsaa  Napoleons  Stotte. 
Kaas  paalagdes  det  at  udtale,  »at  Kongen  gjorde  Regning 
paa,  at  Keiseren  under  de  forestaaende  Forhandlinger  vilde 
antage  sig  Danmarks  og  Norges  Bedste  i  alle  Maader  og 
især  bidrage  til,  at  de  Forbundne  frafaldt  de  Fordringer,  de 
havde  opstillet  om  Afstaaelsen  af  Norge  mod  saakaldte  Er- 
statninger, hvilke  de  forenede  Riger  nu  ligesaalidt  havde 
Haab  om  at  kunne  tilveiebringe ,  som  Kongen  nogensinde 
havde  været  tilsinds  at  tage  imod  dem«. 


Anden  Bog. 

Aeiser  Napoleon  havde,  bevæget  ved  de  Meddelelser ,  som  Kris  med  Ens- 
netop  da  gjordes  ham  om  Danmarks  Hensigt,  paany  at  slutte  benstilstanden. 
sig  til  ham,  allerede  under  de  Forhandlinger,  som  førte  til 
Vaabenstilstanden  i  Pleischwitz,  indfort  et  Ord  til  Fordeel 
for  sin  gamle  Allierede.  Han  havde  befalet  sin  Befuldmæg- 
tigede, General  Caulaincourt,  at  nævne  Norge.  Vel  havde 
han  tilfoiet1),  at  det  kun  var  et  Bisporgsmaal ,  som  ikke 
maatte  faae  Indflydelse  paa  de  øvrige  Forhandlinger;  men 
Generalen  skulde  dog  meddele,  at  Danmarks  Arveprinds 
havde  begivet  sig  derop,  og  henstille,  om  Czaren  ikke  i 
sin  Ædelmodighed  mod  en  Nation,  som  altid  havde  været 
ham  hengiven,  skulde  ansee  det  for  rimeligt,  at  Vaabenstil- 
standen udstraktes  ogsaa  til  Norge.  Denne  Henvendelse  bar 
ingen  Frugt;  thi  Czaren  betragtede  ikke  Danmark  som  sin 
Fjende  og  kunde  derfor  ikke  slutte  Vaabenstilstand  med  det. 
Han  betvivlede  derhos  Napoleons  Ret  til  at  tale  paa  dettes 
Vegne  og  havde  neppe  nogen  Fordeel  af  at  faae  Stilstan- 
den udvidet  ogsaa  til  Soen. 

Det  blev  derfor  snart  bekjendt  i  Kjobenhavn,  at  Over- 
eenskomsten  i  Pleischwitz  den  4de  Juni  kun  angik  de  i  Europas 
Midte  krigsførende  Magter,  og  at  England  vedblev  Krigen  i 
Spanien  og  paa  Havet.  Udenfor  Holsteen  opnaaede  Danmark 
ikke  nogen  Lindring  i  den  trykkende  Krigstilstand;  tvert- 
imod    bleve  Forholdene  værre,    thi  de  engelske  og  svenske 


*)  Skrivelse  fra  Napoleon  til  Caulaincourt  af  1ste  Juni  1813  (Corre- 
spondance  de  Napoleon  I,  XXV,  343). 

Skibe,  som  vare  samlede  i  Østersøen,   og  for  hvilke  der  nu 
i  nogen  Tid  ikke  var  anden  Anvendelse,  kunde   vende   sig 
mod  Danmark  og  Norge,    en  Omstændighed,  som  Carl  Jo- 
han ikke  tovede  med  at  drage  Fordeel  af. 
cari  Johan  faaer         j)a  <jen  svenske  Kronprinds  —  kort  efterat  de  i  hans 

Kundskab  om 

vaabenstii-  Hovedkvarteer  forsamlede  Gesandter  vare  vendte  tilbage  fra 
standen.  ^eYes  mislykkede  Keise  til  Kjobenhavn  —  gjennem  private 
Forbindelser  erholdt  Kundskab  om,  at  den  længe  frygtede 
Vaabenstilstand  var  kommen  istand,  og  det  uden  at  der  var 
affordret  ham  nogen  Menings tilkjendegivelse  derom,  eller 
der  overhovedet  var  kommet  noget  Svar  paa  hans  Breve  til 
Czaren,  oprortes  hans  Indre.  I  heftig  Sindsbevægelse  kaldte 
han  Hope  og  Thornton,  hos  hvem  han  troede  at  finde  Sam- 
stemning, da  heller  ikke  Englands  Medvirkning  til  Vaaben- 
stilstanden  var  bleven  forlangt,  og  tiltalte  dem  saaledes1): 
»Hvis  de  Allierede  slutte  Fred  uden  vor  Mellemkomst, 
bliver  det  nødvendigt  strax  at  forlade  Fastlandet  og  over- 
falde Sjælland,  hvis  Danmark  vedbliver  at  være  fjendtlig 
stemt  mod  den  fælles  Sag.  Jeg  skal  da  tage  de  i  Englands 
Sold  staaende  Korpser,  hvilke  i  Forening  med  mine  Sven- 
skere udgjøre  ,50,000  Mand,  med  mig  og  overfalde  Dan- 
mark. Naar  Sjælland  vel  er  kommet  i  vore  Hænder,  skal 
ingen  Magt  i  Verden  jage  mig  derfra.  Jeg  skal  i  Nøds- 
fald bombardere  Kjobenhavn,  og,  hvis  Kongen  vægrer  sig 
ved  at  aftræde  Norge,  skal  Plougen  skride  hen  over  den 
Jord,  hvorpaa  Danmarks  Kongeborg  nu  staaer.  Jeg  skal 
fuldbyrde,  hvad  Carl  X  har  begyndt,  og,  naar  som  Følge 
heraf  Frederik  den  6tes  Monarki  udstykkes,  skal  Holsteen 
indlemmes  i  det  tydske  Rige;  Slesvig  og  Jylland  skulle  ud- 
gjøre en  uafhængig  Stat,  ved  Interesser  og  Stammeslægtskab 
forbunden  med  Sverrig ;  Sjælland,  Fyen  og  alle  øerne  skulle 
tilhøre  Eder,  og  Sverrig  skal  erholde  Norge,  uden  at  det 
behøver  at  angribe  det«. 


l)  Schinkels  minnen  VII,  156. 

De  engelske  Tilhørere  toge  dette  Udbrud  for,  hvad  det 

var,    raadede  ham    til  at  see  Sagen  an  i  nogen  Tid  endnu 

og  tilfoiede,    at  deres  Instruktioner   aldeles  ikke  omtalte  et 

Tilfælde  som  det  foreliggende.     Derimod  tilsikkrede  de  Kron- 

prindsen  deres  fulde  Understøttelse  til  ethvert  Skridt,    som 

havde  til  Maal  at  udøve  et  Tryk  paa  Danmark  for  at  tvinge 

det  ud  af  dets  uklare  Holdning. 

Dette  blev  Anledning  til  den  Fremgangsmaade,    Kron-    Fremsan?s- 

°  »     .         ,  maade  mod 

prindsen  nu  besluttede  sig   til  at  anvende  ligeoverfor  Dan-   Danmark  eu 

mark.  Medens  engelske  og  svenske  Skibe  lagde  sig  i  øre- 
sund  og  Storebelt  og  frembragte  en  Blokade  af  Sjælland, 
saa  streng,  som  den  ingensinde  tidligere  havde  været,  indtog 
Sverrig  en  Holdning,  som  om  Krigen  var  udbrudt.  Danske 
og  norske  Reisende  bleve  udviste  af  Landet,  og  den  norske 
Postgang  gjennem  Riget  forbødes.  For  at  fremtvinge  en 
Magtanvendelse  fra  dansk  Side,  som  bedre  end  de  Par  Skud, 
der  vare  faldne  i  Mecklenburg,  kunde  bruges  som  Beviis 
for,  at  Danmark  nu  havde  begyndt  Krigen,  forbødes  det  de 
svenske  Skibe  at  erlægge  Sundtold,  og  i  det  Hele  lod  Carl 
Johan  sin  Søstyrke  vise  en  saa  tirrende  og  nærgaaende  Ad- 
færd mod  de  danske  bevæbnede  Fartøier,  som  muligt.  Sam- 
tidig toge  Englænderne  paa  eengang  5  Skibe,  som  i  Hen- 
hold til  Admiral  Hopes  Neutralitetserklæring  for  den  svenske 
Kyst  vare  paa  Fart  mellem  Norge  og  Sjælland,  uden  at  det 
lykkedes  Kontreadmiral  Krieger  ved  de  Skridt,  han  efter 
Ordre  foretog  sig  i  den  Anledning,  at  faae  dem  frigivne. 

I  Anledning  af  Postens  Standsning  lod  Kongen  gjøre 
Forespørgsel  hos  Feltmarechal  Toll,  ligesom  Prinds  Chri- 
stian i  Norge  kort  efter  i  samme  Anledning  henvendte  sig 
til  Essen. 

Major  P.  F.  Steinmann  af  Generalkvarteermesterstaben        tou 
sendtes  til  det  skaanske  Hovedkvarteer  Beckaskog   med  en     °s  Bulow" 
Skrivelse  af  20de  Juni   fra  Generaladjudant  Bulow1),    hvori 


l)  Franz  Christopher  Biilow,  født  1768,  Kadet  1781,  Sekondtln.  1789, 

denne  udbad  sig  Oplysning  om  de  Grunde,  som  havde  be- 
virket Ophævelsen  af  Forbindelsen  mellem  Helsingør  og 
Helsingborg.  Feltmarechallen  svarede1),  at  det  ikke  var 
ham  tilladt  at  udtale  nogen  Bemærkning  om  de  Ordrer,  han 
havde  at  udføre,  men  lovede,  idet  han  dog  udtalte,  at  han 
ikke  havde  Grund  til  at  betragte,  hvad  der  var  skeet,  som 
et  fjendtligt  Skridt,  at  indberette  Forespørgslen  til  Kongen. 
Nogen  Tid  efter  kom  Resultatet  af  denne  Henvendelse  til 
den  svenske  Regering  i  et  Brev  til  Biilow,  som  indeholdt 
Følgende2): 

—  »Ophævelsen  er  kun  en  naturlig  Følge  af  Dan- 
marks fjendtlige  Fremgangsmaade  mod  Sverrig.  —  Enhver 
Benægtelse  af  denne  er  overflødig,  da  Kjendsgjerninger  tale. 
Flere  end  hundrede  svenske  Skibe  ere  tagne  midt  under  Freden 
af  danske  Kapere.  Danmarks  Regering  har  været  sløv  for 
alle  Forestillinger  herom.  Kronborg  har  skudt  paa  vore 
Kanonchalupper,  da  de  eskorterede  svenske,  engelske,  preus- 
siske og  russiske  Skibe.  Danmarks  Krigsskibe  have  insul- 
teret vore  Kyster;  de  danske  Tropper,  der  optræde  i  For- 
ening med  de  Franske,  have  løsnet  de  første  Skud  paa  en 
svensk  Patrouille. 

Dette,  min  Herre,  er  Grunden  til  de  Forsvarsanstalter 
og  Repressalier,  som  ere  tagne.  — 

Uagtet  alle  disse  Udfordringer  og  de  virkelige  krigerske 
Skridt  fra  det  kjøbenhavnske  Hofs  Side  er  Sverrig  dog  endnu 


Premltns.  Karakt.  1792,  virkl.  Premltn.  1798,  Kapitains  Karakteer 
1801.  Samme  Aar  Generaladjudant  hos  Kongen,  Stabskapitain 
1803,  samme  Aar  Kompagnichef  ved  Kronprindsens  Regiment,  Ma- 
jor 1805,  Oberst  og  Chef  for  Generaladjudantstaben  1808,  General- 
major 1809. 

*)  Skrivelse  fra  Toll  til  Generaladjudant  Biilow  af  22de  Juni. 

(G.  A.) 

2)  Skrivelse  fra  Toll  til  Generaladjudant  Biilow,  Beckaskog  den  2den 
Juli.  (G.  A.) 

beredt  til  at  arrangere  sig  med  det  og  maaskee  endog,  af 
Hensyn  til  den  almindelige  Sag  at  udsætte  sine  partiku- 
laire  Pretensioner;  men  for  at  komme  til  dette  Maal,  Hr. 
General,  maa  Deres  Regering  vende  tilbage  til  mere  frede- 
lige Hensigter  end  dem,  den  siden  Freden  til  Jønkøping 
har  vrist,  og  dersom  den  virkelig  har  en  saadan  Hensigt, 
er  jeg  bemyndiget  til  at  forebringe  mit  Hof  alle  de  forso- 
nende Forslag,  som  Deres  vil  gjore  det«. 

Der  gaves  intet  Gjensvar  herpaa;  derimod  forbodes 
ogsaa  fra  dansk  Side  svenske  Posters  Overførsel  til  Helsingør. 

Forbindelsen  med  Norge  maatte  da  udelukkende  søges 
over  Fladstrand,  men  Brevvexlingen  mellem  Sjælland  og  de 
andre  Dele  af  Monarkiet  besværliggjordes  i  høi  Grad.  Posten 
maatte  listes  over  Storebelt,  bedst  mellem  Laaland  og  Lange- 
land, Brevene  maatte,  naar  de  indeholdt  noget  Vigtigt,  ehif- 
freres,  og  altid  udfærdiges,  de  fra  eller  til  Holsteen,  i  Du- 
plikater, de  fra  eller  til  Norge,  i  Triplikater  eller  Kvadrup- 
likater,  og  dog  gik  flere  Poster  tabte,  da  Førerne  vare  hen- 
viste til  at  sænke  dem,  naar  de  stødte  paa  fjendtlige  Skibe. 

Norges  Forsyning  led  under  disse  Forhold  ogsaa  megen 
Afbræk;  men  til  Lykke  var  der  for  -Oieblikket  kommet  saa 
meget  Korn  derop,  at  kun  det  Nordenfjeldske  led  stor  Nød. 
For  at  afhjælpe  denne,  bragtes  der  deels  søndenfjeldsfra 
nogle  tusinde  Tønder  derop  paa  Vogne,  men  deels  fik  man 
nu  den  Tanke,  at  føre  Korn  dertil  fra  Archangel  paa  rus- 
siske Skibe.  Den  største  Vanskelighed  herfor  var,  at  Kor- 
net i  Rusland  skulde  betales  i  klingende  Mynt ;  men  Schim- 
melmann  vidste  paa  Kongens  Bud  at  gjøre  Udveie,  og  Pen- 
gene sendtes  Blome  i  Petersborg,  hvem  Indkjøbet  over- 
droges, eengang  saaledes  40,000  Mark  Banko. 

Tilstanden  i  det  Hele  havde  faaet  Lighed  med  den  i 
1812,  da  Sydgrændsen  var  dækket  af  et  fransk  Korps, 
-Øerne  og  Norge  blokerede,  og  Sjælland  truet.  Om  en  svenk 
Landgang  paa  Sjælland  kom  der  idelige  Efterretninger,  men 

deels  frygtede  Kongen  ikke  en  saadan,  da  Kusserne  ikke 
vare  med,  deels  troede  han  ikke,  at  de  Engelske  vilde  give 
Carl  Johan  Lov  til  at  forlade  Pommern.  De  svenske  Skibes 
udfordrende  Drillerier  tiltoge  Dag  for  Dag  saaledes,  at  deres 
Hensigt  blev  aabenlys  for  Enhver;  Kongen  lod  sig  navnlig  af 
Hensyn  til,  at  Forholdet  til  Frankrig  ikke  var  bragt  paa  det 
Rene,  og  fordi  han  ønskede  at  have  Napoleon  med  sig  i 
Krigen  mod  Sverrig,  overtale  til  at  gjore  alt  Muligt  for 
at  undgaae  et  Fredsbrud  paa  dette  Tidspunkt.  Han  gik 
saa  vidt,  at  han  forbød,  der  anvendtes  Magt  mod  de  svenske 
Skibe,  som  ikke  vilde  betale  Sundtold,  og  at  han  paalagde 
Sodefensionen  at  undvige  ethvert  Forhold,  som  kunde  føre 
til  Fjendtligheder. 

Storebelts  Spærring  havde  lagt  Hindring  for  nogle  af  de 
Foranstaltninger,  som  Kongen  havde  truffet  for  at  afhjælpe 
den  bevægelige  Armeedivisions  Mangler ;  men  strax  efter  Vaa- 
benstilstanden  blev  hans  Opmærksomhed  paany  hendraget 
til  Sydgrænclsen ,  hvor  de  Franske  begyndte  en  storartet 
Virksomhed,  som  han  strax  efter  bedste  Evne  sluttede 
sig  til. 
Napoleons  Benyt-  Ikke  saasnart  havde  Napoleon  faaet  Tid  til  at  fuldende 
tels7iisalnVdaenbeil"sme  ved  Krigsbegivenhederne  afbrudte  Forberedelser ,  før 
hans  Aand  alierede  havde  udkastet  den  meest  storartede 
Plan  til  Tidens  Benyttelse.  I  første  Række  af  de  Beslut- 
ninger, han  tog,  stod  Elbliniens  Befæstning,  og  med  sin 
overordenlige  Evne  til  at  sætte  Folk  i  Virksomhed  bragte 
han  i  Løbet  af  faa  Dage  hundrede  Tusinder  af  Hænder  til  langs 
hele  Flodens  Løb  at  tage  fat  paa  at  gjøre  Stillingen  skikket 
til  Rygstød  for  den  forøgede  og  omordnede  Hær,  som  efter 
Fjendtlighedernes  Gjenudbrud  skulde  rykke  ud  fra  samme. 
Han  foreskrev  selv  Alt,  og  hans  Tanke  omfattede  paa  een 
Gang  alle  Punkter,  af  hvilke  Hamburg  ikke  var  et  af  de 
uvigtigste. 

Davout    modtog  i  denne   Anledning    fra  Keiseren  føl- 

gende  Brev,  som  fik  den  væsenligste  Indflydelse  paa  den  se- 
nere Krigsførelse  ved  Nedreelben1): 

»Min  kjære  Fætter!  Bevidn  General  Vandamme  minHamtmrgs  Befæ- 
Tilfredshed  med  Hamburgs  Besættelse.  Jeg  sender  Dem  en 
Ordonnantsofficeer,  som  er  Ingenieur.  Han  vil  see  Ham- 
burg, øerne,  Harburg,  Luneburg,  Liibek,  hvis  De  har  den, 
Fortet  ved  Kuxhaven  og  vil  senere  give  mig  Beretning  om 
Alt,  hvad  De  foretager  Dem,  og  paa  hvilken  Maade,  Ar- 
beiderne  ledes. 

Generaladjudanten  har  vel  meddeelt  Dem  mit  System, 
det  jeg  har  antaget  for  alle  store  Stæder.  En  By  som  Hamburg 
vil  ikke  kunne  forsvares  uden  med  en  Garnison  paa  25,000 
Mand  og  et  umaadeligt  Materiel.  For  at  turde  lobe  den 
Risiko,  at  sætte  25,000  Mand  og  et  stort  Materiel  paa 
Spil,  maatte  man  have  en  Fæstning,  som  kunde  forsvare 
sig  i  det  Mindste  2  Maanecler,  efterat  Løbegravene  ere  aab- 
nede,  og  for  at  give  Hamburg  Kraft  til  i  2  Maaneder  at 
modstaae  en  regelmæssig  Beleiring  behovede  man  ikke  min- 
dre end  10  Aar  og  30  til  40  Millioner.  Jeg  vil  ikke  desto- 
mindre  opretholde  Hamburgs  Besiddelse  ikke  alene  mod 
Indvaanerne  og  Linietropper,  men  endog  mod  et  Beleirings- 
train.  Jeg  vil,  at  Byen,  naar  50,000  Mand  viser  sig  for 
den,  ikke  alene  skal  være  i  Sikkerhed  for  en  pludselig 
Overrumpling,  men  skal  kunne  forsvare  sig,  nøde  Fjenden 
til  at  aabne  en  regelmæssig  Beleiring  og  udholde  en  15  til 
20  Dages  Beleiring.  -  Disse  Resultater  vil  jeg  opnaae  iaar 
med  en  Udgift  af  kun  2  å  3  Millioner,  med  et  Materiel  af 
100  til  150  Ildsvælg  og  en  lille  Garnison  paa  6,000  Mand. 
Det  er  endvidere  min  Villie,  at,  naar  Byen  efter  en  regel- 
mæssig Beleiring  i   15  å  20  Dage  under  ovennævnte  For- 


l)  Brev  fra  Napoleon  til  Marechal,  Fyrst  af  Eckmuhl,  Buuzlau  d.  7de 
Juni,  trykt  i  1)  Davout:  mémoire  au  roi ,  2)  Spectateur  militaire 
XLI  vol.,  3)  Gorrespondance  de  Nap.  I,  25  Bd. 

udsætning  tages,  jeg  da  ikke  taber  Noget,  hverken  Kanoner 
eller  Mennesker,  men  at  Garnisonen  kan  søge  Beskyttelse  i 
et  Kastel,  og  at  den  —  efter  den  Styrke  og  den  Grad  af 
Fuldkommenhed,  som  dette  Kastel  kan  naae  —  er  istand  til 
at  forsvare  sig  i  1  eller  2  Maaneder.  Systemet  kan  bedst 
forklares  ved  en  simpel  Fremstilling  deraf.  De  maa  tage 
fat  paa  dets  Udforelse  uden  at  tabe  en  Time;  24  Timer 
efterat  min  Ordonantsofficeer  er  kommen,  maae  10,000  Ar- 
bejdere være  beskjæftigede  dermed.  De  skal  1)  uden 
Barmhjertighed  nedrive  alle  Huse,  som  staae  paa  Volden, 
men  med  Henvisning  til  en  Skadeserstatning  efter  Taxation, 
som  Byen  skal  betale;  2)  De  skal  nedrive  alle  Huse  paa 
Glaciet,  3)  alle  Huse,  som  staae  i  Veien  for  Kastellet; 
4)  De  skal  paa  samme  Tid  gjenopreise  alle  Brystværn  ved 
at  fordybe  Gravene,  5)  indrette  Vindelbroer  ved  alle  Porte, 
6)  bygge  Lynetter  foran  alle  Portene,  7)  fylde  Gravene  med 
saameget  Vand,  som  de  kunne  rumme,  8)  gjore,  hvad  der 
er  fornødent  for  at  tilveiebringe  en  Oversvømmelse  paa  de 
Steder,  der  ere  skikkede  dertil,  9)  lukke  de  vigtigste  og 
største  Bastioner  med  en  kreneleret  Muur  i  Struben ,  de 
mindre  vigtige  med  en  god  Palisadering,  10)  sætte  en  be- 
dækket Vei  og  et  Glacis  i  Arbeide,  palisadere  de  bedækkede 
Veie,  11)  placere  paa  hver  Bastion  i  det  Mindste  4  Kano- 
ner, hvoraf  2  af  et  12  E  eller  større  Kaliber,  2  af  et 
mindre,  12)  opstille  Morterer,  som  kunne  anvendes  mod 
Byen  i  de  to  største  Bastioner  og  i  Særdeleshed  i  den 
Bastion  og  paa  den  Deel  af  Volden,  som  er  imellem  de  2 
Søer,  og  som  lettelig  kan  isoleres  og  betragtes  som  et  Ka- 
stel, 13)  gjenopbygge  de  Forskandsninger,  som  dække  den 
store  Forstad,  palisadere  den  godt  og  indrette  nogle  Blok- 
huse deri,  14)  omfatte  alle  øerne  med  et  System  af  Re- 
douter og  Diger,  bygge  Pælebroer  over  de  mindre  Flodarme, 
indrette  2  Færger  paa  hver  af  de  større  Arme,  saaledes 
som  jeg  har  gjort  i  Antwerpen,    een  for  Ebbe  og  een  for 

Flod,  saaledes  at  100  Heste  og  500  Mand  Fodfolk  kunne 
sættes  over  paa  eengang,  gj  en  op  bygge,  montere  og  palisa- 
dere Harburg.  Forudsat  at  disse  Arbeider  ere  fuldbragte, 
og  de  kunne  være  det  i  faa  Maaneder,  er  det  klart,  at  4 
Artillerikompagnier  og  5,000  Mand  Fodfolk  ville  være 
Herrer  over  Hamburg.  For  at  fuldstændiggjore  Systemet, 
saa  reis  et  Citadel  mellem  Floden  og  Byen  saaledes,  at 
Citadellet,  øerne  og  Harburg  udgjore  eet  System.  Dette 
Citadel  kan  fra  Begyndelsen  af  være  bygget  af  Jord  med 
Grave,  fyldte  med  Vand,  med  gode  Palisader  og  Tommer- 
dækning for  Artilleridepotet,  Krudtmagazinet  og  Garniso- 
nen. De  seer,  at,  naar  Byen  er  tagen  efter  en  regelmæs- 
sig Beleiring,  vil  Garnisonen  kunne  soge  Tilflugt  i  Cita- 
dellet, paa  øerne  og  i  Harburg.  Alt  dette  kan  udfores 
iaar.  De  følgende  Aar  vil  jeg  lade  Citadellet  beklæde  med 
Steen  og  give  det  den  storst  mulige  Styrke.  Det  er 
dette  defensive  System,  jeg  har  antaget  for  Hamburg.  Jeg 
giver  General  Haxo  Ordre  til  at  studere  det,  gjøre  de  for- 
nødne Udkast  og  sætte  det  i  Udførelse;  men  det  er  meget 
vigtigt,  at  De  benytter  Dem  af  det  første  øieblik  for  at 
nedrive  alle  de  Bygninger,  som  ville  genere  Citadellets 
Anlæg,  saaledes  som  jeg  ovenfor  har  forklaret.  Jeg  veed, 
at  General  Haxo  har  projekteret  at  lægge  Citadellet  paa 
Altonas  Side,  men  det  er  ikke  muligt,  det  vilde  gjøre  de 
Danske  forskrækkede,  og  det  er  desuden  min  Hensigt,  at 
Citadellet  skal  være  et  Brohoved  paa  den  høire  Bred,  Har- 
burg et  Brohoved  paa  venstre  Bred,  øerne  et  Forbindelses- 
middel.  De  veed,  at  jeg  aldrig  har  seet  Hamburg,  og  at 
man  derfor  maa  studere  Aanden,  ikke  Bogstaven  i  den 
Ordre,  jeg  giver,  for  at  der  den  15  Juli  ikke  skal  være 
nogen  Vanskelighed  i  at  lade  6,000  Mand  alene  i  Ham- 
burg, og  for  at  disses  Forbindelse  med  den  venstre  Bred 
kan  være  beskyttet  mod  enhver  Foruroligelse.« 

Denne  klare  Ordre  traf  i  Davout  en  Fuldbyrder,   som 

var  den  værdig  og  ikke  tøvede  med  øieblikkelig  at  sætte 
Arbeidet  i  Gang.  Pengemidler  havde  han  i  rigelig  Mængde 
ved  Strafskatten;  Tømmer,  Steen  og  Værktoi  toges,  hvor 
det  fandtes,  mod  Afskrivning  paa  Listen  over  Ydelserne  in 
natura.  Der  manglede  da  kun  Arbeidere.  Forst  gjorde 
Marechallen  af  denne  Grund  alle  Hamburgs  mandlige  Ind- 
vaanere  arbeidspligtige  og  lod  dem  mode  efter  Tour,  8000 
daglig.  Det  tillodes  dem  at  stille  Andre  for  sig;  de  Fatti- 
gere kunde  endog  efter  Omstændighederne  faae  Lov  til  at 
lade  deres  Koner  og  Born  møde  i  deres  Sted.  Dernæst 
dannedes  en  Stamme  af  fast  antagne  Arbeidere,  som  løn- 
nedes med  10/3  Kourant  daglig.  Den  skulde  have  bestaaet 
af  nogle  Tusinde,  men  fik  kun  ringe  Tilgang,  eftersom 
alle  de,  der  egnede  sig  til  saadan  fast  Ansættelse,  stode  sig 
bedre  ved  at  lade  sig  leie  som  Stedfortrædere  for  de  rige 
Hamburgere.  Dernæst  udskreves  Arbeidere  i  Omegnen  — 
endog  i  vid  Kreds  — ,  hvilke  paa  offenlig  Bekostning  be- 
fordredes til  Byen  for  et  bestemt  Tidsrum  af  Dage  og  un- 
der Opholdet  gaves  fuld  Forpleining.  Endelig  tilsagdes  til 
Arbeide  Enkelte,  som  havde  viist  slet  Aand,  og  disse  maatte 
ikke  stille  for  sig.  De  Første,  som  saaledes  maatte  arbeide 
til  Straf,  vare  nogle  Borgere,  som  havde  skjænket  Tetten- 
borns  Tropper  Faner,  og  en  Præst,  der  havde  gjort  sig  be- 
mærket ved  sit  Had  til  de  Franske. 

Selve  Anlæget  udførtes  i  Enkelthederne  saaledes,  som 
Keiseren  langt  borte  —  blot  ved  et  Blik  paa  Kortet  — 
havde  kunnet  foreskrive  det.  Oberst  Deponthon,  der  var 
sendt  for  at  have  Opsyn  med  Arbeiderne,  samt  Generalerne 
Haxo  og  Dejean,  som  kom  for  at  studere  Hamburg  i  Nær- 
heden og  lempe  Ordren  efter  de  Forhold,  som  forefandtes, 
fandt  Intet  at  forandre.  Kun  var  det  umuligt  dette  Aar 
at  reise  Citadellet  mellem  Floden  og  Byen,  da  Grassbrok, 
hvor  dets  Plads  maatte  blive,  laa  en  4  å  6  Fod  under 
Vandfladen,    og  den  Jord,    som    behøvedes    til   Opfyldning, 

maatte  hentes  langt  borte.  Istedet  herfor  indskrænkede  Haxo 
sig  da  til  —  i  Overeensstemmelse  med  1 2te  Punkt  i  Keiserens 
Skrivelse  —  at  indrette  3  Tilflugtssteder  for  Garnisoner, 
nemlig  Redouten  ved  Sandthor,  Bastionerne  11  og  12  (Da- 
vid og  Vincennes)  paa  Dæmningen,  der  danner  den  ene 
Side  af  Alsterbassinet,  og  Bastionerne  2  og  3  (Albertus  og 
Casperus).  Disse  tre  Punkter  skulde  lukkes  og  provianteres 
som  selvstændige  Værker1). 

Efter  at  der  var  lagt  Haand  paa   Befæstningen ,    be-  Tr°ppeorsanisa- 

°  r  °       '  tioner. 

gyndte  Troppeorganisationen.  Kort  efter  Divisionen  Dufours 
Bortgang  til  2det  Korps  ankom  3die  Division,  bestaaende 
af  16  »1ste  Batailloner«,  under  General  Thiebault  til  Ham- 
burg, og  en  Division,  der  kaldtes  »3die  bis«,  bestaaende  af 
16  »3die  Batailloner«,  under  General  Loison  til  Luneburg. 
lste  Division  under  General  Philippon,  der,  som  vi  vide, 
var  i  Wittenberg,  bestod  af  16  »2den  Batailloner«,  og  2den 
Division  under  General  Dumanceau  af  16  »4de  Batailloner.« 
Det  var  nu  Tid  at  samle  Bataillonerne  i  Regimenter  og 
give  Divisionerne  deres  endelige  Sammensætning;  idet  Befalin- 
gen dertil  gaves,  bestemte  Napoleon  samtidig  en  ny  Opstilling 
ved  Nedreelben,  grundet  paa,  at  Davout  nu  havde  saamange 
Tropper,  at  han  kunde  udstrække  sit  Korps  videre.  lste 
og  2den  Division  fik  Station  henholdsviis  i  Wittenberg  og 
Magdeburg  og  sammensattes  hver  af  5  Regimenter,  bestaa- 
ende af  lste,  2den  og  4de  Bataillon;  3die  Division,  hvis 
Chef  Thiebault  afløste  Dumanceau  som  Kommandant  i  Liibek, 
kom  til  at  bestaae  af  5  Regimenter  å  4  Batailloner;  Divi- 
sionen »3die  bis«  under  Loison  i  Luneburg  beholdt  kun  de 
10  »3die  Batailloner«,  som  egenlig  hørte  til  lste  og  2den 
Division.      Hvad  der  hørte  under  Divisionerne  udenfor  det 


*)  See  betræffende  Hamburgs  Befæstelse:  Relation  de  la  défense  de 
Hambourg  en  1813  &  14  par.  M.  Savary  (Spectateur  militaire  XLI, 
Side  369  og  flg> 

her  nævnte  Fodfolk,  gik  ind  under  Hamburgs  Division,  der 
ogsaa  benævnedes  den  50de  og  kommanderedes  af  General 
Vichery.  Vandamme  skulde  tage  Ophold  i  Magdeburg  for 
at  kommandere  1ste  og  2den  Division,  dog  under  Davouts 
Overbefaling. 

Alle  de  enkelte  Batailloner  begave  sig  nu  hen  til  de 
nye  Samlingssteder,  og  Regimenterne  formeredes.  Man 
kunde  først  nu  begynde  paa  at  indrette  Regimentslivet, 
danne  Musikkorpser,  Depoter,   Administration  o.  s.  v. 

Neppe  var  dette  skeet,  for  imidlertid  en  ny  Hærudvi- 
delse, som  navnlig  kom  til  at  berøre  Davout,  befaledes. 
Divisionen  »3die  bis«  ophævedes,  og  dens  Batailloner  ind- 
traadte  paa  deres  Plads  i  1ste  og  2den  Division,  hvilke  i 
Forening  med  en  Division  andenstedsfra  kom  til  at  udgjøre 
lste  Korps,  over  hvilket  Vandamme  nu  fik  selvstændig  Be- 
faling. Davout  beholdt  kun  3die  og  Hamburgs  Divi- 
sion tilbage,  men  befaledes  heraf  at  danne  el  nyt  Korps, 
benævnt  det  13de,  bestaaende  af  3  Divisioner,  3die,  40de 
50de.  De  3  Eegimenter,  som  udgjorde  »3die  Division« 
nemlig  15de  lette,  48de,  61de,  108de  og  111te,  deeltes  da  saa- 
ledes,  at  15de  lette,  48de  og  1 08de  dannede  Kadren  for  den 
nye  »3die  Division«,  der  gaves  General  O.  Loison,  medens 
61de  og  1  Ilte  Regiment  bleve  Stammen  for  »40de  Division«, 
der  overdroges  General  P.  C.  F.  A.  H.  D.  Thiebault. 

Loison1)  tog  med  den  nye  »4de  Division«  Ophold  foran 
Hamburg  mod  øst. 


l)  Olivier  Loison  blev  Officeer  1793,  kommanderede  1795  i  Paris 
under  Bonaparte,  havde  senere  i  Italien,  Tydskland  o.  fl.  Steder 
svunget  sig  op  til  General  og  en  Tid  været  Gouverneur  i  St. 
Gloud.  Han  havde  Ry  for  at  stræbe  efter  Rigdomme,  ikke  altid 
med  de  reneste  Midler,  og  havde  havt  nogle  fortrædelige  Sager  i 
den  Anledning.  1812  havde  han  tildraget  sig  en  haard  Irettesæt- 
telse af  Keiseren  for  ikke  at  have  viist  Konduite,  men  han  stod 
høit  i  Davouts  Omdømme  og  regnedes  af  denne  som  den  ubetin- 
get bedste  af  alle  Underførerne   i  13de  Korps. 

De  Tropper,  hvormed  disse  2  Divisioner  tillige  med 
50de  løvrigt  skulde  fyldes,  hentedes  langveis  fra  og  kom 
kun  som  udannede  Kekruter.  Ogsaa  maatte  Marechallen 
selv  danne  sit  Rytteri  og  Artilleri,  eftersom  Alt,  hvad  han 
tidligere  havde  havt  heraf,  næsten  heelt  var  overgaaet  til 
Vandammes  Korps.  Men  den  Organisationsdygtighed ,  som 
Davout  besad,  og  den  Overflødighed  af  Hjælpemidler,  som 
stod  til  hans  Eaadighed,  vilde  have  gjort  Arbeidet  over- 
kommeligt, saafremt  blot  Stoffet,  hvoraf  han  skulde  danne 
sit  Korps,  selve  Mandskabet,    var  kommet   noget  hurtigere. 

Imidlertid  var  Marechallen  ikke  ledig.  Hamburgerne 
havde  aldrig  for  seet  en  saadan  Virksomhed,  som  der  nu 
udfoldede  sig  paa  Voldene,  paa  -Øerne,  i  Arsenalet.  Sam- 
tidig inddreves  1ste  Sjettedeel  af  Brandskatten.  De,  som 
vægrede  sig  ved  at  hetale,  bleve  enten  førte  bort  til  Har- 
burg eller  fik  Indkvartering  som  Tvangsmiddel. 

I  Slutningen  af  Maaneden  bestemtes  det  Bidrag,  Lii- 
bek  skulde  give  til  Strafskatten.  Det  blev  6  Millioner  frcs., 
hvoraf  Halvdelen  skulde  svares  af  de  33  rigeste  Borgere, 
Eesten  af  den  øvrige  By.  Ogsaa  Befæstningsarbeiderne  ud- 
straktes til  Liibek,  men  da  Marechallen  endnu  ikke  var  enig 
med  sig  selv  om,  hvilken  Udstrækning  de  skulde  have,  ind- 
skrænkedes de  forelobigen  til  Anlæg  af  Brystværn  og  Pa- 
lisaderinger. 

Denne  Virksomhed  indbod  de  Danske  til  Efterligning. 
Da  Holsteens  Forsvar  beroede  paa  Fæstningsfiirkanten  Ham- 
burg, Liibek,  Rendsborg  og  Gliickstadt,  og  Franskmæn- 
dene satte  de  to  af  dem  istand,  meente  Danmark  at  burde 
tage  sig  af  de  to  andre.  Arbeidet  begyndtes  med  Alvor. 
Penge  havde  man  rigtignok  ikke ;  men  der  indkaldtes  Sol-  Daaske  Befæst- 
dater,  som  leverede  Haandkiaft,  og  de  to  Fæstninger  ud-  mngsar  e 
bedredes,  ligesom  Rendsborgs  Omegn  mod  Syd  sattes  un- 
der Vand. 

Den    danske    bevægelige  Division    beholdt   iøvrigt    den 

15 

Stilling,  den  indtog  strax  efter  Vaabenstilstandens  Afslut- 
telse ;  men  en  lille  Udvidelse  af  dens  Troppeafdelinger  havde 
fundet  Sted  paa  Grund  af  de  Befalinger,  Kongen  havde 
givet  for  Divisionens  Komplettering.  De  manglende  Eska- 
droner af  jydske  Dragoner  vare  komne  fra  Laaland,  4de  Ba- 
taillon  »Holsteen«  fra  Femern,  og  1ste  Bataillon  »Fyen«  fra 
Rendsborg.  Istedenfor  afgik  nu  3die  Batln.  »Oldenburg« 
til  sidstnævnte  Fæstning  for  at  danne  Garnison  og  give  Ar- 
beidstropper  der  under  Vaabenhvilen.  En  Forandring  var 
ogsaa  foretagen  i  Divisionens  Inddeling.  General  Lasson1) 
var  nemlig  kommen  fra  Nørrejylland  for  at  overtage  sin 
Brigadebefaling.  Oberst  Waldeck  fik  derefter  Kommando 
over  en  Avantgarde,  der  dannedes  af  de  2  Husareskadroner, 
de  to  holsteenske  Skarpskytterbatailloner,  Batteriet  Gersten- 
berg og  et  Par  Kompagnier  »Oldenburg«.  Han  togKvarteer 
i  Sik  og  bevogtede  med  sine  Tropper  Demarkationslinien 
fra  Boberg  mod  Nord ,  saa  1ste  Brigade  om  Arnsburg  og 
2den  om  Oldeslo  kunde  offre  deres  hele  Opmærksomhed  paa 
Troppernes  Indexercering. 

Schulenburg  havde  faaet  Haab  om  fremmed  Hjælp, 
hvis  Carl  Johan  gjorde  Alvor  af  sin  Trudsel  om  at  angribe 
nogen  Deel  af  det  danske  Monarki ;  men  den  tidligere  Trak- 
tat, ifølge  hvilken  Danmark  havde  Ret  til  at  fordre  et 
Hjælpekorps,  gjaldt  ikke  længere,  og  man  ventede  derfor 
med  Længsel  paa  Udfaldet  af  Kancellipræsident  Kaases  Reise. 


*)  Ivar  Christian  Lasson,  født  paa  Uggersløfgaard  i  Fyen  1755, 
1764  surnummerair  Officeer  ved  fyenske  lette  Dragoner,  1772  vir- 
kelig Sekltn.,  1776  Premlnt.,  1782  Ritmester,  1788  blev  han  valgt 
til  Brigade-Major  hos  Generalltn.  Gastenschjold,  der  kommanderede 
den  Brigade,  der  havde  faaet  Befaling  at  gaae  til  Sverrig,  1789 
atter  Eskadronschef  i  fyenske  Reg.  lette  Dragoner,  1793  Major,  1803 
forflyttet  til  slesvigske  Kyrasseer  Reg.  med  Oberstlnts.  Karakteer, 
1806  virkl.  Oberstltnt,  1809  Chef  for  Regimentet,  1812  General- 
major og  i  Wegeners  Fraværelse  midlertidig  Chef  for  Generalkom- 
mandoen i  Nørrejylland. 

Denne  Afsending  var  den  31te  Mai  om  Aftenen  koni- 
ske Hovedkvar- 


Kaas  i  det  fran- 

men  til  Dresden,  hvor  han  havde  haabet  at  træffe  den  danske 
Gesandt  ved  det  sachsiske  Hof,  Grev  Dernath,  eller  dennes 
Sekretair,  GrevLuchner;  men  de  vare  reiste  bort,  den  første 
til  Wien,  den  anden  til  Tøplitz.  Da  han  ikke  ledsagedes 
af  nogen  Sekretair,  var  den  Mangel  paa  Hjælp,  som  han 
derved  gik  Glip  af,  ham  meget  følelig,  men  han  henvendte 
sig  til  den  franske  Gesandt  ved  det  sachiske  Hof,  Baron 
Serra,  og  den  franske  Kommandant,  General  Durosnel,  for 
at  faae  Oplysning  om,  hvor  Keiseren  var,  og  Forklaring  om 
den  Maade,  hvorpaa  han  bedst  kunde  komme  til  ham. 
Han  fandt  begge  disse  kolde  og  umeddeelsomme ,  hvortil 
Grunden  antoges  at  være  en  Artikel,  som  netop  havde  været 
indrykket  i  den  bayreuthske  Tidende  af  29de  om  de  Dan- 
skes Forhold  til  Hamburgs  Forsvar,  Haffners  Parlamentair- 
tour  til  Vandamme  o.  s.  v.  Ingen  kunde  sige  ham,  hvor 
Keiseren  var,  og  Eskorte  kunde  han  —  for  første  Gang 
paa  sin  Keise  —  ikke  faae;  saa  han  maatte  bekvemme  sig 
til  Natten  mellem  den  1ste  og  2den  alene  at  begive  sig  ad 
Schlesien  til. 

Dresden  var  dengang  opfyldt  med  Saarede  i  Tusindviis, 
og  nye  Sendinger  af  saadanne  ankom  stedse.  Befolkningen 
befandt  sig  i  en  nerveus  Spænding  paa  Grund  af  Tildra- 
gelserne, og  Rygter  af  ildevarslende  Natur,  saadanne  som 
altid  opstaae  i  en  stor  Hærs  Kjolvand,  men  ikke  altid 
tinde  saa  stor  Tillid  som  i  1813,  udspredte  sig  og  paa- 
virkede ogsaa  Kaas.  Veien  ostpaa  var  befolket  af  Maro- 
deurer,  som  ikke  toge  i  Betænkning  at  plyndre  de  Vei- 
farende,  som  reiste  uden  Eskorte,  for  Penge  og  Levnets- 
midler;  thi  der  fandtes  paa  hele  Veien  mellem  Dresden  og 
Hovedkvarteret  ikke  et  beboet  Huus.  Landboerne  vare 
flygtede,  Bygningerne  for  det  Meste  nedbrændte.  Kun  nogle 
i  en  vis  Afstand    fra  hverandre  byggede  Træbarakker,    der 

15* 

vare  indrettede  til  Poststationer  og  bevogtede  af  Gensdarmer, 
angave  Veien,  der  forte  til  det  franske  Hovedkvarteer. 

Ikke  destomindre  tilbagelagde  den  danske  Afsending 
uden  videre  Ulempe  Veien  gjennem  det  afbrændte  Bischofs- 
werda  til  Gorlitz;  men  da  han  den  2den  begav  sig  herfra 
ad  Bunzlau  til,  mødte  han  to  franske  Krigskommissairer, 
som  flygtede  i  fuld  Fiirspring  og  fortalte,  at  de  efterfulgtes 
af  en  Sværm  Kosakker,  som  foruroligede  Egnen  og  nys 
havde  fanget  en  General  med  2  Adjudanter.  Af  Hensyn  til 
det  Brev,  Kaas  var  Overbringer  af,  fandt  han  det  raadeligere 
at  vende  tilbage  til  Gorlitz,  hvor  der  var  en  Garnison  paa 
ca.  4000  Mand,  som  imidlertid  ogsaa  var  allarmeret  paa 
Grund  af  det  Rygte,  Kommissairerne  havde  bragt. 

Som  han,  uvis  om  hvad  han  nu  skulde  foretage  sig, 
opholdt  sig  i  Gorlitz,  traf  en  af  Hertugen  af  Bassano  paa 
Efterretningen  om  clen  danske  Gesandts  Ankomst  til  Dres- 
den afsendt  Koureer  ham  med  den  Meddelelse,  at  den  franske 
Minister  stod  ifærd  med  at  reise  til  Dresden,  hvorhen  Na- 
poleon snart  vilde  folge,  og  hvor  Kaas  derfor  anmodedes  om 
at  blive  eller  begive  sig  hen,  hvis  han  havde  forladt  Byen. 
Sidstnævnte  oppebiede  nu  i  Gorlitz  Bassano,  som  den  4de 
om  Morgenen  ankom  med  en  stor  Eskorte  af  Ryttere  og 
Fodfolk.  Den  franske  Minister  yttrede  sin  meest  levende 
Tilfredsstillelse  ved  at  see  Kaas  og  indbod  ham  til  at  følge 
med  sig  til  Dresden;  men  inden  han  begav  sig  paa  Reisen, 
bad  han  om  at  maatte  sende  Keiseren  det  Brev,  som  han 
vidste,  at  Kaas  var  Overbringer  af,  og  som  han  forsikkrede 
vilde  berede  Napoleon  stor  Glæde.  Det  tillodes,  og  Bassano 
medgav  Koureren,  som  gjorde  sig  rede  til  at  afgaae,  end- 
videre en  kort  Fremstilling  af  de  sidste  Tildragelser  ved  Ham- 
burg, hvilke  Kaas  meddeelte  og  paa  Bassanos  Opfordring 
gjentog,  for  at  Keiseren  kunde  faae  en  saa  noiagtig  Op- 
lysning derom  som  muligt. 

Under   Reisen    til  Dresden  fandt   flere  Samtaler  Sted. 

Bassano  ønskede,  at  Alliancen  med  Danmark  hurtig  kom 
istand  ved  Tilfoielse  af  en  Artikel  til  Traktaten  af  1812. 
Han  søgte  at  overtale  Kaas  til  at  forlange  Instruktioner  og 
Fuldmagt  til  at  træde  i  Underhandling  med  ham  om  en 
saadan,  men  det  danske  Sendebud  var  uvilligt  dertil;  han 
var  kun  sendt,  sagde  han,  for  at  overlevere  Kongens  Brev 
og  give  de  Forklaringer  om  Begivenhederne  ,ved  Hamburg, 
som  man  vilde  forlange;  han  vovede  ikke  at  paatage  sig  et 
Arbeide,  der  laa  saa  ganske  udenfor  hans  Fag,  hvorimod 
han  for  det  Tilfælde,  at  den  franske  Eegering  fremsatte 
et  -Ønske,  som  det  Hertugen  nu  havde  yttret,  var  bemyn- 
diget til  at  foreslaae,  at  enten  General  Waltersdorff  fra  Paris 
beordredes  til  Dresden,  eller  at  Forhandlingerne  overdroges 
Alquier  i  Kjobenhavn. 

Hertugen  søgte  nøde  Oplysning  om  den  danske  og 
norske  Hærs  Styrke  og  om  Muligheden  af  et  Indfald  i  Sver- 
rig  fra  Norge  af.  Kaas  henviste  betræffende  dette  til  det 
Brev  fra  Kongen,  som  han  havde  medført,  idet  en  Yttring 
i  samme  tydede  paa,  at  den  norske  Hær  i  Sverrig  vilde 
hente  det  Korn,  som  Kongen  af  Danmark  havde  tiltænkt 
sine  norske  Undersaatter,  men  som  var  blevet  opsnappet  og 
bragt  til  svenske  Havne.  Under  Samtalens  Løb  bragte  Kaas 
ogsaa  Danmarks  Pengenød  paa  Bane  og  forklarede,  at  den 
navnlig  var  hidledet  ved  de  store  Udgifter  til  Norges  Provi- 
dering  og  ved,  at  Danmark  saalænge  havde  maattet  holde 
10,000  Mand  i  krigsfærdig  Stand.  Hertugen  af  Bassano 
meente,  at  Keiseren  upaatvivlelig  gjerne  vilde  hjælpe  Kon- 
gen til  et  Laan  i  Frankfurt  eller  Holland. 

Den  danske  Afsending  spurgte  endelig,  om  England  var 
med  til  den  Fred,  som  ventedes.  Da  Bassano  sagde  Nei,  ud- 
brød han:  »Hvad  er  da  Freden » ,  hvortil  den  franske  Mi- 
nister svarede:  »Altid  et  -Øiebliks  Pusterum  for  Fastlandet«. 

I  Dresden  havde  Kaas  clen  9de  en  ny  Samtale  med 
Bassano,  som  meddeeite,  at  Keiseren  havde  faaet  Underret- 

ning  om  de  danske  Troppers  Forhold  ved  Indtagelsen  af 
Hamburg  og  var  tilfredstillet.  Det,  som  Keiseren  navn- 
lig havde  følt  sig  stodt  over,  var  efter  Hertugens  Mening 
det  Brev,  som  af  Prinds  Frederik  Vilhelm  af  Holsteen-Beck 
var  blevet  afleveret  paa  Wilhelmsburg,  medens  Haffner  havde 
været  i  Vandammes  Hovedkvarteer.  Det  tjente  til  Beviis 
paa,  at  Traktaten  af  1812  ikke  sikkrede  det  gj  ensidige  For- 
hold fuldstændig,  hvorfor  han  ønskede  den  forandret.  Han 
erklærede,  at  Keiseren  var  beredt  til  at  yde  Danmark  Un- 
derstøttelse i  Penge,  naar  Vilkaarene  derfor  først  vare  for- 
handlede. For  at  vise,  at  Frankrig  altid  havde  holdt  sine 
Løfter  mod  Danmark  og  aldrig  havde  budt  Carl  Johan 
Norge,  lod  han  en  forseglet  Portefeuille,  som  indeholdt  alle 
de  Aktstykker,  der  vedkom  Nordens  Anliggender,  hente  fra 
Arkivet  og  fremtog  Korrespondancen  med  Sverrig,  hvilken 
Kaas  blev  gjort  fuldstændig  bekjendt  med. 

Den  10de  Juni  om  Morgenen  Kl.  5  forkyndte  Kanon - 
torden  og  Klokkeringning,  at  Keiseren  var  kommen  til  det 
udenfor  Byen  liggende  Lystslot,  som  var  indrettet  til  hans 
Modtagelse,  og  Kl.  6  fik  Kaas  Anmodning  om  at  følge 
Bassano  derud. 

Keiseren  spadserede  i  Haven,  hvor  først  Hertugen 
kaldtes  ud.  Da  der  kort  efter  sendtes  Bud  efter  Kaas,  be- 
fandt Napoleon  sig  tilligemed  Bassano  paa  den  store 
udenfor  Slottets  Havefacade  liggende  Terrasse,  og  en  talrig 
Folkemængde,  som  af  Nysgj  enighed  efter  at  see  Keiseren 
trængte  sig  saa  langt  frem  ved  alle  Havens  Tilgange,  som 
Skildvagterne  vilde  tillade,  blev  i  Frastand  Vidne  til  den 
danske  overordenlige  Gesandts  Modtagelse. 

Efterat  Kaas  havde  fremført  sit  Ærinde,  sagde  Keise- 
ren, der  var  godt  stemt,  at  det  ikke  var  usædvanligt,  at 
Venner  vendte  ham  Ryggen  i  Modgang,  og  at  han  var  for- 
beredt derpaa;  men  at  Tidenden  om  Hamburgs  Besættelse 
af  danske  Tropper   havde    smertet  ham  mere  end   mangen 

anden  Begivenhed,  fordi  han  nærede  Tillid  til  Kong  Fre- 
derik og  ikke  havde  ventet,  at  han  vilde  forlade  ham.  Kaas 
gjorde  den  Bemærkning,  at  de  danske  Tropper  ikke  havde 
besat  Hamburg,  at  de,  naar  enkelte  smaa  Afdelinger  und- 
toges, ikke  havde  forladt  dansk  Grund,  og  at  den  væsen- 
ligste  Grund  til  den  uheldige  Affaire  ved  Wilhemlsburg  havde 
været  en  for  vidt  dreven  Medfølelse  for  Hamburg  fra  de 
kommanderende  Officerers  Side. 

Keiseren  vendte  sig  nu  til  Bassano  og  spurgte,  om  det 
ikke  var  meldt,  at  Hamburg  var  blevet  besat  af  danske 
Tropper,  men  da  den  franske  Minister  med  et  Buk  svarede : 
»Nei,  Deres  Majestæt,  Præsidentens  Meddelelse  er  rigtig«, 
udbrød  Napoleon,  idet  han  atter  vendte  sig  til  Kaas:  »Det 
forandrer  Sagen.  Dog  —  lader  os  ikke  mere  tænke  paa 
Fortiden;  jeg  skal  udtale  mig  derom  i  det  Brev,  som  jeg 
medgiver  Dem  til  Kongen.  Jeg  vil  gjerne  overbevise  Deres 
Konge  om,  at  jeg  ikke  har  forandret  mine  Følelser  for 
ham,  og  at  han  bør  have  fuld  Tillid  til  mig. 

Under  Resten  af  Audiensen,  der  i  det  Hele  varede  tre 
Kvarteer,  fordybede  Keiseren  sig  i  de  Betragtninger  om  de 
nordiske  Anliggender,  som  Kaases  Nærværelse  gav  ham  An- 
ledning til,  og  henkastede,  idet  han  —  som  sædvanligt 
under  saadanne  Forhold  —  ikke  underkastede  sine  Udta- 
lelser nogen  Tvang,  følgende  Bemærkninger: 

—  »Jeg  veed  vel,  at  Sverrig  og  Rusland  have  villet 
overbevise  Deres  Konge  om,  at  jeg  har  lovet  Sverrig  Norge; 
men  det  er  en  Løgn,  og  hvis  man  fremviser  Akter  for  at 
bevise  det,  ere  de  falske.  Sverrig  skal  hverken  have  Norge 
eller  Finland,  og  det  skal  ikke  beholde  Pommern,  uagtet 
det  siger  at  kunne  faae  Finland  og  Pommern  tilbage  ved 
den  Erhvervelse,   det  har  gjort  af  øen  Guadeloupe. 

—  Jeg  ønsker  Dem  overbeviist  om  Sandheden  af,  hvad 
jeg  siger,  og  af,  hvad  Bassano  kan  have  sagt  Dem  i  saa 
Henseende,  derfor  har  jeg  givet  ham  Ordre  til  at  vise  Dem 

Korrespondancen  mellem  Sverrig  og  Danmark  fra  den  Tid, 
Fyrst  Pontecorvo  blev  kaldet  til  Sverrigs  Throne.  Jeg  erklæ- 
rer Dem ,  at  jeg  aldrig  har  været  i  særlig  Brevvexling  med 
Kronprindsen  af  Sverrig.  Han  har  kun  eet  Brev  fra  mig  at 
opvise,  og  det  er  et  sædvanligt  Lykønskningsbrev  paa  Per- 
gament i  Anledning  af  hans  Ankomst  til  Stockholm. 

—  Jeg  har  ønsket  Sverrigs  Forening  med  Danmark; 
men  jeg  har  ikke  kunnet  tage  nogen  direkte  Deel  i  denne 
Sag  for  ikke  at  forurolige  Rusland. 

—  Det  er  kun  en  gal  Mand,  som  har  kunnet  finde 
paa  at  stille  Danmark  saadanne  Forslag,  som  Kronprindsen 
af  Sverrig  har  gjort;  men  det  er  ogsaa  sikkert,  at  han  er 
gal.  Det  er  en  Familiesvaghed;  hans  Moder  var  gal,  hans 
ældre  Broder  var  det  i  saa  høi  Grad,  at  man  har  maattet 
indespærre  ham;  det  vil  tilsidst  blive  nødvendigt  at  gjøre 
det  Samme  ved  ham. 

—  Jeg  har  aldrig  gjort  stor  Stads  af  ham;  jeg  har 
neppe  regnet  ham  som  den  Tyvende  af  mine  Generaler. 
Allerhøist  er  han  en  taalelig  god  Divisionsgeneral«. 

Kaas  indskjød  her  den  lille  Bemærkning,  at  England 
dømte  anderledes  derom,  hvortil  Napoleon  svarede: 

»Jeg  veed  det.  Prindsregenten  har  sagt  til  den  øster- 
rigske  Minister,  at  Pontecorvo  var  den  største  Mand,  som 
det  sidste  Aarhundrede  har  frembragt.  Han  har  aldrig 
gjort  Andet  end  dumme  Streger.  -Østerrig  maa  kjende 
ham.  Jeg  har  behandlet  ham  godt,  fordi  jeg  i  ham  kun 
saae  en  Fusentast,  og  fordi  han,  medens  jeg  var  i  Ægyp- 
ten, havde  ægtet  en  Søster  til  min  Broders  Hustru.  Han 
har  ikke  gjort  sin  Pligt  i  Slaget  ved  Jena,  hvorvel  jeg  veed, 
at  han  ligeoverfor  mine  Fjender  har  gjort  sig  en  Fortje- 
neste af  sin  Opførsel  ved  denne  Leilighed.  Det  har  været 
til  min  Skade,  at  jeg  ikke  har  straffet  ham.  Der  er  endnu 
een  Ting,  jeg  bebreider  ham,  nemlig:  at  han  har  forandret 
Religion.     Sverrig  vilde  have  havt    større  Respekt  for  en 

katholsk  Konge,  naar  denne  iøvrigt  besad  de  nødvendige 
Egenskaber,  end  for  En,  der  forandrer  Keligion,  ligesom 
man  forandrer  Klædedragt«. 

Napoleon  spurgte  nu  Kaas,  om  Kongen  ikke  havde 
isinde  at  lade  den  uværdige  Behandling,  som  hans  Gesandt 
havde  faaet  i  London,  offenliggjøre,  eftersom  det  dog  burde 
komme  til  det  engelske  Folks  Kjendskab.  Dette  kunde 
Kaas  ikke  besvare,  da  han  var  reist  strax  efter  Bernstorffs 
Tilbagekomst1).  Dernæst  forlangte  Keiseren  Oplysning  om 
Norge,  om  Antallet  af  Tropper  i  dette  Kongerige  og,  om 
Krigen  med  Naboriget  var  begyndt,  hvortil  Kaas  svarede: 
»Ja  fra  Sverrigs  Side  i  Gjerningen,  men  hvorvidt  Kongen, 
min  Herre,  har  givet  Ordre  til  Fjendtlighedernes  Begyn- 
delse, kan  jeg  ikke  sige,  da  jeg  ikke  siden  min  Afreise  fra 
Kjobenhavn  har  havt  Efterretninger  derfra«.  Napoleon  for- 
sikkrede  ved  Slutningen  af  Audiensen,  at  Kong  Frederik 
for  øieblikket  spillede  en  smuk  Kolle  i  den  nordiske  Sag. 
Han  havde  Ketten  og  vilde  ogsaa  nok  faae  Seiren  paa  sin 
Side,  da  han  var  fast. 

Nu  kom  Signeul  til  Dresden,  og  Kaas  var  nysgjerrig 
efter  at  faae  at  vide,  hvad  hans  Hverv  var,  men  Ingen 
vidste  det. 

Den  12te  forfattede  Kaas  efter  Bassanos  ønske  en 
Fremstilling  af,  hvad  der  fra  de  Allieredes  Side  var  fore- 
gaaet  i  Altona  og  Kjøbenhavn  i  Anledning  af  Kronprind- 
sens  sidste  Mæglingsforslag.  Den  blev  modtagen  med  Paa- 
skjønnelse.  Søndagen  den  13de,  da  der  —  som  sædvanlig  om 
Helligdage  —  var  Messe  Kl.  12,  kom  Keiseren  hen  til  Kaas, 
takkede  ham  for  Fremstillingen,  som  han  havde  læst  med 
Interesse,  og  bød  ham  dernæst  ind  i  sit  Kabinet  for  at  faae 


')  Kong'  Frederik  havde  ladet  en  Artikel  derom  indrykke  i  Statsti- 
denden, der  kom  til  det  franske  Hovedkvarteer,  inden  Kaas  var 
reist,  og  han  maatte  derfor  paa  Anmodning  oversætte  den  paa 
Fransk. 

Oplysning  om  Trondhjems  Stift,  om  Fæstningernes  Antal  i 
Norge  og  andet  Saaclant. 

Efterat  have  modtaget  de  forlangte  Oplysninger  udbrod 
Keiseren  i  Anledning  af,  hvad  der  var  foregaaet:  »Jeg  for- 
undrer mig  over,  at  England  vil  række  Haand  til  dette 
Spil.  At  Eusland  gjør  det,  forundrer  mig  aldeles  ikke,  det 
tænker  kun  paa  Øieblikket«,  hvornæst  han  efter  nogle  Be- 
mærkninger om  Czarens  øieblikkelige  Forlegenheder  tilfoiede : 
»Jeg  gad  vide,  hvad  Kronprindsen  af  Sverrig  nu  vil  gjøre; 
han  maa  befinde  sig  ilde  i  øjeblikket«.  Kaas  var  ikke 
seen  til  paa  Grund  af  Signeuls  mystiske  Ankomst  at  svare: 
»Maaskee  vende  tilbage  til  Deres  Majestæt«,  men  fik  ikke 
sin  Nysgjerrighed  tilfredsstillet,  idet  Keiseren  indskrænkede 
sig  til  at  sige:  »Det  kan  hænde,  jeg  vil  ikke  føre  Krig  mod 
Sverrig«. 

Dagen  efter  bad  han  Bassano  have  den  Godhed  for  ham, 
ikke  at  holde  de  Forhandlinger  skjulte,  som  dreves  med 
Signeul.  Den  franske  Minister  meddeelte  da,  at  der  ikke 
var  modtaget  noget  Brev  eller  Forslag  fra  Sverrig,  men  at 
den  franske  Kegering  kun  var  underrettet  om,  at  den 
svenske  Kronprinds  var  gaaet  tilbage  til  Stralsund  og  vilde 
indlade  sig  paa  Underhandlinger.  Paa  Kaases  Sporgsmaal 
om,  »hvad  Svar  der  var  givet  derpaa«,  yttrede  Bassano:  »Vi 
forhandle.  De  veed,  at  Keiseren  ikke  ønsker  Krig  med 
Sverrig.  Vil  Kronprindsen  Freden,  kan  han  faae  den.  Vil 
han  underordne  sig  Keiserens  Planer  og  handle  derefter, 
give  vi  ham  Penge  og  garantere  ham  Finland,  men  Alt 
paa  den  Betingelse,  at  han  arrangerer  sig  med  Danmark  og 
gjør  Afkald  paa  sine  Fordringer  paa  Norge,  hvilke  ere  reent 
Galskab«. 

Omsider  forlod  Kaas  efter  en  Afskedsaudiens  hos  Kei- 
seren Dresden1). 


')  Ovenstaaende  er  hovedsagelig  fortalt  efter  Kaases  Depecher  af  1ste, 
5te,  7de,  10de  og  14de  Juni,  hvoraf  Kopier  i  G.  A. 

Napoleon  sendte  Kong  Frederik  et  Brev2),   der  bevid-Napoleons Brev tU 

r  °  Frederik  den  6te 

nede ,  at  de  Forklaringer ,  som  Kaas  havde  givet ,  og 
som  Kongens  Brev  indeholdt,  havde  været  fuldt  tilstrække- 
lige, og  at  Alt  var  bragt  i  Orden  derved,  at  de  danske 
Tropper  atter  vare  satte  til  de  franske  Generalers  Raa- 
dighed.  Imidlertid  kunde  han  dog  ikke  betragte  den  sidste 
Traktat  som  bestaaencle,  efterat  Kongen  havde  forsogt  Un- 
derhandlingerne med  England  og  Rusland,  og  danske  Trop- 
per ovenikjobet  havde  gjort  Indfald  paa  fransk  Jordbund. 
Han  foreslog  derfor  at  oprette  enten  i  Dresden  eller  i  Kjo- 
benhavn  en  ny  Traktat,  som  var  bygget  paa  de  nærværende 
Tilstande,  og  som  paa  en  endelig  Maade  kunde  bestemme 
Forholdet  mellem  de  to  Riger. 

Stedet   for  Forhandlingerne   var  forud  givet,    efter&omlnstruktiODer  for 

8  fe  Alquier. 

Kaas  ikke  havde  Fuldmagter,  og  Tanken  om  Walters dorffs 
Kaldelse  til  Dresden  ikke  blev  billiget  paa  Grund  af,  at 
Keiseren  ikke  gjerne  saae,  at  det  diplomatiske  Hof,  som  var 
samlet  om  Keiserinden  i  Paris,  blev  formindsket.  Paa 
samme  Tid,  Kaas  begav  sig  hjemad,  reiste  derfor  en  Koureer 
til  Alquier  med  Udkast  til  en  Alliance,  som  skulde  be- 
stemme-): 1)  Noie  Forening,  2)  Gjensidig  Garanti  for  Sta- 
ternes Grændser,  3)  Fælles  Venner,  fælles  Fjender,  4)  For- 
øgelse af  det  danske  Kontingent,  især  med  Rytteri  og  Ar- 
tilleri, 5)  Gliickstads  Befæstelse,  6)  Overladelse  af  en  Deel 
danske  Heste  til  Keiseren,  7)  at  man  skulde  gaae  lige  los 
paa  de  Svenske,  og  at  Pommern  efter  disses  Fordrivelse 
skulde  gives  Danmark  som  Depot  for  Freden. 

Carl  Johan  havde  i  een  Dag  været  et  Bytte  for  de  Li-Carl  Johan  so?er 
denskaber,  som  Rygtet  om  den   uden  hans  Vidende  afslut-    Koalitionen. 
tede  Vaabenstilstand   havde    opvakt   i    hans  let  bevægelige 


*)  Brev  af  18de  Juni,  trykt  i  Correspondance  de  Nap.  I.  25de  Bd.,  Side  407 
-)  Kaases  Depeche,  Hamburg  d.  24de  Juni.     (Kopi  i  G.  A.). 

Sjæl,  da  han  den  9de  Juni  modtog  Bud  fra  det  russiske 
Hovedkvarteer,  idet  Pozzo  di  Borgo  ankom  med  Svar  paa 
de  Meddelelser,  han  og  Lowenhjelm  havde  overbragt  Czaren, 
og  tillige  med  en  officiel  Underretning  om  den  afsluttede 
Stilstand. 

I  det  Brev,  som  indeholdt  Alexanders  Svar1),  udtaltes 
der  blandt  Andet  Følgende: 

—  »I  det  -Ø'ieblik,  jeg  lykønskede  mig  til,  at  Deres 
kgl.  Høihed  havde  fattet  den  vise  og  høimodige  Beslutning, 
foreløbig  at  udsætte  Foretagendet  mod  Danmark  for  at  føre 
de  under  Deres  Befaling  forenede  Tropper  mod  Fjenden, 
har  jeg  af  Deres  Brevs  Indhold  med  den  piinligste  Følelse 
erfaret,  at  hverken  de  sig  rask  udviklende  Begivenheders 
uimodstaaelige  Magt  eller  vor  nuværende  Stilling  har  kun- 
net formaae  Dem  til  at  modificere  Deres  -Øiemed  og  an- 
vende Deres  Talenter  til  at  støtte  den  almindelige  Sag.  — 

Uforanderlig  i  mine  Følelser  som  i  mine  politiske  For- 
pligtelser mod  Dem,  kan  jeg  ikke  med  Ligegyldighed  see, 
at  De  uophørlig  kommer  tilbage  til  en  Traktat, 
hvis  Opfyldelse  ligger  mig  ligesaameget  paa  Sinde  som 
Dem.  Betragter  man  Spørgsmaalet  paa  en  reen  abstrakt 
Maade,  tager  man  ikke  Hensyn  til  de  uventede  Begiven- 
heder, der  i  Løbet  af  6  Maaneder  næsten  have  overvældet 
os,  saa  skiller  man  sig  fra  de  virkelige  Forhold. 

Det  var  mig,  som  i  forrige  Sommer  samlede  Tropper  i 
Finland  for  at  stille  dem  til  Deres  Høiheds  Kaadighed  til 
Norges  Erobring.  Vanskeligheder,  som  jeg  var  fremmed  for, 
og  som  alene  udgik  fra  Deres  kgl.  Høihed,  forhindrede  Dem 
fra  at  gjøre  Brug  af  dem.  Paa  Deres  egen  Tilskyndelse 
bleve  disse  Tropper  anvendte  paa  den  umiddelbart  truede 
Krigsskueplads. 


Trvkt  i  »Geschichte  der  Nordarmee«,  S.  36-40. 

De  Begivenheder,  som  siden  have  fulgt  Slag  i  Slag, 
have  givet  min  Hær  en  anden  og  uundgaaelig  Ketning.  — 

Jeg  ventede  Dem  paa  Krigsskuepladsen  med  den  le- 
vende Interesse,  som  min  personlige  Stemning  for  Dem  ind- 
gød mig,  og  haabede  paa  de  store  Fordele  for  hele  Europa, 
som  jeg  turde  forudsætte,  at  Deres  Optræden  vilde  yde.  Man 
kæmpede  allerede  hiinsides  Elben,  da  Deres  kgl. 
Hoihed  udentvivl  af  vigtige  Grunde  endnu  var  bleven 
tilbage  i  Sverrig.  General  Barclay  de  Tolly  havde  med 
sit  Korps  allerede  den  Retning,  som  skulde  forene  ham  med 
Deres  kgl.  Hoihed,  Grev  Woronzoff  befandt  sig  i  samme 
Linie,  og  endnu  nærmere  stod  General  Wallmoden. 

Tvungen  af  Omstændighedernes  Magt  til  at  trække  mig 
tilbage  til  Bunzlau,  uden  nogen  Sandsynlighed  for  at 
see  Deres  kgl.  Høihed  komme  umiddelbart  til- 
stede paa  Krigsskuepladsen,  uvis  om  Deres  Hensigter 
med  Hensyn  til  det  Punkt,  mod  hvilket  De  vilde  rette  Deres 
Stridskræfter,  trængt  af  -Oie blikkets  bydende  Fordringer  og 
af  Fjendens  Overlegenhed,  maatte  jeg  trække  Barclay  de 
Tolly  til  mig  for  ikke  at  lade  denne  Deel  af  min  Hær  uden 
Bestemmelse.  Fire  blodige  Dage  have  forringet  mine  Kræf- 
ter, da  mine  Hjælpekilder  ere  saa  langt  borte,  saa  det  ikke 
var  mig  muligt  at  anvende  en  Deel  til  Detacheringer.  Siden 
have  mine  Tropper  ikke  havt  et  -Oiebliks  Ro,  og  hvert  Skridt 
er  betegnet  med  nye  Offre. 

Og  i  denne  Stilling  fordrer  Deres  kgl.  Hoihed  af 
mig  den  fulde  Sum  af  35,000  Mand,  som  jeg  for  et  Aar 
siden  har  lovet  Dem,  —  fordrer  den  i  det  udtrykkelig  udtalte 
•Oiemed,  at  anvende  den  paa  den  danske  Halvø!« 

Keiseren  meddeelte  dernæst,  at  den  preussiske  Konge 
havde  befalet  General  Biilow  med  sit  Korps  at  under- 
lægge sig  Carl  Johan,  og  at  Grev  Woronzoff  og  Grev  Wall- 
moden vilde   faae  lignende  Ordrer,    hvorved  en  Styrke  paa 

34,000  Mand,    om  end  ikke  Kussere,    vilde  kunde   komme 
under  hans  Befaling,  og  han  fortsatte  dernæst: 

»Hvis  Deres  kgl.  Hoihed  trods  disse  Bemærkninger 
skulde  vedblive  at  forlange  en  russisk  Hær  af  mig,  omend- 
skjondt  det  ikke  staaer  i  min  Magt  at  stilleden  i  dette  øie- 
blik,  —  hvis  De  aldeles  ikke  skulde  ville  tage  noget 
Hensyn  til  den  virkelige  Tingenes  Stilling,  hvoraf  mine  For- 
holdsregler ere  afhængige,  hvis  den  Hær,  som  jeg  byder  Dem, 
skulde  blive  tilbageviist,  fordi  den  bestaaer  af  preussiske  Sol- 
dater, eller  Kontingentet  ikke  naaer  det  fastsatte  Tal,  medens 
Fjenden  vedbliver  sine  Fremskridt  imod  mig  uden  at  blive 
forstyrret  paa  sin  Kommunikationslinie,  da  maatte  jeg  be- 
klage en  Forskjellighed  i  Anskuelser,  som  vilde  sikkre  Kei- 
ser Napoleon  Fordelene  af  flere  vundne  Slag.  Kun  i  samme 
Grad,  som  vor  almindelige  Stilling  bliver  bedre,  bliver  Nor- 
ges Erobring  lettere.  Hoffet  i  Kjobenhavn  beregner  sine 
Modstandsmidler  efter  de  Kræfter,  som  det  forudsætter,  vi 
ville  bringe  i  Anvendelse  mod  det.  Saasnart  det  seer,  at 
der  er  budt  de  Franske  Holdt,  og  at  Deres  kgl.  Hoihed  be- 
finder sig  i  Spidsen  for  en  Armee,  paa  hvilken  for  en  stor 
Deel  alle  de  Allieredes  Forhaabninger  ere  rettede,  da  vil 
det  beslutte  sig  til  at  indvillige  i  det,  som  det  ikke  længere 
er  istand  til  at  undgaae.  —  De  Danske  ere  visselig  ikke 
ubekj endte  med  vor  Stilling. 

Idet  Deres  kgl.  Hoihed  opfordrer  mig  til  at  sammen- 
ligne Sverrigs  Opførsel  med  Danmarks,  berører  de  en  Gjen- 
stand,  som  vi  bedomme  med  fuldstændig  Overeensstemmelse. 
Men  da  Sporgsmaalet  om  Norge  ikke  umiddelbart  kunde 
afgjores  med  Vaabnenes  Magt,  var  det  min  Hensigt,  at 
undlade  unyttige  Trudsler. 

Deres  kgl.  Hoihed  havde  endnu  ikke  overskredet  Havet ; 
Deres  Tropper  vare  endnu  ikke  landede.  Skulde  jeg,  uop- 
horlig  trængt  af  nye  Begivenheder  og  i  Kamp  med  Fjenden, 
haabe  at   kunne  hoste  Fordele  af  et  Brud,    som  jeg  ikke 

strax  kunde  ledsage  med  Vaabenmagt?  Det  vilde  være  ble- 
vet en  reen  diplomatisk  Krig. 

Ulykkeligviis  er  det,  som  jeg  med  den  yderste  Grad  af 
Forsigtighed  søgte  at  undgaae,  dog  skeet.  De  Danske 
ere  vore  fjender,  fordi  de  ikke  ville  aftræde  Norge,  og 
de  svenske  Tropper  ere  uvirksomme,  fordi  det  er  mig 
umuligt,  strax  at  stille  Tropper  til  dette  Lands  oieblikkelige 
Erobring«. 

De  Korpser,  som  tilbodes  Carl  Johan,  vare  vel  et  tar- 
veligt Surrogat  for  de  lovede  35,000  Mand;  thi  Biilows 
Korps  havde  han  efter  den  preussiske  Traktat,  forudsat  at 
denne  blev  ratificeret,  gjort  Eegning  paa  at  erholde  jævn- 
sides med  det  russiske  Kontingent,  og  Wallm odens  Korps, 
som  var  af  tvivlsom  Værd,  havde  han  maaskee  gjort  sig 
lignende  Forhaabninger  om,  da  det  for  en  stor  Deel  bestod 
af  Tropper  i  engelsk  Sold ;  men  et  Afslag  nu  vilde  være  det 
Samme  som  et  Brud  med  Koalitionen.  Det  gjaldt  i  dette 
vigtige  -Øieblik  om  at  gjenerhverve  sig  nogen  Indflydelse 
paa  Samme  for  at  modarbeide  en  Fredsslutning  paa  det 
Grundlag,  .Østerrig  foreslog.  Desuden  forestod  der  jo  nu  en 
Vaabenhvile;  var  forst  Forsoning  indtraadt,  saa  vilde  han 
kunde  faae  et  Ord  at  sige  om  Planen  for  den  følgende 
Krig  og  faae  Leilighed  til  at  erholde,  hvad  der  nu  var 
nægtet  ham. 

Han  greb  altsaa  øieblikkelig  Tilbudet  og  sendte  Czaren 
følgende  Brev1): 

»Oberst  Pozzo  diBorgo  har  overbragt  mig  de  to  Breve, BTJ?  fa:er 

°  o  o  'af  iode  Juni. 

som  Deres  keiserlige  Majestæt  den  30te  Mai  i  Schweidnitz 
har  givet  ham  til  Besørgelse,  og  jeg  vil  ikke  tabe  et  øie- 
blik,  for  jeg  besvarer  dem.  Idet  jeg  læste  dem,  Sire,  følte 
jeg  den  dybeste  Kummer  over,  at  Deres  keiserlige  Majestæt 


l)  Af  10de  Juni.     Trykt  i  »Geshichte  der  Nordarmee«,  Side  41,   og  i 
Schinkels  minnen  VII,  Bilag  49. 

har  kunnet  tvivle  om  mit  Hjertes  Følelser,  der  ere  Dem 
saa  hengivne.  Troe  De,  Sire,  at  hverken  mit  oprigtige  Ven- 
skab for  Deres  keiserlige  Majestæt  eller  den  ubegrænd- 
sede  Tiltro,  jeg  sætter  til  Deres  Løfter,  nogensinde,  selv  i 
i  vore  Forklaringers  vanskeligste  øieblikke,  have  under- 
gaaet  den  mindste  Forandring.  Da  jeg  kj ender  Deres  Riges 
umaadelige  Hjælpekilder,  saa  har  jeg  rigtignok  holdt  fast 
ved  Haabet  om,  at  Deres  Majestæt  vilde  finde  Midler  til  at 
anvise  mig  det  i  vore  Traktater  lovede  Troppekorps,  fordi 
en  saadan  Forening  af  Kræfterne  vilde  love  de  lykkeligste 
Følger  for  den  fælles  Sag.  Men  det  Brev,  som  Deres  kei- 
serlige Majestæt  har  skrevet  til  mig,  og  som  er  sat  i  Pen 
med  det  Udtryk  af  Loyalitet  og  Aabenhjertighed,  som  De 
saa  vel  forstaaer  at  træffe,  oplyser  mig  paa  eengang  fuld- 
stændigt om,  hvad  jeg  har  at  vente  af  Dem,  og,  hvilken  Vei 
min  Pligt  og  Hengivenlied  for  Deres  keiserlige  Majestæt  fra 
nu  af  foreskriver  mig. 

Sire!  De  store  Begivenheder,  som  følge  saa  rask  paa 
hinanden,  tillade  os  ikke  mere  at  see  tilbage  paa,  hvad  der 
er  skeet.  Maatte  Erindringen  om  modstridende  Meninger 
for  stedse  være  begraven.  Kun  Nutiden  tilhører  os,  og,  idet 
vi  grunde  et  nyt  Tidsrum  af  gjensidig  Tiltro,  bliver  det 
ogsaa  et  nyt  Pant  paa  en  lykkelig  Fremtid. 

Jeg  har  igaar  erholdt  Underretning  om  den  d.  5te  i  denne 
Maaned  afsluttede  Vaabenstilstand  og  venter  hvert  øieblik 
en  Afskrift  af  den.  Saa  betænkelig  den  end  maa  synes,  saa 
er  Intet  tabt,  naar  ikke  dette  første  Skridt  til  en  Overeens- 
komst  med  den  fælles  Fjende  følges  af  et  andet,  mere  af- 
gjørende,  ved  hvilket  Fjenden  med  Pennen  kunde  befæste 
de  Fordele,  som  han  har  erhvervet  sig  med  Sværdet.  Kei- 
ser Napoleons  militaire  Stilling  er  altfor  udsat,  til  at  han 
ikke  skulde  forsøge  Alt  for  at  opnaae  Fred,  og  hans  Taktik 
i  Underhandlinger  er  endnu  virksommere  end  den  paa  Val- 
pladsen.    Deres  keiserlige  Majestæts  Fasthed  i  Forening  med 

den  preussiske  Konges  kan  tilintetgjøre  alle  disse  Forsøg,  og 
Europa  vil  være  reddet,  naar  vi  med  Udholdenhed  hellige 
os  til  dets  Forsvar.  Deres  keiserlige  Majestæt  har  seet  Deres 
Riges  gamle  Hovedstad  fortæres  af  Flammer,  fortæres  midt 
iblandt  de  fjendtlige  Skarer,  som  vare  komne  fra  Rhinens 
Bredder  for  at  erobre  den;  havde  De  dengang  givet  efter 
for  Keiser  Napoleons  fristende  Fredstilbud,  saa  vilde  Deres 
Majestæt  nu  fra  Kremls  Ruiner  have  seet  Europa  i  Lænker. 
Men  De  modstod  alle  Intriguer  og  Trudsler,  Rusland  blev 
befriet,  og  Fastlandet  fik  atter  Haab.  Maatte  den  samme 
Fremgangsmaade  i  dette  -Øieblik  blive  kronet  med  det 
samme  Held.  Jo  alvorligere  den  nærværende  Krise  er,  desto 
mere  maae  de  forbundne  Magter  ledes  af  Enighed  og  Ud- 
holdenhed. Enhver  særegen  Biinteresse  maa  udsættes  af 
Hensyn  til  den  store  Sag,  hvis  Forsvarere  vi  ere.  Min  Fø- 
lelse og  min  Forstand  sige  mig,  at  vi  ville  føre  den  til  Ende 
med  Ære. 

Lader  os  anvende  de  6  Uger,  Vaabenstilstanden  giver 
os,  til  at  forstærke  vor  Hær  og  bringe  vore  Operationer  i 
indbyrdes  Overeensstemmelse,  men  fremfor  Alt  til  at  ind- 
virke endnu  stærkere  paa  det  østerrigske  Hofs  Tiltro,  og  det 
navnlig  ved  at  vise  os  i  den  Forfatning,  at  vi  kunne  be- 
gynde Krigen  igjen  paa  en  virksom  Maade,  saa  troer  jeg, 
at  vi  ud  af  denne  Vaabenhvile  kunne  drage  en  virkelig  Nytte, 
som  i  hvert  Fald  maa  foretrækkes  for  Chancerne  af  et  nyt 
Slag,  som  umiddelbart  havde  kunnet  føre  til  Fred. 

Naar  Deres  keiserlige  Majestæt  og  Kongen  af  Preussen 
ere  besluttede  paa  endnu  engang  at  overgive  det  store  Spørgs- 
maal  om  Europas  Frihed  til  Vaabnenes  Afgjørelse,  forudsat, 
at  Keiser  Napoleon  ikke  indlader  sig  paa  Betingelser,  som  yde 
en  sikker  Garanti  for  Fredens  Varighed,  saa  foreslaaer  jeg 
Deres  keiserlige  Majestæt  i  Tilfælde  af,  at  den  forenede 
Hovedhær  endnu  ikke  ved  Vaabenstilstandens  Udløb  har 
trukket  betydelige  Forstærkninger  til  sig,   at  lade  den  for- 

blive  bag  Oderen,  til  den  numerisk  er  Fjendens  Stridskræfter 
voxen.  Imidlertid  vilde  jeg  kunne  gribe  Offensiven,  dersom 
Deres  keiserlige  Majestæt  og  Kongen  af  Preussen  strax 
stillede  de  Korpser  til  min  Eaadighed,  hvis  Styrke  er  an- 
ført nedenfor.  Naar  jeg  føier  30,000  Svenskere  til  det 
Troppetal,  vilde  jeg  kunne  aabne  Felttoget  med  mere  end 
60,000  Mand,  uden  at  regne  et  Korps  paa  15,000  Mand,  som 
jeg  maatte  efterlade  i  Hamburg  og  Liibek  for  at  maskere 
de  Danske  og  Franske1).  Dette  sidste  Korps  i  Forening 
med  Mecklenburgs  Landstorm,  hvis  Udskrivning  Hertugen 
har  lovet  mig,  har  i  alle  Tilfælde  sit  sikkrede  Tilbagetog  til 
Halvøen  Dars,  som  jeg  lader  forskandse,  eller  til  Ribnitz, 
som  skal  være  en  god  Stilling,  eller  endelig  til  Stralsund, 
der  ogsaa  meget  snart  ved  de  Værker,  som  jeg  der  lader 
bygge,  vil  blive  omskabt  til  et  fortræffeligt  Brohoved  for 
øen  Rugen.  Naar  jeg  da  gaaer  frem  imod  den  franske 
Hærs  venstre  Flanke  eller  Ryg,  vil  den  blive  tvungen  til  at 
vende  sig  mod  mig,  og  den  russisk-preussiske  Hær  vil 
derved  faae  Lettelse.  Følger  denne  saa  Keiser  Napoleons 
Bevægelser,  vil  den  finde  gunstige  -Oieblikke  til  atter  at 
gribe  Offensiven,  og  Resultatet  af  vore  Anstrængelser  maa 
blive  Fjenden  fordærveligt. 

Saaledes,  Sire,  ville  vi  sprede  de  Skyer,  som  for  et 
-Øieblik  have  fordunklet  Klarheden  i  vore  gjensidige  Forhold. 
Paa  den  Maade  maa  Fastlandet  af  Deres  Riges  Stridskræfter 


*)  Saaledes  er  Brevet  oversat  i  »Geschichte  der  Nordarmee« ;  I  Schinkels 
minnen  er  Stedet  oversat  saaledes:  »som  jeg  maatte  efterlade  for 
at  maskere  de  Danske  og  Franske  i  Hamburg  og  Liibek«.  De  to 
Læsemaader  give  en  forskjellig  Opfattelse,  men  den  i  »Geschichte 
der  Nordarmee «  er  vistnok  rigtigst,  da  Carl  Johans  Ønske  (see  ne- 
denfor Side  246)  endnu  gik  ud  paa:  at  angribe  Holsteen  og,  efterat 
have  beseiret  de  Franske  og  Danske  der,  efterlade  15,000  Mand  i 
Hamburg  og  Liibek,  inden  han  fortsatte  Operationerne.  Maaskee 
er  Udtrykket  i  den  franske  Original,  som  vi  ikke  kjende,  med  Flid 
sat  paa  Skruer. 

og  Deres  Grundsætningers  Loyalitet  vente  den  Ko  og  den 
Uafhængighed,  som  det  kan  gjøre  Fordring  paa.  Tydsk- 
lands  Folkeslag  forlange  en  Fører.  Det  østerrigske  Hof 
kan  ikke  forblive  ligegyldigt  for  det  glimrende  Kald,  dets 
egen  Sikkerhed,  dets  Hæder,  dets  Krigsmagt  og  de  under- 
trykkede Folk  anvise  det.  Endnu  ere  Elementer  for  en 
lykkelig  Udgang  forhaanden.  Adsplittede  vilde  de  kun  blive 
til  vor  Fjendes  Fordeel,  forenede  sikkre  de  Verdens  Ro. 
Ja,  Sire,  i  dette  øieblik  at  modtage  en  Fred,  dikteret  af 
Keiser  Napoleon,  er  det  Samme  som  at  lægge  en  Gravsteen 
paa  Europa,  og  naar  den  Ulykke  indtræder,  ville  alene  Eng- 
land og  Sverrig  forblive  uantastede. 

Men  hvilke  Deres  Majestæts  Beslutninger  end  monne 
være  —  Krig  eller  Fred  —  saa  beder  jeg  Dem  om  at  være 
overbeviist  om,  at  jeg  ved  enhver  Leilighed  med  fuld  Tiltro 
skal  komme  Deres  -Ønsker  imode.  Jeg  troer,  det  er  vig- 
tigere nu  end  nogensinde  for,  at  der  ikke  bestaaer  nogen 
Forskjellighed  i  Anskuelser  mellem  os,  og  for  at  komme 
dertil  synes  mig  Intet  mere  passende  end  en  personlig  Sam- 
menkomst. I  saa  Henseende  er  Politikken  i  fuldstændig 
Overeensstemmelse  med  mit  Hjertes  ønsker,  og  jeg  vilde 
fole  mig  lykkelig,  hvis  Deres  keiserlige  Majestæt  og  Hs. 
Majestæt  Kongen  af  Preussen  vilde  benytte  den  Ro,  som 
Vaabenstilstanden  giver,  og  komme  til  Berlin  eller  et  andet 
i  Nærheden  beliggende  Sted,  som  Deres  keiserlige  Maje- 
stæt maatte  ville  bestemme.  En  Times  mundtlig  Samtale 
er  under  de  øieblikkelige  trængende  Omstændigheder  meget 
mere  afgjørende  for  Forhandlingernes  raske  Gang  end  en 
maanedlang  Korrespondance. 

Generallieutenant  Skjøldebrand  vil  have  den  Ære  at 
overrække  Deres  keiserlige  Majestæt  dette  Brev.  Da  han 
har  den  Lykke,  allerede  at  være  kjendt  af  Dem,  og  besidder 
min  hele  Tiltro,  beder  jeg  Deres  Majestæt  om  heller  ikke 
at  unddrage  ham  Deres. 

16* 

Naar  Deres  Majestæt,  som  jeg  haaber,  ved  dette  Brev 
er  bleven  beroliget  med  Hensyn  til  mine  Hensigter  og  Pla- 
ner, saa  vilde  jeg  ønske,  at  De  i  samme  vilde  finde  et 
yderligere  Motiv  til  at  holde  ud  i  den  ædle  Kamp,  som  De 
har  foretaget  Dem;  og  gid  De  aldrig  vilde  tvivle  om  det 
urokkelige  og  af  alle  menneskelige  Begivenheder  uafhængige 
Venskab  og  den  oprigtige  Hengivenhed,  jeg  nærer  for  Dem. 

Oversigt 
Generallieutenant  v.  Biilows  Korps   .     .     .     25,000  Md. 

—  Grev  v.  Tauentziens    do.      ...       6,000    — 

—  Grev  v.  Wallmodens  do.      ...       6,000    — 

—  Grev  v.  Woronzoffs    do.      ...       4,000    — 
Detacherede  Batailloner,    som  kunne  hid- 
drages fra  -Østersøprovindserne  og  Fin- 
land      .       6,000    — 

Total  47,000  Md. 
(Egenhændig  Efterskrift). *) 
Da  jeg  er  saa  overordenlig  beskæftiget,  har  det  ikke 
været  mig  muligt  at  skrive  dette  lange  Brev  med  egen 
Haand.  Imidlertid,  Sire,  kan  jeg  ikke  modstaae  den  For- 
noielse,  at  gjentage  for  deres  keiserlige  Majestæt  det  le- 
vende ønske,  at  de  nærværende  Forhold  maatte  begrunde 
en  evig  Forbindelse  mellem  Rusland  og  Sverrig.  Hævn  og 
Redning  for  Europa!  Dette,  Sire,  er  vort  Kald,  vi  ville  op- 
fylde det.  Derfor  borge  mig  Deres  Majestæts  Grundsæt- 
ninger og  ophoiede  Egenskaber,  som  strax  fra  Begyndelsen 
af  trak  mine  og  hele  Verdens  .Øine  hen  paa  Dem.  Hvor 
mange  ønsker,  hvor  mange  Sukke  ere  ikke  i  dette  øieblik 
rettede  mod  den  keiserlig  russiske  Leir!  Deres  Majestæt 
tilhører  ikke  blot  Rusland,  men  hele  Verden!  Det  var  det 
Sprog,  jeg  for  10  Maaneder  siden  havde  den  Ære  at  hen- 
vende til  Dem,  og  sandelig,  dengang  var  den  politiske  Stil- 


x)  Som  Svar  paa  en  lignende  fra  Czaren  i  dennes  Brev  af  30te  Mai. 

ling  langt  anderledes  end  den  nuværende.  Dengang  vare 
østerrig  og  Preussen  imod  Dem.  Nu,  Sire,  gjør  Preussen 
fælles  Sag  med  Deres  Majestæt,  østerrig  er  i  det  Mindste 
neutralt,  og  Tydskland  kalder  paa  os.  Tydskland  væbner  sig, 
det  venter  paa  os  og  besværger  os  at  forblive  evige. 

Modtag,  Sire,  mine  bedste  ønsker  og  min  Deeltagelse 
for  Alt,  hvad  der  angaaer  Dem«. 

Carl  Moltke  var  indtil  nu  forbleven  i  det  russiske  Ho-can  Moltkes  Af- 
vedkvarteer,  ventende  paa,  at  Czaren  skulde  bevilge  ham  enr  ^ke  Hove™s" 
Afskedsaudiens.  Nesselrode  gjorde  endnu  alt  muligt  for  tvarteer. 
at  bevæge  Danmark  til  at  slutte  sig  til  Koalitionen  eller, 
hvis  dette  ikke  kunde  skee,  da  i  det  Mindste  forblive  neu- 
tralt. Den  danske  Gesandt  truede  paa  denne  Tid  med,  at 
en  fortsat  Fordring  paa  Norge  vilde  bevæge  Kongen  til  at 
indkalde  de  danske  og  norske  Stænder,  og  Nesselrode  forstod 
saa  vel,  hvad  Meningen  var  med  denne  Trudsel,  at  han, 
som  det  synes,  sogte  at  bevæge  England  til  Maadehold,  idet 
han  i  en  Depeche,  som  den  16de  afgik  til  den  russiske 
Gesandt  Lieven  i  London,  skal  have  paalagt  denne  at  gjore 
det  engelske  Hof  opmærksomt  paa,  at  en  Sammenkaldelse  af 
de  danske  og  norske  Stænder  utvivlsomt  vilde  fore  til  en  ny 
Calmarunion  til  Fordeel  for  Kongen  af  Danmark1),  eftersom 
Kronprindsen  af  Sverrig,  hvad  Lowenhjelm  selv  havde  sagt, 
havde  et  stort  Parti  mod  sig  i  Sverrig. 

Carl  Moltke  skulde  den  15de  Juni  have  havt  Afskeds- 
audiens; men  saa  kom  Meddelelsen  om  den  Behandling,  der 
var  bleven  Gesandterne  fra  det  svenske  Hovedkvarteer  til 
Deel  i  Kjobenhavn,  og  om,  at  Suchtelen  ikke  havde  faaet 
Lov  til  at  sætte  Foden  iland.  Dette  opirrede  Czaren  saa 
stærkt,  at  han  ikke  vilde  bevilge  den  danske  Gesandt  nogen 
Audiens, 


x)  See   Carl  Moltkes  Depeche  til  Rosenkrantz  af  6te  Juli  1813.     (Kopi 
i  G.  A.) 

Ved  Afskeden  sagde  Nesselrode  endnu,  at  det  ikke  var 
Euslands  ønske,  at  Danmark  afstod  Norge,  og  at  Alt  endnu 
lod  sig  arrangere,  naar  blot  Kongen  forblev  neutral.  Han 
sluttede  med  omtrent  de  samme  Ord,  hvormed  han  havde 
modtaget  den  danske  Gesandt:  »Handl  i  vor  Faveur,  og 
I  skulle  ikke  komme  til  at  afstaae  Norge;  thi  vi  have  da 
et  Paaskud  til  ikke  at  opfylde  Traktaten  til  Åbo«. 

Det  kunde  imidlertid  ikke   længe   blive    ubekjendt,  at 
Danmark  havde  indgaaet  en  fast  Forbindelse  med  Frankrig, 
og  dette  bidrog  naturligviis  til  at   lette  Koalitionens  For- 
soning med  Carl  Johan. 
caruohan  j)en  ^  ^e  junj    Dagen  efter  at  Carl  Johans  sidstmed- 

ligeoverfor 

Preussen,  deelte  Brev  til  Czaren  var  afgaaet,  ankom  den  preussiske 
Oberstlieutenant  Ende  til  det  svenske  Hovedkvarteer  for  at 
forhore  sig  om  Kronprindsens  Planer.  Denne  Mand  var  vel- 
kommen. Ligesom  Carl  Johan  i  Brevet  til  Czaren  havde  an- 
modet om  en  personlig  Sammenkomst  med  denne,  udtrykte 
han  for  Ende  Ønsket  om  at  lære  den  preussiske  Konge  at 
kjende  og  med  ham  aftale  Operationsplanen.  Ved  at  tale 
om  Alt,  hvad  der  var  Oberstlieutenanten  velbehageligt  at 
hore,  saaledes  f.  Ex.  om  de  store  Udvidelser,  Preussen  burde 
have,  og  ved  ikke  at  forsmaae  saadanne  Midler,  som  at 
lade  Wetterstedt  gjore  Ende  den  Meddelelse,  at  Napoleon  for 
at  formaae  Sverrig  til  Frafald  havde  budt  det  ikke  alene 
Norge  og  Finland,  men  ogsaa  Stettin,  lykkedes  det  ham 
fuldstændigt  at  vinde^  Kongen  af  Preussens  Sendebud,  som 
vendte  hjem  med  den  storste  Beundring  for  og  Tillid  til 
den  svenske  Kronprinds. 

Med  Hensyn  til  Operationsplanen  havde  Ende  hjem- 
bragt Carl  Johans  Udtalelser,  hvilke  ere  mærkelige,  fordi  de 
vise,  at  han  endnu  efter  Brevet  til  Czaren  holdt  fast  ved  sin 
egenlige,  stadige  Tanke,  at  falde  over  Danmark.  »Der  var  for- 
skjellige  Veie  at  gaae«,  havde  han  sagt,  enten  at  opstilleet 
Observationskorps  mod  Hamburg  og  Holsteen  og  med  Resten 
gaae  over  Berlin  tilBauzen  eller  over  Wittenberg  til  Leipzig 


Konferencen  i 

for  at  virke  paa  de  Franskes  Tilbagetogslinie  eller  at  op- 
stille et  Observationskorps  mod  Berlin  og  med  Resten  gaae 
mod  Hamburg,  Llibek  og  Holsteen.  Den  sidste  Plan  fore- 
trak han,  han  vilde  da  kaste  de  Franske  og  Danske  til- 
bage over  Eideren,  efterlade  et  Korps  paa  20,000  Mand  for 
at  holde  dem  i  Skak  der  og  med  Resten  passere  Elben, 
gjøre  sig  til  Herre  over  Elbens,  Wesers  og  Emses  Mun- 
dinger og  derpaa  efter  Omstændighederne  rette  sine  videre 
Operationer  mod  Holland  eller  Westphalen«. 

Den  personlige  Sammenkomst  blev  bevilget  af  begge  Mo- 
narkerne, som  i  den  Anledning  lovede  deres  Tilstedeværelse 
den  9de  Juli  paa  Slottet  ved  den  lille  By  Trachenberg,  og 
den  svenske  Kronprinds  begav  sig  derhen  i  en  stor  Bue 
gjennem  Polen  for  ikke  at  komme  de  franske  Fæstninger 
nær.  Først  under  dette  Møde  blev  Carl  Johan  bøiet  ind 
under  de  Forbundnes  Hensigter,  idet  Ingen  kunde  samstemme 
i  den  Plan,  han  havde  fremstillet  som  den  bedste.  Man 
kom  til  Enighed  om  Operationsplanen  i  det  følgende  Felt- 
tog og  fastsatte  under  Forudsætning  af  østerrigs  Tiltræ- 
delse Følgende: 

»Der   dannes    3  Hære,  Nordarmeen,    Hæren   i  Schle- De  Forbundnes 
sien  og  Hovedhæren  i  Bøhmen.  operationSpiaD. 

Nordarmeen,  som  stilles  under  Kronprindsen  af  Sver- 
rigs  Befaling,  skal  lade  15  å  20,000  Mand  blive  staaende 
ligeoverfor  de  Danske  og  Franske  og  iøvrigt  forsamle  sig 
i  Egnen  om  Treuenbrietzen,  Syd  for  Berlin,  for  efter  Vaa- 
benstilstandens  Udløb  at  gaae  frem  til  Elben,  overskride 
denne  Flod  mellem  Torgau  og  Magdeburg  og  indslaae  Veien 
til  Leipzig. 

Hæren  i  Schlesien  skal,  efterat  have  afgivet  Største- 
delen af  sin  Styrke  til  Hovedhærens  Forstærkning,  operere 
paa  Elben,  men  undvige  Kamp,  indtil  Forholdene  tillade 
den  at  forstærke  enten  Nord-  eller  Hovedhæren. 

Hovedhæren  skal  efter  Omstændighederne  enten  rykke 
frem  mod  Schlesien,  Sachsen  eller  Bayern.  Hvis  Napoleon 
gaaer  den  imøde,  skal  Kronprindsen  af  Sverrig  ile  frem  mod 
Eyggen  af  den  franske  Hær.  Hvis  Napoleon  derimod  gaaer 
mod  Kronprindsen,  skal  det  Omvendte  være  Tilfældet. 
Traktaten  mei-         Efter  at  dette  for  de  Forbundne    saa   vigtige  Kesultat 

lém  Sverrig1  og 

Preussen,  var  naaet,  begav  Carl  Johan  sig  tilbage  til  Stralsund,  in- 
spicerede kort  efter  Biilows  Korps  i  Berlin  og  traadte  saa- 
ledes  faktisk  ind  i  Operationerne.  Kongen  af  Preussen  begav 
sig  til  Berlin  for  en  kort  Tid,  og  inden  sin  Afreise  derfra 
undertegnede  han  den  22de  Juli  Traktaten  mellem  Sverrig 
og  Preussen,  hvilken  der  nu  ikke  længere  var  nogen  Grund 
til  at  opsætte.  Den  er  en  of-  og  defensiv  Alliancetraktat, 
i  hvilken  Sverrig  tiltræder  Principet  i  Traktaten  mellem 
Rusland  og  Preussen,  og  sidstnævnte  Stat,  hvad  der  er  be- 
stemt i  Traktaterne  mellem  Sverrig  og  Rusland  om  Norge. 
Det  siges  dernæst,  at  de  kontraherende  Parter  ere  enige  i,  at  de 
første  Krigsforetagender  skulle  foretages  mod  Frankrigs  Fæst- 
ninger og  Stillinger  i  Nordtydskland  (Art.  IV),  og  at  Preussen 
forpligter  sig  til,  saasnart  Kongen  af  Sverrig  ha  r  et  Korps  paa 
30,000  Mand  Svenske  i  Nordtydskland,  til  hvilket  russiske  og 
engelske  Tropper  ville  slutte  sig,  at  forene  et  Korps  paa 
27,000  Mand  med  ham  (Art.  VI).  lovrigt  indeholder  Trak- 
taten Intet  af  Interesse  uden  følgende  3  hemmelige  Artikler: 
»1.  Sverrig  nedlægger  ikke  Vaabnene ,  før  Preussen  i 
statistisk,  geographisk  og  finansiel  Henseende  har  gj  en  vundet 
sin  Stilling  fra  1806.  Kongen  af  Sverrig  forpligter  sig  til 
at  anvende  alle  de  Erobringer,  han  ved  Vaaben  eller  Under- 
handlinger maatte  erhverve  sig  i  Nordtydskland,  til  at  for- 
større Preussen  med,  dog  med  Undtagelse  af  Huset  Han- 
novers Besiddelser  og  de  Landsdele,  som  efter  en  fælles 
Overeenskomst  mellem  de  to  høie  kontraherende  Parter 
kunne  tjene  til  at  holde  Danmark  skadesløst,  hvis  denne 
Magt  bestemmer  sig  til  frivillig  at  afstaae  Norge  til  Sverrig 

paa  de  Betingelser,    som  ere  aftalte  med  Storbritannien    og 
Rusland. 

2.  I  Tilfælde  af,  at  Norge  enten  ved  Danmarks  fri- 
villige Afstaaelse  eller  ved  dets  Befolknings  egen  Beslut- 
ning eller  som  Følge  af  militaire  Begivenheder  bliver  for- 
enet med  Sverrig,  før  at  Preussen  endnu  har  modtaget  de 
Grændser,  som  Traktaten  lover  det,  forpligter  Kongen  af 
Sverrig  sig  til  at  tilbageholde  i  Tydskland  et  Korps  paa 
mindst  25,000  Mand,  som  tilligemed  det  stipulerede  preussiske 
Korps  skal  staae  under  Kronprindsens  Befaling,  indtil  -Øie- 
medet  er  opnaaet.  Paa  samme  Maade  forpligter  Kongen  af 
Preussen  sig  til,  hvis  Norges  Forening  med  Sverrig  ikke 
er  fuldfort  paa  det  Tidspunkt,  da  Preussen  har  modtaget 
sine  udvidede  Grændser,  at  give  Hs.  svenske  Majestæt  et 
Korps  paa  15,000  Mand  Preussere  for  at  bevirke  Norges 
Erobring  og  at  lade  dette  forblive  til  den  svenske  Konges 
Raadighed,  indtil  Foreningen  er  fuldbragt. 

3.  Begge  Parter  skulle  søge  at  vinde  østerrig  for 
deres  Sag«. 

I  Kjobenhavn  vare  Forhandlingerne  mellem  Alquier  0gForhandlia"erue 

mellem  Frankrig 

Rosenkrantz  begyndte  strax  efter  Kaases  Hjemkomst.  Efter  og  Danmark. 
Rosenkrantzes  Formening  kom  det  an  paa  1)  at  beholde 
saa  mange  Tropper  som  muligt  paa  Sjælland  og  2)  at  faae 
Penge.  Der  havde  —  paa  Grund  af  Davouts  Raad  i  saa 
Henseende  —  været  skrevet  til  Kaas  om  at  begjære  5  Millioner 
af  den  Hamburg  paalagte  Strafskat  som  Afdrag  paa  det  Be- 
løb, Danmark  havde  tilgode  fra  Bernadottes  Ophold  i  Landet ; 
men  Brevet  var  kommet  for  seent  til  Dresden.  Fordringen 
kunde  nu  stilles  i  Kjobenhavn,  men  Kongen  vilde  nødig 
røre  for  meget  herved,  da  Pengebevillinger  som  bekjendt 
vare  Napoleons  svage  Side.  Han  skrev  til  Rosenkrantz1), 
at  det  var  godt  at  have  5  Millioner,  men  man  maatte  ikke 
lægge  Vægt  derpaa,  naar  Traktatens  Underskrift  derved  for- 


l)  Skrivelse  fra  Kongen  til  Rosenkrantz  af  6te  Juli  1813.     (Kopi  i  G.  A.) 

sinkedes.  Senere  frafaldt  han  heelt  denne  Fordring  og  er- 
klærede sig  tilfreds,  naar  han  fik  5000  Centner  Krudt1), 
Forpleining  til  Hjælpekorpset  og  Udsigt  til  Garanti  for  et 
Laan  i  Amsterdam;  men  han  havde  øie  for  noget  Hoiere 
og  slog  endog  paa  Sverrigs  Forening  med  Danmark  som  det 
bedste  Middel  til  at  gjore  Ende  paa  Tvistighederne  i  Norden2). 

Man  blev  snart  enig  om  Traktatens  forskjellige  Punkter. 
Kun  om  eet  var  der  nogen  Dissents,  idet  Alquier  lagde  Vægt 
paa  at  faae  saa  mange  Ryttere  som  muligt,  medens  Rosen- 
krantz  af  Hensyn  til  den  vanskelige  Belttransport  ikke  vilde 
indrømme  flere  end  de  1500,  som  vare  Vest  for  Storebelt.  Men 
i  sidste  -Øieblik  gjorde  den  franske  Gesandt  Garantien  for  et 
Laan  afhængig  af,  at  Danmark  lagde  600  Ryttere,  det  er  4 
Eskadroner  af  den  paa  Sjælland  værende  Styrke,  til,  og  det  blev 
da  bevilget3). 

Den  10de  underskreves  i  Kjobenhavn  Traktaten  samt 
en  speciel  og  hemmelig  Konvention  for  Udførelsen  af  samme. 

Traktaten  indeholdt  Følgende4): 

»1)  De  to  kontraherende  Parter  garantere  hinanden  deres 
Besiddelsers  Integritet  saavel  i  Europa  som  Kolonierne. 

2)  Da  Rusland  efter  Aftale  med  England  har  forplig- 
iraktaten  af  tet  sig  til  at  understøtte  Sverrigs  Attraa  efter  at  erobre 
Norge,  og  Preussen  har  tiltraadt  disse  Forpligtelser,  som 
ved  deres  Beskaffenhed  sætte  Sverrig,  Rusland  og  Preussen 
i  fjendtligt  Forhold  til  Danmark,  da  endvidere  Sverrig  har 
rettet  sine  Erobringsplaner  mod  en  med  Frankrig  forbunden 
Magt,  uagtet  det  havde  Kundskab  om  den  d.  31te  Oktbr. 
1807  ved  Traktaten  i  Fontainebleau  stipulerede  Garanti  for 


*)  Danmark  kunde  af  Mangel  paa  Salpeter  ikke  fabrikere  Krudt  i  til- 
strækkelig Mængde. 

2)  Skrivelsen  fra  Kongen  til  Rosenkrantz  af  6te  Juli. 

3)  Brev  fra  Rosenkrantz  til  Kongen  af  9de  Juli.     (G.  A.) 

4)  Trykt    i    Venturinis    Chronik    des    neunzehnten    Jahrhunderts    og 
Clerqs  Recueil  des  traités  de  la  Franee,  II,  386. 

de  danske  Stater,  da  det  tilmed  i  Forening  med  England, 
Rusland  og  Preussen  har  paataget  sig  den  Forpligtelse,  at 
tvinge  Danmark  til  at  forene  sine  Stridskræfter  med  Frank- 
rigs Fjender  for  paa  det  franske  Eigsgebet  at  erobre  en 
Skadeserstatning  for  Norge,  saa  ville  begge  de  høie  kontra- 
herende Parter  erklære  Krig,  Frankrig  mod  Sverrig,  Dan- 
mark mod  Kusland,  Sverrig  og  Preussen.  Krigserklæringen 
skal  fra  begge  Sider  finde  Sted  inden  de  første  24  Timer, 
efterat  Ophoret  af  den  nuværende  mellem  Frankrig  og  Kus- 
land og  deres  Allierede  bestaaende  Vaabenstilstand  er  be- 
kjendtgjort. 

3.  Begge  de  kontraherende  Magter  love  at  hjælpe  hin- 
anden med  alle  deres  Kræfter  til  Forsvar  af  den  fælles  Sag. 

4.  De  love  ligeledes  kun  efter  indbyrdes  Aftale  at 
underhandle  om  Fred  med  deres  fælles  Fjender. 

5.  De  tidligere  mellem  begge  Parter  bestaaende  Trak- 
tater blive  stadfæstede  i  alle  Punkter,  forsaavidt  de  ikke 
ere  forandrede  ved  denne  Traktat. 

6)  Nærværende  Traktat  skal  ratificeres,  og  Ratifikatio- 
nerne udvexles  i  Dresden,  senest  inden  14  Dage«. 

Den  specielle  og  hemmelige  Overeenskomst 
lyder  saaledes1): 

»1.  Kongen  forener  med  Frankrig  en  Division  paa 
10,000  Mand  Fodfolk,  2,100  Ryttere  samt  40  Kanoner, 
hvoraf  20  6i?'s  og  20  3^'s.  Dette  Korps  paa  12,600 
Mand  skal  være  til  fuld  Raadighed  for  Keiseren,  som  kan 
fore  det,  hvorhen  han  vil,  selv  til  Weichselen,  naar  der  ikke 
er  Uroligheder  i  Holsteen,  Slesvig  eller  Jylland. 

Da  den  største  Deel  af  Hesttropperne  nu  er  paa  Sjæl- 
land, og  Kongen  har  forpligtet  sig  til  derfra  at  tage  4  Eska- 
droner for  at  komplettere  de  2100  Heste,    som  han    sætter 


')  En  Extrakt  meddeeltes  den  bevægelige  Armeedivision   og   findes   i 
A.  A.  Konventionen  er  trykt  heelt  i  Clerq:  recueil  destraités,  11,387. 

til  Keiserens  Kaadighed,  forpligter  Kongen  sig  til  at  benytte 
det  første  -Øieblik,  Fjenden  lader  Passagen  over  Storebelt 
fri,  til  at  sende  disse  600  Ryttere. 

2.  Keiseren  forpligter  sig  til  at  have  i  32te  Division,  be- 
redt til  at  hjælpe  Holsteen,  Slesvig  og  Jylland,  hvis  disse  Lands- 
dele skulde  blive  angrebne,  en  Styrke  af  15,000  Mand  Fod- 
folk, 1500  Heste  og  forholdsmæssigt  Artilleri,  ialt  20,000 Mand. 

3 .  Enhver  af  de  2  Magter  vil  holde  20  Kanonchalupper 
eller  Baade  for  at  forsvare  Elben  fra  dens  Munding  til  Hamburg. 

Hs.  danske  Majestæt  er  af  Hensyn  til  sine  mellem  El- 
ben og  Eideren  boende  Undersaatters  Handelsinteresser  nød- 
saget til  at  forlange,  at  8  af  de  20  Kanonchalupper,  som  han 
skal  levere,  skulle  kunne  bruges  til  at  konvoiere  danske  Skibe, 
som  handle  paa  Kysten  ligeoverfor  Helgoland,  men  de  skulle 
tage  fast  Stilling  paa  Elben,  naar  enten  Fjenden  trænger 
derind,  eller  de  franske  øvrigheder  rekvirere  dem. 

4.  Hamburg  og  Gllickstadt  skulle  befæstes  og  provian- 
teres, saa  de  kunne  udholde  en  Beleiring  og  mindst  6  Maa- 
neders  Blokade. 

5.  Kongen  af  Danmark  forpligter  sig  til  strax  og 
umiddelbart  at  true  Sverrig  enten  ved  Udrustninger  i  Norge 
eller  ved  fra  Sjælland  at  gjore  Demonstrationer  mod  Sverrig. 
Naar  Kongen  af  Danmark  skulde  faae  mindre  Brug  for 
Tropper  i  sine  Stater,  vil  han  forøge  Styrken  af  den 
Division,  som  skal  operere  med  den  franske  Hær,  saafremt 
han  ikke  forhindres  deri  af  bydende  Omstændigheder. 

6.  Naar  den  danske  Division  skal  optræde  udenfor  dansk 
Territorium,  skal  den  have  Forpleining  og  Sold  af  Frankrig. 
Solden  skal  betales  efter  de  for  de  franske  Tropper  gjældende 
Regler,  Grad  for  Grad  og  Mand  for  Mand.  Naar  det 
franske  Korps  kommer  paa  dansk  Territorium,  skal  det  for- 
pleies  af  Danmark.  De  danske  Tropper,  som  alt  ere  an- 
vendte paa  den  32te  Militairdivisions  Grund,  ville  modtage 
den  franske  Sold  fra  den  Dag,  Ratifikationen  udvexles. 

7.  Naar  som  Følge  af  de  militaire  Operationer  svensk 
Pommern  og  Rugen  okkuperes  af  den  forbundne  Styrke, 
skal  denne  Provinds  overlades  Danmark  indtil  Freden.  Det 
danske  Flag  skal  heises  der.  Fæstningskommandanterne 
skulle  søges  mellem  de  danske  Officerer.  Garnisonerne  sam- 
mensættes baacle  af  franske  og  danske  Tropper  i  det  For- 
hold, som  Hs.  keiserlige  Majestæt  anseer  passende.  Landet 
skal  bestyres  af  Kongens  Agenter,  og  Kontributionerne  hæves 
for  hans  Hegning  samt  indgaae  i  hans  Kasse.  De  Garni- 
soner, som  det  danske  Korps  vil  behove  for  at  bevogte  Pom- 
mern og  Rugen,  skulle  tages  af  de  Tropper,  som  danne 
Divisionen. 

8.  Kongen  forpligter  sig  til  hurtigst  muligt  at  skafte 
den  franske  Hærs  Remontering  10,000  Heste,  som  skulle 
betales  af  Frankrig  kontant,  efterhaanden  som  Leveringerne, 
der  ikke  maae  være  under  150  Heste,  finde  Sted.  Hestenes 
Slags,  Alder  og  Priis  skulle  bestemmes  af  de  to  Regeringer 
efter  Overeenskomst. 

9.  Danmark  vil  ikke  give  noget  Asyl  i  Holsteen,  Slesvig 
eller  Jylland  for  Flygtninge  fra  32te  Militairdivision,  og  Frank- 
rig ikke  i  32te  Militairdivision  for  Flygtninge  fra  Danmark. 

10.  Da  Skibsfartens  og  Handelens  Ophor  har  bragt 
Kongens  Finanser  i  en  foruroligende  Grad  til  Forfald,  og  Hs. 
Majestæt  har  den  Hensigt  i  det  forrige  Kongerige  Holland 
at  stifte  et  Laan,  som  ikke  skal  overstige  8  Millioner  frcs., 
for  at  erholde  Hjælp  til  Bestridelsen  af  Krigsomkostningerne 
og  for  at  kunne  foretage  nogle  Operationer,  der  ere  skik- 
kede til  at  gjenopreise  hans  Papirssedlers  Kredit,  og  da  Kei- 
seren  vil  give  sin  Allierede  en  ny  Prøve  paa  den  Interesse, 
han  nærer  for  ham,  erklærer  Hs.  keiserlige  Majestæt,  at 
han  er  beredt  til  paa  den  meest  forbindende  Maade  at  yde 
sin  Garanti  for  dette  Laan. 

11.  Kongen  forpligter  sig  til  at  modtage  i  sine  Havne 
franske  Kapere  og  de  Priser,    de  fore  med  sig,    og  at  lade 

disse  Fartoier  nyde  Beskyttelse  af -Øvrighederne  efter  Kaper- 
reglementet.  Dog  er  det  udtrykkelig  fastsat,  at  for  at  er- 
holde Eet  til  at  beskyttes  og  ankre  i  Kongens  Havne  ere 
de  franske  Kapere  forpligtede  til  ikke  i  noget  Fald  at  optage 
enten  danske  Fartoier,  der  bære  Flag  og  have  autoriserede 
danske  Papirer  ombord,  eller  saadanne,  som  Hs.  Majestæt 
af  særegne  Hensyn  har  skjonnet  hensigtsmæssigt  at  give 
Licence. 

De  franske  Kapere  kunne  forst  begynde  deres  Farter 
fra  det  Tidspunkt,  Kongen  har  tilladt  sine  egne  Undersaat- 
ter  dette.  Den  fuldstændigste  Gjensidighed  skal  i  det  fran- 
ske Keiserdommes  Havne  finde  Sted  til  Gunst  for  danske 
Kapere. 

12.  De  to  Magters  Gesandtskaber  ved  de  forskjellige 
Hoffer  skulle  yde  hinanden  al  den  Hjælp,  som  de  formaae, 
og  gj ensidig  gjore  hinanden  bekj endte  med  de  politiske  Med- 
delelser, der  gjøres  dem,  samt  Alt,  hvad  der  iovrigt  vil  kunne 
interessere  begge  Magter. 

Nærværende  Konvention  skal  have  samme  Kraft  og 
Gyldighed,  som  om  dens  Artikler  havde  været  indrykkede  i 
den  offenlige  Traktat  af  denne  Dag.  Den  skal  ratificeres,  og 
Ratifikationerne  udvexles  paa  samme  Tid  som  ovennævnte 
Traktat«. 

Det  blev  bestemt,  at  Traktaten  indtil  Vaabenstilstandens 
Udlob  skulde  forblive  ligesaa  hemmelig  som  Konventionen, 
og  baade  den  danske  og  den  franske  øverstbefalende  under- 
rettedes derom.  Men  Kongen  lagde  strax  Haand  paa  Op- 
fyldelsen af  de  indgaaede  Forpligtelser. 
ivansuitninger         jjen  bevægelige  Armeedivision  fik  Navnet  Auxiliairkorps, 

Anledning  af  '    .  . 

Traktaten,  og  til  Fører  for  samme  udnævntes  r  rinds  Frederik  af 
Hessen,  som  var  kommen  tilbage  fra  Norge.  Til  at  kom- 
plettere Korpsets  Rytteri  bestemtes  de  fyenske  Dragoner  paa 
Sjælland,  hvilke  befaledes  til  Korsør  for,  efterhaanden  som 
Leilighed  dertil  gaves,  at  overføres  til  Fyen. 

Gliickstadts  Befæstning  var  alt  i  Gang.  Dens  Provian- 
tering overdroges  Chefen  for  Generalkvarteermesterstaben , 
Generalmajor  I.  Wolffgang  Haffner1),  hvem  der  i  det-Giemed 
anvistes  800,000  Kdlr.  Navneværdi. 

Betræffende  Opkjobet  af  de  10,000  Heste  varRemonte- 
kommissionen  bleven  adspurgt,  om  hvorvidt  den  turde  paa- 
tage sig  samme  mod  en  Godtgjørelse  af  10  pCt.,  og  den 
havde  erklæret  sig  istand  dertil  paa  det  Vilkaar,  at  Heste- 
udforsel  blev  forbudt,  saa  Kommissionen  blev  befriet  for 
udenlandske  Medopkjobere.  Da  Regeringen  under  de  ulykke- 
lige Finansforhold  ikke  kunde  undlade  at  forsøge  paa  at 
skaffe  Statskassen  umiddelbar  Fordeel  af  samme  Handel,  fik 
Remontekommissionens  Præses,  Oberst  C.  C.  Thienen,  den 
13de  Juli  følgende  Skrivelse  fra  Kongen2): 

»1)  Det  er  Vor  Hensigt,  at  disse  10,000  Hestes  Betaling 
til  Os  i  klingende  Mynt  skal  komme  Vore  Finanser  til  Gavn; 
derfor  skal  det  hele  Antal  Heste  kjøbes  for  Vor  Regning, 
2)  Du  har  med  Hensyn  hertil  at  lede  Handelen  saaledes,  at 
det  størst  mulige  Antal  kjøbes  i  de  danske  Provindser  og 
betales  i  danske  Penge«. 

Samtidig  forbødes  Hesteudførsel,  og  anvistes  der  ham 
et  Forskud  til  de  første  Indkjøb  paa  500,000  Rdl.  Navne- 
værdi. 

Den  Omstændighed,  at  Traktaten  ikke  maatte  bekjendt- 
gjores  før  Vaabenstilstandens  Udløb,  foraarsagede  mange 
Fortrædeligheder  i   Holsteen.     Befolkningens  Stemning   var 


*)  Johan  Wolffgang  Reinhold  Haffner,  Broder  til  Oberstlieute- 
nant  Wenzel  Haffner  i  Altona,  var  født  1770,  biev  Sekondlieutenant 
i  Artilleriet  1786,  Premierlieutenant  1789,  Kapitain  1794,  Aide  Gene- 
ralkvarteermester  1800,  Kompagnichef  ved  ridende  Korps  1805, 
senere  Adjudant  hos  Kronprindsen,  fik  1807  Majors  Karakteer,  hvor- 
næst  han  overførtes  til  Generalkvarteermesterstaben  somOberstlieute- 
nant  og  forfremmedes  videre  i  samme. 

*)  Skr.  fra  Kongen  til  Thienen  af  13de  Juli  (Kopi  i  G.  A.). 

Franskmændene  imod,  og  øvrighedernes  Holdning  var  saadan, 
at  den  engelske  Flaadekommandant  paa  Elben  f.  Ex.  troede 
at  kunne  henvende  sig  til  disse  med  et  Sporgsmaal,  om  de 
vilde  hjælpe  ham  til  Smughandelens  Beskyttelse,  hvilket 
dog  bevirkede  et  værdigt  afvisende  Svar  fra  den  holsteenske 
Sodefension.  Soldaterne  paavirkedes  af  deres  holsteenske 
Kvarteerværter ,  og  Følgen  deraf  var  idelige  Stridigheder 
mellem  disse  og  de  Franske.  Kongen  skrev  derfor  til  Schu- 
lenburg1):  »De  idelige  Optrin  mellem  Vore  og  de  Allierede 
geraade  ikke  Vore  Officerer  til  Ære  og  ere  en  Følge  af  den 
tydske  Tone  og  de  i  Tydskland  mod  Vore  Allierede  udkomne 
Libeller.  Det  er  saare  bedrøveligt,  naar  oplyste  Mænd  lade 
sig  henrive  til  Sligt  og  derved  glemme  deres  Pligter.  Vi 
befale  derfor  herved  allerhøist,  at  Ingen  af  Vore  Militaire 
maa  indlade  sig  i  politiske  Konversationer  eller  lade  sig 
forlyde  med  saadanne  Principer,  hvorved  man  vil  vise  sin 
Klogskab  ved  at  yttre  andre  Meninger  end  dem,  Vi  have 
antaget,  hvilke  maae  være  de,  der  ere  til  Statens  sande 
Gavn.  Saadant  troe  vi,  at  Vort  27  Aars  Arbeide  for  Staten 
vel  bør  være  Enhver  Borgen  for.  Det  befales  endvidere,  at 
samtlige  Eskadrons-  og  Kompagnichefer  samt  Batterikom- 
mandeurer  ideligen  bør  virke  paa  Mandskabet  ved  at  frem- 
stille for  det,  at  det  er  Vor  almindelige  Villie,  at  det  skal  holde 
Venskab  med  de  franske  Soldater,  og  at  Saadant  er  dob- 
belt Pligt,  da  ikkun  derved  paa  Kampens  Dag  Seir  og  Ære 
kan  vindes  af  Vore  Tropper«. 
Tumult  i  Liibek.  pe  forskjellige  Optrin,  som  havde  givet  Anledning  til 
denne  Skrivelse,  traadte  imidlertid  i  Skygge  for,  hvad  der 
den  10de  Juli  forefaldt  i  Lubek.  Ved  Uddelingen  af  Fou- 
rage paa  denne  Dags  Morgen  blev  en  fransk  Sergent  utaal- 
modig  over,  at  han  og  hans  Folk  skulde  vente  til  de  hol- 


*)  Brev  fra  Kongen  til  den  bevægelige  Armeedivision  af  11.  Juli  1813. 

steenske  Ryttere  vare  expederede.  Han  gik  ind  mellem 
disse  for  at  skynde  paa  dem  og  gav  En  af  dem  et  Stød  i 
Ryggen,  men  denne  forstod  Sagen  uret,  vendte  sig  om,  greb 
Sergenten  i  Brystet  og  kastede  ham  i  Forening  med  andre 
Ryttere  ud  af  Kredsen.  Franskmændene  løbe  nu  hjem  for 
at  hente  Sabler;  da  de  kom  tilbage,  vare  Holstenerne  fær- 
dige og  borte ;  men  disse  vilde  ikke  lade  Udfordringen  uændset, 
grebe  ogsaa  deres  Sabler  og  begyndte,  understøttede  af  et 
Kompagni  af  Dronningens  Livregiment  samt  af  nogle  ltibekske 
Indvaanere  et  Slagsmaal,  som  det  kun  med  Møie  lykkedes 
Kommandanten,  Thiebault,  at  stille,  efterat  mange  holstenske 
Krigsmænd,  deriblandt  ogsaa  nogle  Officerer,  vare  arresterede. 
Hele  denne  Tildragelse  var  vel  egenlig  ikke  af  væsenlig 
anden  Natur  end  de  Slagsmaal,  som  alle  Garnisoner,  selv 
de,  der  ere  sammensatte  af  Tropper  fra  samme  Land,  have 
Exempler  paa,  men  paa  Grund  af  det,  som  var  gaaet  forud 
baade  i  Liibek  og  paa  andre  Steder  af  den  danske  Linie, 
saae  Marechallen  det  Forefaldne  i  et  mørkere  Lys  og  yttrede 
endog  i  sin  første  Vrede,  at  det  var  bedre  at  have  de  danske 
til  Fjender  end  Venner.  Schulenburg  sendte  sin  Stabschef 
Carl  Bardenfleth1)  til  Liibek  for  at  undersøge  Sagen,  men 
den  fik  ingen  Følger  for  Holstenerne,  idet  hele  Skylden  kom 
til  at  hvile  paa  6  Ryttere,  som  —  meget  bekvemt  for 
Sagens  Udfald  —  netop  vare  deserterede.    For  den  Andeel, 


*)  Jens  Carl  Bardenfleth,  født  i  Slagelse  1780,  kom  1803  som 
Sekondtltn.  til  Tjeneste  under  Generalkvarteermester  Binzer,  blev 
1806  Aide  Generalkvarteermester  og  Premltn.,  saaredes  haardt  ved 
Stockelsdorf  s.  A.  og  maatte  de  følgende  Aar  paa  Grund  af  Hel- 
bredshensyn  anvendes  ved  Stabsforretninger  paa  Fyen  og  i  Sjæl- 
land, blev  ISOS  sendt  til  Bernadotte  i  Hamburg,  dernæst  Chef  for 
Prinds  Christian  af  Augustenborgs  Stab  i  Odense  og  Divisions- 
kvarteermester,  fik  1812  Majorskarakteer  og  udnævntes  1813  (24/e) 
efter  Ansættelsen  som  Stabschef  ved  den  bevægelige  Armeedivision 
til  Overkvarteermester. 

Liibeks  Indvaanere  havde  taget  i  Optøierne,    lod  Davout  en 
stor  Deel  af  dem  føre  til  Strafarbeide  ved  Hamburg. 

Paa  Grund  af  Forholdene  havde  Davout  længe  ønsket 
de  danske  Tropper  i  Leir  eller  Bivouak ;  men  Kongen  havde 
modsat  sig  dette  deels  som  Følge  af  en  vis  Uvillie  mod 
Leirliv  overhovedet,  deels  af  Hensyn  til  Bekostningerne ;  men 
da  Davout  efter  Traktatens  Afsluttelse  fik  fuldstændig  Raa- 
dighed  over  det  danske  Korps  —  dog  saaledes,  at  han  før 
Vaabenstilstandens  Ophør  ikke  maatte  føre  det  ud  over 
Grændserne,  men  kun  forlægge  det,  som  han  vilde,  paa 
Holsteens  Grund  —  befalede  han  Troppernes  Koncentration, 
idet  han  henpegede  paa  Vaabenstilstandens  snare  Ende, 
hvilken  gjorde  Forsigtighed  til  Pligt.  Da  Forplejning  in 
natura  derved  blev  nødvendiggjort,  tillod  Kongen,  at  de  i 
Eendsborg  opbevarede  Telte,  som  sidst  havde  været  benyt- 
tede af  den  hollandske  Brigade  Gratien,  udleveredes,  og  der 
oprettedes  da  en  Leir  ved  Glinde  for  1ste  Brigades  Gros 
og  en  mindre  ved  Sik  for  Avantgardens  Hovedstyrke.  Lev- 
netsmidlerne  til  de  leirede  og  om  Leiren  koncentrerede 
Tropper  udskreves  i  Omegnen. 
n>  opstuiing:  af         pjen  nve  Opstilling,    hvis  Detailer  Marechallen  befalede 

de  danske  Trop- 
per,       den   19de,  var  følgende: 

Avantgarden  med  Hovedstyrken  leiret  i  Sik,  For- 
poster ved  Trittau  og  Detachements  mellem  denne  By  og 
Traven, 

lste  Brigade,  sammentrængt  om  Glinde  med  Olden- 
burgske Regiment  i  Leir,  beherskende  ved  Forposter  Veiene 
til  Grande  og  Sande,  ved  hvilket  sidste  Sted  den  havde 
Forbindelse  med  den  franske  Division  Loison,  der  stod 
mellem  Bergedorf  og  Zollenspiker, 

2den  Brigade  i  et  koncentreret  Kantonnement  mel- 
lem Schwartau  og  Hamberge  langs  Traven  til  umiddelbar 
Understøttelse  for  Lubek,  hvor  der,    som  hidtil,   forblev  een 


Leiren  ved 
Glinde. 

af  Brigadens  Batailloner   sammen    med  de  franske  Tropper 
under  General  Thiebault. 

Mange  af  de  til  de  franske  Divisioner  hørende  Tropper 
manglede  endnu;  efterhaanden  som  de  ankom  fra  Wesel 
organiseredes  de  i  Hamburg,  hvor  en  Deel  af  Thiebaults  Divi- 
sion tilbageholdtes,  medens  Generalen  selv1)  med  Hesten  af 
Tropperne  var  i  Lubek.  Udførelsen  af  Traktaten  fra  dansk  Side 
stødte  strax  paa  store  Vanskeligheder,  foraarsagede  ved  Finans- 
nøden.  Wolffgang  Haffner  kunde  ikke  forskaffe  sig  Noget 
for  Navneværdi  i  Holsteen,  og  Thienen  var  ikke  bedre  stillet, 
thi  Koursen  paa  Sedler,  som  havde  holdt  sig  paa  2000  °o 
ligetil  Mai,  steg  —  samtidig  med  den  Forandring,  som  fore- 
gik i  Landets  Politik  —  til  3,600  %,  5000  °  o,  og  med  en 
saa  tydelig  Tendents  til  yderligere  Stigning,  at  ingen  Beregning 
kunde  opstilles  med  dette  Omsætningsmiddel  til  Grundlag. 
Allestedsfra  kom  der  Anmodninger  om  Penge.  Prinds  Chri- 
stian fordrede  f.  Ex.  500,000  Kdl.  til  Norge  »da  de  dette 
Rige  hidtil  tildeelte  875,000  Rdl.  umulig  kunde  være  Alt, 
hvad  der  tilkom  dette  Rige  af  Bankens  Reservefond«.  Men 
Koursen  bevirkede,  at  al  Hjælp,  som  sendtes,  blev  for  knap, 
og  Beholdningen  af  Papirspenge  var  ikke  stor  nok  til  at  til- 
fredsstille de  stedse  stigende  Krav.  Sølv  indkom  slet  ikke, 
og  det  behøvedes  —  først  til  Auxiliairkorpset ;  thi  Kongen 
havde  indfriet  sit  Løfte  og  fra  1ste  Juli  ladet  Officerer  og 
Mandskab  i  den  bevægelige  Armeedivision  faae  Halvdelen  af 
deres  Løn  i  Sølv  paa  gammel  Yiis2),  —  dernæst  til  Gliick- 


1)  Paul  Charles  Francois  Adrien  Henri  Dieudonné  Thie- 
bault, født  i  Berlin,  hvor  hans  Fader  var  Lærer  ved  Frederik  den 
2dens  Krigsskole,  studerede  først  Retsvidenskab  i  Paris,  men  gik 
1792  med  i  Krigen  som  Grenadeer  og  steg  efterat  have  gjort 
Tjeneste  i  Italien,  Spanien,  Portugal,  Østerrig  og  atter  Portugal  til 
Divisionsgeneral  i  Spanien.  Han  var  Æresdoktor  ved  et  spansk  Uni- 
versitet og  Forfatter  til  en  Deel  Skrifter,  meest  af  krigsvidenskabe- 
ligt Indhold,  men  besad  ikke  i  nogen  høi  Grad  Davouts  Tillid. 

8)    Divisionskommandoen    havde    støttet  paa  dette  Udtryk   i  Kongens 

17* 

stadts  Proviantering,  til  udenlandske  Betalinger  og  endelig 
kunde  det  heller  ikke  undværes  i  Rigerne  selv;  Prinds  Chri- 
stian Frederik  skulde  f.  Ex.  betale  Fragten  til  de  russiske 
Skibe,  som  bragte  Korn  fra  Archangel. 

De  Forsøg,  som  vare  gjorte  paa  at  danne  et  Budget, 
vare  strandede.  Landetaten  havde  forlangt  30  Millioner 
aarlig,  og  Marinen,  som  ikke  vilde  staae  tilbage  for  Krigs- 
magten tillands,  ogsaa  30  Millioner.  En  Kommission  var 
bleven  nedsat  for  at  indskrænke  disse  Beløb ;  men  det  maatte 
naturligvis  blive  klart,  at  den  første  Betingelse  for  et  Bud- 
get er  en  nogenlunde  fast  Myntfod,  men  at  en  saadan  ikke 
var  opnaaet. 

For  at  komme  ud  over  disse  Vanskeligheder  nedsatte 
Kongen  den  1 6de  Juli  en  stor  Finanskommission,  som  havde 
at  ordne  Detailerne  ved  den  allerede  besluttede  Forandring 
i  Fr.  5  Jan.  1813  samt  tillige  at  finde  Ressourcer  for  Staten, 
vigtige  finan-  Som  den   nærmeste  Følge  af  Kommissionens  Forhand- 

linger fremkom  Fr.  30te  Juli  1813,  ifølge  hvilken  Banken  gik 
over  til  at  blive  et  udenfor  Staten  staaende  Institut,  som 
tilhørte  dem,  der  som  Grundeiere  havde  indbetalt  Heftelser 
til  samme,  men  den  fulgtes  snart  af  en  anden,  idet  nemlig 
Sølvmynt  atter  indførtes  som  det  gængse  Beta- 
lingsmiddel i  Hertugdømmerne. 

Det  var  hovedsagelig  for  at  skaffe  Staten  Indtægter  i 
Selv,  at  denne  Foranstaltning  besluttedes.  Ikke  blot  vilde 
nemlig  fra  nu  af  Skatter  og  Afgifter  i  disse  Landsdele  ind- 
komme i  klingende  Mynt  ligesom  tidligere,  men  idet  Re- 
geringen opfyldte  Hertugdømmernes  ivrigste  ønske,     kunde 


sielle  Beslut- 
ninger, 


Skrivelse  derom  beregnet  Rigsbankdaleren  til  48  L/5. ,  som  om 
den  var  en  Kourantdaler,  hvilken  Beregningsmaade  —  trods  for- 
skjellige  Indsigelser  fra  General  Kommissariats  Kollegiet  —  længe 
holdt  sig. 

den  forlange  at  blive  sat  istand  til  ogsaa  fra  sin  Side  at 
kunne  præstere  alle  Betalinger  i  Sølv  og  fordre  et  Sølv- 
laan,  der  kunde  betragtes  som  en  Slags  Erstatning  for  den 
Tid,  i  hvilken  der  siden  Aarets  Begyndelse  ikke  var  ind- 
kommet rede  Penge. 

Saaledes  skeete  det.  Fra  1ste  August  gik  alle  kontrakt- 
mæssige bestemte  Pengebeløb,  som  efter  Fr.  5te  Jan.  vare 
forandrede  til  Seddelgjæld,  for  Holsteens  og  Slesvigs  Ved- 
kommende tilbage  til  Sølv,  og  naar  en  Holstener  og  en 
Sjællænder  paa  samme  Tid  havde  Gj  æld  s  fordringer,  som 
vare  kontraherede  i  Sølv  før  1813,  fik  Holsteneren  sine 
Penge  i  Sølv,  Sjællænderen  i  Sedler  efter  Fr.  5te  Januar. 
Skatter  og  Afgifter  erlagdes  fra  samme  Dag  i  Sølv  saaledes, 
at  der  til  hver  Rigsbankdaler  betaltes  n/s  Deel  i  Tillæg  for 
at  forøge  Beløbet  til  den  tidligere  i  Hertugdømmerne  gang- 
bare Kourantdalers  Værdi.  Sølvlaanet  bestemtes  til  l1/* 
Million  Specier,  hvilke  lignedes  paa  alle  Kommuner  i  Hol- 
steen  og  Slesvig  og  skulde  betales  i  5  Terminer  fra  1ste 
August  til  Aarets  Udgang  med  1U  Million  Specier  eller  ty« 
Million  Eigsbankdalere  hver  Gang  og  forrentes  med  5  °/o. 

Kegeringen  havde  nu  faaet  Udsigt  til  noget  Selv  strax 
og  en  regelmæssig  Tilgang  senere,  men  Sedlerne  i  den 
øvrige  Deel  af  Danmark  og  Norge  sank  nu  i  et  næsten  utro- 
ligt Forhold1),  og  de  beklageligste  Følger  indtraadte,  idet 
f.  Ex.  fra  nu  af  Kongen  lod  sig  afholde  fra  —  selv  om 
Omstændighederne  ellers  krævede  det  —  at  sende  Tropper 
til  Hertugdømmerne,  fordi  han  manglede  Sølv  [til  deres 
Underhold. 

Ved  Sølvlaanet  blev  Kongen  sat  istand  til  at  provian-    Giuckstadts 
tere  Giuckstadts  Fæstning.      De   fornødne  Summer  anvistes  Proviantenns* 
Generalkvarteermester  Wolffgang  Haffner  istedenfor  de  tid- 
ligere   800,000    Rdl.    Navneværdi.      Derimod    vilde  Kongen 


I  et  halvt  Aar  fra  Kours  5000  °/o  til  14.000  °/o. 


262  Juli.  1813. 

ikke  fravige  de  om  Hesteindkjøbet  tagne  Bestemmelser,  som 
derfor  stødte  paa  uovervindelige  Vanskeligheder. 
Hesteleverancen.  Forskjellige  holsteenske  Hestehandlere  havde  strax  gjort 
Remontekommissionen  Tilbud  om  Overtagelse  af  betydelige 
Dele  af  Leverancen,  ogThienen  havde  modtaget  deres  Hjælp, 
hvorfor  han  bad  Kongen  om  ogsaa  at  maatte  faae  et  For- 
skud i  Sølv;  men  Kongen  svarede1),  at  det  var  hans -Ønske, 
at  hvad  der  var  afsluttet  i  Holsteen  betræffende  Leverancer 
maatte  gaae  tilbage;  thi  »da  Hestene  i  Jylland  kostede 
2400  Rigsbankdaler  Stykket,  men  i  Hertugdømmerne  80 
Specier  Stykket,  vare  de  paa  sidste  Sted  dobbelt  saa  dyre 
som  i  Jylland;  ved  at  opkjøbe  Heste  i  Hertugdømmerne 
vilde  man  fordyre  Hestene  ogsaa  i  de  danske  Provindser,  og 
Statskassens  Fordeel  ved  dette  Opkjøb  af  Heste  vilde  blive 
forringet«. 

Thienen  maatte  altsaa  begive  sig  til  Jylland ;  men  inden 
Opkjøbet  var  begyndt,  modtog  Kongen  i  Anledning  af  den 
Overeenskomst,  som  ifølge  Konventionens  §  8  skulde  sluttes 
om  Hestenes  Slags,  Alder  og  Priis  saavel  fra  Alquier,  som 
gjennem  Oberstlieutenant  Aubert  i  Altona  de  for  den  franske 
Remontering  gjældende  Bestemmelser,  ifølge  hvilke  der  trods 
strenge  Fordringer  til  Hestenes  Høide  og  Ydre  ikke  maatte 
gives  mere  end  500  francs  for  en  Kuirasseerhest,  460  for  en 
Dragonhest  og  360  for  en  Husarhest.  Kongen  fik  nu  meest 
Lyst  til  at  frasige  sig  hele  Leverancen  mod  at  give  de 
Franske  Lov  til  at  remontere  selv,  saameget  mere,  som  de 
i  Holsteen  indkjøbte  Alt,  hvad  de  kunde,  og  Davout,  høiligen 
allarmeret  over  det  udstedte  Forbud  mod  Hesteudførsel, 
gjennem  Overpræsidenten  i  Altona,  C.  D.  Bliicher,  havde 
nedlagt  en  indtrængende  Forestilling  om  at  faae  det  hævet. 
Alquier  syntes  en  Tid  at  ville  gaae  ind  paa,  at  lade  Frank- 
rig selv  overtage  Remonteringen,  og  Kongen,  som  for  dette 


1)   Skrivelse  fra  Kongen  til  Thienen  af  4.  Aug.     (Kopi  i  G.  A.) 

Tilfælde  først  betingede  sig  Tolden,  16  Rdl.  for  hver  Hest, 
lovede  omsider  de  Franske  toldfri  Hesteudførsel ,  eftersom 
dette  havde  været  tilstaaet  Aaret  før ;  men  tilsidst  kom  man 
dog  tilbage  til,  at  Kongen  skulde  præstere  Leverancen,  som 
han  havde  lovet.  Oberst  Meunier,  som  skulde  modtage  og 
syne  Hestene  paa  Frankrigs  Vegne,  kom  til  Kjøbenhavn, 
Davout  og  Alquier  skyndede  paa,    og  Leverancen  begyndte. 

Men  det  er  en  Selvfølge,  at  en  Remontekommission, 
vant  til  i  Eo  og  Mag  at  forsyne  den  lille  danske  Hær  med 
de  Heste,  den  aarlig  behøvede  til  Komplettering,  ikke  kunde 
være  indrettet  paa  at  opkjøbe  og  sende  den  franske  Hær 
10,000  Heste  inden  en  Maanedstid.  Uagtet  der  forbødes 
Hesteudførsel  mellem  Jylland  og  Fyen,  Jylland  og  Slesvig, 
samt  Slesvig  og  Fyen  for  at  lette  Indkjøbet,  uagtet  der  kom- 
manderedes Soldater  fra  Slesvig  til  hurtigt  at  føre  Hestene 
til  Hamburg,  uagtet  det  tilsidst  tillodes  Thienen,  naar  han 
havde  afleveret  en  Deel  og  faaet  Guld  derfor,  da  ogsaa  at 
kjøbe  Heste  i  Holsteen  for  de  modtagne  Kontanter,  saa 
blev  det,  som  ankom  til  Hamburg,  dog  kun  en  Ubetydelig- 
hed, og  Davouts  Rytteri  var  langtfra  blevet  beredent,  da 
Forholdene  længere  hen  toge  en  saadan  Vending,  at  Re- 
monteringen blev  overflødig. 

Ved  Vaabenstils tandens  Udløb  havde  Davout  ikke  faaet  vaabenstnstan. 

den  forlænges. 

Ordre  til  at  begynde  Fjendtligheder.  Under  Skin  af  virke- 
lig at  ville  forhandle  om  Fred,  men  i  Virkeligheden  kun 
for  at  trække  Tiden  ud  til  de  franske  Rustninger  vare 
færdige,  havde  Napoleon  nemlig  faaet  Stilstanden  forlænget 
til  den  10de  August  med  6  Dages  Opsigelse  efter  den  Tid, 
altsaa  egenlig  til  den  16de,  og  Kongressen  i  Prag,  hvor 
franske,  russiske  og  preussiske  Befuldmægtigede  skulde  for- 
handle under  Fyrst  Metternichs  Ledelse,  blev  begyndt. 

Danmarks  piinlige  Stilling  trak  sig  altsaa  længere  ud. 
En  ubetydelig  Forandring  i  den  politiske  Situation  opstod 
derved,  at  den  russiske  Gesandt  Lisakewitz  blev  kaldt  hjem, 

hvilket  Carl  Johan  havde  faaet  udvirket  under  Konferencen 
i  Trachenberg,  og  at  derfor  ogsaa  Blome  kaldtes  bort  fra 
Petersborg;  ellers  var  Stillingen  til  alle  Magter  den  samme 
som  hidtil,  men  Gesandten  i  Berlin,  Kammerherre  F.  Eyben, 
og  Grev  Christian  Bernstorff,  som  var  reist  til  Prag  for  at 
overvære  Kongressens  Forhandlinger,  følte  sig  tilsidesatte 
og  henviste  til  Uvirksomhed.  Med  Sverrig  vedblev  Forhol- 
det at  gaae  som  tidligere.  Som  et  Exempel  kan  anføres, 
at  da  Praibaaden  fra  øresunds  Toldkammer  en  Dag  seilede 
ud  mod  et  russisk  Koffardiskib  for  at  affordre  det  Told,  af- 
fyrede nogle  tilstedeværende  svenske  Kanonbaade  et  skarpt 
Skud  mod  den  og  nødte  den  til  at  vende  om,  uden  at  Fæst- 
ningen Kronborg  foretog  sig  Noget  i  den  Anledning. 

En  lignende  Tilbageholdenhed  ønskede  Kongen  ogsaa 
anvendt  i  Norge  og  opfordrede  derfor  Prinds  Christian  til 
at  stræbe  efter  at  undgaae  Fredsbrud  før  det  Tidspunkt,  da 
Keiser  Napoleon  ifølge  Traktatens  §  2  var  forpligtet  til  at 
erklære  Sverrig  Krig. 
Norge.  Norges  Stilling  var  paa  Grund  af  den  vanskelige  For- 

bindelse med  Danmark  meget  trykket  paa  denne  Tid. 

Da  Forbudet  mod  dansk-norske  Posters  og  Reisendes 
Befordring  gjennem  Sverrig  var  bleven  Prinds  Christian 
forkyndt  den  24de  Juni  af  den  svenske  vagthavende  Of- 
ficeer ved  Svinesund,  manglede  han  alt  nogle  Poster  og 
lod  derfor  Aggershuus  Stiftamt  forhøre  sig  hos  Gouver- 
neuren  over  de  tilgrændsende  svenske  Provindser  om  Grun- 
den til  denne  overordenlige  Forholdsregel.  Da  to  i  den 
Anledning  afsendte  Breve  imidlertid  ikke  foranledigede 
anden  Besked,  end  at  man  om  den  Sag  maatte  henvende 
sig  til  Grev  Essen1),    skrev  Prindsen  selv   til   denne.     Han 


a)  Hans  Henrik  Essen,  født  i  Vestergothland  1755,  Fanejunker 
1768,  Kornet  1773,  studerede  en  Tid  i  Upsala  og  Gottingen,  blev 
1775  Lieutenant  og    1777  Hofstaldmester,   fulgte   som  Gustav  den 

forespurgte  sig1),  om  det  Forbud,  som  sandsynligviis  var 
givet  de  danske  Poster  mod  at  passere  Sverrig,  var  ud- 
gaaet  fra  Kongen  af  Sverrig  som  en  Forholdsregel  for  læn- 
gere Tid,  —  om  den  Underretning,  som  var  given  norske 
Reisende  om,  at  de  havde  at  forlade  Sverrig  inden  24  Ti- 
mer, ligeledes  var  efter  hans  svenske  Majestæts  Befaling, 
—  om  der  var  lagt  Beslag  paa  danske  og  norske  Skibe  i 
Sverrigs  Havne,  saaledes  som  man  havde  berettet  ham,  og 
om  denne  Forholdsregel  var  at  betragte  som  varig,  og  hvad 
Grunden  dertil  var,  —  endelig  om  de  den  15de  og  21de 
Juni  fra  Norge  afgaaede  Poster  havde  passeret  Sundet,  da 
han  ellers  vilde  benytte  sig  af  sin  Eet  til  at  fordre  dem 
tilbage. 

Kapitain  J.  K.  Sporck,  som  skulde  overbringe  dette 
Brev,  fik  ikke  Tilladelse  til  at  komme  ind  i  Sverrig;  deri- 
mod blev  det  den  5te  Juli  modtaget  af  den  svenske  Vagt 
ved  Svinesund  og  kort  efter  af  Feltmarechal  Essen  besvaret 
saaledes2):  —  »Med  Hensyn  til  de  fire  Spørgsmaal,  som 
Deres  Hoihed  har  behaget  at  henvende  til  mig  i  Deres 
Brev,  skal  jeg  svare  med  al  den  Aabenhed,  som  jeg  er  vant 
til  at  bruge  i  Forhandlinger.      Det  første,  som  har  Hensyn 


3dies  Yndling  denne  paa  Reiser  og  var  hans  Ledsager  paa  den 
Maskerade,  hvor  han  blev  skudt  1792.  1795  blev  han  General- 
major og  Overstatholder  i  Stockholm,  1800—1806  var  han  General- 
gouverneur  i  Pommern.  Efter  Gustav  IV  Adolphs  Afsættelse  var 
han  Medlem  af  Hertug  Carls  Raad,  sendtes  dernæst  som  Freds- 
underhandler  til  Paris  og  blev,  da  Pommern  og  Rugen  gjenerholdtes, 
paany  Generalgouverneur  over  samme.  1810  modtog  han  paa 
Kongens  Vegne  Bernadotte  i  Helsingborg  og  ledsagede  ham  til 
Stockholm,  blev  1811  Feltmarechal  og  Øverstbefalende  over  Kyst- 
armeen, 1813  Chef  for  Reservearmeen,  der  var  opstillet  mod  Norge. 

')  Brev  fra  Christian  Frederik  til  Essen  af  27  Juni,  trykt  i  Yngvar 
Nielsens  »Breve  fra  Grev  H.  H.  Essen  til  Kronprinds  Carl  Johan, 
Christiania  1867,  S.  XI. 

2)  Essens  Svarskrivelse  i  Kopi  bilagt  Christian  Frederiks  Brev  til  Kon- 
gen af  9de  Juli.     (G.  A.) 

til  de  Forholdsregler,  som  Sverrig  har  taget  for  at  forhindre 
danske  Posters  Passage,  kan  ikke  besvares  af  en  Krigs- 
mand, som  modtager  og  udforer  sin  Kegerings  Ordrer  uden 
at  forlange  Motiver  dertil  eller  politisere.  Da  det  andet 
omtrent  er  af  samme  Natur  som  det  første,  henholder  jeg 
mig  med  Hensyn  til  Udelukkelsen  af  norske  Reisende  fra 
Kongeriget  Sverrig  til  det,  jeg  nylig  sagde  med  Hensyn  til 
de  danske  Poster.  Det  tredie  omtaler  en  Forholdsregel,  som 
jeg  aldeles  ikke  kj ender,  men  som  jeg  ikke  kunde  være 
uvidende  om,  dersom  den  var  tagen.  Med  Hensyn  til  det 
fjerde  og  sidste  Spørgsmaal  betræffende  de  danske  Poster  af 
15de  og  21de  Juni  skal  jeg  ikke  undlade  at  erkyndige  mig 
om,  hvorvidt  de  have  passeret  Sundet,  ogsaasnart  jeg  har  faaet 
Underretning  derom,  skal  jeg  skynde  mig  at  meddele  det 
til  Deres  Hoihed.  Omendskjondt  —  som  jeg  allerede  har 
havt  den  Ære  at  sige  —  de  politiske  Diskussioner  ikke 
hore  under  min  Ressort,  og  jeg  følgelig  ikke  kan  gaae  ind 
paa  nogen  Undersøgelse  af  det  danske  Hofs  Maade  at  handle 
paa,  forener  jeg  dog  gjerne  mine  ønsker  med  Deres  Høi- 
heds  om,  at  den  bedste  Aand  kan  herske  mellem  to  Natio- 
ner, der  ere  skabte  til  at  agte  og  forstaae  hinanden.« 

Essen  foretog  kort  efter  en  Orlovsreise;  fra  Brigade- 
general Gyldenstolpe,  som  under  hans  Fraværelse  befalede 
Reservearmeen,  modtog  Prinds  Christian  den  20de  Juli  den 
Meddelelse,  at  2  Postsække,  af  2 Ide  og  27de  Juni,  fandtes 
i  Helsingborg,  hvor  de  tilbageholdtes  for  ved  Leilighed  at 
ombyttes  med  et  Antal  svenske  Postsække,  som  vare  i 
Helsingør. 

Prindsen  fik  under  de  indtraadte  Forhold  atter  Bekym- 
ringer for  Norges  Forsyning.  Der  havde  den  2den  Juli 
været  et  Opløb  af  Hungrige  i  Christianssand,  ved  hvilket 
øvrigheden  og  Kommandanten  havde  maattet  tillade  Al- 
muen at  eftersee  Pakboderne,  for  at  den  kunde  blive  over- 
beviist  om,  at  der  intet  Forraad  gjemtes  der.     Ogsaa  i  Aren- 

dal  havde  der  mellem  den  30te  Juni  og  1ste  Juli  fundet 
nogle  Kornuroligheder  Sted,  idet  Landalmuen  havde  nodt 
Byens  Repræsentanter  til  Uddeling  fra  Magazinerne  og  den 
sidste  Dag  under  Forsoget  paa  at  tiltvinge  sig  større  Maal 
endog  havde  mishandlet  nogle  Borgerofficerer,  der  vilde 
stille  Hoben  tilfreds,  saa  at  Briggerne,  der  laae  til  Ankers 
i  Havnen,  maatte  sende  Mandskab  iland  for  at  gjenoprette 
den  borgerlige  Orden.  Imidlertid  vedblev  der  at  komme 
Korn  fra  Danmark,  paa  den  Tid,  som  det  syntes,  meest  i 
Skibe  under  fremmed,  selv  svensk,  Flag  og  med  fingerede 
Papirer,  i  hvilken  Henseende  navnlig  et  Handelshuus  i  Leith, 
Denowan  &  Ko. ,  var  behjælpeligt.  Derhos  lykkedes  Ar- 
changelfarten  over  al  Forventning.  For  at  beskytte  den  ud- 
stedte Christian  Frederik  nogle  Kaperbreve,  hvis  Eiere  dog 
kun  maatte  tumle  sig  i  Farvandet  Nord  for  Bergen ;  men  det 
behovedes  ikke,  thi  det  russiske  Flag  reddede  Ladningerne, 
uagtet  de  hver  Gang  bleve  undersøgte  af  de  i  de  nordlige 
Have  posterede  engelske  Krigsskibe. 

Paa  Grund  af  den  ufuldkomne  Forbindelse  med  Dan- 
mark var  Christian  Frederik  uden  Kundskab  om,  hvad  der 
foregik  i  Europa.  Han  bad  Kongen,  om  det  udenrigske 
Departement  ugenlig  maatte  sende  ham  en  chiffreret  Be- 
retning om  den  politiske  Tilstand,  da  det  forekom  ham,  at 
han  i  sin  Stilling  maatte  kjende  den ;  men  det  tillodes  ikke, 
og  han  var  derfor  henviist  til  at  ose  sin  Kundskab  af  de 
Meddelelser,  Kongen  gjorde  ham  saavelsom  de  andre  Ge- 
neraler, men  som  hverken  vare  klare  eller  udtømmende. 
Heller  ikke  kunde  han  følge,  hvad  der  foregik  i  den  danske 
Regerings  Skjød,  saa  nøie,  at  han  kunde  gjøre  sin  Indflydelse 
hos  Kongen  gjældende.  Han  fremkom  med  mange  Forslag, 
saaledes  f.  Ex.  at  nogle  med  Norges  Forfatning  kyndige  Mænd 
maatte  tages  paa  Kaad  med  om  de  Forslag  til  Kigsbankens 
Omordning,  som  vare  paa  Bane,  »da  det  uendeligt  meget 
vilde  bidrage  til  at  give  Indretningen  Tiltro  i  Norge«,   men 

Alt,  hvad  han  paa  denne  Tid  foreslog,  kom  enten  for  seent 
eller  blev  ikke  bifaldet.  Paa  Grund  af,  at  Forbindelsen  med 
Danmark  var  afbrudt,  indrettede  han  en  Overkriminalret  og 
optraadte  i  enkelte  Ketninger  noget  mere  egenmægtig,  end 
Frederik  den  6te  syntes  om. 

Med  Hensyn  til  den  Politik,  som  fulgtes  ligeoverfor  Sver- 
rig,  samstemmede  han  ganske  med  Kongen.  Han  skrev  saa- 
ledes  den  26de  Juli,  »at  han  beundrede  Kongens  Taalmodighed 
i  at  taale  de  svenske  Krænkelser,  men  dybt  følte  Nødvendig- 
heden af  denne  Selvopoffrelse ;  da  de  Svenske  kun  ønskede 
en  Krigserklæring  og  et  Angreb  fra  vor  Side,  var  den  mod- 
satte Adfærd  netop  den  rigtige. «  Afspærringen  mellem  Sver- 
rig  og  Norge  blev  stedse  strengere.  Den  28de  Juli  modtog 
han  fra  Grev  Gyldenstolpe  følgende  Brev:  »Jeg  bør  under- 
rette Dem  om,  at  efter  Kronprindsens  Ordre  skal  enhver 
Forbindelse  til  Lands  og  Vands  ophøre  mellem  Sverrig  og 
Norge,  og  at  selv  norske  Fiskerbaade  ikke  for  Fremtiden 
maae  lægge  til  ved  den  svenske  Kyst«.  Strax  derefter  for- 
bød Princlsen  da  ogsaa  svenske  Fartøiers  Modtagelse  ved 
den  norske  Kyst. 

Det  vilde  iøvrigt  have  været  vanskeligt  selv  for  det 
udenrigske  Departement  i  Kjøbenhavn  at  give  nogen  orien- 
terende Oversigt  over,  hvad  der  paa  denne  Tid  foregik  midt 
i  Europa ;  thi  den  danske  Regering  følte  sig  selv  isoleret  og 
var,  da  den  forlængede  Vaabenstilstand  nærmede  sig  sin 
Ende,  ude  af  Stand  til  at  danne  sig  nogen  bestemt  Forme- 
ning om,  hvorvidt  Forhandlingerne  i  Prag  vilde  føre  til 
Krig  eller  Fred. 

Paa  de  Forbundnes  Side  bestemte  Carl  Johan  som  Chef 
for  Nordarmeen  Wallmodens  Korps  til  at  være  det,  som 
ifølge  Trachenberger  Overeenskomsten  skulde  staae  ligeover- 
for de  Danske  og  Franske.  Det  var  under  Vaabenstilstan- 
den  blevet  udrustet  og  reorganiseret  for  engelske  Penge,  og 
dets  oprindelige  Bestanddele,  de  hanseatiske,  mecklenburgske, 


Hele. 

anhalt-dessauske ,  hannoveranske  og  russiske  Tropper,  som 
vare  trukne  tilbage  fra  Hamburg,  vare  blevne  forøgede  med 
engelske,  som  vare  hvervede  paa  Helgoland  og  i  Forening 
med  Hannoveranerne  dannede  en  saakaldt  engelsk-tydsk 
Legion,  samt  med  en  russisk-tydsk  Legion,  dannet  af  de 
Krigsfanger  og  Deserteurer,  som  fra  de  tydske  Hære,  Na- 
poleon havde  fort  med  sig  ind  i  Rusland,  vare  komne  i 
Russernes  Hænder.  Derhos  forøgedes  Korpset  endvidere  med 
den  svenske  Generallieutenant  Ernst  Vegesack  og  den  6te 
svenske  Brigade,  som  efterlodes  i  Mecklenburg,  medens  Carl 
Johan  med  de  øvrige  svenske  Tropper  begav  sig  til  Berlin, 
og  man  paa  begge  Sider  stillede  sig  op  til  den  store  Kamp, 
som  skulde  foregaae. 

Napoleons  Styrke  langs  Elben  var  svulmet  op  til  370,000  0verblik  over 

1  J  °  r  den  krigerske 

Mand,  medens  de  svenske ,  russiske  og  preussiske  Strids-  situation  i  det 
kræfter  ligeoverfor  ham  vare  350,000  Mand.  Endvidere 
havde  Napoleon  —  foruden  Tropperne  i  Spanien  —  en 
100,000  Mand  i  Fæstningerne  ved  Oder  ogWeichsel,  20,000 
Mand  i  Bayern  og  60,000  Mand  i  Italien,  men  ogsaa  de 
Allierede  havde  foruden  ovennævnte  Styrke  ved  Elben  Be- 
leiringskorpser  ved  Oderens  og  Weichselens  Fæstninger  samt 
Reserver,  som  vare  under  Organisation.  De  franske  Kadrer 
vare  fyldte  med  uøvede  Rekrutter,  men  det  Samme  var  i  en 
næsten  endnu  høiere  Grad  Tilfældet  med  den  største  Deel 
af  de  Forbundnes  Hær,  og  Napoleon  havde  altsaa  Grund 
til  at  haabe  paa  Seir,  hvis  han  fik  Lov  til  at  afgjøre  Sagen 
med  de  nuværende  Fjender  alene. 

Men  mellem  de  krigsførende  Magter  stod  østerrig  som 
Mægler  med  en  kampfærdig  Hær  paa  200,000  Mand  og 
vilde  bringe  afgjort  Overmagt  paa  den  Side,  det  sluttede 
sig  til.  ,De  Fordringer,  det  som  Mægler  havde  opstillet,  og 
hvortil  det  havde  sikkret  sig  Preussens  og  Ruslands  Sam- 
tykke, vare,  at  Frankrig  skulde  afstaae  Hansestæderne,  Pro- 
tektoratet over  Rhinforbundet,  Polen  og  Illyrien.     Hvis  Na- 

poleon  var  gaaet  ind  herpaa,  og  østerrig  var  blevet  sit 
Program  tro,  vilde  Frankrig  have  beholdt  Khingrændsen, 
Holland,  Westphalen  og  Italien,  og  Danmark  vilde  i  det 
Mindste  foreløbigt  have  beholdt  Norge,  da  dettes  Afstaaelse 
ikke  var  optagen  i  østerrigs  Forslag1);  men  Napoleon,  som 
holdt  fast  ved  Haabet  om,  at  hans  Svigerfader  ikke  vilde  er- 
klære sig  imod  ham,  og  i  værste  Tilfælde  troede  at  kunne 
forhale  østerrigs  Tilslutning  til  de  Forbundne  i  saa  lang 
Tid,  som  han  behøvede  til  at  kaste  Kusserne  og  Preusserne 
tilbage  til  Weichselen,  var  ubodelig,  og  østerrig  erklærede 
da,  at  det  vilde  være  Fjende  af  den  Part,  som  den  10de 
August  ikke  havde  antaget  dets  Betingelser. 

Af  den  franske  Elbhær  stode  330,000  Mand  langs 
øvreelben  i  og  ved  de  befæstede  Punkter  Konigstein,  Dres- 
den, Torgau,  Wittenburg  og  Magdeburg,  i  hvilken  sidste 
Fæstning  der  var  20,000  Mand  under  General  Lemarois. 
Fra  Magdeburg  til  Hamburg  var  der  en  30  Miil  lang  Stræk- 
ning, som  var  ubesat,  eftersom  det  lille  Fort  Werben,  hvis 
Befæstelse  var  begyndt  med  Vaabenstilstanden,   var  opgivet. 

Den  fjendtlige  Hær  stod  opstillet  paa  lignende  Maade. 
Dens  Hovedstyrke  var  i  Schlesien,  Carl  Johan  med  Nordar- 
meen Syd  for  Berlin.  Fra  General  Hirschfeld,  som  laa 
ligeoverfor  Magdeburg,  var  der  en  30  Miil  til  det  i  Meck- 
lenburg  efterladte  Korps.. 

Davout  med  sit  danske  og  Wallmoden  med 
sit  svenske  Hjælpekorps  dannede  saaledes  to  ligeover- 
for hinanden  staaende  fjendtlige  Hære,  hvis  Operationer  vel 
vare  afhængige  af,  hvad  der  skeete  ved  de  store  Armeer, 
som  modtes  i  Sachsen  og  Schlesien,  men  som  begge  vare 
detacherede  og  derfor  saa  selvstændige,  som  enhver  Hær, 
der  ikke  kommanderes  af  Krigsherren  selv,  kan  være. 


)  See  Swederus:  Sveriges  Krig  och  Politik,  Side  291. 

Ingen  af  disse  to  Modstandere  var  endnu  bleven  fær- 
dig  med  sine  Rustninger,  men  begge  gjorde  sig  istand 
til  med  de  Kræfter,  de  havde,  at  begynde  Krigen  med 
Eftertryk. 

Keiser  Napoleon  havde  —  for  fra  sin  Side  at  opfylde  ^Te  Kokses 
Traktaten  —  sendt  nogle  Krigsfartoier  langs  Nordtydsk-  endelige  jøde- 
lands Kyst  til  Elben ;  men  det  var  kun  faa.  Resten  maatte 
tages  af  Elbfartoier,  som  armeredes,  hvorfor  der  fra  Hol- 
land sendtes  franske  Sofolk  og  Skibsarbeidsmænd  over  Land 
til  Hamburg.  Det  Danmark  lovede  Krudt  anvistes  samme, 
men  i  Amsterdam. 

Som  Gouverneur  i  Hamburg  var  ankommen  Grev  Ho- 
gendorf1),  en  Mand  med  Ry  for  Strenghed.  Han  kom 
strax  i  Uenighed  med  Sekretair  Clausewitz,  hvem  han  be- 
skyldte for  at  nære  de  samme  Anskuelser  som  Rist;  men 
Kongen  besatte  nu  Sidstnævntes  Post  med  Generalkonsul 
Bockelmann,  der  var  fordreven  fra  Rostock,  og  Forholdet 
blev  da  noget  bedre,  hvorvel  Greven  vedblev  at  nære  Mis- 
tillid til  de  Danske  paa  Grund  af  den  holsteenske  Stemning, 
han  kom  i  Berøring  med. 

Det  13de  franske  Armeekorps  havde  nufaaet  sin 
endelige  Form,  om  end  Divisionerne  langtfra  vare  komplette. 
Loisons  og  Thiebaults  Divisioner  skulde  hver  bestaae  af 
4  Regimenter  paa  3  å  4  Batailloner.  Den  50de  Division 
under  Wichery  deeltes  i  en  immobil  Deel,  bestaaende  af 
Garnisonssoldater ,  Fæstningsartilleri ,  Gensdarmer,  Depoter 
og  Krigsværksteder,  Marine-  og  Toldsoldater,  hvilken  skulde 


l)  Thierry  Hogendorf,  Hollænder,  født  i  Rotterdam  1761.  havde 
været  Gouverneur  over  en  hollandsk  Koloni  paa  Java,  men,  an- 
klaget for  nogle  Misbrug,  var  han  vendt  hjem  for  at  retfærdiggjøre 
sig.  Han  frikjendtes,  men  reiste  ikke  tilbage  til  sit  Embede,  blev 
derimod  1S06  hollandsk  Krigsminister,  hvilken  Post  han  fratraadte 
Aaret  efter  for  at  blive  Hollands  Gesandt  først  i  Wien,  saa  i  Ber- 
lin, endelig  i  Madrid.     1811  blev  han  keiserlig  Divisionsgeneral. 

forblive  i  den  nye  Fæstning  under  Hogendorf,  og  en  mobil 
Deel,  bestaaende  af  12  Batailloner  i  2  Brigader,  hvilken 
under  Wicherys  Befaling  skulde  deeltage  i  Fremrykningen 
under  Davout,  men  i  Tilfælde  af  Ketraite  søge  tilbage  til 
Hamburg,  hvis  Skjæbne  den  skulde  dele.  Armeekorpsets 
Divisioner  bestod  nu  af  følgende  Kegimenter: 
3die  Division  Loison:  15de,  44de,  48de  og  108de  Linie- 
Regiment. 
40de   Division   Thiebault:    30te,    33te,    61de   og   111te 

Linie  Regiment. 
50de  Divisions  2  mobile  Brigader  under  Wichery:  3die, 
29de,  33de  lette  og  105te  Linie  Regiment. 
Til  Dannelse  af  Rytteri  var  der  sendt  Officerer  fra 
Armeen  i  Spanien,  medens  udskrevne  Kavalerister  kom  fra 
Frankrig,  og  Hestene  skulde  leveres  af  Danmark.  Af  Ryt- 
tergeneraler var  der  kommet  en  Divisionsgeneral  Watier  og 
3  Brigadegeneraler,  hvoriblandt  den  bekjendte  Charles  Lalle- 
mand;  men  af  tjenstdygtige  Rytterafdelinger  havdes  kun  28de 
Jægerregiment  tilhest,  der  hørte  til  50de  Division,  og  et 
polsk  Uhlanregiment  paa  2  Eskadroner,  der  sattes  under 
Loison,  hos  hvem  Lallemand  var  høistbefalende  Rytter- 
officeer.  De  øvrige  ankomne  Kavalerister  gik  foreløbigt  — 
indtil  Hestene  vare  modtagne  —  ind  under  den  50de  Di- 
visions immobile  Deel. 

Af  Artilleri  havde  man  —  saavidt  sees  kan  —  kun  4 
å  5  bespændte  Batterier  til  at  begynde  med;  men  paa  Ar- 
senalet i  Hamburg  arbeidedes  der  med  stor  Kraft  paa  at 
forøge  Antallet.  Der  havdes  Kanoner,  Materiel  og  Personel 
nok;  derimod  manglede  man  ogsaa  for  dette  Vaabens  Ved- 
kommende Heste. 

Davouts  Stabschef  var  General  Laville,  de  oekonomiske 
Forretninger  lededes  af  Ordonnateuren  Thomas  og  Besty- 
reren af  Pengevæsenet  og  den  keiserlige  Skat  i  32te  Mili- 
tairdistrikt  Grev  de  Chaban. 

Det  danske  Hjælpekorps  havde  modtaget  sin  nye 
Chef,  Prinds  Frederik  af  Hessen,  og  omsider  faaet  at  vide, 
at  det  skulde  kæmpe  sammen  med  de  Franske,  der  vare 
Danmarks  eneste  Venner.  Den  tidligere  slette  Tone  for- 
svandt næsten  oieblikkelig  fra  Korpsets  Kækker,  og  Prind- 
sen,  som  strax  viste,  at  han  var  en  Mand,  der  havde  Hjerte 
for  sine  Undergivne,  vandt  ikke  blot  disses  Tillid  og  Hen- 
givenhed, men  ogsaa  Davouts  ubetingede  Anerkj endelse. 

De  fyenske  Dragoner  vare  endnu  ikke  komne,  men 
ellers  var  Korpset  omtrent  fuldtalligt  og  fik  nu  følgende 
Inddeling: 

Avantgarde,  Oberst  Waldeck: 

2den  Bataillon  slesvigsk  Jægerkorps, 

lste  og  2den  Bataillon  holsteenske  Skarpskytter, 

2  Eskadroner  Husarer, 

Batteriet  Gerstenberg. 

lste  Brigade,  Generalmajor  Schulenburg: 

lste,  2den  og  4de  Bataillon  »Oldenburg«, 

lste  Bataillon  »Dronningen«, 

4  Eskadroner  holsteenske  Byttere, 

Batteriet  Koye. 

2den  Brigade,  Generalmajor  Lasson: 

lste  Bataillon  »Fyen«, 

lste  og  2den  Bataillon  »Slesvig«, 

3die  og  4de  Bataillon  »Holsteen«, 

4  Eskadroner  jydske  Dragoner, 

Batterierne  Lohse  og  Gonner. 

Stabschef  i  Hovedkvarteret  var  Carl  Bardenfleth,  Sous- 
chef Lovenorn  Bardenfleth.  Som  hoistkommanderende  Ar- 
tilleriofficeer  var  Kommandanten  i  Altona,  Oberstlieutenant 
J.   d'Aubert1),    bleven  ansat,   som    Ordonnateur  Overkrigs- 


*)   Jacques  d'Aubert,  født  i  Kjøbenha\n  1769,  blev  1781  Sekondltn. 
i  Artillerikorpset,  1787   Premltn.,    1791    Stabskapitain ,    1802  Chef 

18 

kommissair  Fischer.  Til  Leder  af  Intendant-  og  Penge- 
forretningerne blev  Generalkrigskom  missair  Munch  fra  Ge- 
neralkrigskommissariatet  i  Kjobenhavn  udseet,  men  han 
reiste  for  langsomt  og  var  —  til  stor  Skade  for  Divisionen 
—  ikke  kommen,  da  Fremmarchen  begyndte. 

Korpsets  Train  bestod  endnu  kun  af  Befordringer,  som 
vare  udskrevne  af  Landet,  da  Stykkudske  og  Heste  til  at 
danne  et  fast  Train  ikke  vare  komne.  Den  store  Park 
kamperede  i  Bramstedt  under  Bevogtning  af  eet  Kompagni 
og  nogle  Husarer. 

Den  danske  Styrke  var  den  1ste  August  —  indbefattet 
Syge,  Kommanderede  og  Nonkombattanter  —  ialt  11,600 
Hoveder  og  2,500  Heste  (det  vil  erindres,  at  fy enske  Dragoner 
manglede).  Den  15de  August  udgjorde  Kombattanterne 
alene,  men  indbefattet  de  Syge,  10,307  Hoveder. 

Sammenfatte  vi  Styrken  af  Davouts  Divisioner  i  runde 
Tal,  saaledes  som  den  antages  at  have  været  ved  Vaabenstil- 
standens  UdLeb,  fremkommer  følgende  Antal  mobile  Tropper: 

Division  Loison 9,000  Mand. 

do.      Thiebault 9,000     — 

do.      Wicherys  2  Brigader     7,000     — 
Dansk  Hjælpekorps    .  .  .  .  .  10,000     — 

Ialt  35,000  Mand. 

Dertil  komme  de  i  Hamburg  værende  Tropper,  mindst 
4000  Mand  stærke. 

Bag  det  franske  Korps  var  der  i  Hannover  nogle  smaa 
befæstede  Stæder,  saasom  Stade,  Bremen  og  Kothenburg, 
i  Ly  af  hvilke  Etappeveien  til  Wesel  ved  Khinen  og  derfra 


for  det  ridende  Artillerikompagni  i  Holsteen,  1807  Major,  1812 
Oberstlieutenant,  ansattes  under  Carl  af  Hessen  i  Slesvig,  hvorfra 
han  remplacerede  Wenzel  Haffner  som  Pladskommandant  i  Altona, 
indtil  han  blev  høistkommanderende  Artilleriofficeer  ved  Auxiliair- 
korpset. 

til  Frankrig  gik.  Da  de  Afdelinger,  som  havde  været  op- 
stillede langs  Elben  mellem  Magdeburg  og  Hamburg  for  at 
besørge  Depechegangen,  ved  Vaabenstilstandens  UdLøb  ind- 
droges, maatte  alle  Beretninger  til  og  Befalinger  fra  det 
store  keiserlige  Hovedkvarteer  gjore  Omveien  over  Kassel. 

Bag  det  danske  Korps  var  der  Fæstningen  Gliickstadt 
med  3die  og  4de  Bataillon  »Dronningen«  og  Rendsborg  med 
3die  Bataillon  »Oldenburg«;  endvidere  var  det  jydske  Jæger- 
korps henlagt  til  Altona,  og  dettes  Chef,  Major  C.  L.  Wegener, 
havde  overtaget  Pladskommandantskabet  sammesteds  efter 
Aubert ;  endelig  var  der  Kysttropper ,  hvilke  ostpaa  stode 
under  Oberst  Friis  og  General  Sames,  vestpaa  vare  Gene- 
rallieutenant  L.  F.  Bechtolsheim    i  Gliickstadt    underlagte. 

Wallmodens  Korps    havde   foruden  de  tidligere  nævnte    waiimodens 
Forøgelser  endvidere  erholdt  Liitzows  Frikorps.     Dette  bestod  S^iTSS- 
af  3  Batailloner,    5  Eskadroner  og  8  Kanoner  og  komman-  Uns  °g  styrke, 
deredes    under  Oberstlieutenant  Lutzow  som  Chef  af  Major 
Petershof.     I  dets  Rækker  tjente  lutter  unge,    dannede,    af 
Fædrelandskj ærlighed  henrevne  Mænd;    det  kaldte   sig  selv 
Armeens  Poesi,    og  der  er  skrevet  og  digtet  mere  om  dette 
Korps  end  om  de  andre  tilsammen;  men  hverken  Carl  Jo- 
han, General  Biilow,  under  hvem  det  havde  tjent  indtil  nu, 
eller  Wallmoden  ansaae  det  for  godt.     Det   fordrede  strax 
Spidsen  og  blev  derfor  sat  i  Avantgarden. 

Efterat  de  mecklen burgske  Tropper  vare  forenede  med 
den  svenske  Brigade  under  General  Vegesack  som  Divisions- 
chef, blev  den  Wallmodenske  Hærs  endelige  Ordning  saaledes: 

Hovedkorpset  under  Wallmodens  umiddelbare  Befaling 
bestod  af 

Avantgarden  under  General  Tettenborn: 
Det  Ltitzowske  Frikorps, 
Major  Reiches  pommerske  Bataillon, 
4  Kosakregimenter, 
10  Kanoner. 

18* 

Den  hannoveranske  (eller  tydsk-engelske) 
Legion  under  Generalmajor  Lyon,  deelt  i: 

1)  Let  Brigade:  1  Bataillon  Anhalt  Dessau,  2  hanno- 
veranske lette  Batailloner  samt  2  Jægerkompagnier, 

2)  Linie-Brigade:  3  hannoveranske  Liniebatailloner,  2 
hanseatiske  og  1  engelsk  Bataillon, 

med  6  Kanoner. 

Den  russisk- tydske  Legion  under  Generalmajor 
Ahrensschild,  deelt  i: 

1)  1ste  Kegiment:  3  Batailloner, 

2)  2det  Regiment:  3  Batailloner. 
Kavaleridivisionen  under  Generalmajor  Dornberg, 

bestaaende  af: 

2  hannoveranske  Husarregimenter  paa  tilsammen  7 
Eskadroner, 

2  russisk  -  tydske  Husarregimenter  paa  tilsammen  8 
Eskadroner, 

Det  hanseatiske  Eytteri  paa  8  Eskadroner, 

8  Kanoner. 

Reserve  Artilleri  under  Oberstltn.  Mohnhaupt,  inde- 
holdende Resten  af  Artilleriet,  Lh  Raket  Batteri  og  28  Kanoner. 
Den  sveiisk-meckleiiuurgske  Division  under  General  Vegesack1) 

bestod  af 


*)  E.  G.  Ernst  Vegesack,  født  i  Rostock  1763,  blev  først  Page, 
men  paa  Grund,  af  ustyrligt  Forhold  afsat  fra  denne  Post  og  for- 
viist  Hoffet.  Han  opnaaede  dog  en  Kornetpost  og  udmærkede  sig 
i  den  finske  Krig,  hvor  han  forfremmedes  indtil  Kapitain.  Han 
blev  dernæst  Gustav  lH's  Yndling,  Major,  Fløiadjudant,  Oberst- 
lieutenant ,  men  afskedigedes  1793  efter  Kongens  Død.  1800 
traadte  han  atter  ind  i  Tjenesten,  blev  1804  Chef  for  "Westerbotten 
og  1805  for  Elfsborgs  Regiment,  1806  var  han  i  Pommern,  1808 
deeltog  han  først  i  Indfaldet  i  Norge,  men  kaldtes  dernæst  til  Stock- 
holm for  at  lede  et  Indfald  i  Finland.  Da  han  fulgte  Kongens 
Ordrer  paa  en  anden  Maade,  end  denne  ønskede,  blev  han  dømt 
til  Fæstningsstraf,  hvorefter  han  levede  uden  Virksomhed,  til  han 
1811  fik  Befaling  over  et  Korps  om  Carlskrona.  Han  blev  nu 
Generallieutenant  og  overførtes  1813  til  Pommern. 

Svensk  Brigade  under  Oberst  Bergenstråle :  1  Bataillon 
smålandske  Inf.  Regiment,  1  Bataillon  nord-skaanske  Inf. 
Eegiment,  1  Bataillon  Dronningens  Livregiment,  2  Batail- 
loner  »Engelbrecht«,  1  Bataillon  syd-skaanske  Inf.  Re- 
giment, 4  Eskadroner  skaanske  Karabiniers,  1  Batteri. 
Mecklenburgske  Brigade:  1  Gardebataillon,  2  Batail- 
loner  af  Feltregimentet,  Osten-Sackens  frivillige  Jægere, 
4  Eskadroner  ridende  Jægere  og  i  Batteri  samt  Schills 
frivillige  preussiske  Husarkorps  (paa  kun  150  Heste). 
Stabschef  hos  Wallmoden  var  Oberstlieutenant  Clau- 
sewitz. 

I  runde  Tal  var  Styrken  af  hele  Korpset  følgende: 

Avantgarden  under  Tettenborn 6,000  Mand. 

Den  hannoveranske  og  russisk-tydske  Legion  12,000     — 
Kavaleridivisionen  og  Reserveartilleriet     .  .  .    4,000     — 

Den  svensk-mecklenburgske  Division 6,000     — 

lait  28,000  Mand. 
Korpsets  Avantgarde  stod  langs  Delvenau  mellem  Ratze- 
burg  og  Elben,  Liitzowerne  i  Lauenburg.  Resten  af  Hoved- 
korpset koncentreredes  om  Hagenow  og  Wittenberg,  Vege- 
sack  var  i  det  nordlige  Mecklenburg  om  Grevismuhlen  med 
Forposter  i  Dassau,  Schonberg  og  Gadebusch.  waiimodens 

General  Wallmoden  havde  alt,  inden  Carl  Johan  for- 
lod Mecklenburg,  erholdt  sin  Instrux,  der  fød  saaledes1): 

»Det  Korps,  jeg  betroer  Dem,  skal  dække  hoire  Flanke 
af  den  Hær,  som  jeg  forsamler  mellem  Berlin  og  Branden- 
burg, og  har  at  iagttage  Nedreelben  saavelsom  de  mellem 
Hamburg  og  Liibek  opstillede  fjendtlige  Tropper. 

Naar  Fjendtlighederne  begynde,  saa  søger  De  at  slaae 
Fjenden  mellem  Elben  og  Traven  eller  i  det  Mindste  at 
tvinge  ham  til  at  forblive  i  Fæstningerne  Hamburg,  Liibek, 
Gliickstadt  og  Rendsborg.  Det  talrige  Rytteri,  som  De  har 
til  Deres  Raadighed,    og  Deres  Kjendskab   til  dette  Vaaben 


Instrux, 


')  Geschichte  der  Nordarmee,  9de  Hefte,  Side  143. 

vil  sætte  Dem  istand  til  at  blive  Herre  over  det  flade  Land 
og  at  skyde  Deres  Detachements  frem  til  det  Indre  af 
Holsteen. 

Men  naar  De  bliver  angreben  af  overlegne  Kræfter,  saa 
trækker  De  Dem  tilbage  uden  Kamp.  Lad  da  General  Ve- 
gesack  med  10,000  Mand,  hvoraf  2000  tilhest,  tage  Stilling 
bag  Reckenitz,  som  han  helst  maatte  passere  ved  Ribnitz, 
og  instruer  ham  om,  at  han,  hvis  han  vedblivende  bliver 
trængt  af  overlegne  Kræfter,  ikke  maa  udsætte  sig  for 
noget  Nederlag,  men  skal  trække  sig  tilbage  til  Stralsunds 
Kanoner.  Beskyttet  af  Fæstningsværkerne  og  af  en  der- 
værende svensk  Flaade  i  Forening  med  et  i  Stralsund  værende 
Korps  af  næsten  4000  Englændere  og  Svenske  vil  han  være 
istand  til  at  gjore  Modstand  mod  en  fjendtlig  Hær  paa  40,000 
Mand.  Under  denne  Forudsætning  og  saafremt  De  ikke 
kan  befrie  svensk  Pommern,  vil  De  selv  nærme  Dem  mig. 

Sæt  stedse  General  Hirschfeld,  som  blokerer  Magde- 
burg, i  Kjendskab  om  Deres  Bevægelser,  for  at  De  og  han 
i  indbyrdes  Overeensstemmelse  begge  kunne  forene  Dem  med 
mig.  Skulde  jeg  gaae  frem  mod  Luckau  eller  Wittenberg 
og  Dessau,  saa  bemyndiger  jeg  Dem  under  Forudsætning  af, 
at  De  ikke  har  nogen  stærk  Fjende  ligeoverfor  Dem,  til  at 
overskride  Elben  og  operere  mod  Fjendens  Forbindelseslinier, 
hvorved  De  dog  ikke  maa  forsomme  at  lade  General  Ve- 
gesack  forblive  ved  Steckenitz  for  at  holde  Lubeks  og  Ham- 
burgs Garnisoner  i  Skak. 

Oberstlieutenant  Wirsén,  min  Adjudant  og  Komman- 
deur  for  den  svenske  Flaade,  vil  begive  sig  til  Dem  for  at 
modtage  Deres  Planer  til  en  Landgang  paa  den  danske  Kyst 
mellem  Kiel  og  Liibek.  Disse  Foretagender  skulle  kun  ud- 
brede Ængstelighed  i  hiin  Egn  og  derved  node  Fjenden  til 
at  forblive  i  sin  nuværende  Opstilling«. 
NaPtuDåvo°urtdrer  Napoleons  Operationsplan  bestod  i,  at  Oudinot  med  sit 
eget,    General   Bertrands  og  Reyniers  Armeekorpser   skulde 

bryde  op  fra  den  store  Hær  og  rykke  rnod  Nordarmeen, 
slaae  den  og  understøttet  fra  Girard,  som  skulde  rykke  ud 
fra  Magdeburg,  og  Davout,  som  skulde  marchere  frem  fra 
Hamburg,  tage  Berlin  i  Besiddelse,  medens  Napoleon  med 
Resten  af  den  store  Armee  vilde  iagttage  de  Forbundnes  første 
Krigsforetagender  for  at  benytte  de  Feil,  de  gjorde.  Det 
var  en  uheldig  Plan,  fordi  det  første  vigtige  Foretagende 
skulde  foretages  langt  fra  Hovedhæren  og  uden  Napoleons 
personlige  Ledelse,  dertil  med  utilstrækkelige  Kræfter,  rime- 
ligviis  fordi  Keiseren  undervurderede  Bernadotte.  Men 
gaaende  ud  fra  denne  Plan  skrev  han  allerede  den  5te  Au- 
gust til  Davout: 

»Vaabenstilstanden  bliver  opsagt  den  10de,  Fjendtlig- 
hederne begynde  igjen  den  16de,  som  jeg  alt  troer  at  have 
meddeelt  Dem.  Det  er  af  Vigtighed,  at  De  efter  den  16de 
vel  vogter  Deres  Etappelinier  til  Wesel  og  ikke  har  Noget 
paa  Marche  der,  for  at  Partigængere  ikke  skulle  udrette 
Noget.  Jeg  har  allerede  paalagt  Dem  at  koncentrere  alle 
Deres  og  de  Danskes  disponible  Tropper,  for  at  De  kan 
gribe  Offensiven  fra  Hamburg  af  med  et  Korps  paa  30,000 
Mand.  Det  er  min  Hensigt  at  kaste  70,000  Mand  over 
Luckau  mod  Berlin,  hvilke  med  Deres  Korps  ville  udgjore 
nærved  100,000  Mand.  Man  siger,  at  Kronprindsen  af  Sver- 
rig  ogsaa  kommanderer  General  Bulows  Korps.  Det  vil 
sikkert  være  hans  største  Bestræbelse  at  dække  Berlin.  Men 
tre  Dage  efter  Vaabenstilstandens  Udlob  vil  Hertugen  af  Reg- 
gio (Oudinot)  være  i  Berlin.  Gjor  itide  en  Diversion  med 
Deres  Hær,  saa  De  truer  Mecklenburg  og  Berlin«. 

Som  sædvanlig  sendte  Napoleon  nu  det  ene  Brev  efter 
det  andet  om  samme  Gjenstand1).  Af  et  længere  Brev  af 
7de  vil ,  det  være  af  Interesse  at  uddrage  følgende  Enkelt- 
heder: 


*)   De  findes  næsten  alle  i  »Correspondance  de  Napoleon  1 

» —  De  vil  indsee,  at  det  er  nødvendigt  at  forhindre 
Kronprindsen  af  Sverrig  fra  at  sende  alle  sine  Stridskræfter, 
den  svenske  Hær,  Biilows  Korps,  Hjælpekorpset  i  engelsk 
Sold  og  den  russiske  Division,  mod  Hertugen  af  Reggio, 
naar  denne  trænger  frem  mod  Luckau.  Man  maa  node 
Fjenden  til  at  lade  et  Korps  paa  30,000  Mand  staae  lige- 
overfor Dem.  Dette  vil  skee,  naar  man  allerede  den  10de 
August  seer  Dem  forberedt  paa  Offensiven.  Den  12te  tager 
De  Deres  Hovedkvarteer  foran  Hamburg,  og  Deres  Trop- 
per staae  færdige  til  at  debouchere.  De  deboucherer  virke- 
lig, dersom  De  finder  Dem  overlegen,  eller  De  har  en  god 
Stilling,  som  vilde  dække  Hamburg  i  det  Tilfælde,  Fjenden 
er  overlegen.  De  maa  søge  at  forfølge  Fjenden  levende  og 
true  Svenskerne  med  at  afskære  dem  fra  Pommern  og  nøde 
dem  til  at  vende  tilbage  dertil. 

De  foreslaaer  at  have  en  2— 3000  Mand  Fodfolk,  1000 
Heste  og  5 — 6  lette  Kanoner  manoeuvrerende  mellem  Har- 
burg,  Liineburg  og  Verden.  Dette  forekommer  mig  forstan- 
digt og  uden  Inkonvenienser.  Dette  Korps  vil  kunne  re- 
pliere  sig  paa  Harburg  og  forene  sig  med  Dem,  dersom  det 
møder  for  stærk  Modstand.  Men  dersom  De  trængte  Fjen- 
den tilbage,  maatte  det  passere  Elben  ved  Dømitz  og  støde 
til  Dem.  En  saadan  Kolonne  vil  ikke  blot  være  nyttig,  men 
nødvendig. 

Vaag,  jeg  gjentager  det,  over  alle  Konvoiers  Sikkerhed. 
De  har  med  Hensyn  til  dette  Punkt  opfattet  mine  Ord 
urigtigt,  idet  De  indvender,  at  det  er  svært  at  besætte  hele 
Elben.  Dette  er  ikke  min  Mening.  Fjenden  har  for  mange 
slette  Tropper,  som  han  ikke  tillægger  stort  Værd  paa  en 
Valplads,  hvorfor  han  sender  dem  ud  paa  Streiftog  for  at 
plyndre  og  vække  Opstande.  Men  Midlet  til  Intet  at  tabe 
er:  Intet  at  have.  Derfor  skal  ingen  Konvoi  transporteres 
til  Hamburg,  hverken  fra  Wesel  eller  Magdeburg.  —  Skriv 
til  General  Lemarois,  at  han  fra  Fjendtlighedernes  Gjenop- 

tagelse  ikke  expederer  nogen  Konvoi  til  Hamburg,  og  sorg 
for,  at  de,  som  ere  underveis,  ankomme.  Giv  ligeledes 
Ordre  til,  at  man  i  Bremen  standser  alle  Marchebatailloner, 
alle  Kavalerister  tilfods,  alle  Artilleritransporter,  kort  sagt 
alle  Konvoier,  der  ere  i  Bevægelse  mod  Hamburg,  at  Kom- 
mandanten i  Bremen  beholder  dem  til  Stadens  Forsvar  og 
ikke  sender  dem  videre,  for  han  kan  sende  en  3—4000 
Mand  samlede  ad  Gangen.  — 

Naar  de  fjorten  første  Dage  af  Felttoget  ere  tilende, 
vil  man  see,  i  hvilken  Stilling  Sagerne  befinde  sig,  og  hvilke 
Bevægelser  der  kunne  tillades. 

Jeg  regner  Deres  hele  Styrke  til  45,000  Mand,  de 
Danske  indbefattede.  Skulde  jeg  i  den  Henseende  have  gjort 
mit  Overslag  for  hoit,  saa  De  blot  kunde  opstille  30,000  Mand 
i  Marken  og  5000  Mand  som  Hamburgs  Garnison ,  saa 
vilde  De  dog  have  35,000  Mand.  —  Jeg  forudsætter,  at  De 
i  Forening  med  de  Danske  forer  100  Kanoner  med  Dem. 

Østerrig  har  erklæret  sig  imod  os.  Hvor  stor  en  Til- 
væxt  af  Stridskræfter,  de  Forbundne  end  derved  maatte  er- 
hverve sig,  er  jeg  dog  istand  til  at  byde  dem  Spidsen. 
Men  De  vil  forstaae,  at  der  horer  Energi  til,  og  dersom 
Deres  Korps  paa  30,000  Mand  blev  udstykket  eller  over- 
hovedet ikke  udførte  sin  Rolle,  som  er,  at  holde  en  større 
Deel  af  Fjenden  i  Skak,  saa  vilde  det  kompromittere  hele 
Stillingen.  Min  Hensigt  er,  som  jeg  nylig  sagde,  at  lade 
Dem  med  30,000  Mand  og  Hertugen  af  Reggio  med  80,000 
Mand,  ialt  110,000  Mand,  rykke  mod  Berlin.  En  Kolonne 
paa  6000  Mand  fra  Magdeburg  vil  endnu  forøge  disse  Strids- 
kræfter. Jeg  regner  paa,  at  man  vil  være  i  Berlin  den  4de 
Dag,  den  20de  eller  den  21de.  Lykkes  det  at  slaae  Fjen- 
den, at  adsplitte  Landeværnet  og  afvæbne  Landstormen,  vil 
det  sætte  mig  istand  til  at  kunne  lade  Dem  marchere  mod 
Stettin  for  i  Forening  med  Vandammes  Korps  at  forfølge 
Svenskerne  og  at  kunne  kalde  Reyniers  eller  Reggios  Korps 

til  mig  for  at  forøge  vore  Kræfter  mod  den  store  østerrigske 
og  russiske  Hær  med  30,000  Mand.  Jeg  kan  efter  Om- 
stændighederne ogsaa  lade  Dem  beholde  det  Hele  for  at  de- 
blokere  Kustrin  og  Stettin,  marchere  længere  frem  for  at 
true  med  Danzigs  Deblokering  og  nøde  Russerne  til  at  ile 
did  og  skille  sig  fra  -Østerrigerne. 

Der  er  i  den  Hær,  De  har  ligeoverfor  Dem,  meget  Pak, 
som,  eengang  angrebet  og  slaaet,  vil  løbe  fra  hinanden,  saa- 
ledes  Landeværnet,  den  hanseatiske  Legion,  Dessau  Legio- 
nen o.  s.  v. 

Omstændighederne  ere  meget  alvorlige.  Den  Rolle,  som 
er  Dem  anviist,  fordrer  stor  Virksomhed.  Fremfor  Alt,  saa 
indtag  itide  en  truende  Stilling  mod  Deres  Modstander,  for 
at  man  ikke  skal  lade  være  at  lægge  Mæike  til  Dem  og 
ikke  med  fuld  Kraft  skal  kunne  kaste  sig  over  de  Kolon- 
ner, der  trænge  frem  mod  Berlin.  Jeg  gjentager  det:  Saa- 
snart  Vaabenstilstanden  er  forbi,  bryder  De  med  stor  Opsigt 
frem  fra  Hamburg«. 

I  senere  Breve  af  12te  og  13de  gjentog  Keiseren  det 
Samme.  Af  nye  Underretninger  meddeeltes  kun  den  ene, 
at  Vandamme  med  sit  Korps  var  kaldt  til  Dresden,  men  at 
dette  ikke  bevirkede  nogen  Forandring  i  Planen  i  det  Hele. 
Oudinot  sagdes  nu  at  have  70—80,000  Mand  til  Angrebet 
paa  Berlin. 

Da  disse  sidste  Breve  naaede  deres  Bestemmelsessted, 
vare  Tropperne  mellem  Hamburg  og  Liibek  allerede  begyndte 
at  komme  i  Bevægelse;  thi  Marechallen  havde  nøiagtigt 
fulgt  sin  Herres  Forskrifter, 
©avout  beånder  j)en  12te  August  havde  han  forlagt  sit  Hovedkvarteer 
ie  Bevægelser.^  ^  ^  B^  .øiendorf,  1  Miil  Øst  for  Hamburg,  belig- 
gende ved  Knæet  af  2  Veie,  hvoraf  den  ene  førte  til  Lauen- 
burg  og  derfra  videre  til  Berlin,  den  anden  over  Glinde, 
Witzhave,  Trittau  til  Mølln  og  Ratzeburg.  Divisionen  Loi- 
son    samledes    paa  samme  Sted  og  tog  Stilling  ved  Kirch- 

Steinbek.  Den  danske  Division  beordredes  til  at  koncen- 
trere sig  om  Sik,  dog  med  Undtagelse  af,  hvad  der  var 
om  Ltibek,  altsaa  2den  Brigade.  Teltene  fra  Leiren  om 
Glinde  sendtes  til  Hamburg,  hvor  Gouverneur  Hogendorf 
overlod  et  Huus  til  Gjemmested  for  dem,  og  Prindsen  af 
Hessen,  som  flyttede  sit  Divisionskvarteer  fra  Wandsbek  til 
Sik,  havde  Tropperne  bivouakerende  om  sig.  Det  var  ved- 
holdende Kegn,  men  Udsigten  til  det  forestaaende  Felttog, 
som  paa  en  saa  oplivende  Maade  vilde  afløse  den  trættende 
og  kj  edelige  Kordontj  eneste,  der  i  mange  Aar  havde  ud- 
gjort Grændsekorpsets  eneste  Idræt,  havde  yderligere  kaldt 
den  gode  Soldateraand  tillive,  og  en  hævet  tillidsfuld  Stem- 
ning, som  Prinds  Frederik  deelte  og  glædede  sig  over,  be- 
herskede Alle. 

Loison  havde  sine  fremskudte  Forposter  ved  Glinde, 
altsaa  paa  Veien  til  Mølln.  Længere  fremme  paa  samme 
Vei,  ved  Trittau,  var  dansk  Kavaleri,  hvilket  ifølge  Ordrer 
fra  Marechallen  var  sendt  frem  af  Frederik  af  Hessen,  hvis 
yderste  Forpostlinie  gik  fra  Trittau  mod  Nord  til  Boden, 
Syd  for  Oldeslo. 

Fra  Hovedkvarteret  i  øiendorf  iværksatte  Marechalleti, 
medens  Thiebault  med  en  Deel  af  sin  Division  og  2den  danske 
Brigade  var  i  og  om  Lubek,  og  50de  Division  og  Resten  af  Thie- 
baults  Division  var  i  Hamburg,  det  øvrige,  som  Keiserens  Be- 
falinger paalagde  ham.  Alle  Detachements  Syd  og  Vest  for 
Hamburg  fik  Ordrer  til  ved  Vaabenstilstandens  Slutning  at 
være  i  Ly  af  de  befæstede  Punkter,  og  en  mobil  Kolonne  paa 
nogle  tusinde  Mand,  som  underlagdes  General  Gengoult,  op- 
rettedes for  at  manoeuvrere  paa  venstre  Elbbred,  meniøvrigt 
der  følge  Marechallens  Bevægelser. 

Thiebault  fik  Befaling  til  den  15de  at  forlade  Liibek 
med  alle  baade  franske  og  danske  Tropper.  Iforveien  blev 
300  Mand   af  slesvigske  Regiment  og  40  Mand   af  Lohses 

Batteri  under  en  fransk  Befalingsmand  sendte  til  Trave- 
munde for  at  afløse  den  derværende  Garnison.  Thie- 
baults  Marche  gik  til  Bargteheide,  hvorfra  den  danske  Bri- 
gade dreiede  af  til  Sik  og  anbragtes  i  Hoisdorf,  medens  de 
Franske  den  næste  Dag  fortsatte  Marchen  til  Wandsbek, 
hvor  den  øvrige  Deel  af  Thiebaults  Division  havde  indfundet 
sig  fra  Hamburg.  De  jydske  Dragoner  vare  efterladte  som 
Arrieregarde  i  Lubek,  dog  med  den  Ordre,  inden  Aften  at 
indtage  et  tilbagetrukket  Kantonnement  med  een  Eskadron 
i  Stockelsdorf,  to  i  Reinfeld  og  een  i  Oldeslo  og  der  oppe- 
bie nærmere  Ordrer. 

Den  16de  endelig,  Vaabenstilstandens  sidste  Dag,  skjød 
Marechallen  Loisons  Division  frem  til  Witzhave,  forlagde 
Hovedkvarteret  til  samme  Landsby,  lod  Wichery  med  de  to 
mobile  Brigader  af  50de  Division  rykke  ud  af  Hamburg  og 
opstille  sig  bag  Loison  ved  Glinde  og  Thiebault  med  sin  i 
Wandsbek  forsamlede  Division  marchere  til  Bergedorf. 

Loison  sendte  fra  Witzhave  sit  Rytteri,  de  polske  Land- 
senerer,  samt  en  Bataillon  frem  til  Trittau,  og  General 
Lallemand  tog  Befaling  over  Forposterne  her  og  kom  der- 
ved for  første  Gang  i  Berøring  med  de  danske  Tropper. 

Hele  Marechallens  Korps  stod  nu  marchefærdigt  ved 
Grændsen,  den  største  Deel  paa  holsteensk  Grund,  hvor  der 
rekvireredes  Brænde  og  Straa  af  Landet,  men  intet  Andet. 
Alle  Tropperne  havde  Front  mod  Mølln  undtagen  Thiebaults 
Division,  som  fik  den  sydlige  Vei  langs  Elben  til  Lauenburg 
til  Operationslinie. 

Det  var  befalet  det  danske  Hjælpekorps  ved  den  fore- 
staaende  Fremrykning  at  tage  Forpleining  for  10  Dage  med 
sig,  men  da  der  ingen  Magaziner  havdes  at  tye  til,  og  Ba- 
gerierne i  Altona  ikke  med  saa  kort  Varsel,  de  fik,  kunde 
tilveiebringe  det  fornødne  Kvantum  Brød,  lykkedes  det  kun 
at  skaffe  Tropperne  de  uundværligste  Fornødenheder  for 
nogle  Dage.     Marechallen,  til  hvem  Prinds  Frederik  gjorde 

Melding  herom,  tillagde  dog  ikke  dette  synderlig  Vægt,  men 
anviste  det  danske  Korps  at  fouragere  underveis,  som  de 
Franske  under  lignende  Forhold  altid  pleiede  at  gjore.  løvrigt 
viste  Ordonnateuren ,  Overkrigskommissair  Fischer,  sig  som 
en  virksom  og  duelig  Mand;  han  skaffede  ikke  Lidt  tilveie, 
og  Kvæg  fulgte  Korpset.  Prindsens  storste  Bekymring  var, 
at  Korpset  ingen  Penge  havde.  Det  skulde  den  1ste  Au- 
gust have  modtaget  den  halve  Gage  i  Sølv  ligesom  den 
1ste  Juli;  men  man  havde  ingen  Midler  havt  dertil,  og 
nogen  Gage  for  August  var  endnu  ikke  udbetalt.  For  om 
muligt  at  sætte  de  gifte  Officerer  og  Underofficerer  istand 
til,  inden  de  droge  i  Krig,  at  efterlade  deres  Familier  Lidt, 
lod  Prindsen  sin  Stabschef,  Carl  Bardenfleth,  henvende  sig 
til  Ordonnateur  Thomas  og  Grev  Chaban  om  en  forlods  Ud- 
betaling af  Noget  af  den  franske  Sold;  men  Sagen  kunde 
ikke  bringes  i  Orden,  fordi  Generalkrigskommissair  Munch 
ikke  var  kommen  endnu,  og  det  danske  Korps  maatte  der- 
for opgive  Haabet  om  Penge,  hvad  der  for  alle  dem,  som 
ikke  efterlode  Familier,  var  let  ved  den  nære  Udsigt  til  Liv 
og  Rigelighed,  som  det  forestaaende  Felttog  aabnede. 

Strax  efter  Midnat  den  16de,  som  Vaabenstilstanden 
udlob,  skulde  Fjendtlighederne  efter  Marechallens  Befaling 
begynde  med  Rekognosceringer,  som  fra  forskjellige  Punkter 
skulde  rettes  mod  den  fjendtlige  Stilling  langs  Delvenau- 
Steckenitz.  Fra  Centrum  ved  Trittau  skulde  det  største 
Korps  sendes  frem  mod  Mølln,  til  Venstre  skulde  de  jydske 
Dragoner  rekognoscere  Liibek  og  Krumesse,  og  6te  Husareska- 
dron Steckenitz- Overgangene,  til  Høire  Tropper  fra  Thie- 
baults  Division  Buchen  og  Lauenburg. 

Det  midterste  Korps    beordredes  sammensat    af   baade    Lallemands 

kombinerede 

danske,  og  franske  Tropper,    idet  Prinds  Frederik  af  Hessen     Brigade, 
befaledes  til  at  lade  2  danske  Batailloner,   4  Eskadroner  og 
1  Batteri    støde  til    de  ved  Trittau  værende  2  polske  Lan- 
senereskadroner og  1  Bataillon  for   at  danne  et  kombineret 

Kommando  under  General  Lallemand1).  Prindsens  Valg 
faldt  paa  Avantgardens  Afdelinger,  men  da  af  disse  2den 
Bataillon  holsteenske  Skarpskytter  og  2det  slesvigske  Jæger- 
korps vare  anvendte  paa  Forpostlinien  og  saa  langt  borte,  at 
de  ikke  kunde  mode  paa  Samlingsstedet  ved  Grande  til  den 
fastsatte  Modetid,  den  16de  om  Eftermiddagen,  forbleve 
disse  Afdelinger  paa  deres  Plads  og  kom  til  i  Forening  med 
Husarer  at  danne  et  selvstændigt  Korps  under  Major  E. 
L.  Berger,  medens  Oberst  Waldeck  med  Kesten  af  Avantgar- 
den samt  een  Bataillon  og  4  Eskadroner  fra  1ste  Brigade 
afgik  til  Grande  for  at  underlægges  Lallemand. 

Det  dansk- franske  Kommando,  som  saaledes  dannedes 
oprindelig  kun  for  de  første  Bevægelser,  men  som  forblev  samlet 
under  Felttoget  i  Mecklenburg  som  Avantgarde  for  Loi- 
sons  Division  og  da  almindeligviis  benævnedes  »Lallemands 
kombinerede  Brigade«,  bestod,  da  det  henimod  Aften  den 
1 6de  modte  ved  Grande,  af: 

Oberst  Waldeck, 

1ste  Bataillon  holsteenske  Skarpskytter, 

2den  Bataillon   og  Jægerkompagniet   af  4de   Bataillon 
»Oldenburg«, 

En  fransk  Bataillon, 

4  Eskadroner  holsteenske  Kyttere, 

2  Eskadroner  franske  (polske)  Lansenerer, 

Batteriet  Gerstenberg. 
Tidlig  næste  Morgen  overskredes  Grændsen. 


J)  Charles  Francois  Antoine  Lallemand,  Baron,  født  1774, 
indtraadte  som  Menig  i  det  lette  Artilleri  1792,  blev  Lieutenant 
i  Rytteriet  1797,  deeltog  som  saadan  i  Toget  til  Ægypten,  blev 
Eskadronschef  1802,  gjorde  en  Expedition  til  St.  Domingo  og  tjente 
senere  først  i  Portugal,  saa  i  Tydskland.  Under  Krigen  med  Preus- 
sen blev  han  efter  Slaget  ved  Jena  Oberst,  kom  dernæst  til  Spa- 
nien, hvor  han  1811  blev  Brigadegeneral  og  vedblev  at  tjene,  indtil 
han  1813  kaldtes  til  Elben  for  at  bidrage  til  at  erstatte  de  i  Rus- 
land tabte  Befalingskræfter. 

Lallemand,    som    hele  Natten    havde    arbeidet   paa    at Reko?nosceri^ 

gerne  den  17de 

istandsætte  Broen  ved  Grande,  der  ved  Vaabenstilstandens  August. 
Begyndelse  var  bleven  afbrudt  af  de  Danske,  fik  ikke  Ar- 
beidet færdigt  og  rnaatte  derfor  lade  Alt  gaae  til  Trittau 
for  at  benytte  de  derværende  slette  Overgangsmidler,  hvor- 
efter han  udbredte  sig  i  Lauenburg.  Han  traf  under  den 
videre  Fremmarche  intet  Fjendtligt  før  ved  Mølln,  hvor 
nogle  Kosakker  viste  sig,  men  efterat  en  af  disse  var  tagen 
til  Fange,  og  Resten  flygtet,  besatte  han  Mølln  og  gjorde 
sig  til  Herre  over  dette  Overgangssteds  Omgivelser. 

Rekognosceringskommandoerne  fra  Thiebaults  Division 
traf  Ltitzowerne  foran  baade  Lauenburg  og  Buchen.  De 
joge  Forposterne  tilbage  og  indlode  sig  i  en  kort  Kamp 
for  at  see,  hvorvidt  deres  Modstandere  vare  tilsinds  at  holde 
Stand,  og  trak  sig  derpaa  tilbage. 

De  danske  Kommandoer  mod  Steckenitzflodens  nordre 
Defileer  fandt  intet  Fjendtligt,  hverken  ved  Liibek,  Krum- 
messe eller  Donnerschleuse.  Efter  fuldført  Hverv  vendte 
ogsaa  de  om  med  Undtagelse  af  de  jydske  Dragoner,  hvilke 
vare  befalede  at  forblive  i  Liibek,  ligesom  Lallemand  i  Mølln. 

De  skeete  Bevægelser  maatte  antyde,  at  Davout  vilde 
rykke  frem  over  Mølln.  Ogsaa  blev  det  i  en  Dagsbefaling 
fra  Marechallen  kundgjort,  at  Hæren,  som  jo  endnu  i  det 
Store  ikke  var  rykket  over  Grændsen,  skulde  samles  til  Frem- 
rykning i  Trittau.  Men  dette  havde  rimeligviis  kun  den 
Hensigt,  at  forhindre  Fjenden  fra  at  koncentrere  mange 
Tropper  om  det  noget  befæstede  Lauenburg;  thi  de  nær- 
mere Ordrer  foreskreve  en  anden  Vei. 

Den  18de  ved  Daggry  gik  Lallemand  tilbage,  bøiede 
ned  til  Schwarzenbek,  hvor  Loison  netop  var  ankommen 
efterat  have  overskredet  Bille,  og  rykkede,  forenet  med  denne, 
nu  frem  mod  Buchen ,  paa  samme  Tid  Davout  med  Thie- 
baults Division  ad  Veien  over  »grime  Jager«  langs  Elbens 
Løb  marcherede  mod  Lauenburg. 

uuentmrg  tages.  Liitzoweme,  som  af  den  foregaaende  Dags  Tildragelser 
havde  lavet  en  straalende  Seirsberetning,  modtoge  ogsaa  denne 
Dags  Eftermiddag  de  fremrykkende  franske  Fortropper  med  Ild 
fra  de  foran  Lauenburg  anlagte  Værker,  og  der  blev  tirail- 
leret  længe,  uden  at  Kampen  dog  kostede  synderlige  Offre 
paa  nogen  af  Siderne.  Men  da  Thiebault  henimod  Natten 
ankom  med  noget  af  Hovedstyrken,  traf  Tettenborn  og 
Liitzow  i  Forening  Anstalter  til  Ketraite,  hvilken  dog  kun 
lykkedes  hoist  ufuldstændigt,  idet  et  pludseligt  Angreb  i  et 
Nu  bragte  Byen  i  de  Franskes  Hænder,  og  Mange  af  For- 
svarerne bleve  fangne,  og  Flere  forsprængte,  saa  de  enten 
maatte  skjule  sig  hos  Lauenburgs  Indvaanere  eller  soge  bort 
gjennem  Engene  langs  Elbens  Bred.  Thiebault  besatte  nu 
Lauenburg,  fik  Broen  over  Palmslusen,  som  af  Liitzoweme 
var  stukken  i  Brand,  reddet  og  gjorde  sig  til  Herre  over  de 
nærmeste  Omgivelser  paa  begge  Sider. 

Lallemand  og  Loison  naaede  den  Dag  kun  til  Mussen, 
en  Miilsvei  fra  Biichen,  og  opsloge  der  deres  Bivouak. 

Davout  forlagde  for  Natten  sit  Hovedkvarteer  tilbage 
til  »griine  Jager«.  Det  danske  Korps  og  Wicherys  Brigader 
stode  endnu  ved  Sik  og  Grande. 

Den  19de  rykkede  Lallemands  Brigade  fra  Mussen  frem 
mod  Biichen,  og  efterat  Gerstenbergs  Kanoner  med  nogle 
Skud  havde  fordrevet  den  Eest  af  Fjender,  som  endnu  var 
i  Byen,  blev  Broen  over  Delvenau  istandsat  saaledes,  at  om 
Eftermiddagen  hele  Loisons  Division  kunde  gaae  over. 
Marechallen  tog  sit  Kvarteer  i  Lauenburg,  og  Thiebaults 
Tropper  udviklede  sig  lidt  ind  i  Mecklenburg,  hvor  de,  blandt 
fiere  Steder,  besatte  Landsbyen  Horst. 

Prinds  Frederik  marcherede  denne  Dag  med  det  danske 
Korps  til  Schwarzenbek  efterat  have  sendt  Oberstlieutenant 
Wasmer  med  slesvigsk  Jægerkorpses  2den  Bataillon  til  Lii- 
bek  og  Major    Berger    med    de   to  Eskadroner   Husarer    og 

2den  Bataillon  holsteenske  Skarpskytter  til  Sandesneben. 
Wichery  forblev  endnu  tilbage  i  Glinde. 

Den  20de  sætter  Alt  sig  i  Bevægelse,  Thiebault  til  Eg-  i*dmarchen  {> 

&  &  '  o        Mecklenburg 

nen  om  Boitzenburg,  Lallemand,  fulgt  af  Loison,  tilSchwan- 
heide,  Prindsen  af  Hessen  til  Buchen  for  at  passere  Del- 
venau  der,  Wichery  over  Bille  henimod  Lauenburg.  Fjenden 
viste  for  det  Meste  kun  Kosakker,  hvilke  stedse  vege  og 
nu  gik  tilbage  over  Schall,  hvor  de  brøde  Broerne  af  efter 
sig.  Den  fjendtlige  Stilling  var  i  sine  Hovedtræk  som  for; 
Wallmoden  var  vel  med  den  russisk-tydske  Legion  og  Dørn- 
bergs  Rytteri  gaaet  frem  til  Goldenbow  for  at  støtte  Tetten- 
born  og  Liitzowerne,  der  trak  sig  tilbage  til  Velian,  men 
hans  Reserve,  Hannoveranerne,  stod  endnu  langt  tilbage. 
Vegesacks  svensk-mecklenburgske  Division  i  det  Nordlige 
var  endnu  i  sine  tidligere  Stillinger. 

Chefen  for  de  jydske  Dragoner  i  Liibek,  Oberst  N.  Engel- 
sted, havde  havt  Ordre  til  paa  Skrømt  at  bestille  Kvarteer 
for  4000  Mand  franske  Tropper  fra  Hamburg  samt  foretage 
andre  lignende  Demonstrationer.  Den  ham  underlagte  Styrke 
forøgedes,  som  vi  vide,  med  2den  Bataillon  slesvigske  Jæger- 
korps, og  Marechallen  bestemte  endvidere,  at  ogsaa  de  fyenske 
Dragoner,  som  ventedes,  skulde  forblive  under  Engelsted,  der 
fik  Befaling  til  at  optræde  selvstændigt,  iagttage  Svenskerne 
og  søge  at  holde  sig  fast  ved  dem  samt  i  Nødsfald  trække 
sig  tilbage  paa  Hamburg.  Major  Berger  i  Sandesneben  fik 
Paalæg  om  med  de  to  Husareskadroner  og  2den  Bataillon 
holsteenske  Skarpskytter  at  streife  ind  i  Mecklenburg,  nord- 
ligere end  det  fransk-danske  Korps. 

En  lille  Deel  af  Wallmodens  Hær  under  Grev  Kielmanns-  Tildragelser  syd 
egge  havde  den  første  Dag,  Fjendtlighederne  vare  begyndte  forHambur? 
paany,  .besat  Dømitz  og  udviklet   sig  paa  venstre  Elbbred, 
men  kunde   ikke    strække    sin  Magt  høit  op  paa  Grund  af 
Gengoults   Kolonne,    som    rykkede   frem    fra  Hamburg  paa 

19 

samme  Bred  og  omtrent  holdt  sig  i  Hoide  med  Davout 
paa  høire.  Ogsaa  længere  sydlig,  ved  Havelberg,  havde 
fjendtlige  Tropper,  hvilke  henhørte  til  Tauentzins  Armee- 
korps, overskredet  Elben.  Forbindelsen  mellem  Magdeburg 
og  Hamburg  langs  Elben  var  derfor  strax  ved  Vaabenstil- 
standens  Udløb  bleven  umuliggjort,  og  et  Brev  fra  Napo- 
leon til  Davout  af  17de  August,  som  endnu  gik  denne  Vei, 
blev  opsnappet.    Det  indeholdt  Følgende: 

»Hertugen  af  Reggio  er  Dags  Morgen    afmarcheret   fra 
Baruth    med  80,000  Mand.     Jeg   forudsætter,    at  De  idag 
eller  imorgen  har  angrebet,  hvad  der  staaer  foran  Dem,  saa- 
fremt  Fjenden  er  svagere  i  Styrke.      Tillad  ikke,  at  en  lille 
Styrke,    og   navnlig  ikke,   at  saadant  noget  Rak  som  Han- 
seaterne, Legionen  og  Wallmodens  Tropper   maskerer  Noget 
for  Dem.      Der  er  ikke  andre  gode  Tropper  imod  Dem  end 
Svenskerne    og    en  Fjerdedeel    af   Biilows    Hær,  hvilke    ere 
Linietropper.   —    Jeg   forlægger  mit  Hovedkvarteer  til  Gor- 
litz.     Keiser  Alexander  er  i  Prag.     Russerne  ere  dragne  ind 
i  Bøhmen,    Preusserne  have   overskredet    det  neutrale  Land 
i  Schlesien.     Vi  ere  i  Bevægelse«. 
Generaladjudant        Inden   vi    fortsætte  Fortællingen    om    de  fransk-danske 
Bevægelser,  maae  vi  meddele,  at  Kong  Frederik,   som  endnu 
var  uden  paalidelige  Efterretninger  om  de  politiske  Forhold, 
saasnart  det  tegnede  til,    at  Fjendtlighederne  vilde  begynde 
igjen,  havde  befalet  Generaladjudant,  Kammerherre  Lindholm 
paany  at  reise  til  Hamburg,    deels  for  at  overlevere  Prinds 
Frederik  en  Instrux,    der   iøvrigt  intet  Mærkeligt  indeholdt, 
deels    for   at  komplimentere  Davout,    undersøge  Forholdene 
paa  Grændsen  og  indberette  om  dem,    endelig    for    at  søge 
opnaaet:     1)  at    det   tilstaaede  Krudt    anvistes  Danmark   i 
Hamburg  istedenfor  i  Amsterdam,  2)  at  Danmark  ved  Frank- 
rigs Hjælp    erholdt    noget  Salpeter,    som    det    manglede  til 
Krudtfabrikationen,  3)  at  dansk  (holsteensk)  Eiendom  i  Ham- 
burg fritoges  for  Beslaglæggelse  i  Anledning  af  Strafkontri- 

butionens  Inddrivelse.  Kammerherren  ankom  til  Hamburg, 
reiste  derfra  til  Lauenburg  og  traf  Davout  den  20de,  netop 
som  denne  var  ifærd  med  at  begive  sig  ind  i  Mecklen- 
burg.  Marechallen  røbede  Tilfredshed  ved  Gjensynet  og  bad 
Lindholm  forsikkre  Kongen,  at  han  var  tilfreds  med  de 
danske  Tropper,  at  Alt  gik  godt,  efterat  Prindsen  af  Hes- 
sen  var  kommen,  og  vilde  vedblive  at  gaae  godt.  Med 
Hensyn  til  Forlangendet  om  Krudt  skrev  Marechallen  oie- 
blikkelig  i  Lindholms  Nærværelse  et  Brev  til  Keiseren; 
med  Hensyn  til  ønsket  om  Salpeter  troede  han  det  rigtigst,  at 
Frederik  af  Hessen  lagde  Beslag  paa  Alt  af  denne  Artikel, 
som  forefandtes  i  Mecklenburg,  hvilket  da  skulde  blive  sat 
til  Kongens  Kaadighed;  betræffende  Anerkj  endelsen  af  dansk 
Eiendom  i  Hamburg  henviste  han  til  Hogendorf,  hvem  denne 
Sag  angik.  Da  den  danske  Generaladjudant  tog  Afsked  for 
at  begive  sig  til  Prinds  Frederik,  fik  han  med  til  denne  en 
Ordre  om  at  fortsætte  det  danske  Korpses  Marche  saa  langt 
henimod  Schwanheide  som  muligt. 

I  Biichen  fik  Lindholm  sine  Ærinder  til  Prinds  Frederik 
forrettede.  Auxiliairkorpset  var  netop  ifærd  med  at  rykke 
ind  i  Mecklenburg;  Prindsen  holdt  til  Hest,  lod  Korpset 
defilere  forbi  sig,  tiltalte  Afdelingerne  og  enkelte  Folk  og 
hilstes  til  Gjengjæld  af  disse. 

I  Hamburg  forhandlede  Lindholm  med  Hogendorf,  som 
viste  sig  i  hoi  Grad  forekommende.  Sagen  om  de  danske 
Eien domme  der  blev  afgjort  saaledes,  at  et  Certifikat  fra 
den  danske  Konsul  befriede  enhver  Eiendom  fra  Beslaglæg- 
gelse. Det  danske  Korpses  Feltpark,  som  fra  Bramstedt 
var  sendt  til  Altona,  indkvarteredes  tilligemed  det  Kompagni, 
som  dækkede  den,  i  Forstaden  St.  Georg,  og  der  tilstodes 
den  Forpleining  af  de  franske  Magaziner. 

Vi  vende  nu  tilbage  til  Mecklenburg,  hvor  den  fransk- 
danske  Styrke  den  20de  fik  følgende  endelige  Opstilling: 
Davout  i  Schwartau,    Thiebault  sammesteds,    Lallemand  og 

19* 


292  August.  1813. 

Loison  i  Gresse,  Frederik  af  Hessen  i  Schwanheide.  Lallemand 
skulde  være  forbleven  ved  sidstnævnte  By  og  have  forenet 
sig  med  de  Danske  for  at  være  disses  Avantgarde,  men 
Bæreren  af  Ordren  dertil  forvildede  sig,  og  imidlertid  var 
Lallemand  dragen  afsted  foran  Loison.  Af  de  Danske  vare 
nogle  Batailloner  med  4  Kanoner  efterladte  som  Kepli  ved 
Biichen.  Alle  Tropper  bivouakerede.  Wichery  var  endnu 
ikke  kommen. 

Davout  stod  nu  med  over  25,000  Mand  koncentrerede 
foran  Schall  og  havde  tre  Retninger  at  vælge :  Veien  til  Berlin 
langs  Elben  over  Domitz,  Veien  til  Berlin  over  Ludwigslust 
og  Veien  til  Schwerin.  Hans  Bestemmelse  var  tagen  længe 
iforveien.  Efterat  et  større  Kommando,  valgt  ud  af  Gen- 
Davout  over-  goults  Tropper,  hvilke  havde  passeret  Elben  ved  Lauenburg, 
"  var  sendt  ud  ad  førstnævnte  Vei  som  Dækning,  lod  Mare- 
challen  Loison  og  Thiebault  den  21de  August  overskride 
Floden  Schall  og  indslaae  Retningen  mod  Schwerin.  Loison 
med  Lallemand  foran  sig  fik  Veien  til  Kammin,  Thiebault  an- 
vistes der  Veien  over  Marsow  og  Goldenbow.  De  Danske 
marcherede  denne  Dag  frem  til  Gresse,  Wichery  ventedes 
om  Middagen  til  Lauenburg,  om  Aftenen  til  Schwartau. 
Gengoult  skulde  —  efterat  have  rekognosceret  og  renset 
Egnen  henad  Domitz  til  —  overtage  Bevogtningen  af  Del- 
venau. 

Som  alt  anført  stod  Wallmoden  med  den  russisk-tydske 
Legion  og  Dørnbergs  Rytteri  ved  Goldenbow,  hvor  en  ypper- 
lig Stilling  fandtes.  5  Batailloner  vare  opstillede  deels  foran 
den  nævnte  By,  deels  langs  en  Høideryg,  der  strakte  sig 
ned  mod  Velian,  hvor  Liitzowerne  vare.  Een  Bataillon  var 
sendt  til  Kammin,  og  mellem  denne  By  og  Goldenbow  op- 
holdt Dørnbergs  Rytteri  sig,  beredt  til  at  hjælpe  begge 
Steder. 

Lallemand,  som  under  Fremrykningen  maatte  blænkre 
med  Kosakkerne,    der   vel   kunde  jages  paa  Flugt  ved   et 

enkelt  Geværskud,  men  øieblikkelig  kom  tilbage  igjen,  nær- 
mede sig  hen  paa  Eftermiddagen  sit  Maal,  da  han  pludselig 
blev  beskudt  af  nogle  i  en  Skov  foran  Kammin  anbragte 
Skytter.  Et  Par  Kompagnier  af  det  holsteenske  Skarpskytter- 
korps  bragte  dog  snart  Skydningen  til  at  holde  op  oggjen- 
nemstreifede  dernæst  Skoven.  Kun  Faa  saaredes  under  den 
korte  Kamp,  men  mellem  disse  var  Oberst  Waldeck,  som 
imidlertid  ikke  meldte  sig  fra  Tjeneste,  da  Saaret  var  let. 
Man  opdagede  snart  efter,  at  en  |Bataillon  stod  opstillet  i 
Linie  ved  Kammin.  General  Lallemand  lod  Gerstenberg 
protse  af  og  beskyde  samme,  hvorpaa  den  afmarcherede 
mod  Goldenbow,  medens  Loison,  som  kom  bagefter  Lalle- 
mand og  deployerede  op  med  venstre  Floi  til  Kammin,  ved 
nogle  Salver  gav  dens  Bevægelse  Vinger. 

Ikke  saa  godt  gik  det  Thiebaults  Kolonne.  Da  Teten  Marsow. 
var  kommen  gjennem  Marsow,  hvis  Omgivelser  danne  etsnevert 
Defilé,  blev  den  angreben  af  den  russisk-tydske  Legion  og 
Dornbergs  Kytteri,  og,  da  Trainet,  som  var  fulgt  for  hur- 
tigt efter,  blev  klemt  fast  i  Snevringen,  saa  det  hverken 
kunde  komme  frem  eller  tilbage  og  derved  forhindrede  de 
bagvedværende  Tropper  fra  at  rykke  frem,  opstod  der  nogen 
Uorden.  Fjendens  Angreb  var  imidlertid  hverken  kraftigt 
eller  alvorligt,  Kampen  blev  staaende,  og  der  udviklede  sig 
en  Kanonade,  som  fra  begge  Sider  fortsattes  til  Natten. 
Thiebault  kunde  foreløbig  ikke  komme  videre,  og  Mare- 
challen,  som  altid  opholdt  sig  ved  denne  Kolonne,  og  som 
rettende  og  ordnende  bevægede  sig  mellem  de  nyudskrevne 
Soldater,  selv  i  Skyttekjæden,  maatte  opslaae  sin  Natte- 
bivouak  foran  Goldenbow.  Kl.  2  om  Natten  sendte  han 
Bud  til  Frederik  af  Hessen  og  Wichery  om  at  paaskynde 
deres  Fremmarche,  Førstnævnte  til  Loisons,  Sidstnævnte  til 
Thiebaults  Understøttelse. 

Om  Natten   forlod  Wallmodens  Tropper  imidlertid  lyd- 
løst   deres    Stilling.      Thiebault    tog    derfor    om  Morgenen 

Goldenbow  i  Besiddelse,  og  Stillingen  holdtes  da  paa  begge 
Veie  ved  Kammin  og  Goldenbow,  som  den  var,  indtil  Fre- 
derik af  Hessen  kom  til  Schild  Miihle,  ogWichery  til  Mar- 
sow,  hvorved  Davouts  hele  Korps  var  samlet  indenfor  en 
Kvadratmiils  Omraade. 

Hen  paa  Eftermiddageu  sattes  hele  Hæren  paany  i 
vid^erc^em"  Marche,  Loison  til  Parum,  Lallemand  til  Dreiliitzow,  Davout 
med  Thiebault  og  Wichery  til  Wittenburg,  Frederik  af 
Hessen  til  Kammin.  Hele  Hæren  stod  inden  Natten  i  een 
Kolonne  paa  Veien  til  Schwerin  og  begyndte  tidlig  næste 
Morgen  Fremmarchen  i  den  beskrevne  Orden. 

Fjenden  var  kun  gaaet  et  Par  Miil  tilbage.  Forposterne 
kom  ved  Hagenow  ogToddin,  Hovedstyrken  ved  Kraak  og  Stroh- 
kirchen.  Stillingen  flankerede  saaledes  Davouts  Marchelinie, 
og  efterhaanden  som  den  lange  fransk-danske  Marchekolonne 
gik  den  forbi,  kom  Teten,  der  hidtil  havde  maattet  bane 
Veien,  udenfor  Fjendens  Paavirkning,  medens  Queuen,  der 
hidtil  kun  havde  fulgt  de  Foranmarcherendes  Spor,  blev 
Arrieregarde  og  eneste  Gjenstand  for  Kosakkernes  Fore- 
tagender. 
Det  danske  Korps.  Overalt,  hvor  Davouts  Tropper  kom  hen,  rekvirerede  de  deres 
Fornødenheder  af  Omegnen  og  betalte  dem  med  Kvitteringer, 
som  Ihændehaverne  senere  kunde  forevise  til  Betaling  ved 
Leilighed.  Der  forlangtes  gjerne  en  overdreven  stor  Mængde 
af  de  Ting,  der  rekvireredes,  og  samtidigt  sendtes  Komman- 
doer ud  til  alle  Sider  for  at  inddrive  saa  Meget  af  det  Rekvi- 
rerede som  muligt.  Det  var  et  fuldstændigt  Plyndringssystem, 
som  var  blevet  indfort  og  hjemlet  i  den  franske  Hær.  Prinds 
Frederik,  som  var  sidst  i  Kolonnen,  fandt  Landet  udpiint 
langt  ud  til  begge  Sider  og  Husene  tomme,  forladte  af 
Mennesker  og  Kvæg.  Han  havde  derfor  Vanskelighed  ved 
at  finde  sine  Fornødenheder,  saa  meget  større,  som  de 
danske  Soldater  ikke  vare  vante  til  at  tage  sig  selv  tilrette, 
og  der  i  intet  Døgn  siden  Udmarchen  havde  været  mere  end 

4—5  Timers  Ro.    Dertil  kom  nu  Kosakkernes  Angreb,   der 
vare  saa  nærgaaende,  at  de  i  disse  Dage  endog  havde  taget 
en  af  Davouts  Adjudanter  tilfange.    Prindsen  skrev1):  »Disse 
Tropper  sværme  om  os  paa  alle  Sider;    man  kan  ikke  ind- 
lade sig  med  dem,  fordi  de  strax  løbe,  og  alle  Engagements 
kun  unyttigt  trætte  Tropperne,   der  desuden  ikke  ere  vante 
til  de  svære  Strabadser,  som  de  have  ved  Bivouakeringen  og 
Mangelen   paa   Levnetsmidler.      Desuagtet«,    tilfoiede   han, 
»ere  vore  Folk  muntre  og  vel  tilmode.     Vi    tage  Kvæg   til 
dem,  men  det  Værste  er,   at   de  mangle  Kogekjedler  —  de 
staae  i  Altona.      Den  politiske  Svindel  er  heelt  forbi,  Alle 
brænde    af  Længsel    efter  at  maale  sig  med  Fjenden«.    En 
Hjælp  ved  Forpleiningen  fik  Prindsen  derved,  at  Gouverneur 
Hogendorf  velvilligt    havde    overladt  Major  Wegener  18,000 
5  Pd.'s  Brod,  som  den  22de  paa  24  Vogne  vare  afgaaede  til 
Auxiliairkorpset.  Ogsaa  meldte  Generalkrigskommissair  Munch 
sig  nu  skriftligt    fra  Lauenburg  af  med    det  Tilføiende,    at 
han  forst  vilde  gaae  til  Hamburg  for  at  hæve  50,000  frcs., 
som  Prindsen    af  Hessen   havde    erholdt  Anvisning  paa  til 
den  foreløbige  Besoldning  for  10  Dage.  -   Generalkrigskom- 
missairen  hævede  da  ogsaa  Pengene,  men  —  uden  at  Korp- 
set i  det  Mindste  i  den  nærmeste  Tid  fik  Nytte  deraf;   thi, 
da  han  ikke  kunde  opdrive  Eskorte  i  Hamburg,  deponerede 
han  Pengene  i  Altona  og  forblev  selv  der.     En  Ting,    som 
foruden  Forpleiningen  og  Pengemangelen  ogsaa  foraarsagede 
Prindsen  Bekymring,    var  Trainets  Tilstand.     Da  de  rekvi- 
rerede   Stykkudske    og    Heste,    som    Ingen    for  Frederik   af 
Hessens  Ankomst   havde    tænkt  paa    at  skaffe  tilveie,    ikke 
vare    komne    ved  Afmarchen,    havde    han   maattet   tage  de 
sidst    udskrevne    Ægtvogne   fra   Holsteen  med  sig,    og   da 
Mecklenburgerne  havde  bragt  alle  deres  Heste  og  Kjoretøier 
i  Sikkerhed  inden  Davouts  Indfald,  saae  Prindsen    sig  sat  i 


*)  Rapport  fra  Auxiliairkorpset  af  25de  Aug.,  jfr.  den  af  27de  Aug. 

den  Nødvendighed,  at  maatte  føre  dem  med  sig  uden  Om- 
bytning. 

Om  Eftermiddagen  kom  Prindsen  af  Hessen  til  Witten- 
burg,  hvor  han  tog  Stilling  imod  Hagenow;  men  da  Tet- 
tenborn  ikke  vilde  unde  Korpset  Ko,  idet  en  større  samlet 
Styrke  væltede  sig  ind  paa  de  danske  Forposter,  beordrede 
Prindsen  Major  Berger,  som  just  nu  stødte  til  ham  vestfra,  til 
med  sine  Tropper,  1  Bataillon,  2  Husareskadroner  og  nogle 
Kanoner,  at  forjage  Fjenden.  Det  lykkedes  godt,  og  navn- 
lig viste  Husarerne  sig  ved  denne  Leilighed  meget  flinke; 
men  da  nogen  Nattehvile  dog  ikke  var  at  vente  her,  fore- 
trak Prindsen  at  tage  en  forandret  Opstilling.  En  Arriere- 
garde paa  nogle  Batailloner  Fodfolk,  50  Husarer  og  2  Ka- 
noner efterlodes  i  Wittenburg  med  Ordre  til  at  blive  der 
til  kort  for  Daggry  næste  Dag;  det  store  Train,  deels 
dansk,  deels  fransk,  som  han  havde  hos  sig,  sendtes  over 
Puttelkow  og  Pogress  til  Parum,  og  selv  gik  han  derpaa 
med  hele  det  øvrige  Korps  over  Dreiliitzow  til  Parum,  hvor 
han  tog  Stilling  mod  Sydvest  og  kunde  oppebie  Trainets 
Ankomst  i  Løbet  af  Natten  og  Arrieregardens  næste 
Morgen. 

Davout  havde  denne  Dag  med  de  øvrige  Divisioner 
naaet  Schwerin.  Lallemands  Avantgarde  var  gaaet  gjennem 
Byen  og  havde  opslaaet  sin  Bivouak  ved  Medewege,  Nord 
for  denne  paa  Veien  til  Wismar,  Loison  mellem  Neumiihlen 
og  Weger  Sø,  Front  imod  Nordvest,  Thiebault  ved  Ostorf, 
Front  imod  Syd. 
Fjendens  Be-  Wallmoden  lod  sin  Hærs  Gros  gaae  lidt  tilbage  og  tage 
vægeiser.  Front  mod  Schwerin,  saa  det  dækkede  Veien  fra  denne  By 
til  Berlin.  Høire  Fløi  lænede  sig  til  Stor  og  det  store 
mosede  Terrain  Lewitz  Bruch,  Forposterne  stode  mellem 
Fahrbinde  og  Rastow,  Hovedstyrken  vedWøbbelin  ogLiibb- 
low.  Tettenborn  forblev  derimod  i  Hagenow  som  et  venstre 
Flankekorps,  der  kunde  virke  paa  de  Franskes  Forbindelses- 


1813.  August.  297 

linie  med  Lauenburg.  Samtidig  sendte  Wallmoden  Ordre 
til  General  Vegesack  om  at  trække  sig  tilbage  fra  den  Stil- 
ling, han  endnu  indtog  i  Nordmecklenburg,  da  den  ved  de 
Franskes  Marche  mod  Schwerin  blev  truet  i  venstre  Flanke. 

Den  24de  August  strax  om  Morgenen  sattes  virkelig 
Loison  og  Lallemand  fra  Schwerin  i  Bevægelse  mod  Nord, 
Loison  mod  Wismar,  Lallemand  til  Gadebusch,  men  de  traf 
intet  Fjendtligt.  Vegesack,  som  den  21de  og  22de  havde 
foretaget  nogle  fremadgaaende  Bevægelser  mod  Molln  og 
Eatzeburg,  havde  den  23de  forladt  sin  Stilling  og  var  gaaet 
tilbage  i  2  Kolonner,  een  over  Wismar,  een  over  Landsbyen 
Mecklenburg. 

Det  lykkedes  Prinds  Frederik  af  Hessen  i  Parum  at 
samle  hele  sit  Korps  og  Train  paa  4  Vogne  nær,  som  vare 
blevne  for  langt  tilbage  og  derfor  bleve  tagne.  I  een  Ko- 
lonne —  med  Trainet  mellem  Brigaderne  og  en  lille  Arri- 
eregarde under  Major  Berger  i  1k  Miils  Afstand  —  fort- 
satte han  nu  Marchen  til  Schwerin,  hvor  Korpsets  Gros  tog 
Loisons  forladte  Bivouakplads  i  Besiddelse,  medens  Arriere- 
garden forblev  ved  Neumiihlen.  Kosakkerne  gjorde  sig 
til  Herrer  over  Veien  mellem  Lauenburg  og  Schwerin,  ef- 
terhaanden  som  den  forlodes  af  de  danske  Tropper.  En 
lille  Vognkolonne  paa  5  Kjoretoier,  der  skulde  fore  11  Saa- 
rede  og  Syge,  blandt  hvilke  Lieutenant  A.  Baggesen,  fra 
Schwerin  til  Altona,  og  som  vovede  sig  frem  ad  den  Vei, 
ad  hvilken  den  danske  Hovedstyrke  nylig  var  kommen,  faldt 
derfor  i  Fjendens  Hænder. 

Den  25de  kom  Lallemand  til  Wismar,  hvor  Loison, 
hvis  Tropper  stode  mellem  Schwerinersøen  og  Wismar,  an- 
viste ham  en  Bivouakplads  ved  Hornsforterburg  foran 
Byen.     ■ 

Hæren  var  nu  kommen  til  den  Stilling,  i  hvilken  Da- 
vout  vilde  oppebie  Begivenhedernes  Udvikling  paa  den  store 
Krigsskueplads.    Den  maa  betragtes  lidt  noiere. 

stillingen  ved  jja  schwerin  ligger  paa  den  vestlige  Side  af  den  lange 

wismar.*  Schwerinersø,  som  strækker  sig  fra  Syd  til  Nord  indtil  2 
Miil  fra  Wismar,  der  ligger  ved  Havet,  havde  Davout  kun 
at  besætte  Terrainet  mellem  Søen  og  sidstnævnte  By  til- 
strækkelig stærkt  for  at  sikkre  sig  et  uforstyrret  Herredømme 
over  det  nordvestlige  Mecklenburg.  Loisons  Division,  der 
var  noget  forstærket,  holdt  i  Forening  med  Lallemands  kom- 
binerede Brigade  dette  Terrain  besat  med  en  Styrke  af  noget 
over  10,000  Mand,  lidt  mere  altsaa,  end  Vegesack  raadede 
over.  Divisionens  høire  Fløi  stod  ved  Viecheln  ved  Schwe- 
rinersøens  nordlige  Ende;  ved  Mødentin  (noget  nordligere) 
stod  en  Brigade  under  General  Pecheux;  Loison  med  Ho- 
vedstyrken var  dernæst  ved  Mecklenburg,  og  venstre  Fløi  i 
Karow,  Vg  Miil  Syd  for  Wismar.  Forposterne  vare  skudte 
frem  i  Høide  med  Moltow  og  Ltibow,  og  endelig  laa  Lalle- 
mands Brigade  ved  Hornsførterburg  foran  Wismar  i  Linie 
med  Forposterne,  hvis  venste  Fløi  og  Støttepunkt  den  dan- 
nede. 

Schwerin,  som  ligger  4  Miil  Syd  for  Wismar,  ved  den  vest- 
lige Bred  af  Schwerinersøens  sydlige  Deel,  er  tilligemed  sin  nær- 
meste Omegn  omgiven  mod  Syd,  Vest  og  Nordvest  af  en  Kække 
store  Søer,  der  ligge  saa  nær  ved  hverandre,  at  Mellem- 
rummene kunne  lukkes  ved  en  ringe  Troppestyrke  paa  hvert. 
Den  Styrke,  Davout  her  havde,  var  over  20,000  Mand.  Med 
venste  Fløi  støttet  til  Schwerinersøen,  omkrandsende  Schwe- 
rin, som  laa  i  Midten,  bivouakerede  Tropperne  med  Front 
mod  Syd,  Sydvest  og  Nordvest,  havende  udenom  sig  den 
Række  Søer,  vi  have  omtalt.  Mod  Syd  ved  Ostorf  stod 
Tbiebaults  og  Størstedelen  af  Wicherys  Division  og  bevogtede 
det  Defilé,  hvor  Veiene  fra  Krivitz  (Stettin)  og  Grabow 
(Berlin)  forenede  sig.  Mod  Sydvest  —  mellem  Ostorfer  og 
Neumiihlen  Sø  —  stod  den  danske  Arrieregarde,  Major  Ber- 
ger med  2  Husareskadroner,  2den  holsteenske  Skarpskytter- 
bataillon  og  Batteriet  Gonner,   bevogtende  den  Aabning,   ad 

hvilken  hele  den  fransk-danske  Hær  var  kommen  ind,  men 
som  nu  var  lukket,  da  det  Første,  Davout  havde  gjort  ef- 
terat  være  kommen  til  Schwerin ,  var  at  forlægge  For- 
bindelsesveien  med  Hamburg  over  Gadebusch  og  Ratzeburg. 
Mod  Nordvest  endelig  mellem  Neumiihlen  og  Weger  Sø 
stode  de  2  danske  Brigader  med  en  Bataillon  skifteviis  paa 
Vagt  foran  sig  og  50  Ryttere  fremskudte  til  Hellkrug  paa 
Liibekkerveien. 

Foruden  den  nye  Forbindelsesvei  over  Gadebusch  til 
Ratzeburg  havde  man  nordligere  en  endnu  sikkrere  Vei 
langs  Havet  til  Liibek. 

Davout  og  Prindsen  af  Hessen  toge  Kvarteer  i  Schwe- 
rin. Tropperne  anbragtes  i  Hytteleire,  som  de  Danske  her 
lærte  at  bygge  paa  fransk  Viis,  om  end  forst  efter  et  Par 
mindre  heldige  Forsog.  De  anlagdes  regelmæssigt  og  op- 
førtes af  Jord,  Grene,  Lægter,  Steen  og  hvad  andet  Materiale, 
der  forefandtes. 

Denne  Stilling,  i  hvilken  Davout  indrettede  sig,  og  i 
hvilken  han  forblev  i  12  Dage,  var  saaledes  fuldstændig  be- 
skyttet mod  Alarmeringer  og  Overrumplinger.  Den  var  ud- 
præget offensiv,  da  han,  saa  at  sige,  havde  Foden  paa  alle 
Veie.  Han  kunde  paa  een  Dag  forene  sig  med  Loison  eller 
kalde  denne  til  sig  og  med  den  samlede  Styrke  rykke  frem 
enten  mod  Stralsund,  Stettin  eller  Berlin,  uden  at  Fjenden, 
som  var  deelt  i  to  Dele,  i  noget  af  disse  tre  Tilfælde  kunde 
forene  sig  saa  hurtigt  som  han. 

Efterat  Fremmarchen  saaledes  for  en  Tid  var  standset, 
indførtes  en  regelmæssig  Forpleining,  idet  Fornødenhederne 
nu  uddeeltes  fra  Magazinerne,  men  disse  fyldtes  ved,  hvad 
der  forefandtes  i  Schwerin  og  Wismar.  Indbyggerne  vare 
for  en  Deel  flygtede  med  deres  Kostbarheder ;  men  man  tog, 
hvad  man  forefandt,  ikke  blot  Levnetsmidler,  Viin  og  Ko- 
lonialvarer (hvilke  sidste  overalt  konfiskeredes  til  Fordeel  for 

Soldaterne),    men  Tøi,  Klæde,  Læder  og  Jern    og   udstedte 
Bons  derfor.     Loison  udskrev  i  Wismar  endog  Penge. 

Strax  efterat  Schweriner-Stillingen  var  besat,  forlod 
Wallmoden  med  Størstedelen  af  sine  Tropper  i  et  Tidsrum 
af  fire  Dage  Krigsskuepladsen  i  Mecklenburg.  Dermed  for- 
holdt det  sig  saaledes. 
toto^wiii"  Grev  Kielmansegge,  der  var  gaaet  over  ved  Dømitz, 
modens  Hær-  havde  sendt  Streifpartier  ud  til  alle  Sider,  og  nogle  af  hans 
Tropper  vare  komne  i  Berøring  med  Gengoults  Kolonne. 
Saaledes  som  alle  Frikorpser  ere  tilboielige  til,  fordoblede  de 
mange  Gange  det  Tal  af  Modstandere,  de  havde  havt  for 
dem,  og  Kygtet  bragte  det  derfor  videre,  at  der  var  en  stor 
fransk  Styrke  i  Marche  mod  Syd  paa  venstre  Elbbred.  Da 
Davouts  Fremrykning  ad  Berlinerveien  til  Boitzenburg  der- 
til endte  med  en  Fremmarche  af  franske  Tropper  mod  Dø- 
mitz,  som  strax  derpaa  trak  sig  tilbage  til  Lauenburg,  er 
det  forstaaeligt,  at  et  Rygte  om,  at  Davout  havde  trukket 
sig  tilbage  til  Hamburg,  og  nu  marcherede  paa  venstre  Elb- 
bred til  Magdeburgs  Hjælp,  kunde  finde  nogen  Tiltro.  Da 
Wallmoden,  som  det  synes,  var  sparsom  med  sine  Indbe- 
retninger, og  Carl  Johan  altid,  navnlig  naar  hans  Sind  var 
uroligt  som  nu,  da  han  stod  overfor  store  Begivenheder, 
skjænkede  de  Efterretningsmænd,  han  havde  i  alle  Klasser 
og  alle  Egne,  en  for  stor  Tillid,  var  Følgen,  at  Wallmoden 
den  26de  fik  følgende  af  Kronprindsen  Natten  mellem  den 
22de  og  23de  udstedte  Ordre1): 

»Kronprindsen  erfarer  just  nu,  at  Marechal  Davout  har 
rømmet  den  høire  Elbbred  og  sat  Tropper  i  Marche  mod 
Magdeburg.  Naar  det  forholder  sig  saaledes,  forudsætter 
Prindsen,  at  De  strax  har  taget  den  Beslutning,  enten  at 
rykke  ind  i  Holsteen  eller  atter  at  sætte  Dem  i  Besiddelse 
af  Stæderne  Hamburg  og  Liibek. 


*)  Geschichte  der  Nordarmee,  1.  Heft,  Side  298. 

Naar  De  imidlertid  hverken  skulde  have  gjort  det  Ene 
eller  det  Andet,  ønsker  Prindsen,  at  De  strax  sætter  Dem  i 
Marche  til  Havelberg  og  energisk  angriber  Fjenden. 

Kan  De,  som  Prindsen  haaber,  udføre  denne  Bevægelse, 
saa  overlader  De  General  Vegesack  6 — 8000  Mand,  saavel 
Artilleri  som  Eytteri  og  Fodfolk,  for  at  denne,  yderligere 
hjulpen  ved  Landstormen,  kan  dække  Mecklenburg  og  svensk 
Pommern. 

Skulde  General  Vegesack  blive  nødt  til  at  trække  sig 
tilbage,  saa  marcherer  han  til  svensk  Pommern,  og,  hvis 
et  lignende  Tilfælde  traf  Dem,  maatte  De  begive  Dem  til 
Omegnen  af  Berlin  for  der  at  forene  Dem  med  Kron- 
prindsen. 

Det  er  paatrængende  nødvendigt,  at  De  daglig  indsender 
Meldinger«. 

Uagtet  denne  Ordre  gik  ud  fra  en  feilagtig  Forudsæt- 
ning og  ingenlunde  var  bestemt,  opfyldte  Wallmoden  den 
dog  saaledes,  at  han  den  26de  lod  Tettenborn  med  Liitzo- 
werne  alene  tilbage  Syd  for  Schwerin  og  med  Lyons  og 
Ahrentschilds  Divisioner  gik  til  Grabow  for  næste  Dag  at  rykke 
videre  mod  Syd. 

Tettenborn  tog  efter  hans  Bortgang  Ophold  ved  Wobbe- 
lin,  men  indskrænkede  derfor  langtfra  sine  Operationer,  ud- 
videde dem  tvertimod,  saa  at  Streiferierne  nu  strakte  sig  til 
Davouts  nye  Forbindelseslinie.  Den  26de  lagde  100  Kosak- 
ker og  100  Ltitzowere  under  Oberstlieutenant  Liitzows  egen 
Befaling  sig  i  Baghold  ved  Veien  mellem  Gadebusch  og  Lutzoweme. 
Schwerin  og  overfaldt  ved  Eosenberg  en  fransk  Vognkolonne 
med  en  30 — 40  Rekonvalescenter.  Det  lykkedes  vel  Bag- 
holdet at  tage  nogle  Vogne  og  Fanger;  men  de  Franske 
værgede  sig  godt.  Blandt  dem,  der  ved  denne  Leilighed 
faldt,  var  Liitzows  Adjudant,  Digteren  Theodor  Korner1). 


*)  Hans  Lig  førtes  til  Wøbbelin,  hvor   det  begravedes,  og  en  Minde- 
støtte over  ham  endnu  findes.       Ved  Ligfærdet  ønskede  de  begei- 

For  at  erfare  Vegesacks  Stilling  blev  kort  efter  An- 
komsten til  Schwerin-Wismar  en  Kekognoscering  beordret 
fra  Stillingens  venstre  Fføi,  og  Lallemands  Brigade  dertil 
udseet.  Denne  havde  marcheret  mere  end  nogen  anden  og 
fra  den  16de  ikke  havt  en  Dags  Rast  før  den  26de.  Men 
den  utrættelige  General,  der  fandt  ligesaa  stor  en  Glæde  i 
Laiiemands    at  kommandere  danske  Tropper,   som  disse  i  at  følge  ham, 

^T^eiin" satte  atter  den  27de  sine  Folk  i  Bevægelse,  og  om  Afte- 
nen naaede  man  efter  3V»  Miils  Marche  Kropelin,  hvor 
der  paa  Hoiderne  toges  en  Bivouak  for  Natten.  Næste  Mor- 
gen satte  man  sig  atter  i  Marche  for  at  finde  Fjenden,  som 
formodedes  at  være  henimod  Rostock  eller  bag  Warnow- 
floden. 

Neppe  var  dog  en  halv  Miils  Vei  tilbagelagt,  før  Fjen- 
den opdagedes  i  en  betydelig  Mængde  og  staaende  i  Stil- 
ling med  nogle  Fortropper,  som  trak  sig  tilbage,  da  4  af 
Gerstenbergs  Kanoner  aabnede  deres  Ild.  Lallemand  lod 
Brigaden  opstille  i  2  Træfninger,  lod  Waldeck  kommandere 
den  bageste  med  4  Kanoner  og  tog  selv  Stilling  med  den 
forreste  med  6  Kanoner.  Efter  en  2Vs  Times  Kanonade 
paa  lang  Afstand  blev  første  Træfning  trukken  tilbage,  hvor- 
næst  Kanonerne  i  bageste  Træfning  optoge  Kampen,  indtil 
det  Hele  langsomt  og  i  Orden,  hvorvel  forfulgt  af  Fjenden, 
trak  sig  tilbage   til  Neu  Buckow,  hvor  Nattebivouak  toges. 

Tabet  var  ringe,  kun  1  Død  og  2  Saarede,  men  Re- 
kognosceringens øiemed  var  bleven  opfyldt,  og  Brigadens 
Holdning  under  den  fjendtlige  Forfølgning  fik  fortjent  Aner- 
kjendelse.  Gerstenbergs  3iTs  Batteri  havde  opskudt  sin 
Ammunition  og  havde  ingen  Reservebeholdning,  eftersom 
den  var  ved  Hovedkorpset  i  Schwerin.    Idet  Prinds  Frederik 


strede  og  rørte  Lutzowere  en  Repræsentant  for  Digtekonsten,  og 
den  krigsfangne  Lieutenant  A.  Baggesen  lod  sig  bevæge  til  at 
overtage  denne  Rolle,  eftersom  han  var  en  Søn  af  Digteren  Bag- 
gesen. 

sørgede  for  denne  Mangels  Afhjælpning,  befalede  han  tillige, 
at  Gerstenberg  skulde  have  et  6^'s  Batteri ,  og  beordrede 
Kapitain  Koye  til  at  bytte  Batteri  med  ham. 

Den  29de  indtog  Lallemand  atter  sin  Stilling  ved  Horns- 
forterburg. 

Da  de  danske  Tropper  i  den  kombinerede  Brigade  vare 
borte  fra  det  øvrige  Korps  og  tjente  Side  om  Side  sammen 
med  Franske,  følte  de  i  flere  Henseender  mere  end  de  Andre 
Ulemper  af  deres  daarlige  Udrustning.  Deres  Klæder  og 
Skoe  sloge  ikke  til  ligeoverfor  den  Tjeneste,  som  forlangtes 
af  dem,  og  der  var  ikke  Tid  til  at  lappe  og  flikke.  Hverken 
Officererne  eller  Soldaterne  vare  feltudrustede ,  og  Bagagen 
havde  de  ikke  seet,  siden  de  den  16de  gik  ud  paa  Rekog- 
nosceringen  fra  Trittau.  Men  disse  Savn  opveiedes  meget 
ved  den  Glæde,  Alle  som  Een  følte  ved  at  staae  under  den 
kyndige,  kjække  Ledelse,  som  var  dem  forundt.  Sjeldent 
har  vistnok  nogen  General  saa  ubetinget  vundet  sine  Under- 
givnes Tillid  og  Kjærlighed,  som  Lallemand  i  1813  vandt 
de  danske  Troppers.  Hans  Ophold  i  forskjellige  Verdensdele 
havde  givet  ham  den  Evne,  at  kunne  omgaaes  Alle  og  be- 
nytte de  gode  Kræfter,  han  fandt  hos  Enhver;  og  paa  en 
Tid,  da  den  franske  Hær  var  demoraliseret  og  usammen- 
hængende, uden  Dressur  og  lidende  af  alle  unge  Troppers 
Feil,  saae.  hans  øvede  -Oie  strax,  at  de  danske  Afdelingers 
fastnede  Tjenstordning,  deres  Resignation  og  Ufortrødenhed 
maatte  byde  hver  den,  som  forstod  at  bruge  dem,  fortrin- 
lige Krigselementer.  Generalen  talte  foruden  Fransk  flydende 
Engelsk,  Spansk  og  Italiensk,  og  han  forstod  Tydsk.  Hans 
Hukommelse  var  saa  stor,  at  han  mindedes  ethvert  Navn, 
som  engang  tydelig  var  udtalt  for  ham,  og  han  tiltalte  der- 
for* alle  Danske,  med  hvem  han  kom  i  Berøring,  ved  Navn. 
Han  var  smuk,  indtagende  og  dannet,  kunde  irettesætte 
Tjenstforseelser    strengt,    men    var  i  Almindelighed  venlig  i 

sin  Optræden1).  Af  de  danske  Tropper  havde  kun  Rytteriet 
nogen  Vanskelighed  med  at  følge  ham  —  den  franske  Ryt- 
tergeneral.  Dets  Heste  vare  ikke  vante  til  Anstrængelser, 
og  Rytterne  kjælede  for  meget  for  dem.  Uagtet  de  polske 
Landsene  rer  anvendtes  meget  mere,  var  det  holsteenske  Ryt- 
terregiment altid  fortrinsviis  tilrede  med  Klager,  snart  f.  Ex. 
over,  at  Hestene  ikke  fik  tærsket  Havre,  snart  over,  at  Fod- 
folket skjødeslost  henslængte  Flasker,  hvilket  kunde  være  far- 
ligt for  Hestenes  Hove  o.  s.  v. 

Liitzowerne  benyttede  deres  Frihed  til  i  Forening  med 
Kosakkerne,  hvis  Krigsmaneer  de  fuldstændigt  havde  tilegnet 
sig,  at  hengive  sig  til  deres  »vilde,  forvovne  Jagt«.  De 
strømmede  ud  over  Davouts  Tilbagetogslinie  og  mod  Trop- 
perne ved  Delvenau.  Deres  Jagtrevier  gik  fra  Lauenburg 
heelt  op  til  Rhena  og  derfra  til  Schwerin,  udenfor  hvis  nær- 
meste Omgivelser  de  stedse  laae  paa  Luur  efter  Bytte.  Af 
og  til  toges  en  enkelt  Marodeur,  som  da  strax  udplyndredes 
af  de  Kosakker,  som  fulgte  med,  nogle  Vogne  eller  andet 
Saadant.  Davout  lod  næsten  daglig  mindre  Kommandoer 
gaae  ud  fra  Schwerin  for  at  holde  Omegnen  ryddelig,  men 
Videre  foretoges  der  ikke.  Transporterne  fra  Ratzeburg  lod 
han  forene  i  større  Konvoier,  der  medgaves  Eskorte;  de 
vare  da  temmelig  sikkre  mod  at  foruroliges. 

De  Danske  fik  paa  denne  Tid  den  saakaldte  store  Ba- 
gage under  Major  Holten  fra  Ratzeburg  samt  den  flyvende 
Park  under  Lieutenant  Ewald  fra  Hamburg  til  Schwerin. 
Efterat  Tropperne  havde  udtaget  deres  Fornødenheder,  kjørte 
Bagagekolonnen  til  Liibek,  hvor  Ægtvognene  hjemsendtes,  og 
Sagerne  opbevaredes;  Stykkudske  og  Heste  begyndte  nu  at 
komme.     De  fyenske  Dragoner  vare  indtrufne  til  Liibek,  og 


*)  C.  F.  Høegh:  Vertraute  Mittheilungen  uber  Mårche  und  Gefechte 
des  Dånischen  Armee-Kontingents  im  Jahre  1813.  Gedruckt  als 
Manuscript  fiir  nåhere  Bekannte,  Gliickstadt  1837,  Side  80. 

de  jydske  havde  dernæst  faaet  Ordre  til  at  begive  sig  til 
Korpset.  Prinds  Frederik,  som  forgjæves  havde  anmodet 
Generalkrigskommissair  Munch  om  at  komme  til  Schwerin 
med  de  hævede  Penge,  benyttede  denne  Leilighed  til  at  byde 
ham  hele  Dragonregimentet  til  Eskorte,  men  uden  Resultat. 
Istedenfor  eskorterede  Regimentet  en  stor  fransk  Konvoi. 
Efter  Ankomsten  til  Schwerin  henlagdes  Dragonerne  til 
Kirchen  Stiick,  en  Miils  Vei  Nord  for  denne  By,  for  at 
holde  Forbindelse  med  Loison. 

Medens  Hæren  laa  ved  Schwerin  og  havde  Tid  til  atAffairepaaEiben, 
indleve  sig  i  Feltforhold  og  bade  paa  de  Svagheder,  som 
baade  de  danske  og  franske  Afdelinger,  men  i  forskjellige 
Retninger,  lede  af,  forefaldt  der  i  Holsteen  en  lille  Affaire 
paa  Elben,  idet  en  engelsk  Brig,  ledsaget  af  12  Kanon- 
chalupper, den  26de  angreb  Storort  Batteri  ved  Størens  Ud- 
løb. General  Bechtolsheim  sendte  Landtropper  og  Artil- 
lerister til  Forstærkning  fra  Gliickstadts  Fæstning  tillige- 
med de  derværende  7  Kanonbaade  (7  andre  laae  ved  Biisum 
i  Dithmarsken,  for  langt  fra  Pladsen  til  at  kunne  hentes). 
Efter  en  tre  Timers  Skydning,  som  til  Slutningen  ene  var 
rettet  paa  Kanonbaadene,  trak  de  fjendtlige  Skibe  sig  til- 
bage uden  at  have  foranlediget  nogen  væsenlig  Skade. 

1  Kjøbenhavn  fik  man  ikke  Kundskab  om  Krigens  Gjenud-  Krigens  Gjenud- 
brud,  før  den  allerede  havde  været  ført  i  flere  Dage  langs  El-^^11^^. 
ben.    Forholdet  til  Sverrig  var  i  det  Væsentlige  uforandret,       liavn- 
men  Tilstanden  havde  dog  faaet  mere  Lighed  med  aaben  Krig. 
Saaledes  var  der  ved  Bornholm  forefaldet  en  Fægtning,  idet  et 
svensk  Krigsskib,   »våntalitet«,  havde  lagt  sig  mellem  øen  og 
Christiansø  for  at  spærre  Passagen  til  sidstnævnte  Fæstning, 
og  Kapitainlieutenant  Wulff  derfor  med  en  væbnet  Magt  af 
Kanonchalupper   maatte  jage    det  bort.      Imidlertid   havde 
hverken  denne  Begivenhed  —  hvorom  Beretning  kan  læses 
i    Statstidenden    for    16de  August   i    en    af  Kong  Frederik 

selv  skreven  Avisartikel  —  eller  flere  lignende  af  mindre 
Omfang  bevæget  Kongen  til  offenlig  at  forkynde  Krigstil- 
standen, idet  han  vilde  oppebie  Vaabenstilstandens  Slutning 
for,  hvis  der  ikke  kom  Fred,  da,  som  allerede  sagt,  at  kunne 
faae  Keiser  Napoleon  med  sig  i  Krigen  mod  Sverrig.  Nu 
indtraf  imidlertid  det  uforudseete  Tilfælde,  at  Krigen  var 
begyndt,  uden  at  den-  Krigserklæring,  som  Frankrig  i  Hen- 
hold til  Traktatens  §  2  var  forpligtet  til  at  gjøre  Sverrig, 
havde  fundet  Sted. 

Kongens  forste  Tanke  var  det  da  at  opsætte  Krigens 
faktiske  Begyndelse,  til  hiin  Forpligtslse  fra  Frankrigs  Side 
var  opfyldt,  og  med  denne  Hensigt  for  øie  skrev  han  den 
20de,  da  han  underrettede  Prinds  Christian  om  Krigens 
Gjenudbrud,  at  han  vilde  bie,  indtil  i  det  Mindste  Auxili- 
airkorpset  var  kommet  i  Kamp  med  Svenskerne.  Dog  paa- 
lagde  han  ved  samme  Leilighed  Prindsen  at  forberede  sig 
paa  Krig,  idet  den  snart  vilde  udbryde,  og  der  i  saa  Fald 
burde  skee  et  Indfald  fra  Norge,  endskjont  han  selv  neppe 
vilde  faae  Leilighed  til  at  udføre  et  saadant  gjennem 
Skaane. 

Imidlertid  maatte  denne  Tanke  opgives.  Eet  var  Krigs- 
erklæring, et  Andet  Krig,  og  havde  Frankrig  forglemt  det 
Første,  undlod  det  ikke  selve  Kampen  for  den  Sag,  som  nu 
var  fælles,  saa  Danmark  heller  ikke  kunde  opsætte  sin  Deel- 
tagelse  i  den  Krig,  hvori  Auxiliairkorpset  og  Sødefensionen 
allerede  var  indviklet. 
Kgi.  Befalinger  Den  26de  befaledes  det  derfor  i  et  kgl.  Eeskript,  at 
om  soklens  avje  Krigsfartøier  skulde  angribe  de  fjendtlige  Skibe,  hvor 
de  bedst  vidste  og  kunde,  at  alle  svenske,  preussiske,  rus- 
siske og  mecklenburgske  Skibe  fra  nu  af  skulde  opbringes, 
med  mindre  de  ved  Leidebreve  eller  anden  speciel  Bestem- 
melse (f.  Ex.  at  fore  Korn  til  Norge)  vare  fritagne  derfor, 
samt  at  det  skulde  paasees,  at  alle  Skibe  uden  Undtagelse 
nu  svarede  -Øresundstolden  o.  s.  v. 

Den  27de  sattes  Kaperfarten  atter  i  Virksomhed  efter 
de  tidligere  Bestemmelser,  og  kundgjordes  det,  at  Kaper- 
breve kunde  faaes  i  Danmark  hos  Admiralitets-Kollegiet,  i 
Norge  hos  Statholderskabet. 

Endelig  udgik  der  den  31te  September  en  Eundskrivelse 
til  samtlige  krigerske  Overøvrigheder,  Rosenkrantz  og  Ka- 
binetssekretair  Jessen  af  følgende  Indhold: 

»1)  De  i  Vort  Reskript  af  26de  August  anførte  Magters 
Skibe,  der  ere  befalede  at  skulle  opbringes,  som  enten  nu 
ere  eller  herefter  ankomme  i  Vore  Havne  eller  til  Vore 
Kyster,  og  som  ikke  have  Vore  Leidebreve  eller  andre  Friheds  - 
beviser  eller  ikke  have  bragt  eller  skulle  bringe  Korn  til 
Norge,  skulle  lægges  under  Embargo.  2)  Mandskabet  paa 
deslige  opbragte  og  under  Embargo  lagte  Skibe  forbliver  paa 
disse  eller  i  Nærheden  under  tilbørlig  Opsigt,  indtil  det 
decideres,  hvad  der  med  Skib  og  Ladning  skal  foretages,  og 
Mandskabets  Underholdning  udredes  af  Skib  og  Ladning. 
3)  Det  forbydes  danske  Skibe  at  fare  paa  Sverrig  eller  til 
slige  Steder,  hvis  Skibe  skulle  opbringes«. 

En  Handling  blev  endvidere  nødvendig.  Den  preussiske 
Gesandt,  som  endnu  opholdt  sig  i  Kjøbenhavn  —  Alquier 
en  Torn  i  -Øiet  —  maatte  fjernes.  For  at  benytte  den 
mildeste  Form,  meddeelte  man  ham,  at  man  ikke  længere 
kunde  anerkjende  ham  i  hans  diplomatiske  Egenskab. 

Der  var  dog  i  den  antagne  Holdning  Noget,  som  navnlig 
me(J  Hensyn  til  Sverrig  ikke  stemmede  med  Kongens  Følelse. 
Rosenkrantz  gjorde  ogsaa  gj ældende,  at,  om  det  end  ikke 
hastede  med  Krigserklæringerne  til  Rusland  og  Preussen, 
saa  burde  der  dog  forkyndes  Sverrig  Krig,  eftersom  den  hver 
Dag  i  Virkeligheden  førtes,  og  Kongen  indvilligede  da  om- 
sider i  at  gjøre  det  den  første  Gang,  de  Svenske  udøvede 
faktiske  Fjendtligheder  igjen.  Han  meente  da  ved  Opsæt- 
telsen af  Krigserklæringerne  til  Rusland  og  Preussen  at 
beholde    et   tilstrækkelig    virksomt   Middel   til    at    henlede 

Napoleons  Opmærksomhed  paa  den  manglende  franske  Krigs- 
erklæring. 

Anledningen  kunde  ikke  udeblive  mange  Dage  efterat 
Kongens  Keskript  af  26de  August  om,  at  Tolden  atter  skulde 
svares  af  alle  Skibe  uden  Undtagelse,  var  kommet  til  Hel- 
singør. Den  29de  gik  Sølieutenant  Lorck  med  danske  Ka- 
nonbaade  ud  for  at  tvinge  en  fremmed  Koffardimand,  som 
havde  passeret  Kronborg  og  nu  laa  ved  Helsingborg  under 
en  svensk  Fregats  Kanoner,  til  at  betale  Tolden.  Expedi- 
tionen  løb  denne  Gang  fredeligt  af,  eftersom  det  lykkedes 
Lieutenant  Skibsted,  der  som  Parlamentair  sendtes  baade 
til  det  svenske  Orlogsskib  og  Koffardimanden ,  at  faae  den 
toldpligtige  Skipper  med  sig  til  Helsingør. 

Fæ  tning  ved  Men  ^en  ^den  September  praiedes  et  svensk  Skib,   der 

Heisingor.  Var  ledsaget  af  Orlogsfartøier,  til  Sundtoldserlæggelse.  Iste- 
denlor  Svar  gave  Svenskerne  Ild,  og  denne  Gang  taug  hver- 
ken Kronborg  eller  de  danske  Skibe;  men  en  heftig  Kano- 
nade drønede  hen  over  Sundet.  Paa  Grund  af  Storm  kunde 
de  danske  Skibe  ikke  virke  afgjorende;  et  svensk  Skib, 
som  troedes  afskaaret,  undkom  tilligemed  de  andre;  men 
Fægtningen  havde  været  alvorlig,  og  et  Skib,  som  var 
kommet  paa  Grund,  var  blevet  afbrændt. 
Krigen  med  Sver-        Denne  Fægtning  gav  Anledning  til  Krigen.     Den  3die 

ng  forkyndes*  August  befalede  Kongen:  »Da  de  Svenske  have  begyndt 
Fjendtligheder,  er  Krigen  udbrudt  mellem  Os  og  Sverrig, 
og  de  Svenske  angribes,  hvor  skee  kan.  Vi'  stole  trygt  paa 
Vore  Sø-  og  Landkrigeres  prøvede  Troskab  og  Hengivenhed 
for  Os,  ligesom  ogsaa  paa  deres  urokkelige  Mod  og  Stand- 
haftighed«. Denne  Befaling  oplæstes  for  alle  Afdelinger 
under  Gevær,  og  en  trykt  Proklamation  om  samme  Gjenstand 
udspredtes. 

Ifølge  Kongens  Brev  af  20de  August  til  Christian  Fre- 
derik var  det  kun  fra  Norge,  at  Krigen  skulde  føres  offen- 
sivt;   derfor    sendtes    strax  den  3die  de  udstedte  Befalinger 

i  Triplikater  til  Norge,  og  Kongen  skrev  Følgende  til  Prind- 
sen1):  »Det  er  saare  vigtigt,  at  De,  saasnart  De  kan,  an-ordre  tn  Angreb 
griber.  Hovedkolonnen  bør  gaae  paa  Gøteborg,  een  Ko- 
lonne paa  Carlstad,  og  den  bør  skaffe  sig  Foreningspunkter 
med  Deres  Kolonne  under  Fremrykningen.  Flotillen  bør 
gaae  paa  Strømstad.  Naar  de  blot  kunne  holde  sig  mellem 
Gøteborg  og  Wenern  Sø  og  Clara  Elv,  saa  kunne  de  ved  Par- 
tier, de  sende  ind  i  Landet,  ikke  alene  hindre  Troppesam- 
lingen,  men  endog  forskaffe  sig  Levnetsmidler.  Dersom 
De  ei  kan  holde  Dem  paa  svensk  Grund,  da  bør  De  itide 
bortføre  Alt,  som  kan  være  nyttigt  for  Norge,  Guld,  Sølv, 
Jern,  Kobber,  alle  Varer,  særdeles  Levnetsmidler  og  Korn«. 
Efterat  have  fortalt  Fægtningen  ved  Helsingør  og  meddeelt, 
at  Auxiliairkorpset  endnu  ikke  var  kommet  videre  end  til 
Schwerin  og  Wismar,  sluttede  Kongen  med,  at  Kegerings- 
kommissionen  nu  maatte  sammentræde  i  Norge,  at  alle 
Svenske,  som  opholdt  sig  der,  enten  maatte  bortsendes  eller 
tages  i  Ed,  og  at  de,  som  opbragtes  ved  væbnet  Haand, 
maatte  gjøres  til  Krigsfanger.  Inden  vi  see,  hvorledes  denne 
Ordre  modtages  i  Norge,  fordrer  dog  Tildragelsernes  Tidsfølge, 
at  vi  atter  vende  os  mod  Syd. 

Begivenhederne  paa  den  store  Krigsskueplads  havdeNa  o]eons  ferste 
tidlig  begyndt  at  afsløre  sig,  navnlig  de,  som  havde  størst  uheid. 
Indflydelse  paa  det  fransk-danske  Korpses  Stilling  i  Mecklen- 
burg .  Kampene  foran  Berlin  vare  blevne  til  Slaget  ved  Gross- 
Beeren  og  til  en  Seir  for  de  Forbundne.  Napoleons  Planer 
mod  Berlin  vare  foreløbig  strandede,  Girard  og  Oudinot 
maatte  trække  sig  tilbage  til  Elben.  Efterretningen  om 
Seiren  traf  Wallmoden  anden  Dag  efter  hans  Bortgang  fra 
Wøbbelin  paa  Marchen  til  Lenzen  og  ledsagedes  af  en  Or- 


')  Brev    fra    Kongen    til  Christian  Frederik,    Frederiksberg    den  3die 
September  (Kopi  i  G.  A). 

dre    til   strax    at  vende  om  igjen.      Davout  har  rimeligviis 
faaet  Meddelelsen  den  27de  Aften. 
Dets  virkning  gom  bekjendt   opgav  Napoleon   ikke  Planen,   fordi   det 

paa  Davout. 

forste  Forsøg  var  mislykket,  og  hvis  Davout  havde  spredet 
Wallmodens  Korps,  hvorfor  Omstændighederne  for  Gie  blikket 
vare  særdeles  gunstige,  og  var  rykket  frem  ad  Berlin  til, 
vilde  han  muligviis  have  kunnet  bidrage  til  et  lykkeligere 
Udfald  af  det  næste ;  men  han  vidste  ikke,  at  et  nyt  Forsøg 
forberededes.  Man  vidste  det  heller  ikke  i  Magdeburg, 
hvorfra  det  næste  heller  ikke  understøttedes.  Davout,  som 
fra.  Begyndelsen  af  havde  lagt  en  særlig  Vægt  paa  den 
Deel  af  sine  Instruktioner,  der  angik  Hamburgs  Dækning,  ja 
en  saa  stor,  at  han,  som  vi  have  seet,  mere  havde  afventet 
Begivenhederne  om  Berlin  end  forsøgt  at  indvirke  paa  dem, 
ansaae  det  nu  for  rigtigst  at  trække  sig  noget  nærmere  til 
Hamburg.  Da  Hovedkampen  maatte  forefalde  i  Sachsen, 
for  langt  borte  til  at  han  troede  sig  istand  til  at  kunne 
faae  nogen  Indflydelse  paa  den,  ansaae  han  det  ikke  af  Vig- 
tighed, om  han  stod  nogle  Miil  længere  frem  eller  tilbage, 
derimod,  at  han  beholdt  Overvægten  over  de  ham  omgivende 
Tropper  og  var  istand  til  strax  at  udføre  enhver  Ordre,  som 
Eeiserens  nye  Beslutninger  maatte  medføre.  Han  sendte 
derfor  strax  Officerer  tilbage  for  at  rekognoscere  og  forberede 
en  Stilling  bag  Delvenau  og  Wackenitz  og  besluttede  sig  til 
dette  Tilbagetog,  som  han  dog  hemmeligholdt  for  Alle  ind- 
til øieblikket,  da  det  befaledes. 

Den  29de  August  var  Wallmoden  kommen  tilbage  til 
Stillingen  ved  Wøbbelin.  De  ved  Berlin  vundne  Fordele 
vakte  Glæde  hos  alle  de  forbundne  Tropper  i  Mecklenburg 
og  gave  Anledning  til  Foretagender  mod  den  fransk-danske 
Hær  af  en  mere  alvorlig  Natur  end  de  tidligere. 

Den  30te  August  viste  Tropper  af  Vegesacks  Division  sig 
foran  alle  Punkter  af  Loisons  Stilling.  I  det  Nordlige  rykkede 
de  fra  Neu  Bukow  frem  mod  Wismar,  sydligere  skjærmydslede 

de  ved  Liibow  og  Moltow  med  de  franske  Forposter.  Lalle- 
mand  fik  Ordre  til  at  trække  sig  gjennem  Wismar,  efterlade 
en  lille  Arrieregarde  der,  men  iovrigt  tage  Stilling  nærmere 
Loisons  øvrige  Styrke,  ved  Karow.  Om  Eftermiddagen,  da 
nogle  fjendtlige  Kompagnier,  deriblandt  et  svensk,  viste  sig 
foran  Byen,  blev  ogsaa  Arrieregarden  trukken  tilbage,  efterat 
den  forst  havde  affyret  nogle  Kanonskud  og  stukket  en  i 
Byens  ostlige  Udkant  reist  Barrikade  i  Brand.  De  Schillske 
Husarer  gjennemstreifede  dernæst  Byen,  der  iovrigt  blev 
ubesat,  indtil  nogle  mecklenburgske  Tropper  den  følgende 
Dag  rykkede  derind. 

Loison  kom  dog  til  den  Erkjendelse,  at  de  fjendtlige  Fore- 
tagender Intet  betøde,  hvorfor  Lallemand  Dagen  efter  fik 
Ordre  til  at  tage  og  holde  sig  i  Wismar.  Der  gaves  ham  som 
Forstærkning  til  dette  Foretagende  en  fransk  Bataillon  og 
et  halvt  ridende  Batteri,  eftersom  Gerstenberg  endnu  ingen 
Ammunition  havde  (den,  som  var  ham  sendt,  var  6  Pd.'s). 
Denne  Hjælp  havde  ikke  været  nødvendig;  thi  Fjenden  drog 
uden  Kamp  ud  af  Byen.  Den  1ste  September  begyndte 
Gerstenberg  Opforelse  af  Skandser  udenfor  Byen.  Om  Af- 
tenen modtog  han  ved  Fakkelskin  sit  nye  Batteri;  han  be- 
holdt af  sit  tidligere  Personale  kun  to  Officerer  og  Underof- 
ficererne, Resten  tilligemed  hele  Materiellet  byttede  han 
med  Koye. 

Den  fjendtlige  Fremtrængen  mod  og  Undersøgelse  af  Ny  pian  af 
Loisons  Stilling  havde  imidlertid  havt  sin  Grund  og  stod  i 
Forbindelse  med  en  smuk  og  dristig  Plan,  som  Wallmoden 
havde  udkastet.  Da  nemlig  Carl  Johan  efter  Slaget  ved 
Gross  Beeren  var  bleven  mere  fri  i  sine  Bevægelser,  og  der 
ikke  var  Frygt  for  eller  Fare  ved  en  Marche  afDavoutmod 
Berlin,  besluttede  Wallmoden  at  benytte  denne  Situation  til 
hemmeligt  at  forlade  Berlinerveien ,  forene  sig  med  Vege- 
sack  og  med  hele  sin  Styrke  at  falde  over  Loisons  isolerede 
Stilling 


Wallmoden. 

Efterat  have  ladet  Tettenborn  med  Kosakkerne  og  Liit- 
zowerne  paany  overtage  Stillingen  ved  Liiblow  og  Wobbe- 
lin  og  befalet  et  Angreb  paa  Thiebaults  Stilling  ved  Schwe- 
rinersøen  for  at  maskere  Bevægelsen,  satte  han  sig  den  2den 
September  tidlig  om  Morgenen  i  Marche  overLewitz  Bruch 
til  Wessin  og  Friederichsruh  Øst  for  Krivitz  for  næste  Dag 
at  forene  sig  med  Vegesack  ved  Warin. 

Men  samme  Dag,  paa  hvilken  han  saaledes  fjernede  sig 

fra  Stillingen  ved  Wobbelin,    hvorfra    han    med  Kraft  vilde 

have  kunnet  virke  paa  de  Franskes  Retraite,  iværksatte  Da- 

vout  sit  Tilbagetog. 

Davont  trækker         Den  2den  September  var   netop  en  Glædesdag  for  de 

sig  tilbage  fra  r  ro 

schwerin.  Franske ;  thi  Efterretningen  om  Napoleons  Seir  ved  Dresden 
var  kommen.  Den  hilsedes  med  101  Kanonskud  i  Hamburg 
og  passende  Høitideligheder  ved  den  udrykkede  Hær.  Loison 
havde  beordret  en  almindelig  Illumination  i  Wismar  og 
truffet  Forberedelser  til  et  Bal  der  for  Officererne  af  hans 
Division,  det  Sidste  dog  maaskee  for  at  skjule  Bortmarchen, 
hvortil  Ordren  muligviis  alt  var  given. 

For  at  forhindre  Indbyggerne  fra  at  bringe  Meddelelser 
til  Fjenden,  blev  Forpostkjæden  staaende  som  for,  men  over- 
toges af  de  Tropper,  som  skulde  danne  Arrieregarderne. 
Der  var  to  saadanne ;  ved  den  sydlige  Gruppe  om  Schwerin : 
et  kombineret  Korps  under  General  Delcamp,  af  hvilket  Ma- 
jor Bergers  danske  Korps  ved  Neumiihlen  udgjorde  en  Deel, 
ved  den  nordlige:  General  Lallemands  Brigade. 

For  Middag  gik  forst  Thiebault,  dernæst  Wichery,  som  var 
bleven  forstærket  med  to  Eskadroner  jydske  Dragoner,  begge 
ad  Gadebusch  til.  Sidstnævnte  sendte  General  Rommé  med 
to  Batailloner  og  100  danske  Dragoner  ned  mod  Zarrentin, 
Syd  for  Schallsoen,  for  at  beherske  Egnen  der,  til  Hærens 
Tilbagemarche  var  fuldfort.  Efter  Middag  gik  Loison  fra 
Mecklenburg  og  Wiecheln  ligeledes  ad  Gadebusch  til,  og  de 
Danske  under  Prinds  Frederik  fra  Hellkrug,  hvor  de  efterat 

være  afløste  i  deres  Stilling  af  Delcamps  franske  Tropper, 
havde  bivouakeret  siden  Formiddagen.  Om  Aftenen  var 
Davout  med  Thiebault,  Wichery  og  Loison  om  Gadebusch, 
de  Danske  i  Rosenow.  Arrieregarderne  brøde  nu  op,  Delcamp 
fra  Schwerin  ad  Gadebusch  til,  Lallemand  fra  Wismar  til 
Grevismiihlen. 

Forst  om  Natten  naaede  Kundskaben  om  det  Passerede 
til  Wallmoden  øst  for  Krivitz.  Han  vendte  sig  næste  Dag 
mod  Schwerin,  som  han  besatte,  men  maatte  paa  Grund  af 
Omstændighederne  overlade  Forfølgelsen  i  det  Nordlige  til 
Vegesack  og  i  det  Sydlige  til  Tettenborn. 

Den  3die    om  Eftermiddagen    naaede  Marechallen  med  Bi™aak  veå 

Ratzeburg. 

de  4  Divisioner,  han  havde  hos  sig,  Ratzeburg,  foran  hvilken 
følgende  Stilling  indtoges: 

Loison  yderst  mellem  Røggelin  og  Schall  Sø, 

Thiebault  bag  ham  mellem  Lankau  og  Mustin  Sø. 

Frederik  afHessen  nærmest  Ratzeburg  med  venstre  Fløi 
ved  Dermin,  iagttagende  Veien  mod  Zarrentin, 

Wichery  i  Schmilau. 

Den  fjendtlige  Forfølgning  naaede  kun  General  Rommé 
og  de  to  Arrieregarder. 

Førstnævnte,    som    var  kommen  til  Schall  Søens  Syd- 
spids, angrebes  her  af  Liitzowerne  og  trak  sig  under  Kamp  Arrieregardernes 
op  ad  Schmilau  til,  hvorfra  General  Wichery   rykkede  frem, 
optog  Rommé  og  jog  Fjenden  paa  Flugt.      De  100   jydske 
Dragoner  rostes  for  deres  gode  Holdning  og  Ro. 

Delcamps  Arrieregarde  angrebes  af  Kosakker  og  maatte 
under  hele  Tilbagemarchen  kæmpe  med  disse;  men  Husarerne 
formaaede  for  det  Meste  at  holde  Fjenden  i  behørig  Af- 
stand og  slap  selv  med  et  Tab  af  1  Død  og  2  Saarede. 

Vanskeligere  Forhold  havde  Lallemand,  der  forfulgtes 
af  Vegesacks  hele  Korps.  Han  var  først  seent  paa  Aftenen 
den  2den  kommen  bort  fra  Wismar,    og   da   han  havde  et 

stort  Train,  som  tilfældigviis  var  blevet  samlet  hos  ham, 
at  dække,  marcherede  han  hele  Natten  med  Besvær  paa 
ukj endte  Veie.  Forst  om  Morgenen  naaer  han  Grevismtihlen, 
lader  Waldeck  med  Trainet,  Eskadronerne  Wedel  og  Diiring 
af  de  holsteenske  Ryttere  samt  1ste  Bataillon  holsteenske 
Skarpskytter  og  to  Kanoner  indslaae  Veien  til  Dassau,  medens 
han  efter  et  Ophold  med  Resten  gaaer  til  Schønberg.  Nat- 
ten mellem  den  3die  og  4de  bivouakerede  Brigaden  bag 
Maurin  Floden,  og  Stillingen  var  følgende:  Lallemands  Ho- 
vedstyrke: ved  Schønberg  med  Forposter  fremskudte  over- 
Maurin  i  en  Skov,  som  laa  der;  Waldeck:  et  Stykke  Vest 
for  Dassau,  med  Fodfolk  opstillet  foran  sig  ved  Maurin 
(eller  Stepenitz,  som  Floden  her  kaldes)  og  en  halv  Eskadron 
under  Ritmester  Wedel  skudt  frem  over  Floden  foran  Das- 
sau samt  den  anden  halve  Eskadron  leiret  ved  Malzow  for- 
at  holde  Forbindelse  med  Schønberg. 

I  Morgendæmringen  den  4de  overfaldt  Fjenden  pludselig, 
hvad  der  var  -Øst  for  Floden,  baade  ved  Schønberg  og 
Dassau. 

Paa  førstnævnte  Sted  var  der  Fodfolk  fremme ;  der  op- 
stod altsaa  en  Fægtning  i  Skoven.  Da  Alt  var  kommet 
tilbage  over  Floden,  forsøgte  Lallemands  Adjudant,  Kapitain 
Carré,  at  stikke  Broen  i  Brand;  det  mislykkedes,  men  istedenfor 
gik  der  Ild  i  de  nærliggende  Huse,  og  Blæsten  forplantede 
den  til  flere.  Fjenden  havde  imidlertid  lige  saa  hurtigt 
trukket  sig  bort,  som  han  var  kommen,  og  Lallemand  til— 
traadte  uforfulgt  Marchen  fra  den  brændende  By. 

Værre  gik  det  ved  Dassau.  Det  lykkedes  en  mecklen- 
burgsk  Rytterskare  under  en  Lieutenant  Rohr  at  opsnappe  en 
af  Vedetterne,  og  da  Ritmester  Wedel  havde  begaaet  den 
Uforsigtighed,  at  lade  sine  Folk  sætte  af  og  fodre,  var  han 
forsvarsløs,  da  Fjenden  pludselig  omringede  ham  og  hans 
Feltvagt.  Den  tappre  Ritmester  vilde  imidlertid  ikke  give 
sig,    men  inden  Tømmerne    vare  lagte  paa  Hestene,    havde 

de  Fjendtlige  alt  hugget  ind,  erobret  Standarten  og  sprængt 
Eskadronen.  Wedel  blev  dødelig  saaret.  Waldeck  rykkede 
strax  frem  til  Hjælp,  men  Fjenden  var  da  forsvunden  med 
sit  Bytte.  Paa  Valpladsen  fandtes  kun  Wedel,  plyndret  til 
Skindet,  og  en  12 — 14  Saarede,  som  førtes  til  Liibek. 

Paa  Høiderne  ved  Selmsdorf  forenede  Lallemand  og 
Waldeck  sig  atter  og  gik  i  Forening  til  Schlutup,  i  hvis 
Nærhed  de,  uhindrede  af  Fjenden,  bivouakerede  Natten  mel- 
lem den  4de  og  5te. 

Den  5te  drog  Brigaden  ind  i  Liibek,  hvor  der  fra  Ham- 
burg var  kommen  en  fransk  Garnison,  hvis  Chef  imidlertid 
havde  Ordre  til  at  give  Lallemand  Overbefalingen.  Fjenden 
fulgte  denne  Dag  efter  ligetil  Liibeks  Port,  saa  Lallemand 
strax  efter  Indrykningen  maatte  lade  Generalmarchen  slaae, 
hvorefter  den  kombinerede  Brigade,  forstærket  med  Ltibeks 
Garnisonstropper,  atter  rykkede  ud  og  efter  en  lille  Fægt- 
ning, som  dog  var  uden  al  Betydning,  drev  Fjenden  til- 
bage over  Lanclgraben. 

I  Eatzeburg  stødte  et  Kompagni  Søfolk,  som  Kongen 
havde  lovet,  til  Auxiliarkorpset.  Det  bestod  deels  af  Hol- 
mens Folk,  deels  af  Indrullerede,  som  kunde  svømme  og 
brage  -Øxe,  og  kommanderedes  af  Kapitain  Holsten.  Mare- 
challen  tog  det  strax  i  Brug  ved  at  paalægge  det  at  samle 
alle  Baadene  i  Katzeburger  Sø  paa  bestemte  Steder.  Kort 
efter  forlagde  han  det  til  Travemunde  i  den  Tanke,  mulig 
at  kunne  danne  et  flydende  Værn  ved  Travens  Udløb.  Den 
danske  Bagage  og  Park  sendtes  fra  Liibek  til  et  Sted  nær- 
mere Ratzeburg;  et  nyt  Train  dannedes  efter  Marechallens 
Ordre  af  alle  de  Vogne  og  Heste,  som  vare  tagne  i  Meck- 
lenburg,  det  benævnedes  Hjælpetrain  og  fik  militaire  Kudske 
fra  alle  Divisionerne ;  det  danske  Korps  gav  dertil  30  Mand. 
De  fyenske  Dragoner  forlagdes  fra  Liibek  til  Ratzeburg,  og 
de  jydske  Dragoner  sattes  heelt  under  Wicherys  Befaling. 

Til  disse  Foranstaltninger  Medes  efter  nogle  Dages  For- 
Løb  nye  og  vigtigere.  Thiebaults  og  Wicherys  Divisioner 
gik  tilbage  gjennem  Mølln  for  at  anvendes  paa  andre  Ste- 
der. Loison  nærmede  sig  mere  Katzeburg,  og  foran  samme 
byggedes  en  Hytteleir.  Den  Stiling,  som  Davout  nu  lod 
sine  Tropper  indtage,  er  bleven  beromt  og  fortjener  en  nøiere 
Beskuelse. 

Det  Land,    som  Marechallen    tilsigtede  at  bevogte,  var 

Hamburg,    Hertugdømmet  Lauenburg  og  Liibek   eller    hele 

wackenitz-Dei-  aen  vinkel,    hvis  Toppunkt  er  Staden  Lauenburg,    og   hvis 

venau  eller 

uatzeburger  stn- Sider  ere  begrændsede  mod  Syd  af  Elben,  mod  -Øst  af  de 
ungen.  Vandløb,  som  forbinde  Trave  med  Elben.  Sidstnævnte  Vand- 
løb dannes  som  bekjendt  af  Delvenau,  der  udspringer  noget 
Syd  for  Mølln  og  falder  i  Elben,  og  Steckenitz,  der  løber 
mod  Nord  og  falder  i  Trave  en  halv  Miil  Sydvest  for  Lii- 
bek, samt  den  Kanal,  som  forbinder  dem.  Stillingens  Syd- 
grændse  dækkes  godt  ved  Elben,  og  som  befæstede  Punkter 
paa  samme  havdes:  Gliickstadt  (navnlig  nyttig  mod  de 
engelske  Krigsskibe,  som  vilde  trænge  ind  i  Floden)  Ham- 
burg med  Brohovedet  Harburg  og  Zollenspiker  med  Broho- 
vedet Hoopte  Skandse.  Fra  Lauenburg  mod  Nord  dannede 
Delvenau  et  godt  Værn,  da  den  løber  i  et  bredt,  sumpigt 
Flodleie,  der  ved  Hjælp  af  Sluserne  kan  sættes  under  Vand, 
og  den  saaledes  opstemmede  Flod  tilmed  fuldstændig  be- 
herskes af  de  Høider,  der  strække  sig  langs  hele  Løbet  paa 
dens  venstre  Side.  Kun  to  Overgange  føre  over  Delvenau, 
Palmslusen  ved  Lauenburg  og  Dæmningen  med  Bro  ved 
Buchen.  Hvor  Delvenau  hører,  op  og  Kanalen  begynder, 
høre  ogsaa  de  gunstige  Betingelser  op,  men  Terrainet  beher- 
skes her  ganske  fra  Møllner  Afsnittet,  der,  omgivet  af  Møllner 
Sø  mod  Nord,  Lutauer  Bæk,  Liitauer  Sø  og  Driisauer  Sø 
mod  øst  og  et  mægtigt  Skovparti  mod  Syd,  danner  et  Hele 
for  sig,  der  er  ligesom  en  ydre  Postering  for  Kanalen. 

Fra  Molln  forandrer  det  beskrevne  Vandløb  sin  Karak- 
teer. Steckenitz  gjennemskærer  Landet  i  et  bugtet  Løb, 
der  ikke  saaledes  som  Delvenau  giver  Forsvaret  Hjælp;  den 
kan  paa  de  fleste  Steder  ikke  gjøres  bredere  og  kan  passeres 
paa  mange  Punkter  udenfor  de  to  Hovedovergangssteder  ved 
Krummesse  og  Donnerschleuse.  Dette  Vandlob  blev  derfor 
kun  benyttet  som  2den  Linie,  hvorimod  Ydrelinien  paa  den 
nordlige  Strækning  skjodes  frem  til  det  en  Miil  foran  samme 
og  parallelt  med  samme  løbende  Vand,  der  dannedes  af  den 
halvanden  Miil  lange  Ratzeburger  Sø  og  dennes  Udløb  i 
Traven,  Wackenitzfloden ,  der  bliver  bredere  og  bredere,  jo 
mere  den  nærmer  sig  Liibek,  som  den  omflyder,  og  paa 
det  smalleste  Sted  saa  temmelig  bevogtes  af  Gr.  Gronau. 

Gaaer  man  ud  fra  Østersøen  dannedes  den  nordlige 
Linie  altsaa  af  Traven,  Wackenitz  og  Ratzeburg  Sø  med 
de  befæstede  Punkter,  Travemunde  (meest  nyttig  mod  An- 
greb fra  Søen),  Liibek,  Gr.  Gronau  og  Ratzeburg  ved  Syd- 
enden af  Ratzeburg  Sø,  bygget  paa  en  ø  i  denne. 

Fra  Molln  —  det  nordligste  Punkt  af  den  søndre  Befæst- 
ningslinie  —  og  til  Ratzeburg  —  det  sydligste  Punkt  af 
den  nordre  Befæstningslinie  —  var  der  et  ubefæstet,  men 
med  store  Skovstrækninger  opfyldt  Terrain,  der  var  een  Miil 
bredt.  Det  var  ligesom  Porten  til  Stillingen,  og  Ratzeburg 
og  Molln  vare  de  to  Stolper;  men  her  laa  Marechallens 
Hovedstyrke  leiret  og  vogtede  Indgangen. 

Besætningen  paa  denne  udstrakte  Linie  blev  nu  saaledes : Dens  Besæ*tels* 

I  Gliickstadt,  hvor  den  77aarige  Generallieutenant 
L.  F.  Bechtolsheim  endnu  var  Kommandant,  medens  Chefen 
for  den  holsteenske  Ingenieurbrigade,  Oberst  H.  I.  Czernichow, 
under  ham  styrede  Befæstningsarbeiderne :  3die  og  4de  Batln. 
af  »Dronningen«  samt  Fæstningsskyts  og  Elbflotillen. 

Imellem  denne  By  og  Hamburg:  Kysttropper  og 
i  Altona  under  Major  Wegener  det  jydske  Jægerkorps. 

I  Hamburg  under  Gouverneur  Hogendorf:  Den  im- 
mobile Deel  af  50de  Division. 

Langs  Elben  og  til  Molln:  Noget  af  Thiebaults  Di- 
vision og  Wicherys  Brigader,  hvilke  sidste  navnlig  stode  om 
Molln,  hvor  Generalen  havde  sit  Divisionskvarteer,  og  hvor  de 
jydske  Dragoner  vare  anbragte  saaledes :  1  Eskadron  i  Molln 
selv,  1  i  Schmilau,  2  i  Horst. 

I  Travemunde  under  en  fransk  Kommandant:  Den 
tidligere  nævnte  lille  danske  Garnison  samt  det  sidstankomne 
Kompagni  Søfolk. 

1  Liibek  under  General  Thiebault  som  Kommandant: 
En  Deel  af  dennes  Tropper  samt  Lallemands  Brigade,  der 
kom  til  at  bestaae  af  følgende  Tropper: 

2den  Batataillon  slesvigske  Jægerkorps, 

1ste  og  2den  Bataillon  holsteenske  Skarpskytter, 

4  Eskadroner  holsteenske  Ryttere, 

2  Eskadroner  polske  Landsenerer, 
Batteriet  Gerstenberg, 

eller  —  med  Undtagelse  af  de  holsteenske  Ryttere  —  de 
samme  Tropper,  som  Oberst  Waldecks  Avantgarde  havde  be- 
staaet  af  fer  Rekognosceringen  den  1.6de  August. 

Ved  Gronau:  4de  Bataillon  Oldenburg,  hvoraf  Jæger- 
kompagniet var  anvendt  som  Dækning  for  den  flyvende  Park 
ved  Krummesse. 

I  Ratzeburg:     Davouts   og  Prindsen  af  Hessens  Ho- 
vedkvarterer samt  som  Garnison  3die  og  4de  Bataillon  »Hoi- 
steen«    og  3  Kanoner  med  Grenadeerkompagniet  af  »Dron- 
ningen« til  Dækning. 
Loircu  ved  i  Leiren  foran  Ratzeburg:  Loisons  Division  og  det 

danske  Korpses  to  Brigader  saaledes,  at  den  danske  Leir 
havde  sin  venstre  Fløi  ved  Dermin,  og  den  høire  i  Ret- 
ning mod  Schmilau,  Front  imod  Kogel  med  to  Batailloner 
og  Kanoner  fremskudte  i  Feltforskandsninger  paa  Veiene  til 

Schmilau,  Kogel  og  Solem,  den  franske  Leir  havde  sin  hoire 
Floi  ved  Dermin,  og  den  venstre  ved  Mechau  samt  paa  lig- 
nende Maade  Batailloner  og  Kanoner  fremskudte  i  Feltfor - 
skandsninger  mellem  Katzeburg  og  Mechau  So  og  Mellem- 
rummene mellem  de  øvrige  Søer,  Lankauer,  Gram  o.  s.  v., 
som  omkrandsede  Leiren. 

Foran  den  danske  Stilling,  men  længere  ude  end  For- 
postbataillonerne,  var  det  fyenske  Dragonregiment  samt  de 
2  Husareskadroner  i  Forening  med  Inf.  Regimenternes  Jæger- 
kompagnier posterede  saaledes:  I  Fredeburg  2  Eskadroner 
Fyen,  i  Schmilau  2  Eskadroner  Fyen  med  Jæger-  og  Gre- 
nadeerkompagniet  af  »Slesvig«,  i  Kogel  og  Sterlei  6te  Hu- 
sareskadron med  Jægerkompagniet  af  »3die  Oldenburg« ,  i 
Salem  2den  Husareskadron  med  et  Kompagni  af  2den  Ba- 
taillon  slesvigske  Jægere. 

Disse  fremskudte  Poster  krydsede  dem,  der  paa  lig- 
nende Maade  vare  fremsendte  fra  Mølln,  i  Schmilau,  der 
omtrent  dannede  Midtpunktet  mellem  Molln  og  Ratzeburg 
fandtes  Tropper  fra  begge  Sider. 

Leiren  ved  Ratzeburg  anlagdes  regelmæssig  af  Barakker, 
som  under  fornødent  Tilsyn  opførtes  af  Tropperne  selv. 
De  store  Skove  i  Omegnen  maatte  give  Tømmer  dertil,  og 
Bønderne  Straa. 

De  Befæstninger,  vi  have  omtalt,  vare  paa  mange  Steder 
kun  projekterede,  men  nu  sattes  ti  Tusinder  af  Hænder  i 
Bevægelse  for  at  iværksætte  Marechallens  Plan.  I  Hamburg, 
der  var  at  betragte  som  Stillingens  Kastel,  fortsattes  de  tid- 
ligere beskrevne  Arbeider  med  samme,  meest  borgerlige, 
Arbeidskraft  som  tidligere.  Paa  den  øvrige  Linie,  langs 
Elben,  ved  Opstemningen  af  Delvenau  og  ved  Bygningen  og 
Forskandsningen  af  Leiren  ved  Ratzeburg  arbeidede  meest 
Soldater.  I  Liibek  udskreves  fra  Byen  daglig  300  Arbeidere, 
hvilke  i  Forening  med  200  Infanterister  og  50  Artillerister 

ikke  blot  fortsatte  den  tidligere  begyndte  Udbedring  af  Vol- 
dene og  Portenes  Barrikadering,  men  ogsaa  toge  fat  paa 
Jordværker  udenfor  Portene. 

Disse  Arbeider  lagde  i  de  første  otte  Dage,  der  henlevedes 
i  denne  Stilling,  udelukkende  Beslag  paa  Alles  Kræfter. 
Wallmoden,  som  havde  indtaget  sin  tidligere  Stilling  ved 
Wittenburg  med  Tettenborn  og  Liitzowerne  i  Zarrentin  og 
Vegesack  i  Grevismuhlen,  lod  vel  daglig  de  fransk-danske 
Forposter  forurolige,  men  var  ikke  saa  heldig  at  tilvende  sig 
nogen  Opmærksomhed. 

De  Danske  havde  indtil  nu  ikke  kunnet  faae  Munch 
Fenffenoden  i  detø  Korpset    og  princls  Frederik   klagede  derfor  til  Kongen 

danske  Korps.  r  °  °  ° 

over,  at  Generalkrigskommissairen  nok  mere  saae  paa  Kon- 
gens Feltkasses  end  Korpsets  Tarv.  Men  den  7de  Septem- 
ber kom  han,  efter  i  Hamburg  at  have  modtaget  et  yder- 
ligere Forskud  paa  150,000  frcs. 

Der  var  Sporgsmaal,  om  de  Franske  skulde  betale  Rigs- 
bankdaleren  efter  Rigsbankordningen  eller  som  en  Kourantdaler 
til  48  L/3.  Som  alt  berørt  havde  Divisionskommandoen  i  Juli 
beregnet  Gagen  efter  Kourantfod,  og  en  Deel  af  Auxiliarkorpset, 
de,  som  havde  tjent  i  Holsteen  før  1813  og  ikke  vare  forfrem- 
mede siden,  havde  ifølge  Cirk.- Skrive] se  af  26de  Januar1)  Ret 
til  at  faae  Gagen  udbetalt  efter  denne  Myntfod.  De  Fran- 
ske vare  villige  til  at  beregne  Daleren  til  8  Rigsbankmark, 
ligesom  de  ogsaa  havde  tilbudt  foruden  den  egenlige  Sold 
at  betale  de  i  den  franske  Hær  brugelige  Beklædningspenge. 
Prinds  Frederik  udbad  sig  Bemyndigelse  til  at  modtage  enten 
det  Ene  eller  det  Andet  eller  begge  Dele,  og  Kongen  skrev 
i  Anledning  heraf  i  et  Brev  til  Prindsen1):  Kan  De  faae  Mun- 
deringerne med,  saa  takker  jeg  Dem.  —  Ligeledes  kan  De  gjerne 


*)    See  Side  54. 

sj    Brev  fra  Kongen  til  Auxiliairkorpset,  Frederiksberg  d.  7de  Sept. 

(A.  A.) 

lade  de  Franske  betale  Rigsdaleren  med  48  L/3.  —  Dette  er 
en  Fordeel,  jeg  gjerne  under  mine  brave  Tropper.«  Der 
var  nu  strax  Folk  ved  Haanden,  som  heraf  vilde  lave  en 
Finansoperation,  men  Kongen  erklærede1):  »I  Henseende  til 
det,  at  Rigsdaleren  af  Frankrig  beregnes  til  48  L/3,  da  bor 
det,  saalænge  Tropperne  nyde  fransk  Sold,  betales  paa  samme 
Maade,  thi  min  Besparelse  bestaaer  blot  i,  at  jeg  sparer  min 
ellers  til  Auxiliairkorpset  bestemte  Sold.«  Men  dette  Kon- 
gens redelige  Bud  kunde  ikke  praktisk  bringes  til  Udførelse. 
For  det  Første  kunde  Generalkrigskommissair  Munch  af 
Mangel  paa  Duelighed  ikke  komme  ud  af  den  Beregning, 
som  skulde  lægges  til  Grund  for  den  franske  Gagering,  og 
saalænge  den  ikke  var  færdig  og  approberet,  havde  man 
intet  Bestemt  fra  Marechallens  Side  at  holde  sig  til  og 
maatte  hjælpe  sig  med  forskudsvise  Summer;  men  dernæst 
—  og  det  var  værre  —  fik  Auxiliairkorpset  ingen  Penge 
hjemmefra  til  de  mange  nødvendige  og  paatrængende  Udgifter, 
som  Korpset  havde  i  andre  Retninger  end  til  Lønning,  saa 
Prindsen  var  nødt  til  at  afholde  disse  af  de  fra  de  Franske 
modtagne  Forskudssummer.  Hvad  der  blev  tilbage  til  Trop- 
perne, var  grumme  lidt.  I  September  Maaned  —  efter 
Munchs  Ankomst  —  fik  disse  et  Afdrag  paa  den  tilgode- 
havende Lønning  for  August;  senere  ophørte  Udbetalingen 
til  Tropperne  næsten  ganske.  Der  var  dog  Ingen,  som  i 
nogen  høi  Grad  beklagede  sig  herover;  thi  det  var  kun  alt- 
for bekjendt,  at  Ingen  var  Herre  over  de  fortvivlede  Finans - 
forhold,  og  man  havde  en  Følelse  af,  at  Omstændighederne 
netop  med  Hensyn  til  dette  Punkt  gjorde  den  størst  mulige 
Resignation  til  Pligt. 

Efterretningen  om  Napoleons  Seir  ved  Dresden,  som 
den  2den  September  havde  naaet  Hamburg,  kom  nogle  Dage 
senere  til  Kjobenhavn  og  vakte  Glæde.     Alquier,  som  troede, 


!)  Brev  fra  Kongen  til  Auxiliairkorpset  af  9de  September.     (A.  A. 

at  hans  Herre  nu  havde  afgjort  Felttogets  Skjæbne,  blev 
kry,  saae  med  onde  øine  paa,  at  den  østerrigske  Gesandt 
endnu  var  i  Kjøbenhavn,  omgikkes  med  den  Tanke,  ved  en 
væbnet  Søexpedition  fra  Kjøbenhavn  at  bringe  General  Rapp 
i  Danzig  Levnetsmidler ,  og  tillod  sig  da  ogsaa  stortalende 
og  bydende  at  spørge  Regeringen ,  om  der  snart  skeete 
Noget  fra  Norge  af. 
Angaaende  ind-  Dette  ønskede  Kongen  ligesaameget  som  han;  men 
Norge.  prjn(js  Christian,  som  stedse  havde  været  en  Modstander  af 
den  Maade,  hvorpaa  Rigernes  Kraft  siden  1807  var  bleven 
spildt  ved  en  selvødelæggende  Krig  uden  egen  ligt  Maal,  og 
som  vilde  gjøre  Alt  for  at  befrie  Norge  for  en  Grændsekrig 
af  denne  Art,  søgte  ved  de  meest  indtrængende  Forestil- 
linger at  faae  Kongen  til  at  afstaae  fra  at  befale  et  Indfald  i 
Sverrig,  saalænge  det  ikke  var  tilstrækkeligt  forberedet. 

Han  havde  —  som  vi  vide  —  allerede  den  1ste  Juni  fra- 
raadet  et  saadant  og  angivet  sine  Grunde.  I  en  væsenlig 
Retning  var  Tilstanden  vel  nu  forandret;  thi  Høsten  var 
kommen,  og  der  var  Korn  i  Landet  i  det  Mindste  for  3  å 
4  Maaneder,  men  til  Gjengjæld  var  Pengenøden  bleven  saa 
stor,  at  den  indtog  første  Plads  i  Prindsens  Bekymringer. 
Han  var  utilfreds  med  Fr.  30te  Juli  1813  og,  hvad  dermed 
stod  i  Forbindelse,  og  overhovedet  med,  at  Regeringen  havde 
bortgivet  sin  Ret  til  at  udstede  nye  Sedler  og  derved  be- 
røvet sig  et  Middel  til  at  afhjælpe  den  trykkende  Finansnød. 
Selv  havde  han  efter  bedste  Evne  arbeidet  paa  Udveie  til  at 
hæve  Norges  oekonomiske  Stilling.  Saaledes  havde  han  med 
Professor  Rasmussen  og  Flere  udarbeidet  et  Forslag  til  en 
Laane-  og  Diskontokasse  for  Norge,  hvoraf  han  ventede  sig 
særdeles  vigtige  Fordele  for  Rigets  Kjøbmænd,  samt  end- 
videre udkastet  en  Plan,  hvorefter  Kornforsyningen  skulde 
lægges  i  de  norske  Kjøbmænds  Hænder  mod,  at  der  gaves 
dem  Kredit  paa  offenlige  Kasser  i  Danmark;  men  disse  For- 
slag og  Planer  skulde    undersøges  og  godkjendes  i  Kjøben- 

havn  og  havde  kun  ringe  Udsigt  til  at  overstaae  den  kol- 
legiale Behandling,  som  efter  Kongens  Ordre  blev  dem  til- 
deel.  Prindsen  følte  sig  derfor  ikke  tilstrækkelig  under- 
støttet og  beklagede  sig  over  den  Maade,  hvorpaa  de  of- 
fenlige  Forretninger  bestyredes  i  Danmark. 

I  den  lange  Vaabenstilstand  havde  han  hengivet  sig  til 
Haabet  om,  at  Forhandlingerne  mellem  de  krigsførende 
Magter  i  Mellemeuropa  vilde  føre  til  Fred ;  thi  den  Tilstand, 
som  var  opstaaet  derved,  at  Freden  med  England,  hvilken  han 
havde  betragtet  som  en  Forudsætning  for  et  heldigt  Udfald 
af  sin  Optræden  i  Norge,  var  glippet,  og  at  Danmark  nu 
atter  var  blevet  Napoleons  Allierede,  indgav  ham  mørke 
Anelser  for  Fædrerigernes  Fremtid,  dersom  den  Krig,  om 
hvis  Udfald  kun  Faa  varslede  godt,  ikke  blev  afværget. 

Den  4de  September  modtog  han  Kongens  tidligere  om- 
talte Brev  af  20de  August.  »Fredshaabet  svandt«,  svarede 
han *),  » og  den  afgjørende  Kamp  om  Tilværelsen  og  Selvstændig- 
hed begynder.  Gud  give  Deres  Majestæts  Vaaben  Held  til  i 
Forening  med  Frankrigs  at  tilvinde  Europa  Freden.«  I  Henhold 
til  sine  Anskuelser  kunde  han  ikke  tie  til  den  i  Brevet  frem- 
satte Opfordring  til  at  forberede  et  Angreb  paa  Sverrig,  og 
han  skrev  i  den  Anledning :  »Angaaende  offensive  Operationer 
fra  Norge,  da  maa  jeg,  hvor  ubehageligt  det  end  er  mig  ikke 
strax  at  kunne  gjøre  Deres  Majestæts  Forventning  Fyldest,  hen- 
holde mig  til  min  Rapport  af  29de  og  30te  Mai2).  Nøden 
paa  Landet  er  tildeels  afhjulpen  ved  den  tidlige  og  næsten 
fuldendte  Høst,  men  for  at  naae  dette  Tidspunkt,  uden  at 
udsætte  Folket  for  Hungersdød,  have  Militairmagazinerne 
maattet  hjælpe,  og  endnu  ligge  Byernes  ogRoflotillernes  Forsyning 


l)  Chiffreret    Depeche    fra    Prinds    Christian   til    Kongen,    Christiania 
den  4de  Sept.  (G.  A.) 

-)    Herved  maa  sigtes  til  den  Side  194  omtalte  Indberetning,    der  er 
dateret  1ste  Juni. 

paa  dem.  Til  September  Maaneds  Udgang  ville  vi  omtrent 
være  paa  Bunden  af  alle  Forraad.  —  Hvad  kunde  et  Indfald 
for  nogle  Dage  for  at  odelægge  Grændsestrækningen  nytte 
uden  til  at  faae  dens  Konskriberede,  som  ere  pligtige  til  at 
tjene  i  en  Forsvarskrig,  under  Vaaben  og  besjælede  af  Iver 
for  at  forsvare  Fosterlandet  og  Havnene  —  et  intet  nyttende 
Indfald.  Skeer  Angrebet  alene  fra  Norge  uden  Kooperation 
fra  Sjælland,  kan  den  norske  Hær  med  storste  Sukces  ikke 
komme  videre  end  til  Gotaelv  eller  Kanal.  —  Saasnart  vi 
derimod  have  fuldkomment  Forraad  eller  blot  det  Nuværende 
uafhængigt  af  Roflotillens,  Byernes,  de  offenlige  Stiftelsers  og 
senere  hen  Landets  Forsyning,  eller,  saasnart  en  forud  aftalt 
Kooperation  fra  Sjælland  finder  Sted,  da  tor  jeg  tilraade  et 
Indfald  fra  Norge,  men  ikke  for.« 

Strax  efter  modtog  han  Reskriptet  af  26de  August  og 
Ordren  af  27de  om  Kaperfartens  Begyndelse  paany.  Han 
meente  nu  at  burde  gjore  idet  Mindste  Noget,  der  lignede 
en  Forberedelse  til  Krig,  befalede  derfor  at  Fribataillonernes 
Mandskab  skulde  indoves  i  Vaaben  brug,  forogede  Artille- 
risternes Antal  i  Frederikssteen  og  Kongsvinger  Fæstninger 
og  sammenkaldte  endelig  til  Mode  den  12te  ved  Glommen 
i  Egnen  af  Onstad  Sund  og  Sannesund  en  Brigade,  som  skulde 
staae  underBefaling  af  General  Staffeldt1)  og  sammensættes  af: 


*)  Bernhard  Ditlev  Staffeldt,  født  1752  i  svensk  Pommern,  kom 
i  sit  3die  Aar  til  Kjøbenhavn,  blev  1764  Page  hos  Arveprinds 
Frederik  og  1771  Sekltn.  i  nordenfjeldske  Regiment  tilfods,  hvor- 
fra han  1773  forsattes  til  Livgarden  tilfods,  i  hvilken  Afdeling 
han  forfremmedes  til  Premltn.  og  Stabskapitain.  1787  udnævntes 
han  til  Chef  for  et  let  Inf.  Kompagni  i  Kongsvinger,  men  reiste 
først  til  Holsteen  for  under  Generalkvarteermester  Binzer  at  lære 
den  dengang  nylig  indførte  lette  Tjeneste.  Ved  Udbruddet  af  Kri- 
gen mod  Sverrig  i  1788  ankom  Binzer  med  det  holsteenske  Jæger- 
korps til  Tønsberg,  og  af  dette  og  Kompagniet  i  Kongsvinger  dan- 
nedes »det  norske  Jægerkorps«,  for  hvilket  Binzer  blev  Chef,  og 
Staffeldt  Major  og  Næstkommanderende.     Efter  Krigens  Ophør  reiste 

to  Bergenhusiske  Batailloner,  den  Bergenhusiske  Skarpskytter- 
bataillon;  det  norske  Jægerkorps,  400  Mand  af  det  Vester- 
lehnske  Regiment,  som  vare  samlede  til  Veiarbeide,  to  3w's 
Fodbatterier  og  60  Ryttere,  ialt  3,520  Mand1).  De  nævnte 
Tropper  vare  saadanne,  som  —  paa  Rytterne  og  Artille- 
risterne nær  —  alt  vare  under  Forpleining,  saa  at  deres 
Sammenkaldelse  ikke  i  nogen  betydelig  Grad  stillede  for- 
øgede Fordringer  til  Magazinerne  eller  Finanserne.  Han 
udbad  sig  paany  Penge  af  Kongen  og  nævnede  som  enkelte 
nødvendige  Beløb:  123,000  Rdl.  til  Fragt  for  Kornskibe  fra 
Archangel,  21,000  Rdl.  til  Provideringskommissionen  i  Ber- 
gen, 100,000  Rdl.  til  Værfterne,  24,000  Rdl.  til  Sølvvær- 
dien af  Gagerne  for  August. 

Den  9de  September  modtog  han  dernæst  Parolbefalin- 
gen  af  3die  med  Krigserklæringen  mod  Sverrig  samt  Kon- 
gens Depeche  af  samme  Dag,  Triplikatet  overbragt  af  en 
Koureer,  Lieutenant  Gandil.  Parolbefalingen  blev  tilstil- 
let Tropperne  paa  Grændsen  og  Admiral  Liitken  og  over- 
eensstemmende  med  Kongens  Befaling  oplæst  for  Mand- 
skabet ;  men  med  Hensyn  til  Kongens  Befaling  om  Indfaldet 
henholdt  han  sig  til  sit  Tidligere.  Efter  paany  at  have 
afsendt  Gjenparter  af  Brevene  af  4de  og  7de,  som  endnu 
paa  Grund  af  Modvind  vare  tilbageholdte  i  Frederiksværn, 
gjentog  han  det  tidligere  Fremsatte  saaledes2):  »Indtil  jeg 
faaer  Deres  Majestæts  Svar,  foretager  jeg  ingen  videre  Troppe- 


Binzer  tilbage  til  Holsteen,  og  Staffeldt  blev  da  1789  Chef  for  det 
norske  Jægerkorps,  som  fik  Garnison  i  Moss.  Han  erhvervede  sig 
Ære  ved  den  fortrinlige  Uddannelse,  Korpset  fik  og  udmærkede  sig 
senere  saa  meget  i  Krigen  mod  Sverrig  1808,  under  hvilken  han 
forfremmedes  til  Generalmajor,  at  han  erhvervede  sig  et  i  begge 
Rigerne  særdeles  anseet  og  agtet  Navn. 

l)    Chiffr.  Depeche  fra  Prinds  Christian  til  Kongen  af  7de  Septbr. 

:)    Chiffr.  Depeche    fra    Prinds    Christian    til    Kongen  af   9de    Septbr. 

(G.  A.) 

samling  af  Betydenhed,  langt  mindre  et  Angreb,  som  i  mine 
Tanker  hverken  vil  bringe  os  Hæder  eller  Gavn.  Veiene 
blive  nu  efterhaanden  ufremkommelige  mellem  Bjergene, 
saa  at  denne  Aarstid  vist  er  blandt  de  ufordeelagtigste  til 
militaire  Foretagender  af  Betydenhed.  Vi  opægge  kun  Tu- 
sinder af  den  svenske  Nation,  som  ellers  ei  grebe  til  Vaa- 
ben,  vi  vilde  neppe  kunne  holde  os  8  Dage  over  Grændsen. 
Jeg  er  uerfaren  i  Maaden  at  føre  Krig  paa  her  i  Norge 
eller  i  Sverrig,  men  dette  er  ligeledes  General  Staffeldts  og 
Oberst  Seiersteds1)  Mening.  Jeg  beder  Deres  Majestæt  ind- 
stændigt at  tage  dette  under  Overveielse,  førend  De  gj  en- 
tagende  befaler  mig  at  begynde  et  saa  voveligt  Foretagende, 
der  under  disse  Omstændigheder  kunde  have  de  uberegne- 
ligste Følger  for  det  Folk,  til  hvis  Lyksalighed  De  har  an- 
betroet  mig  at  bidrage,  hvad  derstaaer  i  min  Magt.«  Dette 
Brev  kom  for  det  Første  heller  ikke  længere  end  til  Fre- 
deriksværn, hvor  det  ligesom  de  tidligere  opholdtes  af  Mod- 
vind. 

Imidlertid  var  Efterretningen  om  Davouts  Tilbagegang 
til  Eatzeburg  den  6te  kommen  til  Kjøbenhavn  og  havde 
foruroliget  Kongen  noget.  Ikkedestom indre  gjentog  han  den 
7de  sin  Ordre  til  Christian  Frederik  og  skrev-):  »Jeg  maa 
ret  indstændig  paalægge  Dem  at  angribe,  saasnart  det  er 
muligt;  Intet  kan  for  Tiden  være  mere  vigtigt  og  nyttigt.« 
Men  da  der  i  Løbet  af  en  otte  Dage  ikke  skeete  nogen  ny  Frem- 
rykning af  det  dansk-franske  Korps,  som  han  havde  haabet, 


1)  Johannes  Seiersted,  født  i  Nærheden  afTrondhjem  1761,  Offic. 
1781,  Kaptn.  1795,  blev  1807  Major  og  Generalkvarteermester- 
lieutenant  ved  søndenfjeldske  Generalkommando,  1808  Oberst- 
lieutenant,  18 10  Oberst.  Han  havde  under  Vaabenstilstanden  ud- 
arbejdet en  Forsvarsplan  for  det  sydlige  Norge  i  Tilfælde  af  et 
svensk  Angreb. 

2)  Brev  fra  Kongen  til  Christian  Frederik,  Frederiksberg  den  7de  Sept. 
(Kopi  i  G.  A..) 

men  Situationen  tvertimod  tydede  paa,  at  der  var  indtraadt 
en  Standsning  i  Napoleons  Operationer,  og  Beretninger  over 
Sverrig  meldte  om  de  Forbundnes  Held,  blev  han  alvorlig 
ængstet,  og  da  nu  den  18de  September  2  Kourerer  og  en 
Mængde  Poster  paa  eengang  ankom  fra  Norge  og  bragte  Alt, 
hvad  Prindsen  havde  skrevet  siden  den  27de  August,  indslog 
han  i  sit  Svar  en  noget  anden  Tone  end  tidligere.  »Jeg 
indseer  meget  vel«,  skrev  han1),  »at  uden  Magaziner  Intet 
kan  foretages  mod  Sverrig,  saa  ønskeligt  det  end  maatte 
være.  Men  ved  at  reducere  sig  til  aldeles  Intet,  kan  let  Lun- 
kenhed opstaae  mellem  Tropperne  og  Nationen,  samt  de 
Svenske  faae  Leilighed  til  at  operere  imod  Norge.  De  bør 
desuden  føle  Krigen,  og  vore  Tropper  have  godt  af  at  agere 
lidt.  Til  den  Ende  kunde  Streiferier  gjøres,  som  til  Strøm- 
stad, hvor  der  deels  kunde  hæves  Brandskat,  deels  andre 
Fornødenheder.  —  Fæstningerne  Kongsvinger,  Frederikshald  og 
Frederikstad  bør  sikkres  mod  ethvert  Slags  Overfald,  lige- 
ledes bør  Chris tianssand  og  Elverum  besættes;  thi  disse 
Punkter  i  Fjendens  Hænder  vilde  snart  afskære  Kommuni- 
kationen mellem  Søndenfjelds  og  Nordenfjelds.  Saamange 
Tropper  bør  sammentrækkes,  som  ere  fornødne  til  at  dække 
Landet,  og  som  kunne  ernæres.«  Dette  var  alt  en  stor  Til- 
bagegang fra  Udtrykkene  i  Ordrene  af  3die  og  7de,  men 
Brevet  indeholdt  ydermere :  »Jeg  skal  arbeide  paa  at 
forskaffe  alle  Fornødenheder  til  Norge.  —  Omendskjøndt 
jeg  har  berørt  mindre  Expeditioner  som  paa  Strømstad,  saa 
beder  jeg  Dem  dog  først  at  sikkre  Dem  Magazinerne  og 
Deres  egne  Forraad,  inden  vi  angribe  Fjenden.« 

Dette  Brev  var  imidlertid  atter  længe  om  at  naae  sit 
Bestemmelsessted,  og  i  Mellemtiden  var  Christian  Frederik 
urolig  over  den  Stilling,  som  den  ikke  tilbagetagne  Ordre 
havde  bragt  ham  i.     Hans  Uro  formindskedes  ikke,   da  det 


2)    Brev  fra  Kongen  til  Christian  Frederik  af  18de  Sept.     (Kopi  i  G.  A.) 

Første,  han  efter  lang  Tids  Venten  modtog,  var  Kongens  Brev 
af  7de  Septbr.  »Jeg  seer  atter  heraf«,  svarede  han '),  »hvilket 
Værd  Deres  Majestæt  sætter  paa  et  Angreb  fra  norsk  Side. 
Efter  min  Overbeviisning  bor  det  ei  foretages  nu;  jeg  har 
sagt  mine  Grunde.  Intet  Udfald  af  Bestand  kan  forventes, 
vi  mangle  Forraad,  og  de  nationale  Tropper  ere  ikke  endnu 
noksom  forsynede  med  ydre  Trøier  til  at  modstaae  Aarstidens 
Kaahed  eller  Vinterens  Kulde  i  en  langvarig  Kampagne; 
deraf  følger  Sygdomme  og  Elendighed,  og  vi  mangle  Penge 
til  at  bestikke  med.  Den  svenske  Nation  gives  ny  Kraft 
og  forøgede  Stridskræfter  ved  et  Angreb  fra  vor  Side,  ja  — 
det  kunde  maaskee  blive  et  Paaskud  for  Kronprindsen  af 
Sverrig  og  en  Deel  af  hans  Armee  til  at  vende  tilbage, 
især  naar  de  Allierede  ved  Overmagt  i  Troppetal  kunne  und- 
være de  Svenske.  Men  desuagtet  er  det  muligviis  et  poli- 
tisk Offer,  som  Deres  Majestæt  maa  bringe;  thi  at  vi  om- 
sider maae  gaae  tilbage  med  Tab,  naar  vi  ere  for  svage  til 
at  erobre  Sverrig,  vil  ei  kunne  nægtes.  Deres  Majestæt  er 
Herren,  der  befaler,  efterat  have  veiet  Grundene  for  og  imod 
et  saa  vigtigt  Foretagende.« 

Christian  Frederik  turde  imidlertid  ikke  vedblive  at 
være  den  gjentagne  Befaling  overhørig.  Efter  alt  at  have 
forberedet  Oprettelsen  af  en  Kegeringskom mission  og  til 
Medlemmer  af  samme  designeret2)  følgende  Mænd:  Direk- 
teur  for  Rigsbanken,  Kammerherre  Marcus  Gjøe  Kosen- 
krantz,  en  Broder  til  Chefen  for  det  udenrigske  Departe- 
ment, Stiftamtmanden  over  Aggershuus  Stift,  N.  E.  Thyge- 
son,  Stiftamtmand  F.  C.  Trampe,  Etatsraad,  Justitiarius  H. 
H.  Falbe  og  Konferensraad  C.  Anker,  udskrev  han  nu  — 
for  at  gjore  Angrebet  muligt    —   en  Kornleverance  til  Ar- 


*)   Chiffreret   Depeche    fra   Christian  Frederik   til  Kongen.     Christia- 
nia 21de  Septbr.     (G.  A.) 
2)   Depechen  af  9de  Septbr. 

meen  paa  18,000  Tdr.  Korn  fra  Aggershuus  og  Christians- 
sand  Stifter  som  Laan  paa  3  Maaneder.  Efter  at  have 
meddeelt  Kongen  det  Sidste,  fortsatte  han  Brevet  af  21de 
saaledes:  »Endnu  forventer  jeg  i  nogle  Dage  Deres  Maje- 
stæts Svar  paa  min  Beretning  af  4de.  Skulde  det  ikke 
indløbe  inden  den  27de  September,  saa  sammen- 
trækker jeg  Armeen,  og  vil  den  til  den  15de  Oktober  for- 
haabentlig  kunne  være  i  slagfærdig  Stand,  naar  Deres  Maje- 
stæts Befaling  til  Angreb  —  uagtet  disse  mine  Forestil- 
linger mod  samme  —  maatte  indløbe.« 

Til  den  berammede  Dag  var  den  forandrede  Ordre  endnu 
ikke  kommen.  Han  begyndte  da  Troppeindkaldelserne  ved 
at  lade  det  længst  borte  liggende  Regiment  og  en  Deel  af 
Artilleribrigaden  træde  under  Vaaben,  men  idet  han  be- 
klagede sig  over  at  maatte  gjøre  dette,  fremsatte  han  endnu 
engang  sine  Indvendinger  mod  et  Angreb  og  denne  Gang 
i  følgende  Ord1):  »Naar  offensive  Operationer  foretages  mod 
Sverrig,  maa  Formaalet  være  stort ;  —  al  Kraft  fra  Norge  og 
Danmark  maa  opbydes,  og  Sverrig  enten  erobres  eller  re- 
volutioneres. Man  maa  nøde  dem  til  at  sammenkalde  en 
Rigsdag  og  sige  dem  forud,  at  de  skulle  have  Valget  mel- 
lem Vasaslægt  og  det  danske  kongelige  Huus  (hvorved  Forening 
med  Norge  opnaaes) ;  siden  vil  Valget  nok  finde  sig  af  sig  selv. 
Den  norske  Armee  maa  trænge  Feltmarechal  Essen  tilbage 
til  Goteborg  Kanalen  og  holde  samme  en  echec,  medens  den 
danske,  som  slaaer  Feltmarechal  Toll,  opererer  til  samme 
Maal  og  enten  effektuerer  en  Forening  mellem  de  to  Ar- 
meer ved  Jønkøping,  hvorved  dog  Deflleerne  Tiveden  og 
Holaveden  blive  at  forcere  en  front,  eller  og,  som  jeg  troer 
bedre,  den  norske  Armees  Hovedstyrke  omgaaer  disse  Deflleer 
over  Carlstad   og  opererer  lige  paa  Stockholm;    men  denne 


x)   Chiffreret  Depeche  fra  Christian    Frederik  til   Kongen,    Christiania 
28de  Sept. 

Plan,  som  bør  aftales  iforveien,  lader  sig  sandelig  ikke 
udføre  med  20,000  Mand  fra  Norge  alene.« 

Da  Prindsen  gik  ud  fra,  at  en  Plan  som  denne  ikke 
var  forberedet,  og  han  paany  udtalte,  at  det  efter  hans  Me- 
ning ikke  var  klogt  at  forstyrre  de  Svenskes  Sorgløshed,  som 
i  Tilfælde  af,  at  et  alvorligt  kombineret  Angreb  aftaltes, 
netop  vilde  være  os  til  største  Gavn,  blev  han  tilfreds,  da 
han  omsider  modtog  Kongens  Svar  af  18de.  Han  skrev 
nu  —  den  lste  Oktbr.1):  »Jeg  er  bleven  usigelig  glædet  ved 
Yttringen  af  Deres  Majestæts  Tilfredshed  med  mine  Bestræ- 
belser og  ved  at  være  saa  heldig,  at  de  af  mig  trufne  For- 
anstaltninger saa  aldeles  svare  til  Deres  Majestæts  Hensigter 
og  yttrede  Villie,  at  nemlig  saamange  Tropper  bør  sammen- 
trækkes, som  ere  fornødne  til  at  dække  Landet  og  kunne 
ernæres. « 

Dette  Brev  krydsedes  underveis  af  et  nyt  fra  Kongen, 
dateret  den  2den  Oktbr.,som  indeholdt2):  »Jeg  seer,  at  De 
ikke  anseer  noget  Angreb  paa  Sverrig  for  nyttigt.  Om  endog 
Omstændighederne  nøde  til  at  afstaae  derfra  for  et  øieblik, 
vil  dog  enhver  Demonstration  være  nyttig.  Jeg  maa  derfor 
aldeles  referere  mig  til  min  Depeche  af  18de  Septbr.,  hvor 
jeg  blot  forlanger  Streiferier. «  Dette  var  det  imidlertid  netop, 
som  Prinds  Christian  paa  ingen  Maade  vilde. 
*ye  roreta^nder        vi  fori0de  Davout  i  Wackenitz-Delvenau  Stillingen   (af 

af  Wallmoden.  ° 

Mange  —  og  navnlig  de  Franske  —  kaldet  Steckenitzstil- 
lingen,  eftersom  Delvenau  som  en  Fortsættelse  af  Stecke- 
nitz  ofte  bar  dennes  Navn). 

Da  han  havde  trukket  sig  tilbage  fra  Schwerin,  antog 
man  paany  i  den  fjendtlige  Leir,  at  det  var  for  igjennem 
Hamburg   at  begive    sig    til   venstre  Elbbred   og   gaae    til 


*)    Chiffreret  Depeche  fra  Christian  Frederik  til  Kongen  af  lste  Oktbr. 

(G.  A.) 
-)    Brev  fra  Kongen    til  Prinds  Christian,   Kjøbenhavn    d.  2den  Oktbr. 

(Kopi  i  G.  A.) 

Magdeburg.  Wallmodens  Hovedkorps  ilede  derfor  til  Dømitz, 
hvor  det  forenedes  med  en  af  Kronprindsen  hidsendt  Styrke 
under  Oberstlieutenant  Marwitz,  men  da  det  viste  sig  urig- 
tigt, tvertimod  blev  vitterligt,  at  Marechallen  befæstede  sig 
stærkt,  gik  —  ifølge  Ordrer  fra  Carl  Johan  —  den  8de  Septem- 
ber Wallmoden  tilbage  til  Mecklenburg,  og  Marwitz  mod  Syd. 

S.trax  efter  Tilbagekomsten  rekognoscerede  Wallmoden  den 
1 2te  Stillingen  ved  Ratzeburg  og  fik  derved  —  man  siger  ved 
et  Brev,  som  fandtes  hos  en  fransk  Artilleriofficeer,  der  fan- 
gedes —  Oplysning  om,  at  Davout  forberedte  et  Tog  til 
Dømitz.  -Oieblikkelig  sætter  han  sin  Hær,  der  stadig  laa 
paa  Reise,  i  Marche  igjen,  passerede  Domitz  og  lagde  sig  i 
Skjul  ved  Dannenberg  i  Hannover. 

Sagen  forholdt  sig  rigtig.  Paa  Grund  af  den  Troppe  - 
samling,  der  havde  været  ved  Dømitz,  havde  Marechallen 
besluttet  at  lade  dette  Elbovergangssted  afsøge  og  dertil 
beordret  General  Pecheux,  som  med  5  Batailloner,  6  Kano- 
ner og  80  Ryttere  af  50de  Division  den  15de  September  satte 
over  Elben  ved  Zollenspiker  og  marcherede  til  Dahlenburg. 
Her  traf  han  Kosakker,  fordrev  dem  og  tog  for  Natten  en 
Bivouak  ved  Gohrde  Skov,  Fortropperne  i  Skovens  Udkant 
mod  Syd,  Hovedstyrken  bivouakerende  ved  Landsbyen  01- 
dendorf  bag  Skoven. 

Wallmoden  laa  med  sin  Styrke  (Lyons  og  Ahrentschilds 
Divisioner,  Dørnberg  og  Tettenborn  med  500  Liitzowere  til- 
fods, udvalgte  for  denne  Expedition  af  alle  Kompagnierne, 
500  til  Hest,  Kosakker  og  28  Kanoner)  i  Baghold  1*'9  Miil 
derfra  og  forblev  der  hele  Formiddagen  den  16de,  medens 
kun  nogle  Kosakker,  de  samme,  som  Dagen  før  vare  jagede 
bort  af  Pecheux,  forbleve  fremme  for  at  indbyde  denne  til 
Forfølgelse. 

Men  Pecheux  gik  ikke  ind  herpaa;    han   havde  erholdt  Fæ*g^° 
Kundskab    om,    at    der  laa   en    stor  fjendtlig  Styrke  skjult 
foran  ham.    Wallmoden  blev  derfor  bange  for,  at  hans  Bytte 


332  September.  1813. 

skulde  undslippe  ham,  og  for  dog  at  høste  nogen  Gavn  af 
sine  Forberedelser,  besluttede  han  sig  hen  paa  Eftermidda- 
gen til  strax  at  angribe  —  pludseligt  og  voldsomt.  Saa- 
ledes  fremstod  Fægtningen  ved  Gøhrde,  der  gav  de  For- 
bundne de  første  Seierstegn  ved  Nedreelben  og  tildrog  sig 
en  stor  Opmærksomhed. 

Pecheux  trak  Forposterne  tilbage  fra  Skovkanten  og 
satte  sig  fast  paa  en  Banke  øst  for  Oldendorf,  tildeels  be- 
skyttet af  en  mellem  Stillingen  og  Skoven  flydende  Bæk. 
Wallm odens  Tropper,  som  vare  udhvilede  og  Modstanderne 
langt  overlegne  i  Tal,  kunde  da,  skjulte  i  Skoven,  opstille 
sig  i  taktisk  Orden  og  rette  et  under  de  gunstigste  Forhold 
forberedt,  overvældende  Angreb  paa  de  Franske.  Ahrentschild 
gik  lige  løs  paa  Oldendorf  og  afskar  Pecheux  Eetraiten  ad 
denne  Vei,  Lyon  angreb  Fronten,  Dørnberg  og  Tettenborn 
omgik  de  Franskes  venstre  Fløi.  Pecheux  holdt  længe  Stand, 
saa  Fjenden  blev  nødt  til  at  bringe  sin  store  Artilleristyrke 
i  Ilden;  men  omsider  maatte  han,  næsten  heelt  omringet, 
søge  at  komme  bort.  Under  disse  Omstændigheder  mistede 
han  sine  6  Kanoner  og  en  Deel  Fanger,  deriblandt  tre  høiere 
Officerer.  Besten  af  Korpset,  som  maatte  marchere  i  Kar- 
réer for  at  holde  Dørnbergs  og  Tettenborns  Kytterskarer  i 
Afstand,  havde  en  vanskelig  Retraite,  men  tilsidst  kom  Nat- 
ten og  Mørket  den  til  Hjælp,  saa  den  slap  tilbage  over 
Elben. 

De  faa  af  Wallmodens  foran  Davouts  Front  efterladte 
Tropper  havde  for  at  skjule  den  større  Masses  Bortgang 
gjort  Angreb  saavel  i  Retning  af  Liibek  som  ved  Ratze- 
burg  ogLauenburg.  Følgen  heraf  blev  først  et  fransk  Ud- 
fald fra  sidstnævnte  By,  hvor  to  Batailloner  af  Thiebaults 
Division  med  et  Par  Kanoner  og  nogle  Ryttere  den  16de 
joge  300  Lutzowere  og  en  hanseatisk  Eskadron,  som  stode 
ligeoverfor  dem,  tilbage  til  Boizenburg,  men  dernæst  en 
større  Rekognoscering  fra  Ratzeburg  fremefter,    der    beram- 

medes  til  den  18de  og  skulde  skee  under  Marechallens  eget 
Tilsyn. 

Den    nævnte    Dag  Kl.  3    om   Morgenen    samledes   ved  Rekognoscer«* 

°  ved  Zarrentin 

Kogel  det  danske  og  franske  Rytteri,  4  danske  og  2  franske  den  isde  septb*. 
Batailloner  samt  Artilleri,  og  Afmarchen  skeete,  efterat  Da- 
vout  og  Prindsen  af  Hessen  vare  ankomne,  over  Seedorf  mod 
Zarrentin.  Rytteriet  kommanderedes  af  General  Watier, 
under  hvem  General  Lasson  befalede  det  danske.  Det  be- 
stod i  det  Hele  af  2  franske  Eskadroner,  2den  og  6te  danske 
Husareskadron,  2  Eskadroner  jydske  og  3  Eskadroner  fyenske 
Dragoner.  Fodfolket,  som  fulgte  efter  til  Understøttelse, 
kommanderedes  af  General  Komme,  under  hvem  Schulen- 
burg  befalede  det  danske.  Det  bestod  af:  2  franske  Batail- 
loner, 1ste  Bataillon  »Dronningen",  1ste  og  2den  Bataillon 
»Oldenburg«  og  lste  Bataillon  »Fyen«.  Samtidig  gik  Wichery 
frem  fra  Melin  mod  Gudow. 

Der  var  ved  Zarrentin:  to  Batailloner  Liitzowere  (fra- 
draget de  af  hvert  Kompagni  tilWallmodenBortkommanderede), 
en  hanseatisk  Eskadron,  nogle  Kosakker  og  4  Kanoner.  Det 
danske  Fortrav  overraskede  disse,  bemægtigede  sig  deres 
Hytteleir,  som  blev  opbrændt,  gjorde  nogle  Fanger  og  jog 
Resten  tilbage.  Ved  den  lille  Fægtning,  som  opstod,  mistedes 
paa  dansk-fransk  Side  7  Dede  (hvorimellem  en  af  Davouts 
Adjudanter),  17  Saarede  og  2  Savnede.  Blandt  de  fjendt- 
lige Fanger  var  en  Grev  Westphal,  som  tidligere  havde 
deeltaget  i  en  Sammensværgelse  i  Westphalen,  men  var 
flygtet  fra  sin  Straf.  Han  toges  af  en  dansk  Rytterlieute- 
nant  Krogh. 

Marechallen  blev  staaende  ved  Zarrentin  om  Natten  med 
Forposter  ved  Schall. 

Her  modtog  han  —  fremme  i  Fjendens  Skeletstilling  — 
Dagen  efter  Budskabet  om  Træfningen  ved  Gehrde  og  dens 
Uheld. 

Det  er  —  og  sikkert  med  Ret  —  bebreidet  Marechallen, 

Mærkelig  Resig-  at  han  ikke  nu  kastede  sig  over  Vegesack  og  dernæst  vendte 
aauon  a  avoutgjg  m0(j  Wallmoden,  hvem  han  vilde  have  truffet  ved  Over- 
gangen over  Elben  eller  paa  Marchen  mod  Nord.  At  han 
ikke  vilde  opslide  sine  Tropper  i  en  unyttig  Kamp  med  de 
Wallmodenske  Tropper,  der  alle  tilhobe  kæmpede  paa  Kosak- 
maneer,  men  snarere  holde  sit  Korps  beredt  til,  naar  Kei- 
seren  bod  det,  paa  en  virksommere  Maade  at  kunne  ind- 
virke paa  Krigens  Udfald,  kan  vistnok  neppe  bebreides  ham, 
men  han  burde  have  bevaret  sin  Overlegenhed.  Han 
kunde  oversee  Streiferier,  saalænge  de  holdt  sig  indenfor 
beskedne,  lidet  skadende  Grændser,  men  bleve  de  for  næs- 
vise eller  kaade,  burde  han  straffe  dem.  Her  var  det  ikke 
Streiferier,  som  vare  foregaaede;  en  Seir  var  vunden,  og 
Trophæer  erobrede,  og  det  ved  en  strategisk  Bevægelse,  som 
vilde  have  baaret  sin  Straf  i  sig  selv,  naar  den  var  bleven 
benyttet  af  Modstanderen.  Og  Davout  modtog  Efterretnin- 
gen fremme  mellem  de  fjendtlige  Korpser,  Wallmoden  var 
endnu  paa  venstre  Elbbred,  Vegesack  Nord  for  ham;  selv 
havde  han  Loisons,  Frederik  af  Hessens  og  det  Meste  af 
Wicherys  og  Thiebaults  Divisioner,  henved  30,000  Mand,  til 
sin  umiddelbare  Raadighed. 

Man  ventede  ogsaa  i  Korpset  Ordre  til  at  benytte  den 
gunstige  Situation ;  men  Davout  veg  ikke  fra  den  Holdning, 
han  havde  antaget,  han  lod  Fjenden  beholde  Seiren  og  be- 
falede Tilbagemarche  til  Leiren.  Fremmarchen  mod  Zar- 
rentin  havde  imidlertid  været  tilstrækkelig  til  at  forurolige 
Wallmoden.  Denne  repasserede  i  stor  Hast  Elben  den  19de 
med  alle  sine  Tropper,  undtagen  Tettenborns,  hvilke  nu 
forbleve  paa  venstre  Elbbred,  skyndte  sig  til  Mecklenburg 
og  indtog  atter  sine  Stillinger  ved  Hagenow  og  Wittenburg. 
Efter  denne  Episode  døde  Krigen  ved  Nedreelben  atter 
hen.  Davouts  Blik  saae  ud  i  Fremtiden  og  tænkte  alt  paa 
den  vanskelige  Opgave,    som   han   vilde  faae  at  løse,    hvis 

Keiseren  blev  tvungen  til  et  Tilbagetog  til  Khinen.  Den 
25de  reiste  han  for  4  Dage  til  Hamburg  for  at  besee  og 
paaskynde  Befæstningsarbeiderne.  I  hans  Fraværelse  forte 
Loison  Overbefalingen  ved  Ratzeburg. 

Det  danske  Korps  havde  Nytte  af  Opholdet  ved  Ratze- 
burg, fordi  det  gjennemgik  en  god  Krigsskole,  men  det 
kostede  de  forvænte  Soldater,  der  havde  pleiet  at  leve 
paa  de  fede,  holsteenske  Bøndergaarde  og  at  være  i  Huus 
og  afklædte  om  Natten,  megen  Besværlighed,  at  vænne 
sig  til  den  franske  Tjenstorden,  Levemaade  og  Kost.  Deres 
Udrustning  svarede  heller  ikke  til  de  nuværende  Forhold,  og 
vi  skulle  med  et  Par  Ord  omtale  de  Mangler,  som  be- 
mærkedes. 

Det  danske  Korps  havde  Kogekjedler  af  Kobber,  store  Det  danske 
og  tunge,  som  maatte  kjores,  istedenfor  at  FranskmændenesK°rPses  Tiistand 
af  Blik  bares;  det  havde  endvidere  Medicinkasser,  som  vare 
saa  store,  at  de  maatte  være  paa  Vogne,  medens  Fransk- 
mændenes førtes  paa  en  Kantinehest.  Følgen  var,  at  de 
Danske  foruden  den  store  Bagage  —  der  bestod  af  Proviant, 
Park-  og  Rekvisitvogne  og  efter  det  franske  Reglement  skulde 
være  mindst  en  Dagsmarche  borte  —  og  den  lille  Bagage,  der 
indeholdt  de  uundværligste  Ting  og  holdtes  nærmere,  havde 
et  Slags  Train,  som  de  Franske  ikke  kj endte,  men  som 
forenedes  med  »den  lille  Bagage«.  Da  nu  Reglementet  fore- 
skrev, at  Bagagen  først  op  ad  Formiddagen  maatte  komme 
til  Afdelingerne  og  inden  Middag  atter  skulde  være  borte, 
havde  de  Danske  Vanskelighed  med  at  bruge  deres  Koge- 
kjedler. Saaofte  der  om  Formiddagen  var  Forposttjeneste, 
Arbeicle,  Fourageringer  eller  Rekognosceringer,  maatte  ved- 
kommende Afdelinger  lade  sig  nøie  med  kold  Kost.  Naar 
større  Expeditioner  forestode,  befalede  Marechallen  gjerne,  at 
Tropperne  forinden  skulde  spise,  saaledes  ved  Rekognosce- 
ringen ved  Zarrentin  den  18de.  De  Danske  maatte  da  see 
paa,  at  de  Franske  lavede  deres  Mad,  men  selv  hjælpe  sig 

med  Brød  og  Brænde viin  ,  fordi  deres  Kogekjedler  ligesom 
i  al  den  Tid,  de  vare  i  Mecklenburg,  vare  paa  Bagagen. 
Prinds  Frederik  sendte  et  Exemplar  af  en  fransk  Kogekjedel 
til  Kongen  og  udbad  sig  saadanne,  men  dertil  blev  der 
ikke  Tid. 

Dertil  var  de  Danskes  Beklædning,  som  alt  oftere  be- 
rørt, meget  slet,  og  de  manglede  Kapper,  som  i  høi  Grad 
savnedes,  havde  kun  den  lille  røde,  luvslidte  Trøie  og 
Chacots.  Kongen  havde  intet  Kappeklæde  paa  Uldmanu- 
fakturet,  men  søgte  dog  at  hjælpe,  idet  han  lod  alle  ved  de 
forskjellige  Afdelinger  i  Kjøbenhavn  værende  Garnisonskapper 
samt  Skilderhuuskapperne  oversende  til  Holsteen.  Prinds 
Frederik  lod  nogle  forfærdige,  men  han  beklagede  sig  over, 
at  han  hverken  hos  Leverandeurerne  eller  Kjøbmændene 
kunde  faae  Noget  uden  Penge  og  derfor  maatte  betale  dem  af 
den  franske  Sold.  Kongen  beordrede  endvidere  Varedepotet 
at  oprette  et  mobilt  Munderingsdepot  for  Auxiliarkorpset  i 
Eendsborg,  og  en  Skomagersal  etableredes  i  Altona  af  borger- 
lige Arbeidere,  hvilke  dog  maatte  betales  af  Prinds  Frederik 
(af  Solden).  Der  gjordes  altsaa  fra  alle  Sider,  hvad  man 
formaaede. 

Sygeligheden  tiltog  imidlertid  saa  stærkt  mellem  de 
danske  Tropper,  at  de  franske  -Øvrigheder  klagede  over  den 
forholdsviis  store  Mængde  Danske,  som  fyldte  Lazaretherne  i 
Hamburg,  og  Prinds  Frederik  maatte  evakuere  dem  til  Altona 
og  Gluckstadt.  I  Midten  af  September  var  der  19  pro  Cent 
Syge  af  Blodgang  alene,  og  Grunden  til  den  store  Sygelig- 
hed saae  man  deels  i  den  uvante  Levemaade,  deels  i  den 
daarlige  Beklædning. 

Imidlertid  gik  det  her  som  overalt,  hvor  en  alvorlig 
og  kyndig  Villie  fører  Herskerstaven.  Om  end  Mange  buk- 
kede under,  indsaae  den  langt  overveiende  Masse,  at  der 
var  Forstandighed  i  det  Krigsliv,  som  forlangtes  af  dem, 
og  at  det  saa  skulde  være,  for  at  være  Alvor.     Det  danske 

Korps  vandt  derfor  Uge  for  Uge  saa  meget  i  Haardførhed, 
Liv  og  krigersk  Duelighed,  at  de  franske  Generaler  for- 
undrede sig  over  den  Forvandling,  som  i  saa  kort  en  Tid 
foregik  med  det.  Kun  eet  Korps,  det  sidstankomne  fyenske 
Dragonregiment,  kunde  ikke  ret  komme  med;  men  Kongen 
gav  det  nye  Eskadronskommandeurer,  og  det  hjalp. 

Fra  den  store  Krigsskueplads  løde  Efterretningerne  kun 
daarligt,  uagtet  noget  Afgjørende  endnu  ikke  var  forefaldet. 
Carl  Johan  havde  vundet  Slaget  ved  Dennewitz  den  6te  Sept. 
mod  den  nye  Troppemasse,  der  var  kommen  frem  for  at 
fuldføre  Keiserens  Plan,  at  tage  Berlin.  Han  var  nu  Herre 
over  høire  Elbbred,  men  havde  ikke  Lyst  til  at  gaae  videre, 
hvad  der  efter  hans  udtalte  Mening  vilde  være  at  rage  Ka- 
stanierne af  Ilden  for  de  andre  Hære,  holdt  derfor  Tiden 
hen  med  Intet  en  Maanedstid. 

I  denne  Tid  var  hans  Tanke  og  Blik   stadig   henvendt    Carl  Johan$ 

ønske  om  at 

paa  Holsteen ,    og  han  tænkte  atter  paa  sin  gamle  Plan,  at  vende  tilbage  til 

efterlade  en  mindre  Styrke  der,  hvor  han  nu  stod,  men  med sin  forste  plan 

Resten    gaae    til  Nedreelben,    slaae  Davout    og   de  Danske, 

gjore  sig  til  Herre  over  Hannover  og  Westphalen  og  derfra 

true  de  Franskes  Tilbagetog.     Han  skrev  derom  til  Kongen 

af  Preussen    og  meddeelte    sin  Hensigt  til  sine  Omgivelser. 

Men  da  reiste  der  sig  en  sand  Storm. 

Hans  tidligere  diplomatiske  Omgivelser  —  Wetterstedt, 
Thornton,  Hope  og  Suchtelen  —  vare  blevne  forøgede  med 
Pozzo  di  Borgo,  General  Krusemark  fra  Preussen  og  General 
Vincent  fra  østerrig.  Alle  havde  de  den  hemmelige  Op- 
gave at  passe  paa  ham,  og  da  de  hørte  hans  Plan,  meente 
de,  at  -Oieblikket  var  kommet,  da  de  maatte  træde  op,  hvis 
Koalitionen  ikke  skulde  sættes  i  Fare,  som  den  var  i  sin 
vanskeligste  Krisis.  Carl  Johan  maatte  give  efter1),  men 
naaede  dog  Noget,    nemlig  at  faae  Østerrig   til  at  tage  sig 


*)  Schinkels  minnen  VII,  S.  248  og  flg. 

af  den  svensk-norske  Sag.  Da  General  Vincent  kom  til 
ham  for  at  nedlægge  sin  Indsigelse  ligesom  de  Andre, 
mødte  han  nemlig  følgende  Tiltale:  »I  hvad  Egenskab  gjør 
De,  Hr.  General,  Fordring  paa  at  tale  med  mig?  Har  jeg 
østerrigske  Tropper  under  min  Befaling?  Er  der  nogen 
Traktat  mellem  østerrig  og  mig?  Deres  Monark  har  ikke 
tiltraadt  de  Traktater,  som  forbinde  Sverrig  med  Rusland, 
England  og  Preussen,  og  det  er  dog  4  Maaneder  siden,  jeg 
bad  Keiseren  derom.  —  Det  Mindste,  jeg  kunde  vente,  i 
Tilfælde  af,  at  jeg  opsatte  min  Plan,  var,  at  De  interes- 
Et  ostemgsk  serede  Deres  Hof  for   en  kraftig  Mellemkomst    til    Sverrigs 

Mseglingsf  o  rsl  ag 

stiiies  i  cdsigt. Fordeel  i  Kjøbenhavn1)«.  Dette  havde  til  Følge,  at  det 
østerrigske  Hof  lovede  at  gjøre  et  Mæglingsforsøg  i  Kjø ben- 
havn paa  Grundlag  af  Forslagene  fra  Mai  Maaned,  hvilket 
syntes  at  tilfredsstille  Carl  Johan,  hvorvel  østerrig  neppe 
var  den  Magt,  i  hvis  Hænder  han  med  nogen  Tryghed  turde 
lægge  sin  Sag. 

Havde  han  maattet  opgive  Tanken  om  selv  at  vende 
sig  mod  Davout,  opgav  han  dog  ikke  at  henvende  sin  største 
Opmærksomhed  paa  Nedreelben,  og  han  overvældede  Wall- 
moden  med  Forholdsregler  og  Ordrer  for  at  skille  de  Danske 
fra  de  Franske  og  dernæst  forfølge  de  første  ind  i  Holsteen. 
Tilsidst   bød    han  Wallmoden  at  levere  Davout  et  Slag  og 

En  bestemt  Be-  ^  paa  32te  Militairdivisions  Grund  for  at  tvinge  de  Franske 

faling  til  r 

waiimoden.  ind  i  Hamburg  og  truede  med,  at  Generalen  vilde  komme 
til  at  afgive  nogle  af  sine  Tropper  til  Nordarmeens  Hoved- 
masse, saafremt  han  ikke  saae  sig  istand  til  at  efterkomme 
Befalingen.  Wallmoden  blev  nu  nødt  til  at  forsøge  Ud- 
førelsen og  samle  sine  Tropper. 

Tettenborn  var,  som  vi  erindre,  paa  venstre  Elbbred 
med  Kosakker  og  en  Deel  Liitzowere.  Han  streifede  vidt 
omkring  og  forskaffede  de  franske  Forposter  foran  Harburg  og 


*)   Schinkels  minnen  VII,  S.  251. 

Hoopte  megen  Uro,  men  denne  Tjeneste  lagde  dog  ikke  storre 
Beslag  paa  Liitzowernes  Tid  end,  at  de  kunde  begynde  Ud- 
givelsen af  en  Avis,  betitlet  »Zeitung  aus  dem  Feldlager« 
en  vistnok  temmelig  enestaaende  Fremtoning.  Denne  Ti- 
dende fik  naturligviis  stor  Udbredelse  og  vedblev  at  ud- 
komme i  Kosakchefens  Hovedkvarteer;  første  Nummer  i 
Luneburg  den  23de  September,  trettende  og  sidste  i  Frank- 
rig. Den  meddelte  de  forefaldende  Krigsbegivenheder,  seete 
med  Liitzowernes  ørne,  ogrforhaanede  Modstanderne,  navn- 
lig Davout. 

Nu  kaldtes  Tettenborn  som  Følge  af  den  nye  Ordre 
over  paa  hoire  Bred,  Wallm odens  Hovedstyrke  samledes 
henad  Biichen  til,  Vegesack  befaledes  at  nærme  sig  Ratze- 
burg  deels  over  Schønberg,  deels  over  Rhena,  og  at  holde 
den  franske  Hovedstyrke  i  Skak,  medens  Dornberg  forsøgte 
en  Overrumpling  af  Biichen,  hvorved  dette  Overgangssted 
kunde  komme  i  Wallmodens  Hænder. 

CarlJohan  var  imidlertid  en  noget  urolig  og  vankelmodig 
Feltherre,  som  kommanderede  og  kontrakommanderede  og 
sjelden  kom  til  nogen  Beslutning,  som  ikke  blev  forandret, 
hvis  den  ikke  tilfældigviis  i  Mellemtiden  var  bleven  udfort. 
Saaledes  udstedtes  der  ogsaa  nu  en  Kontraordre,  som  gav 
Wallmoden  frie  Hænder  paany,  men  da  Tropperne  vare  sam- 
lede, og  Forberedelserne  trufne,  meente  Generalen,  at  han  i 
hvert  Fald  kunde  undersøge  den  fjendtlige  Stillings  Styrke 
og  lod  derfor  under  Form  af  Rekognosceringer  Dorn  bergs  An- 
greb paa  Biichen  og  Vegesacks  Bevægelse  mod  Ratzeburg 
beramme  til  Udførelse  den  6te  Oktober. 

Davout  havde  i  de  første  Dage  af  Oktober  igjen  været 
i  Hamburg  og  paabegyndt  Fæstningens  Proviantering  fra 
Holsteen  •  —  hvilket  havde  bragt  ham  i  Strid  med  Hertug- 
dømmets Amtmænd  og  øvrige  Embedsmænd.  Strax  efter 
Tilbagekomsten  til  Ratzeburg  erholdt  han  Kundskab  om,  at 
der   paa  Fjendens  Side    foretoges   en  Koncentration,    og  at 

navnlig  Vegesack  var  ifærd  med  at  nærme  sig  Wallmodens 
Hovedstyrke.  For  at  faae  Oplysning  om  Rigtigheden  heraf 
befalede  han  til  den  6te  to  Rekognosceringer,  een  fra  Lu- 
bek  under  Thiebault  mod  Schønberg,  en  anden  af  Tropper 
fra  Loisons  Brigade  fra  Ratzeburg  ligeledes  mod  Schønberg. 
Fægtningerne  den  paa  c]en  Maade  udgik  der  den  6te  Oktober  fra  begge 
'Sider  to  Rekognosceringer,  af  hvilke  den  sydligste  franske, 
som  gik  fra  Ratzeburg  til  Schønberg,  og  den  nordligste 
fjendtlige,  som  gik  fra  Schønberg  til  Ratzeburg,  maatte 
støde  paa  hinanden.  Dette  skeete  ikke  langt  fra  Leiren  ved 
Schlag  Resdorf  og  foraarsagede  en  Fægtning,  som  hurtigt 
endte  til  Fordeel  for  de  Franske.  Efterat  Kampen  nem- 
lig i  nogen  Tid  var  ført  staaende,  kastede  et  Flankeangreb 
af  andre  franske  Tropper,  som  ilede  til  fra  Mechow  og 
Schlagsdorf,  Fjenden,  der  meest  bestod  af  Mecklenburgere, 
med  saadan  Kraft  ud  mod  øst,  at  han  tabte  Veien  til  Schøn- 
berg og  maatte  ralliere  sig  henimod  Dechau,  hvor  Vegesack 
over  Rehna  var  ankommen  med  Hovedstyrken  af  Svenskerne. 
Angrebet  paa  Buchen  var  alvorligere,  idet  Dørnberg  i 
Dagbrækningen  med  6  Bataiiloner,  2  Eskadroner  og  2  Bat- 
terier rettede  et  heftigt  og  pludseligt  Indfald  mod  Over- 
gangsstedet; men  Franskmændene  vare  paa  deres  Post,  og 
efterat  det  første  Tilløb  paa  Grund  deraf  var  mislykket,  var 
Foretagendet  alt  at  betragte  som  strandet.  Der  aabnedes 
vel  nu  en  levende  Kanonild,  som  fortsattes  i  flere  Timer, 
men  Dørnberg  vandt  den  Overbeviisning,  at  det  ikke  vilde 
være  muligt  at  bringe  de  Franskes  Ild  til  Taushed,  afstod 
derfor  fra  nye  Angrebsforsøg  og  trak  sig  tilbage  efterat  have 
lidt  forholdsviis  temmelig  betydelige  Tab. 

De  Danske  havde  denne  Dag  Intet  havt  at  gjøre.  Kun 
een  af  deres  Afdelinger  —  de  fyenske  Dragoner  —  var 
efter  Marechallens  Ordre  sendt  udenfor  Stillingen  for  at 
være  ved  Haanden.  Men  næste  Dag  —  den  7de  —  fik 
Dørnberg    det  Indfald,  at  udstrække  sine  Undersøgelser   til 

den  danske  Stilling.  Han  tog  3  Bataillonér  Liitzowere  (i 
hvis  Rækker  endnu  de  til  Tettenborn  Afgivne  manglede),  et 
Husarregiment  og  6  Kanoner  med  sig  og  angreb  om  Efter- 
middagen Forposterne  ved  Brunsmark,  Horst  og  Kogel.  Det 
kostede  ham  allerede  Umage,  at  faae  Forposterne  til  at  trække 
sig  bag  Forskandsningerne  ved  »Weisser  Hirsch«,  men  da 
dette  dog  var  naaet,  gjorde  de  danske  Husarer  en  hurtig, 
glimrende  Chok  ud  mellem  Angriberne.  50  af  disse  fan- 
gedes, og  Resten  afstod  i  Lob  fra  ethvert  yderligere  Forsøg 
paa  at  komme  i  Berøring  med  Ratzeburger  Stillingen. 

Wallmoden  lod  nu  sine  Tropper  indtage  deres  tidligere 
Opstilling.  Vegesack  forlod  Dechau,  og  Tettenborn  fik  atter 
Lov  til  at  gaae  over  paa  venstre  Bred. 

Der  var  imidlertid  forefaldet  en  Begivenhed,  som  vakte 
megen  Opsigt.  Den  unge  Czernicheff,  som  ikke  længere  hørte 
til  Hæren  i  Meckenburg,  men  sydligere  ved  Elben  spillede 
en  lignende  Rolle  for  CarlJohan,  som  Tettenborn  for  Wall- 
moden, havde  benyttet  det  tomme  Rum,  der  ved  Carl  Jo- 
hans Seire  var  opstaaet  mellem  Magdeburg  og  Wittenburg, 
til  at  gjore  et  Streiftog  mod  Kassel,  hvor  Napoleons  Broder 
Jérome  residerede.  Den  fjendtlige  Stemning  hos  Befolk- 
ningen, de  faa  Huustropper,  Kongen  havde,  og  i  det  Hele 
det  raske,  dristige  Tog  bevægede  Jérome  til  at  flygte  og 
lade  sin  Residens  med  dens  Skatte  i  Stikken.  Czernicheff 
holdt  den  2den  sit  Indtog  i  Staden ,  proklamerede  i  Carl 
Johans  Navn,  at  Kongeriget  Westphalen  havde  ophørt  at 
existere,  og  gjorde  et  uhyre  Bytte,  idet  de  kongelige  Stalde, 
Klædningsdepotet,  Hofinventariet  og  meget  Andet  plyndredes. 
Da  Kosakkerne  nogle  Dage  senere  droge  til  Minden  for  at 
søge  Leilighed  til  nye  Bedrifter  bare  de  westphalske  Husar- 
peltse  over  deres  lange  Dragter  og  førte  mellem  sig  Vogne, 
der  vare  belæssede  med  alt  det  kostbare  Gods,  som  deres 
Heste  ikke  formaaede  at  bære. 

Dette  flotte  Kosakforetagende    var    kronet   med    et  for 

Tettenboms- Tog  stort  Held,  til  at  ikke  Tettenborn  skulde  forsøge  noget  Lig- 
nende, og  han  kastede  sine  øine  paa  Bremen,  den  tredie 
Hansestad.  Efterat  have  erholdt  et  Par  tusinde  Mand  (for- 
uden Kosakkerne  nogle  Eskadroner  regulairt  Rytteri,  Reiches 
Bataillon,  300  Liitzowere  og  4  Kanoner)  gik  han  med  disse 
over  Elben  ved  Bleckede  for  at  overrumple  og  tage  den 
nævnte  Stad. 

Bremen  var  befæstet,  omgiven  af  Volde  og  Grave  og 
forsvaret  af  en  Garnison  paa  vel  tusinde  Mand  under  Oberst 
Thuillier.  Den  var  det  bageste  Punkt  af  Fæstningstrekan- 
ten  Nienburg,  Rothenburg  og  Bremen,  og  Besætningen  var 
derfor  sorglos,  indtil  Tettenborn  pludselig  stod  foran  Byen. 
Kommandanten,  som  fra  Volden  vilde  oversee  Forholdene, 
blev  skudt,  Næstkommanderende  lod  sig  forbløffe  og  afslut- 
tede anden  Dag  derefter,  den  15de,  en  Kapitulation,  ifølge 
hvilken  Garnisonen  fik  fri  Afmarche  tilfods,  de  enkelte  Indi- 
vider med  deres  personlige  Vaaben  og  Bagage,  hvorimod 
Kavalerihestene,  Kanonerne  og  hele  det  øvrige  Materiel  over- 
lodes Tettenborn. 

Naturligviis  fik  denne  ikke  Lov  til  længe  at  blive  i 
Byen  —  fra  Osnabriick  ilede  General  Lauberdiere  mod  Bre- 
men med  en  betydelig  Styrke,  men  Byttet  blev  bragt  i  Sik- 
kerhed af  Fodfolket,  som  atter  gik  tilbage  til  høire  Elb- 
bred, medens  Tettenborn  med  sine  Kosakker  fra  den  Tid 
forblev  ved  Weser  i  Omegnen  af  Verden. 

Disse  to  Tildragelser  vilde  ikke  have  været  tænkelige, 
dersom  ikke  Situationen  allerede  var  begyndt  at  voxe  de 
Franske  saaledes  over  Hovedet,  at  de  tabte  deres  Selvtillid 
og  Holdning  overalt,  hvor  ikke  en  betydelig  Mand,  som  f. 
Ex.  Davout,  ved  sin  Personlighed  formaaede  at  skjænke 
sine  Undergivne  Ro  og  Sammenhold.  De  forøgede  derfor 
i  de  Lande,  hvis  Skjæbne  var  knyttet  til  Napoleons, 
den  Bekymring,  som  Davouts  Retraite  og  ængstelige  Til- 
bageholdenhed,   Carl    Johans    Seirvindinger    og    Napoleons 

Mangel  paa  Fremgang  trods  Seiren  ved  Dresden  alt  iforveien 
havde  skabt. 

I  Danmark-Norge    begyndte  tidligst  Christian  Frederik  stemningen  i 

°  OJ  °  Danmark  og 

at  spaae  ilde.  Allerede  den  5te  Oktober  skrev  han  til  Kon-  Korge. 
gen,  at  Napoleons  Stilling  efter  hans  Mening  langtfra  var 
saadan,  som  man  kunde  ønske,  og  at  navnlig  Tilbagetoget 
til  Holsteens  Grændse  var  foruroligende.  Han  frygtede  for, 
at  Davout  ikke  længe  vilde  kunne  holde  Fjenderne  borte 
fra  Landet  og  skrev  i  den  Anledning1):  »Skulde  et  fjendt- 
ligt Indfald  af  nogen  Betydenhed  skee  i  Holsteen,  da  haa- 
ber  jeg  dog,  at  alle  Sager  af  Værd,  alle  Skibe  og  Baade  og, 
saavidt  muligt,  alt  ungt  Mandskab  fores  bort.  Jeg  vilde 
ønske,  at  disse  Skibe  kunde  lades  med  Korn,  som  iforveien 
var  udskrevet  i  Landet;  thi  det  var  dog  bedre,  end  at  det 
skulde  falde  i  Fjendens  Hænder  og  savnes  for  os.  Maa  der 
blot  levnes  Tid  til  disse  Mesures!  At  skaane  Holsteen  for 
at  vinde  denne  Nation  er  vist  frugtesløst;  den  vil  altfor 
gjerne  see  sig  under  et  andet  Herredømme.« 

Ogsaa  Kongen  var  —  som  hans  Brevvexling  med  Prind- 
sen  af  Hessen  bærer  tilstrækkelig  Vidnesbyrd  om  —  noget 
urolig  over  den  Gang,  som  Begivenhederne  havde  faaet,  men 
han  lod  sig  ellers  ikke  mærke  dermed  og  gjentog  i  Maa- 
nedens  Løb  endog  flere  Gange  sin  Anmodning  til  Prinds 
Christian  om  at  foretage  sig  Noget  ved  den  svenske  Grændse. 

Derimod  skjulte  faa  Andre  deres  Frygt  for,  at  Napo- 
leon skulde  bukke  under,  og  Fjenden  bryde  ind  i  Landet, 
uden  at  der  var  Udsigt  for  Kongen  til  at  frelse  Danmark, 
endsige  Norge.  Dog  var  der  udenfor  de  Tydsksindede,  som 
bestandig  havde  fundet  Koalitionens  Tilbud  om  Norges  Af- 
staaelse  mod  Erstatning  antagelig,  Ingen,  som  kunde  for- 
sone sig  med  Tanken    om   dette  Riges  Indlemmelse  i  Sver- 


l)  Chiffreret  Depeche  fra  Christian  Frederik  til  Kongen  af  5te  Okt. 

rig.  ønsket  om  at  give  Norge  Selvstændighed  og  sætte  det 
istand  til  at  værge  sine  Interesser,  hvis  Danmark  maatte 
opgive  det,  traadte  frem  igjen  med  megen  Styrke  og  be- 
skæftigede mange  alvorlige  Mænd  i  begge  Riger. 

Der  var  en  temmelig  stærk  Stemning  imod  Kong  Fre- 
derik, fordi  man  tilskrev  ham  Skylden  for  den  Stilling,  hvori 
man  var  kommen.  Man  kjendte  kun  halvt  Carl  Johans 
Politik  og  antog,  at  de  Forbundnes  Paastand  paa  Norge 
ikke  saa  meget  var  fremkommen  for  at  belønne  Sverrig  som 
for  at  straffe  Kongen  for  hans  i  mange  Aar  forte  Krigs- 
politik.  Man  troede,  at  Norge  kunde  være  frelst  ved  en 
Fredspolitik  i  Forening  med  nogen  diplomatisk  Smidighed, 
at  det  maaskee  endnu  stod  til  at  redde  ved  fredelige  Midler 
og  ved  den  Appel  til  Folket,  hvorom  Tanken  var  fodt,  inden 
Prinds  Christian  havde  forladt  Kjobenhavn,  men  at  Betin- 
gelserne herfor  maatte  være,  at  dets  Sag  lagdes  i  andre 
Hænder  end  Kongens,  hvis  Politik  nu  var  kommet  ind  i 
et  saadant  Spor,  at  der  for  ham,  hvis  Krigen  gik  uheldigt, 
ikke  var  nogen  Mulighed  for  at  erhverve  Fred  uden  Offeret 
af  Norge. 

Man  begyndte  derfor  at  tale  om,  at  Kong  Frederik, 
hvis  det  kom  saavidt,  at  han  maatte  ansee  sin  Sag  for  tabt, 
—  hellere  end  at  lade  Tingene  gaae  deres  egen  Gang  og 
ende  med  baade  hans  og  Norges  Undergang  —  burde  over- 
lade Norge  til  Christian  Frederik  ved  selv  —  medens  han 
endnu  var  fri  —  at  nedlægge  Kronen  i  dette  Land,  hvor- 
ved han  vilde  have  bragt  et  Offer,  som  man  ansaae  istand 
til  at  afvæbne  Koalitionen  ligeoverfor  ham. 

Ved  en  saadan  Handling  vilde  Rigerne  vel  blive  ad- 
skilte, men  paa  en  Maade,  som  bar  deres  Gjenforening  under 
samme  Monark  i  sit  Skjød,  og  den  midlertidige  Adskillelse 
vilde  —  saa  meente  man  —  ikke  blot  hugge  Vanskelig- 
hedernes Knude  over,    men  endvidere  langt  fra  at  forringe, 

tvertimod  forøge  Kigernes  Evne  til  at  værne  om  deres  sær- 
skilte og  fælles  Interesser. 

For  Danmark  ansaae  man  det  nemlig  nødvendigt  forst 
og  fremmest  at  komme  bort  fra  en  Krig,  hvis  -Øiemed  ikke 
syntes  at  vedkomme  Landet,  naar  man  ikke  hændelsesviis 
var  fuldt  oplyst  om  den  Maade,  hvorpaa  Sporgsmaalet  om 
Norge  var  indvævet  i  den  store  europæiske  Sag.  Man  maatte 
have  Fred  ikke  blot  for  Holsteens  og  Danmarks  Skyld,  men 
ogsaa  fordi  Norge  vilde  udsættes  for  Hungersnød,  hvis  Jyl- 
land, dets  eneste  Kornkammer  for  Oieblikket,  besattes  af 
Fjenden.  Men  naar  de  Forbundne  ikke  længere  kunde 
fordre  Norge  af  Danmark,  og  Kongen  paaberaabte  sig  det 
Offer,  han  havde  bragt,  meente  man,  at  Freden  kunde  komme 
istand  paa  lempelige  Vilkaar.  Og  hvad  Norge  angik,  da 
vilde  Christian  Frederik  naturligviis  tage  Sagen  paa  en  anden 
Maade,  end  Kongen  havde  gjort.  Han  vilde  antage  en 
fredelig,  koalitionsvenlig  Holdning,  men,  idet  han  grundlagde 
Norges  særskilte  Statstilværelse,  tillige  tilveiebringe  en  be- 
stemt Villiestilkjendegivelse  fra  det  norske  Folk,  som  man 
antog  tilstrækkelig  til  at  faae  Indflydelse  paa  Sverrigs  Hold- 
ning og  Europas  Dom. 

Saaledes  omtrent  tænkte  og  talte  man.  Det  kan  ikke  feile, 
at  Nogle  allerede  dengang  ansaae  det  Haab,  man  satte  til  en 
saadan  politisk  Manoeuvre,  for  illusorisk.  Ogsaa  stred  den  mod 
den  i  Kongelovens  §  17  grundede  Paastand  om  Kigernes 
Udelelighed,  som  hidtil  havde  udgjort  det  danske  Diplomaties 
Styrke  (dog  kunde  denne  Indvending  nok  fjernes  ved 
nogen  Behændighed  under  Udførelsen).  Ikke  destomindre 
vandt  Planen  en  ikke  ringe  Udbredelse  i  den  offenlige  Be- 
vidsthed og  ansaaes  af  mange  nordisksindede  Mænd  som  en 
Udvei, .  der  kunde  tænkes  paa.  Den  trængte  sig  frem  til 
Thronen,  og  da  det  politiske  Uveir  trak  sig  sammen  over 
Landet,  taalte  Kongen,  at  man  talte  til  ham  om  denne  Plan, 

hvorvel  han  ikke  kunde  bekvemme  sig  til  godvillig  at  af- 
staae  sit  ene  Kongerige. 
Christian  Frede-  Prinds  Christian  har  udentvivl  været  vel  bekjendt  med 
^getroMyniTg.^11611 »  men  saalænge  Kongen  ikke  skrev  til  ham  derom, 
iagttog  han  ogsaa  Taushed.  Han  beskæftigede  sig  i  denne 
Tid  næsten  udelukkende  med  Norges  Proviantering.  Til 
Forslaget  om  at  lægge  Landets  Forsyning  eller  i  det  Mindste 
en  Dee  deraf  i  de  norske  Kjobmænds  Hænder  foiede  han 
et  nyt  om,  at  ogsaa  Slesvig  og  Holsteen  skulde  bidrage  til 
Norges  Fornødenheder.  »Skal  Hertugdommernes  Kornhan- 
del være  fri«,  skrev  han  saaledes1),  »bor  de  i  det  Mindste 
taale  en  forholdsmæssig  større  Udskrivning  til  Norges  For- 
syning, hvorved  et  Uge  Kvantum  kunde  afgaae  fra  Dan- 
marks Udskrivning  til  den  private  Handel,  eller  og  Udførel- 
sen af  Korn  og  Oliekager  burde  forbydes  fra  Hertugdøm- 
merne til  andre  Steder  end  Danmark  og  Norge.  Saalænge 
der  er  Spørgsmaal  om  at  brødføde  en  Nation,  som  hylder 
een  og  samme  Konge,  saalænge  dette  skeer  med  store  Op- 
ofrelser af  den  øvrige  Stat,  er  det  ubilligt,  at  samme  Kon- 
ges Undersaatter  i  en  anden  Provinds  skulle  være  fritagne 
for  at  bidrage  til  samme  Maal,  og  hvorfor?  Fordi  de  have 
Sølvpenge.  Det  er  jo  en  Selvfølge,  at  den  norske  Kjøb- 
mand  maa  betale  Holsteneren  med  Sølv,  og  han  vil  kunne 
det  ved  Hjælp  af  de  foreslaaede  Laaneindretninger,  men  skal 
han  konkurrere  til  Varerne  med  Landets  Fjender,  der  have 
lettere  Betalingsmidler,  da  fordyres  jo  Varerne  til  det  Uhyre«. 
For  det  Tilfælde,  at  de  stillede  Forslag  ikke  antoges, 
anbefalede  han,  som  sidste  Udvei,  at  der  i  Danmark  ind- 
kjobtes  de  størst  mulige  Kvantiteter  Korn,  og  at  de  sendtes 
til  Norge  ved  en  bevæbnet  Expedition  af  samtlige  ved  Kjø- 
benhavn  liggende  Krigs-  og  Handelsskibe.     En  saadan  Ex- 


l)  Ghiffreret  Depeche  fra  Christian  Frederik  til  Kongen  af  1ste  Oktober. 
(G.  A )  Det  Citerede  er  dog  skrevet  en  clair. 

pedition,  meente  han,  vilde  lykkes,  naar  Udrustningen  dreves 
hemmelig,  og  man  iovrigt  passede  paa  gunstig  Leilighed. 
Det  sidste  Forslag  kom  han  fra  nu  af  stedse  tilbage  til  og 
gjentog  det  i  Brev  efter  andet,  ligesom  han  tidligere  havde 
gjort  med  Hensyn  til  ønsket  om  at  maatte  sende  C.  Anker 
til  England. 

Af  Penge  udbad  han  sig  inden  Aarets  Udgang  925,000 
Rdl.  Navneværdi  og  mindede  om,  at  det  vilde  være  den 
grueligste  Stilling  at  stedes  i,  ingen  Penge  at  have  til  Trop- 
pernes Betaling  eller  Matrosernes  Afmønstring1).  Iovrigt 
anbefalede  han  -Østerrigs  Exempel,  at  udgive  Sedler  paa  Be- 
lobet af  en  fast  Indtægtskilde  i  f.  Ex.  12  Aar  saaledes,  at 
en  Tolvtedeel  aarlig  tilintetgjordes.2)  »Ved  en  forestaaende 
alvorlig  Rustning  og  Kampagne«,  tilfoiede  han,  »udfordres 
Penge  og,  saafremt  Rigsbanken  ikke  vil  forsyne  os,  kj ender 
jeg  intet  andet  Middel  end  at  hjælpe  sig  selv«. 

Intet  af  Prindsens  Forslag  bifaldtes  undtagen  det  om 
Diskontobanken  —  hvorom  der  den  20de  Oktober  udkom  et 
gunstigt  Reskript.  Derimod  sendtes  der  allestedsfra  Skibe 
til  Jylland  for  at  bruges  ved  Provideringen  fra  Jylland,  og 
for  at  drive  den  til  det  yderst  Mulige  sendte  Kongen  sin 
betroede  Adjudant*  nu  Amtmand,  Mathias  Reinholdt  Jessen 
til  Aalborg  og  Baron  Adler  til  Norge. 

Christian  Frederik  traf  i  forskjellige  Retninger  paa  egen 
Haand  Foranstaltninger  til  Landets  Forsyning.  Saaledes  lod 
han  Klæde  og  Medicinalvarer  til  den  norske  Hær  indkjobe 
i  London  og  opdrev  selv  ikke  uden  Moie  —  meest  ved 
Agent  Nielsens  Redebonhed  til  at  tjene  Staten  —  de  dertil 
nødvendige  14,000  Pd.  Sterling  i  Christiania  mod  Løfte  om 
Tilbagebetaling  enten  i  Sterling  eller  i  Rigsbankpenge  efter 


*)  Chiffreret  Depeche  fra  Christian  Frederik  til  Kongen  af  27de  Oktbr. 

(G.  A.) 
a)  Chiffreret  Depeche  fra  Samme  til  Samme  af  13de  Novbr.      (G.  A.) 

Kours.  Det  fortjener  at  anføres,  at  han  paa  denne  Tid 
gjorde  en  Forandring  i  Regeringskommissionens  Sammen- 
sætning, idet  han  med  Kongens  halvt  modstræbende  Sam- 
tykke designerede  Grev  Hermann  Wedel-Jarlsberg  til  Medlem 
af  samme;  men  at  dette  ingen  Følger  fik,  eftersom  Greven 
omtrent  midt  i  November  tiltraadte  en  Reise  til  Danmark 
for  at  hente  noget  Korn,  som  hans  Svigerfader  havde  faaet 
Anviisning  paa  som  Laan. 

I  Provideringens  Interesse  lod  Prindsen  Oberstlieute- 
nant  Stabell  afslutte  en  Vaabenstilstand  paa  kort  Opsigelse 
med  den  svenske  Forpostkommando  over  Svinesund,  hvor- 
efter Skibes  og  Baades  Seilads  gjennem  Svinesund  til  Fre- 
derikshald og  Frederikssteen  blev  fri1). 
Rekogno-  Davout    var   ganske    uden  Efterretninger    fra  Napoleon 

sceringen  fra 

Ratzeburg  den  og  den  store  Hær ;  men  Tildragelserne  rundt  omkring  ham 
i8de  oktober.  aaDenDarecie  Forholdenes  alvorlige  Natur,  og  hans  Holdning- 
blev  saa  forsigtig,  at  han  kun  sjeldent  lod  sine  Tropper 
vove  sig  .ud  fra  Ratzeburg  Stillingen.  Imidlertid  bevirkede 
Efterretningen  om  Bremens  Indtagelse,  at  han  til  den  18de 
Oktober  berammede  en  Rekognoscering  fremad  fra  Ratze- 
burg, idet  man  formodede,  at  en  større  Deel  af  Wallmodens 
Tropper  havde  medvirket  i  hiin  Bedrift  ligesom  ved  Gohrde- 
affairen,  og  der  altsaa  var  Anledning  til  at  søge  Oplysning 
om  Fjendens  nuværende  Stilling.  Rekognosceringen  skulde, 
lig  den,  der  havde  fundet  Sted  den  18de  September,  ud- 
gaae  deels  fra  Kogel,  deels  fra  Mølln.  Til  Møde  paa 
førstnævnte  Sted  tilsagdes  2  franske  og  3  danske  Batail- 
loner,  4  danske  Dragoneskadroner  og  1  Batteri,  hvilken 
Styrke  stilledes  under  General  Rommés  Befaling.  Fra  Mølln 
skulde  General  Wichery  lede  Bevægelsen,  i  hvilken  foruden 
franske  Tropper  følgende  danske  skulde  deeltage :  det  jydske 


J)  Chiflreret  Depeche  fra  Christian  Frederik  til  Kongen  af  13de  Nvbr. 

(G.  A.) 

Dragonregiment,  Batteriet  Koye  og  de  to  Husareskadroner. 
Batteriet  var  blevet  Generalen  underlagt  ligesom  Dragonerne ; 
Husarerne  derimod  stilledes  kun  til  hans  Kaadighed  for  Re- 
kognosceringens Skyld. 

En  imellemkommen  Tildragelse,  som  bor  berøres,  blev 
Anledning  til,  at  denne  Rekognoscering  afbefaledes,  som  den 
netop  var  begyndt. 

Den  danske  Gesandt  hos  Kong  Jérome  i  Kassel,  Baron 
C.  Selby  havde  egenmægtig  begivet  sig  hjemad  og  opholdt 
sig  nu  hos  sin  Familie  i  Holsteen.  Under  et  tilfældigt 
Mode  med  den  franske  Kommandant  i  Eutin,  Linard,  havde 
han,  endnu  svimmel  efter  Begivenhederne  i  Kassel,  fundet 
en  Tilfredsstillelse  i  at  give  sine  tydske  Følelser  Luft,  havde 
forklaret,  hvorledes  han  istedenfor  at  følge  Jérome  eller  be- 
gjære  Passer  af  denne  havde  foretrukket  at  begive  sig  hjem 
gjennem  de  fjendtlige  Tropper,  samt  endelig  udsagt,  at  det 
13de  Korps  og  de  Danske  ikke  vilde  faae  Lov  til  længe 
at  blive  ved  Ratzeburg,  da  Kronp rindsen  af  Sverrig  havde 
givet  Befaling  til  Stillingens  Indtagelse,  at  40,000  Mand 
vilde  angribe  den  19de,  og  meget  Andet1).  Dette  fik 
Marechallen  at  vide  den  18de  om  Morgenen,  og  det  op- 
irrede ham  i  den  Grad,  at  han  strax  gjennem  Frederik  af 
Hessen  klagede  over  Gesandten,  hvilket  atter  fik  den  Følge, 
at  Kongen  rappelerede  denne,  »fordi  han  havde  forebragt 
Rygter  og  brugt  nedværdigende  Yttringer  om  Kongens  brave, 
troe  og  modige  Tropper-).«  Men  paa  den  anden  Side  syntes 
alt  det,  som  Selby  havde  fremført  paa  en  overmodig,  dril- 
lende Maade,  grundet  paa  noget  Tilforladeligt  —  Carl  Jo- 
han angreb  virkelig  den  19de,  men  ved  Leipzig  — ;  i  hvert 
Fald  indeholdt  det  Noget,  som  slog  Davout  og  bragte  ham 
til  strås  at  tilbagetage  Befalingen  til  Rekognosceringen. 


*)  Skr.  fra  Davout  til  Prindsen  af  Hessen,  Ratzeburg  den  lSdeOktbr. 

med  Bilag. 
2)  Skr.  fra  Kongen  til  Rosenkrantz  af  24de  Oktbr.      (Kopi  i  G.  A.) 


Davout  i  sit 
Hovedkvarteer. 

Kontraordren  udstedtes  imidlertid  vel  seent.  Wicherys 
Kolonne  var  allerede  kommen  langt  ud  i  Terrainet  og  Rom- 
més  var  stødt  paa  fjendtlige  Tropper,  som  havde  lagt  sig  paa 
Luur  lige  udenfor  den  danske  Stilling.  Sidstnævnte  General, 
der  red  forud  for  sine  Tropper,  faldt  i  Baghold,  men  reddedes 
ved  et  dristigt  Indhug  under  dansk  Ritmester  H.  Sønnichsen, 
som  derved  selv  fik  flere  Sabelhug.  Ved  denne  Leilighed 
blev  imidlertid  saavel  en  dansk  Officeer  Lewetzau,  som  den 
Adjudant,  der  havde  bragt  Kontraordren  fra  Davout,  samt 
endvidere  2  danske  Dragoner  og  7  franske  Ryttere  gjorde 
til  Fanger.  Det  øvrige  danske  Rytteri,  som  allerede  var 
paa  Tilbagemarche  fra  Samlingspladsen  ved  Kogel,  gjorde 
strax  omkring  og  travede  rask  ud  for  muligviis  at  befrie 
Fangerne;  men  det  lykkedes  ikke,  og  det  var  kun  en  ringe 
Erstatning,  at  de  hjembragte  et  Par  fjendtlige  Soldater,  som 
vare  faldne  i  deres  Hænder.  Det  tog  sig  for  Fjenden  ud, 
som  om  den  fremgaaende  Bevægelse  var  bleven  brudt  ved 
det,  som  var  tilstødt  den. 

Denne  Tildragelse  forøgede  Marechallens  onde  Lune. 
Da  General  Rommé  ankom  for  personlig  at  melde  det  Skeete, 
modtog  han  de  heftigste  Bebreidelser  for  den  skjødesløse 
Maade,  Afsøgningen  af  Terrainet  var  foretaget  paa.  Davout 
bød  ham  ikke  sidde  ned,  langt  mindre  at  tage  Deel  i  Fro- 
kosten, Hovedkvarteret  netop  indtog,  men  affærdigede  ham 
med  lidet  høflige  Ord 1).  Kun  de  danske  Troppers  Op- 
førsel gav  ingen  Anledning  til  Dadel ,  og  Marechallen 
skjænkede  den  sin  fulde  Anerkj  endelse,  hvad  der  ogsaa  frem- 
gaaer  af  følgende  Udtalelse,  som  han  ved  Bordet  rettede  til 
sine  Omgivelser  og  navnlig  Kapitain  Løwendal,  en  Udtalelse, 
som  i  flere  Henseender  vil  frembyde  Interesse2):    »Jeg  har 


l)  G.  D.  Lowendal,  Felttoget  ved  Elben,    Jahns  Oversættelse,  S.  121. 
l)  Skrivelse  fra  Kapitain  Lowendal  til  Kongen,  Ratzeburg  19de  Oktbr. 

(G.  A.) 

her  Udseendet  af  en  Poltron,  men  jeg  er  Soldat,  kjender 
kun  min  Keisers  Villie  og  offrer  med  Glæde  min  Hæder, 
naar  han  befaler  det.  Jeg  svarer  for  Danmark;  lad  Fjen- 
den komme,  Traktaten  skal  blive  opfyldt.  Jeg  vil  for  øie- 
blikket  slaaes  med  Tillid,  og  det  ligesaa  gjerne  i  Spidsen 
for  Danske  som  for  Franske.  Jeg  vilde  ikke  have  gjort  det 
for  7  Uger  siden;  mine  Folk  vare  ikke  uddannede,  og  jeg 
kjendte  ikke  Deres.  Nu  kjender  jeg  Prindsen  af  Hessen  som 
en  hæderlig  og  tapper  Mand,  og  Deres  Troppers  Aand  er 
forandret ;  de  ere  tappre  og  vel  instruerede.  Jeg  svarer  for, 
at  der  ikke  skal  komme  en  fjendtlig  Soldat  ind  i  Holsteen, 
jeg  skal  forsvare  Landet  trods  Eders  Amtmænd,  Præsidenter 
ogKjobmænd,  jeg  skal  forsvare  det  for  Kongen.  Læg  Mærke 
dertil,  mine  Herrer,  den  Dag  skal  komme,  da  vi  skulle 
komme  til  at  handle,  og  vor  Eolle  skal  da  blive  glimrende. 
Det  er  mig,  som  siger  Dem  det«. 

Men  søgte  Marechallen  end  paa  denne  J\'aa  at  holde 
Haabet  og  Modet  oppe  hos  sine  Undergivne,  maatte  det 
snart  svinde;  thi  paa  den  store  Krigsskueplads  nærmede  Be- 
givenhederne sig  deres  uundgaaelige  Endemaal.  . 

Efterat  Napoleons  offensive  Foretagender  mod  Berlin  to  Napoleon  taber 
Gange  vare  strandede,  blev  han  indskrænket  til  Defensiven,  LeiPZig. 
og  hans  nærmeste  Maal  gik  da  kun  ud  paa  at  slaae  enkelt  - 
viis  og  efterhaanden  de  mange  og  store  Hære,  som  allesteds- 
fra  styrtede  ind  paa  ham.  I  hurtige  Marcher  uden  Hvile 
eller  Ro,  der  langt  overstege  Troppernes  Evne  og  oploste 
Hæren  mere,  end  mange  Feltslag  vilde  have  gjort,  ilede  han 
mod  den  ene  fjendtlige  Hær  efter  den  anden;  men  om  han 
end  var  heldig,  hvor  han  personlig  var  tilstede,  saa  hjalp 
det  ikke;  thi  hans  Underforere  tabte  Terrain  overalt,  hvor 
han  ikke  var,  og  Kredsen  af  fjendtlige  Hære  omsluttede  ham 
stedse  tættere  og  tættere.  Tilsidst  var  Kredsen  ved  at  lukke 
sig  ogsaa  bag  ham,  idet  de  fjendtlige  Hovedmasser  omgik  hans 
Stilling  i  Sachsen  og  rettede  deres  Marche  mod  Leipzig,  Blucher 

med  Carl  Johan  efter  sig  i  forsigtig  Afstand  nordfra,  Schwar- 
zenberg  med  den  russisk-osterrigske  Hovedhær  sydfra.  Selv  i 
dette  øieblik  kunde  Napoleon  ikke  bekvemme  sig  til  at  opgive 
Elblinien,  ikke  engang  alene  i  Sachsen.  Han  ilede  personlig, 
kun  medtagende  sin  nærmeste  Stabshjælp  —  thi  den  store 
Generalstab  (Bureauerne)  kunde  ikke  følge  ham  —  til  Leipzig, 
samlede  der  saa  mange  Tropper,  som  han  kunde  faae  med, 
i  den  Hensigt  at  slaae  den  sydfra  kommende  Hærmasse, 
forinden  den  nordfra  viste  sig.  Men  den  fjendtlige  Bevægelse 
udførtes  med  en  usædvanlig  Noiagtighed  fra  Bluchers  og 
Schwarzenbergs  Side  —  kun  Carl  Johan  var  lå  2  Dags- 
marcher tilbage  — ,  og  der  kom  saa  store  Hærmasser  sammen 
fra  begge  Sider,  at  den,  der  stillede  sig  i  Midten,  maatte 
knuses.  Dette  blev  ogsaa  Eesultatet.  Efter  det  tre  Dages 
Kæmpeslag,  under  hvilket  de  Franske  under  Keiserens  Le- 
delse gjorde  beundringsværdig  Modstand  mod  den  dobbelte 
Overmagt,  nødtes  Keiseren  til  at  vige  ad  Rhinen  til,  og 
da  ingen  Foranstaltninger  vare  trufne  for  denne  Eventualitet, 
som  ikke  havde  været  forudseet,  blev  Nederlaget,  efterat  Re- 
traiten  var  begyndt,  uhyre. 

De  sachsiske  Tropper  havde  under  Slaget  forladt  Na- 
poleons Faner,  de  bayerske  gjorde  det  nu  bagefter  og  søgte 
med  Vaaben  at  spærre  den  Hærrest,  Napoleon  førte  med  sig, 
Veien  til  Frankrig. 

De  Allierede  troede  knap  deres  egne  Oine,  da  de  saae 
dette  Resultat,  som  de  dog  saa  ivrigt  havde  efterstræbt, 
og  i  Tydskland  udbrod  der  en  Henrykkelsesruus,  som  ingen 
Grændser  kj  endte. 
Budskabet  kom-  Ved  Nedreelben  kom  Budskabet  naturligviis  først  til 
mrdeenrTTopper.Wallm0(iens  TroPPer  °g  hilsedes  med  Jubelraab  over  hele 
Linien,  hvorefter  det  trængte  sig  gjennem  den  militaire  Af- 
spærring til  Befolkningen  i  Hamburg  og  Holsteen.  Rigtig- 
nok var  det  kun  i  løse  Omrids,  det  blev  bekjendt,  men  ikke 
overdrevent,  thi  der  var  den  Eiendommelighed  ved  Napoleons 

Nederlag,  at  de  altid  overgik  selv  de  dristigste  Rygter.  Til- 
lige fik  de  Danske  og  Franske  Meddelelse  derom  paa  en  an- 
den Maade.  Der  havde  nemlig  udviklet  sig  en  Art  Korre- 
spondance mellem  den  danske  og  den  fjendtlige  Hær  paa 
den  Maade,  at  man  paa  de  Steder  mellem  Hærene,  som 
begge  Parters  Patrouiller  besøgte,  nedplantede  en  Stok  midt 
paa  Veien  med  et  Brev  paa  Enden.  Fangne  franske  og 
danske  Officerer  fik  endog  paa  denne  Maade  Meddelelser  be- 
fordrede til  deres  Hære.  Et  saadant  Brev  fandtes  den  29de 
paa  Veien  til  Seedorf  paa  en  Stok;  det  var  adresseret  »An 
den  Koniglichen  Dånischen  Vorposten  auf  der  Hohe  von 
Kogel«,  underskrevet  »Oberst  Nostitz,  Chef  des  russischen 
Generalstabes«,  og  meddeelte,  at  den  Kanonade,  som  nys  var 
hort  i  de  Forbundnes  Rækker,  var  Seiersskud  i  Anledning 
af  Slaget  ved  Leipzig,  hvis  Udfald  havde  været,  at  200  Ka- 
noner, 600  Ammunitionsvogne  og  40,000  Mand  vare  fangne, 
samt  at  Sachserne,  Wiirtembergerne  og  Bayrerne  vare  gaaede 
over  til  de  Forbundne.  Dette  Brev  tilligemed  en  Deel  andre 
Proklamationer  og  Efterretninger,  som  paa  samme  Maade 
andensteds  fandtes,  sendtes  til  Davout,  men  gav  kun  An-Davcuts Holdne 
ledning  til  følgende  Skrivelse  fra  Marechallens  Stabschef '^rlt^en.  ' 
til  det  danske  Korpses  Stabschef:  »Jeg  har  viist  Marechal- 
len  de  forskjellige  trykte  og  haandskrevne  Rapporter,  som 
Fjenden  har  adresseret  til  Dem.  Et  gammelt  Ordsprog  siger 
viseligen:  »»Den,  der  overdriver,  beviser  Intet  o.  s.  v.«« 
Man  kan  vel  anvende  dette  her,  hvor  Fjenden  roser  sig 
af  at  have  taget  40,000  Mand,  25  Generaler  o.  s.  v.  De 
franske  Soldater  maatte  være  meget  vanslægtede,  hvis  et  saa 
stort  Antal  havde  strakt  Vaaben.  De  Fjendtlige  pleie  at 
synge  Tedeum,  selv  naar  de  paa  det  meest  Grundige  ere 
slaaede.  -  Det  maa  desuden  bemærkes,  at  der  ikke  er  noget 
Officielt  i  denne  Skrivelse.  løvrigt  vil  Marechallen,  saasnart 
han  hører  noget  Paalideligt,  skynde  sig  at  meddele  det  til 
Prindsen.     Indtil  da  er  der  Intet  at  forandre  i  vor  Stilling, 

som  bliver  stærkere  Dag  for  Dag« 1).  Nogle  Dage  senere 
modtog  Davout  fra  General  Lauberdiere  en  omstændelig, 
bestyrkende  Meddelelse  om  Katastrophen,  men  den  var  ikke 
officiel,  og  Marechallen  holdt  sig  derfor  i  uforandret  Ro, 
ventende,  at  en  eller  anden  Ordre  fra  Keiseren  vilde  naae 
til  ham. 

Ved  Napoleons  Tilbagetog  fra  Tydskland  var  Elbstil- 
lingen endnu  besat.  Til  Fæstningerne  ved  Weichselen  og 
Oderen:  Danzig,  Modlin,  Zamosk,  Stettin,  Kustrin  og  Glo- 
gau,  hvilke  endnu  holdt  sig,  kom  altsaa  nu  Dresden,  Tor- 
gau,  Wittenburg,  Magdeburg  og  Hamburg-Liibek.  Med 
Undtagelse  af  Dresden  vare  disse  Punkter  godt  befæstede, 
der  var  Materiel  og  Magaziner  i  Overflod,  Napoleons  Hoved- 
kvarteer havde  lukket  sig  inde  i  Torgau.  Fra  de  nævnte 
1 1  Steder  vaiede  endnu  den  franske  Fane,  og  de  forsvaredes 
af  næsten  200,000  Mand;  det  var  Skelettet,  som  var  til- 
bage af  Napoleons  tidligere  Magtstilling. 

Hvis  Marechal  St.  Cyr  i  Dresden  med  sine  30,000  Mand 
var  marcheret  til  Torgau,  kvilket  han  i  længere  Tid  efter 
Leipzig  Slaget  endnu  kunde,  og  i  Forening  med  Torgaus 
Garnison  var  gaaet  over  Wittenburg,  Magdeburg,  Hamburg, 
bestandig  medtagende  Besætningerne  paa  disse  Steder,  vilde 
den  store  Hær  have  kunnet  naae  Frankrig  og  maaskee  op- 
retholdt Keiserdommet.  En  saadan  Plan  var  forudseet  paa 
alle  Elbliniens  Punkter;  men  Keiserens  Ordre  manglede,  og 
Napoleons  Underførere  forlode  aldrig  deres  Poster  uden  Ordre. 

Wallmoden  indtog  af  Hensyn  til  de  forandrede  Forhold 
en  ny  Stilling,  idet  han  den  28de  Oktober  samlede  Lyons, 
Arentschilds  og  Dørnbergs  Tropper  ved  Domitz,  saa  han 
stod  i  Mellemrummet  mellem  Hamburg  og  Magdeburg,  be- 
redt til  at  kaste  sine  Tropper  hen  mod  hvilketsomhelst  Punkt 
paa  venstre  eller  hoire  Bred. 


l)  Brev  fra  Laville  til  Bardenfleth,  Ratzeburg  d.  25de  Oktober.   (A.  Å.) 

Davout  havde  ikke  ventet,  at  Keiserens  Magt  saa  hur- 
tigt og  fuldstændigt  var  bleven  brudt.  Han  ansaae  det  nu 
som  en  uundgaaelig  Følge  af  Begivenhederne,  at  de  Danske 
maatte  falde  fra;  thi  Danmark  havde  afsluttet  Traktaten  for 
at  faae  Beskyttelse,  men  Napoleon  var  ikke  længere  istand 
til  at  beskytte  sig  selv,  endsige  andre,  og  om  Kongens  Tro- 
skabsfølelse  end  var  nok  saa  levende,  tiltroede  han  ham  dog 
ikke  Kraft  til  længe  at  opretholde  en  Politik,  som  aaben- 
bart  stred  mod  Landets  Interesser  og  Selvopholdelse  og  stod 
i  en  skærende  Modsætning  til  Stemningen  i  den  eneste  Deel 
af  Landet,  han  kjendte,  Holsteen. 

Disse  Tanker  beholdt  han  dog  endnu  for  sig  selv;  menPaaskyndeise  »f 
alle  hans  Handlinger  havde  fra  nu  af  deres  Udgangspunkt  ^æsYailg.  * 
i  dem.  Hans  Hovedbestræbelse  var  rettet  paa  ved  den  meest 
omfattende  Virksomhed  at  gjøre  Hamburg  til  et  Tilflugts- 
sted ikke  blot  for  en  Garnison  af  en  halv  Snees  tusinde 
Mand,  som  Napoleon  havde  bestemt,  men  for  hele  det  13de 
franske  Korps.  Den  24de  Oktober  gjorde  han  sin  tredie 
Reise  derhen,  og  vi  skulle  denne  Gang  følge  ham  for  at 
see  det  Standpunkt,  Arbeiderne  nu  havde  naaet. 

De  to  Fronter,  som  Hamburg  danner  mod  Landsiden, 
den  ene  mod  Altona  imellem  Elben  og  Aister  og  den  anden 
modWandsbek  mellem  Aister  og  Elben,  vare,  som  alt  be- 
kjendt,  beskyttede  ved  en  bastioneret  Vold,  der  heelt  om- 
sluttede Byen.  Paa  Fronten  mod  Altona  var  der  8  Bastio- 
ner, paa  Dæmningen  over  Alsteren,  der  adskilte  de  to  Aister- 
bassiner,  var  der  2,  mod  Wandsbek  var  der  4.  Denne 
Vold  var  sat  i  brugelig  Stand,  Porte  og  Broer  over  Gra- 
vene opbyggede  tildeels  fra  ny  af,  og  af  Bastionerne  vare  2  paa 
Fronten  mod. Altona  nærmest  Elben  samt  de  paa  Dæmnin- 
gen mellem  Alsterbassinerne  lukkede,  pallisaderede  samt  for- 
synede med  fornødne  Magaziner  for  i  Nødsfald  at  kunne  an- 
vendes som  Citadeller.  Paa  den  3die  Side,  som  vendte  mod 
Elben  og  det  lavtliggende,    ofte   oversvømmede  Grassbrok, 

23* 

som  laa  udenfor  Sandthor,  var  der  ogsaa  en  Vold  med  7 
Bastioner,  som  var  nødvendig  for  det  Tilfælde,  at  Wilhelm  s  - 
burg,  der  iøvrigt  var  forskandset  og  optagen  i  Befæstnings  - 
systemet,  skulde  falde  i  Fjendens  Hænder  for  en  Tid. 

Paa  Fronten  mod  Altona,  hvor  ingen  Forstad  fandtes, 
var  Volden  forsynet  med  en  bedækket  Vei  og  Glacis  samt 
Vaabenpladse  foran  hver  Kourtine,  endvidere  med  Kaveliner 
foran  Millernthor  og  Dammthor.  Et  Hornværk  var  byg- 
get udfor  Bastionen  No.  2,  en  Ravelin  endvidere  mellem 
Nr.  6  og  7.  Som  Forværk  paa  denne  Front  var  der  reist 
en  Stjerneskandse  med  Boliger  for  800  Mand,  Magaziner  og 
2  Blokhuse,  paa  begge  Sider  af  hvilken  der  igjen  med  lige 
stor  indbyrdes  Afstand  fandtes  to  Feltskandser. 

Paa  Fronten  mod  Wandsbek  var  Volden  ikke  sat  i  saa 
god  Stand,  men  den  var  ogsaa  kun  den  inderste  Befæstnings  - 
linie;  thi  foran  laa  Forstaden  St.  Georg  og  det  lavtliggende 
Terrain  Hammerbrok.  Sidstnævnte  var  sat  under  Vand ;  det 
ydre  Forsvar  paa  denne  Front  indskrænkedes  altsaa  til  Stræk- 
ningen mellem  Aister  og  Hammerbrok,  og  her  var  der  en 
bastioneret  Vold  med  Glacis  og  bedækket  Vei  samt  Raveliner 
foran  de  to  Porte,  Liibekerthor  og  Berlinerthor,  hvortil  der 
sluttede  sig  Digeforskanclsninger  paa  Hammer  brok.  Uden- 
for Forstaden  St.  Georg  fandtes  der  en  Række  af  4  aabne 
Skandser  med  Kanoner  paa  et  lille  Høidestrøg,  og  uden  for 
disse  igjen  et  gammelt  Dige  med  en  dyb  Grav  foran,  der 
var  sat  i  Forsvarsstand,  saa  der  mod  denne  Front  egenlig 
var  tilveiebragt  fire  bag  hverandre  liggende  Forsvarslinier. 

Paa  den  modsatte  Elbbred  var  Harburgs  Fort  gjort  til 
et  Kastel,  medens  der  udenom  det  var  fremskudt  en  Kreds 
af  Skandser  med  Leirpladser  bag  ved,  og  det  forenedes  med 
Hamburg  ved  en  god  Vei,  som  Marechal  Davout  under  dette 
Besøg  indviede. 

Denne  Forbindelsesvei  var  det  meest  Storslaaede  af, 
hvad  der  var  udført.    Fra  Sandthor  gik  den  paa  Pæle  over 

Grassbrok,  forbandtes  ved  2  Færger  —  en  for  Ebbe  og  en  for 
Flod  —  med  Wilhelmsburg,  gik  atter  paa  Pæle  over  dennes 
nordlige  sumpige  Deel,  fortsattes  derpaa  som  en  almindelig 
Chaussée  indtil  øens  sydlige  Ende,  hvor  den  atter  var  byg- 
get paa  Pæle  og  ved  2  Færger  (ligesom  paa  Norderelbe)  for- 
bandtes med  den  hannoveranske  Side.  Denne  Vei,  anlagt 
paa  et  Sted,  hvor  Hamburgerne  aldrig  havde  tænkt  paa  at 
kunne  tilveiebringe  nogen  saadan,  var  bred  og  bekvem,  ind- 
hegnet med  Diger,  beregnede  paa  Forsvar,  og  beskyttet  ved 
.Redouter  paa  forskjellige  Steder  og  et  i  længere  Frastand 
fra  Veien  opført  Forskandsningssystem. 

I  det  Indre  af  Staden  var  der  bygget  Krudtmagaziner 
og  underjordiske  Forraadskamre.  De  bedste  og  rummeligste 
Bygninger  vare  tagne  til  Lazarethbrug ,  nogle  —  dog  kun 
faa  —  Huse ,  som  laae  i  Veien  for  Befæstningsarbeiderne, 
vare  sloifede.  Men  nu  befalede  han,  at  Terrainet  1500 
Fod  udenfor  de  yderste  Forsvarslinier  skulde  raseres,  paa- 
lagde  alle  Indvaanere  at  proviantere  sig  for  6  Maaneder,  da 
de  ellers  vilde  blive  udviste,  og  fyldte  de  militaire  Magaziner 
med  Forraad  for  hele  det  13de  Korps  i  mindst  ligesaa  lang 
Tid.  Da  hans  Penge  begyndte  at  slippe  op  —  og  Ham- 
burgerne, som  vidste,  hvad  Leipzig  Slaget  betød,  nu  nægtede 
at  udrede  de  sidste  kontante  Afdrag  af  Brandskatten  —  be- 
slaglagde han  Hamburgs  Bank.  Denne  Voldsgjerning  vakte 
en  uhyre  Opsigt,  og  Klager  over  samme  rettedes  endog  efter 
Krigen  til  Kong  Ludvig  den  18de1);  men  Marechallen  havde, 
handlet  i  sin  Krigsherre,  Napoleons,  Aand.  Der  var  i  Ban- 
ken mange  Penge,  som  tilhørte  Fremmede,  deriblandt  nogle, 
som  tilhørte  Frederik  den  6te;  de  rige  Hamburgere  havde, 
tor  de  flygtede,  i  Tro  til  Bankens  Uantastelighed  sat  deres 
Penge  -derind.     Nu  tog  Marechallen  dem  alle  uden  videre, 


l)  Davouts  »mémoire  au  roi«  er  et  Forsvarsskrift,  stilet  til  Kongen. 

ligesom  han  tog  Steen,  Tommer  og,  hvad  han  ellers  be- 
høvede. 

For  at  skaane  Beholdningerne  eller  for  alene  at  lade 
dem  komme  de  franske  Tropper  til  Gode,  befalede  han  det 
danske  Korps  at  proviantere  sig  selv  fra  Holsteen,  mod  hver 
15de  Dag  at  faae  de  derved  havte  Udgifter  refunderede  i 
Penge.     En  Konvention  derom  blev  afsluttet1). 

Marechallen  kom  efter  sin  Udflugt  til  Hamburg  i  Slut- 
ningen af  Oktober  tilbage  til  Ratzeburg,  hvor  Alt  var  og 
forblev  roligt;  thi  den  største  Deel  af  de  fjendtlige  Tropper 
var  ved  Dømitz  og  paa  venstre  Elbbred.  Her  aabnede  sig 
snart  en  vi  cl  Tumleplads  for  Kosakkerne,  thi  alle  de  smaa 
Garnisoner  i  Hannover,  deriblandt  ogsaa  Bremens,  droge  til 
Frankrig.  Den  4  de  November  tog  Tettenborn  derfor  den 
3 die  Hansestad  i  Besiddelse,  indførte  Stadens  tidligere  For- 
fatning og  fik  en  Eskadron,  en  Bataillon  og  en  Borgervæb- 
ning oprettet. 

Veien  til  Frankrig  var    nu   spærret  for  Davout,    fore- 
løbig rigtignok  kun  ved  Kosakker ;  men  en  mægtigere  Fjende 
var  i  Anmarche  til   disses  Understøttelse,    idet  Carl  Johan 
nærmede  sig  Hannover. 
cari  Johans  For-        Efter  Slaget  ved  Leipzig   var    den    svenske  Kronprinds 
Lom  efter  siaget     ffen  sammen  med  Monarkerne,    havde  atter  talt  Sverrigs 

ved  Leipzig.  *-' 

Sag  og  forlangt  Czarens  Indvilligelse  i,  at  han  nu  —  blot 
med  en  Deel  af  Nordarmeen  —  vendte  sig  mod  Nedreelben 
for  at  afslutte  sin  Regning  med  Danmark;  han  skulde  hur- 
tigt —  lovede  han  —  bringe  Alt  i  Orden  og  efterat  have 
sikkret  de  Forbundnes  Flanke  og  Ryg  tidsnok  indtræffe  ved 
Rhinen.2)  Men  han  opnaaede  ikke  et  saadant  Samtykke. 
Man  vilde  forfølge  sin  Seir  og  ikke  svække  sig  ved  at    be- 


*)  Konvention  mellem  Ordonnateur  Thomas  og  Krigskommissair  Lawaetz, 

approberet  af  Davout  den  4de  Novbr.     (A.  A.) 
2)  Schinkels  minnen  III,  283. 


1813.  Oktober.  359 

krige  de  Danske  eller  beleire  Fæstningerne  ved  Elben,  som 
tilstrækkeligt  kunde  holdes  i  Skak  af  de  mange  nye  Hære, 
der  dannedes  i  Tydskland.  Hvad  Norge  angik,  da  lovede 
Czaren  ham  det  ved  Freden  og  bad  ham  foreløbig  være  rolig 
ved  den  Udsigt,  som  østerrigs  Mæglingsforsøg  i  Kjøbenhavn 
gav  til  at  faae  Danmark  til  at  falde  tilføie  med  det  Gode. 

Men  dette  tiltalte  ikke  Prindsen ;  thi  østerrig  blev  ham 
Dag  for  Dag  fjendtligere.  Det  havde  altid  ønsket  en  nor- 
disk Stat  ved  Østersøen,  som  i  Europas  Ligevægts  Interesse 
kunde  være  et  Bolværk  mod  Kuslands  Overgreb,  ligesom  øster- 
rig selv  var  det  i  det  Sydlige ,  og  havde  derfor  altid  været 
en  Modstander  af  Carl  Johan,  som  ikke  blot  havde  opgivet 
Finlands  Gjenerhvervelse,  men  hvis  Politik  syntes  at  gaaeudpaa 
at  gjøre  Sverrig  med  Norge  til  en  russisk  Vasalstat,  Østersøen 
til  en  russisk  Indsø  og  Danmark  til  en  halvtydsk  Fastlands- 
stat Syd  for  de  nordiske  Vande.  Men  denne  Følelse  vandt 
naturligviis  i  Styrke  efter  de  sidste  Begivenheder,  der  stil- 
lede en  ny  Ordning  af  de  europæiske  Statsforhold  i  Udsigt; 
det  talte  nu  ivrigere  end  nogensinde  før  Danmarks  Sag  og 
havde  Indflydelse  nok  til  at  gjøre  sin  Mening  gjældende. 
Carl  Johan  opnaaede  ved  Czarens  Mellemkomst  en  Samtale 
med  Metternich,  i  hvilken  han  forklarede,  at  han  ikke  læn- 
gere kunde  vedkjende  sig  de  Indrømmelser,  han  havde  gjort 
i  Mai,  men  maatte  forlange  hele  Norge  —  Trondhjem  og 
Finmarken  strax  og  Resten,  naar  Danmark  fik  Erstatnin- 
gerne — ;  han  troede  denne  Indsigelse  hørt,  men  erfarede  inden 
sin  Bortreise  fra  Leipzig,  at  det  ikke  var  Tilfældet,  idet 
Grev  Bombelles,  som  af  Metternich  var  udvalgt  til  at 
lede  Mæglingen  i  Kjøbenhavn,  bragte  Forslag  med  sig,  der 
forlangte  mindre,  end  der  nogensinde  før  havde  været  Tale 
om,  og>  dog  vare  godkj endte  af  alle  de  større  Magter. 

Da  de  forbundne  Hære  efter  Slaget  ved  Leipzig  gik  ad 
Rhinen  til  —  for  at  følge  Napoleon  i  Hælene  og  forhin- 
dre ham  fra  at  samle  en  ny  Hær  — ,  fulgte  Carl  Johan  først 

den  samme  Bevægelse  —  men  i  en  Bue  mod  Nord;  thi 
det  syntes,  som  om  Danmark  lig  en  Magnet  trak  ham  til 
sig.  Ankommen  til  Gottingen,  frigjorde  han  sig  for  Biilows 
hidsige  preussiske  Korps,  hvis  Længsel  gjaldt  Rhinen,  og 
sendte  det  til  Westphalen,  vendte  sig  derpaa  heelt  mod 
Nord  og  kom  til  Hannover,  hvor  han  den  6te  November 
gjorde  Holdt  med  sin  endnu  urorte  svenske  Hær  og  de  rus- 
siske Korpser  Stroganow  og  Woronzow  for  at  overskue  Si- 
tuationen og  oppebie,  hvad  Czaren  vilde  svare  til  to  Breve, 
som  han  underveis  havde  tilsendt  denne,  betræffende  den 
Marcheretning,  han  havde  indslaaet. 
Budskabet  i  Kjobenhavn    kom    de    første  Rygter    om   Slaget  ved 

kommer  til  Kjo- 

benhavn  Leipzig  i  en  ubestemt  Form ;  men  efterat  lige  til  det  Sidste 
den  ene  urovækkende  Tidende  havde  afløst  den  anden,  var 
man  ikke  uforberedt  paa  en  Katastrophe.  Kongen  havde 
netop  erklæret  Rusland  og  Preussen  Krig,  fordi  Napoleon  nu 
paa  sin  Side  havde  opfyldt  §  2  af  Traktaten  med  Dan- 
mark; men  det  lod  næsten  til,  at  Preussen  ikke  vilde 
modtage  den;  ialtfald  betænkte  det  sig  paa  at  lade  den 
danske  Gesandt,  der  iøvrigt  ikke  længere  anerkjendtes  i  sin 
diplomatiske  Funktion,  afreise.  Naturligviis  vakte  Rygterne 
en  stor  Bevægelse  i  Landet;  thi  man  følte,  at  den  længe 
frygtede  Krise  nu  nærmede  sig  med  stærke  Skridt.  Kon- 
gen gjorde  alt  Sit  for  at  berolige  Stemningen  og  holde 
Modet  oppe.  Saaledes  skrev  han  til  Prindsen  af  Hessen1): 
»De  Efterretninger,  som  de  Allierede  lade  udbrede  paa  alle 
mulige  Maader,  ere  af  den  Natur,  at  man  neppe  kan  ha\e 
Tillid  til  dem ;  thi  omendskjøndt  Sligt  kan  være  muligt,  ere 
de  dog  altfor  overdrevne  og  bære  Præget  af  det  Praleri  og 
den  Løgnagtighed,  som  de  Allierede  føre  i  deres  Skjold. 
Men  derfor  bør  man  vist  ikke  mindre  være  opmærksom  paa 
Alt  og,    om    det  var  muligt,    endnu  fastere  slutte  os  til  de 


l)  Brev  fra  Kongen  til  Prinds  Frederik  af  Hessen,  d.  30te  Oktober  1813. 

Franske;  thi  skulde  end  Napoleon  nodes  til  at  nærme  sig 
Rhinen,  bliver  han  daglig  stærkere,  deels  ved  det,  at  Fæst- 
ningerne ere  komne  ham  nærmere,  og  han  derfra  kan  trække 
sine  Ressourcer,  deels  ved,  at  han  kan  komplettere  Trop- 
perne ved  Konskriptionen  og  erholde  Reservearmeerne  nær- 
mere til  sig.  Holsteen  vil  godt  kunne  dækkes  i  Forening 
med  Prindsen  af  Eckmiihl,  og  Hamburg,  som  nu  er  godt 
befæstet,  vil  give  et  herligt  Støttepunkt  for  Tropperne«.  I 
lignende  Tone  talte  og  skrev  han  til  Alle,  som  han  kom  i 
Beroring  med;  men  det  viste  sig  imidlertid  snart,  at  Na- 
poleons Nederlag  var  fuldstændigere,  end  Kongen  troede,  og 
at  Keiseren  ingen  Ressourcer  havde  ved  Rhinen.  Det  blev 
nu  en  meget  udbredt  Mening,  at  man  af  Selvopholdelses- 
drift maatte  forlade  Forbundet  med  Frankrig  for  ikke  at 
holde  fast  ved  et  Vrag,  som  var  ifærd  med  at  gaae  tilbunds, 
og  Nogle,  navnlig  af  dem,  som  heldede  til  ubetinget  Efter- 
givelse ligeoverfor  Koalitionens  Fordringer,  folte  sig  for- 
pligtede til  at  fremsætte  deres  Anskuelser  for  Kongen.  Vi 
skulle  saaledes  nævne  to. 

Den  ene  var  Schimmelmann  *) ,  som  i  en  Afhandling  indflydelsesrige 
fremstillede  Nødvendigheden  af  at  boie  sig  for  Omstændig- 
hederne, som  alle  de  største  Mænd  og  mægtigste  Stater 
havde  maattet  gjore,  og  raadede  til  at  bryde  med  Frankrig 
og  indlade  sig  i  Underhandlinger  om  Norges  Afstaaelse,  men 
paa  det  Vilkaar,  at  det  norske  Folk  selv  fik  Lov  at  vælge, 
paa  hvad  Maade  det  vilde  forenes  med  Sverrigs  Krone. 

Den  anden  var  Generalkonsul  Bockelmann  i  Hamburg, 
som  valgte  Formen  af  et  privat  Brev  til  Rosenkrantz  og  i 
et  patriotisk  og  loyalt  Sprog  raadede  til,  at  Danmark  skulde 


x)  Allerunterthånigste  Bemerkungen  iiber  die  Lage  Danemarks  v. 
Schimmelmann,  9de  Novbr.    1813.     (G.  A.) 

*)  Bockelmanns  Brev  af  Ilte,  Bilag  til  Brev  fra  Rosenkrantz  til  Kon- 
gen af  15de  Novbr.     (G.  A.) 

bryde  med  Frankrig  —  hvortil  Bankens  Beslaglæggelse  var 
en  tilstrækkelig  Grund  — ,  da  en  saadan  Beslutning  efter 
hans  Mening  vilde  være  nok  til  at  faae  de  Franske  til  at 
afmarchere. 

Den  Første  af  disse  fik  intet  officielt  Svar,  derimod  skrev 
Kongen  i  Anledning  af  den  Sidstes  Brev  til  Rosenkrantz  *) : 
»Jeg  har  gjennemlæst  Generalkonsul  Bockelmanns  Brev 
til  Dem.  Jeg  miskj ender  ingenlunde  hans  gode  Mening, 
omendskjondt  den  i  ingen  Henseende  stemmer  med  min  eller 
de  Beslutninger,  jeg  har  taget,  som  ere:  at  vedblive  i  Et 
og  Alt  den  med  Keiser  Napoleon  afsluttede  Traktat  og  an- 
tagne politiske  System.« 

Kongens  for-  Kongens    faste    Beslutning    maatte    med  Nødvendighed 

ningeiT  fore  til  en  Forøgelse  af  Tropperne  paa  Sydgrændsen;  thi 
idet  Frankrig  ikke  længere  "formaaede  at  beskytte  Landet, 
maatte  Danmark  træde  til  med  alle  sine  Krigsmidler.  Dette 
blev  erkjendt;  men  her  kom  den  nye  Pengeordning  i  Veien 
paa  den  sørgeligste  Maade.  I  Hertugdømmerne  skulde  Trop- 
pernes Ophold  betales  med  Sølv,  og  dette  havde  Kongen 
ikke.  Han  kunde  derfor  ikke  samle  Tropper  Syd  for 
Kongeaaen,  med  mindre  de  forpleiedes  af  de  Franske,  hvorom 
der  ikke  for  ret  mange  kunde  være  Tale.  Han  besluttede 
sig  derfor  til  at  oprette  en  Reservehær  mellem  Kolding, 
Fredericia  og  Veile  med  Hovedkvarteer  i  førstnævnte  By,  for 
at  den  kunde  være  ved  Haanden  til,  naar  Nød  brød  alle 
Love,  at  rykke  mod  Syd,  og  kun  at  sende  nogle  enkelte 
Afdelinger  til  Holsteen  for  ligefrem  at  indlemmes  i  Auxiliair- 
korpset. 

Reserven  ved  Reservehæren  ved  Kolding  sattes  under  General  We- 

Kolding.  ° 

geners  Befaling.  I  den  indlemmedes  strax  2det  jydske  Regi- 
ments 1ste  og  2den  Bataillon  og  slesvigske  Rytterregiments 


)    Brev  fra  Kongen  til  Rosenkrantz,  d.  16de  Novbr. 

4  Eskadroner,  men  endvidere  designeredes  for  samme  —  for 
først  at  afgaae  paa  nærmere  Ordre  —  Kronens  Regiments 
1ste  og  2den  Bataillon,  2det  jydske  Regiments  3die  og 
4de  Bataillon,  Prinds  Ferdinands  Dragoner  og  12  3  få  s  Ka- 
noner, saa  den  ialt  erholdt  til  en  Begyndelse  6  Batailloner, 
8  Eskadroner  og  12  Kanoner. 

Til  Auxiliairkorpsets  umiddelbare  Forstærkning  bestem-  Forstærkning  m\ 
tes  3die  jydske  Regiments  1ste  og  2den  Bataillon  og  2  Raket-  Au 
batterier   (Espingoler)   under  Divisionsadjudant  Schumacher. 
Da  Auxiliairkorpsets  Styrke    derved   forøgedes  ud   over    den 
traktatmæssige,  modtog  Prindsen  samtidigt  følgende  i  officiel 
tjenstlig  Form  affattede  Skrivelse1): 

»Af  Vort  Reskript  vil  Deres  Durchlauchtighed  see,  at 
Vi  lade  Auxiliairkorpset  forstærke  med  det  3die  jydske  Re- 
giments tvende  første  Batailloner ;  men  ved  denne  Forstærk- 
ning saavelsom  den  videre  Forstærkning,  Vi  i  Fremtiden 
kunne  have  i  Sinde  at  afgive  til  Auxiliairkorpset,  maa  det 
skriftligt  og  udtrykkeligt  afgjøres  mellem  Deres  Durchlauch- 
tighed og  Rigsmarechal  Eckmuhl,  at  de  Tropper,  som  Vi 
saaledes  afgive  til  Auxiliairkorpsets  Forstærkning,  maae,  naar 
de  ankomme,  betales  og  forpleies  af  de  Franske  ligesom  de 
øvrige  Tropper  af  Auxiliairkorpset,  og  at,  naar  vi  finde,  at 
denne  Forstærkning  behoves  paa  andre  Punkter  i  Vore  Stater 
til  Forsvar  mod  fjendtligt  Angreb,  de  da  uvægerlig  og  uden 
Modsigelse  eller  Indvending  maae  igjen  afgaae  fra  Auxiliair- 
korpset til  de  Punkter,  som  Vi  bestemme  og  ansee  nodven- 
dige  til  at  behove  Forsvar. 

Den  i  denne  Anledning  med  Rigsmarechal,  Prinds  af 
Eckmuhl,  afsluttede  Konvention  har  Deres  Durchlauchtighed 
til  Os  at  indsende.« 

Imidlertid  foregik  der  en  vigtig  Begivenhod  ved  Hæren 
i  Lauenburg. 


*)    Skrivelse  fra  Kongen  til  Prinds  Frederik,    d.  17de  November  1813. 

Den  Ilte  November  modtog  Marechallen  de  første  offi- 
cielle Efterretninger  fra  den  store  Hær.  De  overbragtes  ham 
af  et  Bud  fra  Marechal  St.  Cyr,  som  var  saa  heldig  at 
komme  gjennem  de  fjendtlige  Observationslinier.  Han  mod- 
tog den  franske  Beretning  om  Slaget  ved  Leipzig  samt  flere 
Meddelelser,  hvis  Indhold  man  har  gjættet  sig  til,  men  ikke 
kj ender.  Følgen  af  disse  var,  at  han  nu  opgav  den  offen- 
sive Stilling  ved  Wakenitz-Delvenau  for  at  tage  en  mere 
defensiv  ved  Steckenitz. 
Ratzebursstmin-         Bevægelsen  udførtes  den  13de,  efterat  der  den  12te  af 

gen  romnies. 

Wichery  var  foretaget  en  længere  udgaaende  Rekognoscering 
med  3  franske  Batailloner  og  nogle  Hestfolk,  hvorimellem 
de  jydske  Dragoner. 

Om  Morgenen  Kl.  5  stillede  Tropperne  til  Afmarche 
og  forlode  Leiren  efterat  have  stukket  Ild  paa  Barakkerne; 
Rytterforposterne  efterlodes  tilligemed  nogle  Kanoner  som 
Arrieregarde.  Prinds  Frederik  begav  sig  over  Grønau  til 
Kronsvorde,  Loison  til  en  foreløbig  Stilling  bag  Mølln.  Paa 
Grund  af  Blusset  fra  den  brændende  Leir  strømmede  Fjen- 
den til,  men  der  skeete  intet  Angreb,  før  Arrieregarden  havde 
sat  sig  i  Marche  og  som  Salut  løsnet  3  Kanonskud  paa 
Fjenden.  Davout  havde  seet  hele  Korpset  defilere  forbi  sig. 
Da  de  Sidste  vare  gaaede  bort,  befalede  han  den  450  Skridt 
lange  Træbro  over  Eatzeburg  Sø  antændt;  thi  der  var 
iforveien  fastgjort  Fartøier  med  brændbare  Materialier  til 
den.  Men  den  var  saa  gjennemtrængt  af  Fugtighed  paa 
Grund  af  det  regnfulde  Veir,  som  i  længere  Tid  havde  hersket, 
at  det  ikke  vilde  lykkes  at  faae  den  i  Brand.  Marechallen 
lod  da  sin  Vrede  komme  til  Udbrud  over  Artilleriobersten 
Ouvier,  hvem  Forberedelserne  til  Afbrændingen  havde  været 
overdragne,  erklærede  ham  ude  af  Stand  til  at  kommandere 
8.Sappeurer,  endsige  være  Oberst  i  Artilleriet,  beklagede  sig 
over,  at  Keiseren  havde  sendt  ham  saamange  ubrugelige 
Generaler  og  Stabsofficerer,    at    han  ikke   kunde  forlade  sig 

paa  en  Eneste,  uden  Loison  o.  s.  v. ;  men  alt,  medens  han 
skjændte,  gav  han  sig  til  personlig  at  ødelægge  Broen  til- 
ligemed sit  Følge  og  nogle  danske  Arbeidere,  som  endnn 
vare  tilstede1).  De  hanseatiske  Ryttere  begyndte  nu  fra  den 
anden  Side  en  Tirailleurild  mod  de  nye  Arbeidere,  men  Broen 
var  da  paa  to  Steder  bleven  gjennemskaaret,  og  Flammerne 
begyndte  at  blusse  op,  saa  Marechallen,  der  i  sin  Ivrighed 
var  kommen  over  til  den  fjendtlige  Side,  næsten  havde 
Vanskelighed  med  at  komme  tilbage. 

Resultatet  af  Davouts  Arbeide  var  dog  i  Virkeligheden  Stec!;^sti1' 
ikke  bedre  end  Ouviers;    thi  efter  de  sidste  Franskes  Bort- 
marche    strømmede  Ratzeburgerne    ud   for  at  redde  Broen, 
og  det  lykkedes  dem  og  de  fjendtlige  Tropper  i  Forening. 

Den  Stilling,  som  de  Franske  og  Danske  nu  indtoge, 
var  fra  Elben  til  Mølln  ligesom  tidligere;  derimod  herfra 
mod  Nord  langs  Steckenitz,  hvis  Vand  var  opstæmmet  saa 
godt  som  muligt,  og  hvor  de  tidligere  Overgangssteder  af 
Marechallen  vare  ødelagte,  medens  et  nyt  var  indrettet  ved 
Kronsvorde  og  befæstet  ved  et  Brohoved  paa  høire  Bred. 

Detailerne  ved  Stillingens  Besættelse,  som  Marechallen 
selv  havde  bestemt,  vare  for  den  nordlige  Strækning  saaledes : 

Travemunde  ophørte  at  være  et  Fort,  men  skulde 
fra  nu  af  betragtes  som  en  Skandse,  besat  med  et  Detache- 
ment fra  Liibek. 

Mellem  Travemunde  og  Liibek  var  der  4  Kanoner 
»Gønner«  med  lidt  Fodfolk. 

I  Liibek,  hvorfra Thiebault  afgik  med  de  fleste  af  sine 
Tropper,  blev  Lallemaud  Kommandant  og  fik  —  foruden  en 
fransk  Bataillon  og  Batteri  samt  de  to  Eskadroner  polske 
Uhlaner  —  følgende  danske  Tropper:  1ste  og  2den  Batail- 
lon holsteenske  Skarpskytter,  2den  Bataillon  slesvigske  Jæger- 
korps,   2den  Bataillon  »Fyen«  (ny Ug  kommen  til  Auxiliair- 


a)  Løwendal:  Felttoget  ved  Nedreelben. 

korpset),  4de  Bataillon  »Oldenburg«  (trukken  derhen  fra  Grø- 
nau),  1ste  Bataillon  »Fyen«,  4  Eskadroner  holsteenske  Ryt- 
tere og  Batteriet  Gerstenberg. 

Fra  Steckenitzflodens  Udløb  i  Traven  og  ind- 
til Syd  for  Krummesse,  i  hvilken  By  Hovedkvarteret 
var,  stode  efternævnte  Tropper,  som  nu  kom  til  at  udgjøre 
lste  Brigade  under  Schulenburg,  saaledes:  I  Møisling  1ste 
Bataillon  »Dronningen«  med  6  Kanoner  »Gønner«,  i  Krons- 
vorde  lste  og  2den  Bataillon  »Oldenburg«,  hvoraf  et  Kom- 
pagni skifteviis  i  Brohovedet,  samt  Batteriet  Friis,  i  Niemark 
og.  Krummesse  3die  og  4de  Bataillon  »Holsteen».  2den 
og  6te  Husareskadron,  som  efter  Marechallens  Ordre  skulde 
kampere  nær  bag  ved  Kronsvorde,  vare  istedenfor  skudte  frem 
til  Beidendorf  og  Vorrade. 

Syd  herfor  indtil  Mølln  stod  den  meget  indskræn- 
kede 2den  Brigade  under  Lasson  saaledes: 

I  Brømsen  Mlihle  og  Bliesdorf  lste  og  2den  Batail- 
lon »Slesvig«,  i  Rondeshagen  og  Kl.  Berkentin  4  Eskadroner 
»Fyen«  samt  i  Goldenitz,  Niendorf,  Kusen  og  Donnerschleuse 
4  Jægerkompagnier,  eet  paa  hvert  Sted. 

I  Mølln,  hvor  Wicherys  Division  begyndte,  var  der  af 
danske  Tropper  jydske  Dragoner  og  Batteriet  Koye.  Mare- 
challen  opholdt  sig  den  13de  og  14de  i  denne  By  og  havde 
Vest  for  samme  Loisons  Division  som  Reserve.  Thiebault 
kom  til  Lauenburg. 

Efterat  Fjenden  den  14de  havde  rekognosceret  den  ny- 
valgte Stilling,  og  et  Angreb  af.  Hanseaterne  paa  Mølln 
var  afslaaet,  forlagde  Marechallen  sit  Hovedkvarteer  til 
Schwarzenbek,  hvor  ogsaa  Loisons  Division  leiredes, 
medens  Thiebaults  flyttedes  nærmere  til  Hamburg  —  til 
Bergedorf. 

Betragte  vi  denne  Opstilling  nøiere,  ville  vi  finde,  at 
Marechallen  alt  stod  saagodtsom  med  den  ene  Fod  i  Ham- 
burg,   at   Steckenitz  kun    var    bevogtet  af  Wichery  og  de 

Danske,  de  Sidste  uden  Rygstød,  fordi  de  franske  Reserver 
vare  trukne  nær  hen  til  Hamburg,  samt  at  den  danske 
høire  Fløi,  som  dannede  Forbindelsen  mellem  Krumesse 
og  Mølln,  var  yderst  svag.  Det  var  kun  altfor  tydeligt,  at 
Davout  med  Villie  havde  skilt  de  Danske  ud  fra  sig  og  op- 
stillet sig  saaledes,  at  han  i  Tilfælde  af  deres  Frafald  var 
beskyttet  mod  dem. 

Det  kan  neppe  bebreides  Marechallen,  at  han  var  for-  Davouts  Forhold 
sigtig,  og  han  antog  det  som  en  saa  uundgaaelig  Selvfølge, 
at  de  Danske  maatte  falde  fra,  at  der  hos  ham  blot  blev 
det  Spørgsmaal  tilbage,  hvorledes  de  vilde  skille  sig  fra 
ham.  Det  var  næsten  bleven  Sædvane,  at  Frankrigs  For- 
bundne gjorde  dette  ved  pludselig  at  vende  sine  Vaaben 
mod  deres  tidligere  Kammerater,  og  Bayerns  friske  Exempel 
viste,  at  man  paa  den  Maade  kunde  faae  Absolution  for 
tidligere  Synder.  Vi  sætte  nu,  at  Danmark,  opfattende  Si- 
tuationen efter  Stikordet  »sauve  qui  peut«,  vilde  have  be- 
mægtiget sig  Hamburg,  hvor  let  vilde  dette  ikke  før  den 
15de  have  været  ved  en  hemmelig  Forstaaelse  med  Fjenden? 
Man  tænkte  paa  noget  Saadant  i  den  fjendtlige  Leir,  Stokke- 
korrespondancen  blev  paatrængende,  de  Danske  kaldtes  Brø- 
dre, og  selv  Wallmoden  stod  med  udstrakt  Haand,  ventende 
paa,  at  de  Danske  skulde  slaae  til.  Men  heldigviis  var  en 
saadan  Fremgangsmaade  uforenelig  med  Kongens  Hensigter. 

Det  var  langtfra,  at  Davout  paa  nogen  Maade  lod  sin 
hemmelige  Frygt  komme  tilsyne.  Han  vedblev  som  tidligere 
at  foreskrive  enhver  lille  Bevægelse,  de  Danske  skulde  gjøre, 
og  behandlede  Prindsen  af  Hessen,  med  hvem  han  korre- 
sponderede ofte  og  fra  nu  af  uden  at  benytte  sin  Stabschef 
som  Mellemmand,  med  den  største  tilsyneladende  Aabenhed 
og  Tillid.  Lallemand  blev  beordret  til  at  stille  sig  under 
den  danske  Korpskommando  og  meldte  sig  den  13de  No- 
vember til  Tjeneste  fra  Ltibek  i  et  Brev,  i  hvilket  han  med 
fransk  Høflighed  lykønskede   sig  til   at  skulle  modtage  sine 

Ordrer  af  Prindsen,  tilføjende,  at  han  vilde  takke  Marechallen 
derfor.  Fra  Wichery,  med  hvem  Prindsen  kom  i  daglig  Be- 
røring, attacheredes  en  Kapitain,  Baron  Vierisse,  ved  det 
danske  Hovedkvarteer. 

Den  15de  begyndte  det  at  fryse,  den  17de  sneede  det. 
Vinteren  syntes  altsaa  at  ville  indfinde  sig  tidlig  og  gjore 
den  ringe  Modstand,  som  Steckenitzfloden  kunde  yde,  til 
Intet. 

Marechallen  besøgte  hyppigt  Hamburg  fra  Schwarzenbek 
og  han  lod  Kvæg,  Korn  og  Levnetsmidler  slæbe  derind  fra  Lu- 
bek,  Holsteen,  Lauenburg,  Hannover  og  alle  Steder,  hvor  der 
var  Noget,  som  kunde  naaes.  For  i  en  større  Maalestok  at  samle 
sammen  og  samtidigt  berøve  Omegnen  Alt,  hvad  der  kunde 
benyttes  af  Fjenden,  befalede  han,  at  hver  Mand  i  Hæren  eller 
hvert  Kompagni  skulde  proviantere  sig  for  flere  Maaneder, 
inden  han  eller  det  drog  ind  i  Byen.  Dette  Middel  fik  en 
overordenlig  Virkning.  Afdelingerne  opsnusede  vidtomkring, 
hvor  der  fandtes  Hjorder  af  Kvæg  eller  andre  Nødvendig- 
hedsartikler, som  da  bragtes  ind  i  Byen ;  flere  Befalingsmænd 
samlede  saameget,  at  deres  Kov  fyldte  hele  Huse.  Men 
de  fik  ikke  Glæde  deraf;  thi  senere  bleve  alle  disse  private 
Magaziner  lagte  i  Beslag  af  Marechallen  for  at  uddeles  por- 
tionsviis;  han  havde  blot  befalet  denne  overordenlige  Pro- 
vianteringsmaade  for  at  drive  de  Underordnedes  Ivrighed  i 
at  hærje  Landet  til  den  størst  mulige  Høide. 
Noden  i  det  I  det   danske  Hovedkvarteer  maatte    man  vedblivende 

beskæftige  sig  med  Pengesager.  Beregningen,  som  skulde- 
lægges til  Grund  for  Gageringen  af  Frankrig,  var  ikke  bragt 
i  Orden.  Munch  havde  efter  lang  Tids  Syslen  dermed 
maattet  opgive  Arbeidet  under  det  Foregivende,  at  han  ikke 
var  inde  i  det  Slags  Forretninger.  Derpaa  havde  Stabs- 
chef Carl  Bardenfleth  og  Ordonnateur  Fischer  taget  fat,  de 
havde  den  12te  November  fuldført  Gageberegningerne,  grun- 
dede paa  en  Sammenligning  mellem  den  franske  og  danske 


danske  Korps 

Lønning,  men  nu  skulde  de  gjennemgaaes  af  de  Franske 
og  approberes  af  Marechallen.  For  øieblikket  vare  de  Franske 
knebne  med  at  give  Forskud  —  de  manglede  selv  myntet 
Sølv  —  og  det  danske  Korps  fik  ikke  engang  Udgifterne 
til  Forpleiningen  fra  Holsteen  regelmæssig  refunderede.  Der 
stod  saaledes  for  sidste  Maaned  til  Kest  38,000  frcs.,  hvilke 
Marechallen  nu  befalede1)  Byen  Liibek  at  betale.  Der  blev 
naturligviis  skrevet  til  Præfecten,  men  uden  Nytte,  saa  Ge- 
neral Lallemand  maatte  tage  Inddrivningen  i  sin  Haand. 
Han  arresterede  Municipalitetet,  lod  et  Lager  Viin  borttage 
og  sælge.  Men  trods  disse  Forholdsregler  indkom  der  kun 
10,000  frcs.,  og  Frederik  af  Hessen  saae  sig  ikke  istand  til 
at  betale  de  Leverancer,  der  vare  ydede,  saa  Kreditten 
slap  op. 

Den  22de  November  holdt  Marechallen  et  Mode  i  Mølln 
med  sine  Divisionsgeneraler  og  Prinds  Frederik.  Det  var  Dispositioner, 
sidste  Gang,  Sidstnævnte  saae  Davout.  Marechallen  med- 
deelte  her,  at  han,  naar  Hæren  ikke  længere  kunde  holde 
sig  ved  Steckenitz,  vilde  lade  de  Franske  tage  Stilling  bag 
Bille,  hvornæst  de  Danske  maatte  trække  deres  høire  Fløi 
tilbage  til  Kasdorf  og,  hvis  den  forceredes,  til  Oldeslo.  Lii- 
bek kunde  efter  hans  Mening  nok  holde  sig  i  nogen  Tid, 
hvorfor  han  lovede  at  forsyne  den  med  Proviant  i  3  Maaneder. 

Det  Sidste  var  neppe  ganske  ærligt  talt;  thi  der  kom 
aldrig  nogen  Proviant.  Imidlertid  tog  Prindsen  af  Hessen 
af  det  i  Mødet  Udviklede  Anledning  til  at  sende  Oberst- 
lieutenant  Aubert  til  Rendsborg  efter  svært  Skyts,  og  Mare- 
challen udtalte  sin  Glæde  derover,  men  dette  var  heller  ikke 
rigtigt  ærligt ;  thi  da  det  kom  til  Stykket,  ønskede  han  ikke 


')  Decision  af  Marechal  Davout,  Schwarzenbek  den  17deNovbr.,  Bilag 
til  Skrivelse  fra  Ordonnateur  Thomas  til  Lawaetz,  Hamburg  den 
20de  November.     (A.  A.) 

24 


370  November.  1813. 

Saadant  i  Liibek  af  Frygt  for,  at  Fjenden  skulde  faae  det 
tilsidst  og  anvende  det  mod  Hamburg. 

prinds  Frederik  jjen  23de  November  forlagde  Prindsen  —  ogsaa  i  Henhold 
til  det  i  Mødet  Aftalte  —  sit  Hovedkvarteer  til  Lubek,  og 
samtidigt  foretoges  der  en  Omdislokation  og  ny  Indordning 
af  Tropperne  under  Brigaderne,  idet  de  to  Batailloner  »Ol- 
denburg« fra  Kronsvorde  kom  til  Liibek,  hvor  4de  Bataillon 
af  samme  Regiment  alt  var,  hvorimod  de  to  Batailloner 
»Fyen«  forlagdes  til  Bliesdorf  og  Sirksrade  under  2den  Bri- 
gade, medens  1ste  og  2den  Bataillon  »Slesvig«  gik  derfra 
til  Kronsvorde  og  indlemmedes  i  1ste  Brigade. 

Holsteens  miii-         i  Liibek  blev  Prindsen  af  Hessens  Stilling  mere  selv- 

faire   Tilstand. 

stændig,  og  han  nødtes  til  at  kaste  sine  øine  tilbage  i 
Holsteen  for  at  see,  hvad  der  fandtes  som  Støttepunkter  for 
en  mulig  Retraite.  Der  var  Major  Wegeners  Korps  i  Al- 
tona,  hvortil  nu  Batteriet  Lohse  var  kommet  fraRendsborg; 
der  var  Gliickstadt  Fæstning,  som  var  besat  af  3die  og  4de 
Bataillon  »Dronningen«,  provianteret  for  6  Maaneder  og  be- 
falet af  H.  I.  Czernichow,  som  efter  Bechtolsheims  nylig 
indtrufne  Dødsfald  var  bleven  Generalmajor  og  Komman- 
dant; der  var  Rendsborg  Fæstning  med  Proviant  for  4000  Mand 
i  2  Maaneder,  kun  bevogtet  af  3die  Bataillon  »Oldenburg«, 
3die  Bataillon  »Slesvig«  og  nogle  Depoter  under  den  affæl- 
dige 75aarige  Kommandant,  Generalmajor  I.  B.  Munnich; 
der  var  Vollerwick  Skandse  ved  Tønningen,  ene  beregnet  paa 
Kystforsvar,  og  Frederiksort  Fæstning  ved  Kielerfjord,  besat  med 
nogle  hundrede  Mand  under  Kommandanten,  Generalmajor 
I.  P.  U.  Hirsch,  men  ude  af  Stand  til  at  kunne  forsvare 
sig.  løvrigt  var  der  i  Holsteen  og  Slesvig  kun  isolerede 
smaa  Kompagnier,  Kystbatterier  og  Kysttropper  i  altfor  stor 
Mængde,  et  Landeværn,  som  fornylig  med  megen  Omhu 
var  organiseret  af  Prinds  Frederik  Vilhelms  Fader,  Hertug 
Frederik  Carl  Ludvig  af  Holsteen -Beck,  boende  paa  Wel- 
lingsbiittel   nær  ved  Hamburg,    men  som   led  Mangel  paa 

Officerer  og  egenlig  endnu  kun  existerede  paa  Papiret,  en 
Kavaleri  skole,  Reservestald  og  Samling  af  Heste  til  den  franske 
Remontering  i  Itzehoe,  endelig  Depoter,  spredte  paa  forskjellige 
Steder.  Alt  dette  var  KosakMe,  hvis  Fjenden  kom  ind  i 
Landet;  men,  at  faae  disse  Afdelinger  bort,  vedkom  egenlig 
ikke  Prindsen;  de  stode  under  Landgreve  Carl  paa  Gottorp 
med  Undtagelse  af  Fæstningerne,  som  befaledes  umiddelbart 
af  Kongen;  men  selv  Landgreven  vilde  betænke  sig  paa  at 
tage  Initiativet  til  de  omtalte  Institutioners  Flytning,  thi 
alt  Saadant  tænkte  Kongen  selv  paa.  Prindsen  af  Hessens 
Myndighed  var  saa  begrændset,  at  ikke  engang  Major  We- 
geners lille  Korps  ved  Altona  var  ham  underlagt. 

Da   Kongen    erholdt    Meddelelse    om    Tilbagetoget    fraKon?ens  0rdlf i 

&  &         O  Anledning  af  For- 

Ratzeburg,  skrev  han,  idet  han  som  altid  ligeoverfor  sine  holdene. 
Undergivne  søgte  at  betragte  Alt  fra  den  lyseste  Side,  Føl- 
gende til  Prinds  Frederik1):  »Det  glæder  mig  at  vide  Dem 
med  Auxiliaiikorpset  bag  Steckenitzen  og  ikke  mere  at 
have  de  svære  Defileer  ved  Ratzeburg  i  Ryggen.  Jeg 
vilde  ønske,  at  en  god  og  stærk  Reserve  stod  mellem  Bor- 
stel og  Oldeslo2),  da  kunde  man  sige,  Holsteen  var  saaledes 
dækket,  at  man  kunde  invitere  Fjenden  til  at  komme.  Jeg 
formoder,  at  De  sætter  Dem  i  Korrespondance  med  Major 
Wegener.  —  Jeg  agter  at  lade  ham  gjennem  Feltmarechallen 
instruere  om  at  kaste  sig  efter  Omstændighederne  enten 
over  Itzehoe  til  Ditmarsken  eller,  hvis  Elben  mod  For- 
modning fryser,  da  at  trække  sig  over  Bramsted  til 
Rendsborg  og  bag  Kanalen.  Skulde  et  Tilbagetog  for  Dem 
blive  en  Nødvendighed,  da  lad  Intet  blive  tilbage  af  K^æg, 
Heste  m.  M.,  for  at  Fjenden  ei  skal  tage  det;  thi  i  saa  Fald 
er  min  Armee  ligesaa  nær  dertil  som  vore  Fjender.« 


*)  Brev  fra  Kongen  til  Prinds  Frederik  af  Hessen  af  20.  Novbr.  1813. 
-)  Det  var,  som  alt  sagt,    af  Mangel  paa  Sølvpenge,    at   Kongen  ikke 
havde  opstillet  Reserven  der,  men  derimod  bag  Kongeaa. 

I  den  nærmest  paafølgende  Tid  traf  Kongen  flere  vig- 
tige Bestemmelser,  saaledes:  at  Reserven  i  Kolding  skulde 
nærme  sig  Eiderkanalen ,  naar  enten  Elben  lagde  til,  eller 
Auxiliairkorpset  maatte  trække  sig  tilbage,  —  at  man  skulde 
søge  at  beholde  Lallemand  og  hans  Korps  hos  de  Danske, 
hvis  Davout  nødtes  til  at  indeslutte  sig  i  Hamburg,  »da 
Auxiliairkorpset  derved  vilde  blive  forstærket,  men  især  faae 
en  duelig  og  erfaren  Mand,«  —  at  Prindsen  af  Hessen  i 
dette  Tilfælde  skulde  søge  at  faae  nogle  Maaneders  Forskud 
af  Davout,  —  at  Fæstningen  Rendsborg,  som  var  det  vig- 
tigste Punkt,  skulde  forsynes  med  yderligere  Proviant,  saa 
den  ialt  fik  Næringsmidler  for  4000  Mand  i  4  Maaneder,  — 
at  de  elendige  Huse  i  Altstadt  i  Rendsborg  ved  Fjendens 
Nærmelse  skulde  rives  ned,  og  deraf  bygges  Kasematter 
under  Voldene.  Dertil  skjænkede  han  Auxiliairkorpset  det 
Beløb,  han  havde  staaende  i  den  beslaglagte  Hamburg- 
Bank,  men  som  Davout  erklærede  sig  villig  til  at  udlevere. 
Det  var  100,000  %  Banko,  og  denne  Gave  modtoges  med 
Glæde,  men  —  inden  Kongens  Villie  var  bekjendtgjort 
Bankkontoiret,  som  havde  modtaget  Pengene  i  Barrer,  havde 
dette  anvendt  Summen  til  at  indløse  forfaldne  Vexler  med, 
saa  den  var  forbrugt.  Endelig  oprettede  Kongen  en  militair 
Reguleringskommission,  der  skulde  træde  i  Virksomhed,  naar 
Krigen  flyttede  sig  ind  i  Holsteen,  og  bestod  af:  Kanstleren 
ved  Overretten  paa  Gottorp,  F.  C.  Kriick,  Kantsleren  i 
Gliickstadt,  Baron  C.  L.  Brockdorff,  Grev  A.  C.  P.  Rantzau 
til  Breitenburg  paa  Toldvæsenets  Vegne  og  Amtmanden  i 
Flensborg  Amt,  F.  H.  C.  Johansen. 

Under  Opholdet  om  Liibek  fik  Auxiliairkorpset  et  For- 
skud fra  de  Franske,  men  i  Barrer,  som  maatte  passere  en 
Bank,  inden  de  kunde  bruges  og  derfor  ingen  Nytte  var  til. 
Der  var  ingen  Fornødenheder  at  opdrive  ikke  engang  til  de 
Syge  i  Lazaretherne,  eftersom  Leverandeurerne  i  Altona  er- 
klærede, at  de  ikke  vilde  forsyne  disse  længere,  hvis  de  ikke 

fik  Penge.  Prindsen  lod  derfor  de  Syge,  hvis  Antal  i  den 
sidste  sludfulde  Efteraarstid  var  steget  til  1400,  evakuere 
til  Kiel  og  Slesvig,  og  iovrigt  skrev  han  til  Kongen1): 
»Øieblikket  er  kommet,  da  Naturaludskrivning  er  det  eneste 
Hjælpemiddel.  Her  er  Alt  fortæret,  bragt  til  Hamburg 
eller  opædt,  saa  der  i  Liibek  ikke  er  Provision  for  3  Dage 
og  i  Omegnen  ikke  Fourage  for  8  Dage.  —  Om  den  al- 
mindelige og  private  Elendighed  haves  intet  Begreb«.  Trods 
dette  var  Stemningen  i  Korpset  tilfredsstillende.  Som  et  Ex- 
empel  paa  Tonen  kan  anføres,  at,  da  Officererne  ved  det 
holsteenske  Skarpskytteregiment  fik  et  Afdrag  paa  deres  til- 
godehavende Gage,  lagde  de  det  Modtagne  sammen  for  at 
give  det  til  Mandskabet,  som  Intet  fik. 

Efterat  Carl  Johan  eengang  havde  ladet  sig  lede  bort 
fra  sine  Planer  mod  Holsteen  for  at  deeltage  i  de  Bevæ- 
gelser, som  besluttedes  i  Trachenberg,  var  han  lidet  tilboie- 
lig  til  ogsaa  at  lade  sig  fore  til  Rhinen  uden  forst  at  have 
fuldført  den  Gjerning,  som  havde  været  det  eneste  Maal 
for  hans  Deeltagelse  i  Fastlandskrigen.  Foruden  at  Bom- 
belles's  Sendelse  til  Kjøbenhavn  lod  ham  befrygte,  at  Dan- 
mark kunde  komme  til  Fred  og  Forstaaelse  med  de  For- 
bundne, dersom  han  nu  ikke  hurtigt  fik  Leilighed  til  at 
tale  et  kraftigt  Ord  med,  havde  han  ogsaa  andre  Grunde 
til  ikke  at  være  tilfreds  med  den  Retning,  Krigen  begyndte 
at  tage,  idet  de  Koaliserede  tænkte  paa  at  gaae  Rhinens 
Fæstninger  forbi,  trænge  ind  i  Hjertet  af  Frankrig,  afsætte 
Nopoleon  og  indskrænke  Landet  til  de  Grændser,  det  tid- 
lige havde  havt. 

Forst  fandt  han  det  fra  et  krigersk  Standpunkt  ufor- 
sigtigt og  voveligt  at  falde  ind  i  Frankrig,  medens 
der  i  Tydskland  endnu  var  fire  Militairlinier,  Weich- 
selen,  Oderen,  Elben  og  Rhinen,  med  alle  deres  Fæstninger 


Carl  Johan  i 
Hannover. 


x)  Fra  Auxiliairkorpset  til  Kongen,    Liibek  d.  18  Novbr. 

i  de  Franskes  Hænder,  saa  de  Forbundne  i  Tilfælde  af  Uheld 
i  Frankrig  ikke  vilde  have  tilstrækkelig  Rygstød  i  Tydsk- 
land.  Dernæst  stred  hans  personlige  Følelse  som  Fransk- 
mand, der  ikke  var  uforenelig  med  hans  Fjendskab  mod 
Napoleon,  mod  at  deeltage  i  et  Indfald  i  hans  gamle 
Fædreland,  der  havde  til  Maal  at  indskrænke  dets  Grændser, 
og  endelig  fik  denne  Følelse  forøget  Styrke  ved  den  Udsigt, 
som  han  troede  at  have  til  muligviis  at  blive  Napoleons 
Eftermand  i  Frankrig.  Han  havde  nemlig  levet  i  den  Fore- 
stilling, at  Frankrigs  øine  hvilede  paa  ham,  og  at  et  Parti 
ønskede  ham  til  Hersker,  og  denne  Indbildning  var  næret  af 
Czaren,  som  ofte  og  sidst  i  Leipzig  havde  udtalt  det  ogsaa 
som  sit  ønske,  at  Carl  Johan  blev  kaldet  til  Frankrigs 
Throne1). 

Den  Fremgangsmaade ,  som  den  svenske  Kronprinds 
ansaae  for  meest  passende  i  -Øieblikket,  var  i  en  Proklama- 
tion at  tilbyde  Frankrig  Fred  og  at  give  Folket  (ikke 
Keiseren)  en  Frist  af  en  20  —  30  Dage  til  at  tilveiebringe 
en  Forsoning  med  Koalitionen,  saafremt  det  vilde  undgaae 
en  fjendtlig  Indrykning2).  De  Forbundne  kunde  da,  medens 
de  oppebiede  Virkningerne  af  denne  Proklamation,  organi- 
sere Tydskland,  og  han  selv  kunde  —  som  han  troede,  ved 
et  Par  Dagsmarcher  ind  i  Holsteen  —  bringe  Sagen  mellem 
Danmark  og  Sverrig  i  Orden  og  være  til  Raadighed  for  den 
Rolle,  som  Begivenhederne  i  Frankrig  muligviis  kunde  til- 
dele ham. 

Det  Første,  Carl  Johan  foretog  sig  i  Hannover,  var  ved 
Hjælp  af  en  privat  Mellemmand  at  tilbyde  Davout  fri  Af- 
marche  til  Frankrig  med  hele  sit  Korps  —  en  Egenmægtighed, 
som,  da  den  blev  bekjendt,  paadrog  ham  Koalitionens  Util- 
fredshed, men  som  ingen  andre  Følger  fik,    da  Davout  ikke 


!)  See  Schinkels  minnen  VII,  278—80. 
2)  See  Schinkels  minnen  VII,  427. 

værdigede  Opfordringen  nogen  Opmærksomhed.  Dernæst 
var  det  hans  Opgave  at  bevæge  Czaren,  den  Eneste,  hos  hvem 
han  kunde  vente  nogen  Samstemning  i  ønsket  om  at  mod- 
arbeide  -Osterrigs  Optræden,  til  at  bifalde,  at  han  vendte  sig 
mod  Danmark  og  tog  nogle  russiske  Tropper  med  sig. 

Den  12te  November  kom  G.  Løwenhjelm,  som  havde 
været  sendt  til  Czaren  med  et  af  de  tidligere  nævnte  Breve, 
tilbage  til  det  svenske  Hovedkvarteer  og  medbragte  deels  et 
Udkast  til  en  Felttogsplan,  hvorover  Czaren  ønskede  Kron- 
prindsens  Betænkning,  deels  den  Overbeviisning,  som  han 
ved  Samtale  med  Czaren  havde  erhvervet  sig,  at  denne  ikke 
var  utilgængelig  med  Hensyn  til  en  direkte  Operation  mod 
Danmark. 

Carl  Johan  udfærdigede  nu  den  14de  November  to  nye 
Breve1)  til  Czaren.  Det  ene,  ledsaget  af  de  Bemærkninger, 
som  Kronprindsen  i  Hast  havde  gjort  ved  Udkastet  til  Felt- 
togsplanen,  gaves  Løwenhjelm  til  Besørgelse,  det  andet,  som 
angik  »de  to  Hovedpunkter,  om  hvilke  CarlJohan  vilde  til- 
lade sig  at  fremstille  sine  Tanker,  særligt  for  Czaren,  nem- 
lig Anfaldet  paa  Hamburg  og  Holsteen  og  de  forbundne 
Troppers  umiddelbare  Indrykken  i  Frankrig«,  bragtes  til  det 
keiserlige  Hovedkvarteer  i  Frankfurt  am  Main  af  Baron 
Wetterstedt. 

Med  Hensyn  til  sin  Hensigt,  at  bemægtige  sig  Ham- 
burg og  give  de  Danske  en  afgj ørende  Tugtelse,  til  hvilken 
Gjerning  han  vilde  anvende  50,000  Mand,  medens  Resten 
strax  skulde  gaae  ad  Rhinen  og  Holland  til,  beraabte  han 
sig  paa  den  forandrede  Situation  og  paa  Blokadekorpsernes 
utilstrækkelige  Størrelse.  Naar  Davout  og  Danmark,  sagde 
han,  saae  sig  ved  Afgrundens  Rand,  vilde  de  naturligviis  an- 
vende alle  deres  Anstrengelser  paa  at  tilføie  den  almindelige 
Sag  og  navnlig  Sverrig  alt  det  Onde,  de  formaaede,  og  hvis 


*)  Schinkels  minnen  VII,  Bilag  76  og  77. 


376  November.  1813. 

han  gik  til  Holland  med  sin  Hovedstyrke,  vilde  Davout 
med  de  Danske,  som  havde  faaet  en  17  å  18,000  Mand 
Forstærkning,  kunne  angribe  Wallmodens  Hær,  slaae  den, 
sætte  sig  i  Forbindelse  med  Fæstningerne  og  danne  en 
Masse  af  fjendtlige  Tropper  i  Byggen  paa  den  allierede  Hær. 
Idet  han  ønskede  at  slaae  Davout,  inden  han  vendte  sig 
til  Holland,  var  det  derfor  ikke  Sverrigs  Interesse,  han  tog 
i  Betragtning;  det  var  Koalitionens  store  Maal,  han  havde 
i  Sigte.  Han  haabede,  at  Operationerne  mod  Hamburg  og 
Holsteen  ikke  skulde  optage  mere  end  tre  Uger  eller  høist 
en  Maaned.  Saasnart  Hamburg  var  falden  i  hans  Hænder, 
og  han  havde  kastet  de  Danske  bag  Gliickstadts  og  Rends - 
borgs  Mure,  vilde  han  ikke  opholde  sig  med  at  beleire  disse 
Fæstninger,  men  indskrænke  sig  til  at  iagttage  dem  med 
et  tilstrækkeligt  Korps,  hvilket  som  Herre  over  Slettelandet 
til  Holsteen  og  beskyttet  af  Hamburgs  og  Liibeks  Fæstnin- 
ger skulde  sikkre  Forbindelsen  med  England  paa  Elben  og 
imponere  Indvaanerne  paa  hele  Halvøen. 

Saaledes  skrev  Carl  Johan,  men  han  meente  noget 
Andet.  Blev  Marechallen  i  Hamburg,  vilde  han  aldeles 
intet  Hensyn  tage  til  denne  By,  blot  skille  de  Danske  fra 
ham,  forfølge  disse  ind  i  Holsteen  og,  hvis  det  blev  nød- 
vendigt, beleire  Fæstningerne  o.  s.  v. 

Czaren  bifaldt  i  sit  Svar  af  24de  November  heelt  og 
holdent  den  Maade,  hvorpaa  Kronprindsen  i  sit  Brev  havde 
betragtet  Forholdene  i  Norden,  og  tilfoiede,  at  dersom  det 
Skridt,  Hoffet  i  Wien  havde  besluttet  i  Kjøbenhavn,  blev 
uden  Fremgang,  Intet  da  under  de  nuværende  Omstændig- 
heder kunde  være  enten  nyttigere  eller  mere  overensstem- 
mende med  de  forbundne  Magters  Interesse  end  at  see 
Carl  Johan  kraftig  fuldføre  den  Krig,  som  da  vilde  være  det 
eneste  Middel  til  at  tvinge  Danmark  til  de  Aftrædelser,  som 
vare  stipulerede  til   Sverrigs  Fordeel,    og  at  Carl  Johan  i 

dette  Tilfælde  vedblivende  maatte  raade  over  det  Antal 
Tropper,  han  selv  havde  bestemt  til  50,000  Mand. 

At  Czaren  ikke  vilde  lægge  nogen  Hindring  i  Veien 
for  Carl  Johans  ønske,  vidste  Wetterstedt  allerede  d.  20de 
efter  en  Samtale  med  hiin,  og  da  sidstnævnte  Svar  kom  til 
Hannover,  havde  den  svenske  Kronprinds  derfor  allerede 
begyndt  sine  Bevægelser  mod  Nord,  dog  ikke  for  at  oppebie, 
men  for  at  forekomme  Udfaldet  af  den  østerrigske  Mægling 
i  Kjobenhavn.  De  russiske  Korpser  Stroganow  og  Woronzow 
sendtes  frem  henholdsviis  mod  Harburg  og  Winsen,  Svenskerne 
førtes  til  Ratzeburg  for  at  overskride  Elben  og  stille  sig  ved 
Siden  af  Wallmoden,  der  atter  var  kommen  til  Mecklen- 
burg.  Liitzowerne  vare  nylig  befordrede  til  Rethem  ved 
Weser  for  at  afgaae  til  Rhinen  og  indlemmes  i  Biilows 
Korps,  som  de  havde  ønsket;  nu  maatte  de  gjøre  omkring 
og  paany  begive  sig  ind  i  Mecklenburg,  tagne  paa  Slæb  af 
Svenskerne. 

Stroganow  rekognoscerede  den  27de  November  Stade  og  Fremrykning 

mod  Holsteen 

vilde  den  følgende  Dag  begynde  et  alvorligere  Angreb,  men  begynder. 
om  Natten  rømmede  de  Franske  ikke  blot  denne  Fæstning, 
men  hele  venstre  Elbbred,  Harburg  naturligviis  undtagen. 
Carl  Johan  lod  nu  Woronzows  Korps  gaae  over  paa  hoire 
Bred,  hvor  Liitzowerne  underlagdes  det,  men  befalede  det 
dog  at  efterlade  nogle  Mellemposter  paa  venstre  Bred  langs 
Elben  for  at  holde  Forbindelse  med  Stroganow,  som  nu  gav 
sig  til  at  omringe  Harburg.  Paa  høire  Bred  stod  Vege- 
sack  ligeoverfor  de  Danske,  Wallmoden  koncentreredes  foran 
Molln,  Svenskerne  foran  Biichen,  og  Woronzow  med  Liit- 
zowerne foran  Lauenburg. 

Hamburg  havde  saaledes  Fjenden  udenfor  Harburgs 
Volde, ,  og  paa  den  Side  var  Fæstningen  allerede  blokeret. 
Marechallen  lod  derfor  Forstærkning  komme  til  Byen;  saa- 
ledes bleve  de  franske  Tropper,  som  vare  om  Liibek,  trukne 
derhen  med  Undtagelse  af  Lallemand  og  de  polske  Landse- 

nerer.  Istedenfor  sendtes  det  danske  Batteri,  som  var 
hos  Wichery,  op  til  Kronsvorde,  saa  der  af  danske  Tropper 
nu  kun  var  de  jydske  Dragoner  hos  de  Franske.  Men  ikke 
tilfreds  hermed,  befalede  Marechallen  fra  Hamburg,  hvor  han 
personlig  var  ilet  hen1),  at  Alt,  hvad  der  var  paa  hoire 
Side  af  Steckenitz,  skulde  trække  sig  tilbage,  at  Brohovedet 
ved  Kronsvorde  skulde  ødelægges,  og  Broen  afkastes.  Da- 
vout  længtes  nu  efter  at  bringe  sine  Franskmænd  i  Ly  af 
Hamburgs  Volde;  thi  af  de  60,000,  som  Carl  Johan  havde 
paa  Linie  i  Mecklenburg,  stode  50,000  ligeoverfor  de  Franskes 
Stilling  langs  Delvenau,  som  kun  var  bevogtet  af  Wicherys 
Brigader  og  de  jydske  Dragoner,  og  Floden,  som  skulde 
være  disses  Værn,  begyndte  at  fryse  til. 
Ritmester  v.  Qva-        Der  var  ved  de  danske  Forposter  for  ikke  længe  siden 

len  i  Wallmodens  c  ° 

Hovedkvarteer.  blevet  afleveret  et  Brev  fra  General  Wallmoden,  hvori 
denne2)  »paa  Grund  af,  at  han  vidste,  der  fra  de  forenede 
Magter  gjennem  -Osterrig  gjordes  nye  Forslag  i  Kjobenhavn, 
og  da  han  ikke  ønskede  noget  mere  end  at  see  Danmark, 
den  eneste  Allierede,  Frankrig  nu  havde,  rangere  sig  paa 
de  Forbundnes  Side,  som  Chef  for  Avantgarden  ved  Nedre- 
elben henvendte  sig  direkte  til  Prindsen  af  Hessen  for  at 
faae  at  vide,  hvad  dennes  Hensigt  nu  var«.  Om  dette  Brev 
gjorde  Prindsen  loyalt  Meddelelse  til  Marechallen.  Det  blev 
besluttet,  at  en  Officeer  skulde  bringe  et  ligegyldigt  Svar 
for  derved  at  indhente  Efterretninger,  og  Ritmester  v.  Qvalen 
af  Garden  til  Hest,  som  befandt  sig  i  Holsteen  i  et  særligt 
Hverv  navnlig  for  at  undersøge  og  paaskynde  den  franske 
Remontering,  bestemtes  dertil. 


')    Brev   fra  Davout  til  Frederik  af  Hessen,   Hamburg   d.    28.   Novbr. 

(A.  A.) 
-j  Brev    fra    General    Wallmoden   til   Prindsen    af    Hessen,    d.    21de 

Novbr.  1813  (Originalen  i  G.  A.  som  Bilag   til  Brev  fra  Auxiliair- 

korpset  til  Kongen  af  24de  Novbr.) 


I 

Ritmesteren  førtes  den  27de  November  med  tilbundne  øine 
gjennem  de  fjendtlige  Forposter,  hvorefter  han  med  frit  Syn 
kjortes  til  Wallm odens  Hovedkvarteer  i  Wiedendorf,  hvor 
han  den  28de  November,  Formiddag  Kl.  9,  fik  Foretræde  hos 
den  fjendtlige  General  for  at  aflevere  Svaret,  der  kun  inde- 
holdt, at  Prindsen  ikke  indlod  sig  paa  Politik,  men  var  villig 
til  at  modtage  Forslag  til  Besorgelse,  hvis  Wallmoden  havde 
saadanne  at  gjore  Kongen.  Generalen,  som  netop  var  kommen 
hjem  fra  en  Reise  til  Boitzenburg,  læste  Svaret  igjennem, 
trak  paa  Skuldrene  og  sagde,  idet  han  lagde  Brevet  tilside: 
»Det  gjor  mig  ondt;  jeg  antog,  -Øieblikket  var  kommet  til 
at  forlade  det  franske  Parti,  og  troede  derfor  at  burde  gjore 
Prindsen  bekjendt  med  Sagernes  Tilstand«.  Der  udspandt 
sig  nu  en  Samtale  angaaende  Begivenhederne,  og  Wallmoden 
meddeelte  Alt,  hvad  han  vidste,  saaledes  f.  Ex.,  at  Marechal 
St.  Cyr  i  Dresden  havde  kapituleret,  at  tre  Divisioner  under 
Carl  Johan  for  øieblikket  fortes  over  Elben  ved  Boitzenburg 
o.  s.  v.  Da  Ritmesteren  under  Samtalen  spurgte,  om  Wall- 
moden havde  Forslag  at  gjore,  modtog  han  et  rundt  »Nei« ; 
da  han  forhørte  sig,  om  Excellencen  med  Bestemthed  kunde 
sige,  at  en  osterrigsk  Underhandler  var  gaaet  til  Kjoben- 
havn,  svaredes  der:  »Jeg  veed  ikke,  om  han  er  reist,  men 
jeg  har  hørt,  at  Grev  Bombelles  fra  Berlin  skulde  reise  over 
Rostock  dertil.«  Paa  Veien  hjem  indhentedes  Ritmesteren 
af  en  Ordonnansofficeer  i  fuldt  Fiirspring,  der  overleverede 
ham  følgende  haandskrevne  Billet  fra  Wallmoden :  »Jeg  er- 
farer just  nu,  at  Grev  Bombelles  i  Tirsdags  (den  23de  Marts) 
er  reist  fra  Rostock  til  Kjobenhavn« 1). 

Efter  Hjemkomsten  sendtes  v.  Qvalen  til  Davout  for  at 
give  Beretning  om  Udfaldet  af  sin  Sendelse,  og  Efterretningerne 


*)   Ritmester  v,  Qvalens  Rapport  og  Wallmodens  originale  Billet  ind- 
sendte som  Bilag  til  Auxiliairkorpsets  Rapport  af  29de  Novbr. 

—  den  om  Bombelles's  Reise  rimeligviis  ikke  mindre  end 
de  andre  —  bevægede  Marechallen  til  strax  at  befale  Til- 
bagetoget bag  Bille,  hvorom  han  tilskrev  Prindsen  af  Hessen 
saaledes *) : 
Davouts  ordrer  »Jeg  har  talt  med  den  Officeer,  som  Deres  Hoihed  har 
sendt  til  General  Wallin  oden.  Alle  Efterretninger  ere  over- 
eensstemmende.  I  Løbet  af  2 — 3  Dage  er  der  stadig  pas- 
seret Tropper  ved  Boitzenburg ,  kommende  fra  venstre  Elb- 
bred. —  Ved  Biichen,  Horst  og  mellem  Biichen  og  Molln 
har  man  seet  fjendtlige  Generaler  rekognoscere  ved  Bredden 
af  Steckenitz2),  som  ulykkeligviis  ikke  længere  byder  nogen 
Forhindring.  Den  er  belagt  med  Is,  og  paa  nogle  Steder 
kan  den  bære  Kytteri;  man  har  gjort  Forsøget.  Der  er 
da  intet  -Gieblik  at  spilde  for  at  tage  en  mindre  udsat 
Stilling. 

Jeg  vil  imorgen  være  bag  Bille  med  Loison  og  Wichery, 
holdende  Broerne  ved  Grande,  Bergedorf  og  Reinbek  besatte. 
Wichery  vil  have  Detachements  i  Schønberg  for  at  holde 
Forbindelse  med  Deres  Korps.  Generalen  evakuerer  imorgen 
ved  Daggry  alle  sine  Poster  ved  Steckenitz.  Deres  Hoihed 
maa  trække  Deres  tilbage  fra  Krummesse  og  Kronsvorde, 
etablere  Korpsets  Gros  bag  Traven  mellem  Liibek  og  Oldeslo 
og  besætte  stærkt  Liibek,  Oldeslo  samt  Feltforskandsningerne 
foran  sidstnævnte  By. 

Denne  Bevægelse  vil  blotte  en  Deel  af  Holsteen;  men 
man  maa  underordne  sig  Nødvendigheden  og  rette  sin  Op- 
førsel efter  militaire  Regler,  baserede  paa  Klogskab  og 
Fasthed. 

Dersom  Fjenden  manoeuvrerer  for  at  sætte  sig  mellem 
Deres  og  mit  Korps,  da  maa  De  uden  Nølen  tage  den  Be- 


*)    Brev  fra  Davont  til  Prindsen   af  Hessen,  Schwarzenbek   den    30te 

November  Aften  Kl.  11.     (A.  A.) 
2)    Marechallen  kaldte  Delvenau  saaledes. 

slutning,  at  evakuere  Liibek  og  Travemunde  og  etablere  Dem 
i  een  Kolonne  paa  Veien  fra  Oldeslo  til  Kiel  og  Eendsborg, 
holdende  Oldeslo  besat  med  en  Avantgarde. 

Dersom  vore  Forbindelser  blive  vanskelige,  vil  jeg  be- 
tjene mig  af  et  Chiffre,  som  Lallemand  har  og  vil  meddele 
Deres  Høihed.« 

Allerede  den  1ste  December  ved  Daggry  forlod  Wichery  stm^  h&g 
Delvenau  og  trak  sig  bag  Bille,  hvor  han  selv  tog  Ophold 
i  Grande  med  Hovedstyrken,  som  havde  været  i  Mølln,  medens 
Besætningerne  fra  Buchen  og  Lauenburg  leirede  sig.  ved  Kein- 
bek  og  Bergedorf,  og  en  detaeheret  Styrke,  bestaaende  af 
een  Bataillon  og  to  Eskadroner  jydske  Dragoner,  opstilledes  i 
Schønberg  for  at  holde  Forbindelse  med  de  Danske. 

Den  danske  hoire  FLøi,  det  er:  den  2den  Brigade,  somDet  danskeKorP* 

ses  Stillinger  den 

for -Oieblikket  kun  bestod  af  1ste  og  2den  Bataillon  »Fyen«,  iste  Decbr. 
fire  isolerede  Jægerkompagnier  —  af  slesvigske  Jæger- 
korps, »Dronningen«,  »Oldenburg«  og  »Holsteen«  — ,  de 
fyenske  Dragoner  og  Batteriet  Gønner,  var  nødt  til  samtidig 
at  trække  sig  noget  tilbage  for  at  følge  Wicherys  Bevægelser. 
Hovedstyrken  under  Brigadekommandeuren,  General  Lasson, 
anbragtes  i  Kasdorf  og  Kl.  Klinkrade,  et  venstre  Sidekorps, 
bestaaende  af  et  Kompagni  og  30  Dragoner,  posteredes  i 
Bliesclorf,  et  høire  af  samme  Styrke  i  Sandesneben,  og  to 
fremskudte  Kompagnier  i  Duchelsdorf  og  Duvensee.  Fra 
Bliesdorf  patrouilleredes  der  til  1ste  Brigades  Stilling  ved 
Krummesse;  fra  høire  Fløi  holdt  man  Forbindelse  med  den 
franske  Styrke  i  Schønberg. 

Dette  var  ikke  nogen  Forsvarsstilling ,  kun  en  midler- 
tidig Postering  for  at  spærre  Mellemrummet  mellem  de  Danske 
bag  Steckenitz  og  de  Franske  bag  Bille.  Derfor  sendte 
General  Lasson  ikke  blot  Bagagen  tilbage  til  Oldeslo,  men 
ogsaa  Batteriet  til  Boden,  hvor  det  skulde  oppebie  Brigadens 
Ankomst ;  thi  Veiene  vare  —  paa  Grund  af,  at  det  atter  var 
blevet  Tøveir,   —  saa  slette,  at  de  ikke  kunde  passeres  af 

Artilleri  uden  i  langsom  Fodgang.  Da  Befolkningen  ikke 
frivillig  understøttede  Generalen  med  Efterretninger,  og  Penge 
til  at  betale  Tjenester  med  manglede,  nødtes  han  til  at  be- 
holde smaa  Ryttertroups  ved  Steckenitz,  hvilke  i  forsigtig 
Afstand  iagttog  Overgangsstederne. 

I  Løbet  af  Dagen  havde  Prindsen  af  Hessen  modtaget 
Davouts  Ordre  af  30te,  Aften.  1ste  Brigade  blev  dernæst 
trukken  tilbage  over  Traven,  Broen  ved  Moisling  afbrudt  og 
Afdelingerne  henlagte  til  følgende  Steder  langs  Traven: 
Padeliigge,  Hansfelde,  Hamberge,  Wesenberg,  Lockfeld, 
Ratzbeck  og  Stubbendorf. 
2dea  Brigades  General    Lassons    Brigade    blev    derved   heelt   isoleret. 

TubBa^et°^ tn  Forbindelsen  til  Venstre  ophørte  om  Aftenen ,  og  den  til 
Høire  sporedes  kun  svagt.  Lidt  efter  kom  de  ved  Stecke- 
nitz efterladte  Ryttere  galoperende  tilbage  med  den  Melding, 
at  General  Wallmoden  var  kommen  til  Berkentin  ved  Ste- 
kenitz  med  Spidsen  af  sin  Kolonne,  og  at  der  derfra  var 
sendt  Tropper  (det  var  i  Virkeligheden  Dørnbergs  Division) 
frem  mod  Kasdorf.  Lasson  besluttede  sig  nu  til  at  tage  en 
Stilling,  som  tiltalte  ham  mere,  en  Fjerdingvei  længere  til- 
bage, nemlig  denne :  Hovedstyrken  ved  Siebenbåumen,  venstre 
Sidekorps  i  Grinau,  høire  ved  Steinhorst  og  Schiphorst,  de 
to  fremskudte  Poster,  som  nu  bleve  Arrieregarder,  i  Kasdorf 
og  Kl.  Klinkrade. 

Denne  Bevægelse  udførtes  den  2den  December  om  Mor- 
genen; men  Dørnberg,  som  iagttog  de  Danskes  Tilbagegang, 
fulgte  efter  for  at  forfølge;  en  lille  Fægtning  udspandt  sig 
ved  Klinkrade,  hvor  den  ene  Arrieregarde  havde  gjort  Holdt, 
ogsaa  andre  Steder  saae  man  Fjenden  nærme  sig,  og  Lasson 
foretrak  derfor  at  fortsætte  Tilbagegangen  til  Boden. 

I  Siebenbåumen  fandtes  endnu  Batteriet,  som  den  fore- 
gaaende  Dag  var  sendt  tilbage.  Det  havde  brugt  16  Timer 
for  at  tilbagelægge  en  Fjerdingvei,  eftersom  en  af  Affutagerne 

var  gaaet  istykker.  Det  lykkedes  nu  at  faae  det  i  Orden, 
og  Generalen  befalede  det  da  at  kjøre  ligetil  Oldeslo. 

Nogle  Kompagnier  efterlodes  ved  Siebenbåumen  for  at 
optage  Arrieregarderne  og  forblive  her  tilligemed  disse, 
indtil  Brigadens  andre  Tropper  vare  komne  til  Boden,  og 
Batteriet  havde  passeret  gjennem  denne  By.  Dette  skeete, 
som  det  var  befalet.  Fjendens  Forfølgning  ophørte,  da 
Arrieregarderne  havde  naaet  Siebenbåumen  og  gjort  Holdt; 
og  da  Melding  var  kommen,  at  Brigaden  nu  havde  naaet 
Boden,  fortsatte  de  efterladte  Tropper,  hvis  Ledelse  var  over- 
dragen Divisionsadjudant  Flittner,  uforfulgte  deres  videre 
Tilbagetog1). 

Om  Aftenen  stod  Brigaden  saaledes:  Hovedstyrken  Kl. 
Boden,  venstre  Sidekorps  Westerau,  hoire  Eichede  og  Moll- 
hagen;  den  ene  Arrieregarde  beholdtes  som  fremskudt  Post 
foran  Gr.  Boden,  medens  den  anden  sendtes  tilbage  for  at 
besætte  Kethwisch,  et  Pas  foran  Oldeslo,  som  Repli  for 
Brigaden.  I  Løbet  af  Natten  maatte  Brigaden  som  sædvanlig 
under  saadanne  Forhold  kæmpe  mod  Rygter,  men  efterat 
have  budt  dem  Trods  og  saaledes  f.  Ex.  sendt  et  Kommando 
til  Landsbyen  Schulenburg^  der  sagdes  fyldt  med  Kosakker, 
kom  den  til  Ro,  og  hele  den  følgende  Dag  viste  der  sig  — 
med  Undtagelse  af  et  enkelt  Sammenstod  ved  en  Feltvagt 
ved  Trenthorst  —  ikke  noget  Fjendtligt;  men  Forbindelsen 
med  de  Franske  var  gaaet  heelt  tabt. 

Davout  havde  den  2den  om  Morgenen  skrevet  til  Prindsen 
af  Hessen,  at  han  ikke  agtede  at  forlade  Bille,  medmindre 
han  skulde  blive  tvungen  dertil  af  overlegne  Kræfter,  eller 
Fjenden  skulde  manoeuvrere  i  hans  venstre  Flanke.  Op  ad 
Dagen  erholdt  han  gjennem  Wichery  følgende  alarmerende 
Melding  fra  den   detacherede    Styrke    ved  Schønberg,    som 


x)  See  herom:  Det  danske  Auxiliairkorpses  2den  Brigades  Stilling  ved 
Steckenitz  og  Tilbagetog  til  Oldeslo  i  November  og  December  1813 
Med  en  Plan.    1  »Magazin   for  militair  Videnskabelighed«,  IV  Bind. 

havde  hørt  2den  Brigades  Fægtning:  »Fjenden  er  Herre 
overVeien  tilLiibek;  jeg  har  ikke  længere  nogen  Forbindelse 
med  det  danske  Korps.  Fjenden  har  bemægtiget  sig  Lands- 
byerne Sandesneben,  Wendorf  og  Sirksfelde.  Jeg  kjender 
ikke  hans  Styrke.  1  Løbet  af  en  Time  har  man  skudt  med 
Pelotonild  i  en  halv  Miils  Afstand  fra  mig,  o.  s.  v.1)«.  Hvis 
Davouts  Brev  fra  om  Morgenen  havde  været  alvorlig  meent, 
saa  vilde  der  ikke  være  tillagt  denne  Melding  nogen  Vægt; 
thi  at  Fjenden  var  i  tre  Landsbyer  foran  de  Franskes  Stilling, 
og  at  der  var  hørt  Pelotonild  Nord  for  Schønberg,  i  hvilken 
Anledning  Meldingens  Forfatter  slet  ikke  engang  havde 
søgt  at  komme  til  Kundkab  om,  af  eller  mod  hvem  eller 
med  hvad  Virkning  den  var  afgiven,  vilde  under  andre  For- 
hold kun  have  bevæget  Mareehallen  eller  Wichery  til  at 
befale  en  Kekognoscering  frem  for  at  erhverve  sikkrere  Op- 
lysning om  Fjendens  Styrke,  Hensigt  og  de  Danskes  Stilling. 
Nu  derimod  sendte  Marechallen  den  indløbne  Melding  til 
Prindsen  af  Hessen  som  Beviis  paa,  at  Fjenden  manoeuvrerede 
i  hans  venstre  Flanke  og  tilføiede2):  »Jeg  veed  ikke,  hvad 
det  er  for  Tropper,  som  kunne  slaaes  i  den  Retning,  thi 
Wicherys  Fløi  strækker  sig  ikke  ud  over  Schønberg.  Hvilke 
de  end  ere,  (chiftreret)  saa  er  der  ikke  et  -Øieblik  at  tabe 
tor  at  rømme  Liibek  og  bringe  Teten  af  Deres  Kolonne 
til  Oldeslo.  Jeg  skal  samle  mine  Tropper  ved  Hamm  og 
Wandsbek  og  der  (en  clair)  handle  efter  Omstændighederne. « 
s>avout  trækker  De  franske  Tropper  forlode  nu  Billestillingen,  uden  at 
iilmburg!  ^e  nav(ie  lysnet  et  Skud.  Davout  tog  endnu  den  2den  sit 
Hovedkvarteer  i  Schiffbek,  og  den  3die  flyttede  han  ind  i 
Gouvernements huset  i  Hamburg,    betragtende  sig  som  blo- 


*)  Kopi  af  Meldingen  findes  som  Bilag  til  nedenstaaende  Brev. 
-)  Brev  fra  Davout  til  Frederik  af  Hessen,  Bergedorf  den  2den  Decbr., 
Kl.  10  Aften.  (A.  A.) 

keret,  uagtet  han  naturligviis  endnu  var  Herre  over  Omegnen 
i  en  vid  Kreds. 

Den  danske  2den  Brigade  var  ikke  gaaet  saa  langt  til- 
bage, som  Davouts  Ordre  af  30te  tillod,  og,  saafremt  de 
Franske  fra  deres  Side  havde  gjort  Noget  for  at  vedligeholde 
Forbindelsen,  vilde  den  ikke  være  gaaet  tabt.  Prinds  Frederik 
antog,  det  var  Brigadens  Skyld,  at  den  var  sluppen,  og  be- 
falede derfor  Lasson,  den  4de  December  at  rykke  frem  igjen 
for  at  tage  Siebenbåumen  paany  eller,  hvis  dette  ikke  skulde 
lykkes,  da  at  etablere  Forbindelsen  over  Eichede  og  Sprenge. 
Han  tænkte  ikke  endnu  paa  at  gaae  bort ;  deels  vilde  han 
»slaaes«,  inden  han  gik,  og  deels  vilde  han  give  Depoterne, 
Staldene  og  Kysttropperne  Tid  til  at  komme  bort.  Mare- 
challen  havde  nemlig  mindet  ham  om  ikke  at  forglemme 
disse,  og  Prindsen  havde  derefter  foreskrevet  i  det  Mindste 
Kommandoerne  i  østholsteen  Forholdsregler  med  Hensyn  til 
en  mulig  Rømning.  Han  bestyrkedes  i  sin  Beslutning  om 
ved  en  fremadgaaende  Bevægelse  fra  Oldeslo  at  opsoge 
Forbindelsen  paany  ved  Modtagelsen  af  Marechallens  første 
Brev  af  2den  December,  der  talte  om  et  Forsvar  af  Bille- 
stillingen, og  sendte  anstændig  Forstærkning  til  General 
Lasson,  først  de  to  Batailloner  »Slesvig«,  som  oprindelig 
herte  til  Brigaden  og  nu  atter  indlemmedes  i  samme, 
dernæst  4de  Bataillon  "Oldenburg«  og  en  Troup  Husarer. 
Endelig  lod  han  sin  Souschef  Løvenørn  Bardenfleth  reise  til 
Lasson  for  at  være  behjælpelig  med  Kommandoen. 

Paa  Fjendens  Side  stod  Wallmoden  ved  Steckenitz  med 
Lyons  og  Ahrentschilds  Divisioner,  medens  Dørnberg  var 
fremme  ved  Kasdorf  og  Klinkrade,  hvorfra  han  rekognos- 
cerede de  danske  Stillinger.  Tettenhorn  stod  ved  Hamfelde 
ligeoverfor  Trittau,  beredt  til  at  kaste  sine  Kosakker  ind  i 
Holsteen  gjennem  den  fire  Mile  brede  Aabning,  som  opstod 
mellem  de  Danske  og  Franske.  Ingen  turde  ret  troe  paa, 
at  Adgangen   var  aaben;   man  havde  ligesoin  en  Frygt  for, 

at  Aabningen  skulde  lukke  sig  efter  de  Indrykkede,  da  man 
ikke  uden  ved  at  forudsætte  en  eller  anden  List  kunde  for- 
klare sig,  at  det  danske  Korps  forblev  i  Stillingen  ved  Trave. 
Nogle  Ryttere  af  Liitzows  Korps,  hvilket  ved  Udsigten  til 
Eventyr  i  Holsteen  nu  syntes  lidt  forsonet  med  ikke  at 
være  kommet  til  Frankrig,  vovede  sig  imidlertid  rundt  om 
Hamburg,  indtil  de  traf  paa  Rytterpatrouiller  fra  Major 
Wegener  i  Altona,  og  indmeldte,  at  der  fra  Pinneberg  og 
nordefter  ikke  fandtes  en  eneste  fransk  Soldat. 

Carl  Johan,  hvis  Hovedkvarteer  var  Ratzeburg,  havde, 
saasnart  Delvenau  var  bleven  forladt  af  de  Franske,  befalet 
Woronzow  med  sit  10,000  Mand  stærke  Korps  og  Liit- 
zowerne  at  forfølge  disse  til  Hamburg  og  iagttage  Fæstningen 
fra  øst.  Resten  af  hans  Korps  —  40,000  Mand  —  skulde 
styrte  sig  over  den  lille  danske  Styrke,  saasnart  denne  var 
tilstrækkelig  isoleret.  Svenskerne  afmarcherede  den  4de  mod 
Nord  mellem  Steckenitz  og  Wackenitz  til  en  Samlingsplads 
ved  Gronau  for  at  tage  Liibek,  medens  samme  Dag  Wall- 
moden  satte  sig  i  Bevægelse  mod  Oldeslo. 
øen  østemgske  Dog,  inden  vi  skride  til  Fortællingen  af  de  Krigstildra- 

K^benhfvn  Se^seY i  hvorfor  Holsteen  nu  blev  Skuepladsen,  er  det  paa 
Tide,  at  vi  vende  os  til  Kjobenhavn.  Den  østerrigske  Af- 
sending, Grev  Bombelles,  var  den  27de  November  kommen 
til  Danmarks  Hovedstad.  Han  var  reist  over  Berlin  og 
Rostock  for  at  undgaae  enhver  Berøring  med  Carl  Johan 
og  havde  underveis  kaldt  sig  Kjobmand  Frohlich  for  uanfægtet 
og  ukjendt  at  kunne  naae  sit  Bestemmelsessted.  Efter  An- 
komsten havde  han  i  Forening  med  den  østerrigske  Gesandt 
Grev  Liitzow  strax  besøgt  Rosenkrantz  og  meldt  sig  som 
Overbringer  af  følgende  Forslag  fra  de  forbundne  Regeringer : 

Danmark  skal  erklære  sig  villig  til  at  afstaae  Thrond- 
hjems  Stift  mod  Vederlag,  frasige  sig  Alliancen  med 
Frankrig  og  samtykke  i  en  Vaabenstilstand  paa  den  holsteenske 
Grændse,  hvorefter  da 

strax  en  Vaabenstilstand  med  England  vil  paafølge,  og 
Legationssekretair  Foulon  blive  expederet  til  de  Forbundnes 
Hovedkvarteer  for  at  hente  Fuldmagter  til  Underhandlingerne 
om  Freden,  ved  hvilken  det  øvrige  Norge  vil  blive  Dan- 
mark garanteret. 

Hvad  der  forlangtes,  var  altsaa  ikke  som  før  en  ubetinget 
Afstaaelse  af  Throndhjems  Stift  uden  Erstatning  og  af  det 
øvrige  Norge  mod  Erstatning,  men  kun,  at  Danmark  skulde 
erklære  sig  beredt  til  at  afstaae  Throndhjems  Stift 
mod  et  Vederlag,  om  hvis  Størrelse  og  Antage- 
lighed der  vilde  blive  underhandlet. 

Men  ikke  nok  hermed.  Gesandterne  lode  sig  forlyde  med, 
at  hverken  østerrig,  Kusland,  Preussen  eller  England  læn- 
gere vare  tilsinds  at  opfylde  alle  Carl  Johans  Forlangender, 
men  tvertimod  ønskede,  at  Danmark  skulde  beholde  Norge 
ubeskaaret,  naar  der  gaves  en  Udvei  dertil,  og,  da  Talen  af 
Rosenkrantz  førtes  hen  paa  Nordmændenes  Troskab,  bemær- 
kede de,  at  denne  vilde  frembyde  en  saadan.  Det  havde  i 
sin  Tid,  sagde  de,  kostet  den  østerrigske  Keiser  ligesaameget 
at  afstaae  Tyrol,  men  for  at  redde  det  Hele  havde  han 
maattet  bringe  Offeret  og  oppebie  den  beleilige  Tid  til  at  faae 
det  igjen.  Nu  var  det  atter  tilsikkret  ham,  og  Nordmændenes 
Troskab  og  Afsky  for  at  underkaste  sig  Sverrig  kunde  give 
Kongen  en  lignende  Udsigt  til  atter  at  bringe  dette  troe  Folk 
under  sit  Scepter,  om  ogsaa  en  Deel  deraf  blev  afstaaet. 
Rosenkrantz  fik  i  det  Hele  den  Opfattelse,  at  det  nu  var  de 
nævnte  Magter,  men  især  østerrig,  om  at  gjøre,  at  bevare 
Norge  for  Danmark,  og  at  de,  efter  for  et  Syns  Skyld  at 
have  tragtet  efter  at  forskaffe  Sverrig  en  Deel  af  Norge  mod 
Erstatning,  gjerne  vilde  undskylde  sig  med  Forhindringer, 
som  gjorde  det  umuligt  for  dem  at  opfylde  det  givne  Løfte  *). 

Paa  Spørgsmaalet,  om  den  svenske  Kronprinds  kj  endte 


*)  Breve  fra  Rosenkrantz  til  Kongen  af  28de  og  29de  Novbr.  (G.  A.). 
'  25* 

og  havde  samtykket  i  ovennævnte  Forslag,  svarede  Bombelles, 
at  dette  vel  ikke  var  Tilfældet,  men  at  Carl  Johan  med  sine 
18,000  Svenskere  ikke  kunde  modsætte  sig,  hvad  de  øvrige 
Magter  bestemte.  Derimod  vare  Instruktionerne  for  Under- 
handlerne gjennemseete  og  approberede  af  Kusland,  Preussen 
og  den  engelske  Ambassadeur  ved  de  Forbundnes  Hovedkvar- 
teer, men  de  vilde  først  blive  bekj endte,  naar  Fredsforhand- 
lingerne begyndte. 

Disse  lempede  Forslag  kom  som  faldende  ned  fra  Himlen 
paa  en  Tid,  da  næsten  Alle  forudsaae  Statens  nære  Ruin 
og  Sønderlemmelse.  Men  Kongen  var  ikke  mere  tilhøielig 
nu  end  tidligere  til  at  afstaae  Throndhjem  og  vilde  heller 
ikke  forlade  de  Franske  i  Ulykken.  Heller  ikke  turde  Rosen  - 
krantz  afgjort  raade  til  Antagelsen  af  de  blot  mundtlige 
Forslag,  ialtfald  ikkun,  hvis  Kongen  nærede  en  ubetinget 
Tillid  til  Keiser  Frants  og  hans  Ministres  Sindelag1). 

Kongen  skrev  den  30te  November  til  Prindsen  af  Hessen-): 
—  »En  østerrigsk  Koureer  ved  Navn  Bombelles  er  ankommen 
over  Rostock  paa  et  Parlam entairskib;  han  er  landet  paa 
Møen  og  er  siden  i  Lørdags  her  i  Kjøbenhavn.  Han  har 
medbragt  et  Brev  til  Geheimestatsminister  Rosenkrantz  fra 
Fyrst  Metternich,  som  er  blot  et  Rekommandationsbrev. 
Hans  Forslag,  som  skal  gaae  forud  for  Alt,  er  Afstaaelsen 
af  Throndhjems  Stift  og  Afsigelsen  af  den  franske  Alliance. 
Deslige  Ting  ere  saa  stridende  imod  min  Tænkemaade,  at 
De  let  indseer  Umuligheden  heraf  og  kjender  min  Tænke- 
maade for  godt  til  at  tiltroe  mig  Antagelsen  deraf.  At  De 
meddeler  dette  til  Prinds  Eckmuhl,  synes  mig  at  være  for- 
nødent, dog  blot  konfidentielt.  At  jeg  arbeider  Alt,  hvad 
jeg  kan,  for  det  Dem  underlagte  Corps  d'armee,  derom 
beder  jeg  Dem  at  være  overbeviist   og  tillige  at  forsikkre 


1)  Brev  fra  Rosenkrantz  til  Kongen  af  29de  Novbr.  (G.  A.)- 

-)  Brev  fra  Kongen  til  Prindsen  af  Hessen  af  30te  Novbr.  (A.  A.). 

Tropperne  derom :  de  fortjene  sandelig  ikke  alene  min  Omhu, 
men  ogsaa  min  fulde  Tillid  og  Agtelse«. 

En  Ordre  blev  samme  Dag  given  Rosenkrantz  til  at 
erklære1),  at  Kongen  ikke  kunde  afstaae  Noget  af  de  ham 
tilhørende  Lande,  eftersom  det  stred  mod  den  danske  Kon- 
gelov; men  Ministeren,  som  —  uden  at  raade  Kongen  til  at 
gaae  ind  paa  Forslagene  —  dog  ønskede  at  drage  Nytte  af 
Bombelles's  Sendelse  paa  een  eller  anden  Maade,  bad  om 
at  maatte  opsætte  Erklæringen,  til  han  havde  overveiet,  hvor- 
ledes den  bedst  kunde  gives.  Og  i  en  Samtale  med  Kongen, 
som  han  udbad  sig  til  den  30te  om  Aftenen,  maa  han  have 
paavirket  denne  i  forsonlig  Retning;  thi  den  1ste  December 
meddeelte  Kongen  sin  Minister,  at  han  vilde  høre  flere 
Mænds  Mening  og  til  den  Ende  sammenkalde  et  Raad, 
for  hvilket  Rosenkrantz  skulde  forelægge  hele  Sagen.  Til  De  ^ad.861^ 
dette  Raad  kaldtes  de  fire  i  Kjøbenhavn  tilstedeværende 
Statsministre,  Præsidenterne,  som  ikke  vare  Ministre,  nemlig: 
Grev  G.  Moltke,  Kaas,  J.  S.  Møsting  og  O.  R.  Sehestedt 
samt  Geheimeraad  O.  Malling  og  maaskee  Justitiarius  i 
Høiesteret  C.  Colbj ørnsen2).    Betænkningen,  som  Rosenkrantz 


■)  Brev  fra  Kongen  til  Rosenkrantz  af  30te  Novbr.,  trykt  i  Wegeners 
»Aktmæssige  Bidrag  til  Danmarks  Historie  i  det  nittende  Aarhun- 
drede«,  Side  419. 

-)  See  Wegeners  aktmæssige  Bidrag,  Bilag  19  og  Ørsteds  »Af  mit 
Livs  og  min  Tids  Historie«,  2det  Bind,  Side  312,  Noten.  Ørsted 
nævner  ikke  Colbjørnsen,  og  dennes  Navn  findes  heller  ikke  paa 
de  Medlemsfortegnelser,  der  haves  over  Raadet  under  senere  For- 
handlinger, da  det  indeholdt  de  øvrige  her  nævnte  Navne  i  For- 
ening med  to  nye  Medlemmer,  en  General  og  en  Admiral.  Han 
maa  imidlertid  vistnok  denne  Gang  være  tagen  paa  Raad  med ;  thi 
fra  den  3die  til  den  8de  er  der  indkommet  skriftlige  Betænkninger 
fra  Statsministrene,  Præsidenterne,  Colbjørnsen  og  Malling  om  Bom- 
belles's  Forslag. 

Selve  Betænkningerne  findes  iøvrigt  ikke  i  Krigsarkivet ;  Kon- 
gen har  ved  et  Reskript  af  2den  Juli  1814  sendt  dem  til  Rosen- 
krantz for  at  de  kunde  blive  afleverede    til  Geheimearkivet,    hvor 


Budskab  fra 

skulde  forelæse,  indsendtes  til  Kongens  Gjennemsyn  den  2den 
December,  og  Eaadet  samledes  den  3die. 

Inden  vi  fortsætte,  maae  vi  atter  afbryde  Fortællingen 
for  at  meddele,  hvad  der  paa  denne  Tid  fra  forskjellige  Sider 
indkom  til  Kongen.     Først  fra  Norge. 

Paa  Grund  af  Sydvind  var  der  fra  Oktober  Maaned 
ingen  Post  kommen  fra  Norge,  uagtet  Christian  Frederik 
—  efterat  Slaget  ved  Leipzig  var  blevet  bekjendt  —  havde 
skrevet  det  ene  Brev  efter  det  andet.  Endelig  i  de  sidste 
Dage  af  November  og  de  første  af  December  kom  alle  Po- 
sterne paa  eengang  og  bragte  de  mange  Breve,  som  Kongen 
Norge.  længselsfuldt  havde  ventet.  Det  af  disse ,  som  skreves 
umiddelbart,  efterat  Katastrophen  ved  Leipzig  var  rygtedes 
til  Norge,  lod  saaledes1): 

»Svenske  Bulletiner  berette  om  et  afgj ørende  Slag,  som 
den  18de  er  forefaldet  ved  Leipzig,  og  som  uheldigviis  har 
vendt  sig  til  Nederlag  for  Napoleon.  Skjondt  denne  Efter- 
retning som  sædvanlig  overdrives,  saa  lader  Napoleons  mis- 
lige Stilling  dog  befrygte,  at  den,  i  hvad  Udfaldet  angaaer, 
kun  er  altfor  sand.  Følgerne  kunne  vorde  uberegnelige, 
især  for  Deres  Majestæt.  Vidste  jeg  kun  Deres  Majestæts 
Tanker  om,  hvorledes  der  kan  og  bør  handles,  naar  Dan- 
mark og  Norge  om  føie  Tid  staae  blottede,  omspændte  af 
Fjender.  Vinteren  vil  i  nogle  Maaneder  værne  om  øerne 
og  Norge;  men  hærjes  Jylland,  da  trues  det  norske  Folk  før 
med  Undergang,  end  om  Fjenderne  vare  i  selve  Landet. 
Vilde  det  da  ikke  være  ligesaa  ønskeligt  som  nødvendigt,  at 
opnaae  et  fredeligere  Forhold  for  Norge  med  England?  Jeg 
kan  ikke  tænke  mig  anden  Kedning  og  troer,  at  den  burde 
forsøges  før  Fortvivlelsen  (som  den  i  manglende  Fald  uund- 


ifølge  et  tidligere  Reskript  af  28de  Februar  s.  A.  de  Sager,  -som  angik 
Norges  Afstaaelse  og  dertil  hørende  Forhandlinger«,  skulde  henlægges. 
Chiffreret  Depeche  fra  Christian  Frederik  til  Kongen.  Christiania, 
den  2den  November  1813.     (G.  A.) 


1813.  December.  391 

gaaelige  Hungersnød  ellers  vilde  fremkalde1)).  Vel  veed  jeg, 
at  denne  samme  Fortvivlelse  kan  blive  Drivefjedren  til  store 
energiske  Handlinger,  til  det  djærveste  Foretagende  mod 
Nabolandet ;  men  det  er  at  vove  Alt,  naar  ingen  Fodemidler 
ere  i  Landet,  og  det  vil  dog  ikke  kunne  lykkes  uden  Sam- 
virken  fra  Danmarks  Side.  Hvad  er  Deres  Majestæts  Hen- 
sigt i  saa  Henseende?  Med  Sverrig  kan  ingen  Udsoning 
tænkes,  uden  at  dets  Eegering  afstaaer  fra  sine  Hensigter 
mod  Norge.  Det  norske  Folk  vil  ikke  være  svensk;  men 
et  fredeligere  Forhold  til  England,  hvis  Regering  neppe  kan 
Andet  end  ønske  at  staae  i  et  saadant  Forhold  til  Norge, 
vilde  ved  at  aabne  Tilførselen  snarere  lette  end  forhindre  de 
Foretagender,  som  i  Tiden  kunde  udføres  mod  Sverrig.  Skal 
en  slig  Underhan dling  kunne  lykkes,  er  det  imidlertid  en 
uundgaaelig  Nødvendighed,  at  samme  drives  fra  Norge  af 
direkte  med  England  for  at  indbilde  det,  at  det  kan 
afsondre  Norges  Interesser  fra  Danmarks;  thi  Alt, 
hvad  der  foretages  fra  Danmarks  Side,  er  forgjæves,  undtagen 
under  den  Betingelse,  som  dog  aldrig  kan  indgaaes,  at 
Norge  skulde  afstaaes  til  Sverrig. 

Bør  man  lade  noget  Middel  uforsøgt  for  at  bevare  dette 
Arveriges  Selvstændighed  og  Uafhængighed  af  det  svenske 
Aag?  Med  koldeste,  modneste  Overlæg  maa  tilvisse  et 
sligt  vigtigt  Foretagende  veies,  men  man  tænke  sig  Statens 
hele  Stilling  og  enhver  Udvei  til  Redning;  først  da  vælge 
min!  Jeg  har  nedskrevet  dette  for  at  vidne,  at  ogsaa  jeg 
tænker  paa  Fremtiden  og  pønser  paa  at  udfinde  Midler  til 
Fædrelandets  Frelse.  Jeg  skylder  at  fremlægge  mine  ufor- 
gribelige Tanker  og  frimodige  Yttringer  for  Deres  Majestæt, 
der  vil  see  Norge  reddet,  og  som  har  den  Tillid  til  mit  op- 
rigtige Sindelag,  som  det  fortjener,  og  jeg  under  alle  Om- 
stændigheder vil  vise  mig  værdig  til.« 


')  De   i  Parenthes    satte  Ord  angive  Meningen,    men  ikke  mere,   da 
Depechen  paa  dette  Sted  ikke  har  kunnet  dechiffreres  rigtigt. 

Den  15de  November  skrev  han:  »Desværre  bliver  vor 
Stilling  misligere  og  misligere  af  Mangel  paa  Provisioner. 
Gud  forbyde,  at  -Øjeblikket  skulde  komme,  da  jeg  maa  lade 
nogle  af  de  samlede  Tropper  gaae  hjem  af  Mangel  paa 
Provisioner,  men  at  samle  hele  Armeen  nu  er  plat  umuligt, 
da  den  i  en  Samlingstid  af  14  Dage  vilde  fortære  alle 
Forraad«. 

Han  søgte  paa  den  meest  indtrængende  Maade  at  formaae 
Kongen  til  den  fornævnte  bevæbnede  Kornexpedition,  da  han 
paa  Grund  af  et  Keskript  af  Kongen,  som  fritog  Hertug- 
dømmerne og  Holsteen  for  Udskrivning  til  Norge,  ikke  paa 
anden  Maade  troede  at  kunne  faae  Korn  i  tilstrækkelig 
Mængde  tilsendt.  Han  klagede  over,  at  Kigsbankens  Fabrika- 
tion af  Smaasedler  gik  for  langsomt  i  Forhold  til  de  paa- 
trængende Udgifter,  og  udtalte,  at  han  snart  ikke  saae  anden 
Udvei  end  selv  at  fabrikere  Sedler,  da  Pligt  bød  ham  at 
overtræde  de  bestemte  Former,  naar  han  derved  kunde  und- 
gaae  et  langt  større  og  uberegneligere  Onde,  nemlig  at  alle 
Regeringens  Udtællinger  standsedes1). 

Men  om  han  end  saaledes  vedblev  at  forlange  Korn  og 
Penge  og  at  arbeide  for  Norge  særlig,  beskæftigede  de  politiske 
Begivenheder  og  Fædrerigernes  Skjæbne  ham  dog  saa  meget, 
at  de  toge  den  største  Plads  i  hans  Breve  fra  denne  Tid, 
idet  han  ikke  vilde  undlade  at  give  Kongen  de  Raad,  som 
hans  ophøiede  Stilling  gjorde  ham  til  Pligt.  I  en  Depeche 
af  22de  November  indeholdes  saaledes  Følgende2): 

»Begivenhedernes  Udvikling  nærmer  sig  med  stærke 
Skridt.  Napoleons  Overmagt  er  til  Ende,  og  han  kan  ikke 
mere  beskytte  Danmark.   Krigsrædsler  true  Hertugdømmerne 


*)  See   de   chiffrerede  Depecher  fra  Christian  Frederik  til  Kongen  af 

15de  og  18de  Novbr.     (G.  A.). 
a)  Chiffreret  Depeche  fra  Christian  Frederik  til  Kongen  af  22de  Novbr- 

(G.  A.) 

og  Jylland,  og  falde  disse  Provindser  i  Fjendens  Hænder, 
saa  er  Norges  Tilførsel  afskaaren,  og  Hungersnøden  *br  Døren. 
Er  først  Angrebet  paa  Danmark  begyndt,  saa  hviles  der  ikke, 
førend  dette  Rige  er  tilintetgjort,  førend  England  tidlig  eller 
sildig  opnaaer  sit  Hoveclformaal,  at  besidde  Sjælland,  hvis 
Sverrig  faaer  Norge.  Begge  disse  (Maal)  forekomme  mig 
uadskillelig  forbundne  og  den  eneste  Maade,  paa  hvilken 
Norges  Forening  med  Sverrig  kan  forbindes  med  Englands 
Interesse,  efterat  Danmark  ved  Tabet  af  sine  Fastlandspro- 
vindser  ikke  mere  kan  tjene  som  Modvægt  mod  Sverrigs 
voxende  Magt.  Lige  vigtigt  for  Danmarks  Existens  og  for 
Norges  Tilførsel  er  det  altsaa,  at  Krigsrædsler  holdes  ude 
fra  Rigets  Grændser,  og  jeg  troer,  at  alle  Midler  dertil  maae 
opbydes.  Den  Tid  er  kommen,  eller  vil  snart  komme,  da 
Sverrigs  Hjælp  for  de  Allierede  er  mindre  vigtig,  da  Rusland, 
sin  Overmagt  bevidst,  ikke  mere  frygter  Kronprindsen  af 
Sverrig,  som  desuden  er  gaaet  forvidt  til  at  kunne  gaae  til- 
bage igjen.  Da  det  ei  kan  være  Ruslands  Interesse  at  for- 
større Sverrig,  hvilket  det  ei  heller  uagtet  Traktaten  har 
bidraget  til,  og  (det)  nu  kan  tale  et  tydeligt  Sprog,  (da) 
England  neppe  vil  staae  Sverrig  bi  mod  Ruslands  -Ønske, 
som  fortiden  har  megen  Magt,  saa  troer  jeg,  at  denne  Stem- 
ning bør  benyttes,  og  det  er  vel  ingen  Tvivl  underkastet, 
at  -Østerrig  med  al  sin  Indflydelse  vil  bistaae  Danmarks  Sag. 
Grev  Bernstorff1)  kunde,  troer  jeg,  med  Fordeel  benyttes  til 
strax  at  reise  til  det  store  Hovedkvarteer  og  underhandle 
for  at  sige  det  med  et  Ord:  Danmark  tiltræder  Koalitionen, 


*)  Christian  Giinther  Ber nstorff,Gesandti\Vien,BrodertilJoachim 
Bernstorff,  bfev  født  1793  (Fader  Andreas  Peter  Bernstorff).  Han 
havde  været  Udenrigsminister  til  1810,  da  han  —  som  det  lader 
—  af  Utilfredshed  med  Kongens  Kabinetsregering  tog  sin  Afsked 
for  at  blive  Gesandt,  først  i  Paris,  senere  i  Wien.  1818  traadte  han 
i  preussisk  Tjeneste,  hvor  han  spillede  en  betydelig  Rolle. 

hvilket,  i  hvad  Betingelserne  saa  blive,  vil  sikkre  de  danske 
Provindser  og  Norges  Tilførsel,  som  bør  være  et  af  Vilkaarene. 
Selv  paa  Preussen  kunde  fordeelagtigen  virkes,  maaskee 
gjennem  General  Blucher  ved  hans  Neveu,  Overpræsident 
Blucher '),  som  gjerne  kunde  vælges  til  at  overbringe  et  Brev 
fra  Deres  Majestæt  til  Keiseren  af  Rusland,  og  som  besidder 
den  Frimodighed  og  Loyalitet,  som  gjor  ham  skikket  til  slige 
Missioner.  Det  glemmes  neppe,  at  det  var  Bernadotte,  som 
fangede  Blucher  ved  Liibek.  Krigserklæringen  mod  Rusland 
og  Preussen  maatte  fremstilles  som  aftvungen,  og  Ønsket 
(om)  at  fornye  den  gode  Forsfaaelse  maatte  lægges  for  Dagen. 
Haard  er  denne  Kamp  og  den  Overvindelse,  som  det  maa 
koste  Deres  Majestæt  at  byde  Haanden  til  Deres  uforsonligste 
Fjender;  men  bedre  at  gjore  det,  medens  Danmark  endnu 
bestaaer,  end  naar  Hertugdommerne  og  Jylland  ere  tabte. 
—  Jeg  vil  ikke  raade  til  svage  Forholdsregler,  men  jeg 
skjonner,  at  Danmark  ikke  kan  staae  sig  imod  de  mange 
og  forenede  Fjender.  Ved  at  vove  Alt  mod  Alt  gaaer  Dan- 
mark maaskee  til  Grunde,  og  Norge,  udsat  for  Hungeren, 
gives  til  Priis  for  dets  Fjenders  Vilkaar.  Gud  forbyde,  at 
jeg  skulde  opleve  den  Stund.  Ved  at  underhandle  vindes 
Tid,  og  Tiden  vunden,  er  meget  vundet.« 

I  et  Brev  af  26de  November  skrev  Prindsen2):  »Byder 
Klogskab  ikke  at  drage  Fordeel  af  at  kunne  vælge  nu,  hvad 
man  om  føie  Tid  bliver  nodt  til  at  gjore?  Skulde  østerrig, 
Rusland  eller  England  tilbyde  Forsoning,  jeg  besværger  Deres 
Majestæt,  afviis  den  ikke.« 
General  Kardorffs  Samtidig  med  disse  Breve  modtog  Kongen  ogsaa  fra  Mange 
fortrolige  Raa . .  j}anmark  Raa(j#  jjer  skulle  vi  kun  nævne  et  fra  General 
A.  W.  C.  Kardorff,  Kommandeur  over  4de  Armeedivision  paa 


x)  Conrad  Daniel  Blucher,  Overpræsident  i  Altona. 

-)  Chiffreret  Depeche  fra  Christian  Frederik,  den  26de  November.  (G.  A.). 

Laaland  og  Falster,  den  af  alle  Generalerne  udenfor  Fyrste- 
standen, som  Kongen  havde  storst  Tillid  til  og  Venskab  for. 
I  et  Brev,  som  han  erklærede  at  have  havt  liggende  færdigt 
i  en  14  Dages  Tid  uden  ret  at  turde  afsende  det,  lagde  han 
Kongen  paa  Sinde1),  at  alle  Potentater  maatte  boie  sig  for 
Omstændighederne,  og  at  Napoleon  ei  kunde  anklage  Kongen 
for  Utroskab,  om  han  nu  indledede  Underhandlinger  med 
Fjenden.  Hans  Kaad  gik  ud  paa,  at  alle  Tropperne  paa 
Sjælland  skulde  overføres  til  Holsteen,  saa  at  Kongen  i 
Spidsen  for  50—60,000  Mand  kunde  aabne  Underhandlinger, 
»hvilke«,  skrev  han,  »ydermere  kunde  lettes,  hvis  Kongen 
fandt  det  raadeligt,  at  Prinds  Christian  pro  -formå  blev  af 
den  norske  Nation  valgt  til  Konge,  thi  derved  blev  Tvistens 
Æble  fjernet,  og  Norge  vedblev  for  Tiden  at  være  nogenlunde 
og  i  Fremtiden  aldeles  forenet  med  Danmark.«  Det  sidste 
Forslag  vovede  han  dog  kun  at  fremsætte  under  den  Forud- 
sætning, at  Kongen  var  overbeviist  om,  at  Prinds  Christian 
var  ham  hengiven  og  vidste,  hvad  han  skyldte  Kongen,  sig 
selv  og  Fædrelandet2). 


1)  Brev  fraKardorff  til  Kongen,  Nykjøbing  paa  Falster  den  30te  Novbr. 
1813.  (G.   A.) 

2)  Da  Kongen  var  utilbøielig  til  at  bifalde  en  Udsondring  af  Norge 
fra  Danmark,  tænkte  nogle  ivrige  Tilhængere  af  den  Side  344—45 
udviklede  Plan  paa,  at  Christian  Frederik  ved  eget  Initiativ  — 
trods  Kongens  Modstand  —  burde  redde  Norge  og  Danmark  paa  den 
Maade,  de  ansaae  for  heldbringende.  Prindsen  har  dog  afgjort  stedse 
været  imod  at  gjøre  nogetsomhelst  Skridt,  hvortil  han  ikke  havde 
Kongens  Tilladelse,  og  en  saadan  opnaaedes  ikke,  hvorvel  Adskillige, 
hvis  Navne  dog  ikke  kjendes  med  Bestemthed,  vare  virksomme  for 
at  erholde  et  Slags  stiltiende  Samtykke.  Derimod  skrev  Kongen 
den  30te  November  som  Svar  paa  den  Side  391  udhævede  Yttring 
i  Prindsens  Brev  af  2den  November,  hvilken  aabenbart  stod  i  noget 
Slægtskab  med  den  oftnævnte  Plan:  »At  afsondre  Norge  fra  Dan- 
mark er  alt  for  farligt  og  bør  aldrig  skee;  disse  Rigers  Interesser 
ere  eens,  og  hvem  der  forebringer  Dem  Sligt,  fjern  dem  fra  Deres 
Side.  Det  er  mit  inderlige  Ønske;  det  kan  aldrig  føre  til  noget 
Godt. « 

Melding  fra  jn^    af    ^jggg   j^aa(j   formaaede    at   bevæge   Kongen 

Frederik    af  o  © 

uessen,  til  at  svigte  Alliancen  med  Frankrig.  Men  nu  kom 
Meddelelsen  om,  at  Davout  havde  trukket  sig  bag  Bille 
for  at  slutte  sig  ind  i  Hamburg  og  overlade  de  Danske  til 
deres  egen  Skjæbne,  at  disse  ikke  kunde  vente  nogen  Hjælp 
af  ham  længere,  at  Korpset  ingen  Penge  fik  og  rimeligviis 
ikke  længere  vilde  faae  nogle,  at  det  indsmeltet  til  8000 
Mand  uden  Reserve  i  umiddelbar  Nærhed  ikke  vilde  kunne 
gjore  stor  Modstand  mod  den  40,000  Mand  stærke  svensk- 
tydsk-russiske  Hær,  som  nærmede  sig  den,  ikke  engang 
vilde  kunne  holde  sig  ved  Eideren  eller  i  Rendsborg  o.  s.  v. 
Dette  indberettedes  fra  Prindsen  af  Hessen  i  Breve  af  29de 
og  30te  November,  men  navnlig  i  et  langt,  maaskee  med 
noget  vel  morke  Farver  konciperet  Brev  af  1ste  December, 
øieblikkeligt  efter  Modtagelsen  af  dette  sidste,  den  4de 
December,  skrev  Kongen  følgende  Brev,  som  han  bortsendte 
uchiifreret *) : 
Kobens  Beslut-         „Deres  Rapporter  af  *29de  og  30te  November  og   1ste 

ning  den  4de  rr  &  o 

December.  December  vise,  at  De  ingen  Penge  faaer  fra  de  Franske;  at 
vi  selv  mangle,  det  veed  De,  men  hvad  som  Værre  er,  det 
er,  at  Prindsen  af  Eckmiihl  har  trukket  sig  sammen  ved 
Hamburg,  følgelig  er  Deres  høire  Floi  i  Luften.  De  bor 
derfor  ei  holde  Dem  for  længe  vedLiibek;  thi  ellers  kan  De 
blive  afskaaren.  Rendsborg  er  Hovedpunktet,  Jylland  det 
andet.  Kan  Reserven  ved  Kolding  ei  hjælpe  at  dække 
Jylland,  da  er  Fyen  det  sidste.  Gud  forbyde,  at  Sligt  skulde 
være  fornodent.  Men  jeg  maa  paalægge  Dem,  at  De  paa 
Retraiten  medtager  Alt  af  Kongelige  Kasser,  hvad  De  kan 
erholde,  ligesom  hvad  det  er  muligt  at  laane  i  rede  Penge 
mod  Beviser,  som  af  mig  skulle  vorde  honorerede  i  sin  Tid. 


l)  Brev   fra    Kongen    til  Prindsen   af  Hessen,    Kjøbenhavn    den   4de 
Decemher  1813. 

(Originalen  faldt  i  Carl  Johans  Hænder  —  hvorom 
Senere  —  ,  et  Duplikatexemplar  kom  først  senere  til  A.  A. ,  Kopi 
i   G.  A.) 

Men  for  om  muligt  at  redde  Alt  var  det  onskeligt,  om  en 
Vaabenstilstand  kunde  sluttes.  Pengetrangen  og  Landets 
Forfatning  kræver  det;  naturligviis  maatte  Prinds  Eckmuhl 
deri  indbegribes.  Det  bedste  Paaskud  dertil  er  at  sige,  at 
da  der  gjordes  Fredsforslag  til  mig,  maatte  disse  først  an- 
hores,  og  at  Minister  Grev  Bernstorff  skulde  indlade 
en  saadan  Negociation  om  Fred.  Vaabenstilstanden  kunde 
da  sluttes  paa  6  å  8  Uger.  Vil  Prindsen  af  Eckmuhl  ei  indbe- 
gribes, saa  kan  De  slutte  den  alene,  ville  de  Allierede  ei 
slutte  den  saaledes,  at  Enhver  staaer  i  den  Position,  han  er 
i,  saa  bor  De  ei  indgaae  samme;  skulde  Prinds  Eckmuhl 
ei  maatte  indbegribes,  da  bor  De  dog  slutte  den,  naturlig- 
viis paa  antagelige  og  ei  vanærende  Vilkaar«. 

Paa  den  Maade  kom  Kongen  den  4de  December  den 
osterrigske  Mægling  noget  imøde.  Han  vilde  endnu  hver- 
ken afsige  den  franske  Alliance  eller  afstaaae  Thronhjems- 
stift,  derimod  afslutte  en  Vaabenstilstand  i  Forening  med 
de  Franske  og  ved  Grev  Bernstorff  aabne  direkte  Forhandlinger 
i  de  Forbundnes  Hovedkvarteer.  Denne  Beslutning  var,  som 
det  synes,  i  Overeensstemmelse  med  de  troe  Mænds  Raad1). 
Alquier,  som  allerede  den  30te  November  var  bleven  un- 
derrettet om  Bombelles's  Sendelse  og  havde  indseet,  at 
Nødvendigheden  kunde  tvinge  Kongen  til  at  laane  Øre  til 
de  østerrigske  Forslag-),  fik  nu  den  Meddelelse,  at  Kongen 
havde  foreslaaet  Prindsen  af  Hessen  at  afslutte  en  Vaaben- 
stilstand paa  Grændsen  baade  for  de  Danske  og  Franske3); 
men  han  tvivlede  om,  at  Davout  kunde  indlade  sig  paa  en 


»)  Jvf.  Wegener  Side  421,  Bilag  Nr.  19.  Naar  Koncepten  til  Betænk- 
ningen er  dateret  (Søndagen)  d.  5te  December,  er  det  rimeligviis 
en  Feilskrift  for  d.  3die  December. 

2)  See  det  hos  Wegener  Side  420  aftrykte  Brev,  som  ved  en  Feil- 
skrift af  Rosen krantz  bærer  Datum  31de  November. 

s)  Brev  fra  Rosenkrantz  til  Kongen  af  4de  December  (G.  A). 

saadan  Stilstand.  Til  Prinds  Christian  i  Norge  skrev  Kon- 
gen2): »Ingen  føler  mere  end  jeg  Nødvendigheden  af  at 
slutte  Fred;  men  den  bestemte  Afstaaelse  af  Throndhjems- 
stift  og  at  vende  mine  Vaaben  mod  den  Mand,  der  hjalp 
os,  er  de  skrækkeligste  Konditioner.  Jeg  kj  ender  ingen 
anden  Udvei  end  at  bevirke  en  Vaabenstilstand  og  at  aabne 
Negociationerne  selv  i  de  Allieredes  Hovedkvarteer  ved  Grev 
Bernstorff,  Minister  i  Wien.  Videre  kan  man  neppe  gaae 
uden  aldeles  at  blive  kompromitteret.  Jeg  stoler  paa  Dem 
og  det  norske  Folk.  Alt  kommer  an  paa  Fasthed  og  Ud- 
holdelse. Kan  jeg  være  heldig  nok  i  at  udtrække  og  for- 
hale Tiden,  da  kan  Meget  vindes,  men  uden  dette  maae  vi 
slaaes  som  brave  Karle.  Danmark  har  før  været  i  Uheld ; 
men  Forsynet  hjalp,  og  herpaa  bør  vi  ogsaa  haabe.  Vi 
ville  begge  holde  sammen  som  Mænd,  og  da  er  Meget 
muligt. « 
Nye  Meldinger  fra        Men  længe   |}jev  det  ikke    førved.     paa    Sydgrændsen 

Sydgrændsen. 

trak  Uveiret  Dag  for  Dag  mere  sammen  over  den  lille 
danske  Hær,  og  den  4de  December,  samme  Dag  Prindsen 
af  Hessen  ved  en  fremgaaende  Bevægelse  endnu  søgte  at 
oplede  den  tabte  Forbindelse  med  de  Franske,  som  imidlertid 
havde  trukket  sig  ind  i  Hamburg,  rykkede  —  som  alt  sagt 
—  Carl  Johan  med  40,000  Mand  frem  mod  Stillingen  ved 
Trave.  Alle  Myndigheder  i  Hertugdømmerne  kom  nu  i 
Bevægelse,  Landgreve  Carl  af  Hessen  beordrede  Reserven 
ved  Kolding  til  i  Ilmarcher  at  begive  sig  til  Eideren,  og 
Ritmester  v.  Qvalen  sendtes  af  Prinds  Frederik  over  Hals 
og  Hoved  til  Kjøbenhavn  for  at  give  Kongen  Oplysning  om 
Tilstandene  paa  Grændsen. 

Allerførst  udfærdigedes  der  nu   til  Landgreve   Carl  af 


2)    Brev  fra  Kongen    til  Christian  Frederik,  den  4de  December. 

(Kopi  i  G.  A.) 

Hessen  følgende  Skrivelse1):  »1  Tilfælde,  at  Fjenden  maatte 
rykke  frem  udi  Holsteen,  da  maa  Deres  Durchlauchtighed 
betids  være  betænkt  paa  at  lade  Kystbatteriernes  Skyts  og 
Ammunition  bortføre,  for  at  det  ikke  skal  falde  Fjenden  i 
Hænderne,  og  hvis  Bortførelsen  ei  kan  udfores,  da  maae  de 
fornagles,  forsænkes  eller  ruineres.  Endvidere  maa  Deres 
Durchlauchtighed  lade  Exerceerskolen  i  Itzehoe,  den  derværende 
Depotstald  og  alle  øvrige  slige  Indretninger  betids  gaae  til- 
bage, førend  de  kunne  overrumples  af  Fjenden.«  Men  der- 
næst tog  Kongen  paany  den  politiske  Tilstand  under  Over- 
veielse.  Der  var  ikke  en  Time  at  give  bort,  hvis  han  vilde 
forebygge  Halvøens  Oversvømmelse  af  fjendtlige  Tropper,  og 
han  gik  da  —  med  et  hemmeligt,  skjondt  svagt,  Haab  om  paa 
den  af  de  østerrigske  Gesandter  antydede  Maade  at  kunne 
modvirke  Trondhjems  endelige  Afstaaelse  —  ind  paa  de  af 
Kammerherre  Bom  belles  overbragte  østerrigske  Forslag,  og 
en  foreløbig  Overeenskomst  blev  afsluttet  mellem  Rosen  - 
krantz,  Bombelles  og  Lutzow  og  approberet  af  Kongen. 

Den  7de  December  skrev  Kongen  nu  til  Prinds  Frede-  Koneen  anta^ 

d°  østerrigske 
Hk    al    HeSSen-):  Mæglingsforslag 

»Ritmester  v.  Qvalen  har  underrettet  mig  om  Alt; 
men,  at  Prinds  Eckmuhl  er  saa  svag  af  Mandskab,  forundrer 
mig  ei  lidet3).  Han  er  nu  i  Hamburg  og  os  til  ingen  Nytte. 
De  har  8000  Mand,  og  Reserven  er  hverken  tilstrækkelig 
eller  kan  komme  saa  hurtigt. 

Ingen  Penge  i  Kasserne,  Faren  at  see  Jylland,  Norges 
Spisekammer,   oversvømmet,   brave  Tropper  opofFrede    uden 


x)  Brev   fra  Kongen  til  Landgreve   Carl  af  Hessen  af  6te   December 
1813.  (L.  A.     Kopi  i  G.  A.) 

2)  Brev  ira  Kongen  til  Prinds  Frederik  af  Hessen.  Kjøbenhavn  d.  7de 
Decbr.   1813.  (A.  A.) 

3)  Ritmester  v   Qvalen    havde    meldt,    at  Davout  kun  havde    12,000 
Mand,  hvilket  var  urigtigt,  da  han  havde  33,000. 

Nytte,  ingen  Licenser  kan  faaes  for  Norge  fra  England, 
Skibe  til  Transporten  begynde  at  mangle,  og  Blokaden  er 
saa  stærk,  at  Hungersnøden  er  uundgaaelig.  Alt  dette 
gjør,  at  jeg  har,  Gud  veed  imod  min  Villie,  maattet  give 
efter. 

De  Løfter,  der  ere  gjorte,  ere  endnu  blot  mundtlige, 
og  det  osterrigske  Hof  vil  antage  sig  Sagen.  Vaabenstil- 
standen  skal  blive  tilsøes  og  tillands,  men  først  tillands,  og 
det  saaledes,  at  i  Tilfælde  af,  at  Vort  Territorium  er  be- 
traadt,  lover  Grev  Bombelles,  at  Fjenden  skal  gaae  tilbage. 
Jeg  er  uheldig  at  maatte  bide  i  et  suurt  Æble  og  drikke 
denne  bittre  Kalk,  men  naar  man  kan  redde  det  Hele,  maa 
man  vel  gjøre  Noget.  Trondhjems  Stift  skal  afstaaes  mod  Ve- 
derlag og  følgeligen  gives  her  et  Haab,  omendskjondt  svagt, 
at  hjælpe  sig.     Dette  Sidste  beder  jeg  Dem  ei  at  tale  om. 

Det  Første  er  nu,  at  De  ikke  lader  afgaae  de  franske 
Tropper,  inden  De  er  vis  paa  at  faae  de  Danske  fra  Prindsen  af 
Eckmuhl1),  og  at  De  aabenhjertigen  kommunicerer  ham,  at 
Omstændighederne  fordre,  at  vi  afgaae  fra  de  Franske,  samt, 
at  han  jo  ligesaa  lidt  kunde  hjælpe  os,  som  vi  ham. 

løvrigt  takker  jeg  ham  for  al  den  Artighed,  han  har  viist 
mine  Tropper ;  men  at  opholde  sig  selv  er  en  Nødvendighed. 
Overalt  ønsker  jeg,  at  det  skeer  paa  den  loyaleste  Maade. 
Det  kommer  an  paa  at  vælge  det  bedste  -Øieblik  dertil,  enten 
naar  De  har  sluttet  Vaabenstilstanden  eller  forinden,  Alt 
som  Omstændighederne  for  Dem  selv  maatte  kræve  det. 
Dette  overlader  jeg  Dem  selv  at  afgjøre. 

Den  østerrigske  Legationsraad  Foulon,  som  kommer 
som  Koureer,  har  et  Brev  til  Dem  fra  mig,  hvori  blot  staaer, 
at  han  er  sendt  for  at  underrette  om  Vaabenstilstanden«. 


*)  De  danske  Tropper  hos  Davout  vare:  de  jydske  Dragoner  under 
Wichery,  Major  Wegeners  Korps  i  Altona,  Kapitain  Løwendal  og  to 
Ordonnansofflcerer. 

Samme  Dag  udfærdigedes  der  i  det  østerrigske  Gesandt- 
skab følgende  Skrivelser: 

1)  FraBombelles  til  Grev  Wallmoden  et  Brev,  som  med- 
gaves Legationssekretair  Foulon,  og  hvis  Begyndelse  lød 
saaledes1):  »Bemyndiget  af  min  Herre,  Keiseren  af  østerrig, 
til  at  tilbyde  Danmark  hans  Mægling  for  Gjenop rettelsen  af 
Venskabsforbindelsen  mellem  Danmark  og  de  forbundne 
Magter  mod  Frankrig,  har  jeg  modtaget  Ordre  af  Fyrst 
Metternich  til  i  Tilfælde  af,  at  mine  Underhandlinger  lyk- 
kedes, at  underrette  Deres  Excellence  derom  og  opfordre  Dem 
til  at  hæve  alle  Fjendtligheder  mellem  de  allierede  og  danske 
Tropper.  Jeg  glæder  mig  over  at  kunne  meddele  Dem,  at 
min  Mission  er  bleven  kronet  med  det  størst  mulige  Held. 
Kongen  af  Danmark  har  renonceret  paa  sin  Alliance  med 
Frankrig  og  venter  kun  paa  det  -Øieblik,  da  en  formel  Traktat 
vil  blive  afsluttet,  for  at  forene  sine  tappre  Tropper  med 
dem,  som  saa  berømmeligen  forsvare  Frihedens  Sag.  Jeg 
beder  dem  derfor  om  at  give  de  nødvendige  Ordrer  til,  at 
de  danske  Tropper  fremtidigen  behandles  som  Venner«. 

2)  Fra  Grev  Bombelles  til  Baron  Wessemberg,  øster- 
rigsk  Gesandt  i  London,  en  Meddelelse2)  om,  at  Danmark 
havde  renonceret  paa  sin  Alliance  med  Frankrig  og  havde 
antaget  de  gjorte  Forslag,  ledsaget  af  et  Brev  fra  Lord 
Aberdeen  til  Lord  Castlereagh,  hvori  det  meddeltes,  at  der 
var  lovet  Danmark  Fred  med  England,  hvis  Bom  belles's 
Mission  lykkedes.  Dette  Brev  befordredes  til  England  af 
Sølieutenant  Krieger  paa  en  Skonnert  med  Parlamentair- 
flag,    der  imidlertid  trods    sit   Flag   blev  opbragt  af  Sven- 


l)  Brev*  fra  Grev  Bombelles  til  Grev  Wallmoden,  kommanderende 
General  i  de  Allieredes  Nordarmee,  Kjøbenhavn  den  7de  December 
(Kopi  i  G.  A.). 

*)  Kopi  i  G.  A. 

skerne  i  Sundet  og  ført  til  Malmø,    hvor  den  svenske  Ad- 
miral dog  tilsidst  lod  den  fortsætte  sin  Reise. 

3)  Fra  Grev  Liitzow  et  aabent  Brev  til  den  første 
engelske  Admiral  eller  Søofficeer,  som  blev  truffen  i  Katte- 
gattet. 

Dernæst  skrev  Kongen  følgende  Breve: 

Til  Generalmajor  Wegener1):  »Du  vil  have  mod- 
taget Ordre  til  2det  jydske  Regiments  Marche  til  Slesvig 
og  de  slesvigske  Rytteres  til  Flensborg.  Vi  finde  Os  derimod 
foranlediget  tildeels  ved  Omstændighederne,  da  Vi  ikke  nu 
ansee  disse  Regimenters  Nærværelse  i  Sønderjylland  for 
saa  vigtig,  deels  for  at  spare  de  derved  udfordrede  Gage- 
ringer i  Sølv  —  at  forandre  denne  Ordre  derhen,  at  Du  lader 
bemeldte  to  Regimenter  forblive  i  Nørrejylland,  som  be- 
stemt var,  i  Reserve  ved  Kolding. 

Til  Landgreve  Carl2):  Det  Samme  med  Tilføiende, 
at,  »hvis  disse  Regimenter  eller  eet  af  dem  alt  skulde  være 
kommet  til  Sønderjylland,  han  da  vilde  beordre  samme  til 
strax  at  vende  tilbage  til  Nørrejylland  og  atter  melde  sig 
hos  Generalmajor  Wegener«. 

Til  Kontreadmiral  Risbrick  og  Amtmand 
Jessen  (Provideringskommissionen  i  Aalborg): 
»Da  en  Vaabenstilstand  mellem  Os  og  Vore  Fjender  vil 
blive  afsluttet,  saa  ville  Vi,  at  Du  i  Følge  heraf  strax  stopper 
samtlige  Fartøier,  der  skulde  gaae  med  Provisioner  til  Norge, 
og  ikke  lader  noget  af  dem  afseile  før  Vor  nærmere  Ordre. 

Til  Landgreve  Carl  og  Prindsen  af  Hessen: 
»Den  keiserlige  østerrigske  Chargé  d'affaires  skal  efter  Over- 
eenskomst  reise  for  at  iværksætte  Vaabenstilstanden  mellem 
Vore  Fjender. 


1)  Brev    fra  Kongen   til  General  Wegener,    Kjøbenhavn  den  7de  De- 
cember 1813  (Kopi  i  G.  A.). 

2)  Brev  fra  Kongen  til  Landgreve  Carl,    Kjøbenhavn  den  7de  Decbr. 
1813   (Kopi  i  G.  A.). 

Endelig  gav  han  endnu  samme  Dag  detailleret  Medde- 
lelse om  det  Passerede  til  Prinds  Christian  i  Norge.  Slut- 
ningen af  dette  Brev1),  som  fik  vigtige  Følger,  lod  saaledes: 

—  »Men  det  meest  sønderknusende  af  Alt  er,  at  Løftet 
om  Afstaaelsen  af  Trondhjems  Stift  eller  en  Deel  deraf 
har  maattet  skee,  dog  blot  mundtlig  og  imod  Vederlag; 
følgelig  er  der  endnu  en  Dør  aaben  for  mig.  Derimod  har 
han  mundtlig  lovet,  at  det  var  Østerrig  mere  om,  at  det 
blev  nævnet,  end  om  det  skeete,  og  da  man  sagde  ham: 
»dersom  nu  Trondhjemmerne  ikke  ville«,  »desto  bedre« 
var  hans  Svar,  »vi  ville  hjælpe  Danmark;  man  er  kjed  af 
den  svenske  Kronprinds,  og  de  Engelske  fortryde  ei  at  have 
holdt  sig  til  Kongen  af  Danmark  istedenfor  til  den  svenske 
Kronprinds«.  —  Omendskjøndt  man  ei  ganske  bør  forlade  sig 
paa  Sligt,  saa  er  det  dog  et  Beviis  paa,  at  vi  kunne  blive 
hjulpne  med  Tiden.  Dertil  kommer,  at  Nødvendigheden 
byder  at  give  efter;  thi  først  ere  alle  Kasser  tomme  efter 
7  Aars  Krig,  de  franske  Subsidier  udeblive,  Prindsen  af 
Eckmiihl  har  aldeles  trukket  sig  til  Hamburg  og  har  neppe, 
som  jeg  nu  erfarer,  12,000  Mand,  vort  Auxili airkorps  er  nu 
ei  mere  end  8000  Mand,  aldeles  sig  selv  overladt,  alle 
Reserver  kunne  ei  forsamles  saa  hurtigt,  som  behovedes, 
omendskjøndt  Meget  alt  er  samlet;  dertil  kommer  Norges 
bittre  Nød,  som  neppe  kunde  hjælpes  nu,  da  Blokaden  ved- 
bliver, og  Licence-Systemet  ophører.  — 

—  Angaaende  Throndhjem  maa  Sagen  ei  rygtes;  men  Jeg 
ønsker  Deres  Tanker,  paa  hvad  Maade  De  troer,  enten  at 
dette  kunde  undgaaes,  eller,  ifald  det  skal  skee,  da  paa  en 
Maade,  at  De  saavel  som  hele  Norge  følte,  at  blot  den  bittre 
Nødvendighed  havde  nødet  mig  dertil.    Det  kunde  undgaaes, 


*)  Brev  fra  Kongen  til  Christian  Frederik,  Kjøbenhavn  den  7de  Decbr. 
1813.     (Kopi  i  G.  A.) 

naar  Trondhj emmerne  sagde:  »»Vi  ville  blive  hos  vor 
Konge««,  overalt  kan  man  vinde  Tid,  saa  kan  man  vistfaae 
de  Allierede  paa  vor  Side,  nu  da  Kronprindsen  er  kjendt 
af  dem  Alle  som  en  Fanfaron  og  en  saare  nedrig  Mand.  De 
kan  selv  tænke,  hvad  jeg  føler,  og  hvad  det  Hele  er  for  mig, 
og  at  jeg  tænker  paa  intet  Andet  end  at  faae  det  igjen  tilbage.« 
Men  den  Vaabenstilstand,  det  østerrigs ke  Sendebud 
havde  lovet,  blev  til  Intet.  Efterat  Carl  Johan  med  sin 
femdobbelte  Overmagt  havde  trængt  de  Danske  ud  af  deres 
Stilling  ved  Traven  —  saaledes  som  vi  i  næste  Bog  skulle 
fremstille  det  —  trængte  han,  drivende  det  danske  Korps 
foran  sig,  frem  i  Holsteen  for  paa  egen  Regning  at  fordre 
hele  Norge.  Efterretningen  herom  naaede  snart  Kjobenhavn, 
men  fremkaldte  i  Begyndelsen  hverken  Forandring  i  det 
Besluttede  eller  alvorlige  Foranstaltninger  til  Hjælp  for  den 
lille  tappre  Hær  i  Holsteen;  thi  man  stolede  paa  det  øster- 
rigske  Sendebuds  Forsikkring  om,  at  Brevet  til  Wallmoden 
kun  behøvede  at  naae  denne  for  at  bringe  de  forbundne 
Tropper  til  at  standse  og  vende  om. 


Bilag. 


Den  dansk-norske  Hær, 

saaledes  som  den  var  inddeelt  og  kommanderet  i  Mai 
1812. 


Øverstbefalende:  Hong  Frederik  den  6te. 
Generaladjudant  og  Chef  for  Staben:  Generalmajor  F.  €.  Bulow. 


1.     Paa  Sjælland.  Laaland,  Falster,  Møen  samt      Danmark. 

Bornholm. 
A.     1ste  Armeedivision  (Prinds  Christian  Frederik  til         Kjebenhavn. 

Danmark). 

a)  Artilleribrigade  (Generalmajor  H.   Beck). 

b)  Kavaleribrigade  (Generalmajor  G.  W.  C.  Grev  Schmettau). 
Kgl.  Livgarde  til  Hest,  2  Eskadr.  (I  Grev  Schmettaus  Fra- 
værelse:  Oberstltn.  J.   Flindt). 

Kgl.  Livjægerkorps,  4  Kompagnier  (Oberst  F.  C.  Holstein). 
Danske  ridende  Artillerikompagni  (Major  K.   F.  T.   Krebs). 

c)  1ste  Inf.   Brigade  (Generalmajor  G.  W.   Strambou). 
Livgarde  til    Fods,    4  Kompagnier   (I    Grev    Baudissins  Fra- 
værelse: Major  J.  D.  Zepelin). 

Kongens  Regiments  1ste  og  2den  Bataillon  å  5  Kompagnier 
(Oberst  C.   D.  Kreber). 

Holsteenske  Inf.  Regiments  1ste  og  2den  Bataillon  a  5  Kom- 
pagnier (Oberst  C.  F.   Seyffarlh). 

d)  2den  Inf.   Brigade   (Generalmajor  D.   C.  Lorentz). 
Danske    Livregiments    1ste    og    2den  Batln.  å  5  Komp.      (I 
Generalmajor  Strambous  Fraværelse:    Oberst  P.  C.  Miillertz). 

I* 


IV 

Norske  Livregiments   1ste    og    2den     Balln.    å   5   Komp.    (I 
Generalmajor   Lorentz's    Fraværelse:    Oberst  H.   J.    L.    Grev 
Piaten), 
e)  3die   Inf.    Brigade    (Generalmajor   G.    L.    Grev    Schulen- 
burg). 

Prinds  Christian    Frederiks   Regiment,    1ste  og  2den  Batln. 
å  5  Komp.   (Oberst  D.   C.  Baron  Holsten.) 
Kjøbenhavns  Inf.  Regiment,  1ste,  2den  og  3die  Batln.   å  5 
Komp.    (I    Grev    Schulenburgs     Fraværelse:     Oberst    H.    F. 
L.  Sames). 

2det  jydske  Inf.  Regiment,  1ste  og  2den  Batln.  å  4  Komp.1) 
(Oberstltn.  N.  Tidemand). 
Sappeurkorpset2)  (Major  E.  Holst). 

Nordøstlige  Deel  B.     2den    Armeedivision    (Generalmajor  F.  C.  Bauditz). 

af  Sjælland. 

(Helsingør  og  Divisionskvarteer :  Lyngby. 

Kronborg   und- 
tagen),      lste  Eskadron  og  Uhlaneskadronen  af  Husarregimentet  (Oberstltn. 

C.  C.  Flindt  og  Major  Prinds  Wilhelm  til  Hessen-Philipsthal). 

Slesvigske  Jægerkorpses   lste  Batln.  (Major  C.  F.  H.  Lange). 

Sjællandske  Jægerkorpses   lste  Batln.   (Major  G.  F.  Wildenradt). 

Danske  Livregiments  3die  Batln.  (Oberstltn.  C.  R.  F.  Grev  Ahle- 
feldt). 

Helsingør  og   C.     Scheels  Kommando distrikt     (Generalmajor  W.  Scheel.) 

Kronborg, 

Kommandokvarteer:  Kronborg. 

Kronens  Regiments  lste  og  2den  Batln.  å  5  Komp.  (General- 
major J.  C.  Breuer). 

Norske  Livregiments  3die  Batln.  å  5  Komp.  (Oberstltn.  E.  H. 
Biilow). 


')  Grenadeerkompagniet  af  lste  Batln.  og  Jægerkompagniet  af  2den  vare 

paa  Langeland. 
s)  Oprettet  den  5te  Juli  1808  for  Krigens  Tid. 


D.   Kardorffs  Brigade  (l  Generalmajor  Kardorffs  Fraværelse  :NordvestiigeDeei 

M  V  V  J  af  Sjælland. 

Oberst  J.  F.  Gyldenstjerne  Sehestedt  ad  interim). 
Brigadekvarteer :  Holbek. 

Livregiment  lette  Dragoner,  4  Eskadroner  (I  Oberst  Gylden- 
stjerne Sehestedts  Fraværelse:  Major  H.  F.  H.  Levetzau). 

lste  jydske  Inf.  Regiment,  1ste  og  2den  Balln.  å  5  Komp.  (I 
Generalmajor  Bauditz's  Fraværelse :   Oberstltn.  E.  F.  Zutphen). 

Danske  Livregiments  4de  Batln. ,  5  Kompagnier  (Oberstltn. 
F.  C.  F.  Holck). 

E.     Basseivitz's  Brigade   (Generalmajor  C.  S.  Bassewitz).  B^^J^i 

Brigadekvarteer :   Slagelse. 

Sjællandske     Rytlerregiment ,     4    Eskadroner      (I    Generalmajor 

Bassewitz's  Fraværelse:  Oberstltn.  H.  B.  Simonsen). 
Sjællandske   ridende   Jægerkorps1),    1    Eskadron     (Major  A.    G. 

Krogh). 
Jydske  Skarpskytterkorpses  lste  Batln.,  4  Komp.    (Oberst   C.  C. 

Sundt). 
Kronens  Regiment,    3die  Batln.,   5  Komp.     (Major  P.  H.  Moth). 

F.     3die  Armeedivision    (Generallhi.  V.  Berger).  ^s^SnS!'61 

Divisionskvarleer:  Kjøge. 

Livregiment  Ryttere,  4  Eskadroner  (Oberst  H.  Bachmann). 
Prinds  Frederik  Ferdinands  Dragonregiment,  4  Eskadroner    (Prinds 

Ferdinand  til  Danmark). 
3die,   4de   og   5te    Eskadron   af  Husarregimentet    (Oberstltn.    C. 

W.  Bulow). 
Sjællandske    Skarpskytterkorpses    lste    Batln.     (Oberstltn.    I.    H. 

Hegermann). 
Norske    Livregiments    4de    Batln. ,    5    Komp.     (Major    L.   E.  C. 

Ziegenhorn). 


:)  Oprettet  for  Krigens  Tid.     Reskript  21de  Decbr.  1807. 

Laaiand,  Falster  G.     4de  Armeedivision     (I  Generalmajor  Varendorffs    Syg- 
domsforfald': Generalmajor  A.  N.  C. [Kardorn0). 
Divisionskvarteer :  Nykjøbing. 
Slesvigske   Rytterregiment,  4  Eskadroner     (I  Generalmajor   Las- 

sons  Fraværelse:  Major  A.   B.  C.  Bibow). 
Laalandske  Jægerkorps1)     (Kapit.    F.  C.  M.  Hommel  ad  interim). 
3die    jydske    Inf.    Regiments    1ste    og   2den    Batln.    å   5   Komp. 

(Generalmajor  P.  G.  Normann). 
Slesvigske    Inf.    Regiments    1ste    og    2den    Batln.,    9    Komp.1) 

(Oberstltn.  W.  C.  Scriver). 
Prinds  Christian  Frederiks   Regiment,  3die  og  4de  Batln.     (Ma- 
jorerne P.  Rømeling  og  H.  Meitzner). 

Bornholm.   H.     Gouvemementet  paa   Bornholm     (Kommandeurkapitain 

Rothe). 

Dronningens   Livregiments    2den  Batln.,  4   Komp.3)     (Oberstltn. 
I.  B.  Rømeling). 

2.     Paa  Fy  en,  Langeland,  Ærø  og  Samsø, 

Fyen.       A.     Generalkommandoen  over  Fyen     (General  Prinds 
Christian  til  Hessen). 
Generalkommandokvarteer:  Odense. 
Kommandant  i  Fæstningen  Nyborg:   Oberst  C.  Lønborg. 
Fyenske    Regiment    lette    Dragoner,    4    Eskadroner     (Major    M. 

L.  Fabritius  Tengnagel). 
Fyenske  ridende  Jægerkorps4),  1  Eskadr.  (Ritmester  H.  R.  Juel). 
Kongens  Regiments  3die  og  4de  Batln.  å  5  Komp.    (Oberstlieu- 
tenanterne  F.  C.  M.  Biilow  og  K.  F.  Juel). 


1)  Oprettet  1807  for  Krigens  Tid  med  en  bereden  og  en  Fodafdeling. 
Resolution  24.  Decbr.   1807. 

2)  Grenadeerkompagniet  var  i  Byen  Slesvig. 

3)  Jægerkompagniet  var  med  1ste  Batln.  i  Holsteen. 

4)  Oprettet  1807  for  Krigens  Tid.     Resolution  21.  Decbr.  1807. 

Fyenske  Inf.  Regiments  3die  og  4de  Batln. ,  3  Kompagnier1) 
(Major  E.   Schmidt  og  Oberstltn.  G.  W.  Brockes). 

Sjællandske  Skarpskytterkorpses  2den  Batln.,  5  Komp.  (Majoi 
C.  R.  J,  Barnekow). 

Nyborg  Garnisonskompagni     (Kapitain  J.  H.  Schaumburg). 

B.  Langelands  Generalkommando     (Generalmajor  Langeland. 

F.  Grev  Ahlefeldt-Laurwigen). 
Generalkommandokvarteer    Tranekjær. 
a.    Paa  Langeland'. 
3die   Eskadron   af   jydske    Regiment    lette    Dragoner    (Major    G. 

Høegh-  Guldberg). 
Langelandske     ridende    Jægerkorps2),     1    Eskadron      (Ritmester 

C.  Baron  Juel-Brockdorff). 

Grenadeerkompagniet    af  2det  jydske  Inf.  Regiments  1ste   Batln. 

(Kapitain  C.  Schlichtkrull). 
Jægerkompagniet  af  2det  jydske  Inf.  Regiments  2den  Batln. 
Kronens  Regiments  4de  Batln.,  5  Kompagnier     (Oberstltn.  A.  G. 

J.  Biilow). 
Langelandske    Inf.    Batln.,    5   Kompagnier     (Oberstltn.   C.    Grev 

Ahlefeldt-Laurwigen). 

6)  Paa  Ærø    (Høistkommanderende:  Kapitain  G.  Møller):  Ære. 

Et  Detachement   af  fyenske  Reg.  lette  Dragoner     (Premierlieule- 

nant  E.  C.  Linstow). 
Det  ærøiske  Auxiliairkompagni  af  den  langelandske  Inf.  Bataillon 

(Premierlieutenant  J.  F.  Høbeler  under  Kompagnichefspostens 

Vakance). 

3.     Paa  den  danske  Halvø. 
A.      Generalkommandoen    i  Nørrejylland     (I   Generalmajor 
Wegeners  Fraværelse:  Generalmajor  I.  C.  Lasson). 
Generalkommandokvarteer :  Randers. 
Kommandant  i  Fredericia:  Oberstltn.  C.  L.  Rieck  ad  interim. 


x)  3die  Kompagni  og  Jægerkompagniet  af  4de  Batln.  vare  paa  Kyholm 

og  Samsø. 
*)  Oprettet  13.  Febr.  1808. 

Kommandant  paa  Samsø:  Major  A.  G.  Moltke. 
Kommandant  paa  Kyholm:  Kapitain  W.  Wachler. 
Kommandant  paa  Fladstrand:  Kapitain  T.  Muller. 
Kommandant  paa  Hals:  Kapitain  O.  Munch. 

Nørrejylland.  a)     I  Nørrejylland: 

lste  Eskadron  af  jydske   Regiment   lette   Dragoner    (Major   C.  P. 

Christensen). 
Jydske  Jægerkorps1)     (Major  C.  L.  Wegener), 
lste  jydske   Inf.   Regiments   3die    og   4de    Batln.    å   4   Komp.2) 

(Major  J.  A.  W.  Schertiger  og  Oberstltn.  J.  Grev  Scheel). 
2det    jydske    Inf.   Regiments   3die   og    4de    Batln.,    9    Komp.3) 

(Majorerne  H.  F.  B.  de  Crevecoeur    og  J.    G.    Schmidt). 
3die    jydske    Inf.   Regiments   3die    og    4de    Batln.,   9    Komp.4) 

(Majorerne  F.  H.  C.  Rømer  og  H.  R.  G.  Trampe). 
Jydske  Skarpsky tterkorp ses  2den  Batln.,  5  Kompagnier     (Major 

C.  H.  Stibolt). 
Sjællandske  Jægerkorpses  2den  Batln.,  4  Kompagnier5)     (Oberst 

C.  S.  Suckow). 
Læsø-  b)     Paa  Læsø: 

Jægerkompagniet  af  3die  jydske  Regm/s   4de  Batln.  (Kapitain  L. 

N.  Bregendahl). 

Samso,  Kyholm  c^     paa  Samsø,  Kyholm  og  Thunø: 

og  Thuno, 

Et  Detachement  af  Husarregimentet  (Ritmester  N.  Fries). 
Fyenske  Inf.  Regiments  2den  Batln.      (I  Oberstlieutenant   Riecks 

Fraværelse:  Major  G.  E.  Michaelsen). 
3die  Komp.  og  Jægerkompagniet  af  fyenske   Inf.    Regiments  4de 

Batln.  (Kapitain  S.  Clausen  og  Premltn.   C.  C.  Grum). 


*)  Oprettet  1807  for  Krigens  Tid  med  en  bereden  Afdeling  og  en  til- 
fods.    Resolution  21.  Decbr.  1807. 
')  De  manglende  Kompagnier  paa  Samsø. 

3)  Jægerkompagniet  af  4de  Batln.  var  paa  Kyholm. 

4)  Jægerkompagniet  af  4de  Batln.  var  paa  Læssø. 

5)  Et  Kompagni  var  paa  Samsø. 

3die    Komp.  af    1ste  jydske    Regiments    3die    Batln.     (Kapitain 

R.  Petersen). 
2det    Komp.    af   1ste  jydske   Regiments   4de   Batln.      (Major   S. 

F.  C.  Suckow). 
4de  Komp.  af  sjællandske   Jægerkorpses   2den   Batln.     (Kapitain 

P.  L.  Mogensen). 
Jægerkompagniet  og  et  Detachement  af  2det  jydske  Inf.  Regiments 

4de  Batln.     (Kapitain  G.  A.  Rottwidt). 
B.    Generalkommandoen  i  Hertugdømmerne     (Feltmarechal 
Landgreve  Carl  af  Hessen). 
Generalkommandokvarteer :  Gottorp. 
Kommandant  i  Frederiksort:  Generalmajor  I.  P.  W.  Hirsch. 
Kommandant  i  Rendsborg:  Generalmajor  J.  B.  Munnich. 
Kommandant  i  Gluckstadt:  Generallieutenant  L.  F.  Bechtolsheim. 

a)  1  Nordslesvig    til   Flensborg    ind.      (Kommanderende :    Major  Slesvig. 
E.  W.  Vette): 

Jægerkompagniet  af  slesvigske  Inf.  Regiments  3die  Batln.   (Kapitain 
A.  Mushardt). 

b)  Paa  Als: 

Hertuginde     Louise    Augustas     Livjægerkorps1),    3    Kompagnier 

(Major  N.  H.  Buchwald). 
4de  Kompagni  af  slesvigske  Inf.  Regiments  4de  Batln.  (Sekondltn. 

H.  Schlaikier). 

c)  1  Byen  Slesvig: 

Grenadeerkompagniet    af  slesvigske   Inf.   Regiments   1ste   Batln. 
(Kapitain  M.  L.  Brømbsen). 

d)  1    det    sydvestlige    Slesvig,    Eiderstedt,    Husum    og    Bredstedt: 
(Kommanderende:  Oberstln.  i  Artilleriet  J.  P.  Brandorff). 
Slesvigske   Inf.  Regiments  4de  Batln.,  4  Kompagnier2)  (Oberst- 

lieutenant  E.  W.  Vette)3). 


1)  Oprettet  for  Krigens  Tid  i  1807.    Resolution  24.  Decbr.  1807. 

2)  4de  Kompagni  var  paa  Als. 

3)  Den  samme,  som  førte  Kommando  fra  Flensborg  over  Nordslesvig. 
En  liden  Deel  af  Styrken  var  i  Flensborg,  ellers  vare  Kompag- 
nier spredte   i  Vollerwiek,  Tønning  og  Husum. 


Jægerkompagniet  af  Dronningens  Livregiments  3die  Batln.  (Kapi- 

tain  P.  O.  Uttecht). 

e)     Paa  Femern: 
Holsteenske   Inf.    Regiments   4de   Batln.,    5  Kompagnier    (Major 

C.    F.  W.  Leyonstjerne). 
Holsteea.  /)     J  Gluckstadt  og  Kyststrækningen  nordefter  til  Fideren: 

Dronningens   Livregiments    3die  og  4de  Batln.,  9  Kompagnier1) 

(Oberstlieutenant  C.  Grev  Ahlefeldt  og  Major  D.  H.  Kirchner). 
Depot   af  Dronningens  Livregiments  2den   Batln.2)     (Kapitain  C. 

H.  Reusch). 

g)     I  Rendsborg  og  Frederiksort3) : 
Holsteenske  Artilleribrigade     (Oberstltn.  J.  C.  Suckow). 
Holsteenske  Artilleribataillon     (Major  I.  F.   E.  Muck). 

C.     Bevægelig  Armeedivision     (Generaliieutenant  J.  Ewald). 

Hovedkvarteer:  Kiel. 
Pladskommandant    i   Altona:    Oberstltn.    A.    M.   Wenzel  Haffner. 
a)     lste  Brigade     (Generalmajor  F.  I.  Wegener). 
Brigadekvarteer :  Pinneberg. 

2den  og  4de  Eskadron  af  jydske   Inf.   Regiment   lette  Dragoner 

(Oberstltn.   B.  Bonnichsen). 
2den  og  6te  Eskadron  af  Husarregimentet    (Major  C.  L.  Spåth). 
Oldenborgske  Inf.  Regiments  lste,  2den,  3die  og  4de   Batln.    å 

5  Kompagnier     (Oberstltn.  C.  F.  Abercron)4). 
Holsteenske  Skarpskytterkorpses  lste  og  2den  Batln.    (Oberst  S. 

Waldeck  og  Major  C.  F.  W.  Wilckenn). 
6^'s  Fodbalteri     (Kapitain  A.  B.  Meyer). 


1)  Jægerkompagniet  af  3die  Batln.  var  i  Garding. 

2)  hvis    4   Musketeerkompagnier  vare  paa  Bornholm;   Jægerkompag- 
niet henhørte  til  den  bevægelige  Armeedivision. 

3)  De   øvrige    i  denne  Fæstning  og  den   sydøstlige  Deel  af   Slesvig 
værende  Tropper  henhørte  til  den  bevægelige  Armeedivision. 

4)  Kommandeurerne  for  2den,  3die  og  4de  Batln.  vare:  Oberstltn.  A. 
N.  J.  Brackel,  Majorerne  N.  P.  Fischer  og  P.  U.  Scharffenberg. 

lste  3  "'s  kjørende  Batteri     (Kapitain  G.  A.  W.   Gerstenberg). 
2det  3&'s  kjørende  Batteri     (Kapitain  A.   C.  Krebs). 

b)     2den  Brigade     (Generalmajor  J.  Dorrien).  derikrt 

Brigadekvarteer:  Ekernførde.  Giuckstadt. 

Holsteenske  Rytterregiment,   4  Eskadroner    (I  Generalmajor  Dor- 
nens Fraværelse:   Oberst  P.  M.   Hviid). 
Dronningens  Livregiments   lste  Bataillon  og   Jægerkompagniet   af 

2den  Bataillon,    6    Kompagnier     (Oberst   F.    E.    Cronhelm). 
Fyenske  Inf.  Regiments    lste  Batln.,  5    Kompagnier     (Oberst   F. 

J.   C.  Castonier). 
Slesvigske   Inf.  Regiments    3die    Batln.,  4  Kompagnier1)    (Major 

F.   C.   Biilow). 
Holsteenske  Inf.  Regiments    3die    Batln.,  5  Kompagnier     (Major 

F.  V.  Moltke). 
Slesvigske  Jægerkorpses  2den  Batln.,    5    Kompagnier    (Oberstltn. 

L.  J.  Wasmer). 
3-6's  Fodbatteri     (Kapitain  L.  P.  K.  Kjerulff.) 
3die  3« 's  kjørende  Batteri     (Kapitain  W.  C.  Gønner). 

4.     I  Norge. 
Kommanderende  (seneral:    Laudgreve  Carl  af  Hessen2).         Norge 
A.     lste  Armeedivision     (Prinds   Frederik  af  Hessen).         sendenfjeids. 
Divisionskvarteer:   Christiania. 
Kommandant  i  Frederikstad:   Oberst  N.   H.  Mechlenburg. 
Kommandant  i  Frederiksteen:   Generalmajor  J.  A.  C.   Ohme. 
Søndenfjeldske    Dragonregiment,    6    Eskadroner       (Generalmajor 

K.  A.  Meyer). 
Aggerhusiske    ridende    Jægerkorps3),    1    hvervet    og    3    nationale 
Kompagnier     (Oberstltn.  P.  Nilson). 


l)  Et  af  Kompagnierne  var  endnu  i  Nordslesvig. 
8)  der  opholdt  sig  paa  Gottorp  som  General  i  Hertugdømmerne. 
8)  Udgjorde    i    Forening  med  aggerhusiske    Skarpskytterregiment    — 
aggerhusiske  Legion. 

Søndenfjeldske  gevorbne  Inf.  Regiment,  2  hvervede  Batailloner  å 
5  Komp.  i  Frederikshald  og  2  nationale  å  6  Komp. 
(Oberst  D.   F.   Petersen). 

Nordenfjeldske  gevorbne  Inf.  Regiment,  2  hvervede  Batailloner 
å  5  Komp.  i  Frederikstad  og  2  nationale  å  6  Kompagnier 
(Oberst  J.   C.  Kaalund). 

Oplandske  gevorbne  Inf.  Regiment,  2  tj ens tgj ørende  Batln.  å  5 
Komp.  i  Christiania  og  2  nationale  å  6  Komp.  (Oberst 
D.  Hegermann). 

Aggerhusiske  nationale  Skarpskytterregiment ,  2  tj  ens  tgj  ørende 
Kompagnier  og  3  nationale  Batailloner  å  6  Kompagnier 
(I  Prinds  Frederik  af  Hessens  Fraværelse:  Oberstltn. 
A.   S.  Krebs.) 

Søndenfjeldske  Skiløber  Bataillon,  annekteret  ovennævnte  Regi- 
ment, 3  Kompagnier  (Major  S.  Arntzen). 

Tellemarkske  Inf.  Regiment,  2  tjenstgjørende  Kompagnier  i 
Frederiksværn  og  3  nationale  Batailloner  å  6  Komp.  (Oberst 
J.  G.  Mailænder). 

Bergenhusiske  Inf.  Regiment,  2  tjenstgjørende  Kompagnier  i 
Bergen  og  3  nationale  Batailloner  å  6  Komp.  (General- 
major C.  F.  P.  T.  Lowzow). 

Vesterlehnske  Inf.  Regiment,  2  tjenstgjørende  Kompagnier  i 
Christianssand  og  3  nationale  Batailloner  å  6  Komp. 
(Oberst  C.  D.  A.  Arenfeldt). 

Norske  Jægerkorps,  4  Kompagnier,  og 

Bergenhusiske  Skarpskytterbataillon,  7  Kompagnier  (fælles  Kom- 
mandeur:  Generalmajor  B.  D.  Staffeldt). 

Valderske  Skarpsky tterbatln.,  6  Komp.     (Major  L.  Vagel). 
Endvidere : 

14  Fribatailloner  af  Landeværn,  men  uorganiserede. 
Nordenfjelds.  B.     2den  Armeedivision     (General  G.  F.  Krogh). 

Divisionskvarteer :  Trondhjem. 

Trondhjemske  Dragonkorps,  4  Kompagnier  og  1  Landeværns- 
kompagni  (Major  H.  A.  Coldevin). 

lste  trondhjemske  Inf.  Regiment,  2  tj ens tgj ørende  Kompagnier  og 
2  nationale  Batailloner  å  5  Kompagnier  (Generalmajor 
C.   G.   Bang). 

lste  nordenfjeldske  Skiløber  Bataillon ,  3  Kompagnier,  annekte- 
rede ovenstaaende  Regiment  (Major  E.  H.  Lund). 

2den  nordenfjeldske  Skiløber  Bataillon.,  6  Kompagnier,  indlem- 
met som  3die  Batln.  i  ovennævnte  Regiment  (Major  G. 
F.  Coldevin). 

2det  trondhjemske  Inf.  Regiment,  2  tjenstgjørende  Komp.,  2 
nationale  Batailloner  og  1  Skarpskylterkorps  å  5  Komp. 
(Generallieutenant  C.  I.  W.  Grev  Schmettau). 

Det  frivillige  røraasiske  Bergjægerkorps,  forenet  med  lste  trond- 
hjemske Regiment  under  samme  Kommandeur,  2  Komp.1) 
Endvidere : 

2  Fribatailloner  af  Landeværn,  men  uorganiserede. 


J)  Kunde   kun    anvendes   paa    Røraas    og    Bjergværkets    Territorium 
Resolution  18.  Marts  1791. 

